
RHAGDRAETHAWD. 

Eft  nad  creadur  amgylchiadau  yn  mhob  ystyr  yw  dyn,  eto 
mae  yn  ddiammheuol  fod  amgylchiadau  yn  effeithio  yn  fawr 
arno.  Pa  beth  bynag  a  fyddo  dull  neu  helynt  y  byd  mewn 
unrhyw  oes,  yn  ol  hyny  mae  y  genedlaeth  hòno  yn  rhodio  : 
maent  yn  newid  os  bydd  hwnwr  yn  newid ;  neu  os  byddant, 
oes  ar  ol  oes,  yn  disgyn  i'r  un  amgylchiadau,  y  maent  gan 
mwyaf  o'r  un  arferion.  Mae  plant  dynion  fel  y  dwfr  yn  cy- 
meryd  ffurf  y  llestr  y  maent  yn  rhedeg  iddo.  Ac  er  fod  yr 
eglwys  wedi  ei  gwneuthur  megys  o  ddefnyddiau  mwy  celyd 
na'r  byd,  ac  felly  nad  y w  byth  yn  cael  ei  gadael  i  gydymffurfio 
âg  ef  yn  gwbl,  eto  anaml  mae  hithau,  tybygid,  mewn  unrhyw 
oes,  yn  dianc  fel  nad  oes  rhywbeth  o  adflas  llestr  ei  ham- 
gylchiadau  neillduol  i'w  archwaethu  arni.  Ac  mewn  tym- 
mor,  pan  y  mae  y  Brenin  mawr  ar  uewid  ei  hansawdd  du- 
mewnol,  a  dwyn  by wyd  ysbrydol  ei  eglwys  i  weithrediad  mwy 
grymus,  mae  yn  gwneuthur  hyny  yn  aml  drwy  ei  dwyn  i  am- 
gylchiadau  newyddion  ac  anghyffredin  yn  nhrefn  ei  raglun- 
iaeth,  yn  gystal  a  thrwy  dywallt  arni  yr  Ysbryd  o'r  uchelder. 
Yr  ydym  ni,  yn  ddiddadl,  yn  byw  mewn  amseroedd  ag  y  mae 
temtasiynau  crefyddwyr  yn  gryfion  i  gydymffurfìad  â'r  byd. 
Mae  y  wlad  wedi  mwynhau  hir  lonyddwch  oddiwrth  ryfel,  a'r 
eglwys  hithau  oddiwrth  erlidigaethau,  Mae  effeithiau  cyff- 
redinol  yr  efengyl  hefyd  ar  y  gymdeithas  wladol  mor  fawr,  fel 
ag  i  leihäu  llawer  ar  y  gwahaniaeth  ymddangosiadol  rhwng 
Cristionogion  ag  eraill.  Ac  mewn  amgylchiadau  fel  hyn,  yn 
enwedig  mewn  cysylltiad  âg  egni  masnachol  a  llwyddiant 
bydol  y  fath  ag  y  mae  y  deyrnas  yma  wedi  brofi  er  ys  blyn- 
eddau  bellach,  mae  yn  naturiol  meddwl  fod  ysbryd  yr  eglwys 
i  fesur  mawr  yn  gyffelyb  i  ysbryd  cyfíredin  yr  oes.     Ond  y  mae 

dynion  meddylgar,ysgatfydd,  o  bob  dosbarth  yn  bresennol,  yn 
dechreu  meddwl  fod  cyfnewidiadau  o  ryw  natur  yn  agosâu. 
Mae  y  byd  gwladol  a  chrefyddol  yn  gyflawn  o  argoelion. 
Llawer  o'r  pethau  sydd,  ydynt  ar  ddarfod ;  tra  mae  llawer  o 
bethau  nad  ydynt  eto,  wrth  bob  tebyg  ar  ddyfod  i  hanfodiad. 
Ac  nid  anmhosibl  yw,  y  gorfydd  i  Brydain,  ar  farwolaeth  y  naill 
a  genedigaeth  y  lleill,  ddyoddef  rhyw  bangfëydd  yn  gystal  a 
gwledydd  eraill.  Pa  fodd  bynag,  mae  egwyddorion  cryfion, 
dybygid,  megys  yn  ymwthio  â'u  gilydd  yn  nghroth  y  wlad- 
wriaeth  ac  yn  sicr  o  esgor  ar  ryw  ganlyniadau. 

Yn  yr  amgylchiadau  hyn,  mae  dynion  gwybodus  a  duwiol 
yn  cael  eu  gweithio  i  ychwaneg  o  ddeífroad  a  difrifoldeb. 
Rhai,  yn  troi  eu  sylw  yn  fwy  at  y  prophwydoliaethau  sydd 
heb  eu  cyflawni,  ac  yn  ceisio  dyfalu  eu  hystyr,  a  gwneyd 
allan  oddiwrth  eu  cynnwysiad  beth  yw  gobaith  dyfodol  yr 
eglwys :  ac  eraill,  yn  crafíu  yn  fanylach  na  chynt  ar  ei  han- 
sawdd  bresennol  hi,  ac  yn  ei  dysgu  am  y  peryglon  sydd 
ganddi  i'w  gochelyd,  a'r  dyledswyddau  sydd  ganddi  i'w  cyf- 
lawni  gyda  golwg  ar  yr  amgylchiadau  mae  ynddynt  a'r  am- 
seroedd  sydd  o'i  blaen.  Yn  mysg  y  dosbarth  olaf  yma,  y  mae 
awdur  y  gwaith  hwn.  Fe  ysgrifenodd  lawer  yn  ei  oes,  ar 
bynciau  ymarferol  crefydd ;  ond  os  nad  ydym  yn  camgymeryd 
y  mae  ei  gyhoeddiadau  diweddaraf,  er  eu  bod  yr  un  mor 
ymarferol,  yn  dwyn  mwy  o  berthynas  âg  ysbryd  yr  amser- 
oedd,  yn  enwedig  âg  ansawdd  crefydd  ac  amgylchiadau 
neillduol  yr  eglwysi  yn  yr  oes  a'r  wlad  yma,  na  dim  o'i  ys- 
grifeniadau  blaenorol.  Er  ys  ychydig  o  amser  yn  ol,  cy- 
hoeddodd  y  llyfr  a  elwir,  "An  Earnest  Ministry  the  icant  of 
the  Times"  ac  yn  fuan  wedi  hyny,  un  arall  o'r  enw,  "  The 
CJiurch  in  Eamest"  Yr  olaf  o'r  ddau  yma  ydyw  yr  hwn  a 
gynnygir  yn  bresennol  i'r  Cymry  yn  eu  hiaith  eu  hunain. 

Hwyrach,  er  fod  enw  yr  awdur  yn  lled  adnabyddus  i  liaws 
yn  Nghymru,  nad  anhyfryd  gan  lawer  o'n  darllenwyr  a 
fyddai  cael  gair  byr  o'i  hanes  fel  ysgrifenydd  a  phrégethwr. 
Gweinidog  o'r  drefn  gynnulleidfaol,  ar  eglwys  liosog  yn 
Birmingham,  ydyw  Mr.  James.      Daeth  i'r   dref  hono  yn 


RHAGDRAETHAWD.  V 

llencyn  ieuanc ;  ac  y  mae  wedi  bod  yno  bellach  er  yn  agos  i 
hanner  can'  mlynedd,  yn  gweinidogaethu  gyda  chymeradwy- 
aeth  a  llwyddiant  mawr.  Nid  oedd  ei  gapel  yn  y  dechreu 
ond  gwael  a  bychan ;  a  chwedi  ei  helaethu  unwaith,  aeth  yn 
llawnach  yn  mhen  ychydig  o  flyneddau  nag  o'r  blaen.  Pen- 
derfynodd  y  gynnulleidfa,  gan  hyny,  ei  helaethu  drachefn ;  a'r 
adeilad,  a  godwyd  y  waith  gyntaf  â  dwy  fil,  a  godwyd  yr  ail 
waith  drwy  draul  o  rhwng  deg  ac  un  mil  ar  ddeg  o  bunnau, 
Mewn  cyfarchiad  i'w  bobl,  yr  hwn  a  gyhoeddwyd  ganddo 
er  ys  rhai  blyneddau  bellach,  mae  yr  awdur  yn  dywedyd, 
fod  ei  gynnulleidfa  yn  ystod  y  deugain  mlynedd  y  bu  efe  yn 
llafurio  yn  eu  mysg,  heblaw  cynnal  achosion  cyfíredin  yr  oes, 
wedi  cyfranu  o  dair  i  bedair  mil  ar  hugain  o  bunnau,  at 
godi  capeli  ac  ysgoldai  yn  unig,  yn  Birmingham  a'r  cymydog- 
aethau.  Er  y  dydd  y  daeth  i'w  plith,  mae  y  serchogrwydd 
mwyaf  wedi  hanfodi  rhyngddynt  a'u  gilydd.  Mae  ymddyg- 
iadau  ei  bobl  tuag  ato,  medd  efe,  wedi  bod  yn  un  amlygiad 
unífurf  o  serchogrwydd,  parch,  a  chyfrifìad :  cyfres  o  actau 
tyner  mor  ddidor  a  chyson,  fel  nad  ydyw  wedi  gadaèPiddo 
ddim  i'w  dristâu,  na  dim  mwy  i'w  ddymuno.  Os  felẁriod- 
fab  llawen  yr  ymddangosai  yn  eu  mysg,  yr  oeddynt  yn 
ychwanegu  ei  lawenydd  trwy  gydlawenhau  âg  ef.  A  phan, 
medd  efe,  ar  ddau  achlysur,  y  codais  fy  llef  ac  yr  wylais,  fel 
gweddw  unig  ac  amddifad,  yr  oeddych  chwithau  yn  colli 
eich  dagrau  eich  hunain,  ac  yn  ymdrechu  i  sychu  ymaith  fy 
rhai  i.  Er  fod  yr  Arglwydd  wedi  ei  fendithio  â  da  y  byd 
hwn  yn  helaethach  na  llawer  o'i  frodyr,  ni  ddärfu  ei  gyn- 
nulleidfa  erioed  gymeryd  mantais  ar  hyny  i  attal  oddiwrtho 
ddim  o'r  peth  oedd  ddyledus  iddo  fel  gweinidog  yr  efengyl. 
"Gallwn  yn  awr,  gan  hyny,"  medd  Mr.  James, "  cyn  belled  ag 
mae  gwahaniaeth  oedran  yn  caniatäu,  ddefnyddio  geiriau 
hen  weinidog  o'r  America,  yr  hwn,  ar  ei  ddydd  genedigaeth 
a  bregethai  i'w  gynnulleidfa  oddiwrth  eiriau  Barsilai,  c  Mab 
pedwar  ugain  mlwydd  ydwyf  íì  heddy w.'  Yn  ystod  ei  breg- 
eth  dywedai,  '  Darfu  i  eich  tadau  a'ch  teidiau  gyd-ddwyn 
â  ffolineb  fy  ieuenctid ;   chwithau    a'ch   plant,   gyda'r   un 

amynedd,  a  gyd-ddygasoch  âgwendidau  fy  henaint.  Yr  ydwyf 
yn  diolch  i  chwi  am  eich  holl  garedigrwydd ;  angharedig- 
rwydd  ni  chefais  ddim.'  Nid  oes  arnaf  un  mymryn  o  ofn," 
medd  yr  awdur,  "fyw  yn  ddigon  o  hyd  yn  eich  mysg  i  fyned 
yn  faich  i  chwi.  Yr  ydwyf  yn  credu  y  caf  fy  nghroesawu  i'm 
pulpud,  ac  i'ch  tai,  tra  y  bydd  genyf  ddigon  o  nerth  i'm 
cario  iddynt;  a  phan  na  byddo  ond  gweddillion  o'r  peth 
oeddwn  yn  aros,  fe  gedwir  hyd  yn  nod  hyny  rhag  diystyr- 
wch,  trwy  yr  adgofìon  o'm  dyddiau  gwell."  Tybygid  ei  fod 
ef  mor  boblogaidd,  ac  mor  llawn  o  ysbryd  pregethu  yn  awr 
ag  y  bu  un  amser  yn  ei  fy wyd.  Fe  ddylai  gŵr  triugain  oed, 
medd  efe,  fod  yn  gynnil  o'i  addewidion ;  "  ond  un  peth  sydd 
sicr,  ni  bum  i  erioed  yn  fwy  awyddus  i'ch  gwasanaethu  chwi 
nag  ydwyf  yn  bresennol,  nac  erioed  yn  fwy  penderfynol  o 
wneyd.  Nid  oedd  yr  olwg  a  gymerwn  ar  bwys  y  weinidog- 
aeth,  a'r  zel  a  deimlwn  pan  y  dechreuais  arni,  am  iawn  gyf- 
lawni  ei  dyledswyddau,  ond  gwanaidd  a  chyfyng,  mewn  cym- 
hariaeth  i'r  peth  ydynt  yn  awr,  yn  nghanol  ymgynnulliad 
cysgodau  yr  hwyr.  Chwi  a  wyddoch,"  medd  efe,  "fod  rhag- 
luniaeth  hael  wedi  fy  ngosod  yn  annibynol  ar  gyflog  cyfreith- 
lawn  fy  llafur,  fel  ag  yr  ydwyf  yn  byw  i  bregethu,  ac  nid  yn 
pregethu  i  fy w.  Yr  wyf  yn  caru  fy  Meistr  a'i  waith :  cyhyd, 
gan  hyny,  ag  y  galluoga  efe  fyíi  i'w  wasanaethu  ef  a  chwithau, 
nid  wyf  yn  gofyn  am  un  tymmor  o  ollyngdod.  Mae  tragy- 
wyddoldeb  yn  ddigon  maith,  ac  y  mae  yn  y  nefoedd  ddigon 
o  le  i  orphwys ;  hyd  hyny  yr  ydwyf  yn  meddwl  gweithio 
ymlaen." 

Mae  yn  cyfeirio  gyda  llawer  o  dynerwch  at  y  cyfnewid- 
iadau  a  gymerasant  le  yn  eu  mysg  yn  ystod  deugain  mlynedd 
eu  hundeb  â'u  gilydd.  "  Cyfnewidiadau  yn  Birmingham :" 
medd  efe,  "ni  chynnwysai  y  dref,  pan  y  daethum  iyma,  ond 
pedwar  ugain  mil  o  drigolion,  ond  yn  awr  dau  can'  mil : — yn 
y  lle  yr  ydym  yn  addoli :  nid  oedd  y  pryd  hyny  ond  bychan ; 
ni  ddaliai  i  eistedd  yn  gysurus  ond  yn  brin  wyth  gant  o 
ddynion,  eithr  yn  awr  deilyn  agos  i  ddwy  íil :— yn  yr  eglwys 
yr   amser  hwnw,   nid  oedd  ond  ychydig  dros  ddeugain  o 


RHAGDRAETHAWB.  VII 

haelodau ;  yn  awr  mae  yn  agos  i  naw  cant : — yn  eich  bugail : 
yr  oedd  yna  yn  fachgenyn  ugain  oed,  yn  awr  yn  ŵr  triugain : 
— ynoch  eich  hunain :  yna  yn  ddynion  heinif  o  ugain,  deg  ar 
hugain,  neu  ddeugain  ;  ond  yn  awr  yn  crymu  o  dan  wendidau 
triugain,  deg  a  thriugain,  neu  bedwar  ugain  mlynedd : — yn 
eich  teuluoedd :  canys  eich  tadau  a'ch  mamau,  pa  le  maent 
hwy  ?  ie,  a'ch  plant  hefyd,  onid  oes  llawer  o  honynt  hwy- 
thau  yn  cysgu  yn  y  bedd  gyda'u  rhieni?" 

Ni  a  godasom  y  sylwadau  uchod  o'r  cyfarchiad  y  cyfeir- 
iwyd  ato  o'r  blaen.  Wedi  y  diwrnod  y  traddodwyd  ef  gan 
gan  yr  awdur  i'w  gyfeillion,  ymgasglodd  y  gynnulleidfa 
ynghyd,  a  chytunwyd  ar  gyfarchiad  arall  i'w  anfon  yn  ol  ato 
yntau,  gyda  phendérfyniad  o  godi  yn  eu  mysg  eu  hunain  y 
swm  o  bum  cant  o  bunnau,  at  seilio  scholarship  yn  Spring 
Hill  College,  er  meithrin  dyn  ieuanc  o  bryd  i  bryd,  naill  ai 
i'r  weinidogaeth  gartrefol  neu  fel  cenadwr  ar  led  y  byd,  yr 
hwn  sydd  i  gael  ei  alw,  "  Efrydydd  y  Parch.  John  Angel 
James." 

Ond  nid  fel  pregethwr  a  bugail  yn  unig  mae  Mr.  James 
yn  rhagori,  ond  y  mae  wedi  rhagori  hefyd  fel  ysgrifenydd 
crefyddol.  Er  nad  ydyw,  o  bosibl,  wedi  cynnyrchu  dim,  fel 
awdur,  a  ystyria  doethion  y  byd  hwn  yn  werth  eu  sylw,  y  mae 
er  hyny  wedi  bod  yn  offeryn  i  wneyd  llawer  enaid  yn  ddoeth  i 
iachawdwriaeth.  Hynodrwydd  rhai  awdwyr  yw  dyfnder  a 
gwreiddiolrwydd  eu  syniadau.  Mae  y  rhai  hyn  yn  ëangu  ein 
gwybodaeth,  yn  dwyn  enaid  y  gwirionedd  allan  o'i  hen  ffurfiau 
cynnefin,  ac  yn  ei  osod  mewn  irder  a  newydd-deb  ger  bron  ein 
meddyliau.  Nid  hyny  yn  gymaint  yw  neillduolrwydd  Mr. 
James  ;  ei  hynodrwydd  ef  yw  yr  ymarferol.  Mae  eraill,  fe 
ddichon,  yn  fwy  galluog  i  ddarpar  defnyddiau,  ond  ni  cheir 
neb  yn  fwy  medrus  nag  ef  i'w  cyfaddasu  at  feddwl  y  darllen- 
ydd.  Os  gellir  barnu  gwerth  llyfrau  oddiwrth  ëangder  y 
lledaniad,  ac  iachusrwydd  a  maint  y  dylanwad  maent  wedi 
gyrhaeddyd,  yna  mae  yr  eiddo  Mr.  James  yn  nodedig  o 
werthfawr.  Maent  wedi  rhedeg  yn  gyflym  o'r  naill  argraff- 
iad  i'r  llall,  a  rhai  o  honynt  wedi  eu  cyfieithu  i  ieithoer'd 

eraill,  a  chael  derbyniad  rnawr  ar  gyfandir  Ewrop :  a  gwyddoni 
fod  y  dyb  yn  cael  ei  choleddu,  fod  yr  awdur  trwy  ei  ysgrifen- 
iadau  wedi  böd  yn  foddion  i  ddychwelyd  mwy  o  bechadur- 
uriaid  i'r  gwirionedd  na  thrwy  ei  weinidogaeth  gyhoeddus. 

Dyna  i'r  darllenydd  ychydig  o  hanes  awdur  "  Yr  Eglwys 
o  Ddifrif."  Tybygem  fod  yn  rb.aid  i  bawb  gydnabod  ei  fod 
ef  ei  hunan  o  leiaf  wedi  bod  yn  bregethwr  ac  ysgrifenwr  o 
ddifrif  ar  hyd  ei  fywyd.  Mae  yn  meddu,  gan  hyny,  ar  gym- 
hwysderau  neillduol  i  ysgrifenu  ar  y  fath  destun  a  hwn ;  ac 
mae  yn  dd'iammhau  y  dylai  Cristionogion  roddi  gwrandaw- 
iad  iddo ;  yn  enwedig  pan  y  cofiom  mai  gwaith  ei  henaint  ef 
ydyw,  a'i  fod  wrth  bob  tebyg  yn  ymwybodol  wrth  ei  gyfan- 
soddi  fod  yn  bur  bosibl  ei  fod  yn  arfer  ei  ysgrifell  am  y  tro 
diweddaf,  ac  yn  cyfarch  yr  eglwysi  oddiar  hiniog  y  byd  tra- 
gywyddol. 

Buasai  yn  dda  genym  pe  gallasem  yn  hyn  o  ragdraethfod 
o  ryw  help  i'n  cydwladwyr  i'w  ddarllen  gyda  mwy  o  fuddiol- 
deb.  Pa  fodd  i  geisio  at  hyny  nis  gwyddom  yn  sicr.  Nid 
ydym  yn  gymhwys  i  feirniadu  nemor  ar  ansawdd  y  gwaith 
fel  cyfansoddiad  ;  ac  o  ran  ei  gynnwysiad,  nid  oes  dim  o 
bwys  i'w  nodi  ag  yr  ydym  yn  anghytuno  â'r  awdur  ynddo, 
nac  ychwaith  ond  ychydig  ag  y  teimlwn  anghenrheidrwydd 
i  geisio  ei  wneyd  yn  fwy  eglur  i'r  darllenydd.  Mae  y  traeth- 
awd  wedi  ei  ysgrifenu  yn  rhwydd  a  bywiog  ;  a  hyderwn  fod 
ei  holl  brydferthion  gwreiddiol  wedi  eu  sicrhau  i'r  darllen- 
ydd  Cymreig  yn  y  cyfieithiad.  Yr  eglwysi  yn  Lioegr,  mae 
yn  amlwg,  sydd  yn  benaf  o  fiaen  llygaid  yr  awdur  yn  ei  lyfr ; 
am  hyny,  mae  yn  dyweyd  llawer  am  beryglon  crefydd  oddî- 
wrth  philosophi,  masnach,  cyfoeth,  a  phleserau.  Hwyrach 
pe  buasai  yn  ysgrifenu  o  bwrpas  i  eglwysi  Cymru,  y  buasai 
yn  dyweyd  mwy  am  y  peryglon  ag  sydd  yn  cyfodi  oddiwrth 
wasgfeuon  tlodi  a  gofalon  y  bywyd  hwn.  Hyderwn  er  hyny 
y  bydd  y  Cristion  Cymreig,  pa  fath  bynag  yw  ei  amgylch- 
iadau,  yn  teimlo  llaw  yr  awdur  yn  aml  yn  trin  ei  ddolur 
yntau ;  ac  yr  ydym  yn  bur  sicr  y  bydd  i'w  enaid  brofi  llawer 
o  leshâd,  ond  ystyried  a  defnyddio  y  cyfarwyddiadau  ymar- 

ferol  a  gynnwysir  yn  ei  draethawd.  Pa  fodd  bynrtg,  ein 
hamcan  ni  bellach  a  fydd  arwain  y  darllenydd  at  fater  y  llyfr. 
Wrth  basio,  ni  a  roddwn  ein  bŷs  ar  ryw  beth#u  yma  ac  acw 
yn  nghoríF  y  gwaith,  ag  y  dymunem  iddo  sylwi  yn  arbenig 
arnynt;  ac  a  ymdrinwn  ychydig  â  hwy  yn  eu  perthynas 
neillduol  âg  ansawdd  yr  eglwysi  yn  ein  gwlad  ein  hunain. 

Mae  Mr.  James  yn  darlunio  y  difrifoldeb  mae  yn  son  am 
dano,  fel  yn  gynnwysedig  mewn  angerddoldeb  teimlad,  yn 
arwain  i  weithrediad  egn'iol  a  phenderfynol.  Fe  gynnyrchir 
elfenau  yr  ysbryd  ymà,  tybygem,  yn  yr  adenedigaeth,  pryd 
mae  enaid  pechadur  yn  cael  ei  ddwyn  i  ddirnad,  a  thrwy 
ddirnad  i  deimlo  effeithiau  grymus  y  gwirionedd.  Ond  nid 
i'r  meddiant  o  egwyddorion  y  peth  yn  unig  mae  awdur  y 
llyfr  hwn  yn  cymhell.  Ei  amcan  ef  ydyw,  cyffröi  yr  eglwys 
a'i  holl  aelodau  i  ymarfer  yr  egwyddorion  hyn  yn  holl  berth- 
ynasau  by wyd  a  dyledswyddau  crefydd,  a  hyny  i'r  fath  raddau 
ag  a  fyddo  yn  delwi  eu  hysbryd,  ac  yn  gosod  eu  hynodrwydd 
ar  eu  cymeriad,  nes  y  byddo  pawb  yn  canfocl  fod  yr  eglwys 
o  ddifrif.  A  sicr  yw,  mai  dyma  ydyw  yr  agwedd  mae  yr 
efengyl  yn  gofyn  i'r  rhai  a'i  proffesant  fod  yncldi ;  ac  y  mae 
yn  sicr  o'i  heffeithio  hefyd,  i'r  gracldau  ag  y  byddo  calonau  dyn- 
ion  yn  cael  eu  dwyn  i  amgyffred  a  derbyn  ei  gwirioneddau. 
Ei  chredu  heb  deimlo  sydd  mor  anmhosibl  ag  ydyw  hòni 
cred  iddi  a  byw  felly  o  afresymol.  Mae  yn  gosod  ger  bron 
y  meddwl  yr  amcanion  uchaf  i  gyrchu  atynt;  a  chwredi 
dangos  y  ffordd  y  dylicl  eu  ceisio,  mae  yn  dwyn  yr  ystyr- 
iaethau  mwyaf  cynhyrfus  a  ddichon  fod  i  gyffröi  y  galon  i 
ymdrechu  i'w  cyrhaeddyd  ac  i'w  sicrhau.  Mae  yn  siarad  â 
dyn  fel  creadur  i  bara  byth ;  ac  yn  dosbarthu  yr  hanfodiad 
diddiwedd  yma  i  ddwy  ran  pur  anghyfartal  â'u  gilydd — sef, 
ychydig  dclyddiau,  a  thragywyddoldeb ;  ac  eto  gyda  golwg  ar 
drueni  neu  ddedwyddwch,  mae  yn  dangos  fod  yr  olaf  i'w 
drefnu  wrth  y  cyntaf.  Ac  nid  yn  unig  hyny,  ond  dengys  fod 
defnyddiau  trueni  y  creadur  yn  ei  gyflwr  a'i  dueddfryd  eis- 
oes ;  tra  y  mae,  wrth  naturiaeth,  yn  hollol  amddifad  o  hawl 
a  chymhwysder  i  hapusrwydd.     Ac  nid  ydyw  ychwaith  yn 

caniatáu  iddo  gynnwys  gobaith  gochelyd  y  naill  na  medd- 
iannu  y  llall,  ond  mewn  canlyniad  i  ymdrechiadau  didòr  am 
y  peth,  a  hyny  yn  y  drefn  mae  yr  efengyl  yn  ei  ddadguddio. 
A  pha  beth  yw  yr  einioes  ar  ba  un  y  mae  caracter  ei  dragy- 
wyddoldeb  fel  hyn  yn  crogi  ?  "  Tarth  ydyw,  yr  hwn  sydd 
dros  ychydig  yn  ymddangos,  ac  wedi  hyny  yn  diflanu."  Nis 
gẃyr  y  dyn  pa  fynyd  y  bydd  wedi  darfod,  a'i  dynged  yntau 
wedi  ei  sicrhau  hwnt  i  bosiblrwydd  cyfhewidiad. 

A  ydyw  yn  rhyfedd,  gan  hyny,  fodyr  enaid,  sydd  yn  credu 
y  pethau  hyn,  yn  ddifrifol  ?  I'r  gwrthwyneb,  onid  y  syndod 
yw,  fod  un  dyn  ag  sydd  yn  cydnabod  eu  gwirionedd  yn  gallu 
eu  cymeryd  yn  ysgafn,  a  byw  yn  ddiofal  yn  eu  cylch  ?  Fe 
fyddai  hyn  yn  ddiammhau  yn  fwy  nag  a  allai  holl  gyfaredd 
gelynion  yr  enaid  effeithio,  oni  b'ai  eu  bod  yn  llwyddo  i  ddallu 
eì  lygaid,  a  chuddio  eu  pwysigrwydd  o  olwg  ei  feddwl.  Pan 
y  dygir  ystyriaeth  yr  annuwiol  i  orphwys  arnynt,  parant 
gyfìro  mawr  yn  ei  gydwybod  ar  brydiau ;  maent  yn  ddigon 
cryfion  i  wrthweithio  ymchwydd  ei  dueddiadau  llygredig, 
a'i  godi,  o  leiaf  dros  dymmor,  i  ymdeimlo  a  gweithredu  yn 
groes  iddo  ei  hun,  Eto,  nid  ynddo  ef  mae  gwyrthiau  eu 
nerth  yn  dyfod  i'r  golwg  egluraf.  Er  canfod  eu  heffeithioL 
rwydd,  rhaid  edrych  ar  y  Cristion,  neu  y  pechadur  ag  mae  ei 
galon  wedi  ei  chyfhewid  a'i  hadnewyddu  trwyras  yrefengyl, 
— ac  ar  hwnw  hefyd,  nid  mewn  tymmor  adfeiliedig,  pan 
mewn  agwedd  mae  y  Bibl  yn  gondemnio  ; — ond  pan  mae  yn 
byw  yn  deilwng  i'w  ragorfreintiau,  ac  o  ran  ansawdd  ei  ys- 
bryd  a'i  ymddygiadau  yn  cyfateb  i  ryw  fesur  i'r  peth  ag  mae 
rheolau  ei  grefydd  yn  gofyn  iddo  fod.  Edrychwch  arno  pan 
y  mae  ei  ffydd  yn  codi  yr  enaid  yn  ei  holl  serchiadau  at  ei 
Hawdur  a'i  Pherffeithydd.  Meddyliwch  am  y  dyn,  yr  hwn 
ddöe  oedd  yn  greadur  pethau  amser  yn  unig,  sydd  heddyw  yn 
ymhyfrydu  mewn  pethau  anweledigathragywyddol:  y  meddwl 
ag  oedd  o'r  blaen,  yn  fynych,  mewn  anghydfod  âg  ef  ei  hun 
yn  eu  cylch,  yn  awr  yn  ei  holl  alluoedd  yn  cydorphwys  yn- 
ddynt  fel  ei  ddaioni  penaf ;  ei  gydwybod,  a'i  farn,  a'i  ewyllys 
yn  eu  eymeradwyo ;  a'i  serchiadau,  hwythau,  yn  y  profiad 

o'u  daioni  yn  marweiddio  i  bethau  eraill,  nes  o'r  diwedd  mae 
cariad  atynt  yn  troi  megys  yn  nwyd  lywodraethol  y  galon  ! 
Os  nad  ydyw  wedi  cyrhaedd  perffeithrwydd,  mae  yn  ymestyn 
ato.  Mae  yn  anghofio  y  pethau  sydd  o'r  tu  cefn  ;  pob  peth 
anghyson  â  phrif  amcan  ei  fywyd,  yn  cael  eu  cadw  mewn 
darostyngiad ;  a'i  ysbryd  yn  dyheu,  yn  blysio,  yn  brefu,  ac 
yn  ymestyn  at  y  pethau  o*r  tu  blaen.  Mae  yn  cyrchu  at  y 
nod,  camp  uchel  alwedigaeth  Puw  yn  Nghrist  Iesu.  Dyma 
y  Cristion  o  ddifrif !  Coílwch  nad  creadur  dychymyg  ydyw. 
Gan  fod  yr  efengyl  yn  gofyn  dyn  fel  hyn,  mae  yn  abl  i  wneuth- 
ur  dyn  fel  hyn ;  ac  ni  wna  hi  neb  yn  ddedwydd  yn  y  byd  a 
ddaw  ond  a  weithia  hi,  o  leiaf  i  ryw  fesur,  i  gydymífurfìad  â 
hi  ei  hunan  yn  y  byd  yma.  Mae  yn  wir  nad  oes  dim  a  gyn- 
nyrcha  y  dymher  hon  ar  ysbryd  pechadur  ond  ei  greu  o 
newydd  yn  Nghrist  Iesu ;  ond  cofìer  o'r  ochr  arall,  nad  oes 
dim  mwy  ynddi  nag  y  mae  y  greadigaeth  hono  yn  ei  gyn- 
nyrchu : — dim  yn  ychwaneg  nag  sydd  yn  anghenrheidiol  2 
brofi  dyn  yn  ddeiliad  yr  adenedigaeth  hono,  heb  yr  hon  ni 
ddichon  efe  weled  teyrnas  Dduw* 

Dymunem  nodi  hyn  i'r  darllenydd  cyn  myned  ymhellach, 
mai  nid  amcan  yr  awdur  yw  darlunio  rhyw  genedlaeth  o 
Gristionogion,  nad  oes  ganddo  ef  ddim  i'w  wneyd  ond  edrych 
arnynt  a'u  rhyfeddu.  Nagê,  broífeswr ;  ond  ei  amcan  ydyw 
dangos  beth  a  ddylit  ti  fod.  Nid  son  y  mae  efe  am  y  doniau 
ysplenydd  hyny,  ag  y  mae  Duw  yn  eu  rhoddi  yn  awr  ac  yn  y 
man  i  ambell  un  o'i  weision,  pa  rai  sydd  yn  eu  cymhwyso  i 
waith  neillduol,  ac  yn  gwneyd  eu  perchenogion  yn  hynod 
ymhlith  y  saint,  ac  sydd  hefyd,  fel  y  tybia  rhai,  yn  gwasan- 
aethu  ar  y  ddaear  fel  esiampl  neu  bortread  o'r  gogoniant 
arbenig  hwnw  ag  mae  yr  enaid  duwiol  yn  alluog  o  gyrhaedd- 
yd  iddo  yn  y  nefoedd,  Am  ddynion  felly,  tra  yr  ydym  yn 
edrych  arnynt  gyda  syndod  a  pharch,  yr  ydym  yn  dueddol, 
hwyrach  yn  ormod  felly,  i'w  hystyried  megys  uwchlaw  eu 
gwneuthur  yn  esiamplau  i'w  dilyn.  Ond  y  mae  cyfeiriad  y 
llyfr  hwn  at  Gristionogion  yn  gyfiredinol:  nid  yw  yn  cyn- 
nwys  dim  mwy  na  darluniad  o  wir  grejydd  yn  gweithio  yn 

deilwng  yn  enaid  ei  pherchen ;  nac  yn  gofyn  am  un  ymdrech 
ond  sydd  yn  anghenrheidiol  i  bob  dyn  er  bod  yn  ddefnydd- 
iol  yn  y  byd  hwn,  ac  yn  gadwedig  yn  y  byd  a  ddaw. 

Er  profi  yr  anghenrheidrwydd  am  gael  yr  eglwys  o 
ddifrif,  mae  yr  awdur,  yn  y  lle  cyntaf,  yn  dangos  yr  amcanion 
mawrion  sydd  gan  yr  Arglwydd  i'w  cyflawni  trwydcli  hi  yn 
y  byd.  Yr  eglwys  yw  trysordŷ  a  chenad  y  gwirionedd.  Go- 
sodwyd  hi  i  fyny  ar  y  ddaear  i'r  dyben  o  gadw  gwirioneddau 
dwyfol  yr  efengyl,  ac  i'w  gwneyd  yn  hysbys  i'r  holl  genedl- 
oedd.  Nid  oes  un  grefydd  yn  osio  bod  yn  grefydd  y  byd  yn 
y  dyddiau  hyn  ond  Cristionogaeth.  Mae  pob  cyfundraeth 
arall  o  grefydd,  nid  yn  unig  â  rhywbeth  lleol  yn  eu  sefydl- 
iadau,  cymhwys  yn  unig  i  wlad  eu  genedigaeth,  ond  y  maent 
yn  methu  byw  hyd  yn  nod  yn  y  gwledydd  hyny,  yn  wyneb 
cyfnewidiadau,  gan  gynnydd  gwybodaeth  ac  amaethiad  yn 
mysg  y  trigolion.  Ond  am  Gristionogaeth,  mae  ei  sefydl- 
iadau  yn  gymhwys  i  bob  gwlad.  Hi  a  oresgynodd  y  byd  ar 
ei  mynediad  allan  yn  y  dechreuad ;  ac  y  mae  wedi  goroesi 
cyfnewidiadau  teyrnasoedd — cyd-deithio  â  phob  gwybodaeth 
arall,  ac  yn  wir  eu  helpio  ymlaen.  Er  bod  ei  hathrawiaeth 
goruwch,  îe,  yn  groes  i  reswm  cnawdol,  eto  y  mae  yn  cyfateb 
i  anghen  pechadur,  ac  felly  mae  esiamplau  yn  mhob  oes  o 
bob  math  ar  ddynion  wedi  eu  dwyn  i'w  chydgofleidio,  yr  hyn 
sydd  yn  profi  (ar  wahan  oddiwrth  yr  addewidion  am  hyny) 
fod  yn  bosibl,  'ie,  yn  debyg  i'r  grefydd  yma  fyned  yn  gref- 
ydd  yr  holl  ddaear. 

"Wrth  son  er  hyny  am  ddychweliad  y  byd  at  Gristionog- 
aeth,  nid  ydym  yn  dirnad  ond  ychydig  am  y  peth.  Mae  yr 
amcan  yn  anfeidrol :  fe'i  nodir  fel  peth  hynod  am  Grist  ei 
hunan,  na  phalla  efe,  ac  na  ddigalona,  hyd  oni  osodo  farn  ar 
y  ddaear,  Wedi  deugain  mlynedd  a  mwy  o  lafur  cenadol, 
nid  yw  nifer  y  rhai  cadwedig  ond  megys  dim  eto,  tra  mae 
trigolion  y  ddaear  o'r  ochr  arall,  megys  yr  Aipht  pan  oedd 
ei  llwch  yn  bryfed,  i'w  canfod  o  dan  holl  íîieidd-dra  eu 
llygredigaeth  yn  cwhwfan  ar  ei  hwyneb  yn  aneirif.  Mae 
yn  llawn  bryd,  gan  hyny,  i'r  eglwys  gael  ei  gwneyd  yn 
ddifrifol  yn  ei  gwaith,     Prin  y  cred  rhai,  fe  wyddis,  mai 

drwy  egni  cenadol  y  cyrhaeddir  y  fath  amcan  o  gwbl.  Ac 
am  y  cymdeithasau  i'r  perwyl  hwn,  ag  sydd  ar  droed  yn  awr, 
mae  Uawer,  gystal  ag  awdur  y  gwaith  hwn,  yn  dechreu 
ammheu  nad  yw  y  rhai'n,  yn  y  wedd  bresennol  arnynt,  pa 
fodd  bynag,  ddim  yn  debyg  o  fod  o  hir  barhad.  Nid  yw  yr 
eglwys  eto  yn  ei  hymdrechion  çenadol  ond  megys  bachgen. 
Pan  ddelo  yn  ẃr,  ac  í  roi  heibio  ei  phethau  bachgenaidd, 
mae  yn  bur  debyg  y  bydd  sefydliadau  clogyrnaidd,  rhwysg- 
fawr,  a  chostus,  yr  oes  hon,  yn  cael  eu  newid  am  rai  mwy  syml 
ac  apostolaidd  eu  hysbryd  a'u  cyfansoddiad.  Bydd  llai  o 
ddyn,  a  mwy  o  Dduw ;  llai  o  rwysg  yr  esgynlawr,  a  mwy  o 
ddefosiwn  yr  ystafell ;  llai  o  gynhyrfu  ac  udganu  gyda 
chasgliadau,  ac  yr  un  amser  mwy  o  waith  yn  cael  ei  wneyd, 
a  mwy  o  ymaberthu  gwirfoddol  a  dystaw  ar  ran  Cristionog- 
ion  í  deyrnas  Crist,  pa  bryd  bynag  y  delo  yr  eglwys  o  ddifrif. 
Prysured  Duw  hyny  yn  ei  amser.  Ar  yr  un  pryd,  ein  dyl- 
edswydd  ni  yw  arfer  y  moddion  sydd  yn  ein  cyrhaedd,  a 
gweddio  yn  daer  am  i'r  rhai'n  neu  eraill  gael  eu  gwneuthur 
yn  effeithiol  hyd  oni  byddo  yr  amcan  gogoneddus  wedi  ei 
gyrhaeddyd,  a'r  addewid  wedi  ei  chyflawni,  "  Y  ddaear  a 
fydd  llawn  o  wybodaeth  yr  Arglwydd,  megys  y  mae  y  dyfr- 
oedd  yn  toi  y  môr." 

Un  o  brif  amcanion  yr  awdur  yn  y  gwaith  hwn  ydyw 
argyhoeddi  pob  crefyddwr,  pa  fath  bynag  yw  ei  radd  a'i 
dalentau,  fod  ganddo  ef  yn  bersonol,  ac  ar  ei  ben  ei  hunan, 
ryw  beth  i'w  wneyd  tuag  at  achub  eraill.  Ma«  lle  i  ofhi, 
hwyrach,  fod  hyd  yn  nod  y  rhai  mwyaf  duwiol  yn  ein  mysg 
yn  byw  yn  ormod  iddynt  eu  hunain  fel  crefyddwyr.  Pe 
adolygai  llawer  eu  hoes  grefyddol,  hwy  a  gaent  nad  oes  ond 
ychydig  iawn,  mewn  cymhariaeth,  o  ymadferthoedd  eu 
calonau,  ac  o'u  hamser,  wedi  eu  treulio  erioed  mewn  gwedd- 
iau  nac  ymdrechiadau  yn  achos  neb  arall.  Mae  eu  pryder, 
nid  yn  unig  yn  benaf,  fel  y  dylai  fod,  ond  yn  wastad  ac  yn 
hollol,  ynghylch  eu  hiachawdwriaeth  a'u  cysur  personol  eu 
hunain.  Ac  eto  nid  dyma  y  crefyddwyr  cryfaf  eu  dyddan- 
wch  wedi  y  cwbl.     Maent  yn  gwneyd  eu  cysur  personol  yn 


XIV  RHAGDRAETHAWD. 

ormod  fel  amcan;  ac  yn  rhywfodd  mae  fel  pe  byddai  eu 
gorawydd  am  dano  yn  eu  lluddias  i'w  gyrhaeddyd,  yn  gyffelyb 
ag  y  mae  pryder  y  claf  ynghylch  ei  iechyd  yn  ei  rwystro  i 
wellâu.  Fe  deimlai  un  ar  ei  galon  ddywedyd  wrth  y  cyfryw 
weithiau,  Meddyliwch  lai  am  eich  cysur  eich  hunain,  a  mwy 
am  drueni  rhai  eraill.  Codwch  allan  i  ymarferiadau  iach- 
usol  duwioldeb ;  a  gosodwch  rywbeth  ar  droed  tuag  at 
wneyd  daioni  yn  eich  dydd  a'ch  cenedlaeth,  ac  at  achub  eich 
plant  a'ch  cymydogion,  pa  rai  sydd  nid  yn  unig  yn  amddifad 
o  gysuron  crefydd,  ond  o  grefydd  ei  hunan.  Ac  hwyrach  y 
bydd  y  Duw,  ag  oedd  o'r  blaen  yn  oedi  dyfod  i'ch  eneidiau, 
mewn  sicrwydd  a  dyddanwch,  yn  proíi  ei  hunan  yn  agos  i'ch 
nerthu  a'ch  bendithio  yn  yr  ymarferiadau  hyn ;  íe,  ac  y  bydd 
y  dyddanwch  hefyd  ag  yr  ydych  yn  sychedu  am  ei  fwynhau, 
yn  dyfod  i'ch  eneidiau  wrth  eu  cyflawni,  megys  heb  ei  ddys- 
gwyì  na'i  geisio. 

Ond  yr  ydym  ni  yn  myned  rhagom  i  sylwi:  Er  fod  yr 
awdur  yn  dangos  drwy  ei  holl  draethawd  nad  ydyw  y 
Cristion  i  fyw  iddo  ei  hun,  ac  nad  ydyw  hyd  yn  nod  ei  dra- 
gywyddol  iachawdwriaeth  i  fod  yn  unig  amcan  ei  fywyd,  eto 
mae  yn  gwylio  yn  ofalus  rhag  y  peryglon  o'r  ochr  wrthwyn- 
ebol.  Amcana  argrafiu  ar  feddwl  y  darllenydd  mai  yr  achos 
cyntaf  sydd  yn  galw  am  ei  bryder  a'i  ddiírifoldeb  ef  ydyw 
meddiannu  a  meithrin  crefydd  bersonol ;  a  dengys  y  gall 
hyd  yn  nod  ein  zel  gydag  achosion  cyhoeddus,  heb  wyliad- 
wriaeth  a  gweddi,  fod  yn  fagl  i  ni  yn  y  peth  hwm  Mae  yr 
eglwys  i  edrych  i  mewn  i'w  hansawdd  ei  hun  cyn  edryeh  allan 
ar  gyflwr  y  byd.  Pwnc  penaf  pob  dyn  ydyw  ei  ddedwydd- 
wch  tragywyddol  ei  hunan.  Ac  yn  wir,  pa  beth  yw  amcan 
yr  holl  ymdrechion  tuag  at  eraill  ond  hyn  yma — dwyn  dyn- 
ion  fel  personau  unigol  i  geisio  yn  ddifrifol  eu  hiachawdwr- 
iaeth  eu  hunain  ?  Heblaw  hyny,  mae  ein  defnyddioldeb 
i  eraill  yn  ymddibynu  ar  ansawdd  crefydd  yn  ein  calonau  ac 
yn  ein  mysg  ein  hunain.  Os  adfeilia  duwioldeb  gartref,  ni 
bydd  genym  yn  fuan  na  dynion  na  moddion  i  wynebu  ar  y 
byd  paganaidd.     Yr  iawn  fíbrdd  i  weithio,  dybygid,  ydyw 

o'r  galon  allan  :  gofalu  yn  gyntaf  am  feithrin  crefydd  yn  ein 
hysbrydoedd,  yn  ein  teuluoedd,  ac  yn  ein  gwlad  ein  hunain, 
ac  yna  edrych  allan  i'r  byd.  Mae  yn  beryglus  yn  y  dyddiau 
hyn,  rhag  i  drwst  ac  egni  ein  gweithrediadau  cyhoeddus 
gael  eu  camgymeryd  am  grefydd  ysbrydol,  ac  ennill  i  ni  enw 
o  fod  yn  fyw,  pan  mewn  gwirionedd  yr  ydym  yn  farw.  Yr 
oedd  rhai  o  eglwysi  Asia,  ni  a  wyddom,  yn  flodeuog  iawn  o 
ran  yr  ymddangosiad  allanol ;  ac  eto  yr  oedd  Mab  Duw,  yr 
hwn  oedd  yn  proíi  yr  arenau  a'r  galon,  yn  canfod  adfeiliad 
oddimewn ;  ac  yn  yr  uchaf  ei  chlod  gydâ  dynion — yr  hon  ag 
yr  ydoedd  iddi  "  enw  o  fod  yn  fyw  " — yn  hono,  wedi  y  cwbl, 
yr  oedd  bywyd  ac  ysbrydolrwydd  agosaf  i  lwyr  ddiflanu. 
Mae  yn  bosibl  i  eglwysi  etifeddu  athrawiaeth  a  threfniadau 
da  oddiwrth  oes  mwy  ysbrydol  na  hwy  eu  hunain,  a  theimlo 
yn  zelog  drostynt,  fel  hynodrwydd  eu  sect  a  phethau  a 
dderbyniasant  oddiwrth  eu  hynafìaid,  ie,  a  myned  ì'hagddynt 
hefyd  gyda'u  hoes  eu  hunain  mewn  anturiaethau  newyddion, 
hyd  oni  byddo  eu  gweithredoedd  diweddaf  yn  fwy  na'r  rhai 
cyntaf,  ac  yn  fwy  o  bosibl  na'r  eiddo  eu  tadau  hefyd, — ac 
eto,  er  y  cyfan,  bod  afiechyd  wedi  ymaflyd  yn  y  cyfansodd- 
iad,  ac  yn  dirgel  weithio  oddimewn,  ag  sydd  yn  peryglu  yn 
fuan  ddarostwng  yr  holi  wyneb  teg  a  gwridog  yma  o  dan 
lesni  angeu  a  llygredigaeth.  Ah !  pa  le  mae  y  serchiadau 
nefol,  y  purdeb  calon,  a'r  ansawdd  rasol  hono  ar  y  meddwl 
ag  sydd  yn  cadw  yr  enaid  gyda  Duw  yn  Nghrist  a  than 
farweiddiad  i  bob  peth  arall !  A  ydych  chwi  yn  dy wedyd  y 
dichon  fod  anmhariaeth  ar  y  pethau  hyn  yn  nghanol  cymaint 
o  egni  crefyddol  ?  Ydym,  ddarllenydd !  ac  yn  dyweyd  mwy 
na  hyny — y  dichon  hyd  yn  nod  i'r  egni  yma  ei  hunan  ach- 
lysuro  yr  anmhariaeth  hwnw,  a  dwyn  crefyddwyr  yn  ormod 
oddiwrth  yr  ymarferiadau  mwyaf  priodol  i'w  meithrin,  megys 
myfyrdodau  ysbrydol  a  gweddiau  dirgel.  Mae  yn  wir  nad 
yw  y  naill  ran  o  ymarferiadau  duwioldeb  ddim  o  anghen- 
rheidrwydd  i  ddrygu  y  llall.  Ond  mae  yn  bur  bosibl,  er 
hyny,  fod  cynhyrnadau  cymaint  o  gyfarfodydd  cyhoeddus, 
a'r  holl  ymdrafodaeth  yn  nghylchoedd  cyfíredin  crefydd,  a'r 


XVI  RHAGDRAETHAWD. 

cyfan  wrth  eu  bod  mewn  eysylltiad  âg  achosion  da,  yn 
ymddangòs  i'r  meddwl  fel  zel  dduwiol — wedi  effeithio,  mewn 
undeb  âg  eraill  o  demtasiynau  yr  oes,  i  ddwyn  Cristionogion 
yn  ormodol  oddiwrth  eu  mater  eu  hunain,  ac  i  esgeuluso  yr 
achosion  pwysig  sydd  i'w  trin  yn  unig  rhwng  yr  enaid  a  Duw. 
Fe  fu  amser  pan  oedd  Cristionogion  yn  esgeuluso  eu 
dyledswyddau  cymdeithasol,  ac  yn  dianc  o'r  byd  i'w  cell- 
oedd,  dan  rith,  o  leiaf,  amaethu  eu  heneidiau  eu  hunain.  Yn 
awr,  mae  y  fantol,  meddyliem,  wedi  troi  y  ffordd  arall.  Ac 
os  oedd  yr  Arglwydd  yn  eu  galw  hwy  gynt  o'u  cuddfeydd 
dirgel  at  eu  dyledswyddau  cyhoeddus,  hwyrach  ei  fod  yn 
ein  galw  ninnau  yn  awr  o'n  cylchoedd  cyhoeddus  i  edrych 
yn  fwy  gartref.  Ei  orchymyn  mewn  rhan,  ysgatfydd,  i'r 
eglwys  yn  ein  dyddiau  ni  ydyw — "  Dos  i'th  ystafell ;  cau  dy 
ddrysau  arnat,  a  gweddia  ar  dy  Dad  yr  hwn  sydd  yn  y  dir- 
gel."  Heblaw  edrych  ar  y  byd  fel  maes  dy  lafur,  dos  i'th 
dŷ  ac  at  yr  eiddot :  edrych  am  ddarpar  moddion  gwybod- 
aeth  i'th  blant  a'th  gymydogion :  cofia  fod  yr  eglwysi,  y 
weinidogaeth,  a'r  oes  sydd  yn  codi,  yn  teilyngu  dy  sylw;  a 
gwylia  rhag  wrth  gadw  gwinllanoedd  eraill  y  byddi  yn  cwyno 
eto  pan  yn  rhy  ddiweddar,  uFy  ngwinllan  fy  hun  nis  cedwais." 
Na  feddylied  neb,  pa  fodd  bynag,  y  mynem  osgeuluso  egni 
cenadol.  Na :  mae'n  rhaid  cyfaddef  fod  y  gweithrediadau  car- 
trefol  wedi  cynnyddu  yn  nhymmor  hwn;  ac  i'r  ysbryd  cenadol, 
ond  odid,  mae  hyny  i'w  briodoli.  Eto,  mae  llawer  o'r  tu  arall 
yn  dechreu  meddwl  fod  newydd-deb  y  naill  gangen,  ar  y  cynt- 
af,  wedi  llyncu  meddwl  yr  eglwys  yn  ormodol  oddiwrth  y  llall. 
<cMae  y  farn  yn  cynnyddu  yn  ein  mysg,"  medd  un  ysgrifenydd, 
"  ein  bod,  trwy  gyfyngu  ein  sylw  yn  hollol  i  wledydd  tra- 
mor,  wedi  esgeuluso  yn  gywilyddus  a  drygioniis  ein  gwlad  ein 
hunain."  Dymunem  alw  sylw  y  darllenydd  at  pen.  iv.  o'r 
llyfr  hwn.  Er  fod-ymdrechiadau  y  blyneddau  diweddaf  wedi 
bod  yn  ganmoladwy,  eto  mae  miloedd  ar  filoedd  o  drigolion 
ein  gwlad  heb  glywed  yr  efengyl  erioed,  ac  yn  ol  pob  golwg  yn 
bresennol  mor  ddiobaith  o  gael  ei  chlywed  yn  ou  hoes  a 
thrigolion  yr  India. 

Yr  ydym  yn  cydnabod  yn  ddiolchgar  fod  Cymru  yn  yr 
ystyr  hwn  mewn  gwell  ansawdd  na  Lloegr.  Eto  mae  yr 
alwad  arnom  ninnau  i  barhau  i  ymegnio  mor  uchel  ag  erioed. 
Mae  rhai,  dybygid,yngolygu  ein  gweithrediadaucartrefolmor 
beríFaith  eisoes,  ac  yn  ystyried  ein  gwlad  o  ganlyniad  mewn 
cyflwrmor  ddiogeladiwall,fely  gellid  meddwleu  bodyntybied 
nad  oes  gan  y  Cymry  bellach  ddim  i'w  wneuthur  ond  troi  yn 
eu  cylchoedd  arferol,  neu  chwilio  am  feusydd  eraill  i'w  llafurio. 
Ychydig  o  flyneddau,  ond  odid,  a  brawf  i'r  gwrthwyneb. 
Pa  fodd  bynag,  ein  barn  ni  ydyw,  fod  gorchestion  eto  i'w 
cyflawni  yn  Nghymru,  nad  oes  dim  llai  nag  ysbryd  ac  ymroad 
ein  hen  dadau  yn  anghenrheidiol  i'w  cwblhau.  Ond  heb 
son  yn  bresennol  am  ddim  moddion  newyddion  ac  ychwanegol 
at  ddiwyllio  ygenedl,  goddefer  i  niofyn,  Aydyweinhen  sef- 
ydliadau  yn  cadw  eu  hefíeithiolrwydd  ?  A  ydy w  yr  ysbryd  a'r 
difrifolrwydd  yn  parhau  ?  Onid  oes  lle  i  ofni  fod  yr  egni 
presennol  sy'n  gweithio  ein  sefydliadau,  yn  fwy  o  fírwyth  yr 
arferiad  a  ffurfiwyd  yn  ystod  y  diwygiadau  sydd  wedi  pasio, 
nag  o  barhad  "  ysbryd  y  peth  byw  "  yn  ein  holwynion  ?  Pe 
b'ai  yr  eglwys  o  ddifrif,  ond  odid  na  byddai  gwahaniaeth 
mawr  yn  fuan  i'w  ganfod  yn  ysbryd  ein  hymdrechiadau,  a 
llawer  o  bethau  gwag  wedi  eu  halltudio  o'n  mysg.  Pa 
bethau  ?  medd  rhy wun.  Mae  yn  anmhosibl  dy  wneyd  di 
yn  gydnabyddus  â  hwy,  ddarllenydd,  ond  drwy  dy  wneyd 
yn  ddyn  difrifol.  Cais  dy  enaid  o  dan  efíeithiau  pethau 
tragywyddol  erbyn  y  Sabboth  nesaf,  ac  edrych  a  fyddi  di  yn 
hollol  yr  un  dyn  yn  y  pulpud,  neu  yn  yr  Ysgol  Sabbothol, 
ag  oeddit  ti  y  Sabboth  o'r  blaen.  Fe  barai  hyn  i  bawb  fod 
yn  awyddus  i  weithio,  ac  ar  }t  un  pryd  fe  ddygai  bawb  i 
adnabod  ei  le.  Ymlidiai  yr  ysgafhder  o  blith  deiliaid  ein 
Hysgolion  Sabbothol,  a'r  ymbyncio  ofer  a'r  eywreinrwydd 
hunanol  o  fysg  yr  athrawon.  Byddai  ysbryd  y  gwaith  yn 
peri  na  byddai  neb  yn  rhy  ddifater,  a'i  bwysau  yn  peri  na 
byddai  neb  yn  rhy  chwannog ;  ac  felly  ni  cheid  neb  yn  segur 
ar  y  naill  law,  nac  o'r  ochr  arall  neb  yn  ymwthio  at  ddim 
heb  ddoniau  i'w  gyflawni. 

Hyd  yr  ydym  ni  yn  gwybod,  nid  ydyw  sylwadau  yr  awdur 
o  barth  ymneillduaeth  yr  Ysgol  Sabbothol  oddiwrth  yr 
eglwysi  a'u  gweinidogion  ddim  i'w  cymhwyso  yn  gymaint  at 
Gymru.  Eto,  hwyrach  y  gallai  eu  cysylltiad  gyda  ninnau  fod 
yn  nes.  Os  ydyw  y  sefydliad  rhagorol  hwn  i  barhau  yn  ei 
ddefnyddioldeb  yn  ein  mysg,  mae  yn  anghenrheidiol  i'r  dyn- 
ion  mwyaf  medrus  ac  egniol  i  ymdrechu  i'r  dyben  o  wella  y 
ddiffygion  a  berthynant  iddo,  a  dwyn  allan  ei  ymadferth- 
oedd  mewn  ffordd  gyfaddasach  at  amgylchiadau  presennol 
yr  oes,  a  chyda  mwy  o  effeithiolrwydd.  Er  esiampl,  mae 
yn  llawn  bryd  darpar  rhyw  foddion  i  athrawiaethu  athrawon 
yr  Ysgolion  Sabbothol  yn  fanylach  :  dangos  eu  gwaith 
iddynt,  a  thrwy  eangu  eu  meddyliau  mewn  gwybodaeth,  a'u 
dysgu  pa  fodd  i  roi  gwybodaeth  i  eraill,  eu  codi  uwchlaw,  a'u 
gwneyd  yn  fwy  cymhwys  i  adeiladu,  eu  dosbarthiadau.  Yn 
ein  cof  ni,  yr  amser  mwyaf  llwyddiannus  ar  yr  Ysgol  Sab- 
bothol,  ydoedd  y  prydiau  ag  y  byddai  rhyw  un,  o  herwydd 
cymhwysder  a  rhagoriaeth  talent,  megys  pen  meistr  ynddi : 
ei  hathrawon  yn  gweithredu  o  dan  ei  olygiad  a'i  holwyddor- 
iad,  a  phrif  foddion  adeiladaeth  ei  deiliaid  gan  mwyaf  yn  ei 
law.  Ond  yn  awr,  mae  tuedd  pethau  yn  newid  i  raddau ; 
mae  y  gwaith  hwn  yn  myned  yn  waith  i  bawb  yn  eu  tro ;  ac 
mae  perygl,  yn  ein  barn  ni,  i  wir  amcan  y  sefydliad  golli 
drwy  hyny,  neu  gael  ei  newid  am  amcan  cwbl  wahanol; 
hyny  yw,  yn  lle  bod  yr  ysgol  yn  parhau  yn  foddion  i  feithrin 
y  lliaws  mewn  gwybodaeth,  ei  bod  yn  cael  ei  throi  yn  gyf- 
leusdra  i'r  ychydig,  sef  i'r  athrawon,  i  arfer  eu  dawn.  Na 
fydded  i  neb  ein  camgymeryd.  Yr  ydym  yn  gwybod  fod  yr 
Ysgol  Sabbothol  yn  lle  hynod  i  fagu  gweithwyr,  ac  i  ddwyn 
allan  a  meithrin  talent  yn  yr  eglwysi.  Oiid  y  mae  eisieu 
doethineb  a  gofal  i  sicrhau  y  daioni  yma,  a  gochelyd  y  niwed 
a  all  efe  achlysuro.  Os  bydd  pob  swydd  yn  agored  i  bob 
dyn,  yna,  oblegid  nad  yw  y  rhai  talentog  yn  wastad  mewn 
cymhariaeth  ond  y  nifer  leiaf,  yr  anghymhwys  a  fydd  yn  eu 
cynawni  fynychaf,  ac  o  ganlyniad,  dyna  yr  amcan  yn  colli, 
a'r  gwaith  heb  ei  wneyd. 

Fe  ddylai  henuriaid  eglwysig  gofìo,  ar  y  naill  law,  os  na 
wneir  dim  ond  ceisio  mygu  yn  wastad  yni  benboeth  yr 
ieuanc,  mai  mud-losgi  yn  y  fynwes  y  bydd  efe,  a  thori  allan 
hwyrach  o'r  diwedd  nes  rhoi  y  tŷ  ar  dân.  Medru  gwneyd 
gwas  o  hono  ydyw  y  gamp.  Mae  bendith  ynddo :  pe  cai 
ddim  ond  ei  sancteiddio,  ac  adnabod  ei  ffordd  i  weithio  ei 
hun  allan,  fe  allai  wneyd  lles  nid  yn  unig  i'w  berchen  ond  i 
eraill  hefyd.  O'r  ochr  arall,  yr  ydym  weithiau  yn  arswydo 
yn  ngolwg  enbydrwydd  proffeswyr  ieuainc  yr  oes.  Mae 
dwyn  dynion,  pan  eto  yn  fechgyn,  i  actio  mewn  cylchoedd 
cyhoeddus,  i  ymddadleu  a  llywodraethu  gydag  achosion 
crefyddol,  yn  peryglu  yn  ddirfawr  i  ddifwyno  y  gwylder  hwnw 
—  blodeuyn  prydferthaf  dyn  ieuanc  —  a  meithrin  ysbryd 
uchelfrydig  a  hyf — arferion  pa  rai  a  allant  wneyd  y  dyn  yn 
fwy  anghymeradwy  tra  byddo  by w.  Mae  Robert  Hall,  yn 
un  o'i  ymddyddanion,  yn  adrodd,  fod  un  o  hen  gyfeillion 
ei  dad  wedi  ei  osod  ef  i  bregethu  i  nifer  o  hen  bobl,  pan  yn 
blentym  "  Ond,"  meddai,  "  nis  gallaf  byth  gofio  am  y  tro 
ond  gyda  galar  am  yr  ynfydrwydd  a  barodd  yn  fy  meddwl. 
A  phan  feddyliwyf  am  y  fath  gamgymeriad  mewn  dynion 
da,  nis  gallaf  lai  na  chytuno  â  sylw  Baxter,  er  cryfeti  ydyw, 
pan  mae  yn  dywedyd,  *  Ni  ddylai  dynion  chwaith  droi  yn 
bregethwyr  fel  y  mae  afon  Nilus  yn  magu  llyffaint,  lle  (medd 
Herodotus)  mae  un  rhan  yn  fyw  cyn  i'r  rhan  arall  gael  ei 
ffurfìo,  îe,  tra  mae  eto  yn  llaid  pur.' "  "  Na  fyddwch 
feistriaid  lawer,  fy  mrodyr,"  medd  yr  apostol  Iago :  hyny 
yw,  na  fydded  llawer  yn  feistriaid  neu  athrawon — pawb  am 
swydd,  cymhwys  neu  beidio.  Os  ffyna  yr  ysbryd  yma  yn 
ein  mysg,  mae  yn  enbyd  rhag  y  bydd  yr  holl  fanteision  ag 
sydd  yn  ein  dwylaw  i  wneuthur  daioni  yn  troi  allan  o'r 
diwedd  yn  achlysuron  anghariad  ac  anghydfyddiaethau,  ac 
felly  yn  ofer  i'r  genedl  ac  yn  ofìd  i'r  eglwysi.  Yr  amser, 
tybygid,  mae'r  eglwys  yn  fwyaf  prydferth  a  defnyddiol  ydyw, 
pan  y  mae  Ysbryd  Duw  yn  trefnu  ei  holl  aelodau  i'w  lle  pri- 
odol  yn  y  corff — pob  un  yn  gweinyddu  cynnaliaeth  iddo  yn  ol 
mesur  dawn  Crist  ynddo  eihunan,  ac  yn  foddlawn  ar  hyny — yr 

henuriaid  yn  ddoeth  ac  ymdrechgar  i  ddwyn  allan  dalent 
y  rhai  ieuainc,  a'r  ieuainc,  hwythau,  yn  gwasanaethu  gyda  yr 
henuriaid  fel  plant  gyda  thadau : — awydd  gwneyd  daioni  yn 
codi  rhywun  o  hyd  i  ddywedyd  wrth  Grist  a'i  eglwys,  fel 
Ahimaz  wrth  Ioab,  "  Beth  bynag  ar  a  fyddo,  gâd  i  minnau 
redeg;"  ac  ar  yr  un  pryd,  yr  awydd  hwnw  yn  cael  ei 
gymedroli  gan  hunan-adnabyddiaeth  a  theimlad  o  bwysig- 
rwydd  y  gwaith,  fel  ag  y  mae  pawb  yn  arswydo  rhedeg  heb 
genad,  gan  gofio  y  bydd  athrawon,  yn  enwedig  athrawon 
balchaidd  ac  anghymhwys,  yn  derbyn  barnedigaeth  fwy. 

Ond  yr  ydym  ni  yn  dychwelyd,  ac  yn  galw  sylw  y  dar- 
llenydd  at  gangenau  eraill  o  foddion  a  grybwyllir  gan  yr 
awdur,  pa  rai  hyd  yma  nad  ydynt  wedi  bod  mewn  cymaint 
o  ymarferiad  yn  Nghymru,  ac  yn  enwedig  at  ei  sylwadau  ar 
ddyledswydd  yr  eglwys  gyda  golwg  ar  ysgolion  dyddiol  ac 
addysgiant  y  genedl.  Pechod  ynom,  mae  yn  ddiau,  oedd 
esgeuluso  y  gorchwyl  yma  cyhyd.  Ond  y  mae  hynodrwydd 
yr  amseroedd  hyn,  ynghyd  â'r  dygwyddiadau  diweddar  mewn 
cysylltiad  â'r  Dywysogaeth,  yn  peri,  os  esgeuluswn  ef  yn 
hwy,  na  bydd  genym  esgus  dros  ein  pechod.  Mae  ein  tadau, 
yr  ydym  yn  cydnabod,  wedi  gweithio  yn  orchestol.  Ond  a 
ydym  ni  i  wneuthur  dim  heblaw  troi  yn  y  cylchoedd  a  sef- 
ydlwyd  ganddynt  hwy  ?  A  ydyw  gwlad,  â'i  meddwl  wedi 
defiro,  ac  yn  llawn  o  gynnulleidfaoedd  ac  o  eglwysi,  yn  gofyn 
am  ddim  ychwaneg,  ac  yn  alluog  i  wneuthur  dim  yn  ychwaneg 
tuag  at  ei  diwyllio  ei  hunan  nag  ydoedd  pan  mewn  ystad  o  dy- 
wyllwch  a  difrawder  ?  Ni  roddwn  ni  ddim  i  fyny  i  neb  am 
ofal  dros  y  pulpud  a'r  Ysgolion  Sabbothol.  Ond  a  ydynt 
hwy  yr  oll  ag  sydd  yn  eisieu  gogyfer  ag  anghen  presennol  y 
genedl,  neu  yr  oll  ag  a  fuasai  yn  boddloni  ysbryd  yr  hen 
ddiwygwyr  Cymreig  pe  buasent  yn  awr  yn  fyw  ?  Yr  ydym 
yn  hollol  gredu  nad  ydynt ;  ao  ni  byddwn  ninnau  yn  ym- 
ddwyn  yn  deilwng  o'r  fath  hynafiaid,  nac  yn  profi  ein  hunain 
yn  ddynion  o'r  un  ysbryd  a  hwy,  os  na  byddwn  yn  ym- 
egnì'o  i  iawn  drefnu  y  pethau  sydd  yn  ol  yn  yr  eglwysi  a 
blanasant,  ac  yn  dilyn  eu  hesiampl  trwy  gyflawni  gwaith 

priodol  ein  hoes  megys  ag  y  gwnaethant  hwythau.  Yn 
Scotland,  y  mae  ysgolion  ar  delerau  y  gall  y  tlodion  eu  cyr- 
haeddyd  wedi  eu  sefydlu  yn  mhob  cymydogaeth,  ac  yn  cael 
edrych  arnynt,  ni  feddyliem,  fel  rhan  hanfodol  o  gyfansodd- 
iad  eglwysig  y  genedl.  Nid  oes  dim  ond  chwe'  blynedd  er 
pan  y  daeth  yr  Eglwys  Rydd  i  fod  yn  y  rhan  hono  o'r  deyrnas 
gyfunol,  eto  y  mae  wedi  darpar  eisoes  yn  ehelaeth  tuag  at 
gael  ysgol  ddyddiol  mewn  cysylltiad  â  phob  cynnulleidfa  yn 
y  wlad.  Nid  oedd  gan  y  bobl  yma  un  dychymyg  fod  addoldy 
â  gweinidogaeth  ynddo  yn  gymaint  ag  oedd  yn  eisieu  er  eu 
gwneyd  yn  ddiwall.  Na,  yr  oedd  yn  rhaid  darparu  at  feith- 
rin  dynion  i'r  weinidogaeth,  ac  at  eu  cynnal  i  ymroddi  i'r 
gwaith  ;  ac  nid  yn  unig  hyny,  ond  yr  oeddynt  yn  edrych  arni 
fel  dyledswydd  grefyddol,  dyledswydd  nas  gallasent  ei  hes- 
geuluso  heb  fod  yn  euog  o  fai  yn  erbyn  eu  cnawd  eu  hunain,  i 
barotöi  cyfleusderau  i'w  plant  a'r  genedl  ieuanc,  lle  y  caent  eu 
meithrin  mewn  gwybodaeth  fuddiol,  a'u  hymarfer  o'u  me- 
byd  i  weddeidd-dra,  diwydrwydd,  a  threfn.  Paham  y  bydd 
Cymry  yn  ol  i  Scotland  yn  hyn  ?  Mae  can'  mlynedd  a  mwy 
bellach  er  dechreu  y  diwygiad  trwy  Harris  a  Rowlands  yn 
Nghymru,  yr  hwn,  heblaw  adfywio  hen  gynnulleidfaoedd,  a 
roes  fod  i  gannoedd  o  rai  newyddion.  Ac  eto  yn  ystod  yr 
holl  amser  yma,  nid  oes  yr  un  enwad  crefyddol,  nac  yn  wir 
(os  gadewir  heibio  y  cynhwrf  diweddar)  yr  oll  ynghyd,  wedi 
gwneyd  cymaint  at  ddarpar  addysg  i'r  oes  sydd  yn  codi  ag  a 
wnaeth  yr  eglwys  uchod  ar  foment  ei  sefydliad. 

Yr  ydym  yn  annog  ein  cenedl  yn  ddifrifol  i  barhau  yn  ol 
eu  gallu  mewn  ymdrechiadau  tramor.  Eto,  y  mae  yn  rhaid 
i  ni  gyfaddef  ein  bod  yn  teimlo  anesmwythyd  weithiau  pan 
y  darllenwn  ni  mewn  hysbysiadau  cenadol  am  blant  y  pag- 
aniaid,  pa  rai  yr  ydym  er  ys  blyneddau  yn  eu  cynnorthwyo, 
yn  cael  eu  harholi  mewn  cangenau  o  wybodr^th,  ac  yn  ar- 
ddangos  amaethiad  meddwl,  na  chawsom  ni  ein  hunain  na'n 
plant  erioedmo'rfantais  o'u  cyrhaeddyd,  Nis  gallwn  lai  na 
meddwl  na  bod  llawer  ardal  yn  Nghymru  yn  rhy  debyg  i'r 
gynnulleidfa  ag  y  mae  John  Foster  yn  son  am  dani  yn  un  o'i 

ìythyrau.  "  Yr  oedd  yr  achos  pellenig,"  medd  efe,  "  mewn 
bri  mawr  gyda'r  bobl,  ac  yn  tynu  oddiwrthynt  hwy  a'r  ardal- 
oedd  cylchynol  oddeutu  triugain  punt  yn  flyneddol ;  ond  nid 
oedd  dim  prin  gwerth  ei  galw  yn  ysgol  yn  perthyn  i'r  lle, 
heblaw  yr  ychydig  a  ddysgid  ar  y  Sul  i'w  anghofìo  yn  ystod 
yr  wythnos ;  a'r  canlyniad  oedd,  fod  y  plant  yn  tyfu  i  fyny 
mewn  dygn  anwybodaeth  a  dylni."  Pa  fodd  bynag,  mae 
argoelion  yn  bresennol  y  bydd  i'r  gwarth  hwn  gael  ei  symud 
oddiarnom  yn  fuan  bellach.  Mae  amgylchiadau  yn  debyg 
o'n  gorfodogi  i  ymaflyd  yn  ein  gwaith,  neu  adael  y  maes  i 
eraill.  Yr  ydym  yn  byw  mewn  amseroedd  difrifol :  fe  ellid 
meddwl  y  byddai  yn  anmhosibl  i  un  eglwys  fyw  ynddynt  yn 
hir,  ond  yr  eglwys  o  ddifeif  gyda'i  dyledswyddau.  Mae 
dynion  meddylgar  o  bob  dosbarth  yn  troi  eu  sylw  yn  fwy  at 
ansawdd  y  werin,  ac  y  mae  yr  alwad  am  ysgolion  iddynt  yn 
myned  yn  uwch  o  hyd.  Dysgeidiaeth  ydyw  y  bach  y  mynai 
pob  plaid  ei  osod  yn  nhrwyn  y  lefiathan  didoriad  yma,  er 
cyrhaeddyd  eu  hamcanion  trwyddo,  a'i  gymeryd  yn  was  tra- 
gywyddol  iddynt  eu  hunain.  Nid  oes  fawr  o  ddadl  nad  yw 
y  dynion  sydd  yn  edrych  ar  wybodaeth  gyfíredinol  fel  yr 
unig  feddyginiaeth  i  archollion  cymdeithas  yn  gamsyniol ; 
mae  eu  tyb  am  dani  yn  llawer  rhy  uchel.  Ofer  er  hyny  ydyw 
gwadu  ei  buddioldeb.  Mae  yn  rhaid  i'r  gwaith  gael  ei  wneyd ; 
a'r  fíbrdd  debycaf  i  wybodaeth  gyfiredinol  a  gwybodaeth  gref- 
yddol  gael  eu  cadw  bob  un  yn  eu  lle  priodol,  a  fyddai  i  gref- 
yddwyr  ymaflyd  yn  egn'iol  yn  y  gorchwyl.  O !  íia  byddai  yn 
bosibl  i  ddynion  da,  Eglwyswyr  ac  Ymneilldüwyr,  yn  lle 
ymdaeru  pwy  a  gaiff  ei  wneyd,  tra  y  mae  pawb  ar  yr  un  pryd 
yn  ei  esgeuluso,  i  ymuno  â'u  gilydd  i'w  gyflawni ! 

Mae  yr  eglwys  yn  Lloegr,  wrth  bob  arwydd,  yn  dechreu  ei 
brwydr  gyda  choelgrefydd  a  philosophi  anghristaidd.  Yno 
y  mae  dynion,  cyfoethog  o  bob  gwybodaeth  ond  yr  un  uchaf, 
yn  cario  dylanwad  mawr  ar  laweroedd.  Ond  mae  Cymru  eto 
yn  meddiant  Cristionogion.  A'r  ffordd  fwyaf  effeithiol,  gellid 
meddwl,  i  gadw  meddiant  hwnw  ganddi,  ac  i'w  chadarnhau 
yn  egwyddorion  y  Bibl,  yn  gystal  a  dyrchafu  a  gwella  ei 

moesau,  ydyw  rhoddi  gwell  addysg  i  blant  y  genedl,  a'i  roddi 
hefyd  trwy  ddynion  yn  adnabod  yr  efengyl.  Mae  llawer 
dros  flyneddau  eu  mebyd  yn  gwbl  ddiymgeledd  o  ran  eu 
meddyliau.  Oblegid,  mae  y  bregeth  uwchlaw  eu  galluoedd ; 
ac  y  mae  yr  addysg  deuluaidd  ar  lawr ;  ac  am  yr  Ysgol  Sab  - 
bothol,  a  bwrw  ei  bod  hi  yn  effeithiol,  a'r  plant  yn  mhob  man 
yn  ddeiliaid  o  honi,  nid  yw  hi  ddim  yn  cael  ei  chynnal  ond 
am  ddwy  awr  unwaith  bob  saith  niwrnod.  Pwy  a  ddyw'ed 
fod  hyny  yn  ddigon  i  blentyn  ?  Mae  yn  ofynol  i'w  addysg 
ef  fod  yn  llin  ar  lin,  a  gorchymyn  ar  orchymyn  :  ei  athraw 
mewn  mantais  i  adnabod  ei  dymherau,  ac  i  ífurfio  ei  garacter 
trwy  ei  sefydlu  mewn  arferion  da  a  gwrthweithio  llygredig- 
aeth  ei  feddwl  fel  y  byddo  yn  ymddangos  ;  yr  hyn,  tybygem, 
sydd  yn  ddigon  i  broíì  y  dylai  plentyn  fod  o  dan  ddysgybl- 
aeth  ar  hyd  yr  wythnos.  O  eisieu  hyn,  mae  llawer  yn  tyfu 
i  fyny  yn  dra  anwybodus  a  diddeall,  ac  yn  para  felly  er  bod 
yn  sŵn  gweinidogaeth  yr  efengyl  dros  eu  hoes.  Edrychwch 
arnynt  yn  y  gynnulleidfa :  tra  mae  y  craffus  â'i  lygaid  yn 
gloewi,  a  doethineb  megys  yn  llewyrchu  ei  wyneb,  y  maent 
hwy  â  dylni  yr  estrys  yn  gorphwys  ar  eu  hwynebpryd.  Nid 
yw  y  dyn  ddim  wedi  ei  wneyd  yn  feddylgar  erioed :  mae  ys- 
tyr  gyffredin  ymadroddion  y  Bibl  o  ganlyniad  yn  para  yn 
ddyeithr  i'w  feddwl ;  ac  am  hyny  maent  yn  treiglo  heibio  i'w 
glust  o  Sabboth  i  Sabboth  yn  gwbl  ddîefíaith,  fel  y  dwfr  dros 
asgell  yr  aderyn.  Mae  yn  wir  fod  argyhoeddiadau  llymion 
yn  codi  ambell  un  o'r  syfrdandod  yma;  ac  yn  hyny,  mae 
Ysbryd  yr  Arglwydd  yn  rhoddi  i'r  pechadur,  nid  yn  unig  yr 
hyn  a  allasai  rhieni  ac  athrawon  estyn  iddo — sef  y  ddawn  o 
fodyn  feddylgar — ond  mwy,  ac  annhraethol  fwy  nag  a  ddichon 
dyn  gyfranu. 

Mae  cynnal  gweinidogaeth  yr  efengyl  hefyd,  yn  marn  yr 
awdur,  yn  un  o  ddyledswyddau  yr  eglwys  o  ddifrif.  Pa  beth 
yn  rhagor  a  allai  eglwysi  Cymru  wneuthur  ar  y  pen  hwn  nis 
gwyddom.  Pa  fodd  bynag,  ni  chyst  iawn  farn  ar  yr  achos 
ddim  traul  i  neb :  ni  a  ddymunem,  gan  hyny,  i'r  darllenydd 
sylwi  yn  ddifrifol  ar  y  sylwadau  mae  yr  awdur  yn  ei  wneyd 

ar  y  mater.  Mae  eisieu  yn  ddiammhau  codi  safon  y  weinid- 
ogaeth  yn  uwch  yn  ein  mysg  ninnau.  Dymunol  a  fyddai,  pe 
gellid,  meithrin  syniadau  mwy  priodol  am  y  cymhwysderau 
i'r  swydd,  ac  am  amrywiaeth  a  phwysigrwydd  ei  dyledswydd- 
au — a  gosod  y  rhai  sydd  ynddi  dan  fwy  o  rwymau  i'r  eglwysi, 
a'r  eglwysi  iddynt  hwythau,  fel  y  byddo  ei  gwaith  yn  cael  ei 
gyflawni  yn  fwy  effeithiol.  Pwy  hynag  a  wnelo  hyn,  efe  a 
wna  wasanaeth  i  grefydd  yn  Nghymru.  Nid  cymaint  o  ofn 
sydd  arnom  ni  i'r  swydd  wneyd  y  rhai  sydd  ynddi  yn  dlod- 
ion  ac  isel ;  ychydig,  ysgatfydd,  a  foddlona  i  fywyd  o  dlodi 
er  ei  mwyn.  Ond  pan  na  byddo  y  weinidogaeth  yn  fforddio 
cynnaliaeth  i  ryw  fesur,  mae  perchen  ymadferthoedd  a  dawn 
o  dan  demtasiwn  i  ymwerthu  i  bethau  eraill,  a'i  chymeryd 
hithau  yn  ail  beth ;  a'r  perygl  yw,  i'r  weinidogaeth  drwy 
hyny  fyned  yn  dlawd  o  herwydd  yr  amgylchiadau  y  mae  y 
gweinidog  ynddynt,  ac  nid  y  gweinidog  o'i  herwydd  hi. 
Dyma  sydd  arnom  ofn,  a  dyma  fynem  ei  ragflaenu.  Fe  ddy- 
wedir  weithiau  fod  mor  anhawdd  cael  dynion  cymhwys  i 
ymroddi  yn  gwbl  i'r  weinidogaeth  ag  a  fyddai  cael  modd  i'w 
cynnal  ynddi.  Sylw  cywir,  o  bosibl,  ond  llawn  o  ddefnydd- 
iau  pryder  ac  arswyd.  Paham  y  mae  felly  ì  A  oes  llawer 
wedi  ymlusgo  i'r  weinidogaeth  heb  eu  galw  ?  A  ydyw  y 
Duw  mawr  yn  dechreu  symud  y  canwyllbren  o'n  mysg  fel 
cenedl  trwy  attal  y  doniau  gweinidogaethol  ?  Ai  ynte,  onid 
oes  llawer  a  gafodd  ryw  radd  o  ysbryd  y  weinidogaeth  yn 
syrthio  i  nychdod  a  difirwythdra,  trwy  fod  awch  eu  meddyl- 
iau  yn  troi  at  bethau  eraill,  eu  hamser  i  ddarllen  a  myfyrio 
yn  brin,  a  gofalon  bydol  yn  trymhau  eu  calonau  ?  Os  yw  y 
naill  neu  y  llall  neu  yr  oll  o'r  pethau  hyn  yn  bod,  maent  yn 
nodau  mor  argoelus,  fel  nad  oes  ammheuaeth  na  byddai 
eglwys  o  ddifrif  yn  ymdrechgar  am  eu  symud.  Y  pulpud 
bron  yn  unig  sydd  wedi  bod  yn  goleuo  i'r  Cymry  hyd  yma ;  ac 
y  mae  ei  gadw  yn  rymus  ac  effeithiol  o  fawr  bwys.  Yr  ydym 
yn  gwybod  y  tybia  rhai,  mai  y  ffordd  i  wneuthur  hyny  ydyw 
peidio  a  chysylltu  wrtho  ddim  manteision  tymmorol.  Ond 
o'n  rhan  ein  hunain,  tra  yr  ydym  yn  cydnabod  y  dichon 

amgylchiadau  fod,  yn  y  rhai  y  dylai  gweision  Crist  weithio 
â'u  dwylaw  eu  hunain,  a  phregethu  yr  efengyl  yn  rhad,  yn 
hytrach  na  phwyso  ar  eglwysi  gweiniaid,  yr  ydym  o'r  ochr  arall 
yn  petruso  condemnio  un  gosodiad  o  eiddo  Crist  yn  ei  dŷ. 
Yr  un  ag  a  sefydlodd  y  weinidogaeth,  sydd  wedi  sefydlu  cyn- 
naliaeth  iddi  oddiwrth  yr  eglwysi.  "  Felly  hefyd  yr  ordein- 
iodd  yr  Arglwydd,  i'r  rhai  sydd  yn  pregethu  yr  efengyl,  fyw 
wrth  yr  efengyl."  Yr  oedd  Paul  yn  aml  yn  peidio  arfer  yr 
awdurdod  hon  rhag  rhoi  rhwystr  i  efengyl  Crist;  ond  yr 
ydoedd  yn  gofalu  yn  wastad  wrth  wneuthur  hyny,  am  ddal 
allan  wirionedd  ei  hawl,  a  chadw  dwyfoldeb  y  sefydliad  yn 
ngolwg  yr  eglwysi. 

A  oes  dim  moddion  gan  yr  eglwys  i'w  harfer  tuag  at  ddar- 
par  dynion  i'r  weinidogaeth  ?  Fe  gydnabyddir  yn  gyffredin 
fod  rhywbeth  i'w  wneyd  tuag  at  ddwyn  plant  i  fyny  yn 
grefyddol,  ac  ennill  pechaduriaid  at  Grist ;  ond  yr  ydym  yn 
petruso  gwneyd  dim  tuag  at  feithrin  dyn  i'r  weinidogaeth, 
rhag  ofn  myned  â  gwaith  Duw  o'i  law.  Dilys  yw,  er  hyny, 
fod  yr  Hwn  sydd  yn  rhoi  pob  bendith  i  blant  dynion  trwy 
foddion,  yn  estyn  y  fendith  fawr  hon  hefyd  i'w  eglwys  yn  yr 
un  ffordd.  Pa  fodd  bynag,  fe  addefa  pawb  y  dylid  gweddio 
yn  yr  achos  yma :  wel,  goddefer  i  ni  ofyn  yn  awr  i  ddynion 
difrifol  ac  adnabyddus  o  ansawdd  yr  eglwysi  yn  Nghymru — 
A  oes  gweddio  y  dyddiau  hyn  am  i'r  Arglwydd  godi  dynion 
i  weinidogaeth  yr  efengyl?  O'n  rhan  ein  hunain,  ofnwn 
mai  ychydig  sydd.  Am  fendith  ar  eu  hymdrechiadau  y  mae 
dynion  daeraf  mewn  gweddiau :  ac  am  unrhyw  amcan  na 
wneir  dim  tuag  at  ei  gyrhaeddyd  ond  gweddio,  ond  odid  na 
bydd  gweddio  ei  hunan  yn  cael  ei  anghofìo  cyn  hir.  Mae 
rhai  yn  craffu  yn  onest  ar  beryglon  y  weinidogaeth  oddiwrth 
drefniadau  rhai  eraill  o  ddarpar  iddi ;  ond  heb  graffu  digon 
ar  y  niweidiau  a  all  hi  gael  oddiwrth  eu  trefniadau  hwy  eu 
hunain.  Maent  yn  dysgwyl  am  y  drwg  oddi  draw  o  hyd ; 
ond  y  mae  yntau  yn  gweithio  i  mewn  yn  eu  hymyl  hwy,  ac 
hwyrach  yn  cael  ei  achlysuro  weithiau  gan  ryw  arferion 
maent  hwy  eu  hunain  yn  eu  noddi — neu  o  ddiffyg  rhyw 

cldarpariadau  ag  y  maent  yn  teimlo  yn  rhagfarnllyd  yn  eu 
herbyn.  Doethineb  i  adnabod  a  chodi  y  bylchau  sydd  yn 
eu  muriau  hwy  eu  hunain  a  fyddai  yn  werthfawr  i  bob  enwad 
crefyddol  yn  y  dyddiau  hyn  ;  ond  anaml  mae  y  ddoethineb 
hono  yn  cael  ei  rhoddi  i  blant  dynion ;  ac  am  hyny  diwedd 
pob  pktid  yw  adfeiliad. 

Pell,  pa  fodd  bynag,  ydym  ni  o  ddiystyru  y  dynion  sydd 
yn  arswydo  gwneyd  gweinidogaeth  yr  efengyl  yn  demtasiwn 
i  ddynion  cnawdol ;  mae  digon  o  brofion  yn  Nghymru  nad 
yw  eu  hofnau  ddim  yn  ddisail.  Ac  os  nad  ydym  yn  camgy- 
meryd,  mae  dynion  difrifol  yn  Lloegr  yn  teimlo  yr  un  pryder. 
Mae  Isaac  Taylor,  ar  ol  sylwi  fod  tuedd  mewn  dosbarth  o'r 
eglwys  Gristionogol  y  dyddiau  hyn  i  syrthio  i  ryw  oerddysg 
farwaidd  gyda  chrefydd,  yn  dyweyd,  ei  fod  yn  fater  difrifol 
iawn,  ac  yn  un  a  ddylai  yn  neillduol  arwain  i  adystyriaeth  o'r 
amrywiol  drefniadau  o  egwyddori  dynion  i'r  weinidogaeth. 
"Nid  oes  dim,"  medd  Mr.  Noel,  "mor  debyg  i  chwanegu  duw- 
ioldeb  yr  eglwysi  a  chael  nifer  fawr  o  weinidogion  ymroddgar 
a  galluog ;  ac  am  mai  Duw  yn  unig  a  all  gymhwyso  dynion 
i'r  swydd,  neu  dueddu  eu  calonau  i'w  chymeryd,  mae  ein  Har- 
glwydd  wedi  dy  wedyd  wrthym,  '  Gweddiwch  ar  Arglwydd  y 
cynauaf  am  ddanfon  allan  weithwyr  i'w  gynauaf.'  Eto  ei 
ewyllys  yn  wastad  ydyw,  i  ni  ymarfer  â'r  holl  foddion  o  fewn 
ein  gallu  i  gyrhaeddyd  pob  amcan  pwysig :  ac  y  mae  yn  deil- 
wng  o  sylw  cyfeillion  meddylgar  crefydd,  pa  fodd  i  ddwyn 
y  dynion  ieuainc  mwyaf  galluog  a  duwiol  i'r  wTeinidogaeth ; 
a  pha  fodd  y  gall  eu  haddysg  dduwinyddol  gael  ei  dwyn 
ymlaen  yn  y  modd  mwyaf  effeithiol  i'w  parotöi  i  weinidog- 
aeth  wresog  a  nerthol."  Mae  yr  un  mater,  dybygem  ni,  yn 
deilwng  o  ystyriaeth  caredigion  crefydd  yn  Nghymru. 

Os  ystyriwn  ni  nodweddiad  y  dynion  oedd  megys  enaid  y 
diwygiad  Cymreig  yn  y  can'  mlynedd  ag  sydd  wedi  myned 
heibio,  ni  a  gawn  eu  bod  o'u  hysgwyddau  i  fyny  yn  uwch 
na'u  cydoeswyr  yn  gyfíredinol.  Mewn  gwybodaeth  yn  gys- 
tal  a  zel,  yr  oeddynt  yn  llewyrchu  yn  mysg  eu  cydgenedl 
megys  goleuadau  yn  y  byd.     Ond  yn  awr,  mae  yr  oes  a'i 

hathrawon  yn  fwy  tebyg  i'w  gilydd.  Mae  llawer  mwy  o 
fanteision  na  chynt  yn  nwylaw  y  werin.  Ond  hyd  yn  bur 
ddiweddar  (o  leiaf  gyda  rhai  enwadau),  nid  oedd  un  ym- 
gais  am  roi  manteision  cyfatebol  i  hyny  i'w  dysgawdwyr ; 
ac  o  ganlyniad,  i'r  graddau  mae  y  dosbarth  cyntaf  wedi 
cynnyddu  mewn  gwybodaeth,  y  mae  y  cyfwng  oedd  rhyng- 
ddynt  hwy  a'u  hathrawon  wedi  lleihau.  Nid  yw  yr  eífeith- 
iau  o  hyn  eisoes  ddim  yn  gwbl  aneglur.  Ond  yn  lle  eu  cry- 
bwyll  yn  bresennol,  digon  yw  dywedyd  fod  yn  ddiammheuol 
nad  ydynt  yn  ífafr  y  weinidogaeth.  Heblaw  hyny,  y  mae 
gweinidogion  yr  efengyl  yn  yr  oes  yma  yn  debyg  o  ymgy- 
ffwrdd  â  rhywogaeth  o  ddynion  na  phrofodd  eu  tadau.  Fe 
fydd  y  diafol  rhagllaw,  wrth  bob  ymddangosiad  yn  bresennol, 
yn  troi  gwybodaeth  a  dawn  yn  benaf  i'w  gwrthwynebu  ;  a'i 
gawri  yn  dyfod  allan  i'w  herbyn,  nid,  fel  cynt,  gyda  nerth  y 
fraich  a  sŵn  y  badell  ffrio,  ond  â'r  tafod  a'r  pin  ysgrifenu — ■ 
offer  dealltwriaeth  a  rheswm — ae  fe  fydd  gweision  Crist  yn 
Nghymru  yn  sefyll  mewn  anghen,  nid  yn  unig,  am  zel  a  duw- 
ioldeb  eu  tadau,  ond  am  ddysgeidiaeth  ac  addurniadau  y 
rhai  mwyaf  talentog  o  honynt. 

Dywedir  weithiau,  nad  yw  y  Bibl  yn  dysgu  dim  am  feith- 
rin  dynion  i'r  weinidogaeth.  Paham  y  rhaid  iddo,  os  yw 
naturiaeth  ei  hunan  yn  dysgu  y  peth  yn  ddigonol  ?  Nid  y 
gair  ydyw  yr  unig  oleuni  o  eiddo  Duw  i  ddynion  :  efe  yw  y 
penaf,  mae  yn  wir,  a  pherffeithydd  pob  goleuni  arall.  Am 
ddyledswyddau  pwysicaf  deddf  natur,  y  maent  yn  amlwg  yn- 
ddo.  Ond  am  bethau  eraill,  pa  rai  mae  rheswm  yn  ddigonol 
i'w  dangos,  fe  ellid  meddwl  fod  y  Bibl  yn  dyweyd  llai,  tra 
mae  yn  eglur  a  phendant  am  y  pethau  nad  yw  hwnw  yn 
yngan  dim  am  danynt.  Os  yw  rheswm  a  barn,  gan  hyny,  yn 
dysgu  fod  dysgyblu  y  meddwl,  a  ffurfio  yr  arferiad  o  l'afur,  yn 
gystal  ag  eangu  y  galon  mewn  gwybodaeth,  yn  tueddu  i  ber- 
ffeithio  gŵr  Duw  yn  ei  swydd  bwysig,  mae  estyn  iddo  y  cyfryw 
fanteision  i'r  graddau  ag  mae  hyny  yn  gyrhaeddadwy  yn  gy- 
maint  o  ddyledswydd  a  phe  buasai  yn  cael  ei  gorchymyn  yn 
bendant  yn  y  gair.     Hwyrach  hefyd,  pe  yr  edrychid  yn  fan- 

ylach,  y  ceid  fod  y  Bibl  yn  dyweyd  mwy  ar  y  mater  yma  nag 
a  feddylid.  Pa  fodd  bynag,  mae  yn  gysur  meddwl,  doed  a 
ddelo,  na  bu  Duw  erioed  yn  fyr  o  ddynion  cymhwys  at  yr  am- 
gylchiadau.  Osydeddfwr  doeth,y  milwr  dewr,neuy  gweithiwr 
celfydd,  a  fyddai  yn  eisieu,  yr  oedd  Moses  a  Josua  ganddo  ef 
wedi  eu  donio  ynbarod  i'w  gorchestion  uchel,  a  Bezaleel  yntau 
i  drin  y  fortais  a'r  tyno.  Mae  yr  Ysbryd  yn  ngweddill  gan- 
ddo ;  ac  ni  adewir  byth  un  eglwys  ag  sydd  yn  ymddiried  yn 
Nuw,  yn  adnabod  ei  gwaith,  ac  yn  meddu  ysbryd  i'w  gyflawni. 
Ond  mae  y  darllenydd  bellach,  mae'n  debyg,  yn  barod  i 
ofyn,  Pwy  sydd  i  wneyd  yr  holl  bethau  hyn?  Yr  ydym 
ninnau  yn  ateb,  Tydi,  ein  cyfaill,  pwy  bynag  ydwyt !  Ac  ni 
wneir  byth  mohonynt  hyd  nes  delo  pob  Cristion  i  deimlo 
mai  ei  waith  ef  ydyw.  Nid  oes  dim  posibl  codi  yr  eg- 
lwys  yn  gyfìredinol  i  fwy  o  ddifrifoldeb  yn  nyledswyddau 
crefydd  ond  trwy  gynnyrchu  ysbryd  felly  yn  ei  gwahanol 
aelodau ;  a'r  fíbrdd  i  gyrhaeddyd  hyny  ydyw,  dwyn  pob  un 
i  gredu,  teimlo,  a  gweithredu  drosto  ei  hun.  Ysbryd  a 
chymeriad  ei  gwahanol  aelodau,  fel  y  sylwa  yr  awdur,  sydd 
yn  gwneyd  i  fyny  ysbryd  a  chymeriad  yr  eglwys.  Amcan 
mawr  crefydd  yw  defíro  teimlad  o  gyfrifoldeb  personol  yn  y 
fynwes,  ac  adferu  dyn  iddo  ei  hunan.  Mae  yn  dwyn  gwyb- 
odaeth  o  Dduw  i'w  feddwl,  ac  yn  sefydlu  ei  awdurdod  ef  yn 
ei  gydwybod ;  a  thrwy  ei  gadw  i  ymddibynu  yn  syml  ar  ei 
Greawdwr,  ac  yn  deimladwy  o'i  rwymedigaethau  iddo  ef  yn 
unig,  mae  yn  ei  wneyd  yn  annibynol  ar  bawb  arall.  Ac 
eto,  fe  ddylai  y  Cristion  gofìo,  fod  gan  hyd  yn  nod  ei  gysyllt- 
iadau  crefyddol  ddylanwad  cryf  i'w  wneyd  ef  yn  llai  personol 
mewn  crefydd.  Mae  aelod  eglwysig  yn  teimlo  yn  aml 
megys  pe  byddai  ei  gyfrifoldeb  ef  yn  llai  o  herwydd  cyf- 
rifoldeb  ei  gydaelodau,  ac  yn  byw  yn  fwy  tawel  mewn 
esgeulusdra  o'i  ddyledswyddau,  yn  unig  oblegid  nad  ydynt 
yn  ddyledswyddau  arno  ef  mwy  nag  eraill.  Ychydig 
sydd  yn  barnu  drostynt  eu  hunain,  ac  ychydig  sydd  yn 
ddigon  cryfìon  i  weithio  allan  eu  hargyhoeddiadau  mwyaf 
difrifol  ddim  ymhellach  nag  y  byddo  syniadau,  teimlad,  a 


RHAGDRAETHAWD.  XXIX 

threfniadau  y  cylchoedd  maent  yn  troi  ynddynt  yn  caniatäu. 
Mae  sylw  Mr.  Baptist  Noel,  wrth  ddarlunio  teimladau  llawer 
o  ddynion  da  yn  yr  Eglwys  Sefydledig,  yn  profi  yr  effaith 
sydd  gan  gymdeithas  i  wanychu  y  teimlad  o  rwymedigaeth 
personol  mewn  crefydd : — "  Pan  y  bydd  unrhyw  ymdrech 
Cristionogol  yn  cael  ei  gynnyg,"  medd  efe,  "cwestiwn 
cyntaf  y  cyfryw  ydyw,  nid  a  ydyw  y  peth  yn  iawn,  yn  ys- 
grythyrol,  a  buddiol,  ond  yn  hytrach,  Beth  mae  yr  offeiriaid 
yn  ei  feddwl  am  dano  ?  Beth  mae  yr  esgob  yn  ei  ddy- 
wedyd?  A  ydyw  y  cynllun  ddim  yn  troseddu  unrhyw 
ganon  ?  A  ydyw  ef  yn  unol  â  chyfreithiau  yr  eglwys  !  Pa 
fodd  yr  effeithia  efe  ar  yr  eglwys  ?  A  allaf  íi  ei  wneuthur 
ef.yn  ddiogel?"  &c.  I  raddau  mwy  neu  lai,  mae  yr  un 
egwyddor  yn  effeithio  ar  feddyliau  dynion  yn  mhob  cymun- 
deb.  Ac  megys  y  mae  yn  ddyledswydd  arnom  mewn  llawer 
o  bethau  i  gadw  ein  hargyhoeddiadau  personol  i  ni  ein 
hunain,  a  chydymffurfio  âg  eraill  er  mwyn  heddwch  yr 
eglwys,  felly  o'r  ochr  arall,  mae  yn  ddyledswydd  ar  bob 
Cristion  i  gofio  yn  wastadol  ei  fod  yn  gyfrifol  drosto  ei  hun- 
an  i'w  Farnwr.  Pa  fath  greadur  a  fyddit  ti  heddyw,  ddar- 
llenydd,  dybygit  ti,  pe  byddai  dylanwad  pawb  wedi  colli 
oddiar  dy  feddwl  ond  yr  eiddo  Duw  ?  Pa  fodd  y  buasit 
yn  teimlo  pe  buasai  y  Duw  mawr  wedi  rhoddi  rhyw  bethau 
o  anfeidrol  bwys  yn  dy  ofal  di  yn  unig,  a  neb  ar  y  ddaear  yn 
gyfrifol  am  danynt  ond  tydi  ?  Oni  ddychymygit,  o  leiaf,  y 
buasai  neillduolrwydd  dy  amgylchiad  yn  ddigon  o  reswm 
am  fyw  yn  wahanol  i  bobl  eraill,  ac  i  beidio  gwneyd  eu 
barnau  na'u  hesiamplau  yn  rheol  i'th  ymddygiad  dy  hunan 
am  fynydyn  ?  Wel,  ddarllenydd,  goddef  i  ni  ddywedyd 
wrthyt,  Nid  ydyw  bod  eraill  yn  yr  un  amgylchiadau  a  thydi 
yn  lleihau  dim  ar  dy  gyfrifoldeb.  Am  y  pethau  a  roddes 
Duw  yn  dy  ofal  di,  ac  a  gais  ef  oddiar  dy  law,  yr  ydwyt  mor 
rhwymedig  drosot  dy  hunan  am  danynt  a  phe  na  buasai  ond 
tydi  ar  y  ddaear.  Er  fod  y  gweision  oll  wedi  cael  talentau, 
eto  wrtho  ei  hun  yr  oedd  pob  un  yn  derbyn,  a  throsto  ei 
hunan  yr  oedd  pob  un  yn  rhoddi  cyfrif.     Pa  beth  yw  eraill 

i  ti,  ddarllenydd  ?  Rhaid  i  ti  farw  dy  hunan,  a  myned  dy 
hunan  i  ŵydd  Duw  i  roddi  cyfrif  o'th  oruchwyliaeth.  Mae 
yn  ddiammhau,  gan  hyny,  y  dylai  yr  ystyriaeth  o  hyn  yma 
ryddhau  dy  feddwl  yn  llwyrach  oddiwrth  dy  gydgreadur- 
iaid,  a'th  godi  i  weithredu  yn  fwy  drosot  dy  hunan  mewn 
crefydd,  megys  pe  na  byddai  ond  Duw  a  thithau  yn  bod. 
Yn  lle  hyny,  yr  wyt  tithau  o  bosibl  yn  boddloni  ar  dy 
fod  yn  gwneyd  ac  yn  peidio  gwneyd  gyda  chrefydd  yn 
debyg  i  bobl  eraill.  Am  dy  fod  yn  treulio  dy  amser  a'th 
arian  yn  agos  fel  dy  frodyr  sydd  mewn  amgylchiadau  cy- 
ífelyb — yn  cynnorthwyo  yr  achosion  sydd  yn  dygwydd  bod 
mewn  bri  yn  dy  dymmor,  ac  yn  cyfranu  atynt  yn  ol  yr 
arferiad  cyfí'redin — yr  ydwyt  yn  teimlo  yn  esmwyth;  heb 
erioed,  fe  ddichon,  ofyn  yn  ddifrifol  i  ti  dy  hunan  pa 
beth  a  gais  Duw  oddiar  dy  law,  Cred  ni  yn  awr,  ddarllen- 
ydd,  pan  yr  adgofiwn  i  ti  y  dichon  yr  ystyriaeth  o  hyn  eto, 
ryw  ddiwrnod,  gynnyrchu  anesmwythyd  yn  dy  gydwybod,  a 
hyny  mewn  amgylchiadau  ag  y  byddai  tangnefedd  ynddi  o 
fwy  o  werth  i  ti  na'r  byd. 

Ond  y  cwestiwn  a  ofynir  yn  gyfîredinol  ydyw,  Pa  beth  a 
allaf  fl  wneyd?  Pa  beth!  Ni  wyddost  ti  ddim  pa  beth, 
ddarllenydd,  ac  ni  ŵyr  neb  arall  ychwaith  pa  beth  na  pha 
faint  a  allit  ti  wneuthur,  pe  byddit  ti  ddim  ond  cael  dy 
wneyd  dy  hunan  yn  gyntaf  yn  Gristion  o  ddifrif.  Fe  ddang- 
osai  yr  ansawdd  yma  i  ti  liaws  o  bethau  yn  anghenrheidiol 
ac  yn  bosibl  i'w  gwneuthur,  na  feddyliaist  ti  ddim  felly  am 
danynt  o'r  blaen.  Os  darllena  ein  eydwladwyr  y  nawfed 
bennod  o'r  llyfr  hwn,  hwy  a  gânt  weled  beth  a  ddichon 
Cristionogion  wneuthur.  Mae  yr  awdur  yno  yn  dwyn  i 
sylw  y  darlîenydd,  ddynion  o  bob  math,  cyfoethogion  a 
thlodion,  meibion  a  merched,  wedi  codi  allan  o  ddifrif  i 
wneuthur  daioni ;  ac  o  ganlyniad,  yn  cyflawni  gorchestion 
anhygoel,  ie,  yn  cyrhaeddyd  graddau  arbenig  o  enwog- 
rwydd  a  defnyddioldeb  yn  eu  hoes.  Ni  a'u  canfyddwn  hwy 
yn  troi  chwareudai  yn  addoldai,  yn  sefydlu  athrofeydd  ar  eu 
traul  eu  hunain,  ýn  codi  capeli  ac  Ysgolion  Sabbothol  yn 

nghartrefleoedd  anwybodaeth  a  drygioni,  yn  esmwythäu 
doluriau  henaint,  ac  yn  cyweirio  gwely  y  tlawd  a'r  rheidus 
yn  eu  hanghen,  a  thrwy  anhawsderau  yn  gwneyd  eu  fíbrdd 
i  garcharau  y  wlad,  ac  yno  yn  perarogli  eu  hystafelloedd 
duon  trwy  eglurhau  ynddynt  i'w  trigolion  aníFodus  ac  euog 
arogledd  hyfryd  y  wybodaeth  am  Grist.  Onid  oes  yn 
Nghymru  orchwylion  o'r  fath  i'w  cyflawni  ?  Fe  geir  o  bosibl 
mewn  llawer  ardal  o'n  gwlad  fechgyn  gobeithiol  o  ran  duw- 
ioldeb  a  thalentau,  a'u  meddyliau  yn  tueddu  at  weinidogaeth 
yr  efengyl,  ac  yn  sychedig  am  fwy  o  wybodaeth  ac  amaeth- 
iad  fel  cymhwysderau  i'w  chyflawni;  ond  ar  yr  un  pryd 
yn  amddifad  o  amser  a  moddion  i  gyrhaeddyd  hyny.  Ac 
weithiau  yn  yr  un  eglwys  â  bachgen  felly,  mae  nifer  o 
frodyr  mewn  amgylchiadau  a  allai  ei  gynnorthwyo.  Yn 
awr  dyma  gyfleusdra  i'r  naill  i  gyflawni  diífyg  y  llall.  Mae 
ef  yn  meddu  y  meddwl  a  hwythauyr  arian.  Beth  pe  baent 
yn  cytuno  â'u  gilydd,  a'r  naill  yn  dywedyd  wrth  y  llall,  Os 
rhoi  di  dy  hunan  a'th  alluoedd,  ni  a  roddwn  ninnau  y  modd- 
ion  i'w  hamaethu  hwy ;  a  rhyngom,  o  dan  fendith  y  Gor- 
uchaf,  nyni  a  fyddwn  o  fendith  i'n  gwlad.  Hwyrach  fod 
ambell  i  bregethwr  yn  Nghymru,  a  allai,  heb  aros  am  un 
gynnaliaeth  ychwanegol  oddiwrth  yr  eglwysi,  ymryddhau 
yn  Uwyrach  oddiwrth  y  byd  ac  ymroddi  yn  fwy  cyflawn  i 
waith  yr  Arglwydd.  Oni  ddichon  fod  hefyd  ryw  Thornton 
a  Wilson  (yn  ol  eu  graddau)  yn  mysg  ein  cenedl  ninnau  ? 
A  gadael  allan  ambell  i  weinidog  ffyddlawn,  ychydig  o 
esiamplau  o'r  fath  a  welwyd  yn  Nghymru.  Pa  ẃr  llëyg, 
er  anghraiíft,  yn  mysg  y  Methodistiaid  Calfìnaidd,  a  ymrodd- 
odd  mor  llwyr  a  hunan-ymwadol  i  unrhyw  achos  cyhoeddus 
perthynol  i'r  cyfundeb  hwnw,  ag  y  darfu  i  Elias  o  Fon  a 
Richards,  Tregaron,  ac  eraill  a  ellid  enwi,  ymroddi  i'r  weinid- 
ogaeth  ?  Nid  am  nad  oes  yn  ein  plith,  o  bosibl,  esiamplau  o 
ddynion  wedi  rhoi  heibio  fus'ness  yn  gynnar  ar  eu  heinioes ; 
ond  pwy  a  wnaeth  hyny  o  bwrpas  i  wneuthur  daioni  ?  Ië,  da 
yw,  os  nad  ydyw  ambell  un  yn  lle  hyny  wedi  newid  bywyd  o 
lafur  am  fywyd  o  esmwythyd,  a  myned  yn  fwy  analluog  i 

ymdreulio  gydag  achosion  da  trwy  golli  ymarferiad  corfíbrol, 
a  myned  yn  fwy  tyner  a  moethus  yn  eu  dull  o  fyw.  Wrth 
ddywedyd  hyn,  nid  ydym  yn  anghofio  y  caredigrwydd  di- 
gymhar  mae  lliaws  o'n  cenedl  yn  ei  ddangos  at  achos  Crist : 
ond  cofied  y  Cristion,  er  hyny,  megys  mai  aberth  yw  sail  ei 
obaith,  mai  bywyd  o  ymaberthiad  i'w  Waredwr  a  ddylai  ei 
fywyd  yntau  fod. 

"  Yn  fuan,"  medd  Foster,  "ni  a  fyddwn  yn  ymadael  â'r 
goror  lle  mae  cymaint  o  bethau  mewn  gwrthryfel  yn  erbyn 
ein  Duw.  Ond  nyni  a  awn  lle  mae  yn  rhaid  i  bawb  a  basio 
o'n  byd  ni  gyflwyno  eu  hunain  megys  o'r  frwydr,  neu  gael 
eu  gwahardd  i  ymgymysgu  yn  nhragywyddol  lawenydd  a 
goruchafiaeth  y  buddygoliaethwyr."  Mae  Sarah  Martin  yn 
esiampl  hynod  i  ieuenctyd  ein  gwlad  o  wir  ysbryd  cenadol. 
Nid  dysgwyl  lle  mawr,  parch,  a  chyflog,  cyn  dechreu  gweithio 
yr  ydoedd  hi;  ond  gweithio  hebddynt,  a  gweithio  nes  eu 
hennill  yn  annysgwyliadwy.  Wedi  i'w  hamcanion  daionus 
ei  sugno  hi  yn  raddol  oddiwrth  ei  galwedigaeth,  a  hyny  yn 
gwbl  ddifwriad  iddi  ei  hunan,  yr  ydoedd  yn  rhy  wylaidd  i 
gymeryd  y  gynnaliaeth  a  gynnygid  iddi  o  gyllid  y  dref  lle 
yr  ydoedd  yn  byw;  ac  oddiwrth  yr  hanes  a  ddyry  Mr. 
James,  fe  ellid  casglu  na  chawsid  ganddi  ei  dderbyn  oni 
buasai  i'r  swyddogion  wneyd  y  derbyniad  o  hono  yn  ammod 
parhad  y  cyfleusdra  i  wneuthur  daioni.  Y  fath  gywilydd  y 
mae  ymddygiad  fel  hyn  yn  ei  fwrw  ar  y  gweinidogion  hyny  ag 
y  cly  wir  am  danynt  weithiau,  pa  rai,  er  ei  fod  yn  waith  eu  swydd, 
a  chyflog  y  swydd  hono  yn  eu  gosod  mewn  amgylchiadau  man- 
teisiol  i'w  gyflawni,  nad  ânt  i  ymweled  â  gweithdŷ  na  charchar 
heb  fod  y  salary  wedi  ei  phenodi  ymlaen  llaw !  Y  fath  galon- 
did  o'r  ochr  arall  i  fod  yn  ffyddlawn  yn  wyneb  anfanteision ! 
Wele  Sarah  Martin,  genethig  ddisylw,  yn  dyfod  yn  garacter 
cyhoeddus;  nid  yn  unig  mewn  parch  gan  awdurdodau  ei 
thref  enedigol,  ond  ei  henw  yn  cael  ei  gyflwyno  yn  anrhy- 
deddus  i  sylw  lly wodraethwyr  ei  gwlad.  Os  gofynir  pa  fodd, 
yr  ateb  yw — trwy  wasanaethu  Crist  yn  ddiwyd  a  dystaw 
yn  mysg  y  tlodion.     Fe  glywir  teuluoedd  parchus  yn  mysg 

Ymneilldüwyr  yn  sibrwd  weithiau  megys  pe  na  byddai  y 
weinidogaeth  yn  y  cylchoedd  hyny  yn  swydd  ddigon  an- 
rhydeddus  i'w  meibion  hwy  :  ac  hwyrach,  oni  buasai  fod  y 
lefain  hwn  yn  suro  ysbryd  rhieni,  y  cawsid  gweled  ychwaneg 
cyn  heddyw  o  fechgyn  y  dosbarth  yma  o  grefyddwyr  wedi 
cael  eu  tueddu  at  y  weinidogaeth ;  ac  felly,  o  herwydd  rhag- 
oriaeth  eu  manteision  wedi  codi  yn  fendith  i'w  gwlad  ac  yn 
addurn  i  gyfundeb  eu  tadau.  Pa  fodd  bynag,  mae  gwasan- 
aethu  Crist  o  ddifrif  yn  ddigon  sicr  o  ddwyn  urddas  a  gwobr 
i'r  neb  a'i  gwnelo.  Pwy  yn  Nghymru  a  aeth  i  lawr  i'r  bedd 
dan  fwy  o  anrhydedd  na  dynion  fel  hyn  ?  Ac  yn  wir,  mae 
yr  amser  yn  agosâu,  ie,  wedi  dechreu  eisoes,  pan,  er  gosod  y 
segurddyn  gwag  yn  y  pulpud  mwyaf  anrhydeddus,  na  chaiff 
ond  ychydig  o  barch.  Mae  yn  rhaid  cael  gweithiwr  poenus 
a  difefl  i'r  weinidogaeth ;  ac  onidê,  er  pob  manteision  a  than 
bob  ymddangosiad  a  gorwychder,  ni  bydd  y  gweinidog  ond 
gwrthddrych  dirgel  ddiystyrwch,  a  baich  a  deifl  cymdeithas 
oddiar  ei  hysgwyddau  mor  gynted  ag  y  delo  i'r  cyfleusdra. 
Fe  all  tybiau  y  gweinidog  fod  yn  chwyddedig  a'i  honiadau 
yn  uchel ;  ond  mae  y  byd  yn  barnu  drosto  ei  hunan  ac  yn 
gofyn  am  ífrwythau.  Ac  yn  yr  oes  feddylgar  a  chynhyrfus 
yma,  ni  cheidw  gweinidogion  un  eglwys  eu  dylanwad  ar 
gymdeithas  ond  yr  eiddo  eglwys  o  ddifrif. 

Dymunem  alw  sylw  y  darllenydd  ymhellach  at  sylwadau 
yr  awdur  ar  ieuo  yn  anghymharus,  neu  ymbriodi  â'r  digred. 
"  Mae  y  bai  hwn,"  medd  efe,  "  yn  gyffredin  iawn  yn  eglwysi 
Lloegr,  ac  yn  cynnyddu  hefyd  er  pob  ymdrech  yn  ei  erbyn." 
Yr  ydym  yn  ofni  fod  hyn  yn  wirionedd  am  Gymru  hefyd. 
Os  yw  hyny  yn  bod,  neu  i'r  graddau  y  mae  yn  bod,  mae  yn 
dangos  dwfn  adfeiliad  mewn  crefydd.  Mae  y  cyfryw  feiau 
fel  ymddangosiad  crib  uchaf  y  mynydd  ar  dreiad  y  dylif,  yn 
profì  fod  yn  nyfnion  agweddau  yr  eglwys  wlad  o  ddrygau 
eto  yn  guddiedig  a  than  ddwfr.  Oblegid  mae  yn  rhaid, 
dybygid,  fod  agosrwydd  mawr  at  y  byd  yn  ysbryd  crefydd- 
wyr  yr  oes  yn  gyffredin,  cyn  y  torai  allan  yn  fynych  mewn 
un  o'r  esiamplau  uchaf  o  ymgysylltiad  âg  ef  ag  y  mae  yr 

Arglwycld  yn  ei  roddi  o  hono  yn  ngair  y  gwirionedd.  "  À 
bu  weled  o  feibion  Duw  ferched  dynion  mai  teg  oeddynt  hwy  ; 
a  hwy  a  gymerasant  iddynt  wragedd  o'r  rhai  a  ddewisasant." 
Nid  yn  hyn  yn  unig  yr  oedd  crefyddwyr  yn  ymgymysgu  â'r 
byd  y  pryd  hyny  :  ond  hyn  yn  unig  y  mae  Ysbryd  yr  Arglwydd 
yn  ei  nodi,  am  ei  fod  yn  anghraiíft  uchaf  o'r  drwg,  ac  yn 
ddigon  i  brofi  ei  fod  yn  hanfodi  yn  mhob  ífordd  arall,  ac 
wedi  gwreiddio  yn  ddwfn  yn  yr  eglwys.  Gyda  hyfrydwch, 
gan  hyny,  yr  ydym  yn  cyfeirio  ein  ieuenctyd  at  y  rhan  yma 
o  draethawd  yr  awdur.  Byddai  yn  ddymunol  pe  gellid  eu 
dwyn  i  edrych  ar  y  mater  hwn  yn  yr  un  goleuni  ag  y  mae 
dynion  difrifol  yn  mhob  cenedl,  ac  o  bob  closbarth  o'r  eglwys* 
yn  edrych  arno ;  ac  i  betruso  mewn  amgylchiad  mor  bwysig 
rhag  diystyru  rhybuddion  eu  tadau  crefyddol,  a  rhyfygu 
ffurfio  undeb  tros  eu  heinioes  mewn  ffordd  nas  gallant  ddys- 
gwyl  boddlonrwydd  y  Goruchaf,  cymeradwyaeth  na  bendith 
galonog  eu  hathrawon  na'u  rhieni  duwiol.  Fe  wêl  y  dar- 
llenydd  focl  yr  awdur  yn  petruso  gwneyd  yr  achos  hwn  yn 
bwnc  dysgyblaeth  a  diarddeliad  eglwysig.  Yn  hyn  yr  ydym 
yn  gorfod  anghytuno  âg  ef.  Mae  yn  dangos,  dybygem, 
mewn  modd  grymus  fod  y  cyfryw  undeb  yn  effeithio  yn 
ddrwg,  nid  yn  unig  ar  y  proffeswr  ei  hunan  ac  ar  ei  deulu, 
ond  ar  yr  holl  eglwys  hefyd.  Mae  yn  ddiddadl  fod  hyny  yn 
wirionedd.  Ond  os  nad  ydym  yn  camgymeryd,  fe  gawsai 
Mr.  James  weled,  os  nad  y  pla  ei  hunan  yn  cael  ei  attal 
ronyn,  ei  effeithiau  o  leiaf  yn  cael  eu  lluddias  rhag  ymdaenu 
cymaint  drwy  yr  holl  eglwys,  a  phurdeb  ac  ysbrydolrwydd 
cymeriad  y  cymundeb  trwyddo  yn  cael  ei  ddiogelu  yn  fwy, 
pe  buasai  y  cyfryw  aelodau  yn  wastad  yn  cael  eu  bwrw  ymaith. 
Mae  yr  awdur  yn  priodoli  mynychdra  y  bai  mewn  rhan  i'r 
dull  rhy  rwydd  o  dderbyn  i'r  eglwysi.  "  Fel  canlyniad  i 
hyn,"  medd  efe,  "  mae  lliaws  ynddynt  ag  y  byddai  ddymunol 
eu  gweled,  os  na  wellânt,  yn  ymwrthod  yn  gwbl  â'u  haelod- 
aeth  eglwysig — dynion  na  buasai  un  gweinidog  yn  meiddio 
eu  derbyn  i  gymundeb  y  saint,  pe  buasent  ar  y  pryd  mor 
ddigrefydd  ag  ydynt  yn  bresennol."    Wel,  oni  ddylai  yr 

eglwysi  ymwrthod  à  dynion  felly,  wedi  i'r  ansawdd  ddigref- 
ydd  yma  dori  allan  mewn  bai  amlwg  ?  Pe  baent  yn  syrthio 
i  rywbeth  ysgeler,  hwy  a  ddiarddelid.  Ond  y  mae  gwaith 
proíFeswyr  crefydd  yn  ymbriodi  â  rhai  gwir  annuwiol,  yn 
weithred  ag  sydd  yn  profi  anghrefyddoldeb  y  meddwl  yn 
llawn  mor  eglur,  os  nad  yn  fwy  felly,  na  gweithredoedd  o'r 
fath  hyny,  mewn  llawer  o  amgylchiadau.  Gall  y  cyfry w  gael 
eu  cyfíawni  mewn  mynydyn ;  ond  yma  y  mae  dyn  yn  rhoddi 
un  o  gamrau  pwysicaf  einioes,  a  hyny  o  anghenrheidrwydd 
yn  bwyllog  a  bwriadol,  nid  yn  unig  mewn  ffordd  annoeth  er 
ei  les  ei  hunan,  ond  anghymeradwy  gan  Dduw,  a  chroes  i 
un  o  orchymynion  pendant  Cristionogaeth.  Yn  hyn  mae 
yn  dangos  ar  y  pryd  amddifadrwydd  o  bob  amcan  difrifol  am 
fyw  yn  grefyddol  rhagllaw,  ac  yn  dwyn  ei  hunan  i  amgylch- 
iadau  yn  mha  rai  y  mae  yn  fwy  tebyg,  yn  lle  ymadnewyddu 
a  myned  rhagddo  mewn  crefydd,  o  suddo  ddyfnach  ddyfnach 
i  anghrefydd  a  chydymffurfìad  â'r  byd.  Dilys  yw,  os  dylai 
yr  eglwys  ymwrthod  âg  unrhyw  aelod  wedi  profi  ei  hunan  yn 
ngolwg  dynion  yn  ddigrefydd,  y  dylai  ymddwyn  felly  tuag 
at  hwn. 

Gwyddom  fod  rhai  wedi  bod  yn  dywedyd  cyn  hyn,  os  yw 
ymbriodi  â'r  digred  yn  bechod,  fod  byw  yn  y  cyfryw  briodas 
yn  bechodhefyd;  ac  os  dylai  proffeswr  edifarhau  am  hyny,  y 
dylai  hefyd  adael  ei  fai  drwy  ymwrthod  â'i  briod,  ac  na 
ddylai  yr  eglwys  ei  dderbyn  yn  ol  heb  y  prawf  hyny  o'i 
edifeirwch.  Mae  hyn  i'n  tyb  ni  yn  gamgymeriad.  Mae 
priodi  a  byw  mewn  priodas  yn  ddau  beth ;  ac,  yn  yr  am* 
gylchiad  dan  sylw,  y  dull  o  gyflawni  y  cyntaf  yn  unig  sydd 
yn  bechadurus.  Yr  hyn  sydd  groes  i  gyfraith  Crist  ar  ran  y 
credadyn  ydyw,  ffurfio  y  cyfammod  priodasol  âg  anghred- 
adyn  ;  ond  wedi  i'r  cyfammod  hwnw  gael  ei  wneyd,  mae  yr 
un  awdurdod  ag  oedd  o'r  blaen  yn  gwahardd  ei  ffurfìo,  bell- 
ach  yn  ei  gadarnhau,  ac  yn  rhwymo  y  Cristion  i  fyw  ynddo. 
Yn  yr  un  bennod  ag  y  mae  Paul  yn  dysgu  credadyn  i  briodi 
yn  unig  yn  yr  Argìwydd,  y  mae  hefyd  yn  dysgu  yr  un  ag 
sydd  yn  briod  eisoes  âg  anghredadyn  i  beidio  ymwrthod  âg 

ef.  Y  fFordd  i  ddiwygio  oddiwrth  unrhyw  fai  ydyw  peidio  a 
gwneuthur  y  bai  hwnw  drachefn.  Y  bai  yn  y  pwnc  dan  sylw 
yw  ymbriodi  â'r  digred,  ac  nid  byw  gydag  ef  ar  ol  hyny ;  a'r 
diwygiad  gan  hyny  a  ddysgwylid  yn  yr  edifeiriol  a  fyddai, 
nid  ymadael  â'i  briod  presennol,  ond  peidio  ag  ymbriodi  â'r 
cyíFelyb  drachefh.  A  dyma  athrawiaeth  y  Bibl  ar  y  mater. 
Wedi  i  Paul  ddyweyd  fod  y  wraig  yn  rhwym  wrth  y  gyfraith 
i'w  gwr  presennol  tra  byddai  efe  byw,  credadyn  neu  beidio  (os 
byddai  efe  yn  foddlawn  i  drigo  gyda  hi),  maeyn  ychwanegu 
ac  yn  dywedyd,  os  byddai  efe  marw,  a  hithau  yn  dewis 
ymbriodi  drachefn,  ei  hod  hi  yn  "  rhydd  i  briodi  y  neb  a 
fyno,  yn  unig  yn  yr  Arylwydd"  Fe  wel  y  darllenydd  fod 
Mr.  James  yn  edrych  ar  ymbriodi  â'r  digred  yn  fai  mawr 
mewn  proífeswyr  crefydd,  ac  y  dylent  edifarhau  am  dano ; 
ond  ei  wrthwynebiad  ef  i  ddiarddel  aelodau  eglwysig  am 
hyny  ydyw,  y  petrusder  y  mae  yn  deimlo  i  geisio  proífes  o'r 
edifeirwch  hwnw  ar  eu  derbyniad  yn  ol  i'r  eglwys.  "  Mae 
rhywbeth  tyner,"  medd  efe,  "  mewn  arwain  dyn  i  gyfaddef 
fod  yn  ddrwg  ganddo  ei  fod  wedi  priodi  ei  wraig."  Mae  yn 
rhaid  cyfaddef  fod  hyn  yn  wir ;  ac  y  mae  llawer  fel  yr  awdur 
yn  teimlo  yr  anhawsdra.  Ond  wedi  y  cyfan,  y  pwnc  yw,  a 
ydyw  j  peth  yn  ddyledswydd  ?  Os  ydyw,  mae  yn  ddiam- 
mhau  na  ddylid  ei  hesgeuluso  am  ei  bod  yn  un  anhawdd. 
Nid  dyma  yr  unig  ddyledswydd  ag  sydd  yn  perthyn  i  gref- 
ydd  Crist,  ac  yn  enwedig  i  swyddogion  eglwysig,  ag  sydd  yn 
gofyn  hunanymwadiad,  tynerwch,  a  doethineb  i'w  chyflawni. 
Hwyrach,  wedi  y  cwbl,  nad  yw  yr  anhawsderau  ddim  cymaint 
yn  aml  ag  y  meddylid.  Mae  llawer  o'r  rhai  sydd  yn  ymbriodi 
â'r  digred,  yn  ddynion  ag  oedd  bob  amser  yn  bur  debyg  i  rai 
digred  eu  hunain ;  ac  wrth  eu  derbyn  yn  ol  i'r  eglwysi,  nid 
anghenrheidiol,  ac  yn  wir  nid  mor  addas  yw  ceisio  yn  unig  at 
eu  hadgyweirio  fel  Cristion  a  f  ai  wedi  llithro  o  wendid  i 
ryw  fai  neillduol  yn  mhoethder  temtasiwn.  Pa  mor  briodol 
bynag  yw  eu  galw  i  ystyried  eu  hymddygiadau  blaenorol,  yr 
ydys  i  fesur  mawr  i  ymddwyn  tuag  atynt  megys  rhai  a  dder- 
bynid  y  waith  gyntaf  o'r  byd ;  a'r  peth  penaf  i  ymofyn  am 

dano  ydyw,  nid  eu  hedifeirwch  am  eu  dull  o  ymbriodi,  ond 
a  oes  rhyw  arwyddion  yn  bresennol  eu  bod  yn  ddynion  â 
gwaith  Ysbryd  Duw  ar  eu  meddyliau.  Wrth  ail  dderbyn  un 
ag  oedd  yn  fwy  amlwg  mewn  crefydd,  fe  ddylid  o  bosibl  ei 
arwain  yn  fanylach  at  bechadurusrwydd  ei  ymddygiad  yn  y 
pwnc  dan  sylw.  Eto  nid  y  weithred  noeth  o  briodi  a  ddylai 
fod  unig  destun  yr  ymddyddan  y  pryd  hyny.  Dylid  yn  hytrach 
arwain  y  Cristion  i  adolygu  ei  holl  ymddygiadau  tuag  at 
Dduw  yn  y  tymmor  arbenig  hwn  ar  ei  fywyd.  Mae  ei  briod, 
fe  ddichon,  fel  dyn,  yn  un  o  gymeriad  teilwng,  ac  fe  ddylid 
cydnabod  hyny  yn  yr  holl  ymddyddan.  Eto  yr  oedd  ysgogi 
mewn  amgylchiad  mor  bwysig  yn  wrthwyneb  i  Dduw,  a  hyny 
nid  yn  unig  yn  y  gair,  ond  yn  ei  gydwybod  ei  hunan  hefyd,  a 
meiddio  íFurfìo  yr  undeb  priodasol  yn  groes  i  ddyben  crefyddol 
y  sefydliad,  ac  i  egwyddorion  pendant  ei  grefydd,  yn  bechod 
mawr  o'i  du  ef.  Ac  am  ei  bechod  ei  hunan  yn  unig  mae  efe 
yn  cael  ei  alw  i  edifarhau.  Nid  sarhad  ar  ei  briod  ydyw  ei 
gyffes  edifeiriol  ef ;  i'r  gwrthwyneb,  ei  hunan  yn  unigy  mae 
efe  yn  ei  ffieiddio,  ac  y  mae  y  dymher  hono  ar  ei  ysbryd  yn 
sicr  o'i  ddysgu  i  anrhydeddu  pawb  eraill,  ac  yn  enwedig 
cydymaith  ei  fywyd. 

Pa  fodd  bynag,  os  na  ŵyr  yr  eglwys  pa  fodd  i  geisio  cyfíes 
o  edifeirwch  am  y  pechod  hwn,  fe  ẃyr  llawer  Cristion  yn  dda 
beth  yw  edifarhau  am  dano.  Mae  wedi  dinystrio  cysur  a 
defnyddioldeb  llaweroedd  o  grefyddwyr,  a  llesteirio  cynnydd 
a  difwyno  cymeriad  yr  holl  eglwys.  "  Pwy  na  wel,"  medd 
un  ysgrifenydd,  "  yn  y  gyfathrach  ansanctaidd  gydgasgliad  o 
ddefhyddiau  gofid  ?  Mae  y  gyfeillach  oreu  yn  anadnabyddus 
—  y  serchogrwydd  puraf  yn  anmhosibl  —  yr  undeb  uchaf 
yn  eisieu — ac  y  mae  person  yn  yr  hwn  y  mynai  yr  ysbryd 
orphwys,  o  ran  yr  oll  sydd  felusaf  a  mwyaf  dyrchafedig  yn  y 
cydymdeimlad  dynol,  y  llawenydd  dynol,  a'r  gobaith  dynol, 
yn  alltud  a  dyeithr.  A  pha  beth  a  raid  fod  dychryn  y  rhag- 
ddysgwyliad  hwnw,  pa  un  sydd  yn  arddangos  yr  ysgariaeth 
am  y  tro  olaf  wrth  fainc  Duw,  pan,  er  fod  gobaith  iachawdwr- 
iaeth  personol  yn  cael  ei  gadw,  mae  cydymaith  y  fynwes  i'w 

weled  fel  un  yn  cael  ei  gondemnio  gan  y  Barnwr,  a'i  alltudio 
â  dinystr  tragywyddol  o'i  bresennoldeb,  ac  oddiwrth  ogon- 
iant  ei  gadernid !  O  anfadrwydd  y  ífolineb  sydd  yn  arwain 
i  undeb  lle  mae  drygau  o'r  fath  yn  cael  eu  creu,  yn  hytrach 
nag  yn  y  ffordd  lle  mae  Duw  yn  rhoi  ei  gymeradwyaeth,  ac 
yn  yr  hon  mae  amser  a  thragywyddoldeb  yn  ymuno  i  fen- 
dithio !" 

Nid  ydym  yn  ammheu  nad  oes  gan  lawer  o  eglwysi  Cymru 
gystal  ag  eglwysi  Lloegr  achos  i  adolygu  eu  dull  yn  ymdrin 
âg  achosion  dysgyblaethol.  Pan  ddelo  yr  eglwys  o  ddifiiif, 
peth  pwysig  yn  ei  golwg  fydd  eistedd  ar  achosion  creadur- 
iaid  anfarwol.  Fe  fydd  y  teimlad  hyfaidd  yn  colli,  a  mwy 
o'r  pryder  ag  y  mae  yr  awdur  yn  son  am  dano  yn  meddiannu 
aelodau  eglwysig  yn  gyffredinol  wrth  dderbyn  i  mewn  a 
bwrw  allan  o  deyrnas  Crist.  Hwyrach  y  dylem  fwrw  golwg 
yn  fanylach  dros  y  gwahaniaeth  sydd  yn  ein  dull  o  ymddwyn 
at  wahanol  bechodau.  Am  feiau  mwy  cyhoeddus  ac  adgas 
yr  ydym  yn  diarddel  yn  ddiattreg ;  yn  rhy  ddiymgais  fe 
ddichon,  weithiau,  mewn  achosion  o  gwympiadau  disymwth 
mewn  temtasiwn,  am  adgyweirio  mewn  ysbryd  addfwynder, 
a  dwyn  y  beius  i  edifeirwch.  Ond  am  feiau  o  natur  mwy 
coethedig,  megys  anghariadoldeb,  yr  ysbryd  cynhenus,  a'r 
tafod  athrodgar,  mae  y  gwyniau  hyn,  a'r  cyffelyb,  lawer  tro, 
yn  cael  eu  gadael  i  fud-losgi  yn  mynwes  yr  eglwys  dros  flyn- 
eddau ;  ac  er  fod  pob  moddion  tuag  at  eu  meddyginiaethu  yn 
aneffeithiol,  mae  y  dynion  sydd  o  dan  eu  llywodraeth  yn  aros 
heb  eu  bwrw  allan.  Mae  rhai  mewn  materion  eglwysig  yn 
myned  yn  ormod  wrth  eu  teimladau,  a  rhai  yn  cadw  yn  rhy 
dỳn  at  arferiad  neu  reol.  Ond  fe  ddylid  cofio  mai  y  rheol 
oreu  mewn  lliaws  o  amgylchiadau  ydyw  ymofyn  yn  dda  i 
natur  yr  achos  a  fyddo  dan  sylw,  ei  ystyried  ynddo  ei 
hun,  ac  yn  ei  holl  nodau  gwahaniaethol,  ac  yna  gweithredu 
yn  ddiduedd  fel  y  byddo  yr  achos  hwnw  yn  gofyn.  Mae 
yn  anmhosibl  i  ddynion  wneyd  rheolau  i  ateb  i  bob  am- 
gylchiad.  Ein  hamcan  mawr  a  ddylai  fod,  adferu  bywyd  a 
barn  yn  ol  i'r  eglwysi,  a  chael  dynion  ysbrydol  i'w  harwain 

yn  eu  holl  achosion  dysgyblaethol.  Yna  fe  ellid  dywedyd 
wrth  yr  eglwys,  fel  y  dywedodd  Samuel  wrth  Saul,  "  A  phan 
ddelo  yr  argoelion  hyn  i  ti,  gwna  fel  y  byddo  yr  achos  :  canys 
Duw  sydd  gyda  thi." 

Yr  ydym  yn  galw  sylw  y  darllenydd  ymhellach  at  syn- 
iadau  yr  awdur  am  y  cyfarfodydd  cyfeillgar  hyny  a  gynnelir 
y  blyneddau  hyn  mor  gyífredin  mewn  cysylltiad  â  chrefydd. 
Mae  rhai  o  honynt,  o  bosibl,  yn  ddyeithr  i^r  Cymry,  ond  y 
mae  eraill,  megys  cyfarfodydd  tea,  yn  ddigon  adnabyddus, 
ac  yn  dyfod  yn  fwy  i  arferiad  yn  barhäus  yn  mysg  y  genedl. 
Hwyrach  nad  oes  ond  ychydig,  mwy  na'r  awdur,  yn  barod  i 
ddyweyd  y  dylent  gael  eu  dyddymu  yn  hollol ;  ac  ar  yr  un 
pryd  mae  pob  dyn  difrifol,  fel  yntau,  yn  gwybod  eu  bod  yn 
agored  i  fyned  yn  llygredig.  Maent  ynddynt  eu  hunain  y 
drws  nesaf  i  hyny ;  ac  oddieithr  i  grefyddwyr  fod  ar  eu  gwyl- 
iadwriaeth,  mae  yn  ddiammheuol  mai  meithrinfa  llygredig- 
aeth  a  phob  ysgafnder  y  troant  allan.  Fe  lwyddodd  ein 
tadau,  fe  wyddys,  i  ddarostwng  hen  gyfarfodydd  llygredig  y 
genedl ;  ond  y  mae  yn  beryglus  rhag  bod  arferion  o'r  un 
natur,  o  dan  enwau  gwahanoì  ac  mewn  dull  ychydig  mwy 
coethedig,  yn  codi  i  íyny  drachefn,  a  hyny  o  dan  nawdd 
crefyddwyr  yr  oes.  Wrth  nad  yw  y  pethau  hyn  yn  cael  eu 
hystyried  fel  addoliad  crefyddol,  ac  ar  yr  un  pryd  yn  cael  eu 
cynnal  i  ddybenion  da,  yr  ydym  yn  cyrchu  iddynt  yn  fwy 
dibetrus,  ac  yn  ymollwng  ynddynt  yn  fwy  rhydd.  Ac  heb 
egni  i  wrthweithio  eu  tuedd  at  ysgafnder,  ni  byddant  yn 
fuan  ddim  amgen  na  math  o  concerts  neu  charity  balls,  lle 
bydd  crefyddwyr  Cymru  yn  ymgasglu  o  dan  esgus  gwneuthur 
daíoni  i  geisio  difyrwch.  Nid  ydym  yn  gwadu,  mwy  na'r 
awdur,  nad  yw  difyrwch  diniwed  yn  iechyd  i  blant  dynion. 
Ond  a  ydyw  yn  gyfreithlawn  i  Gristionogion  borthi  hwnw 
mewn  cyfarfodydd  a  gynnelir  yn  gysylltiol  â  chrefydd? 
Mae  hyny  yn  beth  ammhëus  i  ni.  Pa  fodd  bynag,  gwyliwn 
rhag  y  gormodedd.  Cofìwn  mai  difyrwch  ydyw,  ac  nid 
drfosiwn  a  chrefydd.  Mae  araeth,  y  canu,  a'r  cwbl  yn 
fynych  o  duedd  i  imladau   cwbl  wahanol  í 

deimladau  gwir  grefyddol.  Pa  faint  bynag  a  ddadleuh\dros 
eu  diniweidrwydd,  maent  o  gyfathraeh  llawer  agosach  i 
gynhyrfiad  y  chwareudŷ  nag  i  addoliad  y  deml  ysbrydol. 

Yn  rhywfodd,  rhwng  difrif  a  chwareu,  yr  ydym  yn  gwneu- 
thur  pob  peth  yn  presennol,  Meddyliwch,  er  esiampl,  am  y 
diwygiad  dirwestol.  Mae  hwn  yn  dysgu  cangen  o  foesau 
Cristionogaeth ;  eto  prin  hyd  yma  y  gellir  ei  ystyried  yn 
ddiwygiad  o  natur  grefyddol.  Nid  yn  unig  am  nad  ydyw 
wedi  ei  seilio  yn  deilwng  ar  egwyddorion  efengylaidd ;  ond 
y  mae  cymaint  o  ysgafnder  ac  o  rwysg-ymddangosiad  wedi 
bod  yn  cylchynu  ei  ysgogiadau  nad  ydynt  yn  cydweddu  ond 
ychydig  âg  ysbryd  y  deyrnas  nad  yw  o'r  byd  hwn,  nac  yn 
dyfod  gyda  sylw.  Mewn  gair,  yr  ydym  fel  plant  yn  yr 
ìnfant  school :  rhaid  troi  pob  gwers  yn  chwareu  cyn  y  dysgir 
hi.  Ac  y  mae  ambell  un  fel  yr  hen  Samson,  heb  fawr  o 
chwareu  ar  ei  galon,  yn  ymostwng  i  geisio  gwneyd  yr  ystum, 
er  mwyn  cael  tŷ  y  Philistiaid  i  lawr.  Mae  yn  gwestiwn  er 
hyny,  nad  ydym  yn  gadael  y  tir  y  dylem  sefyll  arno,  ac  yn 
ymwregysu  âg  arfau  nad  ydynt  yn  cydweddu  ond  ychydig 
â  natur  ein  milwriaeth,  trwy  ddwyn  dim  i'r  ymdrech  yn  erbyn 
pechod  ond  ysbryd  a  nerth  yr  efengyl.  Pa  fodd  bynag,  na 
feddylied  neb  ein  bod  yn  anghymeradwyo  dim  ymdrechiadau 
sydd  â'u  hamcan  at  ddiwygio  y  byd.  Y  cwbl  a  ddymunem,  o 
ran  y  cyfarfodydd  dan  sylw,ydyw  i  ddynion  crefyddol  syrthio 
yn  ol  ynddynt  yn  fwy  at  egwyddorion  yr  efengyl,  a  chadw  o 
honynt  os  yw  yn  bosibl  bob  ysgafnder  gormodol.  Amcaner 
cyrhaeddyd  rhyw  ddaioni  trwyddynt  tra  parhao  eu  tymmor ; 
fe  fydd  llawer  o  honynt,  mae  yn  ddigon  tebyg,  yn  cael  eu 
hysgwyd  ymaith  yn  gwbl  oddiwrth  bob  ymdrechion  crefyddol, 
mor  gynted  ag  y  delo  duwioldeb  yr  egiwysi  yn  fwy  dwfn,  a'u 
hysbryd  yn  fwy  difrifol. 

Yn  y  seithfed  bennod  o'r  llyfr,  mae  yr  awdur  yn  trin  yr 
achosion  hyny  yn  neillduol,  ag  sydd  yn  tueddu  i  attal  a 
darostwng  difrifoldeb  mewn  crefydd  yn  yr  amseroedd  hyn. 
Hwyrach  y  bydd  y  darllenydd  Cymreig  yn  barod  i  lawen- 
ychu  wrth  feddwl  nad  yw  yr  ysbryd  bydol  a  ddarlunir  yn  y 

bennod  yma — yr  hwn  sydd  yn  ymddangos  mewn  awyddfryd 
masnachol,  cynhyrfiadau  politicaidd,  ynghyd  â'r  arferiad  o 
fynychu  lleoedd  o  bleserau,  ddim  yn  gweithio  mor  rymus  yn 
Nghymru  ag  yn  mysg  y  Saeson ;  ac  yn  enwedig  wrth  gofio 
nad  ydy w  byth  yn  tori  allan  i'r  ynfydrwydd  a'r  cydymffurfiad 
hwnw  â'r  byd,  a  grybwyllir  gan  yr  awdur  o  dan  y pen,  chwaeth 
at  bleseran.  Mae  yn  rhaid  cyfaddef,  bod  y  pethau  hyn  ynghyd 
â'r  dull,  yn  ol  tystiolaeth  yr  awdur,  y  mae  llawer  o'r  marsiand- 
wyr  mawrion  yn  Lloegr  yn  treulio  eu  Sabbothau  a'r  cyffelyb, 
yn  gydymffurfiad  dychrynllyd  â'r  byd,  ac  yn  bethau,  dybygem 
ni,  na  ddylid  eu  goddef  mewn  aelodau  eglwysig.  Er  hyny, 
ni  a  ddylem  gofio,  mai  hawdd  yw  i  ni  fostio  ein  rhyddid  oddi- 
wrth  ddrygau  na  buont  yn  demtasiwn  i  ni,  ac  arferion  na  buom 
un  amser  mewn  amgylchiadau  ag  y  gallasem  fyw  ynddynt. 

Ond  y  mater  ag  sydd  yn  teilyngu  ein  hystyriaeth  ni  ydyw, 
pa  fodd  yr  ydym  wedi  ymgadw  oddiwrth  ein  hanwiredd 
ein  hunain?  Nis  gallwn  benderfynu  ein  bod  yn  burach 
yn  ngolwg  Duw,  nac  y  buasem  yn  fwy  rhydd  oddiwrth 
feiau  ein  cymydogion  nag  ydynt  hwy  eu  hunain,  pe  buasem 
yn  yr  un  amgylchiadau  a  hwy,  onis  gallwn  ni  brofi  ein 
bod  wedi  ymlygru  llai  gyda  y  pethau  hyny,  ag  y  mae 
ein  tymherau  a'n  hamgylchiadau  ein  hunain  yn  eu  gwneyd 
yn  demtasiynau  i  ni.  Mae  Cristionogion  y  naill  oes  neu 
amgylchiad  yn  barod  i  chwitho  wrth  edrych  ar  y  drygau 
oedd  yn  ffynu  yn  mysg  Cristionogion  oes  neu  amgylchiad- 
au  gwahanol;  tra  ar  yr  un  pryd,  nad  yw  eu  hafiechyd  eu 
hunain,  er  ei  fod,  ysgatfydd,  yn  dwyn  nodau  llawn  mor 
farwol,  yn  peri  nemawr  o  anesmwythyd  i'w  cydwybodau.  Y 
cyfryw  yw  tueddgarwch  dyn  ato  ei  hun,  a'i  barodrwydd  i 
gondemnio  eraill ! 

Am  lawer  o'r  pethau,  pa  fodd  bynag,  ag  sydd  yn  y  bennod 
hon,  maent  mor  berthynol  i  ni  ag  ydynt  i  eglwysi  Lloegr.  Os 
yw  y  ffurfiau  trwy  ba  rai  mae  y  drygau  yn  ymddangos  yn 
wahanol,  mae  yr  ysbryd  yr  un.  Meddyliwch,  er  esiampl,  am 
gynnydd  marsiandîaeth  a'i  effeithiau.  Lloegr,  o  bosibl,  sydd 
yn  cael  ei  hennill  fwyaf  i'r  ysbryd  hwn.     Eto,  nid  yw  Cymru 

hithau  ddim  yn  dîanc.  Mae  ei  phoblogaeth  yn  cynnyddu  yn 
feunyddiol,  y  cydymgais  am  y  byd  yn  cryfâu ;  ac  y  mae  llawer 
yn  proíi  fod  yr  anhawsderau  i  wneyd  bywioliaeth,  heb  roi  egni 
corff  a  meddwl  i'r  amcan,  yn  dyfod  yn  fwy  teimladwy  yn  bar- 
häus  ;  a  chwaneg  na  hyny,  fe  ddaw,  wrth  bob  tebyg,  yn  fwy 
felly  eto,  gyda'r  cyfnewidiadau  prysur  sydd  yn  cymeryd  lle  yn 
ein  hamgylcliiadau.  Mae  yr  oes  yn  myned  yn  fwy  difrifol 
gyda  phob  amcanion  :  ac  nis  gall  lai  na  bydd  crefydd  a  moesau 
y  wlad  yn  adfeilio,  oddieithr  y  bydd  yr  eglwys,  hithau,  yn 
cael  ei  gwisgo  â  mwy  o  nerth  a  difrifoldeb  gogyfer  a'r  am- 
gylchiadau  difrifol  mae  y  genedl  yn  wynebu  arnynt. 

Ni  a  ddymunwn  annog  ein  gwyr  ieuainc,  yn  enwedig  y 
dosbarth  mwyaf  ymofyngar  o  honynt,  i  ddarllen  yr  wythfed 
bennod  o'r  llyfr  hwn.  Màent  hwy  eisoes  yn  agored  i'r  awelon 
gwenwynig  mae  yr  awdur  yn  cyfeirio  atynt.  Nid  yw  phil- 
osophi  Germani  eto  o  bosibl  ddim  wedi  eu  cyrhaeddyd ;  ond 
y  mae  yr  awdwyr  Seisnig  ag  sydd  yn  cynnwys  gradd  o'r  un 
ysbryd  a  syniadau  yn  adnabyddus  iddynt,  ac  yn  dwyn  sylw  y 
rhai  mwyaf  darllengar  o  honynt,  mae  yn  debyg.  Ychydig,  yr 
ydym  yn  cydnabod,  a  wyddom  ni  am  yr  awdwyr  hyn ;  ond  y  mae 
yr  ychydig  a  wyddom  yn  peri  i  ni  gydsynio  â'r  awdur,  y  gall 
fod  ynddynt  fagl  i  ddynion  ieuainc.  Ond  na  chamgymered 
neb  ni.  Er  rhybuddio  rhag  niwed  y  swyn  a  ddichon  fod  yn 
eu  hysgrifeniadau,  yr  ydym  mor  barod  a  neb  i  barchu  eu 
talentau,  ac  i  gydnabod  yr  egni  a'r  gwreiddiolrwydd  meddwl 
maent  yn  a'mlygu;  ac  wrth  graffu  ar  ddull  cyffröus  a  difrifolrhai 
o  honynt  yn  ysgrifenu  ar  ansawdd  bresennol  cymdeithas,  ac  yn 
enwedig  gwlad  ein  genedigaeth,  nis  gallwn  lai  na  dymuno  eu 
gweled  megys  ar  benau  lliaws  o'u  darllenwyr  meddylgar,  yn 
cael  eu  dwyn  i  ymorphwys  yn  mynwes  Cristionogaeth.  Gwyl- 
ied  y  darllenydd  ieuanc,  pa  fodd  bynag,  rhag  i  neb  na  dim 
swyno  ei  feddwl  oddiwrth  y  symlrwydd  sydd yn Nghrist.  Cofìwn 
yn  wastadol  fod  yn  bosibl  llygru  mewn  ysbryd  ac  archwaeth 
oddiwrth  athrawiaeth  yr  efengyl,  er  na  byddo  dim  eto  wedi 
ymffurfio  yn  opiniwn  cyfeiliornus  yn  y  farn.  Mae  yr  enaid 
iachus,  nid  yn  unig  yn  dal  y  pwnc,  ond  yn  gorfoleddu  yn  y 
gwirionedd. 

Mewn  cymhariaeth  i'r  wybodaeth  am  Grist,  mae  pob 
gwybodaeth  arall  yn  ymddangos  iddo  ef  yn  wywedig  ac  an- 
fuddiol.  "  Ië,  yn  ddiammheu,"  medd  Paul,  "  yr  wyf  hefyd 
yn  cyfrif  pob  peth  yn  golled,  o  herwydd  ardderchogrwydd 
gwybodaeth  Crist  Iesu,  fy  Arglwydd :  er  mwyn  yr  hwn  y'm 
colledwyd  yn  mhob  peth,  ac  yr  wyf  yn  eu  cyfrif  yn  dom,  fel 
yr  ennillwyf  Grist."  Dyma  ansawdd  iachusol  y  galon.  Nid 
ydym  yn  sicr,  ond  ni  a  fyddwn  yn  ofni,  weithiau,  y  dichon 
fod  eneidiau  lawer  yn  Nghymru,  ac  yn  eu  plith  athr- 
awon  crefyddol  hefyd,  yn  dirgel  addfedu  i  ymadawiad  â'r 
gwirionedd.  Os  yw  hyn  yn  bod,  mae  yn  dangos  ei  hunan, 
i'n  tyb  ni,  nid  yn  gymaint  mewn  camolygiad  ar  y  pwnc 
hwn  neu  arall  mewn  duwinyddiaeth,  ond  mewn  gwen- 
did  adnabyddiaeth  a  diífyg  serchogrwydd  at  y  cwbl.  Nid 
yw  yr  efengyl  ddim,  fel  y  tystia  y  Salmydd,  yn  "  beth  da " 
gan  y  galon,  ac  am  hyny  ddim  yn  berwi  allan  o  honi.  O 
ganlyniad,  mae  yr  athraw  diddysg  yn  myned  yn  fwy  mus- 
grell  i'w  thraethu,  a'r  dysgedig  (neu  yr  un  a  fynai  fod  felly) 
yn  tueddu  yn  rhy  philosophaidd.  Ac  er  nad  oes  neb  yn 
gwadu  gwirioneddau  y  ífydd,  eto  y  maent  gyda  llawer  fel 
hen  gelíì  yn  cael  eu  troi  yn  ormodol  o'r  neilldu,  tra  mae  y 
deall  a'r  galon  yn  cael  eu  dodrefnu  â  phethau  mwy  moâern 
a  golygus.  Mewn  gair,  mae  anghrefyddoldeb  yn  cynnyddu 
yn  ein  mysg.  Mae  Duw,  yn  llywodraethiad  y  byd,  yn  colli 
yn  ormodol  o  olwg  dynion,  a'r  amlygiadau  o  hono  yn  Nghrist 
yn  myned  yn  fwy  cynnefin  a  diflas  gan  eu  calonau.  A  da 
yw,  os  nad  yw  yr  un  ysbryd  i'w  glywed  weithiau,  mewn  rhyw 
gyrion,  yn  trydwst  yn  rhy  debyg  i  anífyddiaeth.  Hwyrach 
y  bydd  llawer  yn  barod  i  ammheu  gwirionedd  y  sylwadau 
uchod.  Ond  gwybydder,  nad  ydym  yn  cyhuddo  na  pherson 
na  phlaid  neillduol ;  ac  heb  ddirgymhell  ar  neb  ein  hofnau 
dirgelaidd  ein  hunain,  goddefer  i  ni  annog  dynion  duwiol  yn 
mysg  pob  enwad,  i  gydymegn'io  i  gadw  yr  athrawiaeth  efeng- 
ylaidd  yn  ei  symlrwydd,  a  chrefydd  ysbrydol  yn  fyw  yn  mhul- 
pudau  ac  eglwysi  Cymru, 

Mae  yn  dda  genym,  wrth  ddiweddu,  hysbysu  i'r  darllen- 

ydd,  fod  lle  cryf  i  obeithio,  er  pob  tywyllwch,  fod  crefydd 
ysbrydol  yn  adfywio.  Yn  nghanol  chwyldroadau  gwladol, 
cynhwrf  y  byd,  a  chadernid  ei  ysbryd  mewn  balchder  ac  an- 
nuwioldeb,  mae  rhai  dirgel  Duw  yn  mhob  cymundeb  yn 
deffro  ;  tybygid  eu  bod  yn  cael  eu  parotöi  i  wneyd  neu  i  ddy- 
oddef  ewyllys  yr  Arglwydd  mewn  modd  arbenig ;  ac  hwyrach 
i  bob  un  o'r  ddau.  Mae  cyflwr  soddiedig  y  werin  yn  ennill 
mwy  o  sylw  yn  barhäus  ;  a'r  argyhoeddiad,  fe  dybir,  yn  cryf- 
âu,  nad  oes  feddyginiaeth  i  archollion  plant  dynion,  yn  ber- 
sonol  na  chymdeithasol,  ond  yn  yr  efengyl ;  a  bod  yn  rhaid 
cael  Ysbryd  Duw  i  wneyd  hono  yn  eífeithiol.  O  ganlyniad, 
mae  yr  ocheneidiau  am  dano  yn  y  dirgel  yn  myned  yn  fwy 
dwys — tôn  ein  cyfarfodydd  cyhoeddus  yn  raddol  yn  dyfod  yn 
fwy  difrifol :  a  Christionogion,  fel  pe  byddent  yn  credu  nad 
yw  eu  hynodrwydd  sectaidd  ddim  yn  debyg  o  fod  y  hir  bar- 
hâd,  yn  anghofio,  mewn  ystyr,  eu  gwahaniaeth,  ac  yn  ymuno 
â'u  gilydd  i  wTneuthur  daioni ;  ac  y  mae  rhai,  fe  ddywedir,  o 
bendefìgion  ein  gwlad,  nid  yn  unig  yn  meithrin  crefydd  yn 
mysg  eu  cydradd,  ond  yn  dyfod  i  lawr  i  blith  y  werin,  ac  yn 
ymdrechgar  i  weinyddu  gwybodaeth  gyffredinol  a  chrefyddol 
i  sorod  cymdeithas.  Mae  yr  argraffwasg,  hithau,  yn  dwyn 
tystiolaeth  i'r  un  gwirionedd :  ac  fel  un  prawf  o  hyny,  yn 
mysg  llawer  eraill,  yr  ydym  yn  hyderu  y  gallwn  droi  Uygaid 
ein  cenedl  at  y  llyfr  hwn.  Ac  heb  sefyll  dim  yn  ychwaneg 
rhwng  y  darllenydd  ag  ef,  yr  ydym  gyda  phob  parodrwydd 
yn  cilio  o'r  golwg,  gan  ddymuno  yn  ddiffuant  ar  iddo  gael 
derbyniad  helaeth  yn  ein  gwlad ;  ac  i'r  darlleniad  o  hono, 
mewn  undeb  â  moddion  eraill,  fod  yn  effeithiol  o  dan  fen- 
dith  y  Goruchaf,  i  wneuthur  eglwys  Crist  yn  Nghymru  yn 
Eglwys  o  Ddifrif. 

H.  R. 

Llynlleifiady  Mehefin,  1849. 

Y  flwyddyn  ddiweddaf,  anturiais  gyhoeddi  gwaith  bychan 
ar  Anghenrheidrwydd  yr  Amserau  hyn  am  Weinidogaeth 
Ddifrifol,  dan  yr  enw  "  An  Earnest  Ministry  the  Want  of 
the  TimesP  Dynodid  ac  arganmolid  hwnw  gan  y  rhan  fwyaf 
o'r  adolygiadau  a'm  hanrhydeddasant  i  trwy  sylwi  arno,  fel 
gwaith  ymarferol.  Pa  wedd  bynag  y  bwriedid  hyn — ai  er 
iselhad  ar  y  gwaith,  neu  er  rhoi  hysbysrwydd  am  ei  natur,  y 
mae  yn  ddesgrifiad  cywir  o  hono,  gan  nad  ydyw  yn  cynnwys 
dim  ymresymiadau  dyfnion — dim  golygiadau  newyddion — 
dim  ymagoriad  ar  egwyddorion  arddansoddol :  nid  ydyw  yn 
amcanu  at  ddim  mwy  nag  ymgais  gostyngedig,  cariadlawn,  at 
gyífroi  meddyliau  puraidd  fy  mrodyr,  trwy  ddwyn  ar  gof 
iddynt,  ac  er  rhoddi  ychydig  o  gyfarwyddiadau  ymarferol  î 
rai  yn  dechreu  ar  y  weinidogaeth. 

Dylai  pob  un  fyddo  yn  ysgrifenu  er  gwneyd  daioni,  ac  yn 
ufuddhau  i'r  cymhelliad  sydd  yn  dywedyd  wrtho, "  Gwna  ryw- 
beth ;  gwna  ;"  ystyried  yn  ddwys,  nid  yn  unig  beth  a  fỳn 
wneyd,  ond  beth  a  all  wneyd :  dylai  sylwi,  nid  yn  unig  ar  ei 
rwymedigaethau,  ond  ar  ei  dalentau,  ei  gyfleusderau,  a'i 
foddion.  Cynllun  doeth  i  weithrediad  a  osododd  y  Salmydd 
iddo  ei  hun,  pan  y  dywedai,  "Ni  rodiais  chwaith  mewn 
pethau  rhy  fawr,  a  rhy  uchel  i  mi."  Ar  y  rheol  hono  y 
ceisiais  innau  bob  amser  weithredu  yn  fy  holl  ymgais  at  fod 
yn  awdur.  Od  oes  genyf  ryw  dalent  i  fod  yn  ddefnyddiol,  un 
ymarferol  hollol  ydyw.  Ni  chelaf  na  themtir  íi  o'r  bron 
weithiau  i  genfigenu  wrth  y  rhai  sydd  yn  meddu  gallu  athr- 
onaidd  cryfach.  Y  mae  hono  yn  gynneddf  ardderchog,  ac  y 
mae  y  dynion  sydd  yn  ei  meddu  yn  cyflawni  gwasanaeth  an- 

mhrisiadwy  ac  anhebgorol  i'r  gwirionedd ;  y  maent  yn  egluro 
ei  natur — yn  dadblygu  ei  ogoniant — yn  ei  amddiffyn  yn  er- 
byn  ymosodiadau  cyfeiliornad — ac  yn  sefydlu  egwyddorion 
i'w  dwyn  i  weithrediad  gan  rai  na  allasent  byth  eu  dargan- 
fod  mor  glir,  na'u  pleidio  mor  alluog.  Y  mae  gwỳr  o  ys- 
bryd  ymarferol,  pa  fodd  bynag,  mor  ddefnyddiol  yn  eu  lle 
a  rhai  cy wrain  a  myfyrgar ;  ac  os  y w  eu  swydd  ychydig  yn  îs, 
eto  nid  yw  yn  llai  anghenrheidiol  nag  eiddo  y  cynlluniwr,  yr 
athronydd,  neu  yr  ymresymydd.  Mae  yn  rhaid  wrth  ddwy- 
law  i  weithio  y  peiriant,  yn  gystal  a  meddwl  i'w  ddyfeisio. 

Yn  yr  ymarferiad  â'm  swydd  hon,  yr  wyf  yn  anfon  allan 
lyfr  arall,  heb  fod  yn  llai  ymarferol  na'r  un  a'i  rhagflaenodd, 
neu  eraill  a  ddaethant  odditan  fy  ysgrifell.  Parodd  cy- 
hoeddiad  y  gyfrol  ar  y  "  Weinidogaeth  Ddifrifol,"  i  lawer  fy 
nghymhell,  a  hyny  yn  daer,  i  ddwyn  allan  un  gyffelyb  wedi 
ei  chyfarwyddo  at  yr  eglwysi.  Wrth  fwrw  golwg  ar  y  cym- 
helliadau,  rhagwelais,  yr  hyn  a  brofais  wedi  hyny,  yr  an- 
hawsder  i  ymgadw  yn  y  gyírol  hon  oddiwrth  rai  pethau  ag 
oedd  yn  gynnwysedig  yn  y  gyfrol  flaenorol.  Ac  ni  ellais  yn 
hollol  ysgöi  yr  anhawsder  hwnw.  Y  mae  difrifolrwydd  y 
weinidogaeth  a  difrifolrwydd  y  bobl,  gyda  golwg  ar  yr  un 
gwrthddrych  mawr,  mewn  llawer  o  olygiadau  yr  un,  fel  nad 
oedd  yn  bosibl  pe  buasai  ddymunol,  na  dymunol  pe  buasai 
yn  bosibl,  ysgöi  ailadrodd  rhai  golygiadau  a  chynghorion 
perthynol  i'r  naill  fel  y  llall.  Eto,  wedi  hyn  o  eglurhad,  yr 
wyf  yn  dysgwyl  y  cwynir  nad  yw  amryw  ranau  o'r  gwaith 
hwn,  ond  ail  gyhoeddiad  o  rai  rhanau  o'r  llall.  Nis  gallaf 
wadu  y  cyhuddiad  yn  gwbl ;  ac  ni  wnaf  ond  sylwi  ymhellach, 
at  yr  hyn  a  nodwyd  eisoes,  gan  fod  y  cyfrolau  wedi  eu  bwr- 
iadu  i  ddau  ddosbarth  gwahanol  o  ddynion,  na  bydd  ond  i 
ychydig  mewn  cymhariaeth  ddarllen  y  ddwy ;  ac  hefyd,  er 
fod  mewn  rhai  manau  yr  un  materion  yn  cael  eu  cymeryd 
dan  sylw,  eto,  fod  y  dull  yr  ymdrinir  â  hwynt  yn  amrywio 
yn  fawr. 

Cefais  annogaeth  gref  i  gyhoeddi  y  llyfr  hwn  gan  adol- 
ygiad  medrus  yn  y  í(  British  Quarterly  Review"  am  Chwef- 

ror  diweddaf,  dan  yr  enw  "  Y  Weinidogaeth  Gristionogol,  a'r 
llwybr  i'w  gwella."  Mae  yn  y  traethawd  hwnw  y  sylw 
canlynol :  "  Rhaid  i  ni  addef,  pa  fodd  bynag,  ddarfod  ein 
cymhell  i  fesur  mawr  i  ysgrifenu  y  papyryn  hwn  gan  ofh  rhag 
i  rwymedigaethau  yr  eisteddle  gael  eu  hanghoíio  tra  yr  ym- 
drinir  â  rhwymedigaethau  y  pulpud ;  o  herwydd  yn  ddîau  er 
y  gall  gweinidogaeth  o  ddifrif  fod  yn  foddion  i  gynnyrchu 
eglwys  o  ddifrif ;  eto,  yn  ol  fel  y  meddiannom  y  ddau,  y 
gallwn  fwynhau  Cristionogaeth  nerthol  a  difrifol." 

Yr  wyf  yn  hollol  gydsynio  â  synwyr,  cywirdeb,  a  phwysig- 
rwydd  y  frawddeg  uchod ;  ac  yn  y  gobaith  o  hyrwyddo  yr 
undeb  a'r  cydgordiad  y  mae  yn  ei  arganmawl,  yr  wyf  yn 
cyfeirio  y  gyfrol  hon  at  y  gwrandawr  yn  yr  eisteddle,  fel  y 
gwnaethum  yr  un  fíaenorol  at  y  pregethwr  yn  y  pulpud.  Y 
mae  difrifolrwydd  yn  gymaint  dyledswydd  ar  y  naill  ag  ar  y 
llall,  ac  mae  y  cydymdeimlad  mor  agos  rhyngddynt,  fel  y  mae 
bron  yn  anmhosibl  i  un  fod,  neu  barhau  yn  hir,  mewn  duw- 
iolfrydedd  gwresog,  os  na  bydd  y  llall  felly  hefyd.  Bydd  yn 
beryglus  i  wresogrwydd  seraphaidd  y  gweinidog,  sydd  fel  y 
fflam  dân,  oeri  i  glauarineb  ei  braidd,  os  bydd  ei  ymgais  yn 
aflwyddiannus  i  godi  eu  teimlad  ysbrydol  hwy  at  yr  eiddo  ef. 

Mae  yn  fwy  na  thebyg  y  bydd  rhai  o'r  farn  fy  mod  yn  rhoi 
pris  rhy  isel  ar  grefydd  y  genedlaeth  hon  o  broífeswyr,  a  sef- 
yllfa  ysbrydol  yr  eglwys — fy  mod  wedi  ysgrifenu  mewn  tôn 
rhy  bruddglwyfus — ac  na  wnaethum,  wrth  ddynodi  diffygion 
ac  anmherffeithderau,  gyfìawnder  â'r  rhagoriaethau  a  addeíìr. 
Mewn  atebiad  i  hyn,  sylwaf,  mai  nid  fy  amcan  i  oedd  tynu 
cymhariaeth  rhwng  duwioldeb  yr  oes  hon  âg  unrhyw  oes  a 
aeth  heibio,  yr  hyn  fyddai  yn  orchwyl  anhawrdd  iawn,  yn  gy- 
maint  ag  â'r  prawf  a  osodir  i  fyny  yn  ngair  Duw,  i  bob  oes, 
ac  i  bob  ansawdd  ar  gymdeithas.  Mi  a  ddilynais,  yn  ol  fel 
yr  ymddangosai  i  mi,  gynllun  anerchiadau  ein  Harglwydd  at 
saith  eglwys  Asia,  a'r  llythyra  apostolaidd  at  yr  eglwysi 
cyntefig,  yn  mha  rai  y  mae  y  drwg  yn  cael  ei  ddangos  a'i 
gondemnio,  tra  y  mae  y  da  yn  cael  ei  gydnabod  a'i  ganmawl. 
Cymaint  o  gwyno,  a  chynghori,  ac  argyhoeddi,  a  ganfyddwn 

yn  yr  anerchion  ffyddlawn  a  difrifol  at  eglwysi  y  dyddiau 
hyny.  Nid  yw  y  cariad  gwanaidd  ac  ynfyd,  sydd  heb  weled 
bai  yn  y  byd  yn  ei  wrthddrych,  ond  gweniaith  a  mwythus- 
dra ;  tra  y  mae  y  serchogrwydd  synwyrol,  sydd  yn  eiddigus 
dros  anrhydedd  ei  wrthddrych,  ac  yn  awyddus  am  ei  helpu 
ymlaen  at  berífeithrwydd,  mewn  perygl  o  fod  yn  rhy  an- 
mhwyllus  wrth  weled  ei  anmheríFeithrwydd. 

Cyhudda  rhai  o'm  darllenwyr  fi  hefyd  o  fwyhau  y  peryglon 
i'r  rhai  y  mae  y  gyfundraeth  efengylaidd  yn  agored  yn  yr 
oes  hon  a'r  un  ddyfodol,  oddiwrth  Babyddiaeth,  anffyddiaeth, 
a  gwag  philosophi.  Yn  hyn  y  gwnaethum  yn  ol  gwirionedd 
y  ddîareb,  "  A  gyn-rybuddir  a  gyn-arfogir."  Rhaid  i'r  dyn 
hwnw,  a  fedro  blethu  ei  freichiau,  a  chau  ei  lygaid,  ac  ym- 
òllwng  yn  ei  gader,  gan  suo  ei  hun  i  gysgu  gyda  meddwl 
tawel  nad  oes  dim  achos  ofhi,  gwylio,  na  gofalu,  fod  yn 
feddiannol  ar  alluoedd  i  sylwi,  a  dull  o  ymresymu,  gwahanol 
iawn  i'r  eiddof  fì.  Yr  wyf  yn  gwybod  y  dywedir  fod  y  dy- 
gwyddiadau  diweddar  a  gymerasant  le  yn  anffafriol  iawn  i 
Babyddiaeth.  Boed  felly  ;  ond  a  ydym  ni  yn  tybied  ei  bod 
wedi  marw  ?  A  ydym  ni  wedi  anghofio  fel  yr  adfywiodd  ar 
ol  yr  archoll  ddyfnach,  a  mwy  marwol  mewn  ymddangosiad, 
a  dderbyniodd  gan  y  chwyldroad  cyntaf  yn  Ffrainc  ?  Pa 
fodd  bynag,  a  anghofiwn  ni,  pe  dystrywid  hi  fel  gallu  tym- 
morol,  ac  i  bob  llywodraeth  wladol  ei  gadael  i  ofalu  am  dani 
ei  hun,  y  byddai  i'w  hawdurdod  grefyddol  barhau  yr  un  i  hudo 
a  thwyllo  dynion  ?  "Wrth  ystyried  yr  hyn  a  ddygwyddodd  eis- 
oes,  ac  sydd  eto  yn  cael  ei  ddwyn  ymlaen  yn  y  wlad  hon  o 
ryddid,  gwyddorion,  athroniaeth,  a  thrafnidaeth,  a  fydd  i  ni 
wenu  ar  ofhau  y  rhai  sydd  yn  arswydo  rhag  cynnydd  y  gyf- 
undraeth  ddinystriol  hon  ?  Gyda  golwg  ar  anffyddiaeth  a 
gwag  philosophi,  rhaid  i'r  dyn  hwnw  fod  yn  feudwy,  ac  heb 
wybod  dim  am  y  dygwyddiadau  o'i  amgylch,  os  yw  yn  an- 
wybodus  am  y  cynnydd  mae  y  gelynion  hyn  i'r  Bibl  yn  ei 
wneyd  yn  ein  plith.  Ystyrier  yr  hyn  a  osodir  i  lawr  yn  y 
dalenau  dilynol  gyda  dwysder,  ac  yna  dyweder  na  ddylai  y 
rhai  sydd  yn  cadw  gwyliadwriaeth  ar  furiau  Si'on  swnio  yr 
udgorn  er  rhybuddio  fod  y  gelyn  yn  ymyl  ? 

Perygl  ?  O  ba  beth  ?  Nid  yn  wir  o  gwymp  Cristionog- 
aeth  na  Phrotestaniaeth.  Pwy,  a  gred  yn  ngwirionedd  dad- 
guddiad,  neu  a  ddilyn  athrawiaethau  y  diwygiad,  sydd  yn 
pryderu  am  foment  ynghylch  hyn  ?  Nid  wyf  û,  fel  un,  yn 
teimlo  dim  braw  am  ddiogelwch  y  naill  a'r  llall  o'r  rhai  hyn. 
Nid  oes  ynof  un  ammheuaeth  ynghylch  y  fuddygoliaeth 
ogoneddus,  a  hylwyr,  a  gaiff  gwirionedd  ar  gelwydd  yn  y 
diwedd,  a  daioni  ar  ddrygioni.  Er  mor  gyfnewidiol  ydyw 
amgylchiadau  dynion,  a  rhai  o  honynt  yn  anffodus  iawn 
hefyd,  yr  wyf  yn  credu  yn  ddiysgog  mai  rhagddo  y  mae  y 
byd  yn  myned.  Nid  yw  ffyrdd  Rhagluniaeth  yn  debyg  i  un 
o'n  cledrffyrdd  ni ;  ond  y  mae  yn  debycach  i  afon  ardderchog, 
yn  ymdroelli  o  fewn  i'w  rhedle,  yr  hon,  er  iddi  ymddangos 
weithiau  yn  nghanol  ei  dirwyniadau  fel  pe  rhedai  yn  ol  i'w 
ffynnonell,  sydd  eto  yn  llifo  rhagddi  byth  tua  'r  môr.  Yn  y 
fath  oes  a  hon,  pan  y  mae  yn  ymddangos  fel  pe  byddai  angel 
dinystriol  yn  myned  heibio  holl  awdurdodau  gorthrymus 
Ewrop,  ac  yn  gwneyd  ffordd  i  deyrnasiad  cyffredinol  ac  an- 
nysgwyliadwy  rhyddid,  byddai  ammheu  pa  ffordd  y  mae  y 
fírwd  yn  rhedeg  yn  arddangosiad  o  anwybodaeth  gresynus 
o'r  hyn  y  tuedda  y  dygwyddiadau  presennol  ato,  ac  o  am- 
canion  Llywodraethwr  mawr  yr  holl  genedloedd.  Ond  ai  yr 
un  peth  yw  rhyddid  a  chrefydd  ?  A  ydyw  cwymp  gorthrym- 
der  ac  anffyddiaeth  yn  sicr  o  fod  ar  yr  un  amser  ?  A  wna 
philosophi  wag  a  hudoliaethus  wywo  o  anghenrheidrwydd 
ac  yn  uniongyrchol  yn  ngoleuni  ac  awyr  rhyddid  ? 

Rhaid  coíìo  na  ddichon  fod  perffaith  ryddid  cydwybod,  tra 
yr  erys  un  lyffethair  ar  y  dadganiad  o  syniad  crefyddol.  Ni 
ddylid  rhwystro  i  ddyn  ddadgan  ei  feddwl,  trwy  gyíryngiad 
anhyblyg  cyfraith,  mwy  nag  y  dylid  rhwystro  iddo  anadlu. 
Pe  gallem  ddinystrio  trwy  nerth  y  cleddyf,  y  mynyd  nesaf, 
yr  holl  lyfrau  anffyddiol  sydd  mewn  bod,  ni  ddylem  wneyd 
hyny.  Nid  ydyw  Cristionogaeth  yn  ennill  anrhydedd,  nac 
awdurdod  ychwaith  yn  y  diwedd,  ond  yr  hyn  y  mae  yn  ei 
ennill  trwy  ymresymu,  a  bendith  y  Duw  Hollalluog.  Ac  a 
îyâä.  ei  gelynionyn  ddiofaì  am  ymafael  yn  y  rhyddid  newydd 

ag  y  maent  ar  fìn  ei  feddiannu  trwy  holl  Ewrop  i  ymosod 
arni  ?  Yn  y  gwrthwyneb,  galwant  eu  holl  fyddinoedd  allan, 
a  chyda  dewrder  adnewyddol  y  deuant  i'r  ymosodiad.  Beth 
ynte  ?  A  oes  gan  Gristionogaeth  achos  i  ofhi  ?  Nac  oes, 
ddim,  o  barth  i'w  sefydlogrwydd  a'i  buddygoliaeth  yn  y  diw- 
edd.  Wedi  ei  sylfaenu  ar  y  graig,  pyrth  uffern  nis  gallant 
ei  gorchfygu  hi.  Ond  pa  fodd,  ynte,  y  mae  hi  yn  ennill  ei 
buddygoliaethau  ?  Yn  ddiau,  nid  trwy  anwybodaeth,  diffyg 
ymsyniad,  neu  ddîystyrwch  o  gryfder  ei  gelynion — canys  y 
maent  yn  aml  a  chedyrn.  Nid  trwy  esmwythyd  diofal.  Nid 
trwy  orchymyn  i'r  gwylwyr  fod  yn  ddystaw,  neu  wawdio  a 
difrio  eu  rhybuddion,  pan  y  gwelont  y  gelyn  yn  nesâu. 
Nagê  ;  ond  trwy  swnio  yr  udgorn,  galw  ar  y  lluoedd  cysegr- 
edig  i  ystyried  cryfder  y  gelyn,  eu  cymhell  i  ymarfogi  i'r 
frwydr,  a'u  gwysio  o  gylch  ei  baner  ddyrchafedig  ei  hunan. 
Hefyd,  pwy  na  ddymunai  ar  i  fuddygoliaeth  olaf  y  gwirion- 
edd  gael  ei  hennill  gyda  chàn  lleied  o  golled  ag  a  fo  bosibl 
i'w  ddilynwyr  proffesedig  ?  Pwy  na  ddymunai  luddias  hyd 
yn  nod  y  buddygoliaethau  a  ennilla  cyfeiliornad  am  dymmor 
ac  mewn  rhan  ?  Ac  ni  a  wydclom  hyn,  fod  llawer  byddin  a 
drechid  yn  y  diwedd,  wedi  bod  am  yspaid  yn  llwyddiannus, 
ac  wedi  peri  colled  fawr  i'r  Uuoedd  ag  oeddynt  yn  y  diwedd 
i'w  hollol  orthrechu  a'i  darostwng.  Yn  yr  olwg  hon  ar  y 
pwnc,  yr  wyf  yn  tybied  y  dichon  i  bryder  y  gwangalon  (pan 
nabo  wedi  myned  ynofn  diachos)  fod  o  ry w  ddefnydd,  mewn 
ffordd  o  gyfarwyddo  dewrder  y  gwron.  Dyna  yw  fy  amddi- 
ffyniad  yn  erbyn  y  rhai  a  ddichon  fy  nghyhuddo  o  fwyhau  y 
peryglon  y  mae  crefydd  efengylaidd  yn  y  dyddiau  hyn  yn 
agored  iddynt  oddiwrth  ei  gelyn  triphlyg.  Gyda  hyder 
pwyllog  a  ffyddiog  yn  ei  llwyr  a'i  hollol  fuddygoliaeth  yn  y 
diwedd,  yr  wyf  yn  teimlo  er  hyny  yr  hyn  a  farnwyf  íi  yn 
ofn  ar  seiliau  da  am  ei  haflwyddiant  dros  ychydig  ac  mewn 
rhan  :  ac  yn  fy  nysgwyliadau  dysglaerwych  a  llawen  am  y 
cyntaf,  nid  anghofiaf  wylio  rhag  yr  olaf. 

J.  A.  J. 
Edgbaston,  Ebrill  7fed,  1848. 

Gymaint  o  hanesyddiaeth,  yn  gystal  a  chrefydd ;  o'r  hyn 
sydd  bwysig  i  ddyn  fel  pererin  tua  thragywyddoldeb,  yn 
gystal  ag  fel  ymdeithydd  ar  y  ddaear,  a  grynöir  yn  y  gair 
cynnefin  ond  cynnwysfawr  hwnw,  Yu  Eglwys  :  y  fath  allu 
moesol,  y  fath  dynged  uchel,  y  fath  weithrediadau  dwyfol,  y 
fath  fwriadau  dyrchafedig,  a  gymerir  i  mewn  yn  ei  wir 
ystyr  î  Eto,  nid  oes  yr  un  gair  wedi  ei  gamddëall  na'i  gam- 
arfer  yn  fwy  na  hwn.  Cymaint  o  gamgymeriadau  a  wnaed 
yn  ei  gylch ;  gynnifer  o  ddadleuon  a  achlysurodd ;  y  fath 
ormes,  a  chreulondeb,  a  chelanedd,  fu'n  ymgysgodi  tano ! 
Ac  eto,  pe  rhoddai  dynion  heibio  eu  rhagfarn,  a  myfyrio  y 
pwnc  yn  yr  unig  lyfr  a  ddichon  benderfynu  pob  ymofyniad 
perthynol  iddo  a  chynnwysedig  ynddo,  mor  hawdd  fyddai 
ei  ddeall,  ac  mor  amlwg  a  chywir  y  gellid  ei  egluro. 

Yn  ol  tystiolaeth  yr  ysgrythyr  yr  oedd  yr  ymadrodd, "  Yr 
eglwys,"  yn  arferedig  cyn  bod  na  Rhufain  na  Lloegr  yn  ad- 
nabyddus  mewn  cysylltiad  â  Christionogaeth ;  a  rhaid  ei  fod 
yn  arwyddo  rhywbeth  fuasai  yn  bod  pe  na  dderbyniasai  y 
lleoedd  hyn  yr  efengyl  erioed,  a  rhywbeth  fuasai  yn  parhau 
i  fod,  pe  suddasent  yr  awr  nesaf  i  eigion  y  mor.  Gan  hyny, 
mae  cyfyngu  y  gair  i'r  naill  neu  y  llall  o'r  sefydliadau 
eglwysig  sydd  yn  dwyn  yr  enwau  hyn,  a  galw  cymundeb 
îthufain  neu  Loegr  "  Yr  eglwys,"  mor  anmhriodol  a  phe  cyf- 
yngid  ef  er  dynodi  coríf  y  Trefnyddion,  yr  Annibynwyr,  neu 
y  Bedyddwyr.  Y  mae  ystyr  ëangach  i'r  gair,  sydd  yn  ym- 
wthio  i  bob  ífurflywodraeth  eglwysig,  yn  casglu  o'r  amrywiol 
bleidiau  y  rhai  "  a  gredasant  trwy  ras,"  a  chan  eu  hystyried 
yn  annibynol  ar  y  pethau  sydd  yn  eu  gwahaniaethu  oddiwrth 
eu  gilydd  fel  enwadau,  yn  eu  cylymu  ynghyd  â'r  "  cyífelyb 

werthfawr  ffydd,"  ac  yn  eu  golygu  fel  cydberchenogion  "  yr 
iachawdwriaeth  gyffredinol" — dyna  "  Yr  eglwys." 

Yn  yr  ystyr  yma  y  defnyddir  y  gair  yn  y  llyfr  hwn ;  er 
gosod  allan  y  rhan  hono  o  goríf  mawr  gwaredigion  yr 
Arglwydd  sydd,  eto  ar  y  ddaear  yn  "gweithio  allan  eu 
hiachawdwriaetîî  eu  hunain  trwy  ofn  a  dychryn,"  a'r  rhai 
ydynt  "  golofn  a  sylfaen  y  gwirionedd."  Y  mae  y  wir  eglwys 
yn  gorwedd  odditan  hug  deneu  gwahaniaethau  enwadol,  yn 
yr  holl  rai  yn  eu  plith  sydd  yn  wir  gredinwyr  yn  Iesu  Grist. 

Y  mae  y  pleidiau  hyn  yn  cynnwys  yr  eglwys,  ond  nis  gellir 
dywedyd  mai  hwy  ydyw  yr  eglwys.  Y  mae  credo  sylfaenol 
y  wir  eglwys  yn  cael  ei  dderbyn  ganddynt  oll :  ac  y  mae  y 
ffydd  sydd  anhebgorol  i  hanfodaeth  yr  eglwys,  ynddynt  oll. 

Y  mae  llawer  gan  y  naill  a'r  llall  o  honynt  nad  ydynt  yn 
eiddo  priodol  yr  eglwys,  ac  y  mae  llawer  gan  bob  un  o 
honynt  ag  sydd  felly  mewn  gwirionedd.  Nid  dim  offeir- 
iadol,  defodol,  na  gwladol,  sydd  yn  cyfansoddi  aelodaeth  yn 
ac  undeb  â'r  eglwys  hon,  ond  rhywbeth  moesol  ac  ysbrydol. 
Dichon  fod  pethau  eraill  yn  anghenrheidiol  er  rheoleiddio 
cysylitiadau  cymdeithasol  gwahanol  gynnulliadau  ei  hael- 
odau  proífesedig,  ac  er  cyfarwyddo  eu  gweithrediadau — ac  o 
hyn  y  tardd  ffurflywodraethau  a  threfniadau  defodau — ond  y 
mae  yr  eglwys  ei  hunan  yn  cael  ei  gwneyd  i  fynu  o  bawb  ag 
sydd  "  yn  gwasanaethu  Duw  yn  yr  ysbryd,  yn  gorfoleddu 
yn  Nghrist  Iesu,  ac  nid  yn  ymddiried  yn  y  cnawd." 

Y  fath  gyfundeb  ydyw  hwn !  Ehywbeth  dwyfol  yn  nghanol 
yr  hyn  sy  ddynol — dinasfraint  nefol  ar  y  ddaear — fifrwyth 
tragywyddol  cariad  Hollalluog,  er  yn  y  byd  yma,  yn  cael  ei 
gylchynu  gan  y  gwageddau  darfodedig  sydd  ynglýn  â  phethau 
gweledig  a  thymmorol. 

Y  fath  yma  yw  yr  eglwys — teyrnas  nad  yw  o'r  byd  hwn,  a 
etholwyd  gan  y  Tad,  a  brynwyd  gan  y  Mab,  ac  a  sancteidd- 
iwyd  gan  yr  Ysbryd  Glan ;  ac  wedi  ei  gosod  i  fod  yn  fawl 
ei  ogoniant  ef,  "  yr  hwn  sydd  yn  gweithio  pob  peth  wrth 
gynghor  ei  ewyllys  ei  hun,"  fel  "preswylfod  i  Dduwtrwy  yr 
Ysbryd."  Nid  oes  neb  ond  Duw  ei  hun  a  all  ddealì  yn  iawn, 
Uawer  llai  amgyffred  yn  berffaith,  y  pwys  mawr,  y  gwerth 
hanfodol,  a'r  gogoniant  gwirioneddol  sydd  yn  perthyn  i'r 
cyfundeb  hwn ;  wedi  y  tyner  oddiwrtho  bobpeth  anmherth- 
ynol,  anmhur,  ac  anhardd,  a  ychwanegYvTyd  ato  gan  anwybod- 

aeth,  ofergoeledd,  twyll,  ac  uchelgais, — coron  gogoniant  ydyw, 
a  thalaith  brydferth  yn  llaw  ein  Duw.  Pa  fodd  y  camcldefn- 
yddiwyd  ac  y  gŵyrdröwyd  yr  enw  parchus  a  chysegredig 
hwn  i  lochi  egwyddorion  a  chryfhau  amcanion  gormes  eg- 
Iwysyddol ;  i  ennyn  y  nwydau  cluaf,  ac  i  gyílawni  y  gweith- 
recloedd  adgasaf ;  i  ddymchwelyd  rhycldid  dynion,  ac  i  rwystro 
cynnydd  pob  diwygiad  cymdeithasol ;  hyd  onid  aeth  "yr 
eglwys  "  yn  warth  i  grefydd,  yn  watwargerdd  anífyddiaeth, 
ac  yn  nod  duaf  hanesyddiaeth  ei  hunan.  Ond  nid  hon 
yw  "  yr  eglwys,"  ac  nid  yw  y  cynnulliaclau  a  alwant  eu 
hunain  felly,  ond  yn  trawsfeddiannu  anrhycledd  nad  yw  yn 
perthyn*dim  iddynt. 

Y  mae  yn  hwyr  bryd  i  Gristionogion  proífesedig  ddechreu 
mecldwl  mwy  am  yr  eglwys,  fel  yr  arddelwir  hi  gan  ei  Phen 
dwyfol,  a  llai  am  eu  heglwys,  fel  y  cyfyngir  hi  gan  eu 
pethau  neillduol  eu  hunain.  Hyd  oni  ddealiont  ei  natur  yn 
well,  nis  gallant  fyth  ateb  yr  amcan  a'r  dyben  er  mwyn  y 
rhai  y  gosodwyd  hi  i  fynu  yn  y  byd.  Cyhycl  ag  y  collant  yr 
hyn  sydd  gyífredinol  yn  yr  hyn  sydd  bleicliol  ;  yr  hyn  a 
berthyn  iddynt  oll  yn  yr  hyn  sydd  enwadol ;  yr  hyn  sydd 
hanfodol  yn  yr  hyn  sydd  amgylchiadol — mewn  gair,  cyhyd 
ag  y  byddo  ífurfìau,  pa  mor  bwysig  bynag  y  byddont  yn  eu 
lle  eu  hunain,  yn  hytrach  na  gwirioneddau  sylfaenol  a  han- 
fodol,  yn  cyfansoddi  yn  eu  golwg  sail  yr  eglwys,  ni  eliir 
cario  allan  yn  Uwyr  amcanion  gogoneddus  yr  Àrglwydd, 
gyda  golwg  ar  ei  deyrnas  ar  y  ddaear ; — a  dyben  ei  gosodiad 
yn  ganlynol  i  ryw  fesur  a  gollir. 

Beth,  gan  hyny,  yw  y  dybenion  y  bwriadocld  Duw  i'r  eg- 
lwys  eu  cyfiawni  yn  y  byd,  ac  ar  y  bycl  ? 

Y  mae  ganddi  un  dyben  mawj:  ac  amlwg,  sef  ei  hiachawd- 
wriaeth  ei  hun.  Y  mae  Duw,  yn  mawredd  ei  gariad,  ac  yn 
nghyfoeth  ei  drugaredd,  wedi  penderfynu  achub,  drwy  gyf- 
ryngdod  ein  Harglwydd  lesu  Grist,  y  rhai  oll  a  gredant  ac  a 
edifarhânt.  Y  rhai  hyn  a  wareda  efe  drwy  waed  y  groes  a 
gras  yr  Ysbryd  Glan,  oddiwrth  euogrwydd  a  grynŵfjechod, 
ac  oddiwrth  y  cariad  ato,  oddiwrth  angeu  ac  ufFern,  gan  eu 
dwyn  i  gyfiwr  o  ífafr  a  sancteiddrwydd  yma,  ac  i  fwynhad  o 
anrhydedd  a  llawenydd  y  nefoedd  ar  ol  hyn ;  a  hyn  oll  a  wna 
efe  er  mawl  gogoniant  ei  ras,  ei  ddoethineb,  ei  wirionedd,  a'i 
gyfiawnder. 

Ond  yn  awr,  yr  ydym  yn  cyfeirio  at  ddyben  arall  i'r  eglwysy 
mor  bell  ag  y  mae  hyny  yn  perthyn  i'n  byd  ni.  Y  mae  y 
dyben  hwn  yn  ddeublyg — y  mae  wedi  ei  bwriadu  i  ddwyn 
tystiolaeth,  ac  i  ennill  dychweledigion  hefyd — mewn  geiriau 
eraill  i  gadw  ac  i  gyhoeddi  y  gwirionedd. 

Y  rhan  gyntaf  o'i  gwaith  y w  derbyn  y  gwirionedd,  a  dwyn 
tystiolaeth  dros  Dduw  yn,  ac  i'n  byd  ni.  Y  mae  y  greadigaeth 
yn  llawn  o  dystion  dros  ei  Chreawdwr  mawr.  Mewn  un  gol- 
ygiad  pwysig,  y  mae  pob  gwrthddrych  sydd  ynddi,  o'r  llwchyn 
i'r  archangel  yn  cyttuno — y  mae  y  cwbl  yn  tystiolaethu  dros 
Dduw.  "  Y  nefoedd  sydd  yn  dadgan  gogoniant  Duw  ;  a'r 
ífurfafen  sydd  yn  mynegu  gwaith  ei  ddwylaw  ef."  Y  mae 
pob  peth  ar  ein  daear  ni,  er  yn  ddystaw,  yn  wir  nerthol,  yn 
dwyn  tystiolaeth  am  Dduw  a  thros  Dduw.  Y  mae  celfydd- 
yd,  prophwyd  mawr,  ac  esboniwr  natur,  yn  dwyn  tystiolaeth 
barhaus,  er  yn  anfoddog  weithiau,  i'r  Hwn  a  greodd  bob 
peth  â  gair  ei  nerth.  Y  mae  fferylliaeth  (chemistry)  yn 
dwyn  tystiolaeth  i'w  ddoethineb ;  seryddiaeth  i'w  anfeidrol- 
deb;  a  chreigyddiaeth  (geology)  i'w  dragywyddoldeb.  Y 
mae  wedi  ysgrifenu  ei  enw,  ac  argraffu  ei  gymeriad  ar  bob 
deilen,  ar  bob  eginyn,  ac  ar  bob  tywodyn ;  fel  pan  fo  llais 
unigol,  a  chelwydd  pruddaidd  yr  atheist  yn  dywedyd,  "  Nid 
oes  un  Duw,"  y  byddo  miliwn  o  leisiau  o'i  ddeutu  yn  ei  wrth- 
wynebu,  ac  hyd  yn  nod  curiadau  ei  galon  ei  hun,  a  phob 
gronyn  yn  ei  gyfansoddiad  gorfforol,  yn  gwaeddi  yn  ei  wyneb, 
ac  yn  dywedyd,  "  Y  mae  Duw,  ac  efe  yw  dy  Grëwr  di." 

Ond  y  mae  tystion  eraill  yn  bod,  y  rhai  a  ddygant  dystiol- 
aeth  amlycach  a  phwysicach  dros  Dduw  na'r  byd  gweledig, 
pa  fodd  bynag  yr  edrycher  arno  ai  yn  un  cyfanwaith  mawr, 
neu  bob  yn  rhan.  Os  gofynir  "  Pa  fath  yw  Duw  o  ran  ei  gym- 
eriad  moesol,  ac  o  ran  ei  deimladau  at  breswylwyr  pechadurus 
ein  byd  ni  ?"  y  mae  yr  oracl  hwn  yn  fud.  Os  gofynir  "  Pa 
fodd  y  cyfìawnheir  dyn  gyda  Duw  ?"uni  cheir  un  ateb  ganddo. 
Nid  yw  yr  haul,  er  ei  holl  ogoniant,  na'r  lleuad,  er  ei  holl 
brydferthwch,  na'r  ddaear,  er  ei  hamrywiol  gynnyrchion,  yn 
dwyn  un  tystiolaeth  am  drugaredd  i  ddyn  euog  syrthiedig. 
I  ateb  y  dyben  bendigedig  hwn  y  cyfodwyd  yr  eglwys  i  fynu  ; 
hyn  yw  ei  gorchwyl  pwysig,  ei  dyledswydd  ddifrifol,  a'i 
braint  oruchel  hi.  Y  mae  hi  yn  fan  lle  y  dylai  holl  belydr 
goleuni  y  nef  gydgyfarfod,  a  holl  ragoriaethau  sanctaidd  y 

ddaear  ymgasglu  ac  ymgrynhöi,  fel  y  byddai  yn  ganlynol  yn 
ganolbwynt  o'r  hwn  y  gallai  goleuni  y  gwirionedd  lewyrcha, 
ac  ymdywallt  yn  mhob  cyfeiriad  dros  wyneb  y  ddaear  i  gyd. 

Yn  gyntaf  oll,  wele  Ben  clwyfol  yr  eglwys  ei  hun.  Am 
dano  ef  y  rhagddywedwyd.  "  Wele,  rhodclais  ef  yn  clyst  i'r 
bobl."  Efe  a  hònai  hawl  i'r  rhagorfraint  hon;  ac  a  sicr- 
haodd,  pan  yn  sefyll  o  ílaen  brawdle  Pilat,  mai  i  hyn  yr 
anfonwyd  ef ;  "Er  mwyn  hyn  y'm  ganed,  ac  er  mwyn  hyn  y 
daethym  i'r  byd,  fel  y  tystiolaethwn  i'r  gwirionedd."  Y 
mae  yr  un  peth  yn  cael  ei  briodoli  iddo  gan  y  dysgybl 
anwyí,  pan  y  gelwir  ef  ganddo,  "  Y  Tyst  fTydcllawn  a  chywir." 
Efe  yn  bersonol  oecld  gwir  dabernacl  y  clystiolaeth,  yn  yr 
hwn  yr  oedd  holl  gyflawnder  y  Duwclocl  yn  preswylio  yn 
goríforol.  Daeth  o  fynwes  y  Tad  i  dcladguddio  natur,  bwr- 
iadau,  dybenion,  a  gwaith  Duw.  Efe  yw  "y  Gair"  y 
Prophwyd  mawr,  "y  Gwir  Oleuni,  yr  hwn  sydd  yn  goleuo 
pob  dyn  a'r  y  sydcl  yn  dyfod  i'r  byd."  Yn  nghyfansoddiad 
rhyfeddol  ei  berson,  ac  yn  nghyflawniad  ei  waith  cyfryngol, 
trwy  ei  adgyfodiad,  a'i  eiriolaeth,  y  mae  efe  yn  sefyll  o  flaen 
y  greadigaeth  fel  cydgorfForiad  gwirionedd.  Y  mae  gogon- 
iant  y  natur  ddwyfol,  a  chyflawn  ddadguddiad  o'r  bwriadau 
dwyfol,  yn  llifo  allan  oddiwrth  ei  groes  ef,  fel  tystiolaeth 
gynnwysfawr  ac  ardclerchog  o'r  hyn  oll  sydd  yn  anghen- 
rheidioì  ei  wybod  a'i  gredu  er  etifeddu  iachawdwriaeth. 

Yn  nesaf  ato  ef  y  daw  gogoneddus  gôr  yr  apostolion,  yn 
adsain  tystiolaeth  Crist,  gan  ddanfon,  nid  yn  unig  trwy  lef 
eu  geneuau,  ond  hefyd  trwy  eu  hysgrifeniadau  ysbrydoledig 
ac  anfarwol,  i  derfynau  eithaf  y  ddaear,  ac  i  lawr  i'r  cenedl- 
aethau  olaf,  dystiolaeth  Mab  Duw. 

Ond  nid  yr  Arglwydd  Iesu  na'i  apostolion  ydynt  yr 
eglwys;  ac  wrth  yr  holl  eglwys  y  dywedocld  Duw,  "Ey 
nhystion  ydych  chwi."  I  holl  goríf  y  fíydclloniaid,  "i 
gymanfa  a  chynnulleidfa  y  rhai  cyntafanedig,"  yr  ymddiried- 
wyd  y  ddirprwyaeth  bwysig  hon,  ac  arnynt  hwy  y  mae  y 
ddyledswydd  ddifrifol  hon  yn  gorphwys.  A  pha  rai  yw  y 
gwirionedclau  y  mae  tystiolaeth  yr  eglwys  i  gael  ei  ddwyn 
iddynt?  Undeb,  ysbrydolrwydd,  priodoliaethau,  a  gweith- 
redoedd  y  Tad  tragywyddol — dwyfoldeb  a  chyfryngdod  Crist 
— personoliaeth,  dwyfoldeb,  a  gwaith  yr  Ysbryd — athraw- 
iaethau   ailenedigaeth   a   chyfiawnhad — mawredd  yr   iach- 

awdwriaeth,  a'i  bod  yn  gyrhaeddadwy  i  bechadur — yr 
anghenrheidrwydd  am  ufudd-dod  sanctaidd — sicrwydd  a  go- 
goniant  bywyd  tragywyddol  y  cyfìawn — a  sicrwydd  marw- 
olaeth  dragywyddol  y  drygionus.  Dyma  y  gwirioneddau  ag 
y  mae  Uais  yr  eglwys  i  gael  ei  dyrchafu  i'w  hamddiíFyn 
ar  ein  daear  ni.  Y  fath  athrawiaethau  ardderchog!  Y  fath 
destunau  mawreddig!  Y  fath  ddrychfeddyliau  godidog 
ydynt !  Pan  y  golygwn  ddyn  fel  bod  cyfrifol,  fel  creadur 
pechadurus,  ac  fel  un  o'i  ran  ei  hunan  wedi  ei  ddinystrio  yn 
dragywyddol,  pa  beth,  iddo  ef,  o'u  cymharu  â'r  pethau 
hyn,  ydyw  holl  ryfeddodau  a  ffeithiau  gwybodaethau  y  byd, 
ond  teganau  mynyd  awr — man  lwch  y  clorianau.  Yn  awr, 
gorchwyl  pob  Cristion  yn  bersonol,  pa  mor  ieuanc,  tlawd, 
neu  annysgedig  bynag  y  byddo,  yw  dal  i  fynu  y  sylweddau 
hyn  ger  bron  meddyliau  dynion,  gan  ddwyn  tystiolaeth  i'w 
gwirionedd  dwyfol,  eu  hawdurdod,  a'u  hardderchawgrwydd. 
Yn  ganlynol,  gosodir  allan  amcan  a  gorchwyl  yr  eglwys  yn 
y  byd  gan  yr  apostol  trwy  ei  gahv  yn  golofn  a  sylfaen  y 
fjwirionedd.  Nid  fod  y  gwirionedd  wedi  tarddu  o  honi,  nac 
yn  derbyn  ei  bwysigrwydd  oddiwrthi ;  nid  fod  y  rhwymedig- 
aeth  i  ufuddhau  iddo,  yn  cyfodi  oddiarni,  na'i  bod  wedi  ei 
hawdurdodi  i  esbonio  yn  anífaeledig  yr  ystyr  sydd  iddo; 
ond  yn  unig  ei  bod  yn  drysorfa  gwirionedd  i'r  byd,  ac  yn  ei 
ddal  i  fynu  i'w  weled  a'i  adnabod  ar  y  ddaear.  Hi  yw 
Pharos  y  byd  moesol,  goleudy  y  fro  dywell  hon,  yn  cyfodi 
yn  gyhoeddus  ac  i  oìwg  pawb  yr  holl  bethau  hyny  ag  sydd 
yn  dal  cysylltiad  â  rhwymedigaethau  uchaf,  âg  achosion 
anwylaf,  ac  â  dysgwyliadau  tragywTyddol  dyn.  Y  mae  i 
gyflawni  yr  alwedigaeth  uchel  a'r  genadaeth  sanctaidd  hon, 
trwy  gynnal  y  weinidogaeth  Gristionogol;  trwy  gadw  yn 
ddiogel  ei  chredöau,  ei  chatecismau,  a  ffurfìau  eraill ;  trwy  ' 
edrych  yn  fanwl  at  addysg  ei  phlant ;  trwy  gymeryd  gofal 
am  hyfforddi  ei  haelodau  yn  athrawiaethau  a  dyledswyddau 
Cristionogaeth ;  trwy  ddal  yn  lew  ffurf  yr  ymadroddion 
iachus,  a  gosod  pwysigrwydd  ar  olygiadau  a  barnau  cywir ; 
trwy  roddi  pob  cefnogaeth  i  lëenyddiaeth  uniongred;  trwy 
"ymdrech  yn  ddifrifol  yn  mhlaid  y  ffydd,  yr  hon  a  rodded 
unwaith  i'r  saint;"  meAvn  gair,  trwy  bob  moddion  ag  a 
wasanaetho  er  cynnal  a  lledanu  eiddigedd  cryf  dros  y 
gwirionedd — eiddigedd  yr  un  pryd  wedi  ei  dyneru  â'r  ysbryd 

mwyaf  anmhleidiol  a  diormes.  Rhaid  i  bob  Cristion,  yn  ŵr 
ac  yn  wraig,  ystyried  mai  trwy  y  gwirionedd  y  mae  y  byd 
i'w  ddychwelyd  at  Grist,  a  holl  fwriadau  gras  dwyfol  i'w  cyf- 
lawni,  a  darfod  eu  galw  hwy  er  bod  yn  warcheidwaid  y 
gwirionedd  hwnw.  "  Yr  hwn  sydd  yn  credu,  sydd  ganddo  y 
dystiolaeth  ynddo  ei  hun."  Y  mae  ynddo  fel  trysor  cuddiedig 
wedi  ei  roi  i'w  gadw  yn  ei  feddwl,  i'w  ddwyn  gydag  ef  i  ba 
le  bynag  yr  elo,  ac  y  mae  i  wylio  arno  gyda  'r  un  gofal,  a  phe 
byddai  efe  yn  bersonol  y  llewyrchiad  diweddaf  o  oleuni  y 
byd,  a'r  unig  dyst  a  adawyd  dros  Dduw  ar  wyneb  y  dclaear. 
Mor  uchel  ac  anrhydeddus  yr  alwedigaeth !  yr  un  pryd, 
mor  ofnadwy  a  chyfrifol  ei  dyledswydd — dwyn  tystiolaeth 
dros  Dduw !  Dwyn  tystiolaeth  barhaus  ger  bron  byd  anwyb- 
odus  a  diofal,  ar  y  fath  destunau !  Cyfodi  llef  yn  nghanol 
twrf  ymrysonau  gwladol,  prysurdeb  masnach,  ymhoniadau 
athroniaetha  bloeddiadau  oferedd,  a  adgoíìaytyrfaoeddprysur 
a  thrachwantus  hyny,  fod  materion  eraill  a  mwy  pwysig  na  'r 
rhai  hyn,  yn  haeddu  ac  yn  galw  am  eu  sylw !  Arddangos 
gwirioneddau  sydd  yn  perthyn  i  fyd  arall,  y  rhai  sydd  yn 
apelio  yn  unig  at  ffydd,  a  hyny  i  ddynion  wedi  eu  llyncu  i  fynu 
gan  wrthddrychau  daearol !  Taer  gymhell  y  gwirìoneddau  di- 
frifol  am  nefoedd,  uífern,  a  thragywyddoldeb,  i  sýlw  y  rhai  nad 
ydynt  yn  meddwl  am  ddim  ond  pethau  daearol !  Ychwanegu 
y  llais  byw — y  dylanwad  eífeithiol  hwnw  sydd  gan  esiampl  gy- 
son  a  gwirioneddol  at y  dystiolaeth  ddystaw  dros  Dduw  a  chref- 
ydd,  ag  a  ddangosir  gan  y  capelydd  a'r  eglwysi  ag  sydd  wedi 
eu  hadeiladu  yn  ein  gwlad,  i  luchio  pelydr  y  gwirionedd  dwyfol 
i  ganol  y  tywyllwch  sydd  yn  eu  hamgylchu,  tra  y  maent  ar  yr 
un  pryd  yn  agor  eu  dorau  yn  groesawgar  i'r  rhai  sydd  yn 
chwilio  am  sylwedd  a  gorphwysdra  y  byd  sydd  yn  well  na 
hwn.  Dyma,  dyma,  swydd  a  chenadaeth  yr  eglwys ;  i  hyn  y 
cedwir  hi  ar  y  ddaear,  i  fod  yn  dyst  dros  Dduw,  lle  yr  anghofir 
ef  gymaint,  ac  i'w  gynnrychioli  ef  yn  nghanol  ei  greaduriaid 
anufudd  a  difeddwl.  Heb  fyned  ymhellach,  ynte,  y  mae  yr  ang- 
henrheidrwydd  am  ddifrifwch  yn  ymgynnyg  i'n  sylw,  ac  yn 
ymwasgu  at  ein  calon  a'n  cydwybod.  Gyda  pha  ansawdd 
meddwl  y  dylai  yr  eglwys  ymgymeryd  â'r  cyfryw  ddirprwy- 
aeth  ?  Ai  gwaith  yw  hwn  i'w  wneycl  â  llaw  ddiofal,  neu  i'w 
ddilyn  â  chamrau  ysgeifn  ?  Os  bernir  fod  dwyn  tystiolaeth 
yn  beth  pwysig,  mewn  materion  cyífredin  a  dibwys,  yn  dwyn 

perthynas  â  chymeriad  neu  feddiannau  ein  cydgreadur,  ac 
y  dylem  ei  wneuthur  gyda  difrifwch,  gofal,  ac  ymbwyll,  pa 
faint  mwy  y  dylem  fod  felly  pan  yn  tystiolaethu  dros  Dduw, 
*ac  yn  dwyn  tystiolaeth  y  rhaid  iddi  eífeithio  ar  sefyllfa 
dragywyddol  eneidiau  anfarwol!  Os  yw  camdystiolaethu 
yn  cael  ei  nodi  â'r  fath  warthrudd  mewn  achosion  yn  dwyn 
perthynas  â  nodweddiad  a  llwyddiant  ein  cydgreadur,  pa 
faint  o  euogrwydd  raid  fod  yn  gysylltiedig  â'r  weithred  o 
ddwyn  camdystiolaeth  dros  Dduw  ? 

Y  mae  yr  ystyriaeth  hon  yn  wir  yn  clra  difrifddwys,  ac 
efallai  na  thalwyd  icldi  y  sylw  a  haedcla  gan  Gristionògion 
proífesedig.  Y  mae  y  genadaeth  a'r  rhwymedigaeth  sydd 
ar  yr  eglwys,  yn  genadaeth  ac  yn  rhwymedigaeth  ar  bob 
aelod  personol  o  honi,  canys  yn  yr  achos  yma  ni  all  weith- 
redu  ond  trwy  ei  haelodau  personol.  I  bob  un  a  ddarlleno 
y  llyfr  hwn  y  mae  yr  ystyriaethau  hyn  yn  cael  eu  cynnyg. 
Tydi,  ie  tydi,  yn  bersonol,  ar  dy  ben  dy  hun,  a  fwriadwyd 
i  fod  yn  dyst  dros  Dduw !  A  feddyliaist  ti  am  hyn  ?  ac  a 
wyt  ti  beunydd  yn  meddwl  am  clano?  Dyma  cldyben  a 
bwriad  dy  dröecligaeth ;  ac  i  hyn  y  cedwir  di  ar  y  ddaear,  yn 
lle  dy  gymeryd  yn  uniongyrchol  i'r  nef.  Gofynir  i  ti  yn 
awr,  ie  deisyfir  arnat,  synied  yn  ddifrifol  a  dëall  yn  gywir, 
dy  sefyllfa,  dy  ddyleclswyddau,  dy  gyfrifoldeb.  Y  mae  Duw 
yn  dy  gadw  yma  i  fod  yn  oleuni  y  byd,  ac  nis  gelli  wneyd 
hyn  ond  yn  unig  trwy  dy  grefydd  bersonol.  Meddwl  pa 
fath  grefydd  a  ddylai  hono  fod  ag  a  ddysgo  ddynion  trwy  yr 
hyn  a  welont  ynot  ti,  natur  Duw,  gwaith  Crist,  sicrwydd 
anfarwoldeb,  gwerth  iachawdwriaeth.  Meddwl  pa  fodd  y 
dylit  ymddwyn  os  mynit  i  ddynion  ddyweyd  am  danat,  "  Y 
mae  ei  fuchedd  yn  dystiolaeth  gywir  i'r  holl  faterion  hyn." 
A  wna  crefydd  glauar,  ddiofal,  fydol,  ac  anghyson,  ateb  y  fath 
ddybenion  ?  Pa  un  ai  tyst  cywir  ai  gau-dyst  wyt  ti  ?  Cryna, 
canys  gweddus  iti  wneyd,  rhag  y  meddwl  o  gyflwyno  i'r  byd 
au-dystiolaeth  dros  Dduw.  O !  ymofyn  pa  un  a  wyt  ti  yn 
cyflwyno  ac  yn  byw  ger  bron  y  byd  y  gwirionedd  ei  hunan, 
gyda  golwg  arno  Ef  a'i  air  yn  dy  ymddygiadau  a'th  gymer- 
iad  gwastadol? 

Nid  dwyn  tystiolaeth  i'r  gwirionedd,  er  hyny,  yw  yr  unig 
amcan  y  bwriada  Duw  ei  gyflawni  trwy  ei  eglwys,  ond  hefyd 
ei  ìedanu,     Nid  yw  i  dderbyn  y  trysor  yn  unig — rhaid  iddi  ei 

gyfranu  hefyd :  y  mae  i  fod  nid  yn  unig  yn  oracl  sefydlog  i 
roi  atebion  i'r  rhai  a  dclel  ati  am  gyfarwyddyd,  ond  yn 
genadwr  hefyd  i  gario  y  cyhoeddiad  i  bob  gwlad.  Yr  oedd 
yr  eglwys  Iuddewig  yn  dyst  ardderchog  a  gogoneddus  dros 
Dduw.  Ei  theml,  a'i  hallor,  a'i  haberthau,  a'i  haddoliadau ; 
ei  breninoedd,  prophwydi,  a'i  hoífeiriaid ;  ei  Sabbothau,  a€ 
uwchlaw  pob  peth,  ei  horaclau  bywiol,  a  ddygent  dystiolaeth 
dros  Jehofa.  Yr  oedd  y  man  lle  y  sefydlasid  hi — yn  nghanol 
y  byd  gwareiddiedig  o'r  bron,  ac  wedi  ei  hamgylchu  gan 
genedloedd  eilun-addolgar — yn  fanteisiol  iawn  i'r  cîyben  yma. 
Yno  y  safai  tabernacl  y  clystiolaeth,  yno  yr  oedd  gair  y  clyst- 
tiolaeth  yn  llefaru  o  hyd,  nid  yn  unig  wrth  yr  Iuclclewon,  ond 
hefyd  wrth  y  bobloedd  eilun-adclolgar  a  ffinient  ar  eu  terfyn- 
au.  Gallesid  canfod  goleuni  y  dysgleirdeb  nefol  hwn  o  bell, 
îe,  gan  y  rhai  a  gyfanneddent  fröydcl  tywyllwch,  ac  yn  nyífryn 
cysgod  angeu.  Nid  oedd  raid  i  addolwyr  Baal  a  Moloch, 
Astaroth  a  Thammuz,  ond  troi  tua  Judea  i  weled  goleuni  a 
ddadguddiai  ysgelercler  eu  gweithredoedd,  ac  i  glywed  llais 
a  geryddai  eu  drygioni.  Eto  yr  oeclcl  y  dystiolaeth  hon  yn 
un  sefydlog.  Yr  oedcl  yn  dysgleirio  fel  arwydd  tanllyd  o 
bell,  ond  nid  oedd  yn  cylchdroi  fel  yr  haul ;  yr  oedd  yn 
awdurdodi  ei  hoífeiriaid  a'i  phrophwydi  i  dderbyn  pawb  a 
ddelent  i  ymofyn  am  addysg,  ond  nid  oedd  yn  peri  iddynt 
ddwyn  y  newydclion  da  i  wledydd  pellenig.  Yr  oedd  yn 
agoryd  porthladd  dymunol,  lle  y  gallai  y  llong  oedd  yn  cael 
ei  churo  gan  y  dymhestl  droi  i  mewn  er  diogelwch ;  ond  nid 
oedd  yn  danfon  un  bâcl  allan  i  achub  y  morwyr  oddiar  y 
drylliau  ;  yr  oedd  yn  agor  ei  chorlan  i'r  ddafad  ddychwel- 
edig,  ond  nid  oedd  yn  anfon  ei  bugail  i'r  anialwch  i  chwilio  am 
dani  ac  i'w  dwyn  yn  ol ;  yr  oedd  yn  croesawu  yr  afradlawn  ar 
ei  ddychweliad,  ond  nid  ai  allan,  fel  y  tad  yn  y  ddammeg,  i 
edrych  am  dano  :  y  mae  hyn  oll  yn  perthyn  i  gariad  ëangach  a 
thrugaredd  gyfoethocach  yr  oruchwyliaeth  Gristionogol.  Y 
mae  yn  wir  fod  Iuddewaeth  yn  gorchymyn  yr  un  cariad  at  y 
cymydog  ag  a  orchymyna  Cristionogaeth,  ac  yn  rhwymo  yr 
Iuddew,  os  cyfeiliornai  ei  frawd,  i'w  adferu ;  ac  os  pechai,  i'w 
geryddu,  er  mwyn  ei  ddwyn  yn  ol :  ond  nid  oedd  y  gyfraith 
yn  gorchymyn  yr  un  genadaeth  at  y  cenedloedd ;  yr  oedd  yn 
boddloni  ei  hun  trwy  wysio  y  cenedloedcl  amgylchynol  i 
ddyfod  a  clerbyn  addysg  gan  ei  phrophwydi  a'i  hoífeiriaid ; 

nid  anfonai  iddynt  yr  un  genadwri  am  fywyd,  yr  un  gair  am 
iaehawdwriaeth.1 

Ond  yn  awr  trowch  at  yr  orúchwyliaeth*dan  ba  un  yr  ydym 
ni  yn  byw,  y  ddysgleiriaf  a'r  odidocaf  a  roddwyd  erioed  i 
ddyn.  Nid  oes  gan  Gristionogaeth  ddim  llëol  yn  ei  sefydl- 
iadau,  dim  terfynol  yn  ei  darpariadau,  dim  cyfyngol  yn  ei 
hysbryd.  Pan  gyfododd  Haul  Cyfiawnder  ar  ein  byd  ni,  nid 
oedd  i  sefyll  uwch  ben  bryniau  a  dyffrynoedd  Judea,  ond 
gyda  gwedd  dyner  haelioni  cjẅedinol  i  redeg  ei  yrfa  gylch 
yr  holl  ddaear.  Taflodd  Iesu  Grist,  trwy  allu  ei  groes,  gan- 
olfur  y  gwahaniaeth  i  lawr,  a  chan  sefyll  ar  yr  adfail,  casgl- 
odd  ei  apostolion  o'i  amgylch,  a  dywedodd  wrthynt,  "  Ewch 
iW  hollfyd,  a  phregethwch  yr  efengyl  i  bob  creadur."  Dech- 
reuwch  yn  Jerusalem,  a  gadewch  i'r  rhai  a  darawsant  y 
graig'  gael  yfed  yn  gyntaf  o'i  ífrydiau  iachusol:  ond  nac 
aroswch  yno ;  pregethwch  edifeirwch  a  maddeuant  pechodau 
i'r  holl  genedloedd.  Nac  ymfoddlonwch  fel  offeiriaid  a 
prophwydi  y  gyfraith  i  wahodd  y  crwydriaid  colledig  i  ddyfod 
fel  yr  achuber  hwynt — ond  ewch  atynt.  Mae  fy  nghariad  i 
yn  gyfoethocach,  a'm  trugaredd  i  yn  ëangach  o  lawer ;  ewch, 
gan  hyny,  a  chyfiwynwch  i  bob  plentyn  i  Adda  sydd  ar  ddar- 
fod  am  dano,  gynnygiad  heddwçh,  moddion  iachawdwriaeth ; 
ac  na  fydded  i  chwi  sefyll  na  gorphwys,  Jryd  na  bo  dyn  a 
allo  ddyŵedyd,  "  Nid  oes  neb  yn  gofalu  am  fy  enaid  i." 

Cyfryw  yw  natur,  ysbryd,  a  bwriadau  Cristionogaeth,  a 
chyfryw  yw  y  gwahaniaeth  rhyngddi  ag  Iuddewaeth.  Nid 
oes  yn  ei  hathrawiaethau,  ei  dyledswj'ddau,  na'i  sefydliadau 
hi  ddim  sydd  yn  ei  chymhwyso  yn  unig  i  un  lle,  neu  un 
genedl ;  ond  y  mae  fel  goleuni  yr  haul,  neu  yr  awyr  a  anadl- 
wn,  yn  gyfaddas  i  bob  oes  ac  i  bob  cenedl,  pa  un  bynag  ai 
yn  llosgi  dan  linell  yr  haul,  neu  yn  rhynu  wrth  y  pegynau ; 
pa  un  bynag  ai  wedi  ei  goleuo  gan  y  gwybodaethau,  a'i 
haddurno  gan  ddysgeidiaeth,  neu  ei  hamdöi  gan  dywyllwch 
paganiaeth,  a'i  darostwng  i  arferion  anifeilaidd  bywyd  bar- 
baraidd.  Ac  fel  y  mae  yn  addas  i  bawb,  y  ,mae  wedi  ei 
bwriadu  i  bawb ;  nis  gall  un  genedl  mwy  na'i  gilydd  hòni 
hawl  cryfach  yn  nghariad  y  Gwaredwr,  neu  yn  mendithion 

1  Arddangosir  hyn  yn  odidog  yn  mhregeth  y  Dr.  Hai'ris,  a  elwir, 
"  The  Witìiessing  Church." 

yr  iachawdwriaeth.  Iachawdwr  y  byd  yw  efe.  A  chan  fod 
yr  efengyl  wedi  ei  bwriadu  i  bawb,  dylai  y  rhai  sydd  yn  ei 
meddü  ei  hestyn  i'r  rhai  nad  ydyw  ganddynt.  Y  mae 
Cristionogaeth  yn  esbonio  yr  iaith  ardderchog  a'r  cymhar- 
iaethau  dysglaer  yn  y  rhai  y  rhagddywedai  yr  hen  bro- 
phwydi  gynt  am  ddyddiau  y  Messiah ;  ac  y  mae  wedi 
dadguddio  dirgeledigaethau  na  ddaethant  erioed  o  fewn 
terfyngylch  eu  golwg  hwy,  er  mor  bell  y  treiddient ;  y  mae 
wedi  chwalu  pob  dyryswch  y  methent  hwy  gael  eglurhâd 
arno,  er  mor  ddyfal  yr  ymroddent  i  "  chwilio  pa  bryd,  neu 
pa  ryW  amser,  yr  oedd  Ysbryd  Crist,  yr  hwn  oedd  ynddynt, 
yn  ei  hysbysu,  pan  oedd  efe  yn  rhag-dystiolaethu  dyoddef- 
aint  Crist,  a'r  gogoniant  ar  ol  hyny."  Hwy  a  ganfuent 
trwy  gymylau  eu  goruchwyliaeth  eu  hunain,  a  thrwy  niwl 
yr  oesoedd  dyfodol  ryw  oleuni  gwan  nas  gallent  ei  lawn 
ddirnad.  Y  mae  y  cymylau  hyny  wedi  eu  hymlid  ymaith 
a'r  niwl  hwnw  wedi  chwalu,  ac  er  ei  fod  eto  ymhell  draw  yn 
y  dyfodol,  yr  ydym  ni  yn  gweled  gogoniant  y  mil  blyneddau 
yn  ymledanu  dros  bob  gwlad.  Oddiar  fryn  gweledigaeth 
ni  a  ganfyddwn  harddwch  sancteiddrwydd  yn  toi  pob  gwlad, 
ac  yr  ydym  yn  clywed  cân  iachawdwriaeth  yn  ymddyrchafu 
oddiar  bob  bro.  Nid  oes  gwrthddrych  llai  na'r  holl  ddaear 
yn  syrthio  ar  ein  llygad  crediniol,  a  hòno  yn  ymorwedd 
mewn  hedd  o  dan  deyrnwialen  ein  Harglwydd  a'n  Hiach- 
awdwr  Iesu  Grist.        * 

Pa  faint  a  fwynhëir  yn  yr  olygfa  ryfedd  hon  o  ras  a 
gogoniant,  i  ba  un  y  bwriadodd  y  Duw  sydd  yn  llawn  cariad 
i'n  daear  gwynfanus — ein  byd  truenus,  galarus  a  gwaedlyd — 
ni  fod,  er  cymaint  ei  droseddau  a'i  drueni,  er  mor  uchel  ei  elyn- 
iaeth  a'i  wrthryfel  yn  erbyn  Duw,  ac  er  cryfedeirwymau  eilun- 
addolgar,  gormesol,  a  barbaraidd.  A  pha  fodd  y  cyíiawnir  y 
cyfnewidiad  gogoneddus  hwn  ar  y  cenedloedd,  onid  trwy 
offerynoliaeth  y  rhai  sydd  yn  galw  eu  hunain  yn  blant  iddo 
trwy  anadlu  o'r  un  Ysbryd  ?  lë,  yma  y  mae  swydd,  gor- 
chwyl,  a  buddygoliaethau  yr  eglwys.  Y  mae  hyn  oll  i  gael 
ei  gyílawni,  nid  trwy  gyfryngaeth  angelion,  ond  trwy  wasan- 
aeth  dyn,  Y  mae  holl  drysorau  anchwiliadwy  olud  Crist 
wedi  eu  rhoddi  yn  nghadw,  nid  mewn  llestri  aur  wedi  eu  bwrw 
a'u  haddurno  yn  y  nef,  ond  mewn  llestri  pridd,  sydd  beunydd 
yn  dangos  gwendid  a  breuolder  eu  defhydd  cyntefìg.    Y  mae 

Jehofa  yn  dywedyd  wrth  yr  eglwys  o  hyd,  "I  hyn  y'th 
gyfodais,  fel  y  byddych  yn  iachawdwriaeth  i  mi  hyd  eithaf  y 
ddaear.  "Wele  yr  wyf  yn  dy  anfon  at  y  cenedloedd."  TYrth 
gyflawni  y  gorchymyn  hwn,  nid  yw  yr  eglwys  i  sefyll  ar  gopa 
Calfaria,  a  dyrchafu  y  faner  waedlyd,  i  wysio  duwiau  y  cen- 
edloedd  i  ddyfod  a  rhoddi  i  fynu  eu  trawsfeddiant  wrth  ei 
throed :  na,  y  mae  yn  rhaid  iddi  gario  yr  arwydd  bendigedig 
hwn  i  ganol  temlau  eilun-addoliaeth,  a  thrwy  nerth  Duw 
ymlidymaith  yr  holl  au-dduwiau,  ameddiannueu  trigiannau 
anghyfannedd  yn  eiddo  Iesu  Grist.  Phaid  iddi  ddechreu 
ymosodiad  ar  diriogaethau  Satan,  rhyddhau  cenedloedd 
caethwasaidd  odditan  ei  iau,  dymchwelyd  ar  ei  hymdaith 
allorau  paganiaeth,  ac  ennill  y  byd  iddo  Ef,  yr  hwn  sydd  á 
hawl  ganddo  i  deyrnasu. 

Dyma,  meddwn  eto,  dyma  ddyben  Duw  yn  cadw  ei  eglwys 
ar  y  ddaear — fel  yr  ymëango  trwy  ei  hymdrechiadau  sanct- 
aidd  ei  hunan,  hyd  oni  bydd  iddi,  trwy  gyhoeddi  ífaith  ac 
athrawiaeth  y  groes,  dynu  pawb  at  yr  Hwn  a  fu  yn  hoeliedig 
arni.  Ni  pherthyn  i  ni  ymholi  a  barnu  a  allesid  dychwelyd 
y  byd  at  Dduw  trwy  ryw  foddion  eraill.  Digon  i  ni  yw 
gwybod  mai  hon  yw  y  ffordd  a  ddewisodd  Duw,  ac  a  ordein- 
iodd  efe  i'r  dyben  hwn.  Y  mae  gwendid  yr  oíferyn  yn  mawr- 
hau  gallu  yr  Hwn  a'i  gwna  yn  effeithiol,  ac  ar  yr  un  pryd  yn 
darostwng  balchder  y  gelyn  mawr  hwnw  sydd  i  gael  ei  hollol 
orchfygu  yn  yr  ymdrech.  "I  hyn  yr  ymddangosodd  Mab 
Duw,  fel  y  dattodai  weithredoedd  y  diafol :"  loan  iii.  8. 

Bydded  i'r  eglwys  ddwys  ystyried  yr  hyn  y  mae  ei  Phen 
mawrfel  h)Ti  wedi  eipnddiried  i'w  dwylaw,  a'r  hyn  y  mae  yn  ei 
ddysgwyl  oddiwrth  ei  hymdrechiadau.  Y  mae  ei  gwellâd  ei 
hunan,  o  anghenrhaid,  yn  un  rhan  o'i  dyledswydd,  fel  y 
dangoswn  rhagilaw:  canys  beth  raid  fod  ei  chyflwr  tufewnol 
ei  hunan  i'w  chymhwyso  i'r  fath  orchwyl  ? — ond  nid  yw  hyn 
ond  rhan  o'i  dyledswwydd ;  y  rhan  arall  yw,  llenwi  y  ddaear 
â  gwybodaeth  yr  Arglwydd. 

Pan  dröwyd  Satan  o'r  nef,  efe  a  ddewisodd  y  byd  hwn  fel 
man  i  godi  baner  gwrthryfel  yn  erbyn  Crist,  fel  y  gwnaethai 
yn  y  nef,  lle  y  casglai  ei  luoedd  i  ryfel,  ac  y  sefydlai  orseddfa 
a  chanolbwynt  ei  ymherodraeth  dywyll.  Y  mae  yr  Arglwydd 
lesu  wedi  ei  ganlyn  ef  yma  i  ysigo  ei  ben,  ac  i  gipio  y  deyrn- 
wialen  o'i  law.    Am  beth  amser  ymddangosai  y  fuddygoliaeth 


YR   EGLWYS   O    DDIFRIF.  13 

fel  pe  buasai  ar  droi  o  ochr  Duw  y  byd  hwn ;  ac  ymddengys 
felly  eto  i  raddau  lled  helaeth.  Ond  y  mae  yr  ymladdfa  yn 
parhau  i  fyned  rhagddi ;  y  mae  y  frwydr  yn  brysur,  ac  y  mae 
Iesu  Grist  yn  galw  ar  ei  eglwys  i  ymgasglu  oddeutu  ei  faner 
ef.  I'r  dyben  hwn,  ac  i  sicrhau  iddo  ef  y  fuddygoliaeth  yn 
y  diwedd,  "y  mae  efe  yn  Ben  uwchlaw  pob  peth  i'r  eglwys," 
ac  yn  dal  llywodraeth  y  byd  yn  ei  law  ei  hun.  Un  amcan  sy 
ganddo  yn  ei  holl  gynlluniau,  un  dyben  i  gyrchu  ato  yn  ei 
holl  fesurau,  a  hyny  yw  dinystrio  teyrnas  Satan,  a  sefydlu  yr 
eiddo  ef  ei  hun.  I  hyn  y  mae  olwynion  natur  yn  troi,  a 
chylchdroadau  amser  yn  dirwyn  o  hyd.  Y  mae  yn  plygu  pob 
peth  i'w  ewyllys  ei  hun,  ac  yn  casglu  pob  peth  i'w  ddybenion 
ei  hun.  Y  mae  chwildroadau  ymherodraethau,  a  chanlyn- 
iadau  rhyfel,  uchelgais  rhyfelwyr,  a  chodiad  a  chwymp  y  penau 
coronog;  ymledaniad  gwareidd-dra,  mudiad  jDobloedd  o'r 
naill  wlad  i'r  llall,  a  ffurfiad  trefedigaethau ;  darganfyddiadau 
y  gwyddorion,  celfyddyd,  a  dyfeisiau  celfyddyd ;  crwydriadau 
y  teithydd,  ymchwiliadau  yr  athronydd ;  deddfau  cynghorau, 
cyfreithiau  breninoedd,  a  dadleuon  senedd-dai — y  maent  oll, 
oll,  o  fewn  cylch  ei  lywodraeth,  yn  ddarostyngedig  i  reolaeth 
ei  awdurdod,  a  than  dreth  er  lledanu  ei  achos. 

"  Gan  fod  y  byd,"  medd  pregethwr  Americanaidd,  "  wedi 
ei  fwriadu  yn  hollol  at  waith  y  prynedigaeth,  y  mae  yr  holl 
ddaioni  a  gynnwysa  yn  perthyn  i  drefn  gras  a  osodwyd  yn 
Nghrist.  Y  mae  ei  deyrnas  ef  yn  cynnwys  pob  peth  gwerth- 
fawr  oedd  yn  ngolwg  Duw  wrth  greu,  a  chynnal,  a  llywodr- 
aethu  y  byd;  ei  holl  ogoniant  ar  y  ddaear,  a  dedwyddwch 
diddiwedd  miliynau  o  ddynion,  Dyma  yr  unig  achos  ar  y 
ddaear  sydd  yn  teilyngu  meddwl  pryderus  oddiwrth  ddyn : 
dyma  yr  unig  amcan  y  mae  Duw  yn  cyfeirio  ato,  ac  yn  gosod 
pris  arno.  I'r  dyben  hwn  yn  unig  y  crëwyd  dynion,  ac  y 
gosodwyd  hwy  yn  y  byd  hwn,  a  theimladau  cymdeithasol 
cyfaddas  i'w  sefyllfa  bresennol.  Ni  ofynir  iddynt  gyfeirio  at 
ddim  annibynol  ar  deyrnas  Crist,  Ni  chyhoeddodd  y  nef 
ddim  deddfau  erioed  er  cyfarwyddo  eu  gweithrediadau  nad 
ydynt  yn  uniongyrch  neu  yn  anuniongyrch  yn  perthyn  i'r 
deyrnas  hon.  Y  mae  eu  gorchwylion  bydol,  a'u  dyled- 
swyddau  cymdeithasol,  wedi  eu  rhwymo  mewn  ymddaros- 
tyngiad  i'r  deyrnas  hon.  Y  mae  yn  wir  nad  oes  eisieu  iddynt 
ddiffoddi  eu  teimladau  cymdeithasol  na  neillduol,  ond  cyfeirio 

ymlaen  â  chamrau  nerthol  a  diysgog,  gyda'r  teimladau  hyn, 
at  yr  amcan  mawr  hwn,  â'u  llygaid  wedi  eu  llanw  â'i  ogoniant, 
a'u  calonau  yn  llosgi  gan  ddymuniadau  am  ei  ledaniad.  Y 
mae  yn  ofynol  iddynt,  pa  un  bynag  ai  bwyta  ai  yfed,  neu 
beth  bynag  a  wnelont,  wneyd  o  honynt  y  cyfan  gyda  golwg 
ar  yr  achos  hwn.  Yn  ol  fel  y  gallwn  bwyso  ar  benderfyn- 
iadau  anfeidrol  ddoethineb,  a  ddadguddir  i  ni  yn  ngeiriau  ac 
esiampl  Duw,  yr  ydym  yn  canfod  y  dylai  y  deyrnas  hon  lenwi 
prif  ofalon  dynolryw,  a  chyffroi  rhyw  ddylanwad  llywodraethol 
ynddynt,  ar  eu  holl  weithrediadau.  Dylai  calon  y  plentyn 
gael  ei  dysgu  i  guro  gyda  hyfrydwch  wrth  enw  Iesu,  cyn  y 
gallo  ddirnad  natur  ei  deyrnas.  Dylai  yr  ieuanc  reoli  ei  holl 
bleserau,  ei  weithrediadau,  a'i  obeithion,  â  llygad  sefydlog  ar 
y  deyrnas  hon.  Dylai  y  canol  oed  ddodi  ei  feddwl  arni  yn 
mhob  anturiaeth  bwysig,  yn  ei  holl  amgylchiadau  bydol,  yn 
llywodraethiad  ei  nwydau,  ac  yn  meddyliau  ei  galon.  Yn 
hytrach  na  dilyn  eu  negeseuau  neillduol  eu  hunain  âg  eiddig- 
edd  brwdfrydig,  dylai  pob  dyn  ymuno  i  ledanu  y  deyrnas  hon 
fel  eiddo  cyífredin  dynoliaeth — yr  unig  orchwyl  mawr  yr  an- 
fonwyd  hwy  i'r  byd  o'i  blegid. 

""Wrth  gymhwyso  y  pwnc  hwn,  gwysiwn,  pe  gallwn,  holl 
deyrnasoedd  y  ddaear  i  gyfodi  yn  un  11  u.  mawr  i  yru  achos  y 
Gwaredwr  ymlaen.  O  bobloedd!  ymgynnullwch  o  bedwar 
parth  y  byd ;  deífrowch  genedloedd  oddiar  eich  gwelyau  es- 
mwyth — ymunwch  yn  mhrif  ddyben  eich  creadigaeth,  lleshad 
cyffredinol  plant  dynion.  Chwi  wŷr  a  gwragedd,  paham  yr 
ymchwiliwch  am  dcledwyddwch  y  tu  allan  i'r  deyrnas  yma, 
gan  edrych  yn  dclisylw  ar  achos  Crist,  fel  pe  na  byddaiganddo 
hawl  i  gynnal  achos  ar  y  clciaear.  Gwybydclwch  nad  oes  gan 
neb  hawl  i  osod  un  arall  i  fynu  ar  y  tir  hwn,  sydd  wedi  ei 
gysegru  i'r  Gwaredwr.  Pa  beth  sydd  genych  i'w  wneyd  yn 
y  byd  hwn,  os  na  wasanaethwch  Eneiniog  yr  Arglwydd  ?  Os 
na  bydd  i  chwi  ymostwng  i'w  arglwyddiaeth  ef,  ac  ymuno  i 
helaethu  ei  achos,  ewch,  ewch,  i  ryw  fyd  arall— i  Iesu  Grist 
y  gwnaed  y  byd  hwn.  Ond  i  ba  le  yr  ewch  o'i  ŵydd  ?  Y 
mae  pob  byd  dan  ei  lywodraeth.  Ah!  dychwelwch,  gan  hyny, 
ac  ymlanwed  eich  mynwesau  â  dymuniadau  cryfion  am  fod 
yn  gydweithwyr  â  phreswylwyr  bydoedd  eraill,  yn  ngwasan- 
aeth  y  deyrnas  ogoneddus  hon. 

"  Fy  mrodyr,  fy  mrodyr !  tra  y  mae  pob  bod  rhesymol  yn 

yr  holl  grëadigaeth,  rhai  gycla  'r  gwirfoddolrwydd  mwyaf,  ac 
eraill  o'u  hanfodd,  yn  cydweithio  tuag  at  ledaniad  teyrnas 
Crist,  a  wna  un  o  honoch  chwi  nacâu  iddo  eich  cyfnerthiad 
gwresocaf  ?  A  ellwch  chwi  yrnfoddloni  i  aros  mewn  cyflwr 
marwaidd,  wedi  eich  anhuddo  mewn  hunan-ofalon,  ac  ym- 
grynhöi  i  fychandra  na  fwriadwyd  chwi  iddo  erioed,  a  hyny 
yn  nghanolbwynt  prysurdeb  cyífredinol  ?  Deffröwch,  a 
lledwch  yn  haelionus  eich  dymuniadau  i  amgylchynu  y 
deyrnas  sanctaidd  a  chymwynasgar  hon." 

Y  mae  iaith  yr  ysgrifenydd  hwn  mor  wir  ag  ydyw  hyawdl, 
ac  yn  gosod  o'n  blaen  yn  fywiog  ein  dyledswydd,  a'n  gor- 
chwyl,  a'n  braint  fel  Cristionogion  proífesedig.  ,Mor  fychan 
jt  ystyrir  hyn  yn  ymarferol  gan  y  coríf  mawr  o  Gristionogion 
proífesedig ;  ie,  i  càn  lleied  o  radclau  y  dëallir  ef,  neu  hyd  yn 
nod  yr  addeíìr  ef.  Mor  ddwfn  y  maent  wedi  ymsuddo  i  gariad 
a  negeseuau  y  byd,  ac  mor  hylwyr  y  meddiennir  hwy  gan  ei 
ofalon  a'i  fwynclerau.  Mor  ychydig  o  honynt  sydd  yn  llochi 
ac  yn  meithrin  y  fath  fyfyrdodau  a'r  rhai  hyn — "  Yr  wyf  yn 
byw  mewn  oes  anghyffredin  ar  yr  eglwys  ac  ar  y  bycl ;  am 
hyny  y  mae  yn  rhaid  i  mi  fod  yn  ddyn  i'r  oes,  athrosti.  Nis 
gallaf  wenieithio  i  mi  fy  hunan  fy  mod  yn  un  o'r  personau 
hynod  hyny  sydd  o  flaen  eu  hoes ;  ond  eto  nid  rhaid  i  mi 
fod  ychwaith  yn  un  o'r  rhai  isel  ymlusgol  hyny  sydd  ar  ol 
eu  hoes.  Yr  wyf  yn  canfod  yn  amlwg  oddiwrth  yr  ysgryth- 
yrau  fod  eglwys  Crist  yn  eglwys  genadol;  a  bod  ysbryd 
Cristionogaeth  o  anghenrheidrwydd  yn  ysbryd  am  ennill 
eraill  i'r  ffydd.  Nid  wyf  i  ystyried  fy  hun  fel  wedi  fy  anfon 
i'r  byd  yn  unig  i  ennill  cyfoeth  ac  i  fwynhau  hyfrydwch. 
Gwas  Crist  ydwyf,  a  rhaid  i  mi  wneuthur  gwaith  fy  Ar- 
glwydd.  A  gwerth  mawr  y'm  prynwyd,  ac  nid  eiddo  fy  hun 
ydwyf,  a  rhaid  i  mi  gyflwyno  fy  hunan  i'm  Meddiannydd 
dwyíbL  Milwr  ydwyf,  wedi  fy  ngalw  gan  yr  hwn  a'm  piau. 
Gelwir  arnaf  allan  i  wasanaethu.  Mae  yr  udgorn  yn  galw 
arnaf  i  sefyll  yn  ymyl  y  faner,  ac  ymuno  â'm  cydíilwyr  dan 
arfau  i  ymladd  rhyfeloedd  yr  Arglwydd.  Y  mae  y  byd  mewn 
gelyniaeth  a  gwrthryfel  yn  erbyn  Crist,  a  rhaid  i  mi  fyned 
i'r  maes,  ac  ymegnio  i'w  ddwyn  dan  ymostyngiad  iddo.  Nid 
wyf  ond  un — ac  eto  yr  wyf  yn  un.  Nis  gallaf  wneyd 
llawer,  ond  gallaf  wneyd  rhywbeth;  a'r  hyn  oll  a  allaf  a 
ddylwn  ei  wneyd,  a  thrwy  ras  Duw  myfi  a'i  gwnaf." 

Dylai  pawb  wybod  a  chofio,  fod  yr  hyn  sydd  yn  orchwyl  a 
swydd  yr  eglwys,  yn  orchwyl  ac  yn  swydd  i  bob  un  o'i  hael- 
odau.  Nid  gwaith  apostolion,  a  diwygwyr,  a  gweinidogion, 
a  chenadau  yn  unig  ydyw — ond  dy  waith  di,  pwy  bynag  wyt, 
sydd  yn  darllen  y  dalenau  hyn.  Yn  holl  symudiadau  a 
gweithrediadau  y  corff,  y  mae  pob  rhan,  ac  aelod,  a  synwyr 
yn  symud  ac  yn  gweithredu,  a'r  cyfan  dan  ddylanwad  eíFeith- 
iol  yr  un  enaid  cynhyrfiol,  llywodraethol,  a  bywiocaol ;  ac  y 
mae  pob  un  yn  rhoi  mesur  o'i  wasanaeth  tuag  at  gyflawni 
yr  hyn  fo  mewn  llaw.  Nid  oedd  dim  rhwymedigaethau 
mwy  a  gwahanol  yn  gorphwys  ar  gydwybod  yr  apostol  Paul 
(a'i  olygu  fel  Cristion  yn  unig)  i  ddychwelyd  pechaduriaid 
nag  sydd  yn  gorphwys  yn  awr  ar  gydwybod  pob  aelod  o'r 
eglwys  Gristionogol.  Os  gofyni,  gan  hyny,  gan  bwy  y  mae 
bwriadau  uchel  yr  eglwys  i  gael  eu  cyflawni,  y  mae  yr  ateb 
yn  dychwelyd  yn  ol  yn  union — genyt  ti.  Chwychwi,  pob  un 
o  honoch  chwi,  ydyw  yr  eglwys,  oleiafmewn  rhan;  ac  mewn 
rhan  hefyd,  y  mae  gwaith  yr  eglwys  yn  gorwedd  gyda  chwi. 
Na  ofynwch  am  ryw  orchymyn  penodol  i'ch  rhwymo ;  bydd- 
ai  yn  fwy  rhesymol  i  ni  ofyn  oddiwrthych  chwi  am  ryw 
brawf  neillduol  i'ch  esgusodi.  Nis  gellwch  gael  eich  rhydd- 
hau  oddiwrth  y  ddyledswydd — y  ddyledswydd  bersonol  o 
geisio  tröedigaeth  y  byd,  heb  gael  dadguddiad  newydd  o'r 
nef.  Os  mynwch  eich  rhyddhau  oddiwrth  y  rhwymedigaeth 
hon,  rhaid  i  chwi  gael  Bibl  newydd,  a  threfniadau  newydd- 
ion  hefyd  :  o  herwydd  y  mae  yr  hen  Fibl  a'r  hen  drefniadau 
yn  amlwg  yn  gosod  y  rhwymedigaethau  hyn  arnoch.  A 
fynwch  chwi  ymryddhau  oddiwrth  y  rhw7ymedigaeth  hon? 
Beth !  a  ydych  mor  annheimladwy  o'r  fraint  o  gael  bod  yn 
dyst  dros  Dduw,  ac  yn  foddion  yn  ei  law  i  argyhoeddi  y 
byd,  fel  y  dj-munech  ei  osod  ar  un  arall  ?  Ai  dyma  y  bywyd 
sydd  yn  dyfod  o  Grist  y  winwydden  i'r  cangenau  a  impiwyd 
ynddo  ?  Ai  dyma  y  gallu  bywiol  sydd  yn  rhedeg  o'r  pen  i 
bob  un  o'r  aelodau  ? 

O !  ymholwch  beth  ydych  yn  ei  wneyd,  a  pha  fodd  yr 
ydych  yn  byw  ?  A  ydyw  dynion  y  byd  yn  gweled  yn  amlwg, 
tra  yr  ydych  mor  ddiwyd  yn  eich  galwedigaethau,  mor 
ofalus  o'ch  teuluoedd,  ac  yn  gystal  dinaswyr  a  hwythau, 
fod  genych  chwi  neges  arall  ar  y  ddaear,  gwrthddrych  arall 
i  ymgais  am  dano,  heblawdim  a  geir  mewn  pethau  gweledig 

a  thymmorol  ?  A  ydych  chwi  yn  byw  i  fyny  i'r  honiad  ar- 
dderchog  a  wnaeth  yr  apostol  gynt  am  yr  holl  eglwys,  "Ein 
hymarweddiad  [dinas-fraint]  ni  sydd  yn  y  nefoedd."  A  oes 
y  fath  gariad  ysbrydol  at  deyrnas  Crist  yn  llosgi  yn  eich 
calonau  a'r  cariad  hwnw  at  ei  wlad  ag  oedd  yn  mynwes  y 
dinesydd  Rhufeinig  gynt  ?  Neu  ynte,  a  lyncwyd  chwi  yn 
llwyr  mewn  ymgais  am  gyfoeth,  urddas,  ac  esmwythdra 
bydol  ?  Yr  wyf  yn  galw  arnoch,  ddinaswyr  y  Jerusalem 
newydd,  preswylwyr  y  ddinas  sanctaidd  sydd  yn  dyfod  i  lawr 
o'r  nefoedd,  i  ymysgwyd  o'ch  difrawder,  i  daíiu  ymaith  eich 
syrthni  a'ch  bydolrwydd,  ac  i  ymwregysu  at  y  gwaith  mawr 
o  ddwyn  tystiolaeth  dros  Dduw  yn  nghanol  byd  tywyll,  gor- 
phwyllog  a  thruenus.  Na  adewch  ef  yn  unig  i  weinidogion 
a  chenadau  ;  eich  gorchwyl  chwithau  hefyd  yw  dyrchafu  y 
lamp  danllyd  nefolaidd  sydd  i  oleuo  y  byd.  I'r  dyben  hwn 
gan  hyny,  pa  ryw  fath  ddynion  a  ddylech  chwi  fod  mewn 
sanctaidd  ymarweddiad  a  duwioldeb.  Pa  mor  anrhydeddus 
a  phwysig  y  barnech  eich  hunain  mewn  awdurdod  i  ddwyn 
rhyw  feddyginiaeth  briodol  i  wlad  lle  byddai  y  pla  yn  ysgubo 
ei  phreswylwyr  yn  íiliynau  o'r  beddrod!  neu  yn  genad 
rhyddhad  i  genedl  o  gaethion!  neu  yn  llywydd  ar  lynges 
lwythog  o  ymborth  i  bobl  newynllyd !  Ond  anfeidrol  uwch 
na  hyn  yw  y  ddirprwyaeth  sy  genycli,  canys  ymddiriedwyd  i 
chwi  yr  efengyl  sydd  yn  iachau  clwyfau,  yn  cyhoeddi  rhyddid 
ac  yn  darpar  ymborth  i  filiynau  dirifedi  o  eneidiau  anfarwol. 
Duw  a'ch  galwodd  yn  gyntaf  oll  i  feddiannu  yr  iachawdwr- 
iaeth  sydd  yn  Nghristlesu,  ynghyd  â'i  gogoniant  tragywyddol, 
yn  eiddo  i  chwi  eich  hunain ;  ac  wedi  eich  cyfaddasu  fel  hyn 
at  y  gwaith,  yna  gelwir  arnoch  yn  ol  y  gallu  a  roddwyd  i  chwi 
i  ledanu  yr  iachawdwriaeth  hon  hyd  derfynau  y  ddaear. 
Gristionogion,  dyma  eich  gorchwyl ;  deallwch  ef,  gwerthfawr- 
ogwch  ef,  dilynwch  ef ;  yr  hwn  sydd  yn  ddigon 

"  I  lenwi  calon  angel  nef , 

A  llanwai  ddwylaw  Iesu  mawr." 

Yn  awr,  rhaid  i  eglwys  a  fo  am  ennill  dychweledigion,  o 
anghenrheidrwydd  fod  yn  un  ddifrifol.  Rhaid  mai  drych- 
feddwl  gwan,  am  yr  hyn  sydd  yn  anghenrheidiol  er  troi  y  byd 
oddiwrth  bechoda  Satan,  at  Gris.t  a  sancteiddrwydd,  a  ddichon 
fod  gan  yr  hwn  a  dybia  y  gellid  gwneyd  hyn  heb  y  difrifoldeb 
mwyaf,  a  graddau  o  hunan-ymroddiad  na  welwyd  ei  gyífelyb^ 

oddigerth  mewn  ychydig  esiamplau,  er  dyddiau  yr  apostolion 
eu  hunain.  Hyn  a  wnaeth  i  Paul  wrol  lefain  dan  ymsyniad 
poenus  o'i  analluogrwydd,  "  Pwy  sydd  ddigonol  i'r  pethau 
hyn  ?"  Dychymygwch  am  fynyd  y  fath  fuddygoliaeth  a  raid 
ei  chael  ar  yr  hunanolrwydd,  y  trachwant,  y  bydolrwydd,  y 
syrthni,  a'r  rhysedd  sydd  yn  mysg  profFeswyr  crefydd ;  a'r  fath 
flaenoriaeth  a  raid  roddi  i  rinweddau  sanctaidd,nefol,  ysbrydol, 
hunan-ymwadol  a  thirion — y  fath  ddinystr  llwyr  sydd  anghen- 
rheidiol  ar  yr  holl  gloddiau  o  ragfarn  sydd  rhwng  gwahanol 
enwadau  o  Gristionogion — a'r  fath  faes  agoredi  weithrediadau 
Cristionogol  y  rhaid  eu  hagor — yfath  gynnyddcryfyn  mhob 
gallu  ysbrydol,  yn  mhob  dosbarth  yn  yr  eglwys,  y  rhaid  ei 
arddangos — cyn  byth  y  bydd  i'r  tiriogaethau  hyn  o  dywyllwch 
a  drygioni  gael  eu  hefengyleiddio.  Y  fath  waith  mawr  fydd 
gweinyddu  addysg  grefyddol  i  boblogaeth  y  deyrnas  hon  yn 
unig — adferu  y  diffaethdir  eang  yn  ein  gwlad  ein  hunain, 
a  esgeuluswyd  yn  rhy  hir,  o'i  sefyllfa  anial  a  diírrwyth;  a 
sychu  i  fynu  a  diwyllio  y  sugn-gorsydd  afiach  o  anwybodaeth, 
troseddau,  a  thrueni.  Ac  eto  nid  yw  y  manau  hyn  ond  fel 
yr  ardd  wrth  eu  cymharu  â  diffaethwch  Paganiaeth  a  Maho- 
metaniaeth  sydd  yn  gorwedd  draw.  Edryched  rhywun  dros 
ddarlunlen  (map)  o'r  ddaear,  os  bydd  ganddo  wybodaeth 
ddaearyddol  a  hanesyddol  o'r  Uywodraethau  gormesol,  y  cref- 
yddau  eilun-addolgar,  y  tywyllwch  barbaraidd,  y  niferi  o 
ieithoedd,  a'r  drwg-dybiau  cryfion  sydd  yn  gysylltiedig  â'r 
enwauacâ'r  llinellau  sydd  o'i  flaen;  acwedi  hyny  meddylied 
am  ennill  y  rhai  hyn  oll  at  Grist,  a  gorchuddio  y  tiriogaethau 
tywyll  sy  gan  Satan  a  phechod,  â  harddwch  sancteiddrwydd, 
llawenydd  gobaith,  a  bendithion  yr  iachawdwriaeth — ac  eto, 
dymaorchwyl  yr  eglwys,  ei  llafur  a'i  gobaith.  A  welir  y  pantiau 
hyn  wredi  eu  cyfodi,  a'r  bryniau  hyn  wedi  eu  darostwng  ?  A 
wneir  y  gŵyr  yma  yn  uniawn,  a'r  anwastad  yn  wastadedd, 
heb  ddifrifwch  nas  gwelsom  ni  erioed  ei  gyffelyb  ?  Ai  nid  oes 
rhyw  ymdrechiad  dirboenus,  nas  gwyddom  ddim  am  dano  eto, 
i  gael  ei  ddwyn  i  weithrediad,  cyn  y  cyflawnir  hyn  oll.  Yr 
ydym  ni  eto  heb  ein  dysgu  pa  fath  waith  a  gymerasom  arnom 
pan  roisomein  dwylaw  at  ddychweliad  y  byd,  a  hwyrachy  rhaid 
i  ni  ddysgu  yn  fwy  dwys  a  phoenus  nag  y  gwnaethom  eto 
natur  y  rhwystrau  sydd  i'w  darostwng,  fel  y  caífom  weled  pa 
fath  ddynion,  a  pha  fath  ymdrechion  sydd  yn  ofynol  tuag  at 
gyflawniad  y  gwaith  rhyfeddol  a  goruchel  hwn. 

Dyma  y  baich  a  osododd  yr  Arglwydd  arnom  ni  yn  yr  oes 
hon,  yn  fwy  nag  yr  un  oes  a  fu  o'n  blaen ;  ac  ni  feiddiwn  ei 
daüu  oddiar  ein  hysgwyddau :  ond  rhaid  i  ni  ymholi  pa  fodd 
y  dygwn  ef,  fel  y  llwyddo  ei  waith  ef,  ac  y  gwnelo  yr  eglwys 
yn  ein  dydd  ei  rhan  ei  hun  yn  dda  ac  yn  effeithiol. 

Y  mae  yn  bur  amlwg,  mai  yn  lled  anmherffaith  y  mae  yr 
eglwys  yn  yr  oes  hon,  ac  efallai  wedi  bod  yn  yr  oesoedd  a 
aethant  heibio  hefyd,  (gydag  ychydig  eithriadau)  yn  deall  ei 
swydd  fel  corff  o  dystion  byw  dros  Grist,  ac  fel  rhai  i  ennill 
eraill  ato.  Y  mae  wedi  bod  yn  rhy  fydol  a  hunanol.  Ni 
chaniataodd  i'r  gwirioneddau  rhyfeddol  a  broffesai  osod  eu 
holl  nerth  ar  weithrediad;  a  hi  a  ddiffoddodd  yr  ysbryd 
dwyfol  ag  oedd  yn  preswylio  ynddi  fel  ei  deml.  Y  mae  Crist- 
ionogion  yn  ymddangos  fel  pe  baent  yn  gwneuthur  y  prawf 
peryglus  a  dinystriol  o  geisio  digon  o  grefydd  yn  unig  i'w 
hachub  rhag  myned  i  uffern,  a'u  dwyn  yn  ddiogel  i'r  nef,  yn 
hytrach  na  gosod  eu  holl  alluoedd  a'u  dymuniadau  ar  waith 
i  geisio  canfod  pa  faint  o  allu,  a  goleuni,  a  llawenydd  gwir 
dduwioldeb  a  allant  eu  mwynhau.  Y  maent  yn  ymddangos  fel 
pe  byddent  yn  foddlawn  i  nofio  i'r  porthladd  tawel  o  orphwysfa 
tragywyddol  ar  unrhyw  astell  neu  ddernyn  o'r  llong  ddryll- 
iedig,  yn  fwy  na  hiraethu  yn  ddwys  am  wneyd  mordaith  gysur- 
us,  a  "  chael  mynediad  helaeth"  i  mewn  â  phob  hwyl  yn  ei  lawn 
led,  a'r  llwyth  gwerthfawr  yn  ddiogel,  a  bwrw  eu  hangor  i 
lawr  yn  nghanol  bloeddiadau  gorfoleddus  y  dyrfa  fawr  sydd 
yn  rhodio  ar  hyd  y  glenydd  nefolaidd. 

Gallwn  farnu  y  daw  amser  pan  y  deallir  yr  alwedigaeth 
nefol  a  sanctaidd  hon  yn  well,  ac  yr  arddangosir  hi  yn  fwy 
eglur.  Pan  y  bo  Cristionogion,  ar  bob  llaw,  yn  cymeryd  y 
crynodeb  byr  a  roes  yr  apostol  am  dano  ei  hun  yn  rheol  eu 
hymarweddiad,  ac  yn  dywedyd  mewn  gwirionedd,  "  Byw  i  mi 
yw  Crist."  Pan  y  bydd  esmwythfyd  personol,  cysur  teuluaidd, 
casglu  cyfoeth,  gwybodaeth  ac  enwogrwydd,  nid  yn  cael  eu 
hesgeuluso,  ond  euhystyried  fel  ailbethau  gwasanaethgar  i'r 
gwaith  mawr  o  ddwyn  tystiolaeth  dros  Dduw,  a  throi  y  byd 
ato  ef.  Pan  y  teimlont  ddarfod  {( i'r  Arglwydd  neillduo  y 
duwiol  iddo  ei  hun,"  ac  ystyried  eu  hunain  yn  gysegredig  i 
Dduw,  wedi  eu  llunio  ganddo  i  fynegu  ei  foliant.  Pan  y 
byddant — yn  lle  edrych  gydageiddigedd  a  thuedd  i  ymdebygu 
i  ddynion  y  byd,  y  rhai  sydd  yn  vmroi  yn  hollol,  ac  yn 
c2 

llwyddo  hefyd,  i  dyru  cyfoeth,  urddasolrwydd  ac  awdurdod — 
yn  gweddio  am  gael  eugwaredu  oddiwrthynt,  ganeuhystyried 
fel  rhai  yn  dilyn  amcan  isel,  gwael  a  phechadurus,  wrth  ei 
gymharu  â'r  eiddynt  hwy,  sef  dwyn  tystiolaeth  dros  Dduw,  a 
thaenu  arogl  gwybodaeth  o  hono  dros  y  byd ;  ac  y  teimlant  yn 
foddlawn,  ond  cael  cyflawni  y  weinidogaeth  a  roed  iddynt,  pe 
b'ai  raid  iddynt  fod  y  tystion  hyny  a  brophwydant  mewn  sach- 
liain.  Ni  freuddwydiant  am  ymollwng  i  esmwythdra  a  hunan- 
foddhad,  fel  prif  wrthddrych  eu  dymuniad,  gan  esgeuluso  cyf- 
lawniad  dybenion  eu  proífes,  mwy  nag  y  gwnai  cenad  a  an- 
fonid  i  ddwyn  tystiolaeth  dros  ei  frenin  a'i  genedl  mewn  brenin- 
llys  tramor,  ac  o  flaen  pobl  elynol  a  rhyfelgar.  Cyfodwch,  gan 
hyny,  chwi  filwyr  y  groes — ymwregyswch  i'r  frwydr — sefwch 
fel  gwyr !  Y  mae  y  byd  o'ch  blaen.  Y  mae  y  gwaith  yn  eich 
dwylaw.  Y  mae  buddygoliaeth  yn  eich  aros.  Gyda  'r  fath 
gadbeiì,  a  chyda  'r  fath  achos,  pa  elyn  a  all  eich  rhwystro  i 
ennill  y  byd  at  Grist,  ac  anrhydedd  tragywyddol  i  chwi  eich 
hunain ! 

PENNOD   II. 

SYLWADAU  AR  YR  EPISTOLAU  AT  SAITH  EGLWYS  ASIA — 
DAT.  I.  II.  III. — i'R  DYBEN  I  DDANGOS  NATUE,  DIFRIFOLDEB 
MEWN   CEEFYDD. 

NlD  yw  o  ddim  pwys  gyda  golwg  ar  amcan  y  gwaith  hwn, 
yn  mha  oleuni  yr  edrychir  ar  yr  epistolau  dan  sylw ;  pa  un 
ai  fel  hanes  gwirioneddol  am  yr  eglwysi  a  enwir  ynddynt,  ac 
o'u  cyflwr  a'u  sefyllfa  yn  yr  amseroedd  hyny,  ai  ynte  fel 
arddangosiadau  prophwydol  a  ífugurol  o'r  gwahanol  sefyllfa- 
oedd  yr  oedd  yr  eglwys  i  fyned  trwyddynt  mewn  amseroedd 
dyfodol ;  gan  fod  yr  addysg  ysbrydol  a  gesglir  oddiwrthynt 
yr  un  dan  y  naill  olygiad  a'r  llall.  Y  dybiaeth  gyntaf  sydd 
yn  ymddangos  debycaf,  ac  efallai  fod  yr  eglwysi  hyn  yn 
neilîduol  dan  arolygiaeth  yr  apostol  yn  ei  henaint ;  nid  y  rhai 
hyn  yn  unig,  ond  y  rhai  hyn  oeddynt  yr  enwocaf  dan  ei  ofal:  a 
chan  fod  y  seliau  a'r  udgyrn,  a'r  phiolau,  oll  dan  y  rhif  saith, 
felly  i  gadw  'r  cydgordiad,  gosodir  yr  eglwysi  hefyd  allan 
dan  y  nifer  hwnw. 

Er  fod  yr  epistolau  yn  cael  eu  cyfeirio  at  y  gweinidog,  neu 
yr  esgob,  dan  yr  enw  "  angel,"  y  mae  yn  amlwg  eu  bod  wedi 
eu  bwriadu  i'r  holl  eglwys. 

Ni  fwriedir  rhoddi  yma  esboniad  manylaidd  ar  yr  anerch- 
iadau  hyn,  ond  yn  unig  gwneuthur  rhai  sylwadau  cyffredinol 
arnynt,  gydag  amcan  i  ddangos  natur  ac  i  egluro  yr 
anghenrheidrwydd  am  dduwiolfrydedd  difrifol,  ac  hefyd  i 
gynhyrfu  yr  eglwysi  i'w  geisio. 

1.  Nid  y w  yr  epistolau  hyn  fel  yrhai  ysbrydoledig  ac  apos- 
tolaidd  eraill;  ond  traddodwyd  hwynt  gan  lesu  Grist  yn 
bersonol,  trwy  gyfryngwriaeth  yr  apostol,  a  chan  hyny  y  mae 
tebygolrwydd  neillduol  ynddynt  i'r  hyn  a  draddodid  gan  y 
prophwydi,  dan  yr  oruchwyliaeth  Iuddewig,  pan  y  dywedent 
wrth  y  bobl,  "  Fel  hyn  y  dywed  yr  Arglwydd."  Y  mae  hyn 
yn  dangos  y  sylw  mawr  sydd  gan  Iesu  Grist  ar  gyflwr 
ysbrydol  yr  oll  a  phob  un  o'i  eglwysi.     Nid  oedd  ei  ofal  am 

y  saith  hyii  yn  rhywbeth  penodol  a  neillduol  iddynt  hwy  yn 
unig ;  yr  oedd  y  rhai  eraill  ag  oedd  yn  bod  y  pryd  hyny  mor 
agos  at  ei  galon,  gan  eu  bod  yn  ogymaint  pwrcas  ei  waed, 
ag  oeddynt  hwythau ;  ac  felly  y  mae  y  rhai  oll  sydd  yn  bod 
yn  awr,  hyd  yn  nod  y  gymdeithas  eglwysig  leiaf  sydd  yn 
arfer  ymgynnull  yn  y  pentref  mwyaf  distadl.  O !  mor  hynod 
brydferth  yw  y  darluniad  a  roddir  o  hono,  "  Yr  hwn  sydd 
yn  rhodio  yn  nghanol  y  saith  ganwyllhren  aur :"  ac  mor  fywiog 
yr  arwydd  röir  yma  fod  pob  eglwys  wedi  ei  bwriadu  i  fod  yn 
ífynnonell  y  goleuni  puraf  yn  y  lle  y  gosodwyd  hi  ynddo ! 
A  all  rhywbeth  ddwyn  i'w  meddyliau  yn  fwy  grymus  y 
duwiolfryd,  y  zel,  a'r  wybodaeth  ysbrydol  y  dylai  pob  eglwys 
fod  yn  feddiannol  arnynt,  gan  ei  bod  wedi  ei  gosod  yn  oleuni 
y  byd  tywyll,  a  than  arolygiaeth  yr  Arglwydd  Iesu,  ac  yn 
wrthddrych  ei  ofal  penaf.  Mor  bryderus  yw  efe  am  bob 
cyfundeb  o'r  ífyddloniaid  fel  am  y  cyfan  ynghyd,  ac  am  bob 
aelod  yn  neilldnol. 

2.  Y  mae  'r  anerchiad  at  bob  eglwys  yn  dechreu  gyda  'r  un 
sicrhaddifrifolo'iwybodaethberífaitho'isefyllfaysbrydol:  "Mi 
a  adwaen  dy  weithredoedd  di."  Wrth  hyn  y  mae  efe  yn  dangos 
ei  fod  yn  edrych  yn  wastadol  ar  ei  eglwysi ;  nid  o  bell,  fel 
ag  yr  ydym  ni  yn  arfer  edrych,  ond  gyda  llygad  sefydlog  ar 
bob  un — nid  gyda  rhyw  gipolwg  gyífredinol,  ond  â  sylw  craíf 
a  manwl  i  ansawdd  pob  calon ;  fel  ag  y  mae  yn  gwybod  am 
bob  aelod  mor  berífaith  ag  am  yr  eglwys  i  gyd — y  mae  pob 
peth  ynddynt  yn  ddarostyngedig  i'r  llygad  treiddgar  hwnw, 
a  ddynodir  i  ni "  fel  fflam  dan :"  (pen.  ii.  18.)  Y  mae  hyn  yn 
cael  ei  ddangos  yn  amlycach  yn  ei  anerchiad  at  eglwys 
Thyatira,  pan  ydywed,  "  A'rholleglwysi;"nidybydynunig, 
ond  "  yr  holl  eghcysi  a  gânt  wybod  mai  myfì  ywyr  hwn  sydd 
yn  chwilio  yr  arenau  a'r  calonau;  ac  mi  a  roddaf  i  bob  un  o 
honoch  yn  ol  eich  gweithredoedd."  Mae  hyn  yn  dangos  i  ni 
nid  yn  unig  ei  allu,  neu  ei  hawl,  ond  ei  waith  hefyd :  y  mae 
efe  beunydd  yn  gweithredu  fel  hyn ;  y  mae  ei  lygaid  ef  yn 
cynniwair  trwy  yr  holl  eglwysi.  Y  mae  ei  sylw  yn  fanwl  ac 
yn  neillduol;  nid  yr  eglwys  fel  coríf  cynnulleidfäol  yw 
gwrthddrych  ei  ymchwiliad,  ond  yr  eglwys  yn  mhob  aelod 
yn  bersonol.  Mor  bryderus  ac  mor  ymofyngar  y  dylai  pob 
eglwys  ddywedyd,  Beth  y  mae  efe  yn  ei  weled  ynom  ni  f  a 
phob  aelod  ddywedyd,  Beth  y  mae  efe  yn  ei  weled  ynoffi  ? 

A  oes  rhywbeth  a  ddichon  fod  yn  symbyliad  cryfach  i  ddi- 
wydrwydd  a  difrifoldeb,  ac  i  hollol  hunan-gysegriad,  na'r 
meddwl  ein  bod  ni  beunydd  o  flaen  "  llygad  y  meistr  gwaith 
mawr  ?"  Y  mae  yr  ymadrodd  difrifol  a  threiddgar,  "  Mi  a 
adwaen  dy  weithredoedd  di,"  yn  parhaus  ruo  fel  taran  uwch 
ein  penau.  Pe  gallem  osod  yr  Arglwydd  o  flaen  ein  llygaid; 
pe  gallem  ddirnad  ei  fod  ef  wrth  ein  deheulaw  yn  wastadol ; 
pe  medrem  ddyrchafu  ein  golwg  ato  ef,  er  ei  fod  yn  anwel- 
edigi  ni,  a  dywedyd,  "  Ti,  O  Dduw,  a'm  canfyddi  i!"  a  fyddai 
raid  i  ni  wrth  rywbeth  arall  i'n  cynhyrfu  i'r  ymroddiad 
mwyaf  bywiog  a  gweithgar. 

3.  Y  mae  Iesu  Grist  yn  dechreu  ei  anerchiadau  i'r 
eglwysi  gyda  chanmoliaeth,  os  bydd  ynddynt  rywbeth  i'w 
ganmol.  Mor  ostyngedig,  tyner,  a  grasol  yw ;  a'r  fath  wers 
a  rydd  i  ni  pa  fodd  i  ymarwecldu  at  ein  gilydd !  Mor  annog- 
aethol  yw  hyn  i  ni  yn  ein  holl  ymdrechiadau  i'w  foddloni, 
a'r  fath  symbyliad  ydyw  hefyd  i  lafurio  yn  helaethach  drosto ! 
Nid  yw  efe  yn  feistr  caled  ac  annhirion,  yn  troi  ymaith  yn 
ddisylw  ac  yn  ddiystyr  oddiwrth  lafurwaith  ei  bobl.  Y  mae 
ymclrech  lleiaf  y  dysgybl  gwanaf,  pan  ei  gwneir  o  gywirdeb 
calon,  yndderbyniolganddoef;  ymae  y  dymuniad,  y  grudd- 
faniad,  y  deigryn,  a'r  ocheneidiau  annhraethadwy  dan  ei 
sylw  ef;  ac  yn  caeleuderbyn  gyda  chydnabyddiaeth  raslawn, 
"  Da  was  da!"  O  Gristionogion,  a  gaiff  y  fath  feistr  a  hwn 
ei  wasanaethu  â  llaw  ddiofal,  troed  musgrell,  neu  galon  oer- 
aidd  ?  Ai  gwasanaeth  grwgnachlyd,  prin,  a  chlauar  a 
offrymir  iddo  Ef  ?  Ai  llai  na'r  goreu  neu  yr  uchaf  a  röir 
iddo  ef?  "  Ac  os  offrymu  yr  ydych  y  dall  yn  aberth,  onid 
drwg  hyny?  ac  os  offrymu  y  cloff  a'r  clwyfus,  onid  drwg 
hyny  ?  onid  melldigedig  yw  y  twyllodrus,  yr  hwn  y  mae  yn 
ei  ddiadell  wryw,  ac  a  adduna,  ac  a  abertha  un  llygredig  i'r 
Argiwydd ;  canys  Brenin  mawr  ydwyf  fi,  medd  Arglwydd  y 
lluoedd,  a'm  henw  sydd  ofhadwy  ymhlith  y  cenedloedd:" 
Mal.  i.  8,  14. 

4.  Ar  yr  un  pryd  y  mae  Crist,  yn  yr  ymarferiad  o  doster 
cyfiawn,  yn  ceryddu  pob  eglwys  am  yr  hyn  sy  feiusynddi,  ac 
yn  galw  am  gerydd.  Nid  rhyw  gariad  dall  a  ffol  yw  ei  gariad 
ef,  nad  yw  byth  yn  canfod  dim  o'i  le  yn  ei  wrthddrych ;  ond 
gofal  doeth  a  dëallus  yw  yr  hwn  sydd  yn  chwilio  am  y  ffael- 
eddau,  nid  yn   gymaint  i'w  harddangos   a'u  cosbi,  ag  i'w 

diwygio  a'u  symud.  Y  mae  efe  yn  dywedyd  hyd  yn  nod  wrth 
yr  un  fwyaf  lygredig  o'r  saith  eglwys,  ar  ol  y  cerydd  llymaf, 
"  Yr  wyf  fi  yn  argyhoeddi  ac  yn  ceryddu  y  sawl  yr  wyf  íi  yn 
eu  caru."  Chwychwi,  broffeswyr  esgeulus  ac  anghyson ! 
chwychwi,  y  rhai  ydych  yn  gwybod  am  eich  bydolrwydd ; 
eich  tueddiadau  drygionus  ;  eich  mynych  ŵyrni  oddiwrth 
wirionedd  a  chyfiawnder  ;  eich  esgeulusiad  o  weddi  yn  yr 
ystafell  ddirgel  ac  yn  y  teulu ;  eich  llithriadau  a'ch  adfeiliad 
cyífredinol  mewn  duwioldeb ;  eich  anghysonderau  amlwg, 
a'ch  afreoleidd-dra — gwrandewch  ar  y  llais  argyhoeddiadol 
hwn ;  edrychwch  ar  ei  wynebpryd  digllawn ;  ac  ofnwch  ei 
geryddon  aml !  Gwellhëwch  eich  ífyrdd !  Rhoddwch  heibio 
y  drygioni  sydd  ynoch !  Ni  oddef  Efe  bechod  ynoch  chwi ; 
ac  ni  ddylech  chwithau  ei  oddef  ychwaith. 

5.  Y  mae  pob  anerchiad  yn  diweddu  gydag  addewid  am 
wobr  i'r  rhai  buddygoliaethus  yn  yr  ymladdfa  Gristionogol. 
"  I'r  hwn  sydd  yn  gorchfygu  y  rhoddaf  iddo  fwyta  o  bren  y 
bywyd,  yr  hwn  sydd  yn  nghanol  paradwys  Duw — Ni  chaiíf 
ddim  niwed  gan  yr  ail  farwolaeth — Mi  a  roddaf  iddo  fwyta 
o'r  manna  cuddiedig,  ac  a  roddaf  iddo  gareg  wen,  ac  ar 
y  gareg  enw  newydd  wedi  ei  ysgrifenu,  yr  hwn  nid  edwyn 
neb,  ond  yr  hwn  sydd  yn  ei  dderbyn — Mi  a  roddaf  iddo 
awdurdod  ar  y  cenedloedd — Efe  a  wisgir  mewn  dillad  gwyn- 
ion ;  ac  ni  ddilëaf  ei  enw  ef  allan  o  lyír  y  bywyd,  ond  mi  a 
gyffesaf  ei  enw  ef  ger  bron  fy  Nhad,  a  cher  bron  ei  angelion 
ef — Mi  a'i  gwnaf  ef  yn  goloíh  yn  nheml  fy  Nuw  i,  ac  allan 
nid  â  mwyach,  ac  mi  a  ysgrifenaf  arno  enw  fy  Nuw  i,  ac  enw 
dinas  fy  Nuw  i — Rhoddaf  iddo  ef  eistedd  gyda  mi  ar  fy 
ngorseddfainc,  megys  ag  y  gorchfygais  innau3  ac  yr  eistedd- 
ais  gyd  â'm  Tad  ar  ei  orseddfainc  ef." 

Dyma  yr  addewidion  mawr  iawn  a  gwerthfawr  a  wneir  i'r 
rhai  sydd  yn  ymdrechu  hardd-deg  ymdrech  y  ífydd,  ac  yn 
dyfod  allan  "yn  fwy  na  choncwerwyr,  trwy  yr  hwn  a'u 
carodd;"  ac  er  fod  y  rhai  hyn  yn  cael  eu  rhanu  rhwng  yr 
holl  eglwysi,  eto  cyflawnir  hwy  yn  mhob  gorchfygwr  yn  ber- 
sonol.  Er  bod  i  rai  o'r  ymadroddion  ystyr  na  arddangosir 
yn  berffaith  yn  y  byd  hwn,  y  mae  yr  anhawsder  hwnw  yn 
ymddangos  yn  ychwanegu  at  eu  gwerth,  gan  eu  bod  fel  yn 
dangos  gwrthddrych,  mewn  rhyw  linellau  gwan  ac  aneglur, 
ag  sydd  yn  llawer  rhy  eang  i'w  gynnwys,  ac  yn  rhy  ddys- 

glaer  i  syllu  arno  â'r  llygaid  gweiniaid  hyn.  O  Gristionog- 
ion,  edrychwch  i  fynu  ar  wrthddrychau  ardderchog  gobaith, 
sydd  i'w  gweled  yn  nofio  mewn  rhyw  harddwch  aneglur 
trwy  yr  ysgrythyrau,  fel  trwy  wydr  tywyll;  ac  yna  dy- 
chymygwch,  nis  gellwch  ond  yn  wanaidd,  beth  fydd  gwobr 
diwydrwydd  llwyddiannus.  Yr  ydych  mewn  ymdrechfa 
anhawdd  iawn,  a  phwys  annhraethol  arni.  Gwelwch  y  fath 
ganlyniadau  sydd  iddi;  a'r  hyn  yr  ydych  yn  ymladd  am 
dano.  Yr  ydych  yn  ymladd  am  orsedd  yn  y  nef;  ac  os 
gorchfygir  chwi,  nid  yn  unig  chwi  gewch  golled  fawr,  ond 
gwarth  tragywyddol  hefyd  fydd  eich  rhan.  Yr  ydych  yn 
rhedeg  yr  yrfa  am  goron  anllygredig;  a  gyrfa  yn  erbyn 
amser  yw  hefyd,  ac  nis  gellwch  hebgor  moment  heb  barhau 
i'w  rhedeg  yn  llafurus  a  difrifol.  Pe  byddai  i  archangel 
ddyfod  oddiwrth  orseddfainc  Duw,  a  holl  olygfeydd  gogon- 
eddus  y  byd  tragywyddol  a  nefol  yn  newydd  ar  ei  feddwl, 
nis  gallai  hwnw  roddi  i  chwi  ddirnadaeth  o  bwys,  a  dysgleir- 
der,  a  gwerth  y  goron  sydd  yn  cael  ei  hestyn  i  chwi  gan 
ddwylaw  cariad  anfeidrol  i'ch  calonogi  yn  yr  ymladdfa  yn 
erbyn  byd,  cnawd,  a  diafol.  Difrifwch !  yn  mha  le  ?  i  ba  beth  ? 
ac  yn  mhwy  y  dysgwylir  ef,  os  nad  yn  yr  hwn  sydd  yn  ym- 
drechu  ar  y  ddaear  am  ogoniant,  anrhydedd,  ac  anfarwoldeb 
y  bywyd  tragywyddol?  Ai  rhyw  golofn  ar  lun  dyn,  neu 
ynte  ddyn  byw  ydyw  hwnw,  sydd  â'r  fath  wrthddrychau  o'i 
flaen,  ac  heb  deimlo  ei  awyddfryd  yn  ymgynhyrfu  a'i  allu- 
oedd  yn  ymgyfodi  i  gael  meddiant  o  honynt?  Ar  hyn  yr 
oedd  meddwì  yr  apostol  yn  sefyll  pan  y  llefarodd  efe  yr 
ymadrodd  hwn,  ag  sydd  yn  cynhyrfu  enaid  a  chalon  y  sawl 
a'i  darlleno  yn  iawn, — "  Y  brodyr,  nid  wyf  fi  yn  bwrw 
ddarfod  i  mi  gael  gafael :  ond  un  peth,  gan  anghofio  y 
pethau  sydd  o'r  tu  cefn,  ac  ymestyn  at  y  pethau  o'r  tu  blaen ; 
yr  ydwyf  yn  cyrchu  at  y  nôd  am  gamp  uchel  alwedigaeth 
Duw  yn  Nghrist  Iesu :"  Phil.  iii.  13,  14.  Os  oedd  apostol 
yn  teimlo  fod  y  fath  difrifwch  yn  anghenrheidiol,  yn  han- 
fodol,  yn  anhebgorol,  pa  faint  y  dylem  ni  deimlo  felly  ? 

Yn  awr,  ni  gymerwn  yr  epistolau  bob  yn  un  dan  ein  sylw, 
gan  ddysgu  yr  un  wers  fawr  y  mae  pob  un  o  honynt  yn 
ymddangos  wedi  ei  gyfaddasu  a'i  fwriadu  i'w  dysgu. 

Ephesus— pen.  ii.  1 — 7. 

"At  angel  yr  eglwys  sydd  yn  Ephesus,  ysgrifena  ;  Y 
pethau  hyn  y  mae  yr  hwn  sydd  yn  dal  y  saith  seren  yn  ei 
law  ddeheu,  yr  hwn  sydd  yn  rhodio  yn  nghanol  y  saith  gan- 
wyllbren  aur,  yn  eu  dywedyd :  Mi  a  adwaen  dy  weithred- 
oedd  di,  a'th  lafur,  a'th  amynedd,  ac  na  elli  oddef  y  rhai 
drwg:  a  phroíi  o  honot  y  rhai  sy'n  dywedyd  eu  bod  yn 
apostolion,  ac  nid  ydynt;  a  chael  o  honot  hwynt  yn  gel- 
wyddog:  a  thi  a  oddefaist,  ac  y  mae  amynedd  genyt,  ac 
a  gymeraist  boen  er  mwyn  fy  enw  i,  ac  ni  ddiífygiaist. 
Eithr  y  mae  genyf  beth  yn  dy  erbyn,  am  i  ti  ymadael  â'th 
gariad  cyntaf.  Cofìa  gan  hyny  o  ba  le  y  syrthiaist,  ac 
edifarhâ,  a  gwna  y  gweithredoedcl  cyntaf :  ac  onidê,  yr  wyf 
íi  yn  dyfod  atat  ti  ar  frys,  ac  mi  a  symudaf  dy  ganwyllbren 
di  allan  o'i  le,  oni  edifarhäi  di.  Ond  hyn  sydd  genyt  ti,  dy 
fod  ti  yn  casâu  gweithredoedd  y  Nicolaiaid,  [hyny  yw,  plaid  o 
Antinomiaid  ymarferol]  y  rhai  yr  wyf  íi  hefyd  yn  eu  casâu." 

Yr  ydym  yn  barod  i  waeddi,  O!  y  fath  eglwys,  a'r  fath 
enw  a  rocldir  iddi !  Yr  oeddynt  yn  gweithio,  ie  yn  llafurio, 
clros  Grist;  galwyd  hwy  i  ddyoddef  erlidigaeth,  ac  yn  lle 
diffygio  a  gwadu  y  ífydd,  hwy  a  oddefasant  y  cwrbl  mewn 
amynedd:  yr  oeddynt  yn  cynnal  dysgyblaeth  fanol  a  sanct- 
aidd,  ac  yn  bwrrw  allan  oddiwTthynt  y  rhai  twyllodrus  a 
drwg!  A  oes  rhyw  fyrdra  yma?  Y  maent  yn  ymddangos 
fel  pe  byddent  ymron  wedi  cyrhaedd  perffeithrwydd.  A  wêl 
yr  Arglwydd  Iesu  ryw  fai  ynddynt  hwy  ?  Gwel.  Efe  a'u 
canmolodd  am  eu  daioni ;  ond  er  hyny  y  mae  yn  dywedyd 
wrthi,  "  Y  mae  genyf  beth  yn  dy  erbyn,  am  i  ti  ymadael  âHh 
gariad  cyntaf  Cofia,  gan  hyny,  o  ba  le  y  syrthiaist,  ac 
eclifarha,  a  gwna  y  gweithredoedd  cyntaf ;  ac  onidê  yr  wyf 
íì  yn  dyfod  atat  ar  frys,  ac  mi  a  symudaf  dy  ganwyllbren  di 
allan  o'i  le,  oni  edifarhäi  di."  Nid  wyf  fì  yn  gwybod  am 
ddim  mor  alarus  a  phwysfawT  a'r  cerydd  hwn  i'r  fath 
eglwys  a  hon, — dim  yn  fwy  tueddol  i  greu  pryderwch  yn  ein 
mynwesau,  a  pheri  i  ni  ddywedyd,  Os  yw  y  fath  eglwys  a 
hon  yn  cáel  ei  cheryddu  am  ddiffyg  oedd  ynddi,  pa  fodd  y 
bydd  i  ni  oddef  dydd  ei  ddyfodiad  ef  ? 

Yr  hyn  a  ddysgir  i  ni  yma  yw  hyn, — na  foddlonir  Iesu 
Grist  âg  unrhyw  fesur  o  ddoniau  yn  yr  eglwysi,  neu  mewn 
aelodau  personol,  tra  y  byddo  rhyw  ddiffygion  ihv  gweled  yn 

amlwg  mewn  pethau  eraill.  Nis  gallwn,  ac  nis  dylem 
ychwaith,  ryw  geisio  gwneyd  iawn  am  esgeuluso  rhai  pethau, 
trwy  roddi  y  sylw  sydd  yn  ddyledus  oddiwrthym  i  bethau 
eraill.  Dyma  eglwys  oedd  yn  rhagori  mewn  llawer  o  ddyl- 
edswyddau  pwysig,  fel  nas  gallesid  ymron  ddysgwyl  yn 
amgen  na  chanmoliaeth  digymysg  iddi ;  a  bron  na  ddywed- 
em,  os  yw  y  fath  gyfundeb  a  hwn  yn  cael  ei  geryddu  am 
ryw  ddiífygion  ynddo,  beth  a  ddywedir  am  danom  ni  ?  O, 
fel  y  dylem  ni  grynu!  Eu  pechod  hwy  oedd  ymadaw  cüu 
cariad  cyntaf;  yr  oedd  eu  serch  crefyddol  wedi  oeri,  ac 
ysbrydolrwydd  eu  meddyliau  wedi  adfeilio — nid  oedd  eu 
llawenydd  mor  fywiog,  na'u  cariad  mor  wresog,  ag  y  buasai 
unwaith;  ac  er  eu  holl  lafur,  a'u  hamynedd,  a'u  sancteidd- 
rwydd  allanol,  ceryddai  yr  Arglwydd  Iesu  hwy  hyd  yn  nod 
â  bygythion.  Mor  ofhadwy  a  chyífredin  yw  y  dirywiad 
hwn!     Pa  gynnifer  sydd  yn  barod  i  cldywedyd — 

"  P'le  mae  'r  llawenydd  oedd  i'm  rhan, 
Pan  gyntaf  gwelais  Dduw  ? 
Pa  le  mae  'r  drem  ar  Grist  a'i  air, 
A  lonai  'm  hysbryd  gwyw  ? 

Rhyw  oriau  Uawn  o  hedd  fwynheis 

Mae  'u  cof  yn  hoff  yn  awr  ; 
Ond  0  !  o'u  hol  mae  gwagder  du 

Nas  lleinw  'r  ddaear  fawr  \" 

Y  mae  hyn  wedi  myned  mor  gyífredin  fel  ag  y  mae  llawer 
agos  yn  barod  i  lunio  esgus  drosto,  gan  ei  ystyried  fel  peth 
i'w  ddysgwyl  yn  ol  ansawdd  pethau,  a  pheth  y  mae  pawb  yn 
ei  brofi,  ac  o  ganlyniad  nad  rhaid  i  neb  boeni  llawer  yn  ei 
gylch ;  ond  y  mae  Iesu  Grist  yn  ei  ystyried  yn  bechod,  ac 
yn  galw  ar  y  rhai  sy'n  euog  o  hono  i  edifarhau  o'i  herwydd, 
ac  yn  bwgwth  symud  y  canwyllbren  allan  o'i  le  os  na  wnant 
hyny.  Yr  wyf  yn  gofyn,  gan  hyny,  a  oes  rhywbeth  llai  na'r 
difrifwch  mwyaf  a  all  luddias  yr  adfeiliad  hwn,  neu  ein 
hadferu  o  hono  wedi  y  syrthiwn  iddo.  Iaith  Crist  wrthym 
oll  ydyw,  "Dos  ymlaen  hyd  berífeithrwydd."  Pa  eglwys 
yn  ein  hoes  ni  y  gellir  ei  chymharu  âg  eglwys  Ephesus  ?  a 
pha  un,  gan  hyny,  na  ddylai  wrandaw  ar  eiriau  Crist  wrthi, 
"  Edifarha,  edifarha !" 

Smyrna— pen.  ii.  8,  9,  10. 

"  Ac  at  angel  yr  eglwys  sydd  yn  Smyrna,  ysgrifena ;  Y 
pethau  hyn  y  mae  y  cyntaf  a'r  diweddaf,  yr  hwn  a  fu  farw, 
ac  sydd  fyw,  yn  eu  dywedyd ;  Mi  a  adwaen  dy  weithredoedd 
di,  a'th  gystudd,  a'th  dlodi  (eithr  cyfoethog  wyt)  ac  mi-a 
adwaen  gabledd  y  rhai  sydd  yn  dywedyd  eu  bod  yn  Iuddew- 
on,  ac  nid  ydynt  ond  synagog  Satan.  Nac  ofna  ddim  o'r 
pethau  yr  ydwyt  i'w  dyoddef.  Wele,  y  cythraul  a  fwrw  rai 
o  honoch  chwi  i  garchar,  fel  y'ch  profer;  a  chwi  a  gewch 
gystudd  ddeng  niwrnod.  Bydd  ffyddlon  hyd  angeu,  ac  mi  a 
roddaf  i  ti  goron  y  bywyd." 

Hon  yw  un  o'r  ddwy  eglwys  nad  oes  un  bai  yn  cael  ei  roi 
yn  ei  herbyn,  nac  un  cerydd  yn  cael  ei  gyfeirio  ati ;  eto,  yr 
un  pryd,  y  mae  yn  amlwg  ei  bod  yn  cael  ei  phrofi  âg  erlidig- 
aeth  dost.  Gwasgwyd  hi  gan  yr  erlidigaeth  i  dlodi  mawr. 
Ac  yma  ni  a  welwn  mor  ddibwys  yw  golud  daearol  yn  ngolwg 
Iesu  Grist.  Yr  ydym  yn  clywed  llawer  o  son  am  eglwysi  a 
chynnulleidf  äoedd  parchus,  pan  na  feddylir  dim  ond  eu  bod 
yn  lliosog  neu  gyfoethog  ;  ond  y  mae  Iesu  Grist  yn  eu 
hystyried  yn  ol  egwyddor  cwbl  wahanol.  Y  fath  wahan- 
iaeth  sydd  rhwng  hon  ag  eglwys  Laodicea.  Yr  oeddynt 
hwy  yn  gyfoethog  yn  mhethau  y  byd  yma,  ond  yn  dlodion 
tuag  at  Dduw ;  yr  oedd  y  rhai  hyn  yn  dlodion  yn  mhethau 
y  ddaear,  ond  yn  gyfoethog  tuag  at  Dduw. 

Yr  hyn  a  ellir  ei  ddysgu  oddiwrth  yr  eglwys  yma  yw — Fod 
erlidigaeth  yn  llesiol  i  dduwioldeb  hynod  a  nodedig,  er  y  dichon 
iddo  leihâu  nifer  proffeswyr  crefydd. 

Mewn  dyddiau  o  ryddid  mawr,  a  llwyddiant  allanol,  ac 
esmwythyd  didor,  fel  ein  dyddiau  ni,  yn  enwedig  pan  y  mae 
syniadau  efengylaidd  yn  lled  gyfíredin,  ac  i  raddau  yn 
barchus  gan  y  byd,  y  mae  proffeswyr  crefydd  yn  lliosogi  yn 
gyfiym  ;  ond  y  maent,  fel  cynnyrchion  gwledydd  poethion, 
yn  ddiflygiol  o'r  cryfder  a'r  sylwedd  sydd  yn  y  planigyn 
sydd  yn  tyfu  mewn  bröydd  oerion  a  than  ddylanwad  hin- 
sawdd  rewogaidd.  Y  mae  erlidigaeth  sydd  yn  gwywo  ac  yn 
dystrywio  proffes  lliaws  o'r  canlynwyr  gweiniaid  a  marwaidd 
hyn  i  Grist,  yn  gadael  y  planigion  dyfnwraidd  hyny  a  blan- 
wyd  gan  Dduw  ei  hun,  i  dyfu  yn  hardd  a  chryf.  Y  fath 
rwygiadau  dyfnion  a  wneid  yn  ein  heglwysi  trwy  un  flwydd- 
yn  o  erlidigaeth  chwerw  a  gormesol !     Mor  liosog  y  dyferai 

yr  aelodau  esmwythgar,  difraw,  a  meddalaidd,  o  gymdeithas 
y  ífyddloniaid ;  ac  ar  y  llaw  arall,  mor  fawreddig  a  gwron- 
aidd  y  safai  dilynwyr  y  groes,  gan  ail  ddangos  ger  bron  y 
byd  ddyoddefiadau  a  gogoniant  oes  y  merthyron.  Fel  ag  y 
gwneir  morwyr  dewr  a  medrus  gan  y  tymhestloedd ;  neu 
ryfelwyr  glewion  ar  faes  y  frwydr ;  neu  fel  j  purir  yr  aur  yn 
y  ífwrnes — felly  y  cyfodir  ac  yr  arddangosir  Cristionogion 
enwog  gan  erlidigaeth. 

Yn  awr  ystyriwn  pa  fath  grefydd  yw  yr  hon  a  alluoga  ddyn 
i  farw  yn  ferthyr ;  y  fath  ddyfnder  raid  fod  ynddi  mewn 
argyhoeddiad,  y  fath  rymusder  mewn  íFycld,  y  fath  wresog- 
rwydcl  mewn  cariad,  a'r  fath  fywiogrwydd  mewn  gobaith! 
Meddyliwn  am  fynyd  y  fath  olwg  raid  i  ddyn  gael  ar  dra- 
gywyddoldeb,  a  sicrwydd  am  y  nefoedd,  a  bucldygoliaeth  ar 
y  byd,  a  rhyddhad  oddiwrth  ofn  marwoloeth,  i  beri  iddo 
wasgu  ymlaen  yn  ei  broífes  grefyddol,  nid  yn  unig  yn  y 
perygl,  oncl  mewn  sicrwydd  parhaus  focl  rhwymau,  carcharau, 
a  marwolaeth  yn  ei  aros !  Ai  y  cyfryw  yw  ein  crefydd  ni  ? 
A  ydym  ni  yn  gwybod  am  nerth  egwyddor  nas  gallai  golwg 
ar  y  dienyddle  byth  ei  lladd  ?  A  ydym  ni  yn  meddu  y  fath 
wresogrwydd  yn  ein  cariad  ac  na  wnai  poenau  yr  ystanc 
byth  ei  ddiífoddi  ?  A  ydym  ni  yn  awr  yn  ymwadu  â  ni  ein 
hunain,  yn  marweiddio  ac  yn  croeshoelio  ein  tueclcliadau 
cnawdol,  yr  hyn  sydd  yn  cyfansoddi  hanfod  ysbryd  merthyr, 
a'r  hyn  yn  unìg  a  all  brofi  y  gallem  ninnan  farw  cîros  grefydd 
pe  byddai  raid  i  ni  ?  Pan  y  byddom  yn  edrych  o'n  cwmpas 
ar  gartrefle  llonydd  a  dedwycld,  ac  ar  dorf  o  berthynasau 
hoff,  a  oes  rhywbeth  yn  ein  meddwl  a'n  gweithiai  i  dclywed- 
yd  yn  debyg  i  hyn — Yr  wyf  yn  teimlo,  fel  pe  gallwn,  trwy 
ras  Duw,  roi  y  cyfan  yma  i  fyny  yn  hytrach  na  gwadu  fy 
Arglwydd.  Y  mae  hyn  yn  ofynol  oddiwrth  bawb  sydd  yn 
ddysgyblion  i  Grist.     Ni  dderbyn  efe  neb  ar  delerau  eraill. 

Y  mae  efe  wedi  dywedyd  ei  hunan,  a  da  y  gwnawn  ddal 
arno,  "  Os  daw  neb  ataf  fi,  ac  ni  chasao  ei  dad,  a'i  fam,  a'i 
wraig,  a'i  blant,  a'i  frodyr,  a'i  chwiorydd,  ie,  a'i  einioes  ei 
hun  hefyd,  ni  all  efe  fod  yn  ddysgybí  i  mi :"  Luc.  xiv.  26. 

Y  mae  yr  adnod  hon  yn  ddigon  i  beri  cyífro  trwy  holl  der- 
fynau  y  gwledydd  Cristionogol,  a  chyfocli  arswyd  ynnghalonau 
naw  rhan  o  ddeg  o  holl  ganlynwyr  profíesedig  yr  Oen,  yn 
nghylch  cywirdeb.  eu  crefydd.     Ac  nis  gallwn  lai  na  llefain 

mewn  syndod,  "  Pwy  gan  hyny  a  all  fod  yn  gadwedig  ?" 
Pa  fath  ddiwydrwydd  a  hunan-ymroddiad,  a  phryderwch  a 
difrifwch  dwys,  sycld  yn  anghenrheidiol  i  gynnal  a  chyfiawn- 
hau  ein  ymhoniad  i'r  fath  grefydd  a  hon  ?  Pwy  sydd  yn 
meddu  digon  o'r  aur  pur,  neu  yn  ddigon  rhydd  oddiwrth 
sorod  pechod,  i  sefyll  prawf  y  fath  dân  a  hwn  ? 

Pergamus— pen.  ii.  12 — 16. 

"  Ac  at  angel  yr  eglwys  sydd  yn  Pergamus,  ysgrifena;  Y 
pethau  hyn  y  mae  yr  hwn  sydd  ganddo  y  cleddyf  llym  dau- 
finiog,  yn  eu  dywedyd ;  Mi  a  adwaen  dy  weithredoedd  di,  a 
pha  le  yr  wyt  yn  trigo ;  sef  lle  mae  gorseddfainc  Satan  :  ac 
yr  wyt  yn  dal  fy  enw  i,  ac  ni  wedaist  fy  ífydd  i,  ie,  yn  y 
dyddiau  y  bu  Antipas  yn  ferthyr  ffyddlon  i  mi,  yr  hwn  a 
laddwyd  yn  eich  plith  chwi,  lle  y  mae  Satan  yn  trigo.  Eithr 
y  mae  genyf  ychydig  bethau  yn  dy  erbyn  di,  oblegid  bod 
genyt  yno  rai  yn  dal  athrawiaeth  Balaam,  yr  hwn  a  ddysg- 
odd  i  Balac  fwrw  rhwystr  ger  bron  meibion  Israel,  i  fwyta 
pethau  wedi  eu  haberthu  i  eilunod,  ac  i  odinebu.  Felly  y 
mae  genyt  tithau  hefyd  rai  yn  dal  athrawiaeth  y  Nicolaiaid, 
yr  hyn  beth  yr  wyf  fì  yn  ei  gasâu.  Edifarha ;  ac  os  amgen, 
yr  wyf  fi  yn  dyfod  atat  ar  frys,  ac  a  ryfelaf  yn  eu  herbyn 
hwynt  â  chleddyf  fy  ngenau." 

Pergamus  ydoedd  brif  ddinas  talaeth  Mysia,  yn  Asia  Leiaf, 
ac  eisteddle  y  llywodraeth,  a  phreswylfa  rhes  o  freninoedd 
awyddus  am  ei  gwneyd  yn  fwy  na  Rhufain  neu  Alexandria 
o  ran  cyfoeth,  harddwch,  a  mawredd.  Yr  oedd  yn  llawn  o 
demlau  eilunod,  yn  mha  rai  y  cedwid  y  gwyliau  mwyaf  fiiaidd 
a  thrythyil,  Yr  oedd  wedi  ymollwng  i  bob  gwagedd  moeth- 
us  a  llygredigaeth,  fel  y  gwneir  cofía  gwarthus  am  dani  yn 
yr  hanesiaeth  Rufeinig,  o  herwydd  y  dylanwad  llygredig  a 
gafodd  ar  y  rhai  a'i  goresgynasant  hi.  A  phriodol  iawn  y 
gellid  dywedyd  fod  "  gorseddfainc  Satan  "  ynddi,  a'i  fod  yn 
preswylio  yno  fel  yn  ei  hoíf  gartrefle.  Eto  yr  oedd  eglwys 
Gristionogol  wedi  ei  phlanu  yn  nghanol  y  fíìeidd-dra  hyn. 
Nid  yw  yn  rhyfeddod  yn  y  byd  fod  erlidigaeth  wedi  ei  chynneu 
yn  y  fath  le  a  hwn,  a'i  bod  yn  bwgwrth  difa  y  rhai  yr  oedd  eu 
hathrawiaeth  a'u  harferion  yn  condemnio  crefydd  a  gweith- 
redoedd  yr  holl  ddinas.  Yn  yr  erlidigaeth  hwn  y  coronwyd 
Antipas,  gweinidog  fíyddlawn  iddynt  mae  'n  debyg,  â  merth- 

yrdod,  a  llawer  eraill  gydag  ef  efallai !  Yr  oedd  corff  yr 
eglwys  yn  parhau  yn  ddigryn  yn  nghanol  gwrthwynebiadau, 
ac  yn  cadw  yn  bur  yn  nghanol  llygredigaeth.  Y  mae  yn 
anhawdd  i  ni  ddychymygu  y  difrifwch  a  arferwyd  ac  a 
ddangoswyd  gan  y  rhai  a  barhasant  yn  ffyddlawn. 

Eto  yr  oedd  yma  rai  yn  eithriadau  i'r  lleilL  Yr  oedd  yma 
rai  yn  dal  athrawiaeth  Balaam,  yr  hwn  a  ddysgodd  i  Balac 
ddenu  meibion  Israel  i  gydymffurfìo  â  defodau  llygredig  y 
Moabiaid  eilun-addolgar.  Wrth  hyn  yr  ydym  i  ddeall  fod 
rhai  o  aelodau  yr  eglwys  hòno,  tra  yn  proffesu  athrawiaeth 
yr  efengyl,  eto  yn  dangos  rhyw  gydoddefiad  âg  eilun-addol- 
iaeth  anfad  y  ddinas ;  ac  heblaw  hyny,  yr  oedd  yno  rai  o'r 
Nicolaiaid  Antinomaidd  hefyd.  Am  hyn  y  gelwir  yr  eglwys 
i  edifarhau,  ac  yr  oedd  i  ddangos  hyny  trwy  dystio  yn  erbyn 
y  cyfryw  bechodau,  a  bwrw  ymaith  y  troseddwyr  o'i  chym- 
undeb. 

Y  mae  dau  beth  i'w  dysgu  oddiwrth  hanes  yr  eglwys 
hon  ;  y  perygl  mawr  sydd  i  broffeswyr  crefydd  ymdebygu  i 
arferion  yr  oes  dr  wlad  y  byddont  byiv  ynddynt ;  aW  pechad- 
urusrwydd  yn  nghyfrif  Duw  o  oddef  dynion  annuwiol  mewn 
cymundeb  'eglwysig.  Y  mae  yr  eglwys  yn  mhob  oes  ac  yn 
mhob  gwlad,  er  ei  phroíi  yn  ei  sefydlogrwydd,  ei  chysondeb, 
a'i  ffyddlondeb,  yn  agored  i  ymosodiadau  oddiwrth  y  drygau 
o'i  hamgylch,  y  rhai  sydd  yn  bod  bob  amser  yn  y  naill  ffurf 
neu  'r  llall,  er  eu  bod  yn  newid  gyda  'r  amseroedd.  Ei 
doethineb  hi  yw  adnabod  y  rhai  hyn,  a'i  dyledswydd  yw 
ymwrthod  â  hwynt.  Ynddynt  hwy  y  gorwedd  ei  pheryglon 
penaf,  a'u  gochelyd  hwy  yw  ei  hanhawsder  mwyaf.  Y  mae 
yn  llawer  haws  i  ni  ymgymmodi  â  phechodau  cyffredin  ac 
arferedig  nag  â  rhai  newyddion  ac  anfynych — haws  dilyn  y 
lliaws  i  wneuthur  drwg,  na  dilyn  llwybr  anhygyrch  ac  un- 
igol  i  bechu.  Y  mae  arferiad  yn  lleihau  yr  ofn,  ac  yn  marn 
rhai  bron  yn  llwyr  ddilëu  drwg  y  trosedd.  Dyma  yw  y  gau- 
resymeg  angeuol  ag  y  mae  Satan  yn  twyllo,  nid  yn  unig  y 
byd,  ond  yr  eglwys  hefyd,  âg  ef — sef  nas  gall  yr  hyn  a  wneir  gan 
gynnifer  o  ddynion,  a'r  rhai  hyny  mor  gyfrifol,  fod  yn  feius. 
Gan  hyny,  y  mae  yn  ddyledswydd  arbenig  ar  broffeswyr 
crefydd  chwilio  yn  fanwl  i  arferion,  defodau,  amgylchiadau, 
a  thueddiadau  yr  amseroedd  y  maent  yn  byw  ynddynt,  er 
mwyn  adnabod  y  pechodau  a  fo  wedi  ennill  cymeradwyaeth 

o  dan  orchudd  derbyniad  cyffredinol  ac  arferiad  gwlad. 
Nid  yw  deddfau  Duw  yn  newid  gyda'r  amseroedd,  ac  nid 
yw  efe  yn  ysgafnhau  ei  ofynion  er  cyfarfod  moesau  rhydd 
a  llygredig  cenedlaeth  ddiegwyddor.  Nid  ydym  i  gaelein 
harwain  o  amgylch  gan  arferìon  amryw  a  dyeithr,  mwy  na 
chan  athrawiaethau  amryw  a  dyeithr;  y  mae  moesau  Crist- 
ionogaeth  mor  anghyfnewidiol  a  sefydlog  a'i  gwirioneddau. 
Nid  gwaith  hawdd  yw  gwrthsefyll  gormes  defodau  a  hudol- 
iaethau  arferion  gwlad ;  cerdded  yn  erbyn  ffrydiif  esiamplau 
cyffredinol ;  bod  yn  hynod,  pan  fo  yr  hynodrwydd  hwnw  yn 
dyst  ac  yn  gerydd  anhawdd  ei  ddyodclef  gan  lawer  o'r  rhai 
a  gondemnir  ganddo ;  tynu  arnom  ein  hunain  y  gwawd  o 
rodresu  purdeb  a  rhagrithio  sancteiddrwydd ;  nid  gwaith 
hawdcl  yw  hyn ;  eto  gofynir  hyn  odcliwrthym  oll — ond  nis 
gellir  ei  wneuthur  byth  heb  ddifrifwch  a  cleilynga  ei  alw  yn 
ddewrder  moesol.  Y  mae  yn  hawdd  gochelyd  y  llygredig- 
aethau  a  gondemnir  gan  bawb,  a'r  gweithredoedd  a  baro  i 
ddyn  golli  ei  enw  da  ;  ac  y  mae  mor  hawdd  ymarfer  â  rhin- 
weddau  a  fo  mewn  bri  cyffredinol ;  ond  y  pechodau  na 
ddilynir  â  gwarth,  ond  y  newidiwyd  eu  henwau  yn  rhin- 
weddau,  ac  a  gyflawnir  dan  yr  esgus  o  anghenrheidrwydd, 
nid  mor  hawdd  yw  eu  gochel ;  a'r  rhinweddau  a  ennillasant 
iddynt  eu  hunain  y  cymeriad  o  ddefodau  balch,  meudwy- 
aidcl,  a  phruddglwyfus,  a  ysgöir  gyda  fheiddiad  gwrthwyn- 
ebus.  Broffeswyr  Cristionogol !  y  mae  eglwys  Crist  yn 
dechreu  myned  ar  y  goriwaered  yn  ein  dyddiau  ni,  y  mae  yr 
ymweithiacl  adfeiliol  eisoes  wedi  dechreu !  Cyfodwch,  agor- 
wch  eich  llygaid,  ac  edrychwch  o'ch  amgylch ! 

Ond  nid  hyn  yn  unig  a  ddysgir  oddiwrth  hanes  yr  eglwys 
yn  Pergamus :  nyni  a  welwn  hefyd,  mor  anfoddhaol  yn 
ngolwg  Iesu  Grist  yw  cymundéb  anmhur.  Y  mae  pob  eglwys 
wedi  ei  bwriaclu  i  fod  yn  oleuni  y  byd;  nid  yn  unig  yn 
ei  chredo,  ond  yn  ei  hymarweddiad  hefyd.  Y  mae  sanct- 
eiddrwydd  yn  oleuni  yn  gystal  a  gwirionedd.  Ni  wna 
credoau,  a  chyffesiadau,  ac  erthyglau,  ond  ychydig  o  ddaioni, 
ond  yn  ol  fel  y  dangosir  hwy  gan  eu  dylanwadau  ar  yr 
ymarweddiad  cyffredînol  mewn  ffrwythau  cyíìawnder ;  dichon 
iddynt  fod  fel  fflam  yn  goleuo  byd  tywyll,  ond  y  mae  cam- 
ymcldygiad  y  rhai  a'u  proffesant  yn  tywyllu  gwyclr  y  lamp  â 
mwg  ac  anmhuredd,  fel  nad  oes  dim  goleuni  yn  dyfod  allan, 

a'r  lamp  ei  hun  yn  wrthun  ac  anolygus.  Y  mae  derbyn  neu 
oddef  dynion  ansanctaidd  yn  aelodau  yn  ein  heglwysi  yn 
ddirywiad  dirfawr  ar  eglwys  Crist,  yr  hon  a  fwriadwyd  i  fod 
yn  "  gynnulieidfa  y  íFyddloniaid,"  a  chymundeb  y  saint.  Mor 
ddwys  y  ceryddodd  yr  apostol  eglwys  Corinth  gynt  am  gadw 
yn  eu  plith  yr  aelod  godinebus;  ac  mor  awdurdodol  y  gor- 
chymynodd  efe  ei  droi  ymaith.  Gadael  pechaduriaid  nodedig 
yn  nghyfundeb  yr  eglwys  yw  y  cydymífuríìad  mwyaf  dy- 
chrynllyd  â  phechod  a  ellir  ei  gyflawni  yn  ein  byd  ni;  canys 
felly  dygir  awdurdod  egiwys  Crist  i  amddiífyn  y  troseddwr 
ac  i  lunio  esgus  dros  ei  fai.  Y  mae  gan  rai  personau 
gymaint  o  wrthwynebrwydd  i  ddîarddel  aelod  annheilwng, 
am  unrhyw  drosedd,  ag  sydd  gan  un  anafus  i  roi  ei  aelod 
i'w  thori  ymaith  oddiwrth  ei  gorff — ond  rhaid  gwneuthur 
hyny ;  y  mae  d'iogeliad  by wyd  y  corff,  yn  gystal  a'i  gysur,  yn 
galw  am  hyny.  Yn  ngwyneb  cwympiadau  disymwth,  ac  am 
unwaith,  a  phan  y  byddo  teimlad  dwys  yn  ymddangos,  a 
chyffes  ddiffuant  yn  cael  ei  gwneuthur,  dylid  arfer  cryn 
dynerwch :  ond  pan  y  bo  y  pechod  yn  fawr  a  chyhoeddus, 
a'r  gydwybod  wedi  caledu,  byddai  dangos  trugaredd  y  pryd 
hyny  yn  deyrnfradwriaeth  yn  erbyn  Crist,  trwy  lochesu 
gelynion  a  bradwyr  yn  ei  deyrnas  ef,  y  rhai  sydd  mewn 
effaith  yn  ceisio  ei  dymchwelyd  hi.  Y  mae  yr  eglwys  yn 
gwmwl  o  dystion  i'r  anghenrheidrwydd  am  sancteiddrwydd 
yn  gystal  ag  i'w  ragoroldeb;  ac  y  mae  pa  beth  bynag  a 
dueddo  i  wanhau  ac  i  wahanu  y  dystiolaeth  hòno  yn 
gwneuthur  annhraethol  ddrwg  i  foesoldeb  Cristionogol, 
ac  yn  rhoi  sarhâd  dirfawr  i'r  Hwn  a  fu  farw  "  i'n  puro  ni 
iddo  ei  hun,  yn  bobl  briodol,  awyddus  i  weithredoedd  da," 
Pa  bryd  bynag  y  byddo  yr  eglwys  yn  pallu  dwyn  tystiolaeth 
i  sancteiddrwydd,  y  mae  yn  ymadaw  â'r  gwasanaeth  a 
roddwyd  iddi,  ac  nid  yw  mwyach  yn  dyst  dros  Grist.  Os 
rhaid  iddi  ymollwng  i'r  naill  ochr  neu'r  llall,  dylai  fod  i  du 
llymder  mewn  dysgyblaeth,  yn  hytrach  na  thynerwch;  o 
herwydd  gwell  ychwanegu  hyny  at  gosbedigaeth  aelod  fyddo 
wedi  troseddu,  nag  i'r  holl  eglwys  gael  ei  llyclrwino  a'i 
hanafu  fel  tyst  dros  sancteiddrwydd.  Y  fath  anferthlun 
dychrynllyd  ac  angheníilaidd,  a'r  fath  halogrwydd  ar  yr  enw 
Eglwys  Gristionogol,  a  roddwyd  i'r  byd  gan  yr  hyn  a  elwir 
yn  Eglwys  Ehufain ;  ffau  cnawdolrwydd  bwystíilaidd,  nythle 

llofruddiaethau,  a  phrif  farchnadfa  troseddau  a  drygioni; 
fel  y  dangoswyd  yn  amlwg,  gan  yr  Uchel-lŷs  Pabaidd,  yn  yr 
oesoedd  a  aethant  heibio,  o  flaen  byd  oedd  wedi  synu,  laru, 
a  blino  arnynt !  Ac  hyd  yn  nod  yn  ein  dyddiau  ni,  y  fath 
lochesau  o  ddichellion  Jesuitaidd,  ac  anfoesoldeb  ffiaidd, 
ydyw  llawer  o'r  gwledydd  sydd  dan  esgobaeth  Rhufain,  ac 
o  fewn  cwlwm  cyfundeb  ei  heglwys  hi.  Mor  sylweddol  a 
chywir  y  dangosir  hi  yn  yr  ymadrodd  cynnwysfawr  a  phwysig 
hwnw,  "dirgelwch  anwiredd."  Y  mae  yn  rhaid  i'r  wir 
eglwys  fod  yn  wrthwyneb  i  hon,  ac  y  mae  felly  hefyd;  y 
mae  yn  argraífedig  ar  ei  thalcen  yr  arwyddair  yma,  "  Sanct- 
eiddrwydd  i'r  Arglwydd ;"  ac  y  mae  yn  sefyll,  wedi  ei  har- 
wisgo  â  holl  harddwch  sancteiddrwydd,  fel  tys  t  bywiol  drosto 
Ef,  yr  hwn  a  glodforir  yn  nghaniadau  y  seraphiaid,  fel  y 
"  Sanct,  Sanct,  Sanct,  Arglwydd  Dduw  Hollalluog." 

Thyatira— pen.  ii.  18 — 24. 

"  Ac  at  angel  yr  eglwys  sydd  yn  Thyatira,  ysgrifena — Mi  a 
adwaen  dy  weithredoedd  di,  a'th  gariad,  a'th  wasanaeth,  a'th 
ffydd,  a'th  amynedd  di,  a'th  weithredoedd ;  a  bod  y  rhai 
diweddaf  yn  fwy  na'r  rhai  cyntaf,  Eithr  y  mae  genyf  ych- 
ydig  bethau  yn  dy  erbyn,  oblegid  dy  fod  yn  gadael  i'r  wraig 
hono  Jezebel,  yr  hon  sydd  yn  ei  galw  ei  hun  yn  brophwydes, 
ddysgu,  a  thwyllo  fy  ngwasanaethwyr  i  odinebu,  ac  i  fwyta 
pethau  wedi  eu  haberthu  i  eilunod.  Ac  mi  a  roddais  iddi 
amser  i  edifarhäu  am  ei  godineb;  ac  nid  edifarhaodd  hi. 
Wele,  yr  wyf  fì  yn  ei  bwrw  hi  ar  wely,  a'r  rhai  sydd  yn 
godinebu  gyda  hi,  i  gystudd  mawr,  onid  edifarhant  am  eu 
gweithredoedd.  A'i  phlant  hi  a  laddaf  â  marwolaeth :  a'r 
holl  eglwysi  a  gânt  wybod  mai  myfì  yw  yr  hwn  sydd  yn 
chwilio  yr  arenau  a'r  calonau :  ac  mi  a  roddaf  i  bob  un  o 
honoch  yn  ol  eich  gweithredoedd.  Eithr  wrthych  chwi  yr 
wyf  ya  dywedyd,  ac  wrth  y  lleill  yn  Thyatira,  Y  sawl  nid  oes 
ganddynt  y  ddysgeidiaeth  hon,  a'r  rhai  ni  adnabuant  ddyfh- 
derau  Satan,  fel  y  dywedant ;  ni  fwriaf  arnoch  faich  arall." 

Thyatira  ydoedd  ddinas  yn  Macedonia  o  gryn  enwogrwydd 
yn  ei  hamser,  ac  y  mae  yn  parhau  felly  eto  i  raddau — yn 
meddiant  y  Tyrciaid.  Canfyddai  ein  Harglwydd  lawer  o 
bethau  i'w  canmol  yn  yr  eglwys  yn  y  lle  hwn.  Y  mae  ei 
glod  iddi  yn  rymus  iawn.     Yr  oedd  ynddi  "  gariad,  gwasan- 

aeth,  ífydd,  amynedd,  a  gweithredoedd :"  ac  yn  groes  i  eglwys 
Ephesus,  yr  hon  oedd  wedi  ymadaw  â'i  chariad  cyntaf,  yr  oecld 
gweithredoedd  eglwys  Thyatira  "y  rhai  diweddaf  yn  fwy 
na'r  rhai  cyntaf."  Mor  ychydig  sydd  o  eglwysi  y  gellir  dy- 
weyd  hyn  am  danynt.  Mor  lliosog  yw  y  rhai  sydd  yn 
adfeilio  mewn  duwioldeb  yn  hytrach  nag  yn  cynnyddu  ;  ond 
yma  yr  oedd  tyfu  ac  ennill  tir.  Yma  yr  oedd  y  cariacl 
diweddaf  yn  gryfach  na'r  cyntaf.  Eto,  yr  oedcl  yn  yr  eglwys 
yma  beth  i'w  gondemnio ;  ac  ni  wnai  y  tro  rhoi  y  da  i  guddio 
y  drwg. 

Beth  a  feddylir  wrth  y  "  wraig  hono  Jezebel ;"  pa  un  a  ellir 
ei  hesbonio  yn  llythyrenol  am  ryw  fenyw  o  urddas  a  dylan- 
wad  yn  eu  plith,  ag  oedd  yn  arfer  y  dylanwad  hwnw  i  lygru 
yr  eglwys  trwy  au-athrawiaeth,  ac  ymarferiadau  halogedig 
yn  deilliaw  o  hyny,  neu  ynte  ai  mewn  ystyr  gyfriniol  y  gellir 
ei  golygu  am  ryw  blaid  lygredig,  y  rhai,  er  eu  bod  wedi  ym- 
uno  â  phobl  Dduw,  fel  yr  oedcl  Jezebel  wedi  priodi  tywysog 
yn  Israel,  eto  oeddynt  yn  ymlynu  wrth  eilun-addoliaeth,  ac 
yn  llafurio  i  geisio  denu  eraill  iddynt : — nicl  yw  yn  hawdd 
penderfynu  pa  un  a  olygir,  ac  nid  yw  o  bwys  mawr  i  ni  yn 
bresennol  roi  penderfyniad  arno  ychwaith.  Efallai  mai  at 
ryw  au-athrawon  y  cyfeirir,  y  rhai  oeddynt  yn  ddyfal  yn 
ceisio  halogi  meddyliau  yr  eglwys.  Ar  y  dynion  clrygionus 
hyn  y  mae  Duw  yn  cyhoeddi  y  bygythion  mwyaf  ofnadwy 
os  nad  edifarhânt. 

Yr  addysg  i'r  eglwysi  oddiwrth  yr  epistol  hwn  yw — Mai 
ein  dyledswydd  yw  gosod  ein  gwyneb  yn  erbyn  y  rhai  sydd 
yn  dysgu  gau-athrawiaeth,  yn  enwedig  yr  athraioiaethau 
sydd  yn  llacâu  rhwymau  dyledswyddau  moesol,  ac  yn  giorth- 
wynebu  purdeb  deddf  Duw. 

Pan  y  gweddiai  yr  Arglwydd  Iesu  dros  ei  bobl,  ar  iddynt 
gael  eu  sancteiddio  trwy  y  gwirionedd ;  a  phan  y  clarluniai 
yr  apostol  athrawiaethau  yr  efengyl,  fel  yr  "  athrawiaeth  sydd 
yn  ol  duwioldeb,"  dysgid  ini  fod  cyfeiliornad  o  anghenrheid-, 
rwydd  yn  halogi  dyn  ;  canys  os  yw  y  gwirionedd  yn  sanct- 
eiddio,  rhaid  i  gyfeiliornad  lygru;  oddigerth  y  gall  dau 
achos  mor  hylwyr  wrthwynebol  i'w  gilydd  ag  yw  gwirionedd 
a  chelwydd  gynnyrchu  yr  un  eífeithiau.  Y  mae  hedyn 
sancteiddrwydd  yn  gorwedd  yn  mhob  gwirionedd ;  a  hedyn 
pechod  yn  mhob  cyfeiliornad.     Mae  llawer  yn  barnu  nad  oes 

pechod  mewn  cyfeiliornad ;  ac  y  mae  lluoedd  yn  y  dyddiau 
penrydd  hyn,  yn  barod  i  ddywedyd  yn  gyfFelyb  i  Pope,  y 
bardd  Seisnig  gynt, 

"  Am  ddulliau  crefydd  brwydred  rhyw  ddiras  benboeth  wŷr, 
Nis  gall  fod  hwnw  'n  feius  fo'n  byw  yn  iawn  a  phur." 

Y  mae  hyn  yn  gywir  yn  llythyrenol,  ond  yn  anghywir 
ymarferol ;  canys  nid  oes  bywycl  iawn,  yn  ol  yr  ystyr  a  rydd 
yr  ysgrythyr  i'r  gair  "  iawn,"  ond  sydd  yn  tarddu  oddiar  ffydd 
iawn — fel  os  bydd  y  cyntaf  yn  gywir  bydd  yr  olaf  felly  hefyd. 
Ond  amcan  y  bardd  oedd  dyddymu  y  gwahanol  farnau  ar 
grefydd,  a  thrwy  awgrymu  fod  y  cyfan  yr  un  mor  werthfawr, 
neu  yr  un  mor  ddiwerth,  ceisio  dymchwelyd  gorseddfa  gwir- 
ionedd,  a  difodi  awdurdod  a  rhwymedigaeth  y  Bibl.  Y  mae 
y  ddwy  linell  uchod  yn  llawn  o  anífyddiaeth  ysgeler,  wedi 
ei  osod  yn  dwyllodrus  ar  yr  eglwys,  a'i  gamenwi  yn  gariad ; 
ond  nid  yw  yn  adnabod  cariad  ond  yr  enw  yn  unig,  a  phe  na 
buasai  yr  hwn  a'i  cyfansoddodd  wedi  ymwrthod  â'r  Bibl,  fe 
a  wybuasai  fod  cyfeiliornadau  mewn  athrawiaeth,  i  ba  eith- 
afion  bynag  yr  elont,  yn  dangos  meddwl  heb  ei  ddarostwng 
eto  i  Grist.  Os  gall  dyn  ymwrthocl  âg  un  o  wirioneddau  y 
dadguddiad  dwyfol,  a  bod  yn  ddibechod,  fe  all  ymwrthod  â 
dau ;  os  â  dau,  gall  â  phedwar ;  ac  os  â  phedwar,  yna  âg 
wyth  ;  ac  os  âg  wyth,  yna  â  hanner  y  Bibl ;  ac  os  â'r  hanner, 
yna  â'r  cyfan,  ac  eto  bod  yn  ddiniwed.  Gan  hyny,  pa  beth  a 
ddaw  o'r  holl  fygythion  a  gyhoeddir  ar  yr  anghredinwyr,  ac 
o'r  ymadroddion  lliosog  hyny  sydd  yn  rhwymo  ein  hiach- 
awdwriaeth  wrth  y  derbyniad  a  roddwn  i'r  gwirionedd  fel  y 
mae  yn  yr  Iesu  ?  loan  iii.  18,  36;  2  Cor.  iv.  3,  4;  Gal.  i. 
8,  9 ;  1  loan  v.  10 ;  2  Ioan  9,  11.  Dichon  ei  fod  yn  anhawdd 
ac  yn  anmhosibl  i  ni  dynu  llinell  derfjmol  rhwng  yr  athraw- 
iaethau  sydd  yn  hanfodol  i  iachawdwriaeth,  a'r  rhai  nad 
ydynt  felly,  a  nodi  yn  benderfynol  ar  y  mesur  a'r  math  o 
gyfeiliornad  sydd  yn  anghydweddol  â  gwir  grefydd :  a  gwell 
i  ni  beidio  ymgynnyg  ar  hyny,  ond  gadael  y  rhai  oll  sydd  yn 
dal  gau-athrawiaethau  i  gyfiawnder  neu  drugaredd  Duw. 
Yn  y  golygiad  yma  y  mae  yr  un  anhawsder  mewn  cyfeiliorn- 
ad  yn  y  fuchedd  a  chyfeiliornad  yn  y  farn.  Pwy  a  gymero 
arno  ddywedyd  pa  fesur  o  ymarweddiad  pechadurus  sydd 
yn   anghydweddol   â   diogelwch  personol   gyda   golwg   ar 

dragywyddoldeb  ?  Nyni  a  allwn,  ac  a  ddylem  gredu,  pwys- 
igrwydd  gwirionedd,  a  phechadurusrwydd  cyfeiliornad,  yn 
gystal  ag  ymarferiad;  ac  ar  y  tir  hwn  dylem  "ymdrechu 
yn  mhlaid  y  íFydd  a  rodded  unwaith  i'r  saint,"  Bydded  hwn 
yn  un  dyben  pwysfawr  gan  eglwys  ddifrifol — sefyll  dros  wir- 
ioneddau  sylfaenol  yr  iachawdwriaeth.  Yr  ydym  yn  byw 
mewn  oes  benrydd  iawn  ;  y  mae  rhyw  au-philosophyddiaeth 
yn  ymlusgo  drosom ;  ac  y  mae  gwrthwynebiadau  cyhoeddus 
yn  cael  eu  dangos  i'r  gwirioneddau  ag  yr  oeddj-m  yn  meddwl 
eu  bod  wedi  eu  sefydlu  fel  ffydd  yr  eglwys  gyífredinol,  ac 
nid  iawn  yw  i  ni  gilio  yn  annewr  o'r  ymgyrch  yn  eu  herbyn, 
rhag  ofn  cael  ein  rhestru  gyda  dall-bleidwyr  a  chreuloniaid 
rhyw  oes  a  aeth  heibio.  Ein  duwinyddiaeth  ni  yw  ein  go- 
goniant,  nid  yn  wir  mewn  ífurf  trefniant  oer  a  difywyd,  a 
diddylanwad;  ond  fel  y  gwaed  bywiol  cynhes  yn  rhedeg 
trwy  ein  crefydd  ymarferol.  Mynai  rhai  i  ni  roi  ein  credoau 
i  fynu,  ac  ymwrthod  â  hwynt ;  ond  yn  ]le  hyny,  bydded  i 
ni  amcanu  rhoddi  bywyd,  nerth,  awdurdod,  a  harddwch 
ynddynt,  mewn  gweithredoedd  sanctaidd,  cariad  ysbrydol,  a 
dymuniadau  nefol.  Mynai  llawer  wisgo  ein  ífydd  â  philoso- 
phyddiaeth,  gan  obeithio  cymmodi  felly  y  dyn  anianol  â  hi ; 
ein  hamcan  ninnau  fyddo  nawseiddio  philosophyddiaeth  â 
ffydd.  Rhoi  i  fynu  ein  duwinyddiaeth  î  Yna  yn  iach  i'n 
duwioldeb.  Rhoi  i  fynu  ein  duwinyddiaeth !  Yna  chwaler 
ein  heglwysi,  canys  y  maent  wedi  ei  sylfaenu  ar  y  gwirion- 
edd.  Rhoi  i  fynu  ein  duwinyddiaeth !  Yna  creder  mai 
chwedlau  twyllodrus  yw  ein  Biblau :  ac  amlwg  mai  dyma 
amcan  llawer — distrywio  y  rhai  hyn  oll ;  dwyn  ymaith  ein 
crefydd,  ein  heglwysi,  a'n  Biblau.  Beth  ond  ein  duwinydd- 
iaeth  a  roddes  i  ni  ein  cyífeswyr  ?  Beth  yw  yr  arwyddaîr 
dysglaer  ar  fanerau  ardderchog  lu  y  merthyron,  ac  a 
roddes  y  gydgan  yn  ngeneuau  y  gwronwyr  moesol  hyn  pan 
yn  gorymdaith  tua  brwydr,  buddygoliaeth,  a  marwolaeth  ? 
Beth,  onid  annogaeth  yr  apostol,  "  Ymdrech  yn  mhlaid  y 
ífydd  a  rodded  unwaith  i'r  saint."  Rhoi  i  fynu  ein  duwin- 
yddiaeth !  Yna  pa  beth  a  adewir  i  ni  fel  plant  Duw,  wedi 
ein  haileni  o  had  anllygredig  trwy  y  gair,  ac  wedi  ein  dysgu 
i  ymborthi  ar  ddidwyll  laeth  y  gair,  fel  y  cynnyddom  trwy- 
ddo  i  fyw  arno  ?  Rhoi  i  fynu  ein  duwinyddiaeth !  Yna  â 
pha  arfau  ac  oíferynau  y  dygwn  ymlaen  yr  ymgyrch  cenadol 

yn  erbyn  galluoedd  y  tywyllwch  ar  feusydd  paganiaeth? 
Rhoi  i  fynu  ein  duwinyddiaeth !  Yna  beth  a  dderbyniwn 
ni  yn  gyfnewid  ?  Beth  a  gynnygir  i  ni  yn  lle  yr  hyn  a  syl- 
faenodd  ein  heglwysi,  testun  ein  gweinidogion,  bywyd  ein 
heneidiau,  unig  foddion  yr  oll  o'n  crefydd  ?  Beth  a  wnaeth 
philosophyddiaeth,  beth  a  all  hi  wneyd,  neu  mae  hi  yn  gym- 
hwys  i'w  wneyd,  i  fyd  colledig,  a  theulu  andwyol,  i  ddynion 
yn  gruddfanu,  yn  gwaedu,  ac  yn  marw  ?  Na,  pe  rhoddem  i 
fynu  ein  duwinyddiaeth,  ymwrthodem  â'r  dadguddiad  go- 
goneddusaf  o  Dduw,  a  gobaith  diweddaf  dyn. 

Gan  hyny,  rhodded  yr  eglwys  o  ddifrif  ei  holl  alluoedd 
mwyaf  ymroddgar  ar  waith  i  ddal  gafael  yn  y  ffurf  o  ymad- 
roddion  iachus.  Na  fydded  rhyw  rith-gariad  ffol  rhwng  ein 
hysgrifeniadau  duwinyddol  â  cîoniau  ansanctaidd  dan  wisg 
o  farddoniaeth  anífyddaidd  a  philosophyddiaeth  annuwiaidd ; 
na  chlywer  ni  yn  canmawl  ysgrifenwyr  ac  ysgrifeniadau  a  fo 
yn  amlwg  wrthwynebu  Cristionogaeth,  heb  o  leiaf  ddangos 
ein  bod  yn  sefyll  yn  wrol,  yn  sefydlog,  ac  yn  eiddigus  yn 
erbyn  eu  gelyniaeth  i'r  gwirionedd  dadguddiedig.  Na 
fydded  ynom  ryw  ddymuniad  am  gyfarchiad  cyfeillgar  gan 
ddynion  s/n  casâu  ein  crefydd,  o  herwydd  dangos  tynerwch 
at  eu  hanghrediniaeth.  Cafwyd  esiamplau  torcalonus  yn 
ddiweddar  o  hyn,  yn  rhai  o  gyhoeddiadau  cyfnodol  yr  oes,  y 
rhai,  er  eu  bod  wedi  eu  neillduo  at  wasanaeth  Cristionogaeth, 
ac  yn  proffesu  athrawiaethau  efengylaidd,  eto  a  welsom  yn 
cyfeirio  at  anffyddwyr  a'u  hysgrifeniadau  gyda  chanmoliaeth,  . 
os  nad  gweniaith,  er  dirfawr  syndod  a  galar  i  garedigion  y 
gwirionedd.  Ni  fynem  beidio  talu  i  athrylith  ei  chyfìawn 
deyrnged ;  a  llawer  llai  y  dymunem  wrthsefyll  ffyrnigrwydd 
yr  anffyddiwr  â  llymdostedd  cyffelyb  i'r  eicldo  ef.  Y  mae  ein 
crefydd  yn  ein  dysgu  i  fod  yn  addfwyn,  gostyngedig,  a 
dyoddefgar ;  ond  y  mae  yn  ein  dysgu  yr  un  pryd  i  "  beidio 
goddef  y  rhai  drwg,"  ond  eu  gwrthwynebu  hyd  yr  eithaf. 
Pan  y  byddo  anffyddiaeth  wedi  ei  phlethu  â  barddoniaeth  ac 
athroniaeth  y  mae  beryclaf ;  a  gorchwyl  peryglus  hefyd  yw 
i  un  ysgrifenydd  Cristionogol,  mewn  traethawd  neu  adolyg- 
iad,  roddi  canmoliaeth  i  awduron  y  cyfeiliorni,  a  thrwy  hyny 
arwain  ieuenctyd  i'r  rhwydau  dychrynllyd,  heb  wrthdystio 
yn  eu  herbyn,  a  rhybuddio  ynghylch  y  gwenwyn  fo  ynddynt. 
Beth  yw  ond  ceisio  mêl  i  gucldio  'r  gwenwyn.     Ni  bu  oes 

erioed  yn  hanes  crefydd  â  chymaint  o  anghen  i  wýr  o  feddyì- 
iau  mawrion,  yn  llawn  o  wirioneddau  yr  efengyl,  alw  eu  holl 
alluoedd  ynghyd  i'r  ymladdfa  boeth  sydd  yn  myned  ymlaen 
rhwng  gwirionedd  a  chelwydd,  ac  arddangos  y  diwydrwydd 
mwyaf  difrifol  i  amddiífyn  awdurdod  ddwyfol  a  phwysig- 
rwydd  dirfawr  y  gwirionedd  efengylaidd. 

Sardis— pen.  iii.  1 — 4. 

"  Ac  at  angel  yr  eglwys  sydd  yn  Sardis,  ysgrifena — Mi 
a  adwaen  dy  weithredoedd  di,  oblegid  y  mae  genyt  enw  dy 
fod  yn  fyw,  a  marw  ydwyt.  Bydd  wyliadwrus,  a  sicrha  y 
pethau  sydd  yn  ol,  y  rhai  sydd  barod  i  farw :  canys  ni  chefais 
dy  weithredoedd  yn  gyflawn  ger  bron  Duw.  Cofia  gan 
hyny  pa  fodd  y  derbyniaist  ac  y  clywaist,  a  chadw,  ac  edifar- 
ha.  Os  tydi  gan  hyny  ni  wyli,  mi  a  ddeuaf  arnat  ti  fel  lleidr, 
ac  ni  chai  di  wybod  pa  awr  y  deuaf  atat.  Eithr  y  mae 
genyf  ychydig  enwau,  ie,  yn  Sardis,  y  rhai  ni  halogasant  eu 
dillad ;  a  hwy  a  rodiant  gyda  mi  mewn  dillad  gwynion : 
oblegid  teilwng  ydynt." 

Sardis  ydoedd  brif-ddinas  teyrnas  Lydia,  adnabyddus  yn 
yr  hanesiaeth  Groegaidd,  ac  y  mae  yn  hynod  fel  eisteddle 
llywodraeth  Croesus,  brenin  diarebol  am  ei  gyfoeth,  a'r  hwn 
hefyd  a  ddybenodd  ei  oes  yn  brawf  amlwg  o  ansefydlog- 
rwydd  pob  mawredd  daearol. 

Nid  y w  y  desgrifiad  a  röir  o  ansawdd  yr  eglwys  hon  yn  un 
anrhydedd  i'w  chymeriad  crefyddol.  Yr  oedd  ganddi  "  enw 
ei  bod  yn  fyw;"  wrth  yr  hyn  yr  ydym  i  ddeall  ei  bod  yn 
enwog  gan  yr  eglwysi  cymydogaethol,  o  herwydd  ei  sefyllfa 
flodeuog.  Efallai  fod  ei  haelodau  yn  lliosog,  eu  ham- 
gylchiadau  yn  gysurus,  eu  golygiadau  athrawiaethol  uwch- 
law  ammheuaeth,  a'u  hymddygiadau  cyfíredinol  yn  ganmol- 
adwy.  Nid  oeddynt  yn  anfoesol  nac  yn  hereticaidd — ond  er 
hyn,  yn  nghanol  yr  holl  barch,  yr  oedd  yr  eglwys  yn  farw ; 
nid  yn  wir  yn  holl  ystyr  y  gair,  ond  felly  mewn  cymhariaeth, 
canys  awgrymir  fod  yno  ychydig  o  weddillion  bywyd,  ond  yn 
barod  i  ddifíbddi.  Yr  oedd  y  cyhuddiadau  a  ddygid  yn  ei 
herbyn  yn  bwysig  iawn  yn  eu  natur,  yn  dwyn  perthynas  â'i 
chyflwr  ysbrydol,  er  nad  efallai  â'i  hansawdd  foesol.  Y  mae 
Iesu  Grist  yn  dywedyd  wrth  ei  haelodau,  na  "  chafodd  efe 
eu  gweithredoedd  yn  gyfiawn  ger  bron  Duw,"  gan  arwyddo 

y  dylai  ei  eglwysi  ef  fyned  ymlaen  at  beríFeithrwydd — y  mae 
yn  dangos  fod  eu  duwioldeb  yn  y  dirywiad  isaf— ac  yr  oedd 
hyn  yn  fwy  pechadurus,  am  eu  bod  unwaith  mewn  cyflwr 
gwell,  ond  iddynt  wrthgilio  o  hono.  Yr  oedd  llawer,  os  nad 
y  rhan  fwyaf  o  honynt,  wedi  halogi  eu  dillad,  wedi  llygru  eu 
proffes  a'u  cariad  trwy  gydffurfiad  â'r  byd,  er  efallai  nad 
trwy  ysgelerdra  amlwg.  Yn  fyr,  yr  oedd  sefyllfa  yr  eglwys 
hon  yn  esboniad  eglur  ar  eiriau  ein  Hiachawdwr,  pan  y 
llefarai  am  yr  halen  wedi  colli  ei  halltrwydd.  Y  mae  yn 
resynus  gweled  y  byd  yn  farw,  ond  mae  gweled  yr  eglwys 
felly  yn  waeth  o  lawer;  y  mae  yn  alarus  canfod  llawer  o 
bersonau  yn  feirw,  ond  pan  fo  holl  goríf  cymundeb  Cristion- 
ogol  felly,  y  mae  yn  ofidus  yn  wir.  Ond  nid  fel  hyn  yr 
oeddynt  oll  yma  ychwaith,  canys  dywed  yr  Arglwydd  Iesu, 
"  Eithr  y  mae  genyf  ychydig  enwau,  îe  yn  Sardis,  ^  rhai  ni 
halogasant  eu  dillad,"  a'r  rhai  nid  oeddynt  i  fod  yn  gyfranog 
o'r  cerycld.  Ac  er  eu  mwyn  hwy,  ac  er  eu  hanrhydedd  a'u 
cysur,  y  mae  yn  eu  gosod  o'r  neilldu  oddiwrth  y  cyhuddiad 
cyffredinol  oedd  yn  erbyn  y  coríf  o  honynt. 

Dysgwn  oddiwrth  yr  epistol  hwn  ddau  beth :  Yn  gyntaf, 
Y gellir  cadw  nerth  duwioldeb  bywiol  yn  nghanol  adfeiliad 
cyffredinol,  ac  mewn  llawer  amgylchiad  y  mae  nifer  fawr  yn 
gwneyd  hyny.  Nid  oes  ond  ychydig  o  eglwysi,  er  mor  ym- 
daenol  fyddo  llygredigaeth  dros  yr  holl  goríF,  heb  rai  yn  wa- 
hanol  i'r  lleill ;  rhai  yn  ffyddlawn  yn  nghanol  aníFyddloniaid  ; 
rhai  yn  wylo  yn  y  dirgel  o  herwydd  dirywiad  eu  brodyr,  a 
thrwy  esiampl  a  chynghor  yn  ceisio  rhwystro  cynnydd  y  drwg. 
Hyd  yn  nod  yn  nyddiau  tywyllaf  gwrthgiliad  cenedl  Israel,  pan 
na  wyddai  Elias  pa  le  i  gael  un  yn  addoli  y  gwir  a'r  bywiol 
Dduw,  yr  oedd  saith  mil  na  phlygasant  eu  gliniau  i  Baal. 
Y  fath  anrhydedd  sydd  yn  gylch  oddeutu  yr  aelodau  hyn ! 
mor  werthfawr  yn  ngolwg  yr  Arglwydd  yw  y  rhai  na  ddygir 
ymaith  gan  chwyrn  lifeiriaint  llygredigaeth,  ond  a  fo  yn  sefyll 
yn  ddiysgog  wrth  athrawiaeth  ac  ysbrydolrwydd  eu  proffes 
o'r  efengyl.  Y  mae  eu  hymddygiad  yn  dangos  beth  a  allwn 
ei  wneyd  er  dal  ein  tir  yn  erbyn  dirywiad  cyfiredinol.  Y 
mae  ynolwg  ardderchogcanfod  ychydig  obrofíeswyr  nefolaidd 
eu  hysbryd,  a  chyson  eu  hymarweddiad,  yn  dal  eu  ffordd,  pan 
y  mae  y  rhan  fwyaf  o'r  eglwys  yn  suddo  i  gydymffurfiad  â'r 
byd ;  rhai  yn  codi  baner  y  groes  i  fynu  yn  uchel,  ac  yn  dyfod 

yn  ganolbwynt  y  duwioldeb  a  fo  yn  aros  yn  yr  eglwys ;  ac  yn 
llafurio  drwy  weddi,  esiampl  a  chynghor,  i  gadw  muriau  eu 
Sion  rhag  byth  ysgrifenu  arnynt  "  Ichabod ;"  ac  yn  myned 
rhagddynt  yn  eu  gyrfa  sanctaidd  a  difai,  yn  nghanol  llid, 
gwaradwydd,  ac  anmharch  y  dynion  hyny  y  bydd  eu  cydwy- 
bodau  yn  cael  eu   harcholli   gan   eu  tystiolaeth   hwy.      O 
ddedwydd  rai,  er  mai  ychydig !     Y  mae  eich  Meistr  mawr 
yn  adwaen  eich  gweithredoedd,  eich  profedigaetb.au,  a'ch  an- 
hawsderau,  ac  fe  a'u  gwobrwya  hwynt  oll.     Na  ddigalonwch 
gan  hyny  o  herwydd  gwg  ac  anmharch  crefyddwyr  bydol,  y 
rhai  na  rusant  briodoli  eich  ymarweddiad  i  falchder  ysbrydol, 
i  hoífder  ymddangos  yn  hynod,  neu  i  sancteiddrwydd  rhag- 
rithiol.     Nis  gall  y  rhai  a  fo  yn  gwrthsefyll  llygredigaethau 
yr  egiwys  ddysgwyl  dim  gwell  triniaeth  na  'r  rhai  a  fo  am 
ddiwygio  y  byd.  Na,  fe  ddangosir  gwrthwynebiad  chwerwach, 
llicl  mileiniach,  a  gelyniaeth  adgasach  gan  broffeswyr  rhag- 
rithiol  a  drwg  eu  buchedd,  at  y  rhai  a  fo  yn  eu  hargyhoeddi, 
na  chan  ddynion  y  byd,  a  hyny  o  herwydd  y  teimlant  archoll 
dyfnach  yn  cael  ei  wneyd  yn  eu  cydwybodau  trwy  hyny. 
Ein  dymuniad  ni  fyddo  am  gael  bod  ymhlith  yr  ychydig  nifer 
a  gyfrifir  yn  deilwng  i  sefyll  yn  y  bwlch  a  wneir  yn  y  mur, 
ac  ymdrechu  cadw  y  gelyn  draw.     Nid  yw  fod  drygioni  yn 
ennill  tir  yn  un  esgusawd  dros  ei  gyflawni.     Fe  all  Duw,  ac 
fe  wna  hefyd  gynnorthwyo  y  rhai  oll  sy'n  bryderus  am  gael 
eu  cadw  rhagddo.    Os  ceisiant,  efe  a'u  llanw  hwynt  â  gwroldeb 
dewrion,  ac  â  diysgogrwydd  merthyron.     Efe  a  fydd  yn  fur 
o  dân  o'u  hamgylch  er  eu  hamddiífyn ;  ac  fe'u  harwain  trwy 
bob  anhawsderau  fel  y  gwnaeth  âg  Israel  gynt  â'r  golofn 
niwl.    Er  y  llygaid  cenfigenus  fyddo  yn  eu  gwylio,  a'r  tafodau 
gwawdus  fyddo  yn  eu  henllibio,  a'r  calonau  drygionus  fyddo 
am  eu  rhwystro,  fe  'u  ceidw  yn  ddifeius  ac  a'u  cynnorthwya  i 
ddal  eu  fibrdd  ac  ychwanegu  cryfder.     Na  fydded  i  neb  ofhi 
na  all  fod  yn  ddiwygiwr  neu  yn  dyst.     Gall  Duw  nerthu  y 
dyn  mwyaf  llwfr,  a  pheri  i'r  tafod  mwyaf  bloesg  fod  yn  hyawdl 
yn  ei  achos  Ef,  lle  y  bo  pryderwch  am  gadw  purdeb  yn  yr 
eglwys,  a  chynnal  i  iynu,  yn  nghanol  adfeiliad  cyífredinol, 
gysondeb  y  brofíes  Gristionogol. 

Yn  ail.  Ond  y  mae  addysg  arall  o'r  fath  bwysicaf  yn 
cael  ei  rhoddi  i  ni  yn  yr  epistol  hwn,  sef —  Y'dichon  i  eglwysi 
yael  yair  da  am  fod  mewn  cyflwr  blodeuoy,  a  hwythau  o  hyd 
mewn  ansawdd  adfeiliediy. 

Rhyw  ddesgrifiad  galarus  a  roddid  gan  y  prophwyd  gynt 
o  deyrnas  Israel,  pan  y  dywedai — "  Estroniaid  a  fwytânt  ei 
gryfder,  ac  nis  gẃyr  efe :  ymdaenodd  penwyni  ar  hyd-ddo 
ac  nis  gwybu  efe :"  Hos.  vii.  9.  Y  mae  adfeiliad  bob  amser 
yn  myned  ymlaen  yn  raddol ;  a  phan  fo  darfodedigaeth  yn  y 
corff,  y  mae  'n  hynod  guddiedig  oddiwrth  y  dyn  ei  hun.  Yr 
un  mor  dwyllodrus  yw  darfodedigaeth  ysbrydol  yn  yr  enaid ; 
ac  weithiau  nid  yw  yr  hwn  sydd  ar  fin  marwolaeth  yn 
gwybod  ei  berygl.  Fel  y  mae  yn  bersonol,  felly  y  mae  yn 
eglwysig  ;  i'r  llygad  anghynnefin,  dichon  yr  ymddengys 
arwyddion  o  fywyd  ac  iechyd  yn  nghanol  cynnydd  cuddiedig 
a  darfodedigaeth.  Pa  gymaint  sydd  o  bersonau  ac  eglwysi, 
nid  yn  unig  yn  gwenieithio  iddynt  eu  hunain  eu  bod  mewn 
cyflwr  blodeuog,  ond  yn  twyllo  eraill  â'r  un  ymddangos- 
iadau  lledrithiol.  Dichon  fod  yr  addoldŷ  ynhelaeth  a  chyfieus, 
ac  yn  ddiddyled — y  gweinidogion  yn  barchus  gan  y  bobl — 
y  gynnulleidfa  yn  lliosog,  yn  gyfrifol,  ac  yn  fawr  eu  dylan- 
wad — y  cymunwyr  yn  aml  o  rif  ac  yn  unol  o  feddwl — yr 
amgylchiadau  arianol  yn  gysurus — y  casgliadau  at  y  sefydl- 
iadau  cyhoeddus  yn  hael  a  rheolaidd — mewn  gair,  gall  fod 
yno  bob  arwydd  o  lwyddiant  allanol,  nes  y  bydd  yr  eglwys 
yn  barod  i  wenieithio  iddi  ei  hun,  ac  eraill  yn  barod  i  wneyd 
yr  un  peth,  ei  bod  yn  meddu  gradd  uchel  o  iechyd  ysbrydol. 
Y  mae  ganddi  enw  "ei  bod  yn  fyw."  Ond  sylwch  ar  ei 
hansawdd  dufewnol — chwiliwch  i'w  sefyllfa  fel  y  mae  yn  ym- 
ddangos  o  flaen  Duw — creífwch  ar  ymddygiadau  dirgelaidd 
ei  haelodau,  ac  ymholwch  am  eu  cynnydd  yn  nifer  y  rhai  a 
fydd  cadwedig ;  ac  O !  mor  wahanol  fydd  yr  olygfa !  Mor 
isel  yw  ysbryd  addoli,  yr  hyn  a  ddangosir  trwy  absennoldeb 
o'r  cyfarfodydd  gweddi  cymdeithasol ;  trwy  esgeuluso  yn 
hollol  weithiau  weddi  deuluaidd;  a'r  dull  marwaidd,  di- 
ofal,  a  bylchog  yr  eir  drwy  y  gwasanaeth,  bryd  arall  ; 
a  thrwy  roi  i  fynu  yn  hollol  y  weddi  ddirgel.  Mor  wan 
yr  ymlynir  wrth  yr  athrawiaeth  efengylaidd;  mor  fychan 
yr  archwaeth  am  y  gwirionedd  hwnw  sydd  yn  fara  y  bywyd 
i'r  rhai  a  newynant  ac  a  sychedant  am  gyfìawnder.  Doniau ! 
doniau !  yw  y  llef ;  "  Mae  arnom  ni  eisieu  hyawdledd, 
athrylith,  a  gallu  areithyddol !"  yw  y  cri.  Ni  wna  dim  y  tro 
heb  hyn,  a  chyda  hyn  fe  wna  pob  peth  y  tro  ymron.  Mor 
amlwg  yw  ysbryd  y  byd  yn  eu  holl  gyfeillachau.     Cadwant 

eu  gwleddoedd  costus  gyda'r  un  ysgafnder  a  íFoledd  a'r  byd 
o'u  hamgylch.  Pe  deuai  dyeithr-ddyn  crefyddol  i'w  mysg, 
yn  llawn  cariad  nefolaidd  a  thynerwch  cydwybod,  canfyddai 
ar  unwaith  fod  ynddynt  amddifadrwydd  mawr  *o  fywyd 
crefydd.  O  dan  yr  ymddangosiad  hudoliaethus  o  gynnull- 
eidfa  hardd  a  liiosog,  a  phregethwr  hyawdl,  a  boneddigeidd- 
rwydd  cyffredinol,  a  hyfrydwch  allanol  yn  y  cysegr  ar  y  Sab- 
both,  y  fath  farweidd-dra  calon  a  allai  gael ;  a'r  fath  fydol- 
rwydd  cynnyddol  yn  nhai  proífeswyr.  Ah !  gynnifer  o 
eglwysi  y  dyddiau  hyn  sydd  yn  ateb  i'r  desgrifiad  a  röir  o 
eglwys  Sardis.  Dyma  y  perygl  mawr  yr  ydym  ni  yn  yr  oes 
hon  yn  agored  iddo,  yn  enwedig  cynnulleidfäoedd  lliosog  ein 
trefydd  a'n  dinasoedd.  O !  byclded  i  ni  oll,  yn  enwedig  y 
rhai  sydd  fwyaf  yn  y  perygl  o  syrthio  i'r  cyílwr  hwn,  os  nad 
eisoes  ynddo,  holi  ein  hunain  ger  bron  Duw.  Ymröwn  i 
edrych  o  dan  y  llen  o  lwyddiant  allanol,  a  chwiliwn  rhag 
bod  afìechyd  a  darfodedigaeth  yn  llechu  dani. 

Philadelphia— pen.  iii.  7 — 10. 

"  Ac  at  angel  yr  eglwys  sydd  yn  Philadelphia,  ysgrifena — 
Wele,  rhoddais  ger  dy  fron  ddrws  agored,  ac  ni  ddichon  neb 
ei  gau :  canys  y  mae  genyt  ychydig  nerth,  a  thi  a  gedwaist 
fy  ngair,  ac  ni  wedaist  fy  enw.  Ẅele,  mi  a  wnaf  iddynt  hwy 
o  synagog  Satan  (y  rhai  sydd  yn  dywedyd  eu  bod  yn  Iudd- 
ewon,  ac  nid  ydynt,  ond  dywedyd  celwydd  y  maent)  wele, 
mecldaf,  gwnaí  iddynt  ddyfod  ac  addoìi  o  fiaen  dy  draed,  a 
gwybod  íÿ  mod  i  yn  dy  garu  di.  O  achos  cadw  o  honot  ah 
fy  amynedd  i,  minnau  a'th  gadwaf  di  oddiwrth  awr  y  brofed- 
igaeth,  yr  hon  a  ddaw  ar  yr  holl  fyd,  i  brofi  y  rhai  sydd  yn 
trigo  ar  y  ddaear." 

Dyma  un  o'r  saith  egiwys  na  wneir  un  achwyniad  yn  ei 
herbyn,  ac  nad  oes  un  cerydd  yn  cael  ei  roi  iddi.  Mae  'n 
debyg  nad  oeddynt  yn  nodedig  mewn  cyfoeth ;  ond,  yr  hyn 
sydd  anfeidrol  ragorach,  yr  oeddynt  felly  mewn  duwioldeb. 
Yr  oeddynt  wedi  eu  profi  trwy  erlidigaeth  dost,  ond  hwy  a 
gadwasant  air  amynedd  Crist ;  ac  er  nad  oeddynt  ond  gwein- 
iaid  mewn  awdurdod  fydol,  ac  heb  fod  yn  gryfion  mewn 
rhifedi,  hwy  a  gadwasant  eu  tir  yn  ddiysgog,  ac  a  gydiasant 
yn  j  gwirionedd  â  llaw  afaelgar  y  merthyr.  Y  mae  yn  ym- 
ddangos  eu  bod  wedi  cael  eu  profì  gan  had  Abraham,  y  rhai 

nid  oeddynt  deilwng  o  gael  eu  galw  yn  Iuddewon,  am  iddynt 
wrthod  y  gwir  Fessiah.  Yn  nghanol  pob  gwrthwynebiadau 
a  digalondid,  annogir  hwy  i  fyned  ymlaen  o  hyd,  gydag 
addewid  y  caent  gynnorthwyon  dwyfol  yn  eu  proíFes  gref- 
yddol,  ac  y  gorfodid  eu  herlidwyr  i  roi  anrhydedd  iddynt. 

Yr  addysg  a  ellir  gasglu  oddiwrth  hanes  yr  eglwys  hon  yw 
hyn — Mai  y  ffordd  i  anrhydedd  yw  bod  yn  hynod  mewn 
duwioldeb,  ac  yn  enwedig  trwy  sefyll  yn  ddiysgog  yn 
ngwyneb  ymosodiadau  ac  erlidigaeth. 

Y  mae  awgrymiadau  lawer  wedi  eu  rhoi  yn  ngair  Duw,  fod 
yr  eglwys  i  gael  ei  dyrchafu  yn  uchel  ar  y  ddaear,  ac  y  bydd 
iddi  dderbyn  teyrnged  o  barch  gan  yr  holl  genedloedd.  Y 
mae  y  prophwydoliaethau  yn  llawn  o'r  desgrifiadau  dysgleir- 
iawl  hyn ;  a  phaham  nad  yw  hi  eto  wedi  derbyn  yr  uchel- 
fraint  hon  ?  O  herwydd  nad  ydy w  wedi  cyílawni  yr  ammodau 
y  caniatêir  hi  arnynt — a  hyny  ydyw,  duwioldeb  hynod  a  chy- 
son.  Pan  y  gwelir  hi  fel  tabernacl  Duw  gyda  dynion,  ac  yn 
llawn  o  ogoniant  yr  Arglwydd — pan  y  cyfyd  o'r  llwch  ac  y 
gwisga  am  dani  wisgoedd  ei  harddwch — pan  y  dysgleiria  gan 
ogoniant  y  nef,  ac  yr  addurnir  hi  â  holl  brydferthwch  sanct- 
eiddrwydd — yna  y  bydd  hi  "  yn  goron  gogoniant  yn  llaw  yr 
Arglwydd,  ac  yn  clalaith  freninol  yn  llaw  ei  Duw."  "Eu 
had  hwynt  hefyd  a  adwaenir  yn  mysg  y  cenedloedd,  a'u  hil- 
iogaeth  hwynt  yn  nghanol  y  bobl ;  y  rhai  a'u  gwelant  a'u 
hadwaenant,  mai  hwynthwy  yw  yr  had  a  fendithiodd  yr 
Arglwydd." 

Hyd  yn  hyn,  y  mae  yr  eglwys  wedi  bod  mor  bell  o  ennill 
yr  anrhydedd  a'r  parch  ag  y  cyfeirir  ato  mor  fynych,  ac  a 
addewir  mor  benderfynol  gan  Dduw,  fel  y  mae  wedi  bod  yn 
rhy  fynych  yn  wrthddrych  dirmyg  a  gwawd :  nid  o  herwydd 
fod  Duw  yn  anífyddlawn  i'w  addewidion,  ond  am  ei  bocl  hi 
heb  gyflawni  yr  ammodau  ar  y  rhai  y  gall  ddysgwyl  y  fath 
anrhydedd.  Nid  yw  crefydd  eto  wedi  ymddangos  yn  yr 
ardderchogrwydcl  mawreddig,  a'r  gogoniant  nefolaidd,  a'r 
purdeb  dihalog,  a'r  cymmwynasgarwch  effeithiol,  ag  a  ddAyg 
dd)Tiion  i'w  parchu.  Ymddangosed  unwaith  fel  seraph  o'r 
nef,  yn  bur,  cymmwynasgar,  a  diysgog — yn  ddelw  Duw — 
ac  yna,  er  y  gaílai  fod  yn  rhy  sanctaidd  i  galon  ddaearol  ei 
charu,  eto  mynai  iddi  ei  hun  barch  ac  anrhydedd.  Ni 
throai   dynion   oddiwrthi  gyda  chasineb   a   ífieidd-dra,   fel 

oddiwrth  ysbryd  twyllodrus  a  drygionus  ;  ni  wnaent  ei 
gwarthruddo  a'i  sarhau,  ond  hwy  a  ystyrient  mai  gweithred 
ddiras  fyddai  ymddwyn  tuag  ato  yn  anfoesgar  a  dirmygus ; 
a'r  hyn  a  ddygodd  arni  yr  anfri  a'r  diystyrwch  ag  y  mae  yn 
ei  barhaus  dderbyn  yw  y  dull  cloíf,  gwan,  ac  anafus,  y  mae 
yn  ymddangos  ynddo,  a  bydolrwydd  ei  hysbryd  sy  mor 
wrthwynebol  i  nefoleiddrwydd  ei  phroffes  ;  ac  uchder  ei  hon- 
iadau,  mewn  cymhariaeth  i  iselder  ei  hymarferiad ;  a  helaeth- 
rwydd  yr  hyn  y  mae  yn  hòni  hawl  ynddo,  yn  ngwyneb  y 
teilyngdod  y  mae  yn  arddangos. 

Pwy  erioed  a  welodd,  neu  a  glywodd  am,  Gristion  ag  yr 
oedd  holl  rinweddau  cymwynasgar,  cyfiawTi,  a  hynaws,  y 
broífes  efengylaidd  wedi  ymuno  ynddo ;  yr  hwn  yr  oedd  ei 
enw  yn  ddigon  o  sicrhâd  am  ba  bethau  bynag  sydd  wir, 
cyfiawn,  gonest,  pur,  hawrddgar,  a  chanmoladwy ;  a'r  hwn  a 
ychwanegai  at  ei  ífydd  rinwedd,  gwybodaeth,  cymedrolder, 
amynedd,  duwioldeb,  caredigrwydd  brawdol,  a  chariad — yn 
mha  le  a  pha  bryd  y  bu  y  cyfryw  un,  neu  un  yn  ymdebygu 
iddo,  na  dderbyniai  barch  gan  ei  elynion,  os  oedd  rhai  gan- 
ddo  ?  Fe  orfoda  Duw  ddynion  i'w  anrhydeddu.  Efe  a 
ddwg  ei  elynion  at  ei  draed,  ac  a  wna  iddynt  deimlo  y  modd 
yr  anrhydeddir  ef  gan  Duw,  ac  mor  ofnadwy  yw  sancteidd- 
rwydd.  Do,  fe  orfu  i'r  erlidwyr  creulonaf  cyn  hyn  roddi 
parch,  er  yn  anfoddawg,  i  dduwioldeb  hynod  a  didwyll ;  ac 
yn  mhob  oes  a  gwlad  y  mae  sancteiddrwydd  amlwrg  wedi 
mynu  addefiadau  anrhydeddus  iddo,  pryd  nad  oedd  wedi 
ennill  cariad  ymlynedig  wTrtho.  Arddangosiad  o'r  duwiol- 
frydedd  hynod  hwn  o  flaen  y  byd  a  dawdd  ragfarn,  a  ddîarf- 
oga  wrthwynebiadau,  a  liniara  greulondeb,  ac  a  barotoa 
ddynolryw  i  dderbyn  gwirioneddau  Duw,  yn  fwy  llawn  a 
chyfíredinol  na  dim  arall. 

Laodicea— pen.  iii.  14 — 18. 
"  Ac  at  angel  eglwys  y  Laodiceaid,  ysgrifena — Mi  a  ad- 
waen  dy  weithredoedd  di,  nad  ydwyt  nac  oer  na  brwd  :  mi 
a  fynwn  pe  bait  oer  neu  frwd.  Feìly,  am  dy  fod  yn  glauar, 
ac  nid  yn  oer  nac  yn  frwd,  mi  a'th  chwydaf  di  allan  o'm 
genau :  oblegid  dy  fod  yn  dywedyd,  goludog  wyf,  ac  mi  a 
gyfoethogais,  ac  nid  oes  arnaf  eisieu  dim ;  ac  ni  wyddost  dy 
fod  yn  druan,  ac  yn  resynol,  ac  yn  dlawd,  ac  yn  ddall,  ac  yn 

noeth.  Yr  wyf  yn  dy  gynghori  i  brynu  genyf  fi  aur  wedi  ei 
buro  trwy  dân,  fel  y'th  gyfoethoger;  a  dillad  gwynion,  fel 
y'th  wisger,  ac  fel  nad  ymddangoso  gwarth  dy  noethder  di ; 
ira  hefyd  dy  lygaid  âg  eli  llygaid,  fel  y  gwelech." 

Gwneir  crybwylliad  mynych  am  y  ddinas  hon  yn  y 
Testament  Newydd  fel  man  yr  oedd  eglwys  Gristionogol  o 
gryn  enwogrwydd  yn  mysg  y  credinwyr  cyntefig.  Y  mae 
yn  bur  amlwg  oddiwrth  yr  epistol  sydd  dan  ein  sylw  yn  awr 
ei  bod  yn  lled  enwog  am  nifer  a  chyfoeth  ei  haelodau.  An- 
fynych  y  mae  crefydd  yn  cynnyddu  yn  nghanol  llawer  o 
lwyddiant  bydol.  Y  mae  y  fath  wirionedd  yn  ngeiriau  yr 
Arglwydd  Iesu,  ag  y  mae  sylw  a  phrofiad  beunyddiol  yn  ei 
gadarnhau,  sef — "  Mai  anhawdd  yr  a  y  rhai  goludog  i  mewn 
i  deyrnas  nefoedd  ;  a  haws  yw  i  gamel  fyned  trwy  grai  y 
nodwydd  ddur  nag  i  oludog  fyned  i  mewn  i  deyrnas  Dduw." 
Y  mae  rhai  eithriadau  mae  'n  wir,  ond  eithriadau  ydynt. 
Nyni  a  wyddom  am  broffeswyr  crefydd  y  bu  adfyd  o  les 
iddynt,  ond  pwy  a  adwaen  un  a  gafodd  les  trwy  hawddfyd  a 
llwyddiant  ?  Os  dygwydd  hyn  ryw  dro,  oni  ellir  ei  gyfrif  yn 
un  o  ryfedd  weithrediadau  gras  ?  Yn  y  gwrthwyneb,  gyn- 
nifer  a  welsom  â'u  crefydd  yn  adfeilio  fel  yr  oedd  eu  cyfoeth 
yn  cynnyddu :  a'r  lle  na  ddiflannodd  crefydd  yn  llwyr  yn 
nghanol  golud  cynnyddol,  nid  oedd  ganddi  ond  y  ffurf  a'r 
cysgod  o'r  hyn  ydoedd  gynt.  Bydd  miloedd  yn  nhragy- 
wyddoldeb  yn  ystyried  mai  eu  harian  a  ddygodd  arnynt  y 
felldith  a  ddyoddefant ;  fel  y  dywed  yr  apostol — "  Ond  y 
rhai  sydd  yn  ewyllysio  ymgyfoethogi  sydd  yn  syrthio  i  brof- 
edigaeth  a  magl,  a  llawer  o  chwantau  ynfyd  a  niweidiol,  y 
rhai  sydd  yn  boddi  dynion  i  ddinystr  a  cholledigaeth :  1  Tim. 
vi.  9.  Ië,  y  pwrs  aur  sy'n  tynu  enaid  y  cyfoethogion  i'r 
pwll.  Y  mae  ariangarwch  yn  dinystrio  mwy  o  eneidiau  na 
dim  arall  drwy  holl  derfynau  cred.  O  herwydd  hyn  anfyn- 
ych  y  gwelir  eglwysi  cyfoethog  yn  hynod  mewn  duwioldeb 
bywiol.  Y  mae  hyn  yn  cael  ei  gadarnhau  trwy  sefyllfa 
ysbrydol  eglwys  Laodicea.  Yr  oedd  ei  haelodau  yr  un  mòr 
dlawd  mewn  crefydd  ag  oeddynt  oludog  mewn  pethau  bydol. 
Yr  oeddynt  yn  bostio  yn  eu  llwyddiant,  gan  ddywedyd, 
"  Goludog  wyf,  ac  mi  a  gyfoethogais."  Dyma  yr  hyn  yr 
ymogoneddent  ynddo ;  hwy  a  ymfírostient  ac  a  ymchwydd- 
ent,  o  herwydd  y  mae  hunanolrwydd  yn  cenedlu  balchder, 

ac  yn  magu  ymífrost,  yn  fwy  na  dim  arall.  Y  mae  mwy  o 
falchder  arianol  yn  bod  na  dim  balchder  arall,  am  nad  oes 
dim  a  rydd  gymaint  o  ddylanwad  i  ŵr  yn  y  byd  yn  gyfíredin 
ag  a  rydd  ei  gyfoeth. 

A  pha  fath  oedd  sefyllfa  yr  eglwys  hon  ?  Nid  oes  iddi  sill 
o  ganmoliaeth ;  nid  oedd  ynddi  ddigon  o  ras  i  ddangos  i'r 
Gwaredwr  un  peth  a  barasai  iddo  ei  chanmol,  er  mor  awyddus 
oedd  am  wneyd  hyny.  Y  cyhuddiad  penodol  yn  ei  herbyn 
oedd  clauarineb,  y  sefyllfa  hono  rhwng  oer  a  brwd.  Y  mae 
rhai  profíeswyr  yn  zelog  ymron  hyd  benboethni ;  ac  eraill 
mor  oer  a  bod  agos  yn  amddifad  o  bob  gwres  bywydol — un 
yn  grefydd  i  gyd,  a'r  llall  heb  grefydd  yn  y  byd.  Ond  nid 
oedd  y  Laodiceaid  y  naill  na  'r  llall ;  nid  oedd  ynddynt  dân, 
ac  eto  nid  rhew  oeddynt :  nid  oedd  ynddynt  dduwiolfrydedd 
penderfynol,  ac  ni  adawent  grefydd  yn  llonydd;  ni  thaflent 
ymaith  y  ífurff  a'r  broífes  o  dduwioldeb,  ac  eto  nid  oeddynt 
yn  gwybod  dim  am  ei  nerth  a'i  hawdurdod.  Yr  oedd  y  sef- 
yllfa  hon  yn  fíiaidd  iawn  yn  ngolwg  Crist.  Y  mae  clofíi 
rhwng  Duw  a'r  byd  hwn,  rhwng  gwirionedd  a  thwyll,  rhwng 
sancteiddrwydd  a  phechod,  yn  waeth  ar  ryw  olwg,  ac  mewn 
rhai  personau,  na  bod  yn  ddigrefydd  hollol.  Y  mae  Cristion- 
ogaeth  lygredig  yn  llawer  mwy  fíìaidd  gan  Dduw  nag  an- 
ífyddiaeth  cyhoeddus.  Nid  oes  neb  yn  meddwl  llai  o  grefydd 
o  herwydd  yr  hyn  a  ganfydda  yn  yr  anfíyddiwr,  ond  y  mae  yn 
gwbl  wahanol  gyda  golwg  ar  brofíeswyr  crefydd.  Os  na  bydd 
i'r  hwn  sydd  yn  enwi  enw  Crist  ymadael  âg  anghyfiawnder,  y 
mae  anrhydedd  Crist  yn  cael  ei  niweidio  trwy  ei  ymarweddiad 
ef.  Felly  y  mae  Crist  fel  pe  byddai  yn  dywedyd — "  Bydd  y 
naill  beth  neu  y  llall.  Myn  fwy  o  grefydd  neu  lai ;  ymddwyn 
yn  fwy  didwyll,  neu  gad  grefydd  yn  llonydd  o  gwbl." 

Eto,  er  fod  yr  eglwys  yn  y  cyflwr  gofidus  hwn,  nid  oedd 
yn  deall,  ond  tybiai  fod  pob  peth  yn  myned  ymlaen  yn  dda  ; 
ni  wyddai  ei  bod  "  yn  druan,  yn  resynol,  yn  dlawd,  yn  ddall, 
ac  yn  noeth."  Y  mae  hyn  yn  destun  syndod  a  galar,  ac  yn 
dangos  pa  mor  bell  y  gellir  myned  mewn  hunan-dwyll,  yn 
enwedig  y  rhai,  fel  aelodau  eglwys  Laodicea,  sydd  wedi  eu 
llenwi  â  mwynhad  o  lwyddiant  bydol.  Os  bydd  i  broífeswr 
crefydd  gael  llenwi  ei  feddwl  â  gofalon  masnach,  a'i  serch  ei 
lithio  ar  wrthddrychau  gweledig,  hynod  mor  anwybodus  a 
chyfeiliornus  fydd  ei  dyb  am  gyflwr  ei  enaid.     Llwyddiant 

yw  y  ffordd  esmwythaf,  rwyddaf,  a'r  hon  a  ddrwg-dybir  leiaf, 
i'r  pydew  diwaelod. 

Y  mae  yr  addysg  a  geir  oddiwrth  sefyllfa  yr  eglwys  hon  yn 
rhy  amlwg,  dybygid,  i  neb  fethu  ei  gweled  na  'i  hammheu,  ac 
yn  rhy  bwysig  i  neb  beidio  ei  theimlo  na  meddwl  am  dani ; 
sef,  Fod  clauarineb  yn  yr  eglwys  Gristionogol  yn  agwedd  adgas 
gan  Iesu  Grist ;  yn  gyflwr  y  gellid  bod  ynddo  heb  adnabydd- 
iaeth  o  hono,  nac  ammheuaeth  am  dano,  gan  y  sawl  fyddo 
ynddo;  ac  yn  bur  debyg  o  gael  ei genedlu  gan  Iwyddiant  bydol. 
Yma  saif  yr  arwyddnod  dychrynllyd,  ac  yma  y  bydd  hyd 
ddiwedd  amser,  o'r  cyfundeb  llygredig  hwn,  yn  rhybudd  i 
holl  eglwysi  Duw  rhag  cyflwr  dinystriol  iddynt  eu  hunain  ac 
anfoddhaol  a  íîiaidd  yn  ei  olwg  Ef.  Y  mae  yn  gofnod  y 
dylai  pob  cyfundeb  o  Gristionogion  ei  ddarllen  gydag  arswyd 
difrifol,  ac  yn  hanes  y  dylai  eglwysi  ein  hoes  a'n  gwlad  ni 
edrych  arno  yn  fynych,  pan  y  mae  perygl  mawr  iddynt  syrthio 
i'r  un  cyflwr,  o  herwydd  yr  esmwythdra,  y  golud,  a'r  fasnach 
sydd  mor  hynod  yn  ein  dyddiau  a'n  gwlad  ryddfreiniol  hon. 
Y  mae  lle  i  ofni  fod  Sardis  a  Laodicea  yn  ddarluniadau  o 
lawer  o  eglwysi  yr  oes  hon. 

Nyni  a  allwn  ddirnad,  ac  efallai  roi  darluniad  o  un  o'r 
proffeswyr  Laodiceaidd  hyn.  Trwy  ryw  foddion  neu  gilydd 
— naill  ai  trwy  afiechyd  trwm,  neu  farwolaeth  perthynas  agos, 
neu  bregeth  ddifrifol — cyfìröwyd  ei  feddwl  ychydig  mewn 
perthynas  i  grefydd  ;  ond  ni  bu  ei  adnabyddiaeth  o'i  natur 
erioed  yn  glir,  na'i  argyhoeddiad  o  bechod  erioed  yn  ddwfn, 
na'i  deimlad  o  anghen  am  Waredwr  erioed  yn  fywiog,  ond 
eto  yr  oedd  ei  olygiadau  yn  ddigon  cywir,  a'i  rodiad  yn  ddigon 
bucheddol,  fel  y  cafodd  dderbyniad  i  gymdeithas  yr  eglwys, 
ac  at  fwrdd  yr  Arglwydd.  Wedi  cael  yr  hyn  oedd  yn  ei 
geisio,  llwyr  gollodd  yr  ychydig  wir  bryderwch  oedd  ynddo, 
ac  er  nad  ydyw  yn  ymwrthod  â  ffurfìau  crefydd,  y  mae  yn 
amlwg  ei  fod  yn  ddyeithr  i'w  hawdurdod.  Hwyrach  ei  fod 
mewn  masnach  llwyddiannus,  a'i  gyfoeth  yn  ei  alluogi  i  gael 
holl  fwyniant  a  moethau  byd  da  helaethwych  beunydd.  Y 
mae  yn  awr  wedi  ei  lyncu  yn  hollol  gan  fasnach  a  mwyniant 
bydol.  Y  mae  pob  ysbrydolrwydd  wedi  diflanu  fel  tarth  o'i 
feddwl ;  ac  y  mae  crefydd,  fel  fiynnonell  pob  mwyniant  per- 
sonol,  a  tharddle  gwir  lawenydd,  a  gwrthddrych  penaf  profiad, 
wedi  darfod  yn  llwyr.     Y  mae  gweddi  ddirgel  wedi  ei  llwyr 

roi  i  fynu,  neu  wedi  ei  chyfyngu  i  ddywediadau  byrion, 
prysur,  a  difywyd,  wrth  fyned  i  orphwys  y  nos,  neu  wrth 
godi  mewn  brys  y  boreu.  Ac  am  gymundeb  â  Duw,  os 
gwybu  ryw  dro  am  dano,  y  mae  erbyn  hyn  wedi  ei  golli  yn 
llwyr.  Y  mae  y  weddi  deuluaidd  naill  ai  yn  fylchog  a  ífurf- 
iol,  neu  wedi  ei  llwyr  esgeuluso.  Y  mae  ei  blant  yn  cael  eu 
dwyn  i  fynu  heb  ymron  y  gofal  na'r  pryderwch  lleiaf  am 
ffurfiad  eu  cymeriad  crefyddol,  canys  y  mae  wedi  priodi  un 
heb  grefydd  amlwg,  ac  un  sydd  yn  cyd-dynu  ág  ef  yn  mhob 
arferiadau  bydol.  Y  mae  digon  o  harddwch  ymddangos- 
iadol  yn  ei  dý,  ond  nid  yw  ymwelydd  dyeithrol  yn  gweled 
nac  yn  clywed  dim  am  grefydd  yno.  Yn  y  gwleddoedd  a'r 
croesaw,  y  mae  pob  peth  yn  wych  a  dillynwiw.  Efe  a  ä  un- 
waith,  os  nad  dwywaith,  i'r  addoliad  cyhoeddus  ar  y  Sabboth ; 
hyny  yw,  y  mae  yno  o  ran  ei  goríf,  ond  y  mae  ei  feddwl  ar 
ei  fasnach,  ei  olud,  neu  ei  bleserau.  Nid  yw  y  gweddîau  yn 
cynnyrchu  dim  addoli  ynddo  ef,  na'r  bregeth  yn  rhoi  dim 
cysur  crefyddol.  Nid  yw  yn  teimlo  dim  oddiwrth  wirion- 
eddau  cyfFredin  crefydd,  pa  mor  llawn  a  dysglaer  bynag  y 
gosoder  allan  athrawiaethau  sylfaenol  yr  efengyl ;  ond  pan 
y  bo  rhyw  hyawdledd  anghyífredin  yn  cael  ei  ddangos  yn  y 
púlpud,  gan  ryw  bregethwr  doniol,  yna  y  mae  yntau  yn 
llawn  sylw  arno  a  chanmoliaeth  iddo.  HoíFwr  doniau  yw 
efe,  ac  y  mae  yn  boddloni  ar  yr  arddangosiad  o  honynt. 
Ceir  hyd  iddo  hefyd  wrth  fwrdd  yr  Arglwydd :  ond  er  fod 
Iesu  Grist  wedi  ei  groeshoelio,  yn  cael  ei  osod  yno  o'i  flaen, 
nid  yw  ei  galon  ef  yn  cael  ei  thoddi  gan  edifeirwch,  na'i 
thanio  gan  gariad,  na'i  llenwi  â  hyfrydwch  credu  ynddo. 
Ac  o  barthed  i'r  cyfarfodydd  wytímosol  i  weddio  neu  i 
bregethu,  y  mae  yn  llwyr  esgeuluso  y  rhai  hyn ;  ac  nid  yw 
yn  teimlo  dim  pryderwch  ynghylch  amgylchiadau  yr 
eglwys,  nac  yn  nefnyddioldeb  na  chysuron  y  pregethwyr 
a'r  gweinidogion.  Y  mae  ei  gariad  at  y  byd,  yr  hwn  ni 
ddarostyngwyd  erioed  gan  fiydd,  yn  ei  wneyd  mor  fywiog, 
awyddus,  a  thrachwantus  yn  ei  fasnach,  fel  y  mae  eraill 
yn  gorfod  cwyno  o'i  herwydd,  yn  ei  ammheu,  ac  yn  beio 
arno.  Yn  ei  dymherau,  y  mae  yn  nwydwyllt,  cecrus,  ac 
anghymmodlawn.  Er  hyn  oll,  y  mae  yn  parhau  i  broffesu 
crefydd,  yn  aelod  o  eglwys  Gristionogol,  a  phawb  yn  gwybod 
hyny  hefyd.     Nid  yw  yn  bwrw  ymaith  ei  grefydd,  neu  yn 

hytrach  ei  broffes  o  honi,  ond  y  mae  yn  ei  chadw  er  dîan- 
rhydedd  iddi.  Yn  awr,  dyma  yw  clauarineb;  a  dyma,  mewn 
gwahanol  raddau,  bortread  cywir  o  flloedd  lawer  o  aelodau 
yn  mysg  amrywiol  enwadau  yr  oes  hon.  Y  mae  aelodau  fel 
hyn  i'w  canfod  yn  ein  holl  eglwysi,  yn  llygru  y  cyfundeb,  yn 
ofid  i'r  gweinidogion,  yn  warth  i  grefydd,  yn  twyllo  eu  hun- 
ain,  ac  yn  digio  Crist.  Dichon  nad  oes  rhyw  frychau  duon, 
dim  gwarthrudd  hynod,  na  dim  cwympiadau  amlwg,  a  fo  yn 
galw  am  esgymundod;  nid  yn  aml  y  mae  y  rhai  hyn  yn 
dygwydd,  ac  nid  y  rhai  hyn  wedi  y  cwbl  yw  prif  ffynnonell 
y  dîanrhydedd  a  roddir  i  grefydd,  a'r  rhwystr  mwyaf  i'w 
lledaniad;  ond  clauarineb  sydd  yn  peri  hyny — y  llygriad 
arafaidd  hwnw  ag  sydd  yn  anafu  ei  natur,  yn  iselhau  ei 
hurddas,  ac  yn  gwneyd  iddi  ymddangos  yn  beth  gwael  a 
dirmygus — a'r  hwn  trwy  ei  natur  ymledawl  sydd  nid  yn  unig 
yn  dystrywio  eneidiau  y  rhai  sydd  dan  ei  ddylanwad,  ond  yn 
lluchio  y  clefyd  heintus  yn  eang  ac  ymheli. 

Yr  hyn  sydd  yn  ei  wneyd  yn  fwy  galarus  yw,  nad  yw  y 
rhai  clauar  yn  gwybod  digon,  nac,  efallai,  ddim,  am  eu  cyflwr 
truenus  ac  adwythig  eu  hunain.  A  chan  ein  bod  wedi  sylwi 
eisoes  ar  hyn  yn  ein  nodiadau  ar  eglwys  Sardis,  yr  hon 
oedd  yn  debyg  iawn  i  Laodicea,  nid  anghenrheidiol  yw  ych- 
wanegu  yma. 

Wedi  dangos  fel  hyn,  mor  fyr  ag  y  gallwn,  yr  hyn  a  gyn- 
nwysir  yn  yr  anerchiadau  difrif-ddwys  ac  addysgiadol  ynia, 
mi  a  ddymunwn,  unwaith  eto,  cyn  myned  ymlaen,  gyda 
phob  difrifwch,  annog  holl  eglwysi  ein  hoes  i'w  darllen  a 
myfyrio  arnynt.  Ni  chawn  amlygiadau  eglurach  o'r  hyn  y 
mae  Iesu  Grist  yn  ei  ofyn  gan  ei  bobl,  gyda  golwg  ar  sefyllfa 
ysbrydol  yr  eglwys,  mewn  un  rhan  arall  o'r  ysgrythyrau. 
Ni  chawn  faen  prawf  cywirach  yn  un  man  i  brofì  ein  hunain, 
na  rheol  eglurach  i  ymarweddu  wrthi.  Os  cawn,  yn  epistolau 
Paul,  a  Phedr,  ac  Iago,  ac  Ioan,  ryw  olwg  eangach  ar  ddy- 
ledswyddau  Cristionogol  a  moesol,  ni  a  gawn  yma  yr  hyn 
a'n  cynhyrfa  i  droi  ein  sylw  yn  dufewnol  at  ansawdd  y 
bywyd  ysbrydol  yn  yr  eglwys,  yn  fwy  ymron  nag  mewn  un 
rhan  arall  o  air  Duw.  Yma  y  dangosir  i  ni  y  clefydau  sÿn 
gafaelyd  yn  y  galon,  ac,  mewn  dull  o  lefaru,  yn  anmharu 
iechyd,  ac  yn  peryglu  bywydunrhyw  g^undeb  Cristionogoì, 
ac  yn  cario  ymlaen  ei  waith  dinystriol  heb  yr  ammheuaeth 

lleiaf.  Nid  oes  un  rhan  o'r  Bibl  yn  teilyngu  mwy  o  sylw 
gweinidogion  ein  gwlad  na'r  rhai  hyn.  Ni  wna  un  gwein^ 
idog  well  gwasanaeth  i'w  eglwys  a'i  oes,  na  rhoi  esboniad 
eglur,  íFyddlawn,  ac  ymarferol  o'r  anerchiadau  pwysig  yma* 
Tan  fendith  Duw  ar  amcan  felly,  rhaid  i'r  eglwys  fod  yn 
well  erddo,  ond  ei  gyflawni  mewn  modd  dyladwy.  Ac  ni 
ddylai  ymesgusodi  trwy  ddywedyd  fod  rhanau  eraill  o'r  llyfr 
rhyfedd  hwn  yn  annealladwy ;  a  chan  nad  yw  y  rhai  hyn  ond 
rhan  o'r  llyfr,  na  byddai  cyffwrdd  â  hwy,  heb  íyned  trwyddo, 
ond  darnwaith  yn  unig.  Mewn  atebiad  i  hyn,  gellir  dywedyd 
fod  pob  llythyr  yn  gyflawn  ynddo  ei  hun,  mor  gyflawn  ag  un 
o  epistolau  Paul,  o  phob  un  yn  cyflwyno  i'n  sylw  addysg- 
iadau  amlwg,  gwahanol,  a  phwysig,  fel  na  byddai  anghen- 
rhaid  cyfíwrdd  âg  un  rhan  arall.  Y  mae  yma  hyfforddiadau 
o'r  pwys  mwyaf  i  sylwi  arnynt,  a  gellir  yn  hawdd  eu  deall, 
er  i'r  seliau,  y  phiolau,  a'r  udgyrn  (dan  orchudd  arwydd- 
luniau  (hieroglyphics),  nad  oes  dim  a'u  dengys,  efallai,  ond 
dygwyddiadau  yr  amseroedd  dyfodol)  barhau  yn  anamlwg  i'r 
esboniwr  mwyaf  galluog.  Rhaid  i'r  mwnwr  ysbrydol  fod  yn 
feddiannol  ar  gywreinrwydd  a  medrusrwydd  i  chwilio  am  y 
wythien  oladog  yn  mwnglawdd  y  gwirionedd  dwyfol.  Nis 
gellir  cael  gwell  ffordd  i  gynnyrchu  eglwys  ddiwyd  a  difrifol 
na  thueddfryd  cyffredinol  mewn  gweinidogion  i  dynu  sylw 
eu  praidd  at  yr  epistolau  hyn  a  ysgrifenwyd  at  saiíh  eglwys 
Asia. 

PENNOD    III. 

NATUIt  DIFRIFOLDEB,  GAN  EI  OLYGU  YN  DWYN  PERTH- 
YNAS  A  GWEITHítEDIADAU  PERSONOL,  AC  YN  BENAE  GYDA 
GOLWG   AR    GREFYDD   BERSONOL. 

Ye,  hyn  sydd  o'r  pwys  mwyaf  i  eglwys  Crist  yw  ei  sefyllfa 
dufewnol  ac  ysbrydol  ei  hunan.  Dylai  ei  phryderwch  a'i 
llafur  ddechreu  gydag  ymegniadau  mawrion  am  ei  diwygiad 
ei  hunan.  Rhaid  iddi  droi  i  sylwi  ar  ei  hansawdd  dufewnol 
ei  hun  cyn  ceisio  llafurio  i  wneyd  daioni  i  eraill.  Fel  offer- 
yn  yn  llaw  Duw  at  dröedigaeth  y  byd,  rhaid  iddi  gael  ei 
pharotöi  at  y  gwaith,  fel  y  byddo  yn  gymhwys  i'w  defn- 
io  gan  y  Meistr.  Nid  yw  ei  zel  i  fod  yn  beth  gwahanedig 
oddiwrth  ei  duwioldeb,  ond  rhan  o  hono  :  nid  rhyw  blanigyn 
dyeithr  wedi  ei  impio  yn  y  gwreiddyn,  ond  cangen  yn  tyfu 
o  hono,  yn  rhoddi  allan  ei  nodd  bywiol  ei  hunan,  ac  yn  ar- 
ddangos  bywyd  a  feithrinir  gan  allu  tumewnol.  Ni  wna 
unrhyw  zel  arall  fyw  yn  hir,  neu  fod  yn  llwyddiannus  lle  bo; 
ni  bydd  yr  un  arall  ond  ífugiol  a  swnfawr.  Nis  gall  yr 
eglw}*s  fod  yn  un  wir  ddifrifol,  yn  ngwir  yst}T  y  gair,  heb 
fod  mewn  ansawdd  uchel  ac  iachus  o  grefydd  ysbr^'dol  oddi- 
fewn. 

Po  fw}*af  diwyd  y  byddo  yn  ceisio  ennill  y  byd,  mwyaf 
ymroddgar  y  dylai  fod  yn  flyrdd  duwioldeb.  Heb  hyn,  ni 
bydd  ein  zel  cenadol  presennol  ond  fel  coelcerth  ar  fryniau 
S'ion,  yn  lle  bod  fel  goleu-dý  )ti  y  byd ;  rhyw  ffaglau  yn 
cynneu  )ti  brysur  am  ychydig,  ac  yn  eu  llosgi  eu  hunain 
allan  yn  fuan,  ac  nid  goleuni  parhaus  i'r  byd.  Oddiyma, 
gan  hjTiy,  y  mae  'n  rhaid  i  ni  gychwyn ;  a  dechreu  mewn  un 
man  arall  fyddai  dechreu  yn  y  canol.  Un  o  ddichellion 
penaf  Satan  yw  tynu  sylw  yr  eglwys  oddiwrth  ei  chyflwr  ei 
hun  at  sefyllfk  y  byd  oddiallan  ac  oddiamgylch  iddi.  Nid 
yw  efe  )ti  prisio  nemawr  mewn  ymdrechiadau  eglwys  wan 
neu  feddwl    clauar.      Y   mae    efe   yn    ofni  mwy  oddiwrth 

ymosodiad  catrawd  fechan  o  wroniaid  ymroddgar,  nac  oddi- 
wrth  fyddin  o  filwyr  llwfr,  digalon,  ac  anfedrus.  Rhaid  i  ni 
ofalu,  gan  hyny,  am  beidio  taflu  ein  golwg  oddiwrthym  ein 
hunain.  Rhaid  i  weinidogion  fod  yn  wyliadwrus  ar  ansawdd 
yr  eglwysi,  i  feithrin  duwiolfrydedd  gwresog  ynddynt,  a  rhaid 
i'r  eglwysi  hefyd  fod  o'r  un  feddwl  a'u  gweinidogion.  Rhaid 
i'r  fyddin  a  fo  am  ymosod  a  gorchfygu  y  byd,  fod  mewn 
ansawdd  dda  o  ran  dysgyblaeth,  gwroldeb,  arfau,  ac  iechyd, 
ei  hunan. 

Ni  a  ddygwn  ymlaen  eto  y  sylw  a  wnaed  eisoes  gyda  golwg 
ar  y  gwaith  o  ddwyn  tystiolaeth  dros  y  Gwaredwr,  ac  ennili 
pechaduriaid  ato,  er  ei  gymhwyso  at  destun  y  bennod  hon ; 
ac  y  mae  yn  sylw  mor  bwysig,  ac  mor  dueddol  o  gael  ei 
anghofio,  fel  y  cedwir  ef  o  flaen  golwg  y  darlJenydd  trwy  y 
llyfr  hwn  oll.  Y  mae  rhai  golygiadau  mor  bwysig  fel  y  mae 
mynych  adroddiad  o  honynt  nid  yn  unig  yn  gyfreithlawn 
ond  yn  rhagoroldeb,  ac  y  mae  hwn  mewn  perthynas  i  ym- 
ddygiadau  personol,  yn  un  o  honynt.  Y  mae  duwiolfrydedd 
difrifddwys  yr  eglwys  yn  gorwedd  yn  nuwiolfrydedd  difrif- 
ddwys  pob  aelod  yn  bersonol.  Nid  oes  yr  un  gau-ddych- 
ymyg  mor  gyffredin,  mewn  pethau  gwladol  a  chrefyddol,  na 
bod  aelodaeth  yn  lleihau  y  cyfrifoldeb,  sef  bod  yn  un  o  lawer 
yn  tynu  ymaith  y  rhwymau  personol.  Gall  fod  gweithrediad 
cydranol,  ond  nis  gall  duwioldeb  a  chydwybod  fod  yn  beth 
cydranol.  Y  mae  llawer  o  bethau  nas  gall  dyn  eu  gwneyd 
heb  gymhorth  eraill,  ond  nid  yw  crefydd  yn  un  o'r  rhai  hyn. 
Y  mae  ei  holl  rwymedigaethau,  a'i  dyledswyddau,  a'i  breint- 
iau  yn  perthyn  i  ddyn  yn  bersonol,  oddigerth  dyledswyddau 
ei  haddoliadau  cymdeithasol.  Y  mae  duwioldeb  cynnulleidfa 
yn  cael  ei  wneyd  i  fynu  o  dduwioldeb  ei  haelodau  yn  bersonol ; 
mae  cymaint  o  grefydd  yn  y  corff  cyfan  ag  sydd  yn  y  gwahanol 
ranau  o  hono,  a  dim  ychwaneg.  Ond  yr  ydym  ni  yn  anghofio 
hyn.  Yr  ydym  yn  siarad  am  grefydd  yr  eglwys,  ac  am  ddy- 
ledswydd  yr  eglwys,  gan  anghofio  mai  ein  dyledswydd  ber- 
sonol  a'n  crefydd  bersonol  a  feddylir  wrth  hyn.  A'r  hyn  a 
olygir  yn  y  llyfr  hwn  yw  yr  ymroddiad  dwys,  a'r  difrifoldeb 
ysbrydol,  sydd  yn  perthyn  i  bob  Cristion  proffesedig;  a'rhyn 
yr  amcanwn  ato  yw  lluddiais  pob  un  i  edrych  oddiwrtho  ei 
hunan  at  y  corff  y  mae  yn  aelod  o  hono,  îe,  a'i  orfodi  i  edrych 
arno  ei  hunan.     Beth  bynag  ychwaneg  a  ofynir  mewn  ym- 

gysegriad  i  Dduw,  i  ti  y  gofynir  ef — i  ti  yn  bersonol,  sydd  yn 
darllen  y  llyfr  hwn.  Nac  ynifoddlona  â  meddwl  neu  ddy- 
wedyd  y  dylai  yr  eglwys  fod  o  ddifrif,  ond  dywed  wrthyt  dy 
hun,  Rhaid  i  mi  fod  o  ddifrif,  cariys  rhan  o'r  eglwys 
ydwyf.  Un  arall  o  ddichellion  Satan  yw  cadw  llygad  a 
meddwl  yr  aelodau  personol  oddiwrthynt  eu  hunain,  a'u 
sefydlu  ar  y  corff.  Cawn  alarnadu,  ac  addunedu,  yn  y  dull 
a'r  maint  a  fynom,  gyda  golwg  ar  y  corff,  os  cadwn  ni  ein 
hunain  yn  bersonol  oddiwrtho.  Y  mae  arno  fwy  o  ofn  ym- 
drechiadau  personol,  na  rhai  mewn  undeb  cyffredinol. 

Rhaid  i  niffurfio  ein  barn  am  natur  duwiolfrydedd  difrifol 
a  phersonol  wrth  air  Duiv,  ac  nid  wrth  fesurau,  syniadau, 
ac  arferiadau  yr  oes.  Y  mae  o  bwys  mawr  i  ni  gofio  hyn,  a 
chydsynio  â'i  gywirdeb.  Rhaid  iddi  fod  felly,  pa  un  bynag  a 
addefwn  ni  hyny  ai  peidio.  Os  unwaith  y  rhoir  y  Bibl  i 
fynu  fel  maen  prawf  crefydd  bersonol,  yna  ni  adewir  i  ni  un 
reol  ond  defod  ac  arfer,  y  rhai  sydd  beunydd  yn  newid  gyd- 
ag  opiniynau  a  llygredigaethau  yr  oes.  Ar  yr  egwyddor  hon 
gellid  cyfiawnhau  pob  peth  ond  eithafion  pellaf  gwrthgiliad- 
au;  o  herw^ydd  nid  oeddynt  oll  ond  golygiadau  caniataol  eu 
hoes  a'u  dydd.  Na!  y  Bibl,  a'r  Bibl  yn  unig,  yw  crefydd  y 
Cristion.  "  At  y  gyfraith,  ac  at  y  dystiolaeth ;  oni  ddywed- 
ant  yn  ol  y  gair  hwn,  hyny  sydd  am  nad  oes  oleuni  ynddynt." 
Eto  mor  barod  ydym  i  gydymffurfio  â  chrefydd  yr  oes,  a'r 
eglwys  y  perthynwn  iddi,  ac  i  ymfoddloni  ar  y  mesur  cy- 
ffredin  o  dduwiolfrydedd  a  fo  o'n  hamgylch.  "  Yr  wyf  cystal 
a  íy  nghymydog,"  yw  y  darian  â'r  hon  y  mae  llawer  un  yn  cadw 
draw  gyhuddiadau  ei  gydwybod.  "  Yr  wyf  cystal  a'm  cyd- 
aelodau,"  yw  yr  un  darian  sydd  gan  rai  proffeswyr  yn  troi 
ymaith  y  tystiolaethau  sydd  ynddynt  nad  ydynt  fel  ag  y 
dylent  fod.  Y  mae  yr  un  cydymagweddiad  ag  sydd  yn 
dinystrio  y  byd  yn  llygru  yr  eglwys.  Y  mae  yr  hyn  sydd  yn 
cadw  i  lawr  faen  prawf  moesoldeb  yn  un,  yn  iselu  maen 
prawf  duwioldeb  yn  y  llall.  Y  mae  hyn  wedi  bod  yn  gyfeil- 
iornad  ymarferol  dinystriol  o  eiddo  yr  eglwys  yn  mhob  oes, 
trwy  yr  hwn  y  mae  ei  harddwch  wedi  ei  anurddo,  ei  nerth 
wedi  ei  wanhau,  a'i  defnyddioldeb  wedi  ei  ladd :  y  mae  ei 
haelodau,  ynlle  edrych  ar  berffaith  gyfraith  y  Bibl,  a  chanfod 
eu  hunain  fel  mewn  drych  cywir,  a  rheoleiddio  eu  buchedd 
a'u  h}Tnarferiad  yn  ol  ei  ddadguddiedigaethau  anffaeledig  ef, 

wedi  gosod  i  fynu  y  drych  o  broíFes  Cristionogol  yn  ol  fel  y 
byddai  yn  yr  eglwys  ar  y  pryd,  a  íFurfio  eu  hymddygiadau 
yn  ol  yr  hyn  a  welent  yn  nghymeriad  eu  cydgristionogion. 
Fel  hyn  y  mae  lliosogiad  beunyddiol  yn  myned  ymlaen  ar 
gopîau  llygredig,  fel  ag  y  mae  crefydd,  megys  y  canfyddir 
hi  yn  mywydau  ei  phoífeswyr,  ac  megys  y  dadguddir  hi  ar 
ddalenau  ei  rheol  ysbrydoledig,  yn  ddau  beth  tra  gwahanol. 
O  hyn  y  tardd  yr  anghenrheidrwydd  o  ddwyn  dan  sylw,  yn 
awr  a  phryd  arall,  mewn  dull  byr  a  chryno,  holl  dystiolaeth- 
au  yr  ysgrythyr  ar  natur  crefydd  ddifrifol. 

Yn  gyntaf.  Beth  a  ddywed  y  Bibl  mewn  ateb  i'r  gofyniad, 
Beth  yw  crefydd  ddifrifol  ? 

Wedi  ein  sylwadau  ar  yr  epistolau  at  saith  eglwys  Asia, 
efallai  fod  hyn  i  raddau  yn  ddianghenrhaid ;  ond  hwyrach  y 
gellir  dwyn  yr  arddangosiadau  sydd  yn  daenedig  drwy  yr 
epistolau  hynodhyny,  i  ífurf  mwy  crynoawl;  ac  os  na  bydd  i 
hyny  ddangos  natur  difrifwch  gyda  chrefydd,  a'r  anghen- 
rheidrwydd  am  dano,  nid  oes  dim  arall  a  wna  hyny. 

1.  Ystyriwch  ddybenion  cyíFredinol  crefydd,  can  belled  ag 
y  mae  yn  dwyn  perthynas  â  dyn.  Yn  awr,  y  mae  hyny  wedi 
ei  grynhöi  yn  yr  un  gair  hwnw,  iachawdwriaeth— -iachawdwr- 
iaeth  yr  enaid — iachawdwriaeth  mor  fawr — yr  iachawdwriaeth 
gyflredinol —  iachawdwriaeth  enaid  anfarwol  dyn  o  afael 
pechod,  marwolaeth  ac  uíFern,  i  gaíFael  maddeuant,  sanct- 
eiddrwydd,  tangnefedd,  a  nefoedd,  a  hyny  i  dragywyddoldeb. 
Y  fath  air  hynod !  Iachawdwriaeth !  Y  fath  ddrychfeddyliau, 
— nefoedd,  ufíern,  a  thragy wyddoldeb !  Hanfodiad  diddiwedd, 
ynghyd  â  phob  peth  a  wna  yr  hanfodiad  hwnw  yn  ddedwydd. 
Dyma  ein  sefyllfa  ni ;  nid  yw  y  bywyd  hwn  ond  lle  i'n  cym- 
hwyso  a'n  dysgu  erbyn  tragywyddoldeb.  Yma  yr  ydym  i 
gael  gafael  ar  yr  iachawdwriaeth,  a  mwynhau  ei  blaeníFrwy th 
hi,  a'n  cymhwyso  i  gyflawn  feddiant  o  honi.  Ac  yn  awr, 
bwriwn  gipolwg  ar  y  darluniad  a  ddyry  yr  ysgrythyr  o 
ansawdd  meddwl  y  rhai  sydd  yn  ymdrechu  am  yr  iachawdwr- 
iaeth  hon.  "  Ceisi wch  yn  gy n taf  deyr  nas  D  du w  a'i  gy fìa wnder 
ef;"  h.  y-,  bydded  y  rhai  hyn  yn  wrthddrychau  eich  dymuniad 
penaf,a'chymchwiliadmwyafdyfal,  awchus  a  diflin,  felybopob 
peth  arall  yn  caeleu  dwyn  yn  ddarostyngedig  iddynt.  "Tra 
na  byddom  yn  edrych  ar  y  pethau  a  welir,  ond  ar  y  pethau 
ni  welir  ;  canys  y  pethau  a  welir  sy  dros  amser,  ond  y  pethau 

ni  welir  sydd  dragywyddol:"  h.  y.,  y  mae  ein  llygad  yn  sef- 
ydlog  ar  dragywyddoldeb.  Yr  ydym  yn  gweled  pobpeth  yn 
ngoleuni  hwn,  a  phrin  iawn  yn  canfod  dim  arall.  Yr  ydym 
yn  ymfucheddu  yn  gwbl  gan  syllu  ar  dragywyddoldeb.  Mor 
brin  y  mae  pethau  gweledig  yn  dwyn  ein  sylw,  fel  mai  o'r 
braidd  yr  ydym  yn  dirnad  eu  bod,  tra  mai  yr  unig  bethau 
sylweddol  mewn  bod  yw  pethau  nefol  a  thragywyddol.  Dyma 
yw  bod  o  ddifrif. 

2.  Ystyriwch  ddarluniadau  yr  ysgrythyr  o  wahanol  gang- 
enau  gwir  grefydd. 

— Cymerwch  grefydd  yn  ei  chysylltiad  â  Duw. 

Rhaid  i  grefydd  mewn  dyn  pechadurus  gynnwys  ynddi 
argyhoeddìad  o  bechod,  gwir  edifeirwch,  a  chyfaddefiadau 
didwyll.  "Aberthau  Duw  ydynt  ysbryd  drylliedig,  calon 
ddrylliog,gystuddiedig."  O!  y  fath  ymadrodd !  "  Calon  ddryll- 
iog !"  Mor  gynnwysfawr  a  phwysig  ydyw !  Y  fath  deimlad  o 
bechod  a  arddangosir  yn  y  frawddeg  fechan  hon,  "calon 
ddrylliog,  gystuddiedig !" 

— Y  fath  le  amlwg  mewn  crefydd  sy  ganffydd.  Y  mae  yn 
rhedeg  drwy  holl  gymhlethiadau  y  Testament  Newydd,  ac 
fel  edafedd  arian  yn  rhwymo  holl  ranau  ein  crefydd  ynghyd. 
"  Yr  ydym  yn  cael  ein  cyíiawnhau  trwy  ffydd — yn  byw  trwy 
ffydd — ac  yn  gweithio  trwy  ífydd."  Nid  opiniwn  yw  ffydd, 
ac  nid  rhyw  gydsyniad  â'r  hyn  a  glywir,  neu  bwnc  a  ddysgir 
o  dad  i  fab ;  ond  argyhoeddiad,  gafaeliad  y  meddwl,  tyn- 
afaeliad  y  merthyr  yn  efengyl  yr  iachawdwriaeth :  byw  ar 
Grist  ydyw,  ar  y  nef,  ac  erbyn  tragywyddoldeb. 

— Yna  y  mae  cariad  yn  dilyn :  nid  caru  ar  air  yn  unig, 
ond  mewn  gweithred  a  gwirionedd.  "  Ti  a  geri  yr  Arglwydd 
dy  Dduw  â'th  holl  galon,  ac  â'th  holl  enaid,  ac  â'th  holl 
feddwl." — "Y  mae  cariad  Crist  yn  ein  cymhell  ni."  h.  y.,  y 
mae  yn  ein  cipio  ni  ymaith  gyda  nerth  y  llifeiriant.  Y  fath 
gynhyrfíad  tanbaid  a  ddangosir  trwy  y  geiriau  uchod !  Rhyw 
gariad  sydd  yn  llenwi  yr  holl  enaid,  yr  holl  galon,  a'r  holl 
fywyd. 

— Lle  bynag  y  bo  gwir  ffydd  y  mae  yn  dwyn  tangneýedd  a 
gorfoledd;  canys  os  nad  oes  tangnefedd  nid  oes  ífydd,  ac  yn  ol 
graddau  y  ffydd  y  mwynheir  yr  heddwch :  am  hyny  yr  ydym  yn 
darllen  mai  ffrwyth  yr  ysbryd  yw  cariad,  llawenydd,  a  thang- 
nefedd — ie,  y  llawenydd  sydd  uwchlaw  pob  deall,  llawenydd 

annhraethadwy  a  gogoneddus,  yr  hwn  a  bar  i  ni  orfoleddu 
yn  nghanol  gorthrymderau. 

— Y  mae  gwir  grefydd  yn  ennyn  ysbryd  addoli  o'n  mewn. 
Mor  fywiog  yw  anadliadau  enaid  y  Salmydd  am  ei  Dduw. 
Fel  y  mae  ei  galon  yn  dychlamu,  yn  llosgi,  ac  yn  toddi  yn 
nghanol  ei  fynwes  gan  fawl.  A  phan  y  mae  yr  apostol  hefyd 
yn  desgrifio  ein  dyledswydd,  dywed,  "  yn  wresog  yn  yr  ysbryd, 
yn  gwasanaethu  yr  Arglwydd." 

— Y  mae  crefydd  y  Testament  Newydd  o  anghenrheidrwydd 
yn  arddangos  ysbrydolrwydd  trwyadl.  "  Syniad  yr  ysbryd, 
bywyd  a  thangnefedd  yw."  Wrth  hyn  yr  ydym  i  ddeall 
tueddfryd  hyfrydol,  beunyddiol,  a  chynnyddol,  i  fyfyrio  ar 
wirioneddau  dwyfol  a  phethau  sanctaidd ;  ac  â  hyn  y  mae 
yn  gysylltiedig  nefoleidd-dra  ysbryd  neu  ryw  barodrwydd 
gwastadol  i  fyw  ar  y  gogoniant  a  ddadguddir  i  ni.  Yr  yclym 
i  gael  ein  cydgyfodi  gyda  Christ,"  gan  "  geisio  y  pethau  sydd 
uchod ;  a  gosocl  ein  serch  ar  bethau  sydd  uchod ;  lle  y  mae 
Crist  yn  eistedd  ar  ddeheulaw  Duw ;"  yr  ydym  i  ddysgwyl 
am  Fab  Duw  o'r  nefoedd,  ac  i  edrych  am  ei  ddyfodiad  ef  fel 
ein  gobaith  penaf,  goruwch  pob  gobaith  arall.  Yr  oedd  y 
dysgwyliad  hwn  am  Grist  yn  hynod  iawn  ymhlith  y  Cristion- 
ogion  cyntefig ;  cyfíyrddir  âg  ef  yn  fynych  gan  yr  apostolion, 
ac  ymddengys  ei  fod  yn  deimlad  cyftredinol  yn  yr  eglwysi ; 
ac  y  mae  pob  Cristion  difrifol  yn  awr  yn  feddiannol  ar  yr  un 
ysbryd.  Y  mae  y  briodas-ferch,  gwraig  yr  Oen,  a  gellid 
dysgwyl  iddi  fod,  yn  ysbio  yn  bryderus  am  ddychweliad  y 
priod-fab  nefol,  ac  y  mae  y  diffyg  sydd  o'r  edrych  dysgwylgar 
hwn  am  ddychweliad  Crist  yn  brawf  o  iselder  duwioldeb,  ac  o 
ymledaniad  meddyliau  bydol  yn  mysg  profíeswyr  Cristionogol. 

— Y  mae  gwir  grefydd  yn  cynnwys  buddygoliaeth  ar  y  byd. 
"  A  hon  yw  yr  oruchafiaeth  sydd  yn  gorchfygu  y  byd,  sef  ein 
ífydd  ni."  "  O  châr  neb  y  byd,  nid  yw  cariad  y  Tad  yn  aros 
ynddo  ef."  "  Meirw  ydych,  a'ch  bywyd  a  guddiwyd  gyda 
Christ  yn  Nuw."  O  !  iaith  gref — "  meirw  ydych !"  Meirw  i 
bechod — meirw  i'r  byd — meirw  i  bobpeth  gweledig  a  thym- 
morol. 

— Y  mae  yn  mhobl  yr  Arglwydd  ryw  newynu  a  sychedu 
am  gyfiawnder.  A  yclym  ni  yn  ystyried  y  fath  boenau  sy 
mewn  newynu  am  fwyd  a  sychedu  am  ddwfr  ?  Fel  hyny  y 
mae  yn  rhaid  i  ni  frefu  a  hiraethu  am  sancteiddrwydd. 

— Lle  y  bo  crefydd  ddifrifol,  y  mae  yn  rhaid  y  bydd  yno 
ysbryd  gweddi.  Ehaid  i  ni  fod  yn  "  ddyfal  mewn  gweddi " 
— "  gweddio  yn  ddibaid," — "  a  gweddio  bob  amser  â  phob 
rhyw  weddi,"  bod  yn  daer  mewn  gweddi — myned  i  mewni'n 
hystafelloedd  dirgel— gweddi  gyda  'r  teuluoedd — ymuno  yn 
y  weddi  gyhoeddus.  Rhaid  i'n  holl  oes,  mewn  ystyr,  fod  yn 
un  yspaid  cysegredig  i  addoli. 

— Y  mae  crefydd  yn  cynnwys  hefyd  ymdrech  pryderus  a 
gofalus  a  diball  i  gadw  cydwybod  bur  a  dihalog.  Gan  fod 
ynom  "bobamser  gydwybod  ddirwystr  tuag  atDduw  a  dyn- 
ion,"  gan  "  ymgadw  rhag  pob  rhith  drygioni." 

— Y  mae  bod  yn  dduwiol  o  ddifrif  yn  cynnwys  ymarferiad 
cyson,  diwyd,  ac  ysbrydol  â  holl  foddion  gras — cadw  yn  sanct- 
aidd  y  dydd  Sabboth,  gofalu  am  ein  cydgynnulliadau  i 
addoli  yn  gyhoeddus,  cyfranogi  o  Swper  yr  Arglwydd,  a 
darllen  yn  ystyriol  ac  yn  ostyngedig  air  Duw. 

— I  grynhöi  y  cwbl  ynghyd — os  ydym  "  yn  wresog  yn  yr 
ysbryd,  yn  gwasanaethu  yr  Arglwydd,"  ni  a  wnawn  ein  goreu 
i  gydymffurfio  â  chynghor  yr  apostol,  pan  y  dywed,  "  Pa  un 
bynag  gan  hyny  ai  bwyta,  ai  yfed,  aií)eth  bynag  a  wneloch, 
gwnewch  bob  peth  er  gogoniant  i  Dduw."  A  nyni  a  ym- 
drechwn  ymdebygu  iddo,  yn  yr  hyn  a  ddesgrifia  fel  amcan  ei 
fywyd  ei  hun,  pan  y  dywedai,  "  Byw  i  mi  yw  Crist." 

Ond  y  mae  cangen  arall  o  wir  grefydd.  Y  mae  Duw  wedi 
cymeryd  o  dan  ei  nodded,  ei  sylw,  a'i  arglwyddiaeth  ei  hun 
holl  amgylchiadau  ein  cydgreaduriaid ;  ac  y  mae  yn  gymaint 
dyledswydd  arnom  yn  ddiau  hyrwyddo  eu  hamgylchiadau 
hwy  ymlaen  ag  ydyw  cyflawni  dyledswyddau  crefydd  tuag 
at  Dduw. 

— Mor  uchel  ac  amlwg  yw  y  lle  sydd  igariad yn  ein  rhwym- 
edigaethau  Cristionogol.  "  Y  mae  câf iad  yn  hir-ymaros,  yn 
gymwynasgar;  cariad  nid  yw  yn  cenfìgenu;  nid  yw  cariad 
yn  ymffrostio  ;  nid  yw  yn  ymchwyddo ;  nid  yw  yn  gwneuthur 
yn  anweddaidd  ;  nid  yw  yn  ceisio  yr  eiddo  ei  hun ;  ni  chyth- 
ruddir ;  ni  feddwl  ddrwg ;  nid  yw  lawen  am  anghyfiawnder, 
ond  cydlawenhau  y  mae  â'r  gwirionedd ;  y  mae  yn  dyoddef 
pob  dim,  yn  credu  pob  dim,  yn  gobeithio  pob  dim."  O  rin- 
wedd  godidog!  ond  mor  anhawdd!  Dyma  yr  hyn  y  mae 
ein  Harglwydd  yn  ei  orchymyn,  pan  y  pâr  i  ni  garu  ein 
cymydog  fel  ni  ein  hunain.    Hhyw  dymher  hynaws  yw,  sydd 

yn  ein  dysgu  na  wnelom  ddim  a  fo  yn  achosi  trueni,  ond 
pobpeth  a  ychwanego  ddedwyddwch  ein  cydgreaduriaid. 

— Fel  cangen  o  hyn,  rhaid  i  ni  fod  yn  drugarogion,  o  galon 
dyner,  deimladwy,  llawn  o  weithredoedd  trugaredd.  Ac  nid 
ydym  i  sefyll  yma  ychwaith,  ond  rhaid  i  ni  ddilyn  "  pa  beth- 
au  bynag  sydd  wir,  pa  bethau  bynag  sydd  onest,  pa  bethau 
bynag  sydd  gyfiawn,  pa  bethau  bynag  sydd  bur,  pa  bethau 
bynag  sydd  hawddgar,  pa  bethau  bynag  sydd  ganmoladwy." 
Ac  fel  hynnid  ywy  moesoldebpurafondrhan  anghenrheidiol 
o  wir  grefydd. 

Os  ydym  o  ddifrif  yn  ein  crefydd,  yr  ydym  yn  amcanu  am 
i'w  hawdurdod  reoleiddio  a'i  gogoniant  addurno  ein  hoil 
gysylltiadau  cymdeithasol,  fel  y  cyflawner  pob  peth  yn  y 
wladwriaeth  ac  yn  y  teulu  dan  ei  dylanwad  hi. 

A  chan  fod  dybenion  yn  gysylltiedig  â  gweithredoedd,  ac 
yn  cynnwys  ynddynt  yr  hyn  oll  sydd  foesol ;  ac  o  herwydd 
mai  hadau  gweithredoedd  yw  meddyliau  a  theimladau,  fe 
sylwa  y  dyn  sydd  yn  meddu  ar  grefydd  ddifrifol  yn  graíf  ar 
ansawdd  ei  feddwl ;  efe  a  wylia  ar  ei  galon  gyda  phob  dyf- 
alwch ;  ac  yn  fynych  iawn  bydd  yn  manwl  chwilio  ei  enaid, 
ac  yn  croeshoelio  chwaiẁu  a  nwydau  ei  natur  lygredig. 

Ac  nid  yw  i  sefyll  ar  íiyn  ychwaith;  ond  gan  adnabod  ei 
wendid  ei  hun  rhaid  iddo  weddio,  ymdrechu,  a  dolefain  am 
nerth  yr  Ysbryd  i  gynnorthwyo  ei  wendid  ef.  Rhaid  iddo 
gael  gras,  neu  fe  ddiífygia  ac  fe  syrthia.  Am  hyny  y  mae  yn 
llefain  ar  Dduw  mewn  taerineb  a  ffydd  am  y  cymhorth  na 
all  fyned  gam  ymlaen  hebddo,  a  gesyd  ei  hun  yn  llawen  o  dan 
addysg  a  hyfforddiant  yr  Ysbryd  hollbresennol  a  hollddigonol. 

Dyna  olygiadau  yr  ysgrythyr  am  wir  grefydd  mewn  dull 
byr  a  chryno.  Pe  buasai  eisieu  mwy  i  ddangos  yr  anghen- 
rheidrwydd  am  ddifrifwch,  gallasem  sylwi  ar  y  cymhariaethau 
a  ddefhyddir  yn  ngair  Duw  i  ddangos  allan  fywyd  duwiol  a 
nefolaidd.  Rhedeg  gyrfa  yw.  Y  fath  barotoadau,  a'r  gosod 
heibio  pob  pwys,  a'r  gofal  mawr  a'r  ymdrech  gwrol,  a 
ddangosir  yma  !  Ymladdfa  yw — hardd-deg  ymdrech  y  ffydd 
— O !  y  fath  bryderwch,  y  fath  beryglon,  y  fath  fedrusrwydd  a 
gwroldeb,  ac  ymdrech,  sydd  yn  gynn wysedig  yn  yr  ymosodiad 
ar  faes  y  frwydr !  Taith  ydyw — ac  0 !  gymaint  o  hunan- 
ymwadiad,  ac  ymroddiad,  a  llafur,  sydd  yn  anghenrheidiol  i'r 
fath  daith  a  hon ! 

Wrth  ddarllen  y  fath  ddesgrifiad,  mae  yn  anmhosibí  i  ni 
beidio  gweled  nad  oes  rhywbeth  mwy  yn  cael  ei  gynnwys 
yma  na  chylch  o  ddefodau  a  rhes  o  ymarferiadau  corfforol, 
a  chyflawniadau  cnawdol  heb  ddim  gweithrediad  gan  y 
meddwl  ynddynt.  Nid  rhyw  fynych  adroddiad  o  weddiau,  a 
chyírif  gleiniau  (beads),  a  chynnal  noswyliau  (fel  y  Pab- 
yddion  ac  eraill),  yr  hyn  nid  yw  ond  gwasanaeth  corfforol 
yn  unig,  a  olygir  yma.  Na  î  y  mae  yr  hyn  a  osodir  i  lawr 
yma  yn  wasanaeth  rhesymol,  yn  rhywbeth  i'r  deall,  yr  ewyllys, 
y  galon,  a'r  gydwybod,  ac  o  gymaint  a  hyny  yn  fwy  anhawdd 
eu  cyíiawni  am  eu  bod  yn  bethau  y  meddwl ;  yn  galw  am 
adfyfyriad,  penderfyniad,  ac  ymroddiad  i  sefyll  yn  erbyn  pob 
rhwystrau. 

Cofier  mai  nid  dychymyg  dyn  yw  hyn,  ond  cyfarwyddyd 
Duw.  Nid  penderfyniadau  o  ddyfais  gweinidogion  yr  efengyl 
ychwaith  ydynt,  ond  yr  hyn  y  mae  yr  Arglwydd  yn  ei  osod 
o'n  blaenau.  Pa  un  bynag  a  hoffwn  ni  y  grefydd  hon  ai 
peidio,  dyma  hi,  â  phob  rhan  o  honi  wedi  ei  thynu  o  air 
Duw.  Gallwn  ni  gwyno  ei  bod  yn  rhy  lym  a  mariwl;  ond 
rhaid  i  ni  siarad  am  hyny  wrth  Dduw,  am  nad  ydyw  yn  fwy 
manylaidd  nag  y  dewisodd  efe  ei  gwneyd.  Bydded  i  ni  ei 
darllen,  ei  dysgu,  a  myfyrio  arni.  Gosodwn  hi  o'n  blaen ;  a 
thrown  ymaith  oddiwrth  y  grefydd  a  welwn  yn  yr  eglwys  at 
y  grefydd  y  darllenwn  am  dani  yn  y  Bibl.  Na  fydded  i  ni 
wrandaw  ar  yr  hyn  y  mae  dyn  yn  ei  ddyweyd  sy'n  anghen- 
rheidiol,  ond  ar  yr  hyn  y  mae  Duw  yn  ei  ddyweyd  sy'n 
anghenrheidiol.  Na  fydded  i  ni  fyned  am  addysg  at  y  copi 
anmherffaith  o  broffes  gyffredinol,  ond  awn  at  yr  ysgrif 
wreiddiol  ei  hun,  yr  hon  sydd  ddifeius  a  pherffaith. 

Yn  ail.  Dichon  yr  ymgynnyg  holiad  fel  hyn  i  feddyliau 
rhai,  Ai  hwn  yw  ein  maen  prawf  ni?  A  fwriadwyd  i'r 
darluniad  hwn  o  natur  gwir  dduwioldeb  fod  fel  cyfarwyddyd 
i  ni,  ac  a  raid  i  ni  ei  dderbyn  ?  Y  mae  yn  beth  hynod  fod 
y  fath  gwestiwn  yn  cael  ei  ofyn !  Ai  ein  heiddo  ni  yw  y 
Bibl  ?  ai  i  ni  y  rhoddwyd  ef  ?  ac  a  ydyw  ei  gynnwysiad  yn 
rhwymedigaethau  arnom  ni,  fel  ar  y  rhai  a'i  derbyniasant  ef 
gyntaf  o  law  Duw  ?  Pwy  ymhlith  Cristionogion  profíesedig 
a  fu  yn  ammheu  hyn  erioed,  oddigerth  yr  hanner-anffyddwyr 
diweddar,  y  rhai  a  ddywedant  i  ni  y  gallai  y  Bibl  fod  yn 
llyfr  da  iawn,  ac  Iesu  Grist  yn  athraw  da  iawn,  i  oesoedd, 

cyntaf  Cristionogaeth;  ond  y  gellid  ymadael  â'r  ddau,  fel  y 
mae  rheswm,  a  gwareiddiad,  a'r  gwybodaethau  yn  ennill  tir. 
Ond  nid  felly  y  dysgasom  ni  Grist.  Yr  ydym  ni  yn  proffesu 
ein  bod  yn  credu  fod  y  gyfrol  ysbrydoledig,  fel  ei  Hawdwr 
Dwyfol,  "  ddoe  a  heddyw  yr  un,  ac  yn  dragywydd ;"  yn 
anghyfnewidiol  hollol  yn  ei  hystyr,  ei  chyfaddasrwydd,  a'i 
hawdurdod.  Y  mae  yr  ysgrythyrau  wedi  eu  hysgrifenu  i  bob 
oes,  ac  i  bob  gwlad,  ac  y  maent  yr  un  mor  rwymedigaethol 
ar  bawb.  Yr  ydym  ni  yn  cael  ein  rhwymo  mor  dỳn  gan 
epistolau  Paul  a'r  eglwysi  at  ba  rai  yr  ysgrifenwyd  hwy 
gyntaf.  Nyni  a  gawn  yno,  ar  y  dalenau  bendigedig,  ddes- 
grifiad  o'n  crefydd  ni,  yn  ei  breintiau  a'i  dyledswyddau.  Y 
mae  ymdrechiadau  grymus  yn  cael  eu  gwneyd,  ni  a  wyddom, 
i  osod  rhywbeth  arall  i  fynu  yn  lle  hyn;  ond  aiíf  y  cyfan  yn 
ofer.  Mae  y  Bibl  yn  rhy  ysbrydol,  yn  rhy  grefyddol,  yn 
rhy  nefol,  yn  rhy  hunan-ymwadol,  yn  rhy  ostyngeiddiol  gan 
lawer  iawn ;  ac  am  hyny  rhaid  i'r  cyfryw  rai  ei  wthio  allan 
i  gael  lle  i  ddychymygion  dynion ;  a  gwneir  hyn  mewn  dwy 
ífordd  gan  ddau  wahanol  fath  o  athrawon.  Mae  un  dos- 
barth  yn  ceisio  gosod  o'r  neilldu  holl  gyfarwyddiadau  y 
Testament  Newydd,  trwy  fath  o  Gristionogaeth  athronydd- 
awl,  yr  hon  a  geidw  yr  enw  yn  unig,  ond  sydd  yn  ymwrthod 
â  phobpeth  arall  a  berthyn  i'r  gyfundraeth  ddwyfol  hon. 
Bwriedir  hon  i'r  meddylgar  a'r  dysgedig,  y  rhai  nas  gallant 
wneyd  heb  gyfeirio  weithiau  at  Dduw  ac  anfarwoldeb,  ond 
na  allant  oddef  dim  sydd  yn  gofyn  y  fath  gymaint  ymos- 
tyngiad  oddiwrth  reswm,  ac  mor  angeuol  i  lygredigaeth,  ag 
yw  darluniad  y  Testament  Newydd  o  grefydd.  Ac  ar  y  llaw 
arall,  y  mae  dynion  yn  bod  ag  sydd  yn  cael  eu  llywodraethu 
gan  eu  synwyrau  a'u  dychymygion,  i'r  rhai  y  mae  yr  hyn  oll 
a  osodwyd  allan  eisoes  yn  rhy  ysbrydol,  meddyliol,  amoesol; 
ac  am  hyny  rhaid  iddynt  gael  crefydd  yn  llawn  seremonîau 
a  defodau.  Rhaid  iddynt  gael  preswylio  yn  ardaloedd 
barddoniaeth,  cywreinrwydd  adeiladaeth,  a  cherfwaith;  a 
chael  eu  difyru  â  golygfëydd  ac  â  sŵn  a  rydd  hyfrydwch  i'r 
archwaeth,  heb  ofyn  llawer  gan  y  deall,  yr  ewyllys,  y  galon, 
a'r  gydwybod.  Yn  erbyn  y  rhai  hyn  oll  y  mae  gair  Duw  yn 
dyrchafu  ei  faner  ysbrydoledig,  anghyfnewidiol,  ac  anffael- 
edig,  a  chyda  nerth  dwyfollais  yndywedyd  wrthynt,  "Dyma 
y  ífordd,  rhodiwch  ynddi."     Ië,  y  mae  y  cwbl  oll  a  gawn  yn 

ysgrythyrau  y  Testament  Newydd,  fel  desgrifiad  o  grefydd 
Iesu  Grist,  yn  rhwymau  arnom  rii.  Y  mae  pob  cyfran  a 
nodir  yn  rhwymo  pob  Cristion  yn  bersonol.  Ni  ellir  rhanu 
crefydd  y  Bibl;  ac  nid  oes  modd  ei  mân-ddarnio  rhwng 
gwahanol  bersonau ;  ni  chyfrenir  duwioldeb  i  un,  a  moesol- 
deb  i'r  llall ;  ac  ni  adewir  i  ddyn  wneyd  un  peth  ac  esgeul- 
uso  y  llall ;  a  chaniatäu  i  un  arall  wneyd  yr  hyn  a  esgeulusodd 
y  cyntaf — na,  y  mae  y  cyfan  yn  rhwymedig  ar  bob  un.  Y  mae 
yr  oll  o'r  gyfraith  foesol,  a'r  cyfan  o  efengyl  gras  Duw,  yn 
disgyn  ar  gydwybod  dyn,  gyda'r  un  pwysau  nas  gellir  byth 
ei  ranu  na'i  wanhau. 

Yn  awr,  nid  digon  yw  dywedyd,  "  Pwy  gan  hyny  a  all  fod 
yn  gadwedig  ?"  a  cheisio  rhoi  heibio  ein  rhwymedigaethau, 
trwy  ddywedyd  fod  byw  y  fath  fywyd  a  hyn  yn  anmhosibl  i 
neb  yn  y  byd.  Mynych  y  dywedwyd  hyn,  a  chyfodwyd 
gwrthwynebiadau  gan  anffyddiaid  i'r  efengyl  ar  y  tir  o  fod  ei 
dyledswyddau  yn  rhy  uchel.  Dywedwyd  fod  yr  hyn  y  mae 
yn  ei  ofyn  gan  ddyn  ymhell  uwchlaw  i  rai  fel  nyni  allu  eu 
cyflawni  byth,  sydd  â  natur  lygredig  genym,  a  themtasiynau 
lawer  wedi  ein  hamgylchynu.  Pe  na  wnaethai  dim  y  tro 
ond  perífeithrwydd  hollol  a  thrwyadl,  buasai  rhyw  rym  yn  yr 
haeriad  uchod.  Mae  mor  anhawdd  yn  wir  fel  mai  "o'r 
braidd  y  bydd  y  cyfiawn  yn  gadwedig."  Ond  a  ydynt  yn 
fwy  anhawdd  i  ni  nag  i'r  Cristionogion  cyntaf  ?  Yr  oeddynt 
hwy  wedi  eu  hamgylchynu  gan  gyfeillion,  arferiadau,  a  def- 
odau  eilun-addolgar,  ac  yr  oedd  yn  rhaid  iddynt  wthio  eu 
ífordd  i'r  nef  trwy  rwymau,  carcharau,  ac  angeu,  yn  ychwan- 
egol  at  ein  holl  brofedigaethau  ni.  Nis  gallasent  hwy 
symud  cam  yn  eu  gyrfa  grefyddol  heb  gyfarfod  â  gwrth- 
wynebiadau  nad  oes  genym  ni  un  dychymyg  am  danynt. 
Ni  oddefid  iddynt  hwy  esgeuluso  dim ;  "  Ymwada  â  thi  dy 
hun,  cymer  i  fynu  dy  groes,  a  dilyn  fi,"  oedd  gorchymyn 
anmhlygedig  Iesu  Grist.  Yr  oedd  yn  gofyn  iddynt  hwy,  ac 
y  mae  yn  gofyn  i  ninnau  hefyd,  groeshoelio  y  dyn  oddiallan 
a'r  dyn  oddimewn,  fel  y  telerau  ar  y  rhai  y  gallwn  fod  yn 
ddysgyblion  iddo. 

Y  mae  hyn,  yr  wyf  yn  addef,  yn  dyfod  yn  agos  iawn  adref ; 
y  mae,  yn  wir,  yn  hollol  gyfíröus  :  a  gellid  dysgwyl  y  byddai 
dywedyd  wrth  Gristionogion  proífesedig  y  byd  mai  dyma  y 
grefydd  y  rhaid  iddynt  ei  chael,  neu  roddi  i  fynu  yn  gwbl 

bob  ymhoniad  iddi,  yn  ddigon  i'w  cynhyrfu  oll  i'r  ystyr- 
iaethau  mwyaf  difrifol.  A  ddichon  dim  brofi  yn  amlycach 
yr  anghenrheidrwydd  am  ddifrifoldeb  gyda  chrefydd  na'r 
darluniad  hwn  ? 

Yn  drydydd.  Bellach  nyni  a  awn  ymlaen  i  ofyn,  Ai  hon 
yw  y  grefydd  sydd  yn  gyffredin  yn  ein  hoes  ac  yn  ein  mysg 
ni  f  Yr  ydym  yn  dynesu  at  yr  ymofyniad  hwn  gyda  chryn 
bryderwch,  rhag  i  ni  roddi  cam-atebiad  iddo,  trwy  fwyhau 
crefydd  yr  oes  ar  un  llaw  na'i  lleihau  ar  y  llaw  arall.  Cofier 
mai  yr  ymofyniad  yw,  nid  a  oes  genym  fwy  neu  lai  o  grefydd 
ddifrifol  yn  yr  oes  hon  nag  mewn  rhai  o'r  oesoedd  a  aethant 
heibio  ?  Nid  oes  dim  ammheuaeth  na  bu  amseroedd  pan  yr 
oedd  crefydd  yn  wresocach  na'n  dyddiau  ni,  ac  na  bu  amser- 
oedd  eraill  â  lìai  o  honi.  Ni  ellir  ammheu  ychwaith,  nad  yw 
nifer  gwir  Gristionogion  yn  lliosocach  yn  awr  nag  yn  yr  un 
o'r  oesoedd  diweddar,  ac  y  maent  yn  cynnyddu  yn  barhaus. 
Tueddir  ni  gan  hyny  i  roddi  yr  ymchwiliad  hwn  i  fynu,  ac 
ymholi  i  ansawdd  presennol  duwioldeb  yn  ein  mysg  yn  ol 
y  rheol  a  osodwyd  i  lawr  eisoes.  Pe  gellid  profi  ein  bod  ni 
yn  rhagori  ymhell  ar  y  rhai  a  aethant  o'n  blaenau  mewn  difr- 
ifwch,  eto  mor  fyr  ydym  o  fod  yr  hyn  y  mae  gair  Duw  yn 
ofyn  genym,  a'r  hyn  hefyd  sydd  yn  anghenrheidiol  i'r  swydd 
oruchel  y  gosodwyd  ni  ynddi  fel  eglwys  i  ddwyn  tystiolaeth 
dros  Dduw,  ac  i  ennill  pechaduriaid  ato  ef. 

Ni  fynem  golli  ein  golwg,  ac  nis  gwnawn  ychwaith,  ar  rai 
arwyddion  hynod  ac  amlwg  yn  nghrefydd  yr  eglwys  yn  ein 
dyddiau  ni.  Y  mae  yn  ddiammheuol  fod  tueddiad  lled 
gyfìredinol  i  broífesu  Crist.  Y  mae  crefydd  yn  ddiau  yn 
ennill  tir  yn  hyn.  Er  cymaint  sydd  o  awyddfryd  yn  mysg 
gwyr  lled  ddysgedig,  yn  gystal  ag  ymhlith  lliaws  mawr  o'r 
gweithwyr  tlodion  i  ymbriodi  âg  anfiyddiaeth — ac  awyddfryd 
dychrynllyd  ydyw — y  mae  y  farn  gyffredinol  mewn  manau 
eraill  yn  bleidiol  i  grefydd,  ac  yn  wir  i  grefydd  efengylaidd. 
Ond  nid  ydym  i  sylwi  cymaint  yn  awr  ar  nodweddau  yr  oes 
ag  ar  eglwys  yr  oes,  a  chanfyddwn  yn  hon  hefyd  hynodrwydd 
arbenig  yn  ei  gweithgarwch  rydd  a  haelionus.  Ni  bu,  y  mae 
yn  ddiammheu,  y  fath  ysbryd  zelog  am  daenu  crefydd  er 
dyddiau  yr  apostolion  ag  sydd  yn  awr ;  ac  ni  fynem  ni  fod 
yn  rhy  ymchwilgar  a  chywrain  i  ymholi  faint  o  hono  sydd 
wedi  ei  arliwio  â  sectariaeth.     Addefwn  nad  yw  oll  yn  bur : 

ond  pa  gymysgiad  bynag  a  ganfyddir  ynddo,  y  mae  llawer  o 
hwn  yn  aur  dilin.  Golygfa  y  gallai  angelion  synu  wrthi,  ac 
ar  yr  hon  y  mae  y  Duw  mawr  ei  hun  yn  edrych  gyda  boddlon- 
rwydd,  yw  gweled  yr  eglwys  yn  ymysgwyd  o  gwsg  oesoedd,  yn 
lliosogi  ei  hoíferynau,  ac  yn  casglu  ei  nerth,  i  argyhoeddi  y 
byd.  Dywedwn  yn  llawen,  Sylwch  ar  ei  hymdrechiadau 
gartref  i  adeiladu  addoldai,  rhoi  addysg  i'w  gweinidogion,  a 
chodi  ysgolion,  a  phregethu  yr  efengyl,  a  hyíforddi  y  bobl : 
ac  edrychwch  arni  hefyd  ar  yr  un  amser  ar  bob  tu  i  For  rnawr 
y  Werydd,  yn  estyn  ei  breichiau  i  hanner  cylch  y  ddaear,  a 
thrwy  ei  chenadon  a'i  sefydliadau  cenadol,  yn  estyn  ben- 
dithion  yr  iachawdwriaeth  i  hanner  poblogaeth  y  byd.  Ni 
ddylem  gau  ein  llygaid  rhag  gweled  hyn,  canys  golygfa  ar- 
dderchog  yw  canfod  rhai  marsiandwyr  yn  dechreu  ysgrifenu 
ar  eu  nwyddau  marsiandiol,  ac  ar  ffrwynau  y  meirch,  "  Sanct- 
eiddrwydd  i'r  Arglwydd."  Pe  gallai  rhai  o  garedigion  Sîon, 
ag  sydd  wedi  myned  i  orphwys  er  ys  can'  mlynedd,  edrych 
o'u  beddau  ar  y  golygfeydd  sydd  yn  Llundain  yn  flyneddol 
yn  mis  Mai,  byddent  ymron  yn  barod  i  ddyweyd  ein  bod  ni 
wedi  cyrhaedd  y  milflwyddiant  yn  hanes  y  byd.  Y  mae  zel 
bellach  yn  cael  ei  gydnabod  fel  un  o'r  elfenau  sydd  yn  cyf- 
ansoddi  duwioldeb  ;  ac  edrychir  ar  y  proffeswr  hwnw  fel  un  o 
weddillion  yr  oes  a  aeth  heibio,  na  chydnabydda  ei  rwymed- 
igaeth  ei  hun  i  orchymyn  pendant  y  Gwaredwr  i  fyned  i'r 
holl  fyd  a  phregethu  yr  efengyl  i  bob  creadur. 

Ymae  hyn  yn  hyfrydlawn,  ond  nid  hyn  yw  y  cwbl.  Fe  all 
fod  genym,  fel  y  gwelsom  eisoes,  enw  o  fod  yn  fyw,  ac  eto  bod 
yn  farw.  Nid  oes  modd  i  ni  beidio  gwybod  nac  anghofio 
ychwaith  na  ddichon  fod  llawer  o'r  arian  a  roddir  yn  cael  eu 
cyfranu  heb  ddim  gwir  gariad  at  yr  amcan ;  a  phwy  a  ŵyr 
faint  o'r  llafur  sy'n  cael  ei  ddwyn  ymlaen  gan  ryw  ymhoffder 
o  weithgarwch,  a  chan  ffrwd  gref  esiampl  gyffredinol.  Nid 
rhaid  i  ni  ond  troi  i  sylwi  ar  Eglwys  Bhufain,  er  cael  prawf 
gymaint  o  zel  a  ellir  ddangos,  a  chymaint  o  gyfoeth  a  ellir 
dreulio,  heb  un  amcan  crefyddol  didwyll.  A  phan  y  cymerir 
y  cyfan  o'r  hyn  a  gyfrenir  gyda'u  gilydd,  heb  sylwi  dim  ar  yr 
hyn  a  roddir  oddiar  au-ddybenion,  mor  ychydig  yw  o'i  gym- 
haru  â'r  hyn  a  dreuliwn  arnom  ein  hunairi,  ac  á'r  hyn  y 
mae  achos  Crist  yn  ofyn  oddi  ar  ein  llaw. 

Gan  roddi,  ynte,  yr  holl  sylw  sy'n  ddyledus  i'r  ysbryd  hael 
a  gweithgar  sydd  yn  yr  eglwysi,  ni  a  ddeuwn  at  yr  ymholiad 

ynghylch  crefydd  ddifrifol  yr  oes.  A  ydyw  yr  eglwys  wedi 
ymwisgo  â  harddwisg  iachawdwriaeth  a  chyfiawnder — ac  a 
ydyw  hi  yn  dysgleirio  gan  ogoniant  sancteiddrwydd,  ac  yn 
adlewyrchu  y  goleuni  sydd  yn  disgyn  o'r  nefoedd  arni,  hyd  nes 
tynu  sylw  a  chynhyrfu  syndod  y  byd  ati  ?  A  oes  dysgLeir- 
deb  gogoneddus  ynddi  fel  rhyw  Gosen  yn  nghanol  tywyll- 
wch  Aiphtaidd,  neu  lanerch  werddlas  ffrwythlawn  yn  yr 
anialwch  moesol  hwn  ?  A  roes  hi  ben  ar  wrthddadleuon 
anffyddiaeth,  ac  a  atebodd  hi  ymholiad  gwawdus  ei  gelynion 
pan  y  gofynent,  "  Beth  a  wnaethoch  chwi  mwy  nag  eraill  P"  a 
hyny  trwy  ei  thymherau  nefolaidd,  ei  sancteiddrwydd  cyson, 
ei  rhodiad  ysbrydol,  ei  moesoldeb  uchel,  a'i  chymwynasgar- 
wch  teilwng,  îe,  trwy  oleuni  y  gwirionedd  yn  tanbeidio  yn 
ei  llygad,  ac  ysbryd  caruaidd  yn  anadlu  dros  ei  gwefusau,  a 
bendithion  trugaredd  yn  dyferu  oddiwrth  ei  dwylaw?  A 
ydyw  hi  yn  ymddangos  fel  tabernacl  Duw,  yn  llawn  o'i 
ogoniant  ef,  ac  yn  arddangos  ei  bresennoldeb  ?  A  ydyw 
Cristionogion  wedi  trechu  yr  ammheuaeth,  a  dystewi  y  cy- 
huddiad  o  fod  yn  rhagrithiol,  trwy  eu  buddygoliaeth  ar  y 
byd,  eu  hymofyniad  diwyd  a  dyfal  am  iachawdwriaeth  eu 
heneidiau,  eu  duwiolfrydedd  cyson,  eu  rhagoriaethau  cy- 
ífredinol,  eu  harafwch,  eu  gostyngeiddrwydd,  a'u  tiriondeb  ? 
A  ydym  ni  mewn  gwirionedd  yr  hyn  y  proífeswn  ein  bod, 
fel  dynion  yn  byw  yn  y  llafur  mwyaf  erbyn  byd  arall,  ac  yn 
dwyn  yn  amlwg  i  bob  llygad  argraíf  y  nef  a  thragywyddol- 
deb  ar  ein  cymeriad?  A  ydym  ni  yn  debyg  i  rai  yn  ym- 
drechu  am  goron  gogoniant,  neu  ryfelwyr  yn  ymladd  am 
ryddid  a  bywyd  tragywyddol  ?  A  oes  tebygolrwydd  yn  ein 
crefydd  ni  i'r  hon  sydd  yn  ein  gwneyd  yn  saint  yn  ein  bywyd, 
ac  a'n  gwnelai,  pe  byddai  raid,  yn  ferthyron  yn  ein  marwol- 
aeth  ?  A  allwn  ni  gymeryd  arnomfod  o  ddifrif  gyda  chrefydd, 
os  rhaid  ateb  y  cwestiynau  hyn  yn  nacaol  ? 

Pe  gofynid  i  ni  nodi  allan  y  prif  bechod,  a'r  hwn  sydd 
barod  i  amgylchu  yr  eglwys  yn  ein  dyddiau  ni,  ni  phetruswn 
ddywedyd  mai  bydolrwydd  meddwl,  calon,  ac  ymarweddiad, 
ydyw.  Y  mae  yn  hynod  o  ddaearol  yn  ysbryd  a  thymher  ei 
haelodau.  Y  mae  cariad  at  y  byd  wedi  dyfod  yn  ysbryd 
llywodraethol  ynddi,  o  flaen  yr  hwn  y  mae  'r  holl  deimladau 
sanctaidd  yn  gwanhâu  ac  yn  gwywo.  Ac  nid  yw  hyn  oll 
ychwaith  yn  anghydweddol  â'r  ysbryd  haelionus  a  addefasom 

eisoes  sydd  ynddi.  Trwy  ryw  amgylchiadau,  fe  ddichon 
weithiau  fod  ysbryd  i  gyfranu,  yn  y  man  lle  bo  pryderwch 
dros  ben  am  gasglu,  a  hyny  ar  yr  un  pryd.  Mewn  gwlad 
fasnachol  fel  hon,  y  mae  yn  anhawdd  i  broffeswyr  crefydd 
ddianc  rhag  ysbryd  anturiaethau  masnachol,  a  rhyw  ymryson 
a  thraws-gipio  oddi  ar  eu  gilydd.  Fe  ymwthia  y  penderfyn- 
iad  yn  gystal  a'r  pryderwch  am  fod  yn  gyfoethog  i  mewn  i'r 
eglwys,  oni  osodir  gwyliadwriaeth  ddyfal  rhagddo.  Y  mae 
wedi  gwneyd  felly,  fel  yr  ydym  yn  gweled  y  rhai  sydd  yn 
proífesu  eu  bod  wedi  gorchfygu  y  byd  trwy  ffydd,  yn  llawn 
mor  fywiog  ag  eraill  yn  yr  ymarferiad  o  bob  dyfais  i  gasglu 
cyfoeth  ar  frys  a  thrwy  unrhyw  foddion.  Ond  nid  mewn 
arferion  masnachol  yn  unig  y  gwelir  yr  ysbryd  bydol  hwn,  ond 
yn  nhueddiadau  ac  archwaeth  cyífredinol  Cristionogion 
proffesedig.  Y  mae  eu  dull  o  fyw,  eu  cyfeillachau,  eu  difyrwch, 
a'u  hymddyddanion,  yn  dangos  yn  amlwg  ryw  gydymffurfìad 
â'r  byd,  ymserchiad  ar  bethau  daearol,  tueddfryd  i  ymollwng 
gyda'r  byd  o'u  hamgylch,  dymuniad  cryf  i  dynu  dedwyddwch 
o  wrthddrychau  rheswm  yn  hytrach  na  ffydd,  ac  yn  proíi 
tuhwnt  i  ddadl  y  graddau  y  mae  ysbryd  bydol  yn  ein  plith 
yn  llethu  ysbryd  crefydd  a  duwioldeb. 

Nid  anmhriodoì  fyddai  ymholi  yma,  Pa  rai  yw  prif  ddiffyg- 
ion,  yn  gystal  a  phechodau,  crefydd  y  dyddiau  hyn ;  neu,  yn 
mha  bethau  yn  benaf  y  mae  proffeswyr  ein  hoes  ni  yn  syrthio 
yn  fyr?  Dau  yn  unig  a  enwir  fel  y  rhai  mwyaf  amlwg. 
Graìlaf  nodi  yn  gyntaf  y  dosbarth  hwnw  o  ddyledswyddau  a 
nodir  fel  rhai  defosionol,  ysbrydol,  a  meddyliol,  i'w  gwahan- 
iaethu  oddiwrth  y  rhai  ymarferol,  sef  yr  hyn  a  olygir  yn 
gyffredin  wrth  grefydd  yn  ei  chysylltiad  â  Duw :  cariad  at,  a 
chymundeb  â,  Duw ;  edrych  ar  Iesu,  a'r  ymsyniad  gwastadol 
o'i  werthfawrogrwydd  annhraethadwy ;  masnachu  â'r  nef; 
rhyw  argraff  annilëadwy  o  dragywyddoldeb :  teimlad  mawr- 
eddig  o'r  presennoìdeb  dwyfol ;  cyfeiriad  beunyddiol  y 
meddwl  at  sefyllfa  ddyfodol,  yr  hyn  megys  cadwen  gref  anwel- 
edig  a'n  rhw^-mai  wrth  fyd  aralL  Dyma  yr  hyn  sydd  arnom 
ei  eisieu — yr  ysbrydolrwydd  pur,  yr  ysbryd  addoli  diragrith, 
yr  anadliadau  nefolaidd,  a'r  ocheneidiau  hiraethlawn  am  sef- 
yllfa  a  chyfiwr  mwy  goruchel  a  sanctaidd,  yr  hyn  a  gynnwysir 
inewn  llawer  o  hymnau  a  genir  genym,  mewn  llawer  o'r 
bywgrafìiadau  a  ddarllenwn,  ac  mewn  llawer  o'r  pregethau  a 

wrandäwn.  Y  mae  genym  fFydd  sydd  yn  cymdeithasu  â 
llythyren  gair  Duw,  ond  y  mae  arnom  anghen  am  un  yn  ym- 
wthio  ymlaen  at  ei  ysbryd ;  y  mae  ein  íFydd  yn  aros  mewn 
geiriau,  nid  yw  yn  cyrhaedd  hyd  bethau ;  aiíF  y  gwirionedd 
yn  ei  ífurf  fawreddig  a  gogoneddus  heibio  o  flaen  ein  meddwl, 
ond  fe  fydd  llèn  a  gorchudd  drosto ;  nid  ydym  yn  ymaflyd 
yn  ei  wisg,  ac  yn  deisyf  arno  wenu  arnom,  ac  aros  gyda  ni,  a 
derbyn  ein  calonau  i  gymundeb  âg  ef. 

Y  mae  weithiau  yn  ymddangos  i  mi  fel  pe  byddem  wedi 
caniatâu  i  bynciau  cywir  ein  crefydd  wneuthur  niwed  i  ni,  ar 
un  olwg;  fel  pe  byddai  yr  athrawiaeth  o  gyfiawnhâd  trwy 
íFydd — y  gwirionedd  sylfaenol  hwnw,  a'r  unig  fíynnonell  gyf- 
reithlawn  o'r  hon  y  tardd  heddwch  i  gydwybod  pechadur — 
wedi  ei  bwriadu  i  rewi  ein  cariad,  a  difíbddi  yr  ymarferiad  o 
fyfyrdodau  pur  a  sanctaidd  yn  enaid  y  dyn  duwiol.  Wrth 
osod  hwyliau  a  theimladau  o'r  neilldu  fel  seiliau  gobaith  a 
ífynnonau  heddwch,  yr  ydym  mewn  perygl  o'u  llethu  yn 
hollol  Jeì  agweddau  addas  ar  y  meddwl  uwch  ben  gwrth- 
ddrychau  crefydd.  Wrth  anrhydeddu  g*waith  Crist  fel  unig 
sail  ein  cymeradwyaeth  gyda  Duw,  yr  ydym  wedi  esgeuluso 
yn  ormodol  waith  yr  Ysbryd  i'n  dyrchafu  i  dir  goleuni  a 
chariad.  Wrth  droi  mewn  gwrthwynebrwydd  oddiwrth  lun 
a  delw  y  groes  fel  cymhorth  i  addoli,  yr  ydym  wedi  esgeul- 
uso  arfer  y  groes  er  cynnyrchu  ynom  yr  hoìl  deimladau 
cyfreithlawn  a  dardd  oddi  ar  fyíÿrdodau  difrifol  arni.  Wrth 
ymwrthod  â'r  mynachŷ,  yr  ydym  hefyd  yn  esgeuluso  yr 
ystafell  ddirgel.  Wrth  wawdio  gorfoledd,  a  gweledigaeth- 
au,  a  dystawrwydd  breuddwydiol  y  rhai  sydd  yn  rhoi  eu  bryd 
ar  ddychymygion,  ni  a  adawsom  hefýd  i  golli  y  tangnefedd 
sydd  uwchlaw  pob  deall,  y  llawenydd  annhraethadwy  a  go- 
goneddus.  Wrth  roi  i  fynu  rai  llyfrau  a  olygid  genym  yn 
cario  teimladau  gyda  chrefydd  yn  rhy  bell,  onid  ymwrthod- 
asom  agos  â'r  oll  sydd  yn  tueddu  i  godi  a  chynnal  teimladau 
crefyddol  yn  y  fynwes.  Ni  fynwn  íFurfìau  i  addoli  wrthynt, 
ag  sydd  yn  trefnu  gweddiau  ar  ryw  amserau  penodol,  wyth- 
nos  o  ragbarotoad  i'r  cymun,  gweddîau  wrth  wisgo  a  thynu 
am  danom,  a  phob  amgylchiad  y  dichon  i  ni  fod  ynddynt, 
gan  eu  barnu  fel  pethau  yn  tueddu  i  gyfyngu  crefydd  a'i 
rhwymo  wrth  ryw  amserau  a  phethau,  ac  nid  yn  egwyddor 
wedi  ei  bwriadu  i  ddylanwadu  arnom  bob  amser  ac  yn  mhob 
v  2 

man,  ac  wrth  bob  peth ;  ac  eto,  onid  ydym  wedi  ymadael  yn 
llwyr  â  phob  help  i  addoli,  a  phob  moddion  a  chymhorth  i 
gadw  i  fynu  grefydd  y  galon  tuag  at  Dduw?  Mae  holl 
daclau  yr  Eglwys  Babaidd  yn  cael  eu  íîìeiddio  genym  fel 
dyfais  dyn,  dychymygion  ofergoeledd,  a  phethau  yn  gosod 
gwawd  ar  addoliad  Duw ;  ond  a  ydym  ni  yn  llenwi  eu  lle 
hwy  â'n  Biblau,  ein  llyfrau  hymnau,  a'n  bywgraffiadau  cref- 
yddol,  fel  cynnud  i  fflam  ein  cyflawniadau  wrth  addoli  ?  Yr 
ydym  yn  barod  i  ammheu  cywirdeb  yr  ysgogiad  hyny  i 
addoli,  a  godir  gan  ryw  ddull  hen  a  chywrain  mewn  adeiladu, 
rhyw  gerfwaith  ardderchog,  cerddoriaeth  bêrleisiol,  ac  ad- 
feilion  hen  eglwysi  maluriedig ;  ond  a  ydym  ni  yn  ymboeni 
i  fagu  ynom  ysbryd  mawl  ac  addoliad  trwy  y  mynych  gyfeir- 
iad  a  wneir  at  ein  synwyrau  yn  ngolygfëydd  natur,  ac  yn 
arwyddion  cyfreithlawn  ein  crefydd  sanctaidd  ?  Yn  fyr,  yr 
ydym  wedi  ymwadu  â  Phabyddiaeth,  ac  â'i  faban,  Puseyaeth, 
ond  y  mae  arnom  fawr  anghen  am  ymroddiad  rhai  o'u 
dysgyblion  goreu,  wedi  ei  buro  oddiwrth  ofergoeledd,  a'i 
arwain  a'i  oleuo  gan  gyfundraeth  efengylaidd  y  gair  dad- 
guddiedig — duwiolfrydedd  Fenelon  a  Pascal  wedi  ei  impio 
ar  yr  athrawiaeth  o  gyfiawnhâd  trwy  ffydd ;  neu  yn  hytrach, 
yn  tyfu  arno  fel  ei  ífrwyth  naturiol.  Y  mae  yn  ein  plith 
lawer  fel  hyn ;  ond  O !  gan  Dduw,  na  byddent  yn  amlach  ! 

Ond  "  nid  â  y  rhywogaeth  hon  allan  ond  trwy  weddi  ac  ym- 
pryd,"  ac  y  mae  Cristionogion  yr  oes  hon  yn  hynod  fyr  mewn 
ympryd,  os  nad  mewn  gweddi.  Yr  ydym  yn  byw  mewn  oes 
brysur  iawn,  pan  nad  yw  dynion  yn  cael  ond  ychydig  iawn 
o  amser  i  weddio  yn  y  dirgel,  i  ddarllen  yr  ysgrythyrau,  ac  i 
fyfyrio.  Efallai  na  bu  erioed  can  lleied  o  wedd'io  yn  y  dir- 
gel  gan  broffeswyr  ag  sydd  yn  awr,  Ni  esgeuluswyd  yr 
ystafell  ddirgel  erioed  yn  fwy  gan  y  corff  mawr  a  alwant  eu 
hunain  yn  Gristionogion.  Y  mae  lle  i  ofhi  mai  rhyw  ymad- 
roddion  byrion,  brysiog,  yn  cael  eu  sibrwd  heb  y  difrifwch 
a'r  ystyriaeth  a  weddai,  neu  ryw  ffurf  o  weddi  fèr  a  ddysg- 
wyd  ar  dafod  leferydd,  ac  a  adroddir  nos  a  boreu,  yw  yr  holl 
weddiau  dirgel  y  mae  rhai  yn  eu  honrymu  i  Duw.  Wrth 
fyned  i'r  dirgel  i  weddio  y  meddylir — fod  dyn  yn  neillduo 
rhyw  le  ac  adeg  briodol  i  gyfarfod  â  Duw,  ac  yno  yn  tywallt 
yn  rhydd  ac  yn  helaeth  i'w  glustiau  Ef,  holl  ofalon,  a  thrist- 
wch,  a  dymuniadau,   a  phechodau  calon  Iwythog   a  chyd- 

wybod  derfysglyd;  ie,  y  mae  yn  cynnwys  mwy,  y  mae  yn 
arwyddo  gweithred  plentyn  mewn  ysbryd  mabaidd  yn  myned 
i  ymddyddan  â'i  Dad  Nefol,  ac  i  gyflwyno  ger  ei  fron  ei  fawl, 
a'i  ddiolchgarwch,  a'i  gariad,  ac  i  eiriol  âg  ef  dros  y  rhai  oll 
sydd  yn  cyfranogi  yn  ei  weddi'au.  Y  mae  yn  rhy  amlwg 
mai  ychydig  iawn  mewn  cymhariaeth  sydd  o  ymarfer  â'r 
weddi  ddirgel  yn  y  dyddiau  bydol  a  daearol  hyn.  Y  mae 
Cristionogion  yn  byw  gormod  yn  y  cyhoedd,  i  fod  yn  fynych 
yn  yr  ystafell  ddirgel.  Ai  nid  yw  hi  felly?  atebed  y  darllen- 
ydd.  Beth  a  ddywed  dy  ystafell  ddirgel  a'th  gydwybod  dif 
Beth  yw  y  dystiolaeth  a  ddygir  yn  dy  erbyn  f  O !  broffeswyr! 
beth  meddwch ;  ai  nid  ydych  chwi  yn  attal  gweddi,  ac  yn 
llunio  pob  math  o  esgusion  am  ei  hesgeuluso  ?  Pa  fath 
ysbrydolrwydd  a  thymhernefolaidd  a  ellwch  chwi  ei  ddysgwyl, 
sydd  yn  parhau  i  esgeuluso  yr  ystafell  ddirgel? 

Ond  nid  hwn  yw  yr  unig  ddiffyg  sydd  yn  yr  eglwys  yn  yr 
oes  hon  ;  canys  y  mae  yr  anghen  am  gadw  cydwybod  dyner  a 
dirwystr  yr  un  mor  amlwg  a'r  hyn  y  sylwasom  arno  eisoes.  Mae 
difrifwch  gyda  chrefydd  i'w  ganfod  mor  eglur  mewn  dymun- 
iad  didwyll  a  phryderus  am  wneyd  yr  hyn  oll  sydd  uniawn, 
ag  yr  ymddengys  mewn  gweddi  a  mawl.  Ac  efallai  fod  yn 
haws  egluro  hyn  na  'r  llall.  Y  mae  llawer  iawn  o  bobl  Dduw 
wedi  eu  gosod  mewn  sefyllfaoedd  nad  allant  neillduo  llawer 
o  amser  i  addoli :  nid  eiddo  hwy  eu  hunain  yw  eu  horiau : 
ond  gall  pob  un  fod  yn  gydwybodol  yn  ei  fuchedd  a'i  ymar- 
weddiad.  Nid  oes  eisieu  mwy  o  omser,  er  y  bydd  eisieu 
mwy  o  benderfyniad,  mewn  rhai  amgylchiadau,  i  wneyd  yr 
hyn  sydd  yn  ei  le,  yn  hytrach  na  'r  hyn  sydd  o'i  le.  Mewn 
gwlad  drafhidiol  (commercial)  fel  hon,  lle  y  mae  cymaint  o 
draws-ymgyrhaedd  mewn  masnach,  a  ffyniant  mor  ansicr,  y 
mae  y  temtasiynau  i  dori  dros  y  rheol  euraidd  "  pa  bethau 
bynag  sydd  wir,  a  gonest,  a  chyfiawn,  a  phur,  a  hawddgar,"  yn 
lliosog,  a  chryfion,  a  mynych  iawn.  Y  mae  masnach  yn  rhoi 
prawf  beunyddiol  o  egwyddorion.  Dyma  yw  maen  prawf 
enw  da  ac  anrhydedd  gan  y  rhai  sy'n  prynu  ac  yn  gwerthu. 
Ond  nid  rhyw  ddygwyddiadau  anghyffredin  yw  gweithred- 
iadau  twyllodrus  gan  broffeswyr  crefydd  yn  y  dyddiau  hyn. 
Y  mae  mwy  o  anfri  yn  cael  ei  daflu  ar  enw  ac  achos  Crist 
trwy  hyn,  na  thrwy  ddim  arall  a  ellid  enwi.  Y  mae  difíyg 
cywirdeb  manwl  ac  uchel  mor  gyfíredin,  fel,  os  dygwydd  fod 

un  yn  rhywle  yn  meddu  arno,  y  mae  yn  cyfiröi  syndod  ac  yn 
ennill  i'w  berchenog  dedwydd  barch  a  chanmoliaeth  anarferol. 
Nidydymynmeddwl  awgrymu  wrth  hyn  fod  holl  broffeswyr 
ein  gwlad  ymron  yn  bobl  anonest,  ond  yn  unig  fod  y  difwyniad 
a  wneir  ar  anrhydedd  a  boneddigeiddrwydd,  mewn  achosion 
bychain  masnachol,  mor  gyffredin,  fel  nad  ydynt  yn  cyffröi 
ond  llai  o  syndod  a  digllonedd  nag  a  ddylent,  mewn  un  sydd 
yn  proffesu  ei  fod  o  ddifrif  am  gael  meddiant  o  deyrnas 
Dduw.  Yr  hyn  a  ddywed  Paley  gyda  golwg  ar  roi  enw  o 
dan  erthyglau  ffydd — sef  "Nas  gallai  hwnw  byth  gadw 
cydwybod  " — a  ddywedir  mewn  gair  neu  a  ddangosir  mewn 
gweithred  gan  liaws  mawr  gyda  golwg  ar  faterion  eraill. 
Anfynych  y  ceir  hyd  i'r  dyn,  hyd  yn  nod  yn  mysg  proffeswyr 
crefydd,  ag  sydd  yn  cymeryd  cydwybod  dyner  wedi  ei  goleuo 
yn  arweinydd  iddo,  i'r  hon  y  mae  beunydd  yn  ufuddhau,  yn  ei 
holl  weithredoedd,  ei  eiriau,  a'i  deimladau — yn  ei  holl  ym- 
ddygiadau,  pan  na  bo  neb  yn  gweled  ond  Duw,  yn  gystal  a'r 
rhai  sydd  yn  weladwy  i  ddyn — pan  y  byddo  hyny  yn  ei  osod 
yn  agored  i  anghyfleusdra  a  cholled,  fel  yr  amser  na  bo  yn  ei 
osod  mewn  un  traul  nac  yn  nod  i  un  gwawd  nac  anfri.  Rhyw 
linell  o  ymarweddiad  anhawdd  ei  chanfod,  er  fod  crefydd  yn 
gofyn  yn  awdurdodol  am  dani,  yw — cymeryd  fel  rheol  i  ym- 
arweddu  wrthi  y  penderfyniad  hwn,  "  Myfi  a  wnaf  yr  hyn  oll 
a  ddywed  fy  Mibl  a'm  cydwybod  sydd  uniawn  ac  yn  ei  le :" — 
a  chario  y  rheol  hon  wedi  hyny  i  holl  brif  geinciau  a  mân 
gangenau  dyledswyddau  Cristionogoi ;  a'i  chymeryd  yn  rheol 
i'n  tymherau  a'n  hysbrydoedd,  ein  meddyliau  a'n  teimladau, 
yn  gystal  a'n  geiriau  a'n  gweithredoedd ;  i  beri  iddi  lywodr- 
aethu  arnom  yn  ein  cylchoedd  cymdeithasol  yn  gystal  a'n 
bargenion  masnachol ;  bod  yn  barod  er  mwyn  y  rheol  hon  i 
wneyd  unrhyw  aberth,  a  chyflawni  unrhyw  weithred  o  hunan- 
ymwadiad,  ac  i  ddyoddef  unrhyw  golled  ;  sydd  ymddygiad  a 
orchymynir  gan  ein  crefydd,  ac,  er  mor  anaml  y  gwelir  ef, 
nid  yw  byth  yn  fyr  o  gael  ei  barchu  a'i  ryfeddu. 

Y  mae  yn  ymddangos  gan  byny  fod  nifer  fawr  o  broffeswyr 
Cristionogol  heb  wybod  ond  i  raddau  anmherffaith  beth  y 
mae  "  crefydd  bur  a  dihalogedig "  yn  ei  ofyn  ganddynt ;  a 
bod  anghen  mawr  eu  harwain  i  ail-fyfyrio  arni  a  chwilio  am 
dani  ar  ddalenau  yr  ysgrythyr  ddwyfol  a  sanctaidd.  Yr 
ydym  wedi  colli  golwg  ar  yr  ysgrif  wreiddiol  ysbrydoledig, 
ac  wedi  cyfyngu  ein  sylw  i'r  adysgrifion  anmherffaith  y  deuwn 

o  hyd  iddynt  ar  bob  llaw.     Yr  ydym  trwy  ryw  gydsyniad 
dystaw  wedi  newid  y  maen  prawf,  a  gosod  ein  bryd  a'n  hamcan 
ar  ryw  reol  isel  a  gwael.     Aethom  yn  ddeddf  i'n  gilydd,  yn 
lle  gwneyd  Gair  Duw  yn  ddecldf  i  ni   oll.     Yr  ydym  yn 
dyoddef  crefydd  fydol,  gymysgedig,  wanaidd,  mewn  eraill,  o 
herwydd  ein  bod  yn  dysgwyl  i'r  un  pethau  gael  eu  goddef 
ynom  ninnau.     Yr  ydym  yn  ceisio  ffurfio  esgusion  trostynt 
hwy,  oblegid  ein  bod  yn  dysgwyl  i'r  unrhyw  esgusion  gael 
eu  rhoi  drosom  ninnau  yn  ol.     Yn  lle  "ymlanhau  oddiwrth 
bob  halogrwydd  cnawd  ac  ysbryd,  gan  berífeithio  sancteidd- 
rwydd  yn  ofn  Duw,"  yr  ydym  wedi  gŵyrdroi  y  gwirionedd,  nad 
oes  dim  perffeithrwydd  i'w  gyrhaedd  ar  y  ddaear,  i  fath  o 
drwydded  i  gyfiawni  unrhyw  rif  a  mesur  o  weithredoedd  an- 
mherífaith.     Ein    nod   uchaf  a  phenaf  yw  ymwrthod  âg 
anfoesoldeb,  a  difyrwch  llygredig  y  byd ;   mynych  gyrchu 
i  wrandaw  ar  weinidogaeth   efengylaidd ;   a    chydsynio   âg 
athrawiaeth  gywir;    a  hyn  gydag  ymuno  â  rhyw   eglwys 
Gristionogol,  a  chyfranogi  o  Swper  yr  Arglwydd,  a  phrofì 
cynhyrfiad  bychan  o  dan  y  bregeth  yn  awr  a  phryd  arall, 
a  gweddi  frysiog  nos  a  boreu — hyn,  meddwn,  yw  crefydd 
lliaws  mawr  iawn!     Dichon  nad  oes  yno  ddim  ysbrydolrwydd 
a  nefoleidd-dra  yn  y  myíyrdodau — dim  bywycl  ffydd  a  chym- 
undeb  â  Duw — dim  ymladd  yn  erbyn  byd,  cnawd,  a  diafol — 
dim  pryderwch  am  gynnyddu  mewn  gras — dim  sylw  mawr 
ar  dragywyddoldeb — dim  ymdrech  am  gymhwysder  i  fyned 
yno  fel  yr  ydys  yn  nesâu  iddo — dim  tynerwch  cydwybod — 
dim  llafur  i  ddysgyblu  y  dymher — dim  meithrin  cariad — dim 
gwneyd  crefydd  yn  orchwyl  penaf  a  hyfrydwch  mwyaf — dim 
ymneillduad  ysbryd  oddiwrth  y  byd — yn  fyr,  dim  argraff  o 
nodweddiad  y  Cristion,  fel  y  gosodir  ef  allan  ar  ddalenau  yr 
ysgrythyrau,  ar  yr  holl  feddwl,  a'r  galon,  a'r  gydwybod,  a'r 
fuchedd.     Y  mae  yn  anghenrheidiol  ein  cymeryd  ni  oll  allan 
o'r  byd  crefyddol  fel  y  gelwiref,  a'ngosodeilwaithoamgylch 
y  Bibl,  i  ddeall  beth  yw  bod  yn  Gristion  yn  gystal  a  chael  ein 
galw  felly.     Ymröwn  at  wneuthur  hyn ;  a  cheisiwn  anghofio 
beth  yw  y  corff  o  broffeswyr,  a  dechreu  o  newydd  i  ddysgu 
beth  a  ddylent  fod.     Chwiliwn  am  y  Cristionogion  mwyaf 
ymroddgar,  sanctaidd,  a  chydwybodol,  y  gallwn  gael  gafael 
ynddynt ;  ac  os  na  chawn  lawer  o  rai  byw  yn  sefyll  yn  uwch 
na  'r  lleill,  trown  ar  unwaith  at  fy wgrafnadau  yr  ymadawedig, 
a  dywedwn  wrthym  ein  hunain — Nid  yw  y  rhai  hyn,  er  mor 

hynod  ydynt,  yn  dyfod  i  fynu  at  brawf-reol  deddf  Duw:  hwy  a 
addefent  hyn  eu  hunain,  ac  os  oeddynt  hwy  yn  galaru  o  herwydd 
eu  diffygion  a'u  colliadau,  yna  pwy  ydwyf  fi.  Y  mae  lle  i 
ofni  ein  bod  ni  yn  llygru  ein  gilydd,  gan  arwain  y  naill  y 
llall  i  ymfoddloni  ar  rywfath  o  dduwioldeb  cynnulleidfaol. 
Cafodd  llawer  niwed  trwy  eu  derbyn  yn  aelodau  eglwysig ! 
Yr  oeddynt  yn  fwy  pryderus  a  difrifol  cyn  eu  derbyn  i'r 
frawdoliaeth  nag  y  buont  wedi  hyny.  Pan  y  derbyniwyd 
hwy  i  gymundeb  y  saint,  fel  y  proffesent  hwy  eu  bod,  yr  oedd 
eu  crefydd  fel  pe  daethai  i  dý  o  ia,  yn  lle  i  wely  brwd.  Yr 
oeddynt  yn  tyfu  yn  well  yn  eu  sefyllfa  gyntefig  nag  yn  yr  un 
newydd.  Ar  y  cyntaf,  synid  a  chythruddid  hwy  yn  fawr 
wrth  ganfod  y  clauarineb,  yr  afreoleidd-dra,  y  bydolrwydd, 
a'r  ffaeleddau  ag  oedd  mewn  rhai  o'r  hen  broffeswyr ;  a  llef- 
ent,  mewn  somedigaeth  a .  galar,  "  Ai  hon  yw  eglwys  Crist  ?M 
Cyn  pen  hir,  cerddodd  rhyw  ddylanwad  marwol  drostynt 
hwythau,  a  suddodd  eu  crefydd  i  dymher  yr  hinsawdd  o'u 
hamgylch. 

Gan  hyny  bwriwn  oddiwrthym  y  ddiod  gwsg  angeuol  sydd 
mor  aml  yn  suo  y  gydwybod  derfysglyd,  sef,  Yr  wyf  cystal 
a'm  cymydog — ac  awn  dan  grynu  a  gweddio  yn  bryderus  at 
yr  ysgrythyrau  gan  ymholi,  Beth  yw  bod  yn  Gristion  ?  Nis 
gall  yr  un  grefydd  fod  yn  ddidwyll  ond  un  ddiírifol ;  ac  nis 
gall  yr  un  grefydd  ein  dwyn  ni  i'r  nefoedd  ond  un  ddifrifol ; 
ac  nis  gall  yr  un  grefydd  fod  yn  un  ddedwyddol  ond  un  ddifr- 
ifol.  Deffröwch  o'ch  cwsg  a'ch  breuddwydion,  chwi  Gristion- 
ogion  proffesedig !  Y  mae  lluoedd  o  honoch  yn  meirw  yn  eich 
pechodau ;  yr  ydych  yn  myned  i  lawr  i'r  pydew  â  chelwydd  yn 
eich  deheulaw.  Ni  wna  eich  proffes  yn  unig  eich  achub  chwi, 
a  dyma  y  cyfan  sydd  gan  lawer  o  honoch  i  bwyso  arno.  Mae 
miliynau  o  broffeswyr  crefydd  yn  y  pydew  diwaelod,  y  rhai 
na  ddygasant  anfri  ar  eu  crefydd  tra  yr  oeddynt  yn  fyw,  trwy 
ddim  anfoesoldeb  ;  ond  nid  oedd  bywyd  Duw  yn  eu  heneidiau 
— yr  oedd  g^nddynt  enw  o  fod  yn  fyw,  eto  meirw  oeddynt. 
Edrychasant  o'u  hamgylch  ar  gynnulleidfaoedd  yr  oes  yr 
oeddynt  yn  byw  ynddi  fel  prawf-reol  eu  crefydd,  yn  lle 
sylwi  yn  graff  ar  y  Bibl ;  ac  aethant  o  flaen  brawdle  Crist, 
gan  ddywedyd,  "  Arglwydd,  Arglwydd,  oni  alwyd  üi  ar  dy 
enw  di  ?"  A  chawsant  eu  hateb  gyda  'r  ddedfryd  a'r  gwrthod- 
iad  ofnadwy  hwnw,  "Nis  adnabum  chwi  erioed ;  ewch  ymaith 
oddiwrthyf!" 

YR  ANGHENRHEIDRWYDD  AM  FOD  O  DDIFRIF  MEWN  YMEG- 
NIADAU  PERSONOL  AC  YMDRECHIADAU  UNIONGYRCHOL  AM 
IACHAWDWRIAETH  ENEIDIAU. 

Y  mae  gwladgarwch  yn  rhan  o  grefydd ;  ac  y  mae  yr  hwn 
sydd  yn  gwir  garu  Duw  yn  caru  ei  wlad  hefyd.  Nid  yw  y 
Bibl,  mae  'n  wir,  yn  gwybod  dim  am  wrthdeimladau  cenedl- 
aethol;  ond  i'r  gwrthwyneb  y  mae  yn  condemnio  y  rhagfarn 
ffol  a  drygionus  hwnw  sydd  yn  arwain  preswylwyr  un  wlad  i 
gasâu  preswylwyr  gwlad  arall,  am  eu  bod  yn  ddeiliaid 
llywodraeth  arall,  yn  siarad  iaith  arall,  ac  yn  cael  eu  gwahanu 
oddiwrthynt  hwy  gan  for  neu  afon,  neu  ryw  derfyn  arall. 
Eto,  y  mae  rhyw  seiliau  i  gariad,  a  chymhelliadau  i  ymdrech- 
iadau  dyngarol,  mewn  cysylltiad  â'n  gwlad  ni  ein  hunain, 
nad  ydynt  felly  i  unrhyw  wlad  arall.  Un  o  honynt  yw,  ein 
hagosrwydd  at  ein  gilydd.  Yr  ydym  yn  rhwym  i  wneuthur  da 
i  bawb  yn  ol  y  cawn  gyfleusdra  i  hyny,  ond  yn  enwedig  i  rai 
yn  ein  cymydogaeth  ein  hunain.  Dylai  y  rhai  a  fo  yn 
newynu  yr  ochr  arall  i'r  ddaear  dderbyn  ein  rhoddion  can 
gynted  a  chan  belled  ag  y  gallwn  eu  hanfon  iddynt ;  ond  y 
mae  gan  yr  hwn  sydd  newydd  syrthio  dan  flinder,  ac  yn  marw 
wrth  ein  drysau,  hawl  arbenig  arnom.  Rhaid  i  ni  ofalu  am  y 
paganiaid  sydd  yn  trengu;  ond  a  anghofìwn  ni  y  Cymry 
sydd  yn  marw  hefyd?  At  y  paganiaid  ni  a  allwn  anfon 
eenadon,  ac  at  y  Cymry  ni  a  allwn  fyned  ein  hunain.  A 
hyn  yw  pwnc  y  bennod  hon — y  rhwymedigaethau  sydd 
arnom  i  ddiwydrwydd  personol  mewn  ymdrechiadau  union- 
gyrchol  tuag  at  dròedigaeth  eneidiau.  Rhaid  i'r  ymdrech- 
iadau  hyn,  y  mae  yn  amlwg,  gael  eu  cyfeirio  at  ein  cydwlad- 
wyr,  ein  cymydogion,  ein  teuluoedd,  a'n  cyfeillion.  A  oes 
anghenrheidrwydd  am  ymdrechiadau  personol  o'r  fath  ? 

Edrychwch  ar  ansawdd  foesol  ein  gwlad.     Y  mae  weithian 
fwy  na  thri  chan'  mlynedd  er  y  diwygiad  oddiwrth  Babydd- 

iaeth;  agos  i  ddau  can'  mlynedd  er  pan  basiwyd  Deddf  y 
Goddefìad  Crefyddol  ( Toleratiorì) ;  mwy  na  chan'  mlynedd 
er  yr  adfywiad  crefyddol  trwy  lafur  Ẅhitfìeld  a  Wesley; 
agos  i  ddeng  mlynedd  a  thriugain  er  pan  sylfaenwyd  yr 
Ysgolion  Sabbothol  gan  Bobert  Raikes  ;  hanner  can'  mlynedd 
er  pan  ddechreuodd  crefydd  efengylaidd  ymledu  yn  Eglwys 
Loegr;  tair  blynedd  a  deugain  er  pan  sylfaenwyd  y  Fibl 
Gymdeithas  ;  ychydig  mwy  na  hyny  er  yr  amser  y  fíurfìwyd 
Cymdeithas  y  Traethodau  Crefyddol;  ac  ychydig  llai  er  y 
pryd  y  gwnaed  cyfnewidiadau  pwysig  yn  y  dull  o  addysgu 
yn  yr  ysgolion  dyddiol,  gan  Bell  a  Lancaster ;  heb  son  dim 
am  y  gwahanol  sefydliadau  eraill — y  Cymdeithasau  Cenadol 
Cartrefol,  y  Cenadaethau  Trefol  a  Dinasol,  ac  amryw  eraill, 
y  rhai  a  sefydlwyd  yn  unig  ac  yn  hollol  er  gwellhau  sefyllfa 
ysbrydol  y  trigolion.  Y  mae  y  Fibl  Gymdeithas  wedi  lled- 
anu  mwy  nag  ugain  miliwn  o  gopiau  o'r  ysgrythyrau  ;  a 
Chymdeithas  y  Traethodau  wedi  anfon  allan  agos  i  bum 
can'  miliwn  o  lyfrau  a  thraethodau ;  ac  y  mae  rhai  sefydliadau 
eraill  wedi  chwanegu  miliynau  mwy,  o  Fiblau,  traethodau, 
ynghyd  â'r  "Llyfr  Gweddi  Gyfíredin."  Y  mae  eglwysi  a 
chapeli,  ac  ysgolion,  wedi  amlhau  yn  fwy  nag  mewn  un  oes 
o'r  blaen.  Ac  eto,  beth  a  pha  fath  yw  sefyllfa  foesol  trigol- 
ion  Prydain — Prydain  Brotestanaidd — y  pryd  hwn  ?  Yn  y 
dref  lle  yr  wyf  fì  yn  byw  (Birmingham)  a'i  chyífiniau,  y  mae 
agos  i  ddaucant  a  deg  o  filoedd  o  drigolion;  ac  o'r  rhai  hyn, 
mae'n  debyg,  nad  oes  uwchlaw  deugain  mil  o  rai  dros  ddeu- 
ddeg  oed  byth  i'w  gweled  ar  unwaith  mewn  addoliadau 
cyhoeddus.  Tỳner  o'r  rhai  hyn  y  Pabyddion  a'r  Undodiaid, 
ac  eraill  nad  ydynt  yn  dal  yr  athrawiaeth  sydd  yn  ol  yr 
efengyl,  ac  O !  y  gyfran  fechan  o'r  holl  boblogaeth  sydd  yn 
mwynhâu  moddion  gras,  ac  sydd  yn  dal  perthynas  mor 
uniongyrchol  âg  iachawdwriaeth  dragywyddol  eu  heneidiau. 
Yn  mha  le  y  mae  y  gweddill  mawr,  a  pha  fath  yw  eu  cymer- 
iad  a'u  cyflwr  gyda  golwg  ar  dragywyddoldeb !  Nid  yw 
hyn  ond  rhyw  arlun  o'r  trefì  mawrion  eraill,  ac  o  sefyllfa  y 
brif-ddinasj  Llundain.  A  hawdd  y  gellir  gofyn,  Pa  fath 
gan  hyny  yw  ansawdd  ysbrydol  y  wlad  hon,  sy  mor  lawn  o 
Fiblau,  addoldai,  a  gweinidogion — ie,  y  glyn  gweledigaeth 
hwn,  a  gwlad  y  goleuni  ? 

Pe  na  buasai  genym  ond  anamlder  y  moddion  i  wneuthur 

daioni  i  gwyno  o'i  herwydd,  buasai  genym  lai  o  destun  galar 
a  gofid ;  ond  meddylied  un  am  yr  holl  sefydliadau,  ac  offer- 
ynau,  a'r  moddion  i  wneuthur  drwg  sydd  beunydd  ar  waith. 
Y  mae  sefyllfa  foesol,  neu  yn  hytrach  anfoesol,  llawer  iawn 
o  drigolion  ein  gwlad  ymhell  uwchlaw  dirnadaeth  y  rhai 
na  fuont  yn  chwilio  i  mewn  i  hyny.  Y  mae  pawb  yn  gwyb- 
od  mor  gyfiredin  yw  meddwdod  ac  anniweirdeb  yn  y  wlad, 
ac  y  mae  amryw  yn  deall  i  raddau  fod  llawer  o  anffyddiaeth 
ar  waith ;  ond  nid  yw  cilfachau  anwiredd — y  ífosydd  dyfnion, 
sefydlog,  a  heintus,  llawn  o  lygredigaeth,  sydd  yn  wastadol 
yn  taflu  allan  eu  tawch  dinystriol  i'r  awyrgylch  foesol,  ac  yn 
gwenwyno  miloedd  o  ddynion  yn  y  bröydd  hyn — yn  wyb- 
yddus  nac  yn  cael  dychymygu  am  danynt  gan  y  rhai  sydd 
yn  ddyeithrol  i  hanes  fanwl  teyrnas  y  tywyllwch. 

Y  mae  un  awdur,  i'r  hẃn  y  mae  crefyddwyr  yr  oes  yn  dra 
rhwymedig,  wedi  cyhoeddi  llyfr  yn  ddiweddar,  dan  yr  enw, 
"  The  Power  of  the  Press,"  yn  yr  hwn  y  mae  yn  rhoi  cyf- 
rifon  wedi  eu  casglu  o'r  manau  cywiraf,  a'u  profi  â'r  tystiol- 
aethau  cadarnaf,  ag  sydd  yn  ddigon  i  beri  i  arswyd  a  dychryn 
redeg  trwy  yr  holl  genedl,  ae  i  ddeífröi  pob  un  sydd  yn  caru 
y  Bibl,  ei  wlad,  a'i  Dduw,  i  weithgarwch  mwy  nag  erioed. 

Y  mae  yr  ymchwiliwr  diflin  hwn  yn  ein  hysbysu  fod  un 
miliwn  ar  ddeg,  saith  gant  a  dwy  o  fìloedd,  o  bapyrau  newydd- 
ion,  a  gyhoeddir  ar  y  Sabboth  i  lygru  a  denu  dynion  i  halogi 
Dydd  yr  Arglwydd,  yn  cael  eu  gwasgaru  bob  blwyddyn  yn 
y  deyrnas  gyfunol ;  tra  nad  ydoedd  nifer  y  copiau  a  ledanwyd 
gan  y  Fibl  Gymdeithas  Frytanaidd  a  Thramor,  y  Fibl 
Gymdeithas  Drindodawl,  a  Bibl  Gymdeithas  yr  Argraffwasg 
Hydd  yn  Coldstream,  (Scotland),  ynghyd  â  thraethodau  gan 
Gymdeithas  y  Traethodau,  yn  cyrhaedd  y  llynedd  i  un 
ran  o  dair  o'r  nifer  dirfawr  a  nodwyd. 

"  Ond  y  mae  peth  mwy  dychrynllyd  yn  aros  eto  heb  ei 
ddadguddio.  Y  mae  oddeutu  deg  a  thriugain  o  wahanol 
fân-gyhoeddiadau  (yn  gwahaniaethu  yn  eu  prisiau  o  geiniog 
a  dimai  i  ddimai)  yn  cael  eu  cyhoeddi  yn  wythnosol :  a  phe 
gadewid  allan  gyfres  nodedig  o  lyfrau  poblogaidd  sydd  yn 
cael  lledaniad  helaeth  o  Edinburgh,  yn  Scotland,  y  rhai 
hefyd  sydd  â  thuedd  niweidiol  ynddynt  yn  ol  barn  amryw, 
byddai  o  leiaf  driugain  yn  aros  wed'yn  o  rai  nad  oes  dim 
ammheuaeth  nad  ydynt  yn  hollol  niweidiol.     G'r  rhai  hyn, 

yr  un  mwyaf  diniwed,  efallai,  sydd  yn  cael  y  lledaniad 
mwyaf.  Dywedir  fod  can'  mil  yn  cael  eu  gwerthu  o  hono 
bob  wythnos.  Ond  er  yr  ymwrthoda  yn  broífesedig  â  phob 
egwyddorion  llygredig,  eto  meithrina  ddychymygion  afreolus 
a  halogedig  trwy  y  ffugchwedlau  o  gyfansoddiad  y  Ffrancod, 
ac  ysgrifion  gwageddus  cyífelyb,  a  osodir  ynddo  fel  y  pethau 
mwyaf  cymeradwy.  Yn  nesaf  athwnw,  y  cawn  bapyryn  mwy 
rhydd  fyth,  yn  lledanu  yn  wythnosol  oddeutu  pedwar  ugain 
mil  o  gopiau ;  ac  wedi  hyny,  wele  chwech  o  bapyrau  radd  yn 
îs  yn  y  rhestr  lygredig,  yn  anfon  allan  oddeutu  ugain  mil  bob 
un  yn  wythnosol,  neu  gyda'u  gilydd  oddeutu  chwe'  miliwn 
dau  cant  a  deugain  o  filoedd  bob  blwyddyn.  Ac  yn  olaf  oll, 
cawn  restr  o  sothach  halogedig  anoddefol,  y  rhai,  pe  sylwid 
arnynt  yn  fanylaidd,  a  wnaent  i'r  Cristion  arswydo  yn  yr 
olwg  arnynt,  a  rhyfeddu  yn  mha  le  y  gellid  cael  darllenwyr 
iddynt,  a  synu  at  esgeulusder  a  difrawder  eglwys  Crist. 
Gellid  rhanu  y  cyfansoddiadau  a  nodwyd  i  ddau  ddosbarth : 
1.  Cyhoeddiadau  anfiyddawl.  2.  Cyhoeddiadau  halogedig. 
O'r  ddau  ddosbarth  hyn,  taenir  bob  blwyddyn  oddeutu  deng 
miliwn  a  phedwar  can'  mil  o  gop'iau  (10,400,000). 

"  Heblaw  yr  hyn  a  nodwyd  eisoes,  y  mae  cyhoeddiadau 
eraill  yn  cael  eu  lledanu  yn  flyneddol,  ar  y  rhai  ni  feiddia  yr 
ysgrifenydd  sylwi,  gan  mor  halogedig  yw  eu  tuedd  a'u  ham- 
can.  Yn  y  rhai  hyn  defhyddir  lluniau  cerfiedig  ac  arliwiedig 
yn  fwriadol  i  gynhyrfu  y  nwydau  iselaf.  Y  mae'n  wir  mai 
yn  Uadradaidd  y  gwerthir  y  rhai  hyn^  eto  hawdd  yw  eu  cael 
gyda'r  papyrau  a'r  cyhoeddiadau  a  nodwyd  eisoes :  ac  y  mae 
gwerthwyr  y  naill  yn  gwerthu  y  lleill  hefyd ;  ac  y  mae  hys- 
bysiadau  am  danynt  ar  y  papyrau  hyny ;  a  chan  fod  eu  lled- 
aniad  yn  eang,  y  maent  yn  ennill  gwerthiant  helaeth  iawn  i'r 
sothach  aflan,  y  rhai,  er  gwaethed  ydynt  eu  hunain,  y 
profíesant  eu  bod  yn  eu  ffieiddio. 

"  Yn  awr,  pe  gosodem  yn  un  cyfanswm  yr  holl  gopiau  a 
ledanir  o'r  gwahanol  gyhoeddiadau  niweidiol  hyn,  byr- 
olygiad  o  ba  rai  a  osodwyd  o  flaen  y  darllenydd,  ni  a'u  cawn 
fel  y  canlyn : — 

"  Un  filiwn  ar  ddeg  saith  gant  a  dwy  o  filoedd  o  bapyrau 
âg  argraíf-fath  (stamp)  y  llywodraeth  arnynt ;  chwe  miliwn 
dau  gant  a  deugain  o  fìloedd,  heb  y  stamp  dyladwy ;  a  deng 
miliwn  a   phedwar  can'  mil  o  bapyrau   (oddeutu  triugain 

mewn  rhifedi)  ;  a  phum  cant  ac  ugain  o  íiloedd  o'r  dos- 
barth  gwaethaf  oll — yr  hyn  a  wna  gyda'u  gilydd  wyth 
miliwn  ar  hugain  wyth  gant  a  thriugain  a  dwy  o  filoedd 
(28,862,000). 

"  Wrth  edrych  ar  y  swm  mawr  uchod,  yr  hwn  sydd,  os  yw 
o'i  le  hefyd,  gryn  lawer  islaw  y  gwirionedd,  a  meddwl  am 
effeithiau  y  fath  ledaniad  helaeth  ar  gyhoeddiadau  mor 
ddinystriol  bob  blwyddyn,  nis  gall  y  Cristion,  meddwn  eto, 
lai  na  chael  ei  lenwi  âg  arswyd  a  dychryn !  Wythnos  ar  ol 
wythnos,  wythnos  ar  ol  wythnos — blwyddyn  ar  ol  blwyddyn, 
blwyddyn  ar  ol  blwyddyn — y  mae  yr  ysgrifeniadau  hyn  yn 
cyfarfod  â  meddyliau  a  fu,  efallai,  am  rai  wythnosau  neu  fis- 
oedd  o  dan  addysg  Gristionogol,  am  un  dydd  o  saith,  neu  yn 
tynu  sylw  rhai  na  chawsant  y  fraint  hono  erioed.  Y  mae 
mynediad  y  gwaith  ymlaen  a'i  effeithiau  yn  gyffelyb  yn  y 
ddau  amgylchiad,  er  y  dichon  ybydd  ycanlyniadau  ynun  yn 
fwy  graddol.  Y  mae  yr  archwaeth  am  rywbeth  i'r  meddwl 
yn  parhâu,  a  rhaid  iddi  gael  ei  phorthi :  a  chyfarfydda  â'r 
ymborth  a  soniasom,  ar  bob  llaw,  yn  mhob  dull,  ac  yn  gyf- 
addas  i  bob  chwaeth." 

Beth  a  wnaeth  y  wasg  i  gyfarfod  â'r  drwg  hwn  ?  Wrth 
roddi  ynghyd  gyfanswm  yr  hyn  a  ddosberthir  yn  flyneddol 

0  Fiblau  a  Thestamentau,  traethodau,  a  newyddiaduron,  a 
chyhoeddiadau  crefyddol  eraill  o  wahanol  fath,  ni  a  gawn  eu 
bod  yn  bedwar  miliwn  ar  hugain,  pedwar  cant  a  deunaw  o 
filoedd,  a  chwe  chant  ac  ugain,  o  gop'iau;  gan  adael  mwy  o 
bedair  miliwn,  pedwar  cant  a  thair  a  deugain  o  filoedd,  a  thri 
chant  a  phedwar  ugain,  o'r  ysgrifeniadau  llygredig  a  pher- 
yglus  hyny  sydd  yn  cael  eu  taenu  yn  y  wlad.1 

1  Mae  yn  gofus  gan  ein  darllenwyr  y  mae  yn  ddiammheu  am  y 
llyfryn  bychan  daionus  hwnw,  "  The  Anxious  Enquirer"  a  ysgrif- 
enwyd  er  ys  tro  yn  ol  ganMr.  James,  a  chyfìeithiad  o  hwn  a 
gyhoeddwyd  dan  yr  enw  "  Yr  Ymofynydd  Pryderus/'  am  yr  hwn  y 
dywed  yr  awdur  parchedig  fel  y  canlyn  :  — "  Ychydig  wythnosau  yn 

01  mi  a  dderbyniais  rifyn  o  un  o'r  cyhoeddiadau  isel,  anffyddaidd, 
rhad  hyn,  yn  yr  hwn  yr  oedd  sylwadau  ar  fy  llyfr  uchod  gan  un  a 
addefai  ei  hun  yn  atheist ;  ac  yn  wir  efe  a  wnaeth  gyfiawnder  â'i 
broffes  trwy  osod  allan  yr  ymadroddion  mwyaf  cableddus  a  dychryn- 
llyd  a  ddarllenais  erioed.  Ond  y  peth  mwyaf  gofìdus  ydoedd  yr 
hysbysiad  oedd  ar  amlen  y  cyhoeddiad  drygionus  hwn — fod  deuddeg 
o  fanau  yn  Llundain  lle  y  cynnelir  cyfarfodydd  gan  anffyddiaid  ; 

Dychymyged  rhywun,  os  gall,  pa  fath  raid  fod  cyflwr 
moesol  lliaws  mawr  yn  y  wlad  hon,  pan  y  mae  yn  agos  i 
ddeng  miliwn  ar  hugain  o  gyhoeddiadau  heintus  yn  cyn- 
niwair  yn  flyneddol  yn  eu  plith.  Ymsefydled  meddyliau 
Cristionogion  ar  y  gwirioneddau  hyn :  bydded  iddynt  aros 
uwch  ben  y  sarhâd  a  roddir  i  Dduw,  y  dinystr  a  ddygir  ar 
eneidiau,  a'r  niwed  a  wneir  i  foesau,  ac  i'r  genedl  yn  gyff- 
redinol  trwyddynt  hwy.  Garedigion  Iesu  Grist,  y  rhai  sydd 
yn  caru  eu  cyd-ddynion — broffeswyr  crefydd — rhaid  i  chwi 
sefyll  uwch  ben,  a  sylwi  ar  yr  hyn  a  adroddwyd  yma!  Nid 
eu  darllen  a'u  hanghofio  sj  raid  i  clrwi,  fel  y  gwnewch  â 
chyfrifon  ar  gynnildeb  gwladol.  Ymae  ysgrifenydd  y  ffeith- 
iau  a  ddodwyd  o'ch  blaen  wedi  eich  arwain  at  ddrws  gweith- 
dý  Satan,  ac  wedi  agoryd  o'ch  blaen  holl  olygfëydd  dychryn- 
llyd  y  fferylldý,  lle  y  cyfansoddir  cymaint  o'r  gwenwyn  i 
feddwl  a  moesau  dynion,  Y  mae  wedi  dangos  i  chwi 
awdwyr,  ac  argraffwyr,  a  cherfwyr,  a  llyfrwerthwyr  o  bob 
gradd,  wrth  y  myrddiynau,  yn  brysur  a  diflin  yn  gwneyd — 
pa  beth  ?  Dystrywio  y  Bibl — tynu  i  lawr  y  groes — diorseddu 
Duw — gŵyrdroi  crefydd — dadwreiddio  yr  eglwys — bwystfil- 
eiddio  dyn  (ond  yn  unig  gadewir  iddo  siarad  a  meddwl),  ac 
fel  canlyniad  anocheladwy,  dymchwelyd  pob  moesoldeb, 
taflu  gwenwyn  i  ffynnonell  pob  cysur  teuluaidd,  dattod  holl 
gylymau  a  phob  rhwymyn  cymdeithasol,  a  thaflu  ein  gwlad  i 
ddinystr  a  therfysg.  Ai  fel  hyn  y  mae  yn  bod,  ynte  nadê  ? 
Os  fel  hyn,  yna  gelwir  arnom  oll — gweinidogion  a  Christion- 
ogion  cyffredin — i  ystyried  yn  ddwys  ansawTdd  y  pethau  hyn, 
ac  ymholi  pa  beth  a  ellir  wneyd  er  attal  y  gorllanw  dinystr- 
iol,  a  rhaiadr  crochwyllt  colledigaeth,  sydd  yn  chwyrnellu 
dros  greigiau  diffwys  anffyddiaeth  i  ddyfnfor  y  pydew  di- 
waelod,  gan  ysgubo  miloedd  o  eneidiau  anfarwol  i'r  tònau 
tanllyd  a'r  sugn-byllau  arswydlawn  islaw.  Y  mae  uffern  a'i 
holl  wasanaethwyr  ar  y  ddaear  o  ddifrif  yn  dystrywio  eneid- 
iau  dynion,  os  nad  yw  yr  eglwys  o  ddifrif  am  eu  hachub. 

Ond  pa  beth  sydd  i'w  wneyd,  a  phwy  sydd  i'w  wneuthur  ? 
Y  mae  yn  wir  fod  llawer  i'w  wneyd  trwy  y  jpulpud,  ac  ni 

ynghyd  â  rhestr  o'r  pynciau  y  dadleuid  arnynt,  oll  yn  tueddu  i  dynu 
y  grefydd  Gristionogol  i  wawd  a  dirmyg.  A  gellir  gweled  y  cyfryw 
gyhoeddiad  yn  cael  ei  arddangos  yn  ddigywilydd  yn  ffenestri  llyfr- 
werthwyr  yn  y  manau  mwyaf  poblogaidd  yn  y  trefydd  mawr.w 

ddylid  anghoíio  byth  mai  pregethu  yr  efengyl  yw  prif 
foddion  Duw  i  droi  eneidiau.  Nid  oes  dim  byth  i  gymeryd 
lle  hwn.  Fe  saif  yr  areithfa  gysegredig,  a'r  hwn  a  fo  yn  ei 
llenwi,  uwchlaw  pob  moddion  eraill,  fel  prif  offeryn  Duw  er 
dwyn  at  yr  Iachawdwr  enaid  crwydredig  a  chyfrgolledig  yr 
hwn  a  fo  yn  gwrthgilio  oddiwrtho.  Ni  ddylai  pregethwr  na 
gwrandäwr  yr  efengyl  byth  dybio  fod  y  pulpud  wedi  cael  ei 
ddydd,  a  gorphen  ei  waith,  ac  y  dylai  roddi  ei  le  i  rywbeth 
arall.  Ni  bydd  byth  wedi  gorphen  ei  ddiwrnod,  hyd  nes  y  bo 
dyddiau  y  byd  ar  ben.  Fel  y  peth  cyfaddasaf  i  ddyn  fel  dyn 
drwy  holl  yspaid  ei  hanes,  a  thrwy  bob  cyfnewidiad  a  ddel 
arno,  fe  bery  hyd  ddiwedd  amser  fel  y  prif  foddion  effeithiol 
er  argyhoeddi  pechaduriaid,  ac  er  adeiladu,  sancteiddio,  a 
dyddanu  y  saint.  Ac  nid  yw  holl  weithrediadau  anffycldiaid, 
y  rhai  y  sylwasom  arnynt,  ond  cynnifer  o  rybuddion,  fel  â 
llais  udgorn,  am  yr  anghenrheidrwydd  pwysig  y  sydd  am 
weinidogaeth  hollol  ddifrifol. 

Rhaid  i  ni  hefyd  gyfarfod  yr  egníadau  dychrynliyd  a  wneir 
er  halogi  meddyliau  y  bobl  â  sefydliadau  crefyddol,  megys  y 
Cymdeithasau  Cenadol  Cartrefol,  a'r  Cymdeithasau  Cenadol 
Trefol  a  Dinasol — y  sefydliadau  rhagorol  hyny  sydd  yn  lluchio 
goleuni  i'r  conglau  tywyllaf,  a  phurdeb  i'r  ffauau  mwyaf 
fìiaidd.  Ni  wna  eglwysi  a  chapeli,  er  amled  fyddont,  ac  er 
mor  gyflawn  fyddont  o  weinidogion  a  phregethwyr,  byth  gyf- 
lenwi  yr  eisieu  yn  hollol ;  gan  fod  miloedd  lawer  o'r  rhai  ag 
sydd  â'r  anghen  mwyaf  arnynt  am  addysg  y  pulpud  heb  byth 
ddyfod  i  gyfranogi  o  hono.  Y  mae  miliynau  lawer,  y  bydd 
raid  dwyn  yr  efengyl  atynt,  os  mynir  iddynt  wybod  dim  am 
dani.  0  dan  gnofeydd  newyn,  ceir  gweled  dynion  yn  ceisio 
ymborth  y  corff  gyda'r  dyfalwch  a'r  diwydrwydd  y  bydd  y 
poenau  hyny  yn  eu  gweithio  iddo  ;  ond  er  eu  bod  yn  trengu 
o  eisieu  bara  y  bywyd,  ni  chymerant  boen  na  thrafferth  i'w 
geisio,  canys  y  maent  yn  annheimladwy  o'u  hanghenion.  Yr 
hyn  sydd  eisieu,  gan  hyny,  ydyw  rhyw  gynllun  i  fyned  i  ym- 
weled  o  dŷ  i  dŷ,  ac  ymddyddan  â'r  bobl  yn  eu  cartrefìeoedd 
eu  hunain,  yn  cael  ei  ddwyn  ymlaen  mewn  cylch  ëangach 
nag  yw  yn  awr,  yn  unol  â  dull  mwy  perffaith  a  helaethach. 
Ai  ni  chawn  ni  byth  ddynion  wedi  cael  dysgeidiaeth  dda, 
ymroddgar  i'r  gwasanaeth,  hyddysg  yn  holl  gyfundraethau 
poblogaidd  anffyddiaeth — dynion  gwrol,  parablus,  a  hyawdl, 

i  fyned  allan  yn  genadon  at  y  bobl,  i'w  perswadio  trwy  dir- 
iondeb,  a'u  goleuo  trwy  resymau,  ac  felly  i'w  hennill  at  Grist 
ac  i'w  eglwys  ?  Y  mae  y  rhai  sydd  yn  genadon  yn  y  trefi,  ac 
yn  darllen  yr  ysgrythyrau  o  dŷ  i  dŷ,  yn  gwneuthur  llawer  o 
ddaioni;  ond  y  mae  arnom  eisieu  gweithwyr  uwch  na  hwy 
mewn  galluoedd  meddyliol,  y  rhai  a  allant,  trwy  ymresymiad 
cadarn,  a  gwybodaeth  ysgrythyrol,  ac  amgyflrediadau  treidd- 
gar,  ymladd  â'r  diafol  o  anffyddiaeth  ar  ei  dir  ei  hun. 

Rhaid  i'r  Wasg  hefyd  gael  ei  gweithio  gyda  mwy  o  nerth 
ac  effeithioldeb.  Os  oes  ynddi  allu  at  ddrygioni,  y  mae 
ynddi  allu  at  ddaioni  hefyd.  Wi  ddichon  y  pulpud  wneuthur 
pobpeth — y  mae  rhai  yn  barod  i  dybied  nas  gall  wneyd  y  rhan 
fwyaf  yn  yr  oes  ac  i'r  genedl  hon,  sy  mor  gyfíredin  dan 
addysg  mewn  ysgolion  dyddiol — o  leiaf,  nid  yw  yn  ddrwg- 
dybus  o'r  wasg  fel  un  yn  ceisio  y  blaen  arno,  ond  ceisia 
ei  chynnorthwyo  fel  cydweithydd.  Y  mae  gweinidogion  y 
cysegr  yn  cyfarch  offeiriadaeth  yr  ysgrifenu  fel  eu  cydlafur- 
wyr  a'u  cynnorthwywyr.  Nid  yw  y  wasg  i  gael  ei  gadael, 
ac  ni  adewir  hi  ychwaith,  i  Dduw  y  bo'r  diolch,  yn  nwy- 
law  dynion  y  byd,  a  chiwed  cymysgedig  o  bob  gradd  o 
anffyddiaid.  "  Ai  ei  chyfeillion  hi  ydynt  hwy  ?  Felly  ninnau. 
Ai  ffrwyth  ei  llafur  hi  yw  eu  rhyddid  hwy?  Felly  ein 
rhyddid  ninnau.  A  ydyw  hi  yn  gweinyddu  i'w  gau-dduwiau 
hwy?  Ac  oni  chaiff  hi  wasanaethu  hefyd  yr  unig  wir  a 
bywiol  Dduw  ?  Am  hyny,  cysegrwn  y  wasg  yn  mysg  ein 
heglwysi.  Bydded  i  rai  ó'n  gweinidogion  mwyaf  galluog,  ag 
syddyngyfaddas  iWgwaith  (ac  i  raddau  yn  safndrwm  a  thafod- 
drwm)  ymgyfiwyno  yn  hollol  i  ddysgu  dynion  trwy  y  wasg. 

Y  MAE  AR  Y  BYD  EISIEÜ  EU  GWASANAETH.  NlS  GELLIR 
€YRHAEÍ>D  MILIYNAU  O  FEDDYLIAU  OND  TRWY  OFFERYNOL- 
IAETH  YR  argraffwasg."  Y  mae  Cymdeithas  y  Traethodau 
Crefyddol  yn  gwneyd  gwyrthiau,  a  hi  a  wna  bethau  rhyfedd- 
ach  eto ;  am  hyny  rhodder  pob  cynnorthwy  iddi.  Ac  y  mae 
ein  gwahanol  gyhoeddiadau  a'n  misolion  yn  gwneuthur 
pethau  mawrion;  am  hyny  cynnalier  hwy  yn  haelionus.  Os 
yw  anffyddwyr,  ac  ysgrifenwyr  anfoesol,  yn  tywallt  allan 
ddylif  o  annuwiaeth  a  llygredigaeth,  tywalltwn  ninnau  allan 
lifeiriant  mwy  nerthol  i  ysgubo  ymaith  y  ffrydiau  Ueidiog, 
nas  gall  dim  fyw  yn  eu  dyfroedd,  ac  sydd  hefyd  yn  gadael 
ar  eu  hol  ryw  laid  afiach  a  niweidiol,  ac  nid  gwrtaith  da  a 

ffrwythlawn.  Gristionogion,  rhowch  bob  cymhorth  i'r  wasg 
grefyddol;  digolledwch  a  chefnogwch  eich  golygwyr,  eich 
awduron,  a'ch  cymdeithasau,  trwy  wneyd  eich  egni  am  roi  y 
lledaniad  helaethaf  i'w  cyhoeddiadau.  Na  warafunwch  yr 
arian  a  dreulir  genych  i  gynnorthwyo  yr  argraffwasg,  ychydig 
sydd  yn  cael  ei  wario  genych  mewn  gwell  ffordd. 

Eto  nid  yw  hyn,  er  cymaint  ydyw,  na'r  oll  o  hono,  yn 
ddigon.  Rhoddwch  i'r  pulpud  yr  holl  nerth  a  hònir  iddo ; 
a  rhoddwch  i  bob  cymdeithasau  yr  holl  effeithiolrwydd  a 
dybir  fod  ganddynt,  a  than  fendith  Duw  a  röir  ynddynt ;  ac 
ychwanegwch  at  hyn  holl  gyfnerthiad  y  wasg, — eto,  y  mae 
genym  ddrygioni  i  ymosod  arno,  mor  íawr  mewn  gallu,  ac 
mor  ëang  yn  ei  ddylanwad  ar  bob  llaw  i  ni,  ac  mor  heintus 
a  maleisddrwg  yn  ei  ymdrechiadau,  nad  oes  dim  tu  yma  i 
ymuniad,  ymroddiad,  a  difrifwch  yr  holl  eglwys  a  all  ym- 
frwydro  âg  ef  Rhaid  i'r  holl  eglwys  fod  ar  waith  i  droi  yr 
holl  wlad.  Rhaid  rhoi  yr  holl  eglwys  dan  arfau.  Y  mae  y 
gelyn  yn  dyfod  i  mewn  fel  afon ;  y  mae  anffyddiaeth  ac  an- 
foesoldeb  yn  rhuthro  arnom  ;  rhaid  curo  y  tabwrdd,  rhaid 
ennyn  y  goleudân  ar  gopa  pob  bryn  yn  Sion,  rhaid  adsain 
y  llef — "  Dan  arfau,  dan  arfau,"  oddiar  bob  tŵr  a  rhagfur, 
a  rhaid  i  bob  dyn  a  all  drin  y  dryll  a'r  waewffon  ddyfod  i'r 
maes  a  gosod  ei  hun  yn  erbyn  y  gelyn.  Nid  oes  yr  un  aelod 
o  unrhyw  eglwys — gwryw  neu  fenyw,  ieuanc  neu  hen,  cyf- 
oethog  neu  dlawd — na  ddylai  wneyd  ymdrechiadau  personol 
at  iachawdwriaeth  eneidiau.  Byddai  yr  un  mor  resymol  i 
lu  o  filwyr  adael  i'r  frwydr  gael  ei  hymladd  gan  y  swyddog- 
ion  yn  unig,  ag  a  fyddai  i'r  eglwys  adael  tröedigaeth  y  byd 
i  weinidogion  yr  efengyl  yn  unig.  Cyfeiliornad  mawr,  a 
heresi  ymarferol,  peryglus  a  marwol  yn  ei  ddylanwad,  ydyw 
ystyried  dychweliad  eneidiau  yn  orchwyl  i  weinidogion  y 
gair  yn  unig.  Dyma  yw  Pabyddiaeth  a  Phuseyaeth,  y  rhai 
sy'n  cyfyngu  trosglwyddiad  gras  achubol  i  ddwylaw  yr  offeir- 
iaid  ac  i  gyfryngau  sacramentaidd.  Dylai  holl  eglwys  Dduw 
godi  yn  erbyn  hyn  gyda  gwroldeb  a  nerth  mawr,  gan  dystio 
yn  hyf  yn  ei  erbyn,  fel  trais  ar  iawnderau  Cristionogion,  a 
chais  i  yspeilio  y  "rhywogaeth  etholedig"  o'i  breintiau,  a 
diswyddo  yr  "  offeiriadaeth  sanctaidd."  Yr  anrhydedd  dys- 
gleiriaf  a  gogoneddusaf  a  ddisgynodd  i  ran  dyn  nac  angel 
erioed  yw  y  gwaith  o  achub  eneidiau,  ac  y  mae  yn  orchwyi 

sydd  mor  wirioneddol  a  chyfreithlawn  o  fewn  cyrhaedd  y 
cardotyn  duwiol  ar  y  plwyf,  neu  y  plentyn  bychan  yn  yr 
Ysgol  Sabbothol,  neu  y  forwynig  grefyddol  yn  y  teulu,  ag 
ydyw  i'r  esgob  sydd  â'r  meitr  am  ei  ben.  Yr  eglwys,  yr  holl 
eglwys,  a  dim  ond  yr  holl  eglwys,  yn  cynnwys  yr  holl  aelodau 
yn  gystal  a'i  gweinidogion,  ydyw  yr  oífeiriadaeth  trwy  ba  un 
y  mae  y  gwaith  o  ddychwelyd  pechaduriaid  i  gael  ei  ddwyn 
ymlaen  ar  y  ddaear.  Rhyw  ffug-chwedl  ddychymygol  cym- 
hwys  i  Rufain  neu  Rydychain  yw  son  am  eglwys  offeiriadol ; 
hyny  ydyw,  eglwys  yn  cynnwys  y  gweinidogion  yn  unig  ar 
wahan  oddiwrth  y  bobl :  ond  ni  wna  y  tro  lle  y  byddo  y 
Testament  Newydd  yn  cael  ei  feddu,  ei  ddarllen,  a'i  ddeall. 
Rhaid  i'r  ddeddf  ddwyfol  a  nefolaidd  hon,  o  eiddo  yr  eglwys 
Gristionogol,  gael  ei  chynnal  i  fynu,  fel  y  dyger  oddi  ar  drais- 
ormeswyr  eglwysig  yr  hawl  a  ymhonant  sydd  ganddynt 
hwy  yn  unig  i  achub  eneidiau  ;  a  rhaid  ei  gyílwyno  fel  un  o 
ddwyfol  iawnderau  y  bobl,  i  bwy  bynag  sydd  â  digon  o  ras 
i  ymafael  ynddo,  a  digon  o  rinwedd  i  ymarferyd  âg  ef.  Mor 
hyfryd  a  dedwydd  yw  gweled  hyn  yn  cael  ei  gredu  a'i  hòni 
gan  rai  o  awdurdod  a  dylanwad  ag  a  ystyrir  felly  gan  rai  na 
fynant  eu  rheoli  gan  y  cyffelyb  bethau  yn  dyfod  o  fanau 
eraill. 

Mewn  cyhoeddiad  chwarterol  Seisnig,1  ymddangosodd  yn 
ddiweddar  ysgrif  adolygiadol  ar  waith  y  Chevalier  Bunsen, 
cenadwr  Prwsiaidd  i  Uchel-lýs  Prydain,  yr  hwn  a  elwir  "  The 
Church  of  the  Future ;"  yr  hwn,  er  ei  fod  yn  teilyngu  sylw 
pob  meddwl  ystyriol,  sydd  yn  cynnwys  drychfeddyliau  lled 
hynod,  ac  eto  llawer  yn  haeddu  cymeradwyaeth,  o'r  rhai  y 
mae  yr  hyn  a  ganlyn  wedi  eu  dethol  a  sylwi  arnynt  yn  y 
cyhoeddiad  hwnw. 

" '  Ond  pan  yn  ystyried  y  cynnorthwy  a  roddir  i'r  gwein- 
idogion  yn  hyfforddiad  ac  addysgiad  efengylaidd  y  bobl, 
cyfarfyddasom  â  sefydliad  galluog,  a'r  unig  un  o'i  fath,  lle 
mae  dwy  íil  ar  bymtheg  o  ysgolfeistriaid  yn  sefyll  yn  ochr  y 
gweinidogion  plwyfol,  ac  yn  rhoi  cynnorthwy  iddynt  yn  eu 
cynnulleidfaoedd.  Y  mae  yr  hyn  sydd  dda  ac  efengylaidd 
yn  nghyfundrefn  yr  eglwys  offeiriadol  i'w  gaffael  ynddi  eto, 
ac  y  mae  planigion  newyddion  ac  iachus  yn  blaendarddu  ar 

1 "  North  British  fíeview,"  Tachwedd,  1847. 

bob  tu,  ac  yn  arddangos  bywyd  llawn  o  obaith  am  yr  amser 
sydd  i  ddyfod.  Cawsom  yr  arwyddion  mwyaf  pwysig  ac 
amlwg  o  hyn  yn  y  cynnorthwy  a  roddir  i'r  eglwys  yn  ei  gofal 
am  y  tlodion,  y  cleifion,  a'r  carcharorion.  Cyfarfyddasom  â 
chymdeithasau  zelog  o  feibion  a  merched,  y  rhai  a  fíurfiasant 
sefydliadau  cynnorthwyol,  oddi  ar  deimladau  o  gariad  yn 
unig,  er  diwygio  y  rhai  oeddynt  wedi  myned  oddi  ar  yr  iawn 
fíbrdd,  ac  er  cynnaliaeth  i'r  rhai  oeddynt  yn  ddigartref  ac  yn 
amddifaid,  ac  er  cysur  i'r  claf  ac  i'r  rhai  yn  ngharchar. 
Cyfarfuasom  hefyd  â  gweithwyr  yn  llawn  o  ífydd,  a  myntei- 
oedd  ymgysegrawl  o  ddiaconesau  yn  cyflawni  gweithredoedd 
y  chwiorydd  elusenaidd  yn  yr  eglwys  ofíeiriadol,  ond  eu  bod 
heb  addunedau  penodol,  ond  yn  nghyflawn  ryddid  yr  efengyl, 
ac  yn  nerthol  weithrediad  cariad  rhydd  a  diolchgar.  Yn 
awr  j  mae  yn  hawdd  i  bob  un  sydd  yn  gwybod  y  modd  y 
llygrodd  ac  y  darfyddodd  y  ddiaconiaeth  gyntaf,  a'r  difíyg 
mawr  sydd  o  honi  yn  yr  eglwys  offeiriadol — oblegid  y  rhaid 
iddi  cyn  y  dengys  ei  hunan  yn  efíeithiol  gael  cymhorth  cyf- 
lawn  aelodau  cyfíredin  yr  eglwys,  ac  addefiad  llwyr  o'r 
ofíeiriadaeth  gyfFredinol — aliu  dirnad  a  deall  wirionedd  y 
fíaith  hanesyddol,  mai  diaconiaeth  yw  y  blagur  gogoneddusaf 
ac  amlycaf  sydd  yn  ymddangos  yn  mywyd  yr  eglwys  yn  yr 
oes  hon.  Dyma  weinidogaeth  cariad,  ac  mewn  dnll  nodedìg 
'  dyma  weinidogaeth  Eglwys  yr  Amseroedd  Dyfodol.  Nyni  a 
allwn  ganfod  yma  un  o  elfenau  newyddion  yr  eglwys  a  fydd 
yn  dyfod  i'r  esgoreddfa,  gwewyr  yr  hon  yr  ydym  oll  yn  ei 
deimlo, — sef  cynnulleidfa  o  fíyddloniaid  at  yr  hon  y  mae 
ocheneidiau  y  ereadur,  a'r  dadguddiedigaethau  dychrynllyd 
o  drueni  dynolryw,  yn  cyfeirio.  Dyma  lle  mae  y  weinidog- 
aeth  sydd  yn  agored  i  bawb,  ac  yma  y  ceir  y  cymeradwyaeth 
hyny  i'n  fíydd  at  ba  un  y  gelwir  ni  oll ;  ac  yma  y  mae  yr 
ymarferiad  o'r  oíFeiriadaeth,  at  yr  hon  mae  pob  gosodiad  a 
sefydliad  yn  yr  eglwys  yn  rhoi  cyflawn  ryddid;  ac  yma  y 
mae  y  canolbwynt  oddiwrth  ba  un  y  mae  yn  rhaid  i  fíurf- 
lywodraeth  yr  eglwys  a  fydd  ddeilliaw  a  tharddu,  os  mỳn 
fod  yn  gyfranog  o  fywyd  ysbrydol  a  thufewnol.'     Bünsen. 

"  Henfìych  well  i'r  fath  eglwys !  Y  mae  y  byd  yn  hir- 
aethu  am  dani,  a'r  greadigaeth  yn  ocheneidio  am  ei  chael. 
Y  mae  y  gymdeithas  ddynol  yn  glaf  o  galon,  yn  gîaf  o  afìechyd 
nas  gall  trefhiadau  gwladol  ei  iachau ;  yn  glaf  o  herwydd 

amlder  y  coeg-ddoctoriaid  a  phrinder  y  meddygon  cywir. 
A  chan  eglwys  Crist  yn  unig  y  mae  y  feddyginiaeth  gyfired- 
inol.  Cael  dîaconiaid  a  diaconesau,  brodyr  a  chwiorydd 
elusenawl,  â  chariad  Crist  yn  eu  calonau  heb  iau  y  pab  ar  eu 
gwarau,  ac  offeiriaid  ac  offeiriadesau  ymroddedig  i  waith  yr 
ArchoíFeiriad  Mawr,  i  fyned  oddiamgylch  gan  wneuthur 
daioni — dyma  yw  y  weinidogaeth  y  mae  yr  oes  a'r  eglwys  a'r 
byd  yn  galw  am  dani.  Heb  hyn  y  mae  yr  eglwysi  yn  difa 
eu  hunain ;  a  bywyd  a  goleuni  yn  diflanu  mewn  gwagle  oer. 
Heb  hyn  bydd  gweinidogion,  henuriaid,  diaconiaid,  ac 
ysgolfeistriaid  yn  eu  difa  eu  hunain  a'r  naill  y  llall.  Heb 
hyn  geill  ífurflywodraeth  wladol  ac  eglwysig  sefyll,  ac  iawn- 
derau  llywodraeth  ac  iawnderau  ewyllys  gael  eu  gwastatâu ; 
ond  bydd  cariad  yn  marw,  a  chydag  ef  trenga  gorfoledd  a 
thangnefedd.  Anghen  mawr  yr  amseroedd  hyn  yw  gwein- 
idogaeth  ddifrifol,  gan  fyned  oddiamgylch  i  wneuthur  daioni, 
yn  y  rhai  oll  sydd  eiddo  yr  Arglwydd — yn  Dorcas  fel  yn 
Paul.  Pa  eglwys  a  wna  gyflawni  hyn?  Dyma  Eglwys  yr 
Amseroedd  Dyfodol.  Y  mae  Bunsen,  ac  Arnold,  a  Vinet,  a 
Chalmers,  yn  un  yma ;  canys  yn  y  diwedd  ceir  fod  synwyr, 
dynoliaeth,  a  duwioldeb  bob  amser  yn  un." 

Ië,  y  mae  hyn  oll  yn  gywir,  uniawn,  a  phwysig ;  a  dych- 
weler  y  clodforedd  i  Dduw,  am  yr  alwad  uchel  hon,  dr 
adsain  a  roddir  iddi  drwy  lawer  o  wledydd,  am  osod  gwŷr 
lleyg  medrus,  addas,  a  chywir  eu  dybenion  ar  waith  yn  eu 
mysg.  Y  mae  arnom  eisieu  i  Gristionogion  ddyfod  allan,  a 
hòni  ac  arfer  eu  braint  hyd  yr  eithaf  fel  offeiriadaeth 
Duw,  wedi  derbyn  cyflawn  awdurdod  gan  Ben  yr  Eglwys  i 
efengyleiddio  y  byd.  O  hyn  hyd  ddiwedd  y  bennod  ni  a 
gymerwn  dan  ein  hystyriaeth  ymdrechiadaupersonol  at  achub 
eneidiau  yn  cael  eu  golygu  fel  dyledsicydd.  Y  mae  yn  ddy- 
ledswydd  ar  bob  un ;  ac  nid  oes  neb  a  all  ofyn  am  gael  ei 
esgusodi.  Ai  nid  yw  yn  ddyledswydd  ar  bob  un  garu  Duw 
â'i  holl  galon,  a'i  gymydog  fel  efe  ei  hun  ?  Os  felly,  ai  nid 
yw  y  cariad  hwn  yn  ein  rhwymo  i  geisio  dychwelyd  ac  ar- 
gyhoeddi  eneidiau  dynion  ?  A  allwn  ni  gymeryd  arnom  ein 
bod  yn  caru  Duw  heb  ymdrechu  cael  eraill  i'w  garu  hefyd  ? 
Neu  a  allwn  ni  garu  ein  cymydog  ac  heb  geisio  ei  iachawd- 
wriaeth.  Oni  ddarlunir  yr  holl  Gristionogion  fel  halen  y 
ddaear  a  goleuni  y  byd  ?     Ac  a  ddichon  iddynt  gyfateb  i'r 

desgrifiad  ffugurol  pwysig  hwn  o'u  dyledswydd  a'u  gorchwyl 
os  na  bydd  iddynt  ymgais  trwy  ymegniadau  personol  i  ledanu 
eu  crefydd  bur  a  sanctaidd  ?  Gorchymynir  ni,  pan  y  caffoni 
amser  cyfaddas,  i  wneuthur  daioni.  Pa  ddaioni  sydd  mor 
ddaionus  ag  achub  eneidiau  ?  ac  onid  oes  gyfleusderau  aml 
yn  dylifo  ini  at  hyn  ?  Ystyriwch  eich  gallu :  chwi  a  ellwch 
wneuthur  rhywbeth  tuag  at  achub  eneidiau.  Gall  pob  ün 
sydd  yn  meddu  gwybodaeth  o  ffordd  iachawdwriaeth,  a 
thafod  i  lefaru,  ei  hegluro  i  eraill.  Neu  os  bydd  rhy  lwrf  a 
digalon  i  lefaru  gair,  efe  a  all  roi  traethodyn,  neu  ysgrifenu 
llythyr,  i  siarad  drosto.  Nid  oes  yr  un  plentyn  yn  holl  deulu 
Duw  nas  gall  wneyd  rhywbeth  dros  ei  Dad  Nefol  yn  nghanol 
byd  drwg  a  phechadurus ;  ac  nid  oes  eisieu  dim  mwy  i'n 
rhwymo  i  gyflawni  hyn  o  orchwyl  na  gosod  y  moddion  a'r 
cyfleusderau  ger  ein  bron.  Os  bydd  gallu  a  chyfleusdra  yn 
cydgyfarfod  i  achub  un  o'n  cydgreaduriaid  a  fo  ar  foddi  yn 
y  dwfr  neu  losgi  yn  y  tân,  y  mae  ein  rhwymedigaeth  yn  gyf- 
lawn  i  wneyd :  pa  faint  mwy,  pan  yr  ydym  yn  meddu  moddion 
a  chyfleusderau  i  achub  enaid  rhag  angeu,  a  chuddio  lliaws 
o  bechodau.  Y  mae  eneidiau  lawer  yn  myned  i  golledig- 
aeth  o'n  hymyl — yn  yr  un  heol  a  ni — yn  nhai  ein  cymydog- 
ion — ie,  yn  ein  hanneddau  ni  ein  hunain. 

Na  ddywedwch  nas  gellwch  wneuthur  dim.  A  wnaethoch 
chwi  erioed  un  ymgais?  A  aethoch  chwi  erioed  i'r  heol 
gul  dywell,  i  dai  y  tlodion  ynddi,  â  sypyn  o  draethodau  yn 
eich  llaw,  a  dechreu  ymddyddan  â  hwynt  am  eu  heneidiau  ? 
Mae  genych  Fibl  yn  eich  meddiant :  a  roisoch  chwi  ef  ryw 
dro  yn  eich  llogell,  gan  gyfeirio  at  ryw  breswylfod  oedd  yn 
llawn  anwybodaeth  a  phechod,  a  gofyn  cenad  i  ddarllen 
pennod  yno  ?  A  ddarfu  i  chwi  rywbryd  ysgrifenu  llythyr  àr 
grefydd  ac  iachawdwriaeth  yr  enaid  at  gyfaill  neu  berthynas 
annychweledig  ?  A  fuoch  chwi  erioed  yn  ymresymu  yn 
hynaws  a  thirion  âg  un  o'ch  teulu  am  ei  waith  yn  esgeuluso 
yr  achos  pwysig  hwn  ?  A  fuoch  chwi  yn  rhoi  cerydd  araf- 
aidd  a  phwyllog  i  ryw  dyngwr  neu  halogwr  Sabboth  am  ei 
bechod  yn  erbyn  yr  Arglwydd  ?  A  ddywedasoch  chwi  air 
ryw  dro  wrth  un  a  fyddai  yn  cyd-deithio  â  chwi  ar  y  ffordd, 
ar  y  mynydd,  ar  fwrdd  yr  agerddlestr,  neu  yn  nghçrbydau 
y  gledrffordd?  "Ni  fedrwch  chwi  wneuthur  dim!"  A  fydd- 
wch  chwi  yn  ddigon  cefnog  i  ddywedyd  hyn  wrth  Dduw, 

hyd  oni  wneloch  brawf  o  ryw  bethau  hawdd  ac  esmwyth  fel 
ynodwyd?  "Ni  fedrwch  chwi  wneuthur  dim !"  A  ydych 
chwi  yn  barnu  mor  wael  ac  isel  am  danoch  eich  hunain,  mai 
dim  ydych  chwi  yn  yr  eglwys  gyda  golwg  ar  y  gwaith  a'r 
gorchwyl  sy  ganddi  yn  y  byd?  "Nifedrwch  chwi  wneuthur 
dim !"  Pa  un  ai  eich  diogi  ai  eich  gwylder  sydd  yn  dywed- 
yd  hyny  ?  Rhaid  i  chwi  wneyd  rhywbeth,  neu  ateb  o  flaen 
brawdle  Duw,  paham  y  buoch  heb  wneyd  dim.  Os  nad 
ymddiriedwyd  i  chwi  ond  un  dalent,  neu  y  rhan  leiaf  o  honi, 
rhaid  i  hyny  gaei  "  ei  roddi  at  y-  cyfnewidwyr,"  neu  ynte 
rhaid  i  chwi  ddyoddef  enw  a  chosbedigaeth  "  y  gwras  drwTg  a 
diog." 

E.haid  i  bob  proffeswr  Cristionogol,  wrth  geisio  gwTieuthur 
daioni,  ystyried  ei  alluoedd,  ei  foddion,  a'i  gyfleusderau.  Yr 
ydys  yn  addef  fod  amrywiaeth  yn  hyn  na  ddylid  colli  golwg 
arno.  E.haid  i  bob  un  ddywedyd,  "  Arglwydd,  beth  a  fyni 
di  i  mi  ei  wmeuthur  ?"  ac  edrych  yn  onest  a  chywir  i'w  am- 
gylchiadau,  er  gweled  pa  beth  y  mae  Crist  yn  ofyn  ganddo. 
Wrth  chwilio  fel  hyn,  efallai  y  ceir  gweled  mai  y  rhai  sydd 
yn  gwTneyd  leiaf  mewn  ymdrechiadau  personol  yw  y  rhai 
sydd  â  galluoedd  i  wneyd  fwyaf :  sef  y  dyn  doniol  a  gwyb- 
odus,  neu  y  gŵr  cyfoethog,  neu  yr  Irwn  a  fydd  yn  cadw 
gweith-dŷ  ëang,  â  chanddo  lawrer  o  ddynion  yn  ei  wasanaeth, 
a  dylanwad  mawr  arnynt.  Anfynych  y  ceir  gwŷr  o  ddawn 
a  gwybodaeth,  neu  y  rhai  sydd  yn  prysur  ddilyn  negeseuau 
y  byd  hwn,  yn  gwneuthur  ymegniadau  personol  tuag  at 
iachawdwriaeth  eu  cymydogion,  ond  eto  y  mae  rhai  bonedd- 
igesau  duwiol  yn  hynod  ymroddgar  yn  hyn  :  gwna  y  dynion 
a  nodwyd  roi  eu  harian,  ac  hwyrach  beth  o'u  hamser  at 
orchwylion  rhyw  gyfeisteddfodau  ;  aday  maent  yn  gwneu- 
thur  can  belled  ag  y  mae  yn  cyrhaedd,  canys  y  mae  llawer 
na  wnant  hyny :  ond  mor  anfynych  y  ceir  hwy  mewn  dim 
ymdrech  personol  am  droedigaeth  ac  iachawdwriaeth  eraill ! 
Eto,  beth  sydd  yn  y  ífordd  hon  na  allent  eu  gwneuthur  pe 
ceisient  ?  Y  mae  eu  sefyllfa  a'u  taientau  yn  rhoi  iddynt 
fanteision  mawTÌon,  nad  yw  eraill  yn  eu  meddu,  at  y  gwaith 
gogoneddus  hwn.  Dyclîymygwch  am  fynyd  am  yr  effeith- 
iau  rhyfedd  ellid  ddysgwryl,  pe  rhoddai  yr  holl  aelodau  cyf- 
oethog  a  deallus  sydd  yn  ein  heglwysi,  ond  awr  bob  wythnos 
i  lafurio  i  ledanu  crefydd,  drwy  geisio  ennill  dylanwad  ar 

feddyliau  eraill,  i'w  dwyn  i  sylwi  ar  bethau  pwysig  crefydd 
a  duwioldeb. 

Y  mae  hyn  yn  dyfod  yn  rymus  at  rai  sydd  yn  meddu 
gweithdai  mawrion,  ac  eraill  sydd  â  llawer  o  ddynion  yn  eu 
gwasanaeth  a  than  eu  dylanwad.  Yr  wyf  yn  adnabod  un 
boneddwr  yn  dda,  sy  ganddo  lawer  o  weithwyr,  ac  y  mae  yn 
dwyn  pryderwch  mawr  ynghylch  eu  cyflwr  ysbrydol.  Y  mae 
wedi  ffurfio  dosbarth  i  ddarllen  y  Bibl  i  bawb  a  ewyllysio 
ddyfod  iddo ;  y  mae  yn  cynnal  cyfarfod  i  weddio  gyda  hwy 
bob  wythnos ;  yn  rhanu  traethodau  crefyddol  yn  eu  plith ;  yn 
eu  cynghori  ac  yn  eu  rhybuddio ;  ac  yn  eu  hannog  i  fyned  i 
le  o  addoliad  cyhoeddus,  a  hyn  oll  heb  geisio  dangos  dim 
dylanwad  pleidiol  neu  sectaraidd;  ac  y  mae  yn  awr  yn 
dechreu  sefydlu  llyfrgell  a  darllenfa  iddynt.  Eglwyswr 
rhyddfrydig  ydyw  efe,  ond  nid  yw  byth  yn  gadael  i'w  ym- 
lyniad  wrth  Eglwys  Loegr  ddylanwadu  arno  yn  ei  ymdrech- 
iadau  a'i  lafur  ynghylch  cyflwr  ysbrydol  y  rhai  sydd  dan  ei 
ofal.  Beth  na  allem  ddysgwyl  i'r  lluoedd  sydd  yn  llenwi 
ein  gwledydd  a'n  trefi,  pe  ceid  pawb  sydd  â  llawer  o  weith- 
wyr  danynt  o'r  un  gofal  a  phryderwch  duwiol  am  eu  heneidiau 
ag  sydd  yn  y  gwas  ymroddgar  ac  enwog  hwn  i'r  Arglwydd. 
Mor  nerthol  fyddai  hyn  i  wrthweithio  yr  anífyddiaeth  a'r 
anfoesoldeb  sydd  yn  ymledu  mor  ëang  yn  mysg  y  creíftwyr 
a'r  gweithwyr,  a'r  rhai  a  gefnogir  ac  a  feithrinir  gan  yr 
argraífwasg  lygredig,  a  chan  genadon  Satan,  dysgawdwyr 
annuwiaeth,  cabledd,  a  phob  afreolaeth.  Gellir  dywedyd  am 
lawer  gweith-dŷ  yn  Mrydain  mai  castell  anífyddiaeth  yw. 
Yno  y  mae  holl  elfenau  drygioni  ac  anfoesoldeb  yn  ymgy- 
mysgu  ac  yn  ymweithio.  Dywedai  y  gweinidog  sydd  yn 
arfer  gweinidogaethu  yn  ysbyt-tŷ  (hospìtal)  Birmingham, 
fod  un  o'r  cleifion  wedi  cyfaddef  iddo  ef  y  gallai  efe  sicrhau 
oddi  ar  wybodaeth  bersonol,  fod,  allan  o'r  tri  chant  o  ddynion 
oedd  yn  gweithio  yn  yr  un  lie  ag  ef,  gant  o  honynt  yn  an- 
ffyddiaid  proífesedig.  Ac  nid  oes  genym  le  i  dybied  mai 
dyma  yr  unig  fan  sydd  fel  hyny ;  ond  yn  y  gwrthwyneb,  nid 
yw  ond  dangoseg  o  beth  sydd  yn  dra  chyífredin  yn  ein  plith. 
Yn  mysg  y  dynion  hyn  y  lledanir  y  llyfrau  a  soniwyd.  Yn 
wir  y  mae  yn  gweddu  i  Gristionogion  sydd  yn  feistri  gwaith 
ymofyn  ai  ni  allant  wneuthur  rhywbeth  i  attal  ymledaniad 
y  drygioni  ofnadwy  hwn,     Ond  O  î  y  mae  llawer  o'r  cyfryw 

feistri  Cristionogol  nad  ydynt  yn  gofalu  nemawr  am  eu  gweith- 
wyr,  ond  yn  unig  pa  gymaint  o  elw  a  allant  gael  ar  eu  llafur; 
neu  ynte  y  maent  mor  anghyfeillgar  â  hwy  fel  na  byddai  dim 
grym  mewn  un  ymgais  a  wnelenttuag  at  eu  gwellhâd  ysbrydol. 

Y  rhai  blaenaf  mewn  ymegniadau  personol  yn  y  gwaith  da 
o  geisio  cadw  eneidiau  ydyw  benywod  duwiol,  ac  y  maent 
hefyd  wedi  bod  yn  llwyddiannus  iawn  yn  eu  llafurus  gariad. 
Gall  gwragedd  priod,  na  byddo  llawer  o  ofal  teuluaidd 
arnynt  i'w  cyfyngu  gartref,  a  rhai  ieuainc  fyddo  wedi  tyfu  i 
fynu,  â  chanddynt  amser  ar  eu  llaw  eu  hunain,  fod  yn 
ddefnyddiol  iawn.  Y  mae  "  gwragedd  crefyddol  ac  anrhyd- 
eddus  nid  ychydig"  yn  prysur  lafurio  eisoes  yn  y  ffordd 
hon.  Chwychwi,  wragedd  Cristionogol,  yr  ydym  yn  appelio 
atoch  oll  ar  ymuno  o  honoch  yn  yr  undeb  dyngarol  hwn! 
Ni  fynem  er  dim  i  chwi  leihâu  y  sylw  sy  mor  hynod  ynoch 
eisoes,  ar  eisieu  tymmorol,  a  thristwch,  a  gofalon  eich  cyd- 
ryw,  ond  ychwanegwch  ato  ryw  bryderwch  dyfnach  ynghylch 
y  trueni  sy'n  dirwasgu  ac  yn  dystrywio  eu  heneidiau.  Y 
mae  Eglwys  Rhufain  yn  fawr  ei  hymffrost  yn  yr  urdd  a 
elwir  "  Chwiorydd  Trugarog  "  (Sisters  of  Mercy),  y  rhai  a 
anfonir  o'i  lleiandai  i  drigfanau  anwybodaeth,  afìechyd,  ac 
eisieu.  Er  hyn  oll  nid  yw  ond  dyfais  wael,  o  ymddangosiad 
lled  ddengar,  i  geisio  dwyn  sylw  at  Babyddiaeth,  a  chymmodi 
meddyliau  dynion  â  hi.  Gan  hyny  yr  ydym  yn  galw  arnoch 
chwì,  heb  ymwrthod  âg  enwau,  dyledswyddau,  a  chysuron 
gwraig  a  mam,  i  gyflawni  gwaith  efengylaidd,  a  thrwy  y 
cyfryw  ymdrechiadau  ag  sydd  yn  briodol  i  chwi  i  ledanu 
gwybodaeth  am  grefydd  er  achubiaeth  eneidiau  eich  cyd- 
ryw,  fel  ag  y  byddoch,  yn  llawn  ystyr  y  gair,  yn  Chwiorydd 
Trugarog  yn  wir. 

Pa  fath  bynag  fyddo  ein  sefyllfa,  nid  oes  dim  gobaith  y 
gwnawn  lawer  o  ddaioni  yn  y  ffordd  hon,  heb  fod  genym 
ryw  ddyben  penodol  mewn  golwg,  a  dilyn  hwnw  yn  zelog,  a 
chydag  ysbryd  cywir  hefyd.  Yr  amcan  penaf  ddylai  fod, 
tröedigaeth  yr  enaid  at  Dduw.  Lle  nas  gellir  dim  mwy  na 
pherswadio  dynion  i  ddarllen  gair  Duw,  a  llyfrau  crefyddol, 
a  dyfod  i  wrandaw  ar  bregethiad  yr  efengyl,  y  mae  yno  ryw- 
beth  yn  cael  ei  wneuthur ;  ond  nod  penaf  y  Cristion  ddylai 
fod  gwneyd  eraill  yn  hollol  ac  yn  wirioneddol  yn  gyfryw  ag 
efe  ei  hun. 

I'r  dyben  i  gyflawni  y  gwaith  hwn,  a  chael  y  moddion 
goreu  o  fewn  eich  cyrhaedd  at  hyny,  rhaid  i  chwi  fyfyrio 
Uawer  a  bod  yn  ddyfeisgall  iawn.  I'r  hwn  sydd  yn  bryderus 
ac  yn  benderfynol  am  gyflawni  rhyw  waith  mawr,  hynod  y 
moddion  sydd  yn  ymgynnyg  iddo.  Os  bydd  y  galon  un- 
waith  yn  danllwyth  o  zel,  yna  fe  lewyrcha  goleuni  y  fílam 
gysegredig  ar  y  dëall  yn  gystal  ag  ar  y  gwrthddrychau  o 
amgylch,  ac  a  ddengys  foddion  a  chyfleusderau  i  weithio, 
y  rhai  a  fyddant  yn  guddiedig  oddiwrth  feddyliau  oerach. 

Pan  unwaith  y  cymer  awyddfryd  am  achub  eneidiau  lawn 
feddiant  o'r  galon,  nid  yn  unig  y  mae  yn  ei  llenwi  â  chyff- 
roadau  at  hyny  ond  âg  offerynau  hefyd.  Anghen  yw  mam 
dyfais ;  a  phan  unwaith  y  dygir  ni  i'r  penderfyniad  "  Rhaid 
i  mi  fod  yn  ddefnyddiol ;  rhaid  i  mi  wneyd  rhywbeth  tuag  at 
achub  eneidiau ;  rhaid  i  mi  gael  allan  ryw  foddion  at  wneyd 
daioni ;"  daw  cyfleusderau  ar  unwaith  i'r  golwg,  a  moddion 
hefyd  i  gwblhâu  y  gwaith.  Rhyw  ail  greu  yw  dyfeisio ;  a'r 
hwn  na  all  gael  cyfleusderau,  y  mae  efe  yn  sicr  o  wneyd 
rhai.  Darllenwch  fywgrafìiad  Harlan  Page,  cyfeiriad  at  yr 
hwn  a  wneir  rhagllaw,  er  gweled  i  ba  raddau  y  gall  dyn 
tlawd  fod  yn  ddefnyddiol,  pan  fo  ei  galon  wedi  ei  gosod  ar 
wneuthur  daioni. 

Y  mae  o  bwys  mawr  i  chwi  gofio  fod  yn  rhaid  i  ba  beth 
bynag  a  wneloch  er  iachawdwriaeth  eneidiau,  fod  o  gariad 
diffuant  a  difrifol,  yn  llawn  o  dirioneb  a  gostyngeiddrwydd 
Crist.  Y  mae  rhyw  ddull  swnfawr,  poethlyd,  heb  son  am 
anfoesgar,  gan  rai  sydd  yn  dyfetha  eu  hamcan  eu  hunain. 
Y  maent  yn  penderfynu  cymeryd  y  castell  trwy  nerth,  tra  y 
mae  cariad  yn  gweithio  odditano,  ac  yn  myned  i  mewn  yn 
ddiarwybod  o'r  bron.  Y  mae  eglurhad  hynod  o  brydferth 
o  hyn  i'w  weled  yn  mywyd  Mr.  Simeon,  o  Gaergrawnt. 
"  Daeth  unig  fab  i  farsiandwr  cyfoethog,  o  Amsterdam,  o'r 
enw  Konig,  i  Loegr,  a  derbyniwyd  ef  gan  frawd  Mr.  Simeon, 
yn  yr  Isle  of  Wight.  Buan  y  canfyddwyd  fod  Konig  ieuanc 
yn  gwbl  ddyeithr  i  grefydd,  ac  yn  anwybodus  o'i  hegwydd- 
orion,  ond  yr  oedd  ei  foesau  a'i  ddull  yn  ennill  teimladau 
tyner  a  charuaidd  ato.  Tueddai  calon  ddyngarol  Mr. 
Simeon  ato,  ac  efe  a  ddymunai  yn  fawr  gael  ennill  yr  enaid 
hwn  at  Grist.  Un  diwrnod,  fel  yr  oedd  Mr.  Simeon  yn 
marchogaeth  ychydig  latheni  o  flaen  rhai  boneddigion  ag  yr 

oedd  Konig  yn  eu  plith — aeth  y  gŵr  ieuanc  i  fynu  at  Mr. 
Simeon  pan  y  gwelodd  ef  wrtho  ei  hun.  Ar  y  pryd  y  llanc 
a  ganfyddai  wefusau  Mr.  S.  yn  ysgwyd,  er  nad  oedd  efe  yn 
ymddyddan  â  neb,  yr  hyn  a  barodd  iddo  ofyn  yn  ei  ddull  dy- 
syml,  "  Beth  ydych  chwi  yn  ei  ddyweyd  ?"  Mr.  Simeon  a'i 
hatebai,  "  Yr  oeddwn  yn  gweddio  dros  fy  nghyfaill  ieuanc." 
Gwnaeth  y  geiriau  hyn  argraíf  ddwys  ar  y  gŵr  ieuanc,  a 
pharasant  iddo  ystyried  Mr.  Simeon,  fel  un  yn  dwyn  mawr 
ofal  yn  ei  gylch.  Mewn  gwirionedd,  yr  oedd  ei  feddwl  wedi 
cael  ei  barotoi  gan  ragluniaeth  Duw  i  dderbyn  yr  argraíf 
hwn,  a  allasai  heb  hyny  gael  ei  ddilëu  yn  fuan.  Yr  oedd  y 
boneddigion  hyn  ar  y  pryd  yn  cymeryd  taith  dros  yr  ynys,  a 
daethant  i  west-dŷ  i  aros  dros  nos,  lle  bu  raid  i  Konig  a 
gŵr  boneddig  arall  gymeryd  ystafell  yn  yr  hon  yr  oedd  dau 
wely.  Cyn  myned  i  orphwys,  penliniai  y  gŵr  boneddig  wrth 
erchwyn  y  gwely,  a  gweddiai.  Ymddengys  mai  golygfa 
newydd  hollol  oedd  hon  i'r  gŵr  ieuanc  o  Holland :  ond 
suddodd  i'w  galon.  Yr  oedd  wedi  bod  yn  hir  yn  annedwydd 
o  herwydd  y  teimlad  oedd  ynddo  o  annigonolrwydd  y  pethau 
a  gyfrifai  yn  alluog  i  weini  cysur :  ond  nid  oedd  yn  gwybod 
am  ífordd  well.  Cyfaddefai  wedi  hyny,  iddo  ddywedyd  yn 
y  fan  wrtho  ei  hunan,  "  Mor  ddedwydd  yw  y  dyn  yna  !  O  ! 
pa  faint  a  roddwn  i  am  gael  teimlo  fy  hunan  yn  llaw  Am- 
ddiffynydd  ac  Arweinydd  Hollalluog,  fel  ag  y  mae  ef  yn 
ddiammheu !"  O  dan  y  teimlad  hwn  y  syrthiodd  ar  ei  liniau, 
yr  hyn  na  wnaeth  yn  y  dirgel  er  ys  blyneddau  o'r  blaen,  a 
boreu  dranoeth  efe  a  agorodd  ei  fynwes  yn  rhwydd  i'w 
gyfaill.  Yr  oedd  fel  hyn  wedi  ei  barotoi  i'r  atebion  a  roddai 
Mr.  Simeon  i'w  ymholiadau,  ac  ni  ddigalonwyd  ef,  ond  yn 
hytrach  annogwyd  ef  i  fyned  ymlaen.  Pan  ganfyddai  Mr. 
Simeon  fod  Ysbryd  Duw  wedi  nodi  y  dyeithr-ddyn  hwn  yn 
eiddo  iddo  ei  hun,  penderfynodd  ei  ddwyn  i  fynu  a'i  addasu 
i  ddedwyddwch  a  defnyddioldeb.  Bu  i'w  holl  lafur  er  ei 
ddychweliad  gael  ei  fendithio,  a  dywed  yr  ysgrifenydd  sydd 
yn  cofnodi  yr  hanes,  wrth  son  am  dano  wedi  hyny  fel  hyn — 
"  Y  mae  y  côf  am  y  gŵr  ieuanc  hwnw — hardd  ei  goríf  a 
mwyn  ei  dymher — yr  awr  hon  yn  arogli  yn  beraidd  o  bob 
peth  sydd  hawddgar  a  chymeradwy.  Yr  oedd  efe  mewn 
gwirionedd  yn  addfedu  i  gael  ei  symud  yn  gynnar  i  wlad 
sydd  uwch  na  hon.     Dychwelodd  i  Holland  ;  lle  y  bu  farw 

o'r  darfodedigaeth ;  ond  nid  cyn  iddo  gael  nerth  a  chaniatâd 
i  ddwyn  tystiolaeth  o  broífes  dda  o'i  Iachawdwr  yn  ei  dref 
enedigol.  Bu  i'r  son  am  ei  ymddygiad  ar  ei  glaf  wely 
gyffröi  cryn  sŵn  a  syndod  yn  Amsterdam,  lle  yr  oedd  ei 
deulu  yn  dra  adnabyddus ;  a  llawer,  meddir,  a  glywid  yn 
gofyn,  "  Pa  beth  newydd  yw  hyn  ?" 

Y  mae  y  chwedl  fechan  yna  yn  llawn  o  addysg  ar  destun 
y  bennod  hon. 

Yn  y  cyfryw  ymegnîadau  ag  a  nodwyd,  rhaid  cael  llawer 
iawn  o  grefydd  bersonol  i  gadw  y  cynhyrfiad  a'r  gweithred- 
iad.  Rhaid  cadw  tân  zel  i  losgi  â  thanwydd  duwiolfrydedd, 
ac  onidê  ni  bydd  ond  "  clindarddach  drain  dan  grochan," 
yn  fílam  swnfawr,  yn  darfod  yn  y  fan.  Ac  er  mwyn  bod  yn 
ddefnyddiol,  rhaid  i'r  Cristion  fod  yn  gyson  âg  ef  ei  hun  yn 
mhob  man.  Gall  meddyg  afiach,  neu  ar  farw  ei  hun,  fod  yn 
foddion  i  iachâu  eraill ;  ond  ni  wna  Cristion  anghyson  ddim 
ond  peri  diflasdod  a  gwrthwynebrwydd  trwy  ei  holl  ymgais 
i  wneuthur  daioni; — nid  yn  unig  pery  fneiddiad  arno  ei 
hunan  fel  rhagrithiwrr,  ond  ar  y  grefydd  a  fynai  ei  dysgu  fel 
pe  na  byddai  hono  ond  cyfundraeth  o  ragrith  hefyd,  o 
herwydd  na  chadarnhêid  hi  trwy  esiampl.  Y  rhai  a  fynont 
achub  eraill,  dylent  ddangos  ynddynt  eu  hunain  holl  sanct- 
eiddrwydd  a'dedwyddwch  yr  iachawdwriaeth  y  maent  am  i 
eraill  gael  rhan  ynddi.  Y  mae  rhai  dynion  na  ddymunem 
iddynt  ddyweyd  gair  byth  i  ganmol  crefydd,  oddigerth 
iddynt  fedru  dangos  ei  gogoniant  mewn  esiampl  gyson  hefyd; 
ac  ni  ddymunem  byth  eu  gweled  yn  ceisio  achub  eu  cyfeill- 
ion,  os  na  allant  roddi  prawf  amgenach  eu  bod  hwy  o  ddifrif 
ac  yn  wirioneddol  yn  ceisio  eu  hachubiaeth  eu  hunain.  Nid 
ydym  wrth  hyn  yn  barnu  y  dylai  yr  offeryn  at  ddychweliad 
pechadur  fod  ei  hunan  o  anghenrheidrwydd  yn  gwbl  berífaith; 
pe  felly,  nis  gallasai  neb  ond  angel  o'r  nef  ymgymeryd  â'r 
gwasanaeth  o  gadw  dyn — ond  er  hyny  dylai  ymgyrhaedd 
mor  agos  ag  y  gall  at  hyny.  Pa  fodd  bynag,  dylid  dwyn  ar 
gof  yn  barhäus,  fel  cefnogaeth  i  lafurwaith  Cristionogoi,  fod 
oíFerynau  argyhoeddiad,  fel  llawer  o  offerynau  eraill,  yn 
myned  yn  well  wrth  eu  defnyddio.  Os  mynwch  gynnyddu 
mewn  gras  eich  hunain,  ceisiwch  fod  yn  foddion  i  gyfranu 
gras  i  eraill.  Y  mae  y  goleuni  yn  dysgleirio  wrth  ennyn 
goleuadau  eraill,  a  gwneir  i'r  tân  losgi  yn  gryfach  gan  y 

tanllwyth  a  gynneuodd  yn  ei  ymyl.  Yr  ydym  yn  derbyn 
daioni  wrth  wneyd  daioni;  ac  os  na  byddwn  yn  foddion  i 
achub  eraill,  y  mae  yr  ymgais,  mewn  rhyw  ystyr,  yn  hyr- 
wyddo  ein  hiachawdwriaeth  ein  hunain. 

Er  mwyn  dangos  yr  anghenrheidrwydd  am  gysondeb  yn 
y  rhai  a  wnant  ryw  egniadau  personol  er  iachawdwriaeth 
pechaduriaid,  dodwn  yma  un  chwedl  fechan  o'r  America : — 

"Pan  oedd  un  gweinidog  enwog  yn  cyfeirio  at  ei  dròedig- 
aeth  ei  hunan,  efe  a  ddywedai  felhyn,  'Panoeddwn  yn  ddyn 
ieuanc  difeddwl,  dechreuodd  hen  ddîacon  duwiol  siarad  â  mi 
am  fy  nghadwedigaeth.  Digiais  wrtho,  a  llanwai  fy  nghalon 
gan  chwerwder  ato.  Dechreuais  edliw  iddo,  a  dangos  holl 
anghysonderau  proífeswyr  crefydd.  Yr  oeddwn  yn  siarad  fel 
dyn  ynfyd,  a'm  cydwybod  o  hyd  fel  maen  melin  yn  fy  malu. 
Dyoddefodd  y  cwbl  yn  dirion,  heb  gynhyrfu  dim.  Pe  dy- 
wedasai  ond  un  gair  garw,  neu  pe  dangosasai  un  teimlad 
digofus,  buasai  hyny  yn  rhyddhâd  i  mi,  ond  yr  oedd  ei  add- 
fwynder  Cristionogol  yn  ormod  i  mi  ei  ddal.  Aethum  i'r 
coed  yn  glwyfus  fy  archollion,  syrthiais  yn  fy  meddwl  o 
flaen  yr  hyn  a  ddywedasai,  a  dychwelais  ato  i  ofyn  ei 
faddeuant."1 

Yn  awr  trwy  ba  resymau  y  gellir  eich  perswadio,  trwy  ba 
annogaethau  y  gellir  eich  cymhell,  trwy  ba  gynhyrfiadau  y 
gellir  eich  cyfíröi  i  wneyd  yr  ymdrechiadau  hyn?  Ystyr- 
iwch  eich  egwyddomon.  Yr  ydych  yn  credu  yn  anfarwol- 
deb  yr  enaid — yn  nrwg  pechod — yn  melldith  y  ddeddf — yn 
nigofaintDuw — yn  hanfodiadufiern — yn  nychrynfëydd  damn- 
edigaeth — ac  yn  mhoethder  a  pharhâd  tragywyddol  y  tân 
annifíbddadwy.  Yr  ydych  yn  credu  mewn  Duw  trugarog — 
mewn  Iachawdwr  a'ch  prynodd — mewn  Ysbryd  a'ch  galwodd 
— ac  yn  y  posiblrwydd  o  fod  iachawdwriaeth  i  bob  un  o'r 
miliynau  sydd  yn  trengu  o'ch  cwmpas— ac  yn  ngogoniant 
annhraethadwy  a  thragywyddol  y  nef.  Yr  ydych  yn  credu 
mai  ewyllys  Duw  ydyw  ar  fod  i'r  dynion  hyn  gael  eu  hachub, 
a  hyny  trwy  ofíerynoliaeth  dynion,  a  thrwy  eich  ymdrech- 
iadau  chwi,  yn  mysg  moddion  eraill  bywyd  tragywyddol. 
Y  mae  hyn  oll  yn  eich  credo  chwi.     Gristionogion,  sylwch  o 

1  Allan  o  "  The  Advancement  of  Religion  the  claim  of  the  Times" 
gan  Dr.  A.  Reed. 

newydd  ar  erthyglau  eich  ffydd,  fel  y  galloch  wybod  yn  well 
nag  yr  ymddengys  eich  bod,  pa  fath  a  ddylai  fod  rhwymedig- 
aethau  eich  cydwybod  a  gweithrediadau  eich  bywyd.  Yn 
wir  rhaid  i  chwi  wneyd  mwy  neu  gredu  llai ;  y  mae  eich 
credo  a'ch  ymddygiad  yn  wahanol  i'w  gilydd.  Dilynwch  un 
enaid  i'r  byd  tragywyddol.  Olrheiniwch  ei  daith  ddiddarfod 
trwy  ddedwyddwch  nas  gall  gwaed  na  chnawd  ei  gynnal; 
neu  trwy  boenau  y  byddai  raid  i'r  natur  ddynol  gael  nerth 
goruwchnaturiol  i'w  dal ;  dilynwch  ef  ar  hyd  ei  daith  dragy- 
wyddol,  a  meddyliwch  am  dano  yn  cynnyddu  mewn  gwyb- 
odaeth,  sancteiddrwydd,  a  dedwyddwch,  nad  oes  ond  anfeidr- 
oldeb  tuhwnt  iddo — gan  adael  ymhell  o'i  ol  yr  hyn  oll  a 
wyddai  cerubiaid  a  seraphiaid  unwaith — neu  ynte,  meddyl- 
iwch  am  dano  am  byth  yn  suddo  o'r  naill  lynclyn  i'r  llall  o 
drueni  ac  anobaith  yn  y  pydew  diwaelod — ac  wedi  hyny, 
dirnadwch,  os  medrwch,  i  ryw  radd,  beth  yw  cadw  un  enaid ! 
Ac  wedi  i  chwi  ystyried  yn  ddwys  sefyllfa  yr  un  enaid  galluog 
a  rhyfedd  hwnw,  meddyliwch  am  y  degau,  a'r  cannoedd,  a'r 
miloedd,  neu  y  degau  o  íìloedd  o'r  cyfryw  eneidiau  sydd  yn 
prysuro  i  dragywyddoldeb  yn  yr  ardal  neu  'r  dref  lle  yr  ydych 
chwi  yn  trigo !  Gristionogion,  meddaf  eto,  ymwrthodwch 
â'r  drychfeddyliau  mawrion  hyn,  neu  ymddygwch  yn  fwy 
cydweddol  â  hwynt !  Ymadewch  â'ch  crediniaeth  yn  y  pethau 
rhyfedd  hyn,  neu  o  leiaf  profwch  eich  bod  chwi  wedi  eich 
rhyddhau  oddiwrth  y  rhwymedigaeth  i  geisio  attal  y  gor- 
llanw  dinystriol,  neu  i  chwyddo  cefhllif  iachawdwriaeth,  neu 
ynte  byddwch  yn  fwy  o  ddifrif  yn  eich  ymgais  i  gadw  eneid- 
iau.  Rhaid  i  chwi  wneyd  y  naill  neu  y  llall.  Tra  y  mae  y 
fath  broffes  ar  eich  gwefusau,  a'r  fath  glauarineb  yn  eich  zel, 
y  mae  eich  ymarweddiad  presennol  yr  anghysondeb  mwyaf 
anferth  a  welir  yn  y  byd.  Y  mae  anffyddwyr  yn  sylwi 
arnoch,  ac  yn  mesur  eich  credo  wrth  eich  gweithredoedd,  ac 
yna  yn  eich  cyhuddo  o  ragrith.  "  Yr  wyf  yn  cofìo,"  medd 
Mr.  Binney,  "  am  amgylchiad  tra  nodedig  i  broíi  hyn,  a  ad- 
roddwyd  wrthyf  gan  weinidog  o'r  gymydogaeth.  Yr  oedd 
anffyddiwr  proffesedig  a  phenderfynol  yn  y  dref  lle  yr  oedd 
efe  yn  pregethu.  Efe  a  welodd  y  dyn  hwn  yn  ei  gapel  ef 
un  prydnawn  Sabboth.  Yr  oedd  efe  yn  pregethu  ar  y  pryd 
ar  rai  o  wirioneddau  mawrion  ffydd,  a'r  dyledswyddau  sydd 
yn  codi  oddi  arnynt.      Dranoeth,  pan  oedd  efe  yn  myned 

heibio  i  dŷ  y  dyn,  yr  oedd  efe  yn  sefyll  wrth  y  drws,  ac  efe  ä 
ddywedodd  wrtho,  'Mi  a'ch  gwelais  chwi  yn  yr  addoliad 
neithiwr,  ac  yr  oeddwn  braidd  yn  synu  eich  canfod  chwi  yno, 
gan  nad  ydych  yn  credu  yr  hyn  oeddwn  yn  ei  bregeíhu.' 
'  Nac  oeddwn  i,'  meddai  yntau,  {  ac  nid  oeddych  chwithau 
ychwaith  yn  eu  credu.'  '  Ai  ê,  yn  wir,'  meddwn  innau.  'Nac 
ydych !  Pe  bawn  i,'  meddai,  £  yn  credu  y  pethau  a  ddywedas- 
och  chwi  sydd  yn  wir,  a'r  hyn  a  ysgrifenir  yn  eich  llyfraUj 
ni  fedrwn  i  wybod  pa  fodd  i  gynnal  fy  hunan.  Mi  a  deiml- 
wn  eu  pwysigrwydd  mor  fawr  fel  y  dangoswn  hwynt  i  ba  le 
bynag  yr  awn.  Ni  aliwn  ymgynnal  dan  y  teimladau  a 
ennynent.  Ond  nid  wyf  fì  yn  eu  credu,  ac  nid  ydych  chwi- 
thau  ychwaith,  neu  chwi  a  fyddech  yn  bobl  wahanol  iawn  i'r 
hyn  ydych !' "  O !  air  dychrynllyd !  O !  wawdiaeth  yn  tori 
i'r  by w !  O !  gerydd  trwm  !  Ond  O  !  mor  haeddiannol 
ydym  o  hono !  Ai  ni  theimlwn  ef  ?  Ai  ni  chawn  ni  ddysgu 
ein  diffygion,  ein  dyledswyddau,  a'n  ffaeleddau,  hyd  yn  nod 
gan  anffyddiwr  ?  Sylwn  ar,  a  barnwn  ein  hunain,  fel  y  mae 
anífyddwyr  yn  ein  barnu,  y  rhai  sydd  yn  ein  chwilio  ac  yn 
ein  profi  wrth  ein  credo  a'n  proífes.  Codwch,  Gristionogion, 
codwch  i  weithio ;  gwnewch  rywbeth  teilwng  i'ch  egwyddor- 
ion !  Trowch  ymaith  y  gwarth,  a  dystewch  y  geiriau  dir- 
mygus  a  bentyrir  arnoch  gan  eich  gwrthwynebwyr  ! 

Meddyliwch  am  yr  anrhydedd  sydd  yn  dilyn  llwyddiant. 
Ni  cheir  gafael  byth  yn  y  by d  yma  ar  gynnwysiad  yr  ymadrodd 
gogoneddus  hwnw  o  eiddo  yr  apostol,  "  Fy  mrodyr,  od  aeth 
neb  o  honoch  ar  gyfeiliorn  oddiwrth  y  gwirionedd,  a  throi  o 
rywun  ef,  gwybydded  y  bydd  i'r  hwn  a  drodd  bechadur 
o  gyfeiliorni  ei  ffordd,  gadw  enaid  rhag  angeu,  a  chuddio 
lliaws  o  bechodau."  Rhyw  bechadur  crwydredig  yn  encilio 
oddiwrth  Dduw,  a  sancteiddrwydd,  a  dedwyddwch,  yn  cael 
ei  ddychweiyd  at  ffynnon  bywyd  a  goleuni — enaid  marw  mewn 
camwedd  a  phechod,  yn  cael  ei  fywhau — lliaws  o  bechodau, 
a  phob  un  o  honynt  yn  cynnwys  dedfrydagwenwynmelldith 
dragywyddol,  yn  cael  eu  cuddio  oll  gan  weithred  trugaredd 
faddeuol — O !  orchestwaith  heb  ei  ail !  Nid  y w  rhycldhad  cen- 
edl  o  rwymau  caethwasanaeth,  neu  achubiaeth  ymherodraeth 
eang  o  afael  dinystr  y  pla,  a'u  golygu  fel  gwaredigaethau 
tymmorol,  yn  werth  eu  cymharu  ág  iachawdwriaeth  dragy- 
wyddol  un  enaid  anfarwol.    Pe  byddai  i  un  o'r  planedau  sydd 

yn  perthyn  i'n  cyfundrefn  dori  cadwen  yr  at-dyniad  (gravity), 
a  chwyrnellu  i'r  ceugant  annherfynol,  gan  beryglu  dinystrio  ei 
hunan  a  bydoedd  eraill,  wrth  gyfarfod  â  hwy  yn  eu  gyrfaoedd 
cyflym,  a  chenym  ninnau  allu  i'w  gosod  hi  yn  ol  yn  ei  lle, 
a'i  rhwymo  yn  ei  hymcldibyniaeth  cyntefìg  a'i  threfn,  byddai 
hyny  yn  llai  o  destun  gorfoledd  o  lawer  i  ni,  na  phe  caem  fod 
yn  oíferyn  i  gadw  un  enaid  o  afael  pangfeydd  marwolaeth  dra- 
gywyddol.  Beth  oedd  y  goron-bleth  hardd  a  roddwyd  i'r 
hwn  a  achubodd  fywyd  y  milwyr  Rhufeinig  ar  faes  y  gwaed  ; 
neu  y  gerflun  bres  a  godwycl  o  barch  i'r  gwr  a  drechodd 
elynion  mewn  can'  brwyclr  boeth ;  neu  y  greirgell  yn  nheml 
uchelglod  i'r  neb  a  gyfoethogai  ei  wlad  a'r  byd  yn  gyfíredinol 
trwy  ryw  ddarganfyddiad  newydd  yn  y  gwybodaethau,  neu 
ddyfais  ardderchog  yn  y  celfyddydau.  Beth  yw  y  rhai  hyn, 
meddwn  eto,  o'u  cymharu  â'r  goron  o  ogoniant  fydd  byth  yn 
gorphwys  ar  ben  y  Cristion  a  gadwodd  enaid  rhag  angeu. 
Nid  yw  yr  holl  fathodau,  a'r  colofnau  cerfiedig,  a'r  bwaau 
coffadwriaethol,  a'r  cyfan,  ond  teganau  plentynaidd  wrth  eu 
cymharu  â  hyn  ;  a  dyma  urddasolrwydd  sydd  wedi  ei  roi  o 
fewn  cyrhaedd  pob  plentyn  Duw.  Y  fath  ddirgymhelliad  i 
fod  o  ddifrif  ydyw  hyn ;  ac  eto,  mor  ychydig  yw  y  rhai  sydd 
yn  ymgeisio  am  y  fath  goron,  a'r  fath  anrhydedd  ! 

Ystyriwch  hefyd,  yr  hyn  a  wnaeth  eraill,  heb  ddim  mwy 
o  fanteision  nag  sydd  genych  chwithau.  Ond  odid  nad  oes 
esiamplau  o  hyn  o  fewn  i'ch  gwybyddiaeth  chwi  eich  hunain 
o  bersonau  a  ymroisant  gyda  diwydrwydd  anghyffredin  a 
chyda  llwyddiant  mor  anghyfíredin  er  achubiaeth  eneidiau. 
Buont  yn  ofíerynau  anrhydedclus  i  ddwyn  llawer  at  Grist. 
Eu  difyrwch  penaf  ar  y  dclaear,  a  difyrwch  mwy  iddynt  yn  y 
nef,  fydd  derbyn  cydnabyddiaeth  ddiolchgar  y  rhai  a  gipiasant 
hwy  fel  pentewynion  allan  o'r  gynneu  dân.  Dyma  hyfrydwch 
na  ẁyr  angelion  ddim  am  dano.  Maent  hwy  yn  wir  yn 
llawenhau  pan  welant  eneidiau  yn  cael  eu  troi  gan  eraill,  ond 
nid  uwchben  un  a  argyhoeddwyd  ganddynt  hwy  eu  hunain : 
yn  yr  ystyr  yma  y  maent  islaw  i  lawer  llafurwr  tlawd  afuyn 
foddion  i  gadw  enaid  rhag  angeu.  Na  chenfigenwch  wrth  rai 
fel  hyn,  ond  ymdebygwch  iddynt.  Gall  eu  llawenydd  hwy  fod 
yn  eiddo  i  chwithau.  Yr  hyn  a  wnaethant  hwy,  a  ellwch 
chwithau  hefyd  ei  wneuthur  trwy  ras  Duw.  Nid  trwy  lu,  ac  nid 
trwy  nerth,  y  cyflawnasant  hwy  y  gorchwyl,  ond  trwy  wirion- 

edd  Duw,  a  thrwy  Ysbryd  Duw,  Gallwch  chwithau  wneuthur 
y  gwirionedd  hwn  mor  amlwg  a  hwythau ;  ac  y  mae  Ysbryd 
Duw  mor  barod  i  fendithio  eich  llafur  gwan  chwi,  ag  ydoedd 
i  fendithio  yr  eiddynt  hwy.  Y  mae  Efe  yn  hoíF  o  roddi  ei 
fendith  ar  oíferynau  gwirfoddol,  er  eu  bod  yn  weiniaid,  fel  y 
byddo  godidogrwydd  y  gallu  o  hono  ef. 

Fel  prawf  o'r  hyn  a  wnaeth  eraill,  cymerwch  yr  esiampl 
ganlynol,  a  dderbyniais  mewn  llythyr  yn  ddiweddar  oddiwrth 
un  o'n  cenadon  cartrefol.  Wedi  rhoi  desgrifiad  o'r  amddi- 
fadrwydd  ysbrydol  y  mae  rhaiparthaueango'ngwladynddo, 
a'n  hollol  analluogrwydd  ninnau,  trwy  unrhyw  gyfundrefn 
gymdeithasol  sydd  genym,  neu  yn  debyg  o  fod  genym,  i 
ddiwallu  yr  anghen  mawr  a  galarus,  y  mae  yn  dywedyd,  u  Mi 
a  fum  yn  meddwl  am  gynllun  i  ledanu  yr  efengyl  a  chadw 
eneidiau,  yr  hwn  sydd  wedi  ei  brofi  i  raddau  mewn  ychydig 
o  fanau,  ac  wedi  ei  fendithio  yn  fawr  hefyd.  Onid  oes  yn 
eglwysi  ein  dinasoedd  cìn  trefi  mawrion,  rai  dynion  o  dduw- 
ioldeb  gwresog,  a  llawn  cariad  at  eneidiau,  ac  yn  alluog  i 
bregethu  hefyd  yn  syml,  yn  dirion,  ac  eto  yn  nerthol,  â 
chanddynt  ddigon  o  gyfoeth  igadw  eu  hunain  uwchlaw  anghen, 
ac  amser  hefyd  i  lafurio  dros  Dduw,  ac  er  iachawdwriaeth 
eneidiau  gwerthfawr  f  Onid  oes  llawer  o'u  talentau  yn  cael 
eu  cuddio  yn  y  ddaear  o  eisieu  lle  priodol  i'w  rhoi  mewn 
ymarferiad?  Oni  allent  fynu  cartrefi  cysurus  iddynt  eu 
hunain  yn  y  parthau  hyn,  a  chyfeirio  eu  hunain  at  dragy- 
wyddol  ddedwyddwch  y  rhai  nad  oes  ddarpariaeth  ysbrydol 
arall  yn  cael  ei  gwneyd  ar  eu  cyfer  ? 

"Rai  blyneddau  yn  ol,  gadäwyd  cryn  lawer  o  eiddo  i 
berthynas  agos  i  mi :  ac  yn  y  fan  fe  roddodd  heibio  ei  fas- 
nachaeth  ac  a  ymgyflwynodd  yn  gwbl  oll  i  waith  yr  Arglwydd. 
Efe  a  fu  yn  offeryn  i  ddwyn  yr  efengyl  gyntaf  i'r  dref  hon  lle 
)rr  wyf  fì  yn  awr  yn  llafurio.  Efe  a  aeth  i  breswylio  i  bentref 
bychan  oddeutu  wyth  milltir  oddi  yma :  ac  yno  dechreuodd 
bregethu,  adeiladodd  un  capel,  yna  un  arall,  ac  un  arall  wedi 
hyny,  yn  y  gwahanol  bentrefi  cyfagos.  Ac  y  mae  capeli  dau 
bentref  wedi  ymuno  â  ni  hefyd.  A  thrwy  ei  ymdrechiadau 
ef  cyfodwyd  capeli  eraill  hefyd  yn  y  gymydogaeth  hon.  Y 
mae  yn  destun  llawenydd  a  syndod  pan  ystyi'iom  fel  y  mae 
yr  efengyl  wedi  ymledu,  ac  yn  parhau  i  fyned  rhagddi,  yn  y 
wlad  hon ;  ac  yr  ydym  yn  gallu  olrhain  y  ftrydiau  h)Ti  i'r 

íFynnon  fawr  o  fendith  Duw  ar  lafurwaith  ei  was  hwn.  Bu 
farw  yn  y  pulpud  oddeutu  pedair  blynedd  yn  ol.  Ei  fab,  yr 
hwn  sydd  yn  byw  ar  ei  dir  ei  hun,  yw  gweinidog  ffyddlawn 
a  llwyddiannus  yr  eglwys  y  bu  ei  dad  yn  foddion  i'w  chasglu 
ynghyd.  Y  mae  dwy  ysgol  ddyddiol  a  phedair  Ysgol  Sab- 
bothol  wedi  tarddu  oddiar  yr  un  ymdrechiadau. 

11  Yn  awr,  syr,  onid  oes  eraill  yn  ein  heglwysi  a  allant 
fyned  a  gwneuthur  yr  un  modd  ?  Ac  oni  allwn  ni  yredu  y 
byddai  i  Dduw  goroni  â'i  fendith  y  fath  ymdrechiadau  a'r 
rhai  hyn  ?" 

Credu !  Yr  ydym  yn  sicr  o  hono.  Dyma  yr  hyn  sydd 
arnom  ei  eisieu.  Rhaid  i  ni  gael  hyn,  ac  onide  nis  gallwn 
byth  gyflenwi  poblogaeth  ein  gwlad  â  moddion  gras.  Myíì 
a'i  dywedaf  eilwaith  ac  eilwaith,  a  hyny  gyda  'r  pwysau  go- 
fynol,  a  phe  gallwn  mi  a'i  hanfonwn  fel  llef  udgorn  dros  y  tir 
— Nid  yw  cymdeithasau  ifod  yn  lle  ymdrechiadau  personol. 
Nid  yw  cydgoríforiaeth  yr  aelodau  yn  gyffredinol  i  lethu  llafur 
yr  aelodau  yn  unigol.  Ni  arosodd  y  person  a  nodwyd  nes  i 
ryw  gymdeithas  ei  ddanfon ;  ond  aeth  allan  ei  hunan  i  ganol 
yr  anialdir  moesol — gan  anturio  yn  unig  i'r  difíaethwch — 
heb  neb  i'w  gymhorth,  ond  yn  nerthol  yn  ei  Dduw,  ac  yn 
nghadernid  ei  allu  Ef,  i  dywallt  goleuni  gwirionedd  dros  y 
gymydogaeth  ddu  a  thywell.  Gwelwch  fel  yr  anrhydeddodd 
ac  y  bendithiodd  Duw  ef :  y  fath  ddaioni  a  wnaeth — a'r  fath 
enw  a  adawodd  ar  ei  ol !  Chwychwi,  farchnadwyr  a  chelf- 
yddydwyr,  sydd  wedi  darllen  llawer,  yn  wybodus  ac  yn  zelog, 
a  chenych  dalentau  yn  gystal  a  duwioldeb,  ac  heblaw  hyny 
gyfoeth  mawr,  neu  ddigon  i  ddiwallu  eich  anghenion  o  leiaf, 
paham  nad  efelychwch  yr  esiampl  nodedig  a  gofíasom  ? 
Paham  yr  ymddifyrwch  mewn  ceisio  mwy  o  gyfoeth,  nad  oes 
arnoch  anghen  am  dano,  pan  y  gallech  fod  yn  wasanaethgar 
i  adeiladu  capeli,  fíurfio  eglwysi,  achub  eneidiau,  a  phlanu  ys- 
golion.  O !  undeb  ardderchog ! — y  gwr  boneddig  yn  weinidog 
y  pentref :  y  masnachydd  wedi  gadael  ei  fasnach  i  bregethu 
yr  efengyl !  A  oes  dim  a  dània  eich  uchelgais,  neu  a  gyfíry 
eich  eiddigedd,  neu  a  ennyna  ynoch  frwdfrydedd  sanctaidd, 
yn  y  fath  olygfa  a  gobaith  a  hwn  ?  Nid  wyf  yn  meddwl  gosod 
o'r  neilldu  weinidogaeth  reolaidd  yn  ein  plith,  trwy  gyfundrefn 
o  bregethu  gan  wýr  diurddau ;  ond  yr  wyf  yn  llefaru  am  fanau 
lle   nad  oes  cynnulleidfaoedd  yn  bod,  na  chapel  wedi   ei 

adeiladu,  a  lle  nad  oes  dim  tebygolrwydd  y  bydd  y  fath 
bethau  byth  heb  ryw  gynllun  fel  hyn. 

Cofiwch,  pa  mor  lleied  a  wnaethoch  hydyn  hyn.  Yr  ydych 
yn  gwybod  yn  brofiadol  am  fíbrdd  yr  iachawdwriaeth,  a 
gwerth  enaid,  er  ys  deg,  ugain,  neu  ddeg  ar  hugain  o  flyn- 
eddau,  ac  eto,  hyd  yn  hyn,  ni  ddarfu  i  chwi  efallai  ennill  un 
enaid  at  Dduw — hwyrach  na  cheisiasoch  wneyd  hyny  erioed. 
O !  ryfeddod !  0 !  esgeulusdod  !  O !  golled,  nas  gellir  byth 
ei  hadennill !  Nis  gellir  byth  alw  yn  ol  yr  awr  a  gamdreul- 
iwyd :  yr  enaid  a  lithrodd  i'r  pydew  o  olwg  eich  llygad  ac  o 
gyrhaedd  eich  llaw,  ni  ellir  ei  gael  a'i  ddodi  eto  o  fewn  cylch 
eich  dylanwad  chwi.  Fel  yr  oeddych  yn  eu  canfod  yn  cwympo, 
ni  estynasoch  chwi  yr  un  llaw  o  gynnorthwy,  ac  yna  yn 
nghanol  poenau  anobaith  y  maent  yn  pentyru  eu  hedliwiau  ar 
eich  difrawder  creulawn  chwi.  Y  mae  amser  yn  barhaus  yn 
llithro  ymlaen :  y  mae  eneidiau  yn  barhaus  yn  tyru  i  golled- 
igaeth,  ac  yn  fuan,  fuan,  byddwch  chwi  a  hwythau  yn  nhra- 
gy wyddoldeb !  Brysiwch,  O !  brysiwch !  i  wlad  y  dinystr : 
rhowch  eich  galluoedd  ar  waith ;  ni  oeda  eu  damnedigaeth 
hwy — ac  a  arafa  eich  cydymdeimlad  chwi  ?  A  gedwch  chwi 
eich  ymdrechiadau  eto  yn  ol  ? 

Unwaith  eto,  ystyriwch  beth  fyddai  y  canlyniad  pe  byddai 
i  holl  aelodau  ein  heglwysi  gael  eu  cynhyrfu  i  ymgais  difrifol 
am  gadw  eneidiau.  Golygwch  gyfundeb  o  Gristionogion,  o  dri, 
pedwar,  neu  bum  cant  o  gymunwyr,  i'e  llai  o  nifer  na  hyny ; 
a  meddyliwch  am  danynt  oll,  pob  un  yn  ei  gylch,  ac  yn  ol  ei 
ddawn,  a'i  allu,  a'r  cyfleusdra  fyddo  ganddo,  yn  llafurio  dros 
Dduw  ac  eneidiau.  Meddyliwch  am  bum  cant,  neu  hyd  yn 
nod  gant,  o  rai  yn  proffesu  eu  crediniaeth  yn  ngwirioneddau 
y  dadguddiad  dwyfol,  wedi  eu  chwalu  tros  wyneb  tref  boblog 
neu  ryw  ran  o'r  wlad,  ac  yn  ymgymysgu  fwy  neu  lai  â'r 
preswylwyr :  rhai  yn  feistri  ac  yn  feistresau,  yn  benau  ar 
deuluoedd;  eraill  yn  fasnachwyr  âlliaws  o  weithwyr  danynt; 
eraill  yn  wasanaethwyr  mewn  teuluoedd  di'ofn  Duw ;  eraill 
yn  weithwyr  wedi  eu  hamgylchu  gan  gydweithwyr  annuw- 
iol ;  eraill  yn  gyfoethog  neu  yn  ddysgedig,  â  chanddynt 
gryn  ddylanwad  mewn  cymdeithas ;  eraill  yn  dlodion  yn  byw 
mewn  manau  isel  a  gwael,  lle  y  mae  eu  cymydogion  ar  bob 
llaw  yn  gweled  eu  hymddygiadau  ac  yn  clywed  eu  iiymddy- 
ddanion ;  eraill  yn  ieuainc,  ac  yn  llawn  o  nerth  a  bywiog- 

rwydd  eu  hoedran,  ac  yn  arfer  cyfarfod  â  rhai  tebyg  iddynt 
eu  hunain: — meddyliwch  am  y  fath  gyfundeb  a  hwn,  lle  y 
mae   pawb   o'r  aelodau   mewn    sanctaidd    ymarweddiad   a 
duwioldeb,  yn  taflu  allan  lewyrchiadau  esiampl  ogoneddus, 
yn  llawn  zel,  yn  llafurio  er  iachawdwriaeth  eu  cyd-ddynion, 
wedi  eu  llenwi  â'r  meddyliau   uchel,  a'u   bywiocäu  gan  y 
gobaith  o  allu  cadw  eneidiau  trwy  ymegniadau  personol — 
pob  un  yn  myfyrio  beth  a  allai  wneuthur,  a  phob  un  yn 
gwneyd  yr  hyn  a  allai — pa  beth  nas  gellid  ei  ddysgwyl  fel 
íFrwyth  gogoneddus  i'r  fath  gydweithrediad  cyífredinol,  a  zel, 
a  diwydrwydd  difrifol  a  hyn  ?      O  î   y  fath  ddeífroadau  a 
diwygiadau  a  dorai  allan!     Oni  fyddai  i  Dduw  dywallt  ei 
Ysbryd  yn  helaeth  ar  yr  eglwysi  hyn  ?     O  !  gymaint  o  wedd- 
iau  a  esgynai  i'r  nef,  a'r  fath  gawodydd  o  fendithion  a  ddis- 
gynent  yn  eu  tymmorau !     Pan  fyddo  ein  heglwysi  yn  ar- 
ddangos  golygfëydd  fel  hyn,  dyna  y  pryd   y  bydd  gwaith 
Duw  yn  myned  ymlaen  ar  y  ddaear  ?     Ai  nid  dyma  yr  hyn 
a  ddylent  eu  harddangos  ?     Ai  nid  i  hyn  y  cyfodwyd  hwy  ? 
Chwychwi,  gyfeillion  Iesu  Grist  a  charedigion  Duw  a'r  gwir- 
ionedd,  edrychwch   yn  ol   am   foment   eto    ar  gynnwysiad 
dychrynllyd  y  rhan  gyntaf  o'r  bennod  hon — darllenwch  eto 
gyfrifon  arswydus  y  deyrnas  ddu  dywell  o  anfíyddiaeth  ac 
anfoesoldeb,  a  dywedwch,  a  gaiíf  yr  awyddfryd  am  ddinystrio 
eneidiau  sydd  yn  mynwesau  cenadon  Satan,  fod  yn  boethach 
na'r  eiddigedd  am  eu  cadw  yn  mynwesau  dilynwyr  yr  Oen. 
O !  pwy  neu  pa  beth  a  gaiíF  ddeffro  eglwys  Dduw  i  deimlad 
priodol  o'i  dyben,  ei  dyledswydd,  a'i  hanrhydedd,  fel  ofFeryn 
Duw  i  droi  byd  annuwiol  ato  Ef  ?     Yn  mha  le  y  mae  y  llef 
uwch  na  llais  udgorn,  yr  hwn  â  tharanau  y  nef,  a  geiriau 
gwirionedd  tragywyddol,  a  dỳr  ar  hûn  yr  eglwys  foethus,  ac 
a'i  deíFry  hi  at  ei  gorchwyl  pwysig — sef  dwyn  tystiolaeth  dros 
Dduw  ac  ennill  pechaduriaid  ato  !     Pa  ryw  fath  ymweliadau 
o  drugaredd  neu  gyfiawnder ;  pa  fath  gynhyrfiadau  tufewn- 
ol,  neu  ymosodiadau  alìanol;   pa  gymaint  o  chwyldroadau 
cenedlaethol,  neu  ymraniadau  cymdeithasol,  sydd  yn  anghen- 
rheidiol  i'w  galw  at  ei  gwaith,  a'i  gwneyd  yn  barod  i'w  gyf- 
lawni  ?     Pa  bryd  y  daw  yr  amser  y  bydd  yr  holl  ddadleuon 
yn  ychydig  neu  yn  ddim  o'u  cymharu  â  dadl  fawr  yr  eglwys 
yn  erbyn  pechod,  Satan,  a  cholledigaeth  ?     Pa  bryd  yr  ym- 
deimla  pob  Cristion,  mai  prif  ddyben  Duw  yn  ei  gadw  am 

dymmor  o'r  nefoedd  yw,  fel  y  byddai  iddo  fod  yn  foddion 
achub  eneidiau  anfarwol  rhag  syrthio  i  uffern  ]  Pa  bryd  y 
cyfyd  rhyw  ail  Luther  yn  nghanol  yr  Eglwys  Brotestanaidd, 
a'n  diwygio  oddiwrth  ein  bydolrwydd,  fel  y  gwaredodd  y 
Luther  cyntaf  ni  oddiwrth  Babyddiaeth?  Pa  bryd  yr  a 
Whitfield  arall  heibio  i  ni,  a  chyda  hyawdledd  tanllyd 
ennynu  tân  zel  yn  ein  calonau  i  ddifa  sorod  bydolrwydd  a 
phuro  gwerthfawr  aur  ein  ffydd?  A  gaiff  anffyddiaeth,  a 
Phabyddiaeth,  a  gau-philosophyddiaeth,  ranu  y  byd  rhyng- 
ddynt?  Pob  Cristion  unigol,  offeiriadaeth  Duw — ystyr- 
iwch  hyn,  a  phenderfynwch  weithredu. 

Y  CAM  nesaf  oddiwrth  ddifrifoldeb  personol  yw  yr  hyn  a 
nodir  fel  cynnwysiad  y  bennod  hon:  ac  y  mae  o  anghen- 
rheidrwydd  yn  cyfeirio  yn  benaf  at  ddyledswyddau  RHIENI. 
Nid  wyf  yn  bwriadu  manylu  yn  bresennol  ar  y  pwnc  mawr  o 
hyfforddiadneu  addysg  grefyddol,  am  fy  mod  wedi  gwneuthur 
hyny  eisoes  mewn  llyfr  arall x  a  ysgrifenais ;  ond  ceisio 
dangos  y  pwysigrwydd  a'r  anghenrheidrwycld  o  ddwyn  hyny 
ymlaen  gyda'r  pryderwch  mwyaf  gwresog  a'r  ymroddiad 
mwyaf  diflino.  Efallai  na  bu  un  adeg  yn  hanes  yr  eglwys  ag 
y  deallwyd  ac  y  teimlwyd  hyn  fel  y  dylasid ;  ac  y  mae  lle  i 
ofni  na  bu  oncl  ychydig  o  amserau  er  y  diwygiad  crefyddol 
ag  y  teimlwyd  ef  yn  llai  nag  yn  yr  oes  hon.  Mor  ychydig 
sydd  o  dai  proífeswyr  ag  y  by ddai  raid  i'r  dyeithr-ddyn  ar  ei 
fynediad  cyntaf  iddynt,  ddywedyd,  Yn  wir,  dyma  dŷ  Dduw, 
a  thyma  borth  y  nefoedd.  Ac  eto  onid  fel  hyn  y  dylai  fod? 
Oni  ddylai  preswylfeydd  y  cyfiawn  fod  wedi  eu  llenwi  â  holl 
elfenau  duwioldeb  ac  awyrgylch  gwir  grefydd  ?  Efallai  fod 
y  weddi  deuluaidd  yn  cael  ei  chynnal,  er  mai  yn  oeraidd  ac 
yn  ffurfiol,  ae  heb  ond  ychydig  o  ddifrifwch,  a  dim  o'r 
eneiniad :  ond  y  mae  hon  mewn  llawer  o  fanau  yn  cael  ei 
chwbl  esgeuluso ;  a  dim  o'r  bron  yn  aros  i  ddangos  fod  Duw 
wedi  cael  derbyniad  i'r  tŷ  hwnw  erioed.  Efallai  nad  óes 
yno  ddim  afradlonrwydd  cyhoeddus  —  dim  meddwdod  na 
chwareu  cardiau — ond  O !  mor  ychydig  o  wir  addoli  sydd 
yno !  Mor  ychydig  o  deuluoedd  sydd  yn  cael  eu  llywodr- 
aethu  a'u  dwyn  i  fynu,  fel  mai  sỳn  fyddai  gweled  yr  un  o'r 
plant  yn  troi  allan  yn  amgen  na  bod  yn  grefyddol  a  duwiol ; 
ac  mor  aml  yw  y  rhai  sydd  yn  peri  i  ni  ryfeddu  fod  eu  plant 
yn  troi  yn  amgen  nag  yn  rhai  anghrefyddol  iawn.     Yn  awr, 

1 "  The  Family  Monilor,  or  a  Help  to  Domestic  Happiness," 


102  DIFRIFWCH   MEWN 

nis  gall  yr  eglwys  fod  o  ddifrif,  os  nad  yw  y  teuluoedd  sydd 
ynddi  felly.  Rhaid  i  sylw  defiröus  ar  yr  hyn  y  mae  crefydd 
yn  ei  ofyn  genym  ddechreu  yn  y  cylch  teuluaidd.  Gall  y 
gweinidogion  fod  o  ddiírif  am  iachawdwriaeth  yr  ieuenctyd ; 
a'r  athrawon  a'r  athrawesau  fod  felly  hefyd ;  ond  os  na  bydd 
y  rhieni  yr  un  modd,  aiff  holl  ymdrechiadau  a  dylanwad  y 
pulpud  a'r  ysgol  ynghyd  yn  ofer.  Cartref,  yn  gyffredin,  yw 
y  fold  lle  mae  cymeriad  un  yn  cael  ei  ffurfio ;  ac  y  mae  y 
rhieni  naill  ai  yn  gymhorth  neu  yn  rhwystr  i'r  gweinidog 
crefyddol.  Rieni !  i  chwi,  gan  hyny,  y  mae  y  bennod  hon ! 
Dadau  a  mamau,  na  ddarllenwch  un  linell  arall  hyd  oni 
ddyrchafoch  eich  calonau  at  Dduw  mewn  gweddi  am  fen- 
dith  ar  yr  hyn  sydd  yn  cael  ei  roddi  yn  awr  ger  eich  bron. 

Mynwch  iawn  ddeall,  a  chofiwch  yr  hyn  yr  ydym  yn 
traethu  arno  yn  awr  ;  nid  ar  addysg  grefyddol  yn  unig, 
ond  ar  ddifrifwch  gyda'r  ddyledswydd  bwysig  hòno.  Nid  pa 
un  a  ydych  chwi  yn  talu  peth  sylw  i  iachawdwriaeth  eich 
plant,  ond  a  ydych  chwi  yn  talu  y  cyfryw  sylw  ag  y  mae  y 
pwnc  mawr  hwn  yn  haeddu  ?  Pa  un  a  ydych  chwi  yn  ym- 
roddi  mor  bybyr  i  hyfforddi  eich  plant,  fel  y  bydd  i  ryw 
ymwelydd  ar  ol  ymadael  o'ch  tŷ  dystio  am  eich  gofal  fel 
rhieni,  "  Y  mae  y  tad  a'r  fam  yna  yn  wir  bryderus  am  iach- 
awdwriaeth  eu  plant :  y  mae  i'w  weled  yn  amlwg  yn  eu 
hymddygiad."  Dyma  y  pwnc  mawr,  pa  un  a  ydych  yn  dilyn 
hyn  mor  fanwl  nes  yw  eich  plant  eu  hunain  yn  dywedyd, 
"  Y  mae  fy  nhad  a  fy  mam  yn  ddifrifol  iawn  ynghylch  fy 
enaid  i."  Dyma  y  pwnc,  meddaf,  eto — ai  crefydd  ydyw  y 
peth  mawr,  yr  unig  beth,  yr  ydych  yn  ei  geisio  iddynt  ?  A 
ydyw  hyn  yn  sugno  iddo  ei  hunan  eich  prif  ofal  mawr,  a'ch 
holl  fwriadau  neu  eich  cynlluniau  cyffredinol  ?  Yr  hyn  wyf 
yn  ei  ddeall  wrth  ddifrifolrwydd  creíydd  deulaidd  a  amlygir 
yn  yr  ystyriaethau  canlynol : — 

I.  Y  mae  yn  cynnwys  ystyriaeth  ddwys,  rhyw  ystyriaeth 
grefyddol,  ynghylch  y  pwnc  ei  hunan.  Os  byddwch  yn 
feddylgar  fel  hyn,  chwi  a  ddywedwch  yn  aml,  "  Yr  wyf  yn 
rîant — yn  dad  [neu  yn  fam]  GristionogoL  Yr  wyf  yn  pro- 
ffesu  fy  mod  yn  credu  fod  gan  fy  mhlentyn  enaid,  a  bod  cadw 
neu  golli  hwnw,  i  raddau  mawr,  yn  gorphwys  arnaf  fi.  Ië,  y 
mae  llawer  yn  gorphwys  arnaf  fì,  pa  un  a  fydd  fy  mhlant  am 
byth  mewn  gogoniant  neu  yn  y  tân  tragywyddol.      O  !  mor 

annhraethol  ddychrynllyd  yw  hyn !  O  !  mor  hynod  bwysig 
ydyw !  Nid  yn  unig  y  mae  genyf  gyrff  i  ofalu  am  danynt, 
a  meddyliau  i'w  diwyllio,  ond  eneidiau — eneidiau  anfarwol 
— i'w  dwyn  at  Grist.  Y  mae  pob  penteulu  arall,  pa  un 
bynag  ai  yr  anifel  neu  yr  aderyn  bach,  yn  dysgu,  drwy  reddf 
anianol,  i'w  rhai  bychain,  y  daioni  mwyaf  ag  a  all  eu  natur 
hwy  gynnwys :  ac  a  fydd  i  mi,  trwy  esgeuluso  dysgu  i'm 
plant  fy  nghrefydd  fy  hunan,  adael  allan  y  daioni  penaf  ag 
y  gall  eu  natur  anfarwol  fod  yn  gyfranog  o  hono.  Y  mae  y 
forfil  yn  estyn  allan  ei  bron,  gan  roi  sugn  i'w  rhai  bach,  ac  a 
fyddaf  íi  yn  greulonach  na  hi  ?" 

II.  Rhaid  fod  iawn  ddealltwriaeth,  a  chof  parhâus  am 
natur  a  dyhen  y  cyfansoddiad  teuluaidd. 

Y  cylch  teuluaidd  yw  maethle  y  wladwriaeth  a'r  eglwys 
hefyd ;  ac  os  gwir  hyn,  yna  rhaid  mai  amcan  yr  hyíforddiant 
teuluaidd  a  ddylai  fod  ffurfio  y  dinesydd  da  a'r  Cristion 
cywir.  Nid  oes  dim  ammheuaeth  nad  llwyddiant  pob  aelod 
teuluaidd  yn  bresennol  ac  mewn  amser  dyfodol,  a'u  huniawn 
ymddygiadau  at  eu  gilydd,  a'u  haddysgu  yn  dda  i'r  sefyllfa 
y  maent  hwy  ynddi  yn  y  teulu,  yw  y  gwrthddrychau  blaenaf 
i  ymgais  am  danynt ;  ond  y  dyben  yn  y  pen  draw  o  hono  yw 
ffurfio  nodweddiad  yn  yr  hwn  y  bydd  cariad  at  y  wlad,  a'r 
brenin,  a  duwioldeb,  wedi  eu  huno  a'u  cylymu  ynghyd  yn 
hardd  ac  yn  ogoneddus.  Teuluoedd  wedi  eu  haddysgu  yn 
dda,  a'u  trefhu  yn  dda,  a'u  llywodraethu  yn  dda,  ydynt  y 
ífynnonau  cud$  sydd  yn  danfon  allan  y  gwahanol  ffrydiau 
sydd  yn  ymuno  ac  yn  cyfansoddi  y  ffrydlif  ardderchog  o 
fawredd  a  llwyddiant  cenedlaethol.  Nis  gall  un  wladwriaeth 
fod  yn  llwyddiannus  lle  y  mae  trefn  a  llywodraeth  deuluaidd 
yn  cael  eu  hesgeuluso  yn  gyffredinol ;  a  bydd  pob  un  yn 
llwyddiannus,  pa  fath  bynag  fydd  ei  ffurflywodraeth,  lle  y 
dygir  yr  hyn  a  nodwyd  ymlaen.  Teuluoedd  annhrefnus  ydynt 
y  manau  lle  y  tyf  dynion  dyhir,  drwg-weithredwyr  adgas, 
blaenoriaid  tyrfaoedd  cynhenus,  terfysgwyr  cynhyrfus,  a 
threiswyr  creulawn,  y  rhai  sydd  yn  boen  i'w  cymydogion  ac 
yn  fHangell  i'w  gwlad. 

Ond  y  mae  gan  bob  teulu  ddybenion  cysegredig  yn  perthyn 
iddo,  a  dylent  gael  eu  cadw  mewn  golwg  yn  wastadol ;  sef, 
mai  ysgol'  barotoawl  yw  i'r  eglwys  filwriaethus,  ac  i'r  eglwys 
orfoleddus,  lle  y  dysgir  yr  enaid  anfarwol,  trwy  ddylanwad 

hyfforddìant  crefyddol,  i  fod  yn  gymhwys  i  gymdeithas  y 
saint  ar  y  ddaear,  ac  i  holl  ddedwyddwch  y  cymundeb  uchaf 
yn  y  nef.  Ni  ddylai  y  fam,  pan  y  bo  yn  gwasgu  ei  maban 
at  ei  mynwes,  neu  yn  edrych  ar  yr  haid  fechan  yn  chwareu 
ar  yr  aelwyd;  ac  ni  ddylai  y  tad,  pan  fyddo  yn  casglu  ei 
deulu  bach  yn  gylch  o  amgylch  ei  gader  neu  ei  fwrdd,  pan 
fo  yn  eu  hyfforddi,  neu  yn  trefnu  eu  galwedigaethau  dyfodol 
— ni  ddylent,  meddaf,  byth  anghofìo  sibrwd  wrthynt  eu  hun- 
ain — Y  mae  y  rhai  hyn  wedi  eu  rhoi  i  ni  i'w  dwyn  i  fynu  i 
fod  yii  aelodau  defhyddiol  o'r  gymdeithas  ddynol,  ac  yn 
aelodau  sanctaidd  o'r  eglwys  hefyd.  Bydd  Duw  a'n  gwlad 
yn  eu  gofyn  oddiar  ein  dwylaw  ni.  Ië,  bydd  hyd  yn  nod 
tyngedfen  y  byd  i  ryw  raddau  yn  cael  effeithio  arni  gan- 
ddynt  hwy,  ac  y  mae  gan  yr  holl  genedlaethau  presennol  a 
dyfodol  rywbeth  i  ofyn  ar  ein  llaw  ni  gyda  golwg  ar  ddygiad 
ein  plant  i  fynu!  Y  mae  y  plant  yma  yn  rhyw  bethau  mwy 
na  theganau  teuluaidd ;  neu  dlysau  mewn  tai,  â  bywyd  yn- 
ddynt,  y  rhai,  trwy  eu  hymddygiadau  a'u  moesau  dillynwiw, 
fyddant  yn  addurn  i'r  tŷ,  ac  yn  peri  i'r  tad  falchîo,  a'r  fam 
ymffrostio  ynddynt;  hwynthwy  yw  y  genedlaeth  sydd  ar 
ddyfod  i'n  gwlad,  ac  a  fyddant  naill  ai  yn  gyfeillion  neu  yn 
elynion  i  achos  Duw  ar  y  ddaear.  Y  teulu,  meddaf  eto,  yw 
mold  yr  eglwys  a'r  wlad,  lle  mae  aelodau  y  naill  a'r  llall  yn 
cael  eu  bwrw  a'u  ffurfio,  ac  ni  ddylai  hyn  gael  ei  anghofio 
am  un  diwrnod. 

III.  Y  mae  bod  o  ddifrif  yn  cynnwys  teimlad  dwys  o  gyf> 
rifoldeb  dirfawr  y  rhwymyn  perthynasol  ofod  yn  rMeni.  Er 
mor  hyfrydlawn  yw  gwrandaw  ar  y  maban  yn  methu  tori 
geiriau  yn  groew,  ac  edrych  ar  chwareuon  plentynaidd  blyn- 
eddau  eu  llawenydd,  a  sylwi  ar  gynnydd  dawn  a  medrus- 
rwydd,  a'r  cymeriad  yn  cael  ei  araf-ffurfìo  o  faboed  i  oedran 
gŵr ;  ac  er  mor  ddyddorawl  yw  gweled  y  dyn  fel  blodeuyn 
yn  ymagor  yn  raddol,  eto  dylai  teimlad  difrifol  am  y  cyfrif- 
oldeb  mawr  ymlithro  gyda'r  cwbl  dros  y  meddwl.  Gair  â 
phwys  dirfawr  ynddo  yw  dywedyd,  Yr  wyf  fi  yn  rhiant; 
canys  beth  yw  ond  dywedyd,  Y  mae  genyf  eneidiau 
anfarwol  wedi  eu  hymddîried  i'm  gofal ;  a  bydd  fy  ymddyg- 
iad  i  yn  effeithio  ar  eu  tynged  dragywyddol.  Tydi,  fam 
dyner,  edrych  ar  y  baban  yna  yn  llechu  yn  dy  fynwes,  a'r 
plant  bychain  eraill  sy'n  chwareu  wrth  dy  liniau — a  thydi, 

dad  y  teulu  bychan,  sy'n  gwylio  dy  wraig  a'th  anwylion  â 
chalon  bryderus,  ac  yn  ymfoddhâu  mewn  rhyw  droion  digrif- 
ol,  neu  ddywediadau  ysmala — sefwch,  sylwch,  ystyriwch — 
yn  mhen  miliynau  o  oesau  o'r  amser  yr  ydych  yn  mwynhau 
y  difyrwch  hwn  ar  yr  aelwyd,  bydd  pob  un  o'r  creaduriaid 
bychain  dedwydd  hyn  naill  ai  yn  y  nefoedd  neu  yn  uífern — 
naill  ai  yn  seraph  neu  yn  gythraul — naill  ai  yn  dyoddef  poenau 
annirnadwy,  neu  yn  mwynhau  llawenydd  annhraethol;  a 
pha  un  o'r  ddau  hyn  a  fyddant,  y  mae  llawer  iawn  yn  gor- 
phwys  arnoch  chwi.  O  !  feddwl  sydd  yn  ddigon  i'n  llethu ! 
A  ydyw  yn  wirionedd  ?  A  ddichon  iddo  fod  yn  wirionedd  ? 
Ië,  gwir  yw;  ac  yr  ydych  chwi  yn  addef  hyny  o  leiaf 
mewn  proífes.  Am  hyny  mi  a'i  dywedaf  eto.  O !  mor 
ofnadwy  yw  cyfrifoldeb  rhieni!  Dyma  yw  difrifol- 
rwydd — caífael  y  gwirionedd  hwn  wedi  ei  ysgrifenu  ar 
ein  calonau ;  a'i  ganfod  mewn  llythyrenau  eglur  annile- 
adwy  o  flaen  ein  llygaid ;  a'i  gario  gyda  ni  i  bob  man,  ac  yn 
ein  hymwneyd  â  phob  peth ;  a  pharhâu  i  ddyweyd  ynom  ein 
hunain,  "  Mae  fy  mhlentyn  yn  anfarwol,  ac  y  mae  ei  dyng- 
edfen  dragywyddol,  i  fesur  mawr,  yn  gorphwys  arnaf  fi, 
Nid  yn  unig  yr  wyf  yn  dad  ei  fodolaeth,  ond  ei  dynged 
hefyd  i  ry w  fesur.  Hwyrach  y  caf  fod  yn  foddion  i'w  ddyrch- 
afu  i'r  nefoedd,  neu  ei  suddo  i  golledigaeth.  Yr  wyf  yn  ei 
ddysgu  i  fod  yn  gydymaith  i'r  diafol  a'i  angelion  yn  y  tân 
tragywyddol,  neu  yn  gyfaill  i  aneirif  lu  o  angelion  mewn 
gogoniant  diddarfod.  O  Dduw,  cynnorthwya  íì !  canys  pwy 
sy  ddigonol  i'r  pethau  hyn  ? 

IV.  Y  mae  difrifolrwydd  hefyd  yn  cynnwys  fod  yr  oll  dn 
pryderwch  cCn  gofal  penaf  yn  cydgyfarfod  yn  hyn,  sef 
cadwedigaeth  yr  enaid ;  ac  y  mae  hyn  i'w  ganfod  fel  yn  codi 
yn  naturiol  o'r  hyn  a  nodwyd  o'r  blaen,  ac  yn  ychwanegiad 
ato  o  anghenrheidrwydd.  Y  mae  pob  tad  neu  íam  Gristion^ 
ogol,  ag  sydd,  nid  yn  unig  ar  air  ond  mewn  gwirionedd  he- 
fyd,  yn  bryderus  iawn  ynghylch  iachawdwriaeth  eu  plant,  yn 
dywedyd  wrthynt  eu  hunain — "  O !  ydwyf !  yr  wyf  yn  ei 
weled;  yr  wyf  yn  ei  deimlo;  yr  wyf  yn  ei  addef;  fod  fy 
mhlant  yn  greaduriaid  anfarwol — fod  eu  heneidiau  wedi  eu 
hymddiried  i'm  gofal  i,  aç  y  gofynir  hwynt  eto  ar  fy  llaw ;  a 
bod  eu  hiachawdwriaeth  yn  ymddibynu  i  raddau  mawr  arnaf 
fi.     Yna,  trwy  ras  Duw,  '  mi  a  wnaf  yr  un  peth  hwn ;'  myfí 


106  DIFRIFWCH   MEWN 

a  wnaf  eu  cadwedigaeth,  o  flaen  pob  peth  arall,  yn  brif 
wrthddrych  fy  neisyfiad,  fy  llafur,  a'm  gweddi.  Ni  wnaf 
esgeuluso  dim  a  all  ddwyn  ymlaen  eu  parch,  a'u  cysur,  a'u 
defnyddioldeb  yn  y  byd;  ond  uwchlaw  hyn  oll,  ac  ynfwyna 
hyn  oll,  mi  a  ddymunaf  ac  a  wnaf  yr  hyn  oll  a  ddichon  dueddu 
at  achub  eu  heneidiau.  Yn  fy  nghyfrif  i  gyda  golwg  arnynt 
hwy,  caiífeucymeriadcrefyddol  fodyr  un  peth  anghenrheid- 
iol.     Beth  a  wnaf,  neu  beth  a  allaf  wneuthur,  fel  y  byddont 

gadwedig? -Ah!  dyma  ddifrifwch:  rhywbryderwch  deífröus 

parhaus  am  eu  llwyddiant  tragywyddol,  a  gofal  yn  dyfeisio 
ffordd  i  effeithio  yn  ddaionus  ar  eu  tyngedanfarwol;  arhyw 
benderfyniad  diysgog  yn  y  meddwl  i  beri  i  bob  peth  arall 
ymostwng  o  flaen  yr  amcan  goruchel  hwn.  Y  cyfryw  ofal 
nad  yw  byth  yn  cysgu  nac  yn  blino  ;  y  fath  ofal  ag  sydd  yn 
arwain,  fel  pob  pryderwch  arall,  i  wneyd  iawn  ymarferiad  o'r 
moddion.  Nid  rhyw  fath  o  ofal,  ond  y  gwir  ofal  ei  hunan ; 
nid  un  gwrthddrych  yn  nghanol  llawer,ond  yr  un  gwrthddrych 
mawr  sy'n  llywodraethu  ac  yn  llyncu  pob  peth  iddo  ei  hun ; 
yr  hwn,  os  nad  ennillir  ef,  a  edy  y  tad  a'r  fam  i  alaru  uwchben 
y  llwyddiant  bydol  mwyaf  a  phenaf  a  ddichon  eu  plentyn 
gyrhaedd,  a  dywedyd — Ydyw,  y  mae  'n  llwyddiannus  yn  y 
byd,  ac  nid  wyf  heb  synied  y  manteision  sy  'n  gysylltiol  â  hyn : 
ond  O !  rhy w  lwyddiant  heb  ei  sancteiddio  ydyw,  yr  hyn  a 
newidiwn  drosto  yn  llawen  ac  yn  ddiolchgar  am  adfyd  wedi 
ei  sancteiddio. 

V.  Bydd  pob  dyn  sydd  o  ddifrif  yn  ofalns  am  ochelyd 
camgymeriadau  ;  y  mae  yn  barod  i  ddyweyd  wrth  bawb  a'i 
hyfforddia — Cedwch  fì  rhag  cyfeiliornad,  fel  na  chamdreul- 
iwyf  fy  amser,  ac  na  chamddefnyddiwyf  fy  llafur.  Y  mae 
rhai  camgymeriadau  mewn  addysgu  plant,  rhagy  rhai  y  dylid 
rhybuddio  rhieni  Cristionogol,  ac  y  dylent  hwythau  fod  ar 
eu  gwyliadwriaeth  ddyfalaf.  Dyma  un  cyffredin  a  niweidiol 
iawn — y  dylid  dysgwyl  am  argyhoeddiad  plant  fel  pethdisyfyd 
ac  fel  peth  yn  dilyn  rhyw  un  dygwyddiad ;  megys  pregeth, 
neu  anerchiad,  neu  lythyr,  neu  ddarlleniad  rhyw  lyfr,  yn 
hytrach  na  thrwy  gyfundraeth  o  addysg,  dysgyblaeth,  ac 
esiampl,  trefnus  a  pharhâus.  Mynych  y  mae  rhieni  Cristion- 
ogol  yn  dywedyd  wrthynt  eu  hunain,  a  hyny  weithiau  fel 
esgusawd  am  eu  diogi  a'u  hesgeulusdra,  Oni  ddywedir  i  ni 
mai  rhyw  gyfnewidiad  sydyn  a  disymwth  a  weithredir  gan 

Ysbryd  Duw  yw  adenedigaeth ;  a  chan  hyny,  er  nad  oes  dim 
arwyddion  o  bryderwch  crefyddol  yn  ymddangos  yn  fy 
mhlant  yn  bresennol,  eto  yr  wyf  yn  gobeithio  y  daw  yr 
amser  pan  y  gwel  Duw  yn  dda  fendithio  rhyw  foddion  neu 
gilydd,  a'u  dwyn  yn  ddisymwth  ac  ar  unwaith  i  benderfyniad. 
Hwyrach  mai  yn  yr  ysgol  y  bydd  hyny,  o  herwydd  yr  wyf 
wedi  dewis  eu  rhoi  gydag  ysgolfeistr  duwiol ;  neu  hwyrach 
mai  trwy  bregethiad  yr  efengyl  y  bydd,  canys  y  maent  yn 
arfer  gwrandaw  ar  weinidogion  ífyddlawn  a  nerthol  iawn; 
neu  efallai  mai  trwy  ymweliad  o  eiddo  Duw  yn  eu  taro  yn 
glaf  y  bydd  hyny.  Mi  a  fyddaf  byw  mewn  gobaith  y  caf 
weled  yr  amser  da  hwnw  y  byddant  wedi  eu  dychwelyd  at 

Dduw. A  digon  tebygol  nad  oes,  trwy  gydol  yr  amser 

hyny,  ddim  trefn  o  addysg  a  dysgyblaeth  yn  myned  ymlaen 
gartref,  fel  y  mae  eu  cymeriad  crefyddol  yn  cael  ei  adael  yn 
agored  i  ba  ddamweiniau  bynag  a'u  cyferfydd.  O !  hudol- 
iaeth  angeuol !  O  !  au-resymeg  !  O  !  gamgymeriad  dinystr- 
iol !  Mae'n  wir  fod  argyhoeddiad  weithiau  yn  cymeryd  lle 
yn  sydyn  ;  ond  y  mae  yr  hyn  a  nodwyd  yn  gŵyrdroi 
cymaint  ar  y  gwirionedd,  nes  peri  i  ddynion  faglu,  nid  mewn 
camgymeriadau  yn  unig,  ond  mewn  troseddiadau  hefyd.  Os 
ydyw  yn  sydyn,  beth  a  ŵyr  y  rhieni  nad  y  cais  cyntaf  a  wnant 
hwy  eu  hunain  a  ddichon  fod  y  moddion  llwyddiannus  a 
dedwydd  at  eífeithio  hyny ;  ac  oni  ddylent  hwy,  yn  ol  eu 
hegwyddorion  eu  hunain,  fod  yn  wastadol  yn  llafurio  ac  yn 
dysgwyl  am  y  cyfnewidiad  bendigedig  ?  Y  gwirionedd  yw 
hyn — nid  yw  ond  trosglwyddiad  dioglyd  o  holl  hyíforddiad 
crefyddol  eu  plant  i  ddwylaw  ysgolfeistriaid,  gweinidogion, 
cyfeillion,  neu  bwy  bynag  a'u  cymero  mewn  llaw,  neu  hyd 
yn  nod  i  ddamwain  ei  hunan,  yn  unig  am  y  caífont  hwy  eu 
gwaredu  oddiwrth  y  draíferth.  Y  rhiant  hwnw,  ag  sydd 
ganddo  olygiad  cywir  am  ei  rwymau  perthynasol  a'i  gyfrif- 
oldeb,  a  ddywed,  Gallaf  ymddiried  addysg  gyffredinol  fy 
mhlant  i  eraill,  ond  nid  eu  hyfforddiad  crefyddol.  Y  mae 
hwn  yn  rhy  bwysig  i'w  ymddiried  i  neb  arall.  Dichon  i 
erailì  fod  yn  anwybodus,  yn  esgeulus,  neu  yn  gyfeiliornus : 
rhaid  i  mi,  gan  hyny,  edrych  at  hyn  fy  hunan.  Nis  gallaf 
drosglwyddo  fy  mherthynas  a'm  cyfrifoldeb  i  neb  arall,  ac 
am  hyny  ni  wnaf  felly  â'm  hymdrechiadau.  Bydd  Duw  yn 
gofyn  fy  mhlant  ar  fy  llaw  i;  a  chan  nas  gallaf  wneyd  cyfrif 

âg  ef  trwy  ddirprwywr,  nid  âf  i  weithio  trwy  ddirprwywr 
ychwaith.  A  thrwy  ras  Duw,  mi  a  ymdrechaf  ffurfio  eu 
cymeriad  crefyddol  trwy  gyfundrefn  o  addysg  foesol,  ac  nid 
dysgwyl  am  dano  fel  eífaith  sydyn  rhyw  ddygwyddiad  neu 

ddamwain. Dyma  olygiad  cywir  ar  y  pwnc,  a'r  unig  un 

cywir  hefyd.  Yn  y  rhai  na  chawsant  erioed  fwynhâu  man- 
teision  addysg  grefyddol,  y  mae  argyhoeddiad  sydyn  yn 
cymeryd  lle  yn  fynych ;  ond  anaml  iawn  yn  y  rhai  a  gawsant 
hyny :  yn  y  rhai  yma,  rhyw  newidiad  graddol  yn  yr  ym- 
ddygiad  a'r  nodweddiad  sydd  yn  cymeryd  lle,  a  hyny  yn 
effeithiau  dygiad  da  i  fynu,  sydd  yn  dybenu  o'r  diwedd  mewn 
ailenedigaeth ;  a  bu  dychweliad  rhai  plant  i  rieni  Cristion- 
ogol,  doeth  a  difrifol,  at  Duw,  mor  raddol,  nes  mai  prin 
iawn  y  canfyddid  y  cyfhewidiad  grasol.  Pe  byddai  i'r  holl 
rîeni  Cristionogol  ymddwyn  yr  un  modd,  gellid  ar  sail  dda 
ddysgwyl  yr  un  eífeithiau,  ac  addysg  deuluaidd  a  fyddai 
moddion  cyffredin  achubiaeth  plant  pobl  dduwiol.  Y  mae 
mwy  o  wir  yn  y  ddiareb,  a'i  chymeryd  gyda  golwg  ar  grefydd, 
nag  y  mae  llawer  un  yn  barod  i  addef,  "  Hyfforddia  blentyn 
yn  mhen  ei  ffordd,  a  phan  heneiddio  nid  ymedy  â  hi."  Nid 
yw  hyn  yn  sicrhâu  llwyddiant  bob  amser,  ond  y  mae  yn  rhoi 
lle  teg  i  ddysgwyl  hyny,  a'r  syndod  mwyaf  fyddai  bod  hebddo, 
ac  nid  ei  gael.  Yn  yr  holl  foddion  ysgrythyrol  at  ddych- 
welyd  pechaduriaid,  y  mae  rhyw  gyfaddasiad  at  y  dyben 
sydd  i'w  gyflawni,  er  nad  oes  unrhyw  gysylltiad  anghenrheid- 
iol  rhyngddynt;  a  phe  defnyddid  y  moddion  priodol  bob 
amser,  byddai  llwyddiant  yn  llawer  amlach  nag  ydyw  yn 
awr.  Y  mae  hyn  yn  sicr  o  fod  yn  wirionedd  gyda*  golwg  ar 
addysg  grefyddol.  Rhodded  rhieni  i  fynu  eu  hymddibyniaeth 
ar  athrawon  a  gweinidogion  (er  bod  yn  ddiolchgar  am  eu 
cydweithrediad)  gan  ystyried  mai  hwynthwy  yw  y  rhai  yr 
edrychir  atynt  fel  offerynau  tröedigaeth  eu  plant ;  ac  ar  yr 
un  pryd,  bydded  iddynt  ymwrthod  yn  hollol  â'r  dysgwyliad 
am  ryw  argyhoeddiadau  sydyn  trwy  amgylchiadau  damwein- 
iol,  gan  edrych  am  yr  effeithiau  daionus  hyn  at  ras  Duw  yn 
cael  ei  gyfranu  trwy  gyfundrefh  o  addysg  a  dysgyblaeth  wedi 
ei  dechreu  yn  foreu,  yn  cyrhaedd  trwy  bob  peth,  ac  yn  cael 
ei  dwyn  ymlaen  gydag  iawn  farn,  dyfalwch,  a  gweddi ;  ac  yna 
ceir  gweled,  yn  amlach  o  lawer,  ganlyniadau  dedwydd  yr 
hyfforddiad  sanctaidd  hwn  dros  Dduw  ar  eu  meddyliau. 

Yr  ail  gamgymeriad  mewn  addysg  grefyddol  yw,  bod  yn 
rhy  hir  heb  ddechreu,  Y  mae  bod  o  ddifrif  yn  cynnwys, 
cipio  gafael  yn  y  cyfle  cyntaf  a  geir  i  wneyd  unrhyw  beth, 
ac  ysbîo  a  dysgwyl  am  yr  adeg  gyntaf  i  weithredu.  Hen 
ddywediadau  synwyrlawn  yw,  "Dechreuwch  eich  hunan — 
dechreuwch  yn  dda — a  dechreuwch  ynfuan;"  ac  y  maent  yn 
addas  i'w  cymhwyso  at  bob  peth,  yn  enwedig  crefydd.  Y 
mae  drygioni  yn  y  galon  yn  naturiol,  ac  yn  cyd-dyfu  â 
meddwl  y  plentyn — ac  yn  cryfhâu  fel  y  mae  yntau  yn  cryf- 
hâu — a  rhaid  ei  attal  trwy  geisio  ei  ddadwreiddio  yn  foreu,  a 
phlanu  a  meithrin  pob  daioni  yno.  Mae  y  rhan  fwyaf  o 
rîeni  yn  dechreu  yn  rhy  ddiweddar.  Y  maent  wedi  rhoddi 
i  Satan  y  blaen,  ac  mae  llygredigaeth  wedi  tyfu  yn  rhy  hir,  a 
chryfhâu  gormod,  cyn  iddynt  hwy  ymosod  arno.  Gellir  ol- 
rhain  hanner  y  gwall  sydd  mewn  addysg  grefyddol,  îe  mwy 
na  hyny  o  lawer,  i'r  achos  a  enwyd.  Gellir  dysgyblu  y 
dymher,  ac  ymarfer  y  gydwybod,  a  dysgu  ufudd-dod,  a 
gwneyd  i'r  plentyn  ddeall  beth  fydd  canlyniadau  anufudd- 
dod,  yn  hir  cyn  y  gall  efe  dderbyn  yr  hyn  a  elwir  yn  addysg 
grefyddol. 

Y  trydydd  camgymeriad  i'w  ochel  yw,  gwrmithnr  addysg 
grefyddol  yn  rhywbeth  iddi  ei  hun,  ac  ar  ei phen  ei  hun,  heb 
ei  chyfnerthu  trwy  bethau  eraill  sydd  yn  dwyn  perthynas  â 
ìii,  a  chanddynt  gryn  ddylanwad  arni.  Y  mae  difrifwch 
bob  amser  yn  rhwymo  pob  peth  i'w  wasanaethu,  ac  yn  cadw 
draw  oddiwrth  yr  hyn  a  fo  yn  debyg  o  ddyrysu  ei  amcan. 
Yr  hwn  a  f o  yn  benderfynol  am  gyrhaedd  rhyw  wrthddrych 
pwysig,  a  sylwa  yn  fanwl  ar  bob  peth  a  fo'n  gynnorthwyol 
i'w  ymdrechiadau,  ac  a  wylia  yn  ddyfal  yn  erbyn  yr  hyn  a 
ddichon  fod  yn  rhwystr  ar  ei  ffordd,  neu  yn  attalfa  i'w 
lwyddiant.  Byddai  yn  dra  dymunol  pe  gwnelai  rhieni 
Cristionogol  weithredu  ar  yr  egwyddor  hon,  a  galw  ar  bob 
peth  i'w  cynnorthwyo  a  aliai  hyrwyddo  eu  hunig  amcan.  Y 
mae  lle  i  ofni,  nad  yw  addysg  grefyddol  gan  lawer  yn  ddim 
amgen  na  rhyw  glwt  ar  eu  cyfundrefn  o  addysg,  rhyw  ddern- 
yn  wedi  ei  wnio  arno,  ac  nid  rhan  o'r  coríf  ei  hunan — edaf- 
edd  ystof  yr  holl  we.  Er  esiampl ;  y  maent  yn  dysgu  ych- 
ydig  o  grefydd  yn  awr  a  phryd  arall,  ac  hwyrach  yn  lled 
fynych,  ac  yn  ddifrifol  efallai  hefyd :  ond  trwy  holl  goríf  yr 
amser  nid  ydynt  yn  ymboeni  i  ddysgu  ufudd-dod  iddynt  eu 

hunain — i  ddysgyblu  y  tymherau,  i  fagu  ymroad,  a  chyn- 
nyrchu  meddylfryd,  tiriondeb,  ac  ymddygiad  da  cyffredinol. 
Pan  fo  yr  amaethwr  yn  ewyllysio  cael  cnwd  da  toreithiog,  y 
mae  efe  nid  yn  unig  yn  braenaru  y  tir,  ac  yn  hau  had  da, 
ond  efe  a  ofala  am  i'r  egin  gael  pob  chwareu  teg  i  dyfu ;  a 
chan  wybod  yn  dda  y  bydd  i  chwyn  ei  dagu,  a  sychu  i  fynu 
ei  faeth,  a  chadw  pelydr  yr  haul  oddiwrtho,  y  mae  yn  diwyd 
glirio  y  tir  o  honynt.  Felly  hefyd  y  mae  gyda  rhîeni  difrifol. 
Y  maent  nid  yn  unig  yn  cyfranu  addysg  grefyddol,  a  thrwy 
hyny  yn  hau  yr  had  da,  ond  y  maent  yn  cymeryd  mawr  ofal  i 
gadw  y  chwyn  i  lawr,  a  gwneyd  yr  oll  a  allant  i  gynnorthwyo 
tyfiad  y  planigyn.  Y  mae  rhai  pobl  dda  wedi  methu  yma. 
Buont  yn  dysgu,  yn  deisyfu,  ac  yn  gweddio ;  ac  wedi  hyny  yn 
rhyfeddu  na  throisai  eu  plant  allan  yn  wir  dduwiol;  ond 
hawdd  fyddai  iddynt  hwy  ganfod,  fel  y  mae  eraill  yn  gweled, 
holl  achos  eu  somedigaeth  yn  hyn,  sef  eu  moethusrwydd 
gormodol,  eu  hanwyldebffol,  eu  hollol  esgeulusiad  o  bob  dysg- 
yblaeth,  eu  hymollyngiad  yn  eu  hawdurdod,  a'u  hesgeulusdra 
o  honynt  eu  hunain,  hyd  onid  aeth  y  plant  i  dybied  mai  hwy 
eu  hunain,  ac  nid  eu  rhieni,  oeddynt  y  personau  mwyaf 
pwysig  yn  y  teulu.  Os  na  chyd-feithrinir  pob  peth  sydd 
ragorol  mewn  tymher  a  chymeriad,  gyda'r  hyn  oll  sydd  wir  a 
hollol  grefyddol,  ni  thyf  crefydd  ond  yn  araf  ac  yn  wanaidd. 
Y  camgymeriad  olaf  mewn  addysg  grefyddol  y  cyfeiriaf 
ato,  a'r  hwn  sydd  raid  i  bob  rhieni  difrifol  ei  ochelyd,  ydyw 
camgymerydhyfforddiad  am  addysg grefyddol ;  hyny  yw,  cam- 
gymeryd  rhan  am  y  cyfan,  a  rhoi  y  moddion  yn  lle  y  dyben. 
Pa  beth  ydyw  addysg  grefyddol  yn  nghyfrif  llawer  ?  Dim 
amgen  na  chyfranu  rhyw  gymaint  o  wybodaeth  grefyddol — 
tipyn  o'r  Bibl,  ac  ychydig  o  hymnau,  a  chatecism,  yn  cael  eu 
trysori  yn  y  cof.  Ond  O  !  nid  yw  hyd  yn  nod  hyn  yma  yn 
cael  ei  wneyd  yn  nheuluoedd  rhai  proffeswyr :  ac  mi  a  glyw- 
ais  un  ag  oedd  yn  cadw  ysgol  i  foneddigesau  ieuainc  yn 
dadgan  ei  synedigaeth  a'i  galar  o  herwydd  yr  anwybodaeth 
dirfawr  yn  mhethau  y  Bibl  ag  oedd  yn  cael  ei  ddangos  mewn 
llawer  o'i  hysgoleigesau,  ag  oedd  wedi  dyfod  ati  o  deuluoedd 
proffeswyr  crefyddol.  Llawer  o'r  boneddigesau  ieuainc  yn 
yr  ysgolion  enwocaf  a  yrid  i  wrido  garj  rai  o'r  plant  sydd  yn 
y  dosbeirth  uchaf  yn  ein  hysgoHon  Sabbothol.  Ac  y  mae 
hyd  yn  nod  rai  o'r  rhieni  mwyaf  dyfal  yn  rhy  dueddol  i  ym- 

foddloni  ar  gyfraniad  arwynebol  o  wybodaeth  yn  unig ;  ond 
nid  hyny  yw  addysgu,  yn  ol  ystyr  helaethaf  y  gair,  yr  hyn 
yn  wir  sy'n  cynnwys  ífurfio  cymeriad  y  plentyn.  A  thystiai  y 
foneddiges  uchod  wrthyf  mewn  modd  difrif-ddwys,  fod  pob 
gofal  a  phryder  mawr  yn  cael  ei  ddangos  gartref,  at  ffurfio 
cymeriad  y  plant,  gan  y  coríf  urddasol  hwnw  o  Gristionogion 
proffesedig,  sef  y  Crynwyr.  Dywedai,  na  ddaethai  ati  hi 
erioed  rai  wedi  eu  dwyn  i  fynu  yn  well  nag  o'r  teuluoedd 
hyny.  Y  mae  ynddynt  dueddiadau  meddylgar,  heb  fod  yn 
sarug  na  phruddglwyfus ;  a  theimlad  am  ymarweddu  yn 
gyfaddas,  heb  yr  ysbryd  anmhlygedig  a  ellid  ei  ddysgwyl 
mewn  pobl  ieuainc  o'r  fath;  ac  ufudd-dod  parchusol,  nad 
ydyw  i'w  gael  mewn  eraill ;  ynghyd  â  chÿsondeb  barn,  ag 
sydd  yn  brofìon  eglur  o  lywodraeth  deuluaidd  dda.  Y  gwir- 
ionedd  yw  hyn — y  mae  llawer  o'r  hyn  a  olygir  yn  orpheniad 
perffaith  addysg  ddillynaidd  ac  arferedig  merched  ieuainc  yr 
oes  wedi  ei  fwrw  allan  yn  hollol  o  deuluoedd  y  Crynwyr,  i 
wneyd  lle  i  ddiwylliad  y  meddwl  a'r  galon,  a  thuag  at  ífurfio 
y  cymeriad.  Y  mae  ynddynt  hwythau  fylchau  ag  eisieu  eu 
llenwi  ;  ond  y  mae'n  ddiammheu  y  dichon  y  rhan  fwyaf  o 
rieni  ddysgu  gwers  gan  y  Crynwyr,  sy'n  hyfforddi  eu  plant 
gartref,  o  barthed  i'r  ymarferiad  o  ddwys-fyfyrdod,  a  synwyr 
da,  ac  ymarweddiad  addas  cyffredinol,  iawn-drefh,  a  llyw- 
odraeth  ar  eu  nwydau  a'u  tymherau,  y  rhai  a  ddysgir  iddynt 
hwy. 

Yn  awr  sylwch  ar  ymddygiad  y  rhieni  sydd  o  ddifrif  gyda 
'r  gwaith  hwn.  Gyda  chyfranogi  gwybodaeth,  y  maent  hefyd 
yn  ceryddu,  yn  cymhell,  yn  rhybuddio,  ac  yn  cynghori. 
Y  maent  yn  cyfarwyddo  y  plant  beth  i'w  ddarllen,  ac  yn 
gwylio  yn  ddyfal  pa  lyfrau  a  ddel  i'w  dwylaw.  Y  maent  yn 
manwl  chwilio  i'w  cymeriad,  ac  yn  gwneyd  eu  hunain  yn 
hysbys  o  holl  hynodrwydd  eu  tymherau  a'u  tueddiadau,  fel  y 
gallont  wybod  pa  fodd  i  gymhwyso  eu  triniaeth  at  bob  un  o 
honynt.  Hwy  a  ganmolant  bob  ymarferiad  o  ufudd-dod, 
gwyleidd-dra,  difrifwch  meddwl,  cydwybodolrwydd,  a  syml- 
rwydd,  ac  ar  un  pryd  y  parch  -  a  ddangosant  i  bawb,  yn 
enwedig  iddynt  hwy  eu  hunain.  Y  maent  yn  darostwng  y 
beiau,  ac  yn  cefnogi  rhagoriaethau  hyd  yn  nod  pan  yn  blaguro 
yn  fychan.  Ymddyddanant  â  hwy  am  anrhydedd  a  dedwydd- 
wch  dynion  da,  nid  yn  unig  yn  y  byd  a  ddaw,  ond  yn  y  b'yd 

yma  hefyd.  Gwnant  eu  goreu  at  blanu  yn  eu  calonau  ofh 
Duw,  cariad  at  Grist,  a  dymuniad  am  sancteiddrwydd.  Y 
mae  pob  peth  yn  cael  ei  wneyd  ganddynt  er  peri  i  grefydd 
ymddangos  yn  ddengar,  ac  eto  yn  beth  mawreddig  a  sanct- 
aidd  iawn.  Sylwant  yn  fanwl  ar  yr  ymarweddiad,  fel  j 
caffont  beth  i'w  ganmol  neu  i'w  feio.  Mewn  gair,  eu  gwrth- 
ddrych  a'u  hamcan  hwy  yw  ffurfio  cymeriad  crefyddol  cywir, 
uniawn,  a  pharhaus — sef  nodweddiad  y  gwir  Gristion, 

Rieni,  yr  ydych  beunydd  yn  dysgu  eich  plant  naill  ai  mewn 
daioni  neu  ddrygioni ;  nid  yn  unig  â'ch  geiriau,  ond  â'ch 
gweithredoedd ;  nid  â'r  hyn  ydych  yn  ei  amcanu,  ond  â'r 
hyn  ydych  eich  hunain  mewn  gwirionedd :  yr  ydych  chwi 
eich  hunain  yn  un  wers  barhaus  ag  y  mae  llawer  o  lygaid  yn 
sylwi  arni,  a  llawer  o  galonau  yn  ei  derbyn.  Y  mae  dylan- 
wad,  nerth,  a  chynhyrfiad  yn  ymdaflu  allan  o  honoch  yn 
barhaus — gofelwch,  ynte,  pa  fodd  y  gweithredoch. 

Caniatëwch  i  mi  yn  awr  ddwyn  ar  gof  i  chwi  y  dirfawr 
bwysigrwydd  sydd  yn  perthyn  i  dri  pheth :  yn  gyntaf,  jEsiampl 
Rhieni.  Pa  esiampl  sy  mor  rymus  ag  esiampl  rhieni !  Dyma 
un  o'r  pethau  blaenaf  y  sylwa  y  plentyn  arno,  un  o'r  pethau 
sy  fwyaf  gwastadol  o  flaen  ei  lygaid,  a'r  peth  y  mae  ei  rwymau 
perthynasol  yn  peri  iddo  yn  y  modd  dwyseiddiaf  ei  barchu  a 
cheisio  yn  benaf  ei  efelychu.  Ymae  pob  gweithred  o  diriondeb 
yn  y  rhieni — pob  ymgais  at  foddhau,  a  phob  ffafr  a  ddangosir 
— yn  ystwytho  calon  y  plentyn  i  dderbyn  yr  argrafíiadau  ag 
y  mae  y  cyfryw  esiampl  yn  debyg  o  adael  ar  yr  enaid.  Hollöl 
ofer,  a  gwaeth  na  difudd,  yw  yr  addysg  sydd  heb  esiampl  yn  ei 
dilyn.  Y  mae  cynghor  da,  pan  na  byddo  yn  cael  ei  ddilyn 
âg  ymddygiad  da,  yn  creu  fffeiddiad  yn  ei  erbyn.  Y  mae 
lluoedd  lawer  o  rieni,  i'r  rhai  y  rhoddem  y  cynghor  hwn  yn 
bwyllog  iawn — na  bo  iddynt  byth  ddywedydgair  wrth  euplant 
am  grefydd,  os  na  allant  gadarnhau  yr  hyn  a  ddywedant  trwy 
esiampl  ragorach.  Gwna  dystawrwydd  annhraethol  lai  drwg 
na  'r  hyfforddiad  cywreiniaf  yn  cael  ei  wrthweithio  gan  ym- 
ddygiad  anghyson.  Nid  yw  yn  beth  i  synu  na  galaru  o'i 
herwydd,  fod  rhai  Cristionogion  proffesedig  yn  rhoi  i  fynu  y 
weddi  deuluaidd.  Pa  fodd  y  gallant  chwareu  rhan  rhagrithiwr 
mor  amlwg  o  flaen  y  teulu — ie  gweddio  yn  yr  hwyr,  pan  y 
byddo  eu  gweithredoedd  trwy  y  dydd  mor  wrthwynebol  i 
bob   sill   o'u   gweddi.     O  !  y  fath  dduwiolfrydedd  cyson  a 

gwastad,  a'r  fath  ddynesiad  at  berffeithrwydd,  a  ddylai  fod 
yn  yr  hwn  a  saif  ddwy  waith  yn  y  dydd  wrth  yr  allor  deulu- 
aidd,  o  flaen  ei  holl  deulu,  fel  eu  prophwyd,  a'u  hoffeiriad, 
a'u  heiriolwr  gyda  Duw !  Y  mae  yn  ymddangos  i  mi  nad  yw 
y  puraf  a'r  goreu  o  honom  o'r  braidd  yn  ddigon  sanctaidd  i 
sefyll  yn  nghymeriad  tad,  a  chyflawni  swyddau  tad  hefyd. 
Braidd  nad  ymddangosai  hon  yn  swydd  nad  allem  fod  yn 
addas  iddi  heb  yn  gyntaf  ein  codi  i  sefyllfa  ysbrydion  wedi 
eu  perífeithio,  a  dyfod  o  honom  wedi  hyny  i  wisgo  cnawd,  â 
gogoniant  nefolaidd  yn  pelydru  o  amgylch  ein  cymeriad. 
Yn  yr  olwg  hon  ar  ein  dyledswydd,  y  mae  cymhelliad  difrifol 
ychwanegol  i  fagu  ynom  ysbryd  crefydd  bersonol  gyda  mwy 
o  ddifrifwch  nag  erioed. 

Os  mynwch  weled  eífeithiau  camymddygiad  mewn  rhîeni, 
edrychwch  i  deulu  Dafydd.  Er  mor  enwog  oedd  mewn 
ysbryd  addoli,  er  mor  beraidd  oedd  lleisiau  ei  awen  ysbryd- 
oledig,  ac  er  mor  hoíf  oedd  o'r  cysegr  a'i  addoliad ;  eto  y  fath 
frychau  duon  sydd  ar  ei  gymeriad,  a'r  fath  brofedigaethau 
chwerwon  a  gafodd  yn  ei  deulu !  Y  fath  greaduriaid  afrad- 
lawn  oedd  ei  feibion :  a  phwy  a  ddichon  ddyweyd  pa  faint  o 
wrthgiliad  Solomon  a  ellid  ei  olrhain  i'r  adgof  o  esiampl  ei 
dad.  Rieni !  yr  wyf  yn  attolwg  arnoch  am  fod  yn  ofalus  pa 
fodd  yr  ymddygwch !  O  !  gadewch  i'ch  plant  weled  crefydd 
yn  ei  holl  burdeb,  nerth,  gogoniant,  a'i  hawddgarwch  ynoch  ; 
ac  fe  all  hyn  eu  hennill  hwy  at  Grist ! 

Ond  y  mae  peth  arall  y  dylid  sylwi  arno,  a  hyny  yw  y 
drwg  dirfawr  o  roi  gormod  o  foethau  i  blant.  Darllenwch 
hanes  Eli,  fel  y  coífëir  ef  yn  y  llyfr  ysbrydoledig.  Yr  oedd 
anrhydedd  ac  urddas  barnwr  ac  offeiriad  yn  gorphwys  arno  ef. 
Cerid  a  pherchid  ef  gan  y  genedl  y  gweinyddai  yn  ei  hachos- 
ion  ;  ac  i  bob  ymddangosiad  yr  oedd  yn  debyg  o  orphen  oes 
hir  o  wasanaeth  diflin  yn  nhawelwch  henaint  anrhydeddus. 
Ond  duodd  prydnawngwaith  ei  einioes  yn  ddisyfyd,  yr  hwn 
oedd  unwaith  mor  ddysglaer  a  thawel ;  a  chododd  tymhestl 
a  ymdòrai  mor  arswydus  ar  ei  ben,  nes  ei  daraw  i'r  llawr  â'i 
mellt  ofnadwy.  O  ba  le  y  cododd  ?  Atebed  geiriau  yr  han- 
esydd  ei  hunan — "Mynegais  hefyd  iddo  ef,  medd  yr  Ar- 
glwydd,  y  barnwn  ei  dŷ  ef  yn  dragywydd,  am  yr  anwiredd  a 
ŵyr  efe ;  o  herwydd  i'w  feibion  haeddu  iddynt  felldith,.  ac 
nas  gwaharddodd  efe  iddynt:"  1  Sam.  iii.  13.     O!  yr  hen 

ŵr  druan !  pwy  all  lai  na  chydymdeimlo  âg  ef  o  dan  ddy- 
ehrynfêydd  y  ddedfryd  arswydus,  a  faluriodd  fel  hyn  ei  holl 
obeithion  anwylaf,  ac  a  gymylodd  ei  ddysgwyliadau  penaf ; 
ond  yr  oedd  colyn  a  gwenwyn  y  ddedfryd  yn  y  dadganiad 
mai  anffyddlondeb  beius  ynddo  ef  a  ddygodd  y  dinystr  tym- 
morol  a  thragywyddol  ar  ei  feibion  oedd  mor  anwyl  ganddo. 
Eífeithiau  ei  waith  gwael  a  beius  ef  fel  tad  yn  rhoi  gormod 
moethau  oedd  yr  holl  ddinystr  a  syrthiodd  ar  ei  feibion,  a'r 
holl  drueni  arno  ei  hunan.  Y  mae  yn  ddiammheu  i  hyn 
ddechreu  pan  oeddynt  eto  yn  blant — yr  oedd  pob  tro  a  dy- 
muniad  ynddynt  yn  cael  ei  anwesu,  a'u  tueddiadau  ffol  yn 
cael  eu  boddhâu  :  ni  allesid  ei  berswadio  i  gredu  fod  hadau 
nwydau  mor  ysgeler  yn  llechu  o  dan  ymddygiadau  mor  gar- 
uaidd  a  chwarëus.  Gwenai  ar  feiau  y  dylasai  wgu  arnynt ; 
ac  yn  lle  ceisio  yn  dirion,  er  hyny  yn  wrrol,  ddiwreiddio  yr  ar- 
wyddion  cyntaf  o  falchder,  llid,  uchelgais,  twyll,  hunan,  ac 
ystyfnigrwydd,  ni  chyfrifodd  hwynt  ond  fel  llysiau  gwylltion 
y  gwanwyn,  yrhai  a  wywent  o  honynteu  hunain  fely  byddai 
yr  haf  yn  treiglo  ymlaen.  Yn  y  gwely  brwd  moethusawl 
hwn  y  tyfodd  y  baban  yn  blentyn,  a'r  plentyn  yn  fachgen, 
a'r  bachgen  yn  llanc,  nes  i  ymarferiad  gadarnhau  llygredig- 
aethau  y  plentyn,  a  chasglu  cryfder  iddynt,  nid  yn  unig  i 
herio  gwaharddiad  y  tad,  ond  hefyd  i  ymddwyn  ato  gyda 
chwrerthiniad  a  gwawd.  Sylwch  ar  yr  hen  ẃr  yn  eistedd  ar 
fainc  ar  fin  y  ffordd,  mewn  anobaith  dystaw,  â'i  galon  wedi 
ei  rhwygo  gan  hunan-gyhuddiadau,  yno  yn  clustfeinio  yn 
drwm  ei  feddwl  am  ryw  newyddion  o  faes  y  frwydr.  O'r 
diwedd  dyma  y  genad  yn  dyfod — a'r  newydd  galarus  yn  ym- 
dòri  dros  ei  fîn — "  Arch  Duw  a  ddaliwyd,  a  Hophni  a  Phi- 
neas  a  fuant  feirw."  Ei  galon  oedranus  a  dorodd,  ac  efe  a'i 
holl  dŷ  a  lethwyd  ar  unwaith  o  dan  un  pechod,  a  hwnw 
ydoedd  gwendid  a  phechod  tad  yn  rhoi  moethau  ffol  a  thwyll- 
odrus  i'w  blant.1 

B/ieni !  ac  yn  enwedig  famau!  edrychwch  ar  y  darlun 
hwn,  a  dychrynwch :  myfyriwch  ar  yr  olygfa  bruddaidd  hon, 
a  dysgwch  yr  anghenrheidrwydd  am  ddysgyblaeth  dirion, 
sefydlog,  a  diflin,  wedi  ei  chyd-dymheru  âg  iawn  farn  ! 

1  Y  mae  pregeth  nodedig  ar  hyn,  o  waith  Dr.  Leland,  o  Charles- 
town,  wedi  ymddangos  yn  yr  "  Ámerican  Preacher." 

At  hyn  oll,  ychwanegwch  weddi  ddifrifol,  grediniol,  a  phar- 
haol.  Cyflawnwch  eich  addoliad  teuluaidd  gyda  chysondeb, 
amrywiaeth,  symlrwydd  caruaidd,  a  difrifwch  mawr.  Y  mae 
yn  fwy  tueddol  i  gynnyrchu  blinder  nag  hyfrydwch,  fel  y 
cynnelir  ef  gan  rai.  Cyflawna  rhai  yr  addoliad  teuluaidd 
mor  frysiog,  ysgafnaidd,  a  diofal,  fel  yr  ymddengys  yn  fwy 
fel  peth  cellweirus  na  difrifol — am  nad  oes  ynddo  nac  ystyr- 
iaeth  na  dyfalwch.  Ar  y  llaw  arall,  mor  doddedig  ac  ennill- 
gar  yw  gweddiau  taerion  y  tad  duwiol  a  diargyhoedd,  pan  fo 
ei  lais  yn  crynu  gan  deimlad  ei  fynwes  yn  traethu  dymun- 
iadau  ei  galon  wrth  Dduw  yn  y  nef  dros  y  plant  fydd  yn  pen- 
linio  o'i  gwmpas  !  A  oes  olygfa  tu  yma  i'r  nef  mor  ddydd- 
orawl  a  gweled  teulu  wedi  ymgasglu  ynghyd  yn  y  weddi  for- 
euol  neu  hwyrol,  lle  y  byddo  yr  addoliad  fel  y  dylai  fod  ? — 
pan  fo  y  gwr  da  yn  ymafael  yn  yr  "  hen  Fibl  mawr,"  a  chyda 
golwg  batriarchaidd  yn  darllen  i'w  deulu  eiriau  y  bywyd  tra- 
gywyddol  ?  Ac  yna  y  dilyn  yr  emyn  o  fawl  teuluaidd,  lle  y 
dysgir  y  babanod  i  swnio  a  sisial  enw  eu  Gwneuthurwr. 
Nid  oes  beroriaeth  pereiddiach  i  glustiau  y  Jehofah  yn 
nghaniadau  y  seraphiaid,  nag  sydd  yn  nghydgordiad  y 
lleisiau  tyner  hyn  :  ac  yn  ddiweddaf  oll  y  weddi — O  !  y  fath 
eiriolaeth  ddwys  a  thaer,  yn  yr  hon  mae  pob  plentyn  yn  cly wed 
dychlamiad  calon  ei  dad  drosto  ef !  Pan  fo  hyn  yn  gynllun 
o  deuluoedd  proífeswyr  crefydd;  pan  ddygir  crefydd  deu- 
luaidd  ymlaen  fel  hyn ;  pan  orfodir  yr  hwn  fo  yn  canfod  hyn 
yn  y  cyfryw  deuluoedd  i  ddywedyd,  "  Mor  hyfryd  yw  dy 
bebyll  di,  O  Jacob  ;  dy  gyfanneddau  di,  O  Israel !"  pan  fo 
difrifolrwydd,  wedi  dechreu  yn  nghalon  y  Cristion,  yn  ym« 
weithio  i  galon  y  rhiant,  O !  y  fath  adnewyddiad  hyfryd  a 
allwn  ddysgwyl  yn  eglwys  Crist ! 

Yn  fy  anerchiad  at  weinidogion,1  mi  a  sylwais  y  dylid 
dysgwyl  am  ddychweliad  plant  pobl  dduwiol  yn  eu  cartrefb 
dan  fendith  Duw  ar  ymdrechiadau  rhieni  Cristionogol.  Ac  y 
mae  hyn  yn  eithaf  gwir — ac  yn  wirionedd  nas  gellir  ei  ddal 
allan  yn  rhy  amlwg,  na'i  wasgu  at  sylw  y  cyfíredin  yn  rhy 
ddwys.  Ni  ellir  tybied  fy  mod  am  iselhau  y  pulpud  na 
gwerth  pregethu ;  eto  y  mae  yn  bosibl  i  ni  godi  y  moddion 
hyn  mor  uchel  nes  llethu  pob  moddion  eraill,  neu  eu  symud 

1  "An  Earnest  Ministry  the  want  of  the  Times," 
I  2 

yn  hollol  o'u  lle.  Ni  fwriadodd  Duw  erioed  ddarostwng  neu 
osod  o'r  neilldu  y  cyfansoddiad  teuluaidd,  neu  ddystewi  llais 
yr  athraw  teuluaidd,  trwy  bregethu.  Pob  cyfundrefn  ag  sydd 
yn  trawsgymhell  neb — boed  ef  oíFeiriad,  pregethwr,  neu  ys- 
golfeistr — rhwng  y  rhieni  a'u  plant,  nes  peri  i  rwymedig- 
aethau  y  tad  gael  eu  llyncu  i  fynu  gan  swyddau  y  lleill,  sydd 
yr  un  mor  wrthwynebol  i  natur  ag  yw  i  ddadguddiad.  Fe 
ystyria  Duw  bob  rhiant  yn  gyfrifol  am  hyíforddiad  ei  blant : 
ac  ni  bydd  ei  fod  ef  wredi  trosglwyddo  hyny  i  un  arall  yn 
ddigon  o  esgus  am  ei  esgeulusdra.  Un  o'r  arwyddion  blaen- 
af  a  sicraf  o  adfywiad  mewn  eglwys  ydyw  adnewyddiad  am- 
lwg  mewn  crefydd  deuluaidd.  Ni  wna  pob  cyffro  cynnull- 
eidfaol  neu  weinidogaethol  ond  gadael  yr  eglwys  wedi  ei 
hanner  deffro,  a  chrefydd  mewn  rhan  yn  ddisylw,  hyd  oni 
ddygir  teuluoedd  y  cyfiawnion  yn  llawn  o  bryderwch  cref- 
yddol  ac  addysg  ysbrydol.  Y  mae  llyfrau  yr  Hen  Desta- 
ment  yn  diweddu  gyda  'r  geiriau  hynod  hyn — "  Ac  efe  a  dry 
galon  y  tadau  at  y  plant,  a  chalon  y  plant  at  y  tadau ;  rhag 
i  mi  ddyfod  a  tharo  y  ddaear  â  melldith :"  Mal.  iv.  6.  O 
dan  yr  oruchwyliaeth  Gristionogol,  yr  oedd  y  plant  i  gael  eu 
dwyn  i  mewn  gyda'u  tadau,  a  thrwy  eu  hoíferynoliaeth  hwy ; 
a  lle  bynag  y  canfyddwn,  trwy  holl  eglwysi  Crist,  y  rhieni  a 
fo  o  ddifrif  am  gadwedigaeth  eu  plant,  ac  yn  arferyd  pob 
moddion  priodol  at  hyny,  yna  y  cawn  weledyr  olygfa  hyfryd- 
ol — tadau  yn  arwain  eu  meibion,  a  mamau  eu  merched,  ac 
yn  dwyn  eu  plant  i'r  eglwys  i  gael  eu  derbyn  yn  aelodau, 
ac  yn  dywedyd,  "  Wele  fi  a'r  plant  a  roddaist  imi."  Ypryd 
hyn  y  bydd  holl  deuluoedd  y  saint  yn  arddangos  yr  olygfa 
hardd  y  lleferir  am  dani  fwy  nag  unwaith  yn  j  Testament 
Newydd,  sef  "  Eglwys  yn  y  Tŷ." 

Trwy  fod  pethau  fel  y  soniwyd,  efallai  j  teflir  goleuni  i 
ryw  fesur  ar  y  gwirionedd  galarus,  ag  y  mae  gweinidogion  a 
rhieni  yn  barod  i'w  addef  mewn  gofid,  sef  nad  oes  ond  ychydig 
iawn  ofeibion  ein  Jiaelodau  eglwysig  cyfoethog  yntyfu  ifynu 
yn  wir  dduwiol.  Mae  llawTer  o'u  merched  yn  cael  eu  dwyn  o 
dan  ddyìanwad  crefydd  fywiol,  a'u  derbyn  yn  aelodau,  ond 
ychydig  sydd  mewn  cymhariaeth  o'r  meibion.  Fel  gwirionedd 
cyífredinol,  yr  wyf  yn  gwybod  fod  mwy  o  ferched  yn  dduw- 
iol  nag  o  feibion ;  ond  yr  wyf  yn  meddwl  fod  yr  anghyfartal- 
wch  yn  fwy  yn  y  dosbarth  a  enwyd  nag  yn  yr  un  arall.     Y 

mae  llawer  o  amgylchiadau  a  daflant  oleuni  ar  hyn.  Teílir 
gwỳr  ieuainc  i'r  byd,  yn  agored  i'w  holl  demtasiynau,  tra  yr 
erys  y  merched  gartref  dan  ofal  a  nawdd  eu  rhieni.  Y  mae 
yn  gofyn  mwy  o  ddewrder  moesol  mewn  gwr  ieuanc  i  bro- 
fíesu  crefydd  nag  mewn  merch  ieuanc.  Llyncir  y  gwyr  ieu- 
ainc  i  fynu  gan  fasnach  a  gorchwylion  y  byd,  a  thrwy  hyny 
denir  eu  meddyliau  yn  fwy  llwyr  oddiwrth  grefydd.  Y  maent 
yn  fwy  agored  i  ddylanwad  cymdeithion  drwg,  ac  yn  fwy  ar 
y  fíbrdd  i  gael  eu  niweidio  gan  annuwiaeth  a  chyfeiliornad. 
Denir  hwy  at  chwareuon  a  difyrwch  allan  o'u  tai,  yr  hyn  sy'n 
eu  harwain  i  gyfeillachau  drwg.  Ac  mae  rhai  gwŷr  ieuainc  yn 
cael  eu  dwyn  ymaith  gan  y  dybiaeth  wael  ac  isel,  mai  peth  yn 
perthyn  i'r  ystlen  wanaf  yw  crefydd,  oddiwrth  fod  y  rhan 
fwyaf  o  lawer  o  dduwiolion  yn  fenywod.  Gwna  hyn  daflu 
goleuni  ar  y  fíaith  y  cyfeiriais  ati,  er  ei  fod  yn  un  galarus 
iawn.  Mae  ar  ein  heglwysi  a'n  sefydliadau  fawr  anghen  am 
gynnorthwy  o'r  fath.  Gwyddom  yn  dda  ddigon  fod  enaid 
beny w  mor  werthfawr  yn  ngolwg  Duw  ag  enaid  mab ;  ac  ni  a 
wyddom  mor  anmhrisiadwy  yw  dylanwad  a  gwaith  merched 
hefyd  gyda  phob  gorchwylion  crefyddol.  Ond  nis  gall 
merched  fod  yn  lle  meibion  yn  y  cyfryw  bethau ;  ac  am  hyny 
y  gofidiwn  fod  can  lleied  o  wyr  ieuainc  cyfrifol  yn  wir  dduwiol; 
Pa  ddefnydd  a  ddylem  wneyd  o'r  fíaith  alarus  hon,  ac  i  ba 
ymdrechiadau  neillduol  y  dylai  ein  cynhyrfu  ?  Yn  gyntaf 
oll,  dylai  beri  i  rieni  Cristionogol  dalu  mwy  o  sylw  dyfal  a 
phryderus  i  addysg  grefyddol  eu  meibion.  Nid  yw  merched 
i  gael  eu  hesgeuluso — ond  rhaid  cymeryd  gofal  neillduol  oW 
meibion.  Fel  y  cymer  amaethydd  campus  lafur  a  thrafíerth 
mawr  gyda  thir  anfírwythlawn  er  gwneyd  iddo  ddwyn  cnwd, 
felly  hefyd  y  mae  gyda  thriniaeth  grefyddol  y  galon ;  dylid 
cyfeirio  y  prif  ofal  at  y  bechgyn.  Famau,  yr  wyf  yn  attolygu 
arnoch  sylwi  yn  fanwl  arnynt,  a  gwnewch  i'ch  dylanwad 
tyner  orchfygu  eu  natur  ystyfhig  hwy.  Byddwch  bryderus 
am  eich  meibion ;  a  meddyliwch  am  eu  peryglon  a'u  anhaws- 
dsrau.  Dychymygwch,  weithiau,  eich  bod  yn  gweled  y  bach- 
gen  caruaidd  acw  yn  ddyn  afradlawn,  wedi  ei  golli  iddo  ei 
hun,  ei  rieni,  yr  eglwys,  a  chymdeithas  gyífredin,  a  chwithau 
eich  hunain  yn  marw  gan  dristwch  calon  wedi  ei  thori  drwy 
ei  gamymddygiad  ef;  bryd  arall,  edrychwch  ar  yr  olygfa 
harddwych  o'i  weled  yn  cyfodi  i  fynu  yn  weinidog  yr  efengyl, 

neu  yn  ddiacon  yr  eglwys,  yn  flaenaf  gŵr  yn  cynnorthwyo 
sefydliadau  crefyddol  ei  oes,  ac  yn  cysegru  ennill  rhyw  fas- 
nach  lwyddiannus  at  ddwyn  ymlaen  waith  Duw  yn  ein  byd 
tywyll  ni.  O !  cyflwynwch  y  bachgen  yna  i  Dduw,  gyda 
llawn  cariad  mam  ato  ef  ac  at  ei  Arglwydd ;  a  thywelltwch 
drosto  holl  ddylanwadau  gofal  a  thriniaeth  mam  ddoeth  a 
synwyrol.  Wrthych  chwithau,  dadau,  yr  wyf  yn  dywedyd 
hefyd,  edrychwch  yn  ofalus  at  eich  meibion ;  byddwch  yn 
llawer  mwy  pryderus  a  llafurus  a  thaer  mewn  gweddi  dros- 
tynt  hwy.  Byddwch  yn  gyfaill,  yn  gydymaith,  ac  yn  gyngh- 
orwr  i'ch  meibion,  yn  gystal  a  thad.  Byddwch  yn  bryderus 
a  gofalus  iawn  am  eu  gweled  wrth  eich  ochr,  nid  yn  unig  yn 
y  maes  neu  gyda'r  fasnach,  ond  yn  eglwys  Dduw,  a  chyda 
gweithrediadau  ein  cymdeithasau  crefyddol. 

Famau,  y  mae  llawer  yn  gorwedd  arnoch  chwi !  Yn  y 
byd  rhesymol  ac  afresymol,  y  mae  hyfíbrddiad  cyntaf  y  rhai 
bach  yn  perthyn  i'r  hon  a  rodcles  iddynt  fod,  ac  sydd  yn  eu 
cynnal ;  ac  ati  hi,  o  anghenrheidrwydd,  y  gwneir  yr  amlyg- 
iadau  cyntaf  a  chryfaf  o  serch  a  chariad.  Ei  braint  a'i  gwobr 
am  ei  holl  boen,  a'i  llafur,  a'i  anhunedd,  yw  cael  bod  yn 
wrthddrych  cyntaf  a  dyfalaf  teimladau  y  galon.  Mynwch 
afael  yn  yr  hyfrydwch  hwn,  a'r  dylanwad  a  rydd  i  chwi,  i 
íFurfio  calon  a  chymeriad  y  baban  i  Dduw.  Gwnewch  ym- 
gysegriad  difrifol  o  holl  ddyfalwch,  gofal,  a  chariad  mam  i'r 
gwaith  gogoneddus  o  hau  hadau  duwioldeb  yn  nghalon  y 
plentyn  bychan,  a  ífurfio  fel  hyn  yr  un  ieuanc  anfarwol. 
Nid  ymddangosodd  yr  un  gwr  enwog  braidd  yn  yr  eglwys 
na'r  wladwriaeth,  na  chyffesai  ei  rwymedigaeth  i  fam  ddoeth 
a  synwyrol.  Y  mae  mamau  duwiol  wedi  gwneyd  mwy  at 
boblogi  y  nef  nag  un  dosbarth  o  bersonau,  yn  nesaf  at  breg- 
ethwyr  yr  efengyl :  a  rhaid  i  ddefnyddioldeb  y  gweinidog- 
ion  gael  ei  gyd-ranu  rhyngddynt  a'r  rhai  a  fu  yn  parotoi 
meddyliau  y  rhai  a  argyhoeddwyd  trwyddynt  i  dderbyn  ar- 
grafíiadau  oddiwrth  eu  pregethau.  Pan  oíynodd  Napoleon 
Buonaparte  unwaith  i  Madame  Campan,  beth  oedd  ar  y 
Ffrancod  fel  cenedl  ei  eisieu  fwyaf,  crynhöai  hithau  ei  hateb 
i  un  gair — "  Mamau."  Yr  oedd  yn  atebiad  doeth  a  chyn- 
nwysfawr.  Gofynwch  i  minnau,  beth  sydd  ar  eglwys  Dduw 
ei  eisieu  yn  nesaf  at  weinidogion  dyfal  a  difrifol,  a  minnau  a 
atebaf — Mamau  doeth,  duwiol,  a  difrifoL 

PENNOD    VI. 

GWEITHGARWCH  EGLWYSI  YN   GYNNULLEIDFAOL ;   NEÜ,  DDI- 
WYDRWYDD  CRISTIONOGION   FEL  AELODAU   EGLWYSIG. 

Y  MAE  y  gair  eglwys  yn  cael  ei  arferyd  yma  yn  ei  ystyr  gyf- 
yngol,  fel  y  priodolir  ef  L  un  gymdeithas  neu  gynnulleidfa. 
Yr  ydys  i  ddeall  wrtho  yma  gorff  cynnulledig  rheolaidd,  yn 
cydgyfarfod  gyda'i  swyddogion  yn  yr  un  man  i  addoli  Duw. 
Ac  yn  awr,  gan  hyny,  ni  a  ddangoswn  yn  mha  ddull  a  modd 
y  mae  difrifwch  y  cyfryw  gyfundeb  i  gael  ei  amlygu. 

Y  mae'n  rhaicl  fod,  o  anghenrheidrwydd,  ryw  syniad  a 
deall  yn  treicldio  trwy  yr  aelodau  o'u  dyben  mawr,  yn  nesaf 
at  eu  dedwyddwch  tragywyddol,  sef  bod  yn  dystion  dros 
Dduw  yn  y  byd,  ac  yn  offerynau  o'i  eiddo  ef  i  ledanu  y  gwir- 
ionedd.  Dylai  hyn  fod  yn  egwyddor  yn  cael  ei  deall  yn 
dda,  wedi  gwreiddio  yn  ddwfn,  a'i  haddef  yn  barhaus.  Dyl- 
ai  yr  aelodau  oll  gadw  yn  eu  meddyliau  yn  wastadol  ac  yn 
gydwybodol  y  swydd  oruchel  hon  o'r  eiddynt — fel  un  corff 
yn  tystiolaethu  dros  Dduw,  ac  i  ennill  eraill  ato,  ac  i  gyffroi 
ysbrydoedd  y  naill  y  llall  er  dwyn  ymlaen  y  dyben  cysegr- 
edig  a  chyffredinol  hwn.  Ni  ddylent  adael  i'w  gilydd 
anghofio  eu  bod,  fel  rhan  o'r  eglwys  gyffredinol,  wedi  eu 
cynnull  a'u  corffoli  i  ddwyn  tystiolaeth  i  fod,  natur,  ewyllys, 
a  gweithredoedd  Duw. 

At  hyn,  rhaid  ychwanegu  ymwybyddiaeth  o'r  gallu  mawr 
ysbrydol  sydd  yn  gynnwysedig  mewn  eglwys  i  Grist  i  gyf- 
lawni  y  dyben  hwn — gallu,  o'r  hwn  y  dylai  fod,  er  nad  ydyw, 
yn  wir  ystyriol.  Y  mae  gallu  moesol  mewn  gwirionedd, 
esiampl,  gweddi,  ac  ymdrech.  Y  mae  y  rhai  hyn  oll  yn  cyf- 
arfod  yn  mhob  Cristion  didwyll  a  dihoced.  Y  mae  pob  un 
sydd  yn  credu  yn  Nghrist  yn  offeryn  o  nerth  mawr  yn 
ein  byd  ni,  neu  y  mae  nerth  mawr  ynddo.  Y  mae  mwy  o 
allu  yn  ei  gymeriad  nag  a  roddes  allan  erioed,  ac  nag  y  gŵyr 
ei  fod  yn  feddiannol  arno.  Meddyliwch  gymaint  a  wnaeth 
un  Cristion  ar  ryw  achlysuron  hynod.  Y  fath  nerth  an- 
nhraethol  ynte  raid  fod  mewn  eglwys  yn  cynnwys  un,  tri, 

pump,  neu  saith  gant  o  aelodau.  Meddyliwch  am  egìwys 
fechan  o  gant  o  aelodau,  oll  yn  enwog  mewn  sancteidd- 
rwydd,  cymwynasgarwch,  a  bywiogrwydd  gweithgar,  wedi 
eu  chwalu  dros  yr  ardal,  a  phob  un  o  honynt  fel  pelydr 
goleuni  a  dylanwad  yn  y  gymydogaeth  y  bo  yn  preswylio 
ynddi :  ac  yna  meddyliwch  am  danynt  yn  ymgasglu  yn 
gyson  at  eu  gilydd  yn  eu  perthynas  eglwysig,  i'w  gweled 
fel  corff  o  dystion  dros  Dduw,  ac  yn  cael  gweithredu 
arnynt  trwy  gyflawniadau  gweinidogaethol  a  dylanwadau 
cyfeillgar;  ac  yn  cadw  eu  gilydd  i  fynu  at  uniawn  reol 
rhwymedigaeth  a  dyledswydd.  Bwriwch  eu  bod  oll  wedi  eu 
llenwi  â'r  meddwl  am  y  gallu  ysbrydol  hwn ;  a'u  bod  wedi 
dyfod  ynghyd  fel  cynnulleidfa  i'w  adnewyddu  a'i  fywhau,  a 
chwalu  wedi  hyny  i'w  osod  mewn  gweithrediad  yn  eu  gwa- 
hanol  gartrefleoedd. 

Rhaid  fod  hefyd  ofal  a  phryderwch  mawr  yn  mhob  eglwys 
am  ateb  dyben  ei  ffurfiad,  gyda  golwg  ar  ei  hansawdd  du- 
fewnol  yn  gystal  a'i  pherthynas  â'r  byd  oddi  allan. 

Gellir  dosbarthu  gweithrediadau  bywiog  yr  eglwys  o  dan 
wahanol  benau :  ac  y  mae  y  dosbarth  cyntaf  yn  cynnwys 
pob  peth  ag  sydd  yn  pertlryn  i'w  lles  a'i  dedwyddwch  hi  ei 
hunan.  Canys  rhaid  i  hyn,  o  anghenrheidrwydd,  gymeryd  y 
blaen  ar  yr  holl  ddyledswyddau  eraill.  Yn  ol  fel  y  byddo  hi 
ei  hunan  o  ran  ei  sefyllfa  gweithgar,  iachus,  ddidwyll,  a  da, 
y  gellir  dysgwyl  iddi  fod  o  wasanaeth  i  eraill.  Rhaid  i  wlad- 
wriaeth,  yn  gystal  ag  eglwys,  fod  yn  gryf  oddifewn,  neu  ni 
bydd  ynddi  nerth  na  gallu  i  fod  o  les  i  eraill, 

Fe  dybir  fod  pob  aelod  o  unrhyw  gymdeithas  yn  cymeryd 
ac  yn  teimlo  cryn  bryderiüch  yn  ei  llwyddiant.  Y  mae  llwydd- 
iant  y  cwbl  yn  ymddibynu  ar  yr  ymdrechiadau  gofalus  a 
wneir  i'w  hyrwyddo  gan  bob  aelod  yn  bersonol.  Y  mae 
rhyw  fudd  cyffredinol  yn  bod,  ac  am  hyny  rhaid  cael  byw- 
iogrwydd  cyfiredinol  i'w  ddal  i  fynu.  Yn  gyffelyb  i  hyn 
y  mae  yn  rhaid  i  aelodau  eglwysig  fod — rhaid  fod  yn- 
ddynt  ofal  a  phryderwch  difrifol,  eiddigus,  ac  efiröus  am 
lwyddiant  yr  eglwys  y  perthynant  iddi.  Nid  ydynt,  y  mae 
yn  wir,  i  lochi  ysbryd  anghyfeillgar,  hunangar,  ag  a  fo  am 
gau  ei  holl  ofal  o  fewn  eu  cynnulleidfa  eu  hunain ;  eto  hono 
sydd  i  fod  y  gwrthddrych  cyntaf  o'u  pryderwch  penaf.  Dyma 
eu  cartref  crefyddol ;  ac  y  mae'n  rhaid  i  ofal  pob  dyn  ddechreu 

gyda'i  gartref.  Nid  digon  yw  iddynt  fod  yn  hoff  iawn  o'r 
gweinidog,  ac  yn  teimlo  cryn  bryderwch  yn  ei  hapusrwydd  a'i 
ddefny  ddioldeb — rhaid  iddynt  deimlo  gofal  am  yr  eylwys  hefy  d. 
Nid  oes  dim  ammheuaeth  nad  oes  llawer  o'n  haelodau  bron 
anghofio  yr  eglwys,  gan  gyfyngu  eu  holl  ofal  at  y  gweinidog. 
Anfynych  y  gwelir  hwy  yn  y  cyfarfodydd  eglwysig,  er  eu  bod 
bob  amser  o'r  bron  yn  bresennol  yn  y  gwasanaeth  cyhoedd- 
us :  prin  iawn  y  maent  yn  adnabod  neb  o'u  cydaelodau,  ac 
nid  ydynt  yn  teimlo  o'r  bron  ddim  am  eu  cyflwr  ysbrydol,  pa 
mor  frawdol  bynag  y  byddont  gyda'r  gweinidog.  Boddhëir 
hwynt  yn  fawr  wrth  weled  cynnulleidfa  dda  ar  y  Sabboth, 
er  na  byddant  o'r  braidd  byth  yn  ymholi  ynghylch  ychwan- 
egiadau  at  yr  eglwys.  Y  maent  fel  preswylwyr  rhyw  wlad 
a  fyddai  yn  hoff  iawn  o'u  brenin,  ond  heb  ofalu  dim  am 
lwyddiant  y  genedl.  Nid  yw  j  cyfryw  rai  yn  wirioneddol 
mewn  rhwymyn  brawdoliaeth,  canys  nid  ydynt  yn  ei  deimlo ; 
y  mae  eu  henwau  ar  lyfr  yr  eglwys,  ond  nid  yw  eu  calonau 
yn  ddiau  yn  nghyfundeb  yr  eglwys.  Nid  oes  yma  ddim  difr- 
ifwch,  na  dim  cariad  brawdol  mewn  gweithrediad  ychwaith. 

Dylai  pob  eglwys  ymdrechu  yn  ddiwyd  iawn  i  ddwyn 
ymlaen  amcanion  y  fraiodoliaeth,  sef  caru  eu  gilydd,  gwylio 
dros,  a  chynnorthwyo  y  naill  y  llall. 

Cahiad  yw  cyfraith  teyrnas  Crist,  arwyddnod  ei  ddeiliaid, 
a  thystiolaeth  ei  genadon :  ond  ni  arddangoswyd  eto  y  cyf- 
ryw  gariad  gwresog  ymhlith  aelodau  eglwysig  ag  a  atebai  y 
dybenion  hyn.  Y  mae  cariad  brawdol  yn  rhy  wan  o  lawer 
yn  ei  ymarferiadau  hyd  yn  hyn.  Y  mae  yr  eglwys  yn  fyr 
iawn  yn  y  gras  gogoneddus  hwn.  Nid  yw  y  byd  eto  yn  ei 
chanfod  wedi  ei  harwisgo  â'r  harddwisg  nefolaidd  hon,  ac 
wrth  hyny  nid  yw  yn  teimlo  ei  nerth  fel  y  gwnai.  Pan  ddel 
caru  o  ddifrif,  a  phan  welo  y  rhai  sydd  yn  edrych  i  mewn  i'r 
"  tŷ  ysbrydol "  ryw  olygfa  yno  o  fywiogrwydd  sanctaidd,  a 
holl  ddiwydrwydd  cyfeillach  ddwyfol,  hwy  a  ddechreuant 
feddwl  yn  wahanol  iawn  am  y  grefydd  Gristionogol  i'r  hyn  a 
wnant  yn  awr.  O  eisieu  mwy  o'r  cariad  yma,  nid  oes  y  cyf- 
ryw  wyliadwriaeth  dros  ein  gilydd  ag  a  ddylai  fod,  na'r 
tueddiad  lleiaf  i  ddwyn  beichiau  ein  gilydd.  Yr  ydym  yn 
cael  ein  dwyn  i  frawdoliaeth,  nid  fel  y  byddom  yn  ysbiwyr 
ar  ein  gilydd,  ac  yn  dysgwyl  am  i  ryw  frawd  gloffi,  ond  fel 
y  bo  i  ni  gyíiawni  rhan  athraw,  a  rhwystro  y  naill  y  llall  i 

gwympo,  a  hyny  gyda'r  tynerwch  mwyaf  caruaidd.  Dylem 
ei  hystyried  y  ddyledswydd  fwyaf  pwysig  a  chysegredig 
arnom  gasglu  ymaith  yr  holl  feini  tramgwydd  oddiar  lwybr- 
au  ein  gilydd ;  a  rhwystro,  hyd  y  mae  ynom,  i  neb  dripio  ar 
ífyrdd  duwioideb.  Dyna  y  pryd  y  mae  eglwys  mewn  an- 
sawdd  ddedwydd,  pan  welir  yr  aelodau  yn  gwylio  dros  les  eu 
gilydd,  mewn  cariad  a  phryderwch  crynedig,  ac  heb  attal 
rhybudd  cyfeillgar  neu  gerydd  fíyddlawn  pan  fo  anghen  am 
danynt.  Lle  y  byddo  cariacl,  fe  fydd  yno  gynnorthwy  hefyd ; 
cydymdeimlad  mewn  adfyd,  a  chydlawenychiad  mewn  llwydd- 
iant ;  cymhorth  mewn  anghen :  cynghor  mewn  dyryswch ; 
ac  ymweliadau  mewn  ing.  Y  fath  olygfa  hawddgar  a  ar- 
ddangosid  i'n  byd  hunangar  ni,  pe  byddai  eglwys  Crist  o 
ddifrif  am  osod  allan  yn  ei  hymarweddiad,  fel  y  mae  yn 
rhwym  o  wneyd,  "  y  cariad  sydd  yn  hirymaro3,  yn  gymwyn- 
asgar;  nad  yw  yn  genfigenus,  yn  ymffrostio,  nac  yn  ym- 
chwyddo ;  nad  yw  yn  gwneuthur  yn  anweddaidd ;  nad  yw 
yn  oeisio  yr  eiddo  ei  hun  ;  na  chythruddir ;  ac  na  feddwl 
ddrwg ;  nad  yw  lawen  am  anghyfiawnder,  ond  yn  cydlawen- 
hau  â'r  gwirionedd;  yn  dyoddef  pob  dim;  yn  credu  pob 
dim  ;  yn  gobeithio  pöb  dim ;  ac  yn  ymaros  â  phob  dim." 
Beth  bynag  arall  a  ddichon  fod,  nis  gall  fod  difrifoldeb  cy- 
wir  lle  na  bo  gofal  parhaus  am  gyflawni  dybenion  y  frawdol- 
iaeth,  a  dangos  i'r  byd  "  fel  y  mae  y  Cristionogion  hyn  yn 
caru  eu  gilydd." 

1.  Un  o'r  dyledswyddau  cyntaf  sydd  yn  rhwymedig  ar  yr 
eglwys  tuag  ati  ei  hun  yw  zel  ddiysgog,  yn  unol  â  gwybodaeth 
a  chariad  at  yr  egwyddorion  ar  ba  rai  y  sefydlwyd  hi— yn 
gystal  mewn  athrawiaeth  a  ffurflywodraeth  eglwysig.  Ar  ol 
yr  hyn  a  ddywedwyd  eisoes,  gyda  golwg  ar  yr  egwyddorion 
athrawiaethol  yn  y  sylwadau  ar  yr  Epistolau  at  y  Saith  Eg- 
lwys,  nid  oes  anghen  ychwanegu  yma,  ond  yn  unig  crybwyll 
ei  fod  o  bwys  annhraethol  f r  eglwysi  ddal  gafael  "  yn  y  ffurf 
o  ymadroddion  iachus,"  ac  nid  cymeryd  eu  cylcharwain  gan 
bob  awel  o  athrawiaethau  gau  ag  sydd  yn  cynhyrfu  ein  hawyr- 
gylch  ysbrydol  mor  aml.  Gwirionedd  yw  ymborth  duwiol- 
deb,  ac  y  mae  cyfeiliornad  yn  wenwyn  iddo.  Nis  gall  fod 
didwyll  iechyd  ysbrydol  lle  na  bo  athrawiaeth  iachus  hefyd. 
Ac  eto  y  mae  yn  alarus  gweled  mor  ysgafnaidd  yr  edrychir 
ar  rai   athrawiaethau   sylfaenol,   ac    mor    hawdd  gan  rai 

proíFeswyr  yw  cyfnewid  o'r  naill  clybiau  a  barnau  i  rai 
eraill,  yn  yr  oes  hon  o  ddifaterwch  am  egwyddorion  yn 
nghanol  proífes  o  ryddfrydedd,  pryd  y  mae  ysbrydolrwydd 
yn  adfeilio  a  bydolrwydd  yn  cynnyddu.  Am  hyny,  edrych- 
ed  aelodau  ein  heglwysi  yn  ddyfal  ar  eu  gilydd,  gan  gyn- 
nal  y  naill  y  llall  yn  mhroíFes  y  ffydd.  Na  fydded  iddynt 
aberthu  y  gwirionedd  am  dalent  neu  ddawn,  nac  ymfodd- 
loni  ar  ba  ddiffygion  bynag  a  all  fod  yn  y  blaenaf,  os 
bydd  yn  cael  ei  wneyd  i  fynu  â  chryn  lawer  o'r  olaf. 
Nis  gall,  ac  ni  ddylai,  dim  gael  ei  gymeryd  genym  yn  lle 
egwyddorion  efengylaidd.  Ni  ddylai  yr  hyawdledd  gorwag, 
ag  a  foddhâi  archwaeth,  ac  na  thramgwyddai  feddyliau,  cyn- 
nulleidfa  o  Sosiniaid,  neu  Undodiaid,  byth  foddloni  cynnull- 
eidfa  uniongred;  a  dylai  ein  heglwysi,  gan  hyny,  fod  yn 
ofalus  wrth  ddewis  gweinidogion,  i  beidio  byth  a  rhoddi  y 
flaenoriaeth  i  un  ag  y  byddo  ei  bregethau  yn  arwyddo  ei  fod 
wedi  dyfod  o  Athen  yn  hytrach  nag  o  Jerusalem ;  gan  ddwyn 
iddynt  eiriau  denu  o  ddoethineb  ddynol,  yn  lle  athrawiaeth 
y  groes,  yr  hon  yn  unig  sydd  yn  allu  Duw  er  iachawdwr- 
iaeth.  Ni  ddylai  godidogrwydd  ymadrodd,  na  hyawdledd,  na 
grym  areithyddiaeth,  byth  eu  cymmodi  â  rhith  cyfeiliornad, 
nac  hyd  yn  nod  â  diffyg  o  arddangosiad  llawn  o  wirionedd 
efengylaidd.  Nis  gall  dawn  ei  hunan,  heb  athrawiaeth  iachus, 
byth  gynnal  bywyd  a  grym  duwioldeb  :  ac  yn  wir,  po  fwyaf 
y  ddawn  mwyaf  y  perygl,  yn  enwedig  pan  fo  yn  ymddangos, 
nid  yn  unig  fel  yn  gwyro  oddiwrth,  ond  yn  gwrthwynebu  y 
gwirionedd  fel  y  mae  yn  yr  Iesu.  Rhyw  arwydd  ddrwg  iawn 
ar  gyfundeb  Cristionogol  ydyw  gallu  ymfoddloni  ar  dalent 
noeth  heb  ddim  gwirionedd  ysbrydol, 

Ac  nid  ynghylch  athrawiaeth  yn  unig  y  dylai  ein  cynnull- 
eidfaoedd  fod  o  ddifrif,  ond  ynghylch  ffurflywodraeth  hefyd. 
Y  mae  llywodraeth  eglwysig  yn  rhywbeth,  ac  yn  rhywbeth 
mawr  hefyd,  er  nad  yw  yn  bob  peth,  nac  yn  beth  pwysicaf 
ychwaith.  Y  mae  yn  effeithio  yn  fawr  y  naill  ffordd  neu  y 
llall,  nid  yn  unig  ar  ysbrydolrwydd  teyrnas  Crist,  ond  ar  bob 
peth  sydcl  yn  perthyn  i  grefydd  efengylaidd ;  yn  ol  fel  y  mae 
yn  gydffurfiol  neu  yn  wrthwynebol  i'r  cynllun  a  osodir  yn  y 
Testament  Newydd,  y  mae  naill  ai  yn  rhwystr  neu  yn  gyn- 
northwy ;  ac  am  hyny  y  mae  yn  deilwng  o'r  holl  eiddigedd 
a  ddangoswyd  erioed  o'i  blaid,  ar  wahan  oddiwrth  chwerw- 

derau  rhagfarn  a  dallbleidiaeth.  Y  niae  ceisio  gwneyd  y  gwa- 
haniaeth  rhwng  eglwysi  sefydledig  ac  ansefydledig,  neu  rhwng 
Esgobyddiaeth,  Presbyteriaeth,  ac  Annibyniaeth,  fel  rhyw- 
beth  dibwys  ac  annheilwng  o  sylw,  yn  benrhyddid  twyllodrus 
heb  awdurdod  iddo,  ac  mor  bell  oddiwrth  dalu  y  parch  dyl- 
edus  i  awdurdod  Crist  yn  ei  air,  ar  y  naiìl  law,  ag  ydyw  sect- 
ariaeth  chwerwaidd  a  gwenwynllyd  ar  y  llaw  arall.  Os  yw 
Cynnulleidfäwyr  yn  ddiofal  ynghylch  eu  hegwyddorion, 
hwynthwy  yw  yr  unig  rai  sydd  felly.  Nid  ydyw  pleidwyr 
cyfundraethau  eraill  yn  gadael  dim  lle  i  ni  ammheu  nad 
ydynt  hwy  o  ddifrif ;  ac  ni  ddylem  ninnau  adael  iddynt  hwy- 
thau  ammheu  nad  ydym  ninnau  o  ddifrif.  Ni  ddylai  yr 
egwyddorion  a  ddysgwyd  gan  apostolion,  a  adfywiwyd  gan 
ddiwygwyr,  ac  y  gwaedodd  merthyron  o'u  plegid,  gael  eu 
hystyried  yn  ddibwys  genym.  Os  nad  ydynt  yn  faterion 
cydwybod,  dylid  ymwrthod  â  hwy ;  gan  nad  yw  o'r  braidd  yn 
werth  dim  i  ni  fod  ar  wahân  oddiwrth  ein  gilydd  o  herwydd 
pynciau  bychain  o  archwaeth  a  theimlad  yn  unig ;  ac  os 
ydynt  o  bwys,  ymafler  ynddynt  fel  y  dylid  â  holl  faterion 
cydwybod,  gyda  llaw  na  ollyngai  yn  angeu  ei  hun.  Os  ydynt 
o  bwys  i  ni,  y  maent  o  bwys  i  eraill,  a  dylent  gael  eu  lìedanu 
yn  gystal  a'u  credu.  Nid  yw  rhyddid  i  gredu  unrhyw  bwnc 
ond  hanner  rhyddid,  os  na  bydd  rhyddid  hefyd  i'w  ledanu. 
Yr  hyn  wyf  yn  ei  ddadleu  i  ni  ein  hunain  wyf  yn  ei  ddadleu  i 
eraill  hefyd.  Yn  unig  gadewch  i  ni  dynu  y  colyn  allan  o  ddadl- 
euaeth,  a  thraethu  y  gwirionedd  mewn  cariad,  a  dadleu  fel 
brodyr,  ac  nid  fel  gelynion,  ac  ymryson  am  y  gwirionedd  ac  nid 
am  oruchafiaeth ;  a  chario  ymlaen  ein  hymdrech  ynghylch 
pethau  bychain,  gan  gofio  o  hyd  ein  bod  yncyttuno  yn  y pethau 
maw;  ac  ymdrechu  ynghylch  llywodraeth  eglwysig  yn  ngolwg 
y  groes,  yr  hon  sydd  yn  ein  gwneyd  oll  yn  un,  ac  yn  ymyl  y 
nef,  lle  y  teimlwn  oll  fel  un ;  a  thaeru  ac  ymresymu  fel  â  brawd 
gorhoffus,  a  fynai  ddal  gafael  mewn  rhywbeth  a  farnem  ni  a 
fyddai  yn  niwed  iddo — ac  yna  ni  a  allwn  fod  mor  zelog  ag  a 
fŷnom  ynghylch  lly wodraeth  eglwysig.  Os  nad  ydym  i  ddeall 
wrth  Ymneilldüwr  o  ddifrif,  un  dallbleidiol,  annheg,  ac  ym- 
laddgar,  ond  un  a  fo  yn  meddu  dewisiad  yn  tarddu  oddiar  argy- 
hoeddiad  meddwl,  gan  ddal  gafael  yn  dỳn  yn  ei  gredo  heb  ranu 
yr  ymrafael,  ac  eiddigedd  am  ei  lledanu  na  bo  yn  dangos 
dim  difaterwch,  eto  na  fo  yn  groes  i  ymddygiad  y  boneddwr, 

hac  i  arafwch  y  philosophydd,  nac  i  gariad  y  Cristion — 
yna  gall  pob  Ymneilldüwr  fod  o  ddifrif  fel  hyn,  îe,  a  phob 
Eglwyswr  hefyd. 

2.  Gan  fod  lìwyddiant  yr  eglwys  yn  ymddibynu,  dan  fen- 
dith  Duw,  ar  lafur  y  gweinidog ;  a  chan  fod  nerth  ac  eífeith- 
iolrwydd  ei  lafur  yn  ymddibynu  ar  ansawdd  ei  feddwl  ef  ei 
hunan,  y  mae  yn  anghenrheidiol  anhebgorol  ei  gadw  ef,  mor 
glir  ag  y  gellir,  oddiwrth  ddim  pryderwch  na  gofal  ynghylch 
achosion  arianol.  Nid  oes  ond  ychydig  o  bethau  ag  y  mae 
ysbryd  haelionus  yr  oes  hon  yn  gwybod  ac  yn  gofalu  llai 
am  danynt,  na  chynnaliaeth  gysurus  a  chyfaddas  y  weinidog- 
aeth  gartref ;  ac  o  ganlyniad,  nid  oes  ond  ychydig  o  rai  mewn 
swyddau  yn  cael  cynnaliaeth  mor  wael  a'r  gwŷr  hyny,  ar  y 
rhai,  yn  llaw  Duw,  y  dibyna  holl  achos  efengyleiddio  y  byd. 

Y  mae  ysgrifenyddion  cymdeithasau,  cenadon  at  y  pagan- 
iaid,  ac  ysgolfeistriaid,  yncael  gwell  tâl,  adarpariadau  helaeth- 
ach  yn  cael  eu  gwneyd  er  eu  cysur,  na  phregethwyr  efengyl 
ogoneddus  y  bendigedig  Dduw.  Y  pregethau  a  draddodir 
yw  y  pethau  rhataf  o  bob  peth  rhad  yr  oes  radlawn  hon. 
Eto  daeth  bendithion  annhraethadwy  i  ran  lliaws  mawr  trwy 
y  pregethau  hyn  :  mewn  llawer  amgylchiad,  bu  un  o  honynt 
yn  aml  yn  foddion  i  ddychwelyd  rhai  at  Dduw,  a'u  cyfoethogi 
âg  iachawdwriaeth  dragywyddol ;  danynt  y  cafodd  lìawer 
ymadael  â  beichiau  o  ofalon  ag  oedd  yn  eu  llethu  i'r  ddaear ; 
eraill  a  achubwyd  o  afael  temtasiynau  a  fuasent  yn  eu  dinys- 
trio  yn  y  byd  hwn  a'r  hwn  a  ddaw ;  a  lliaws  mawr  a  waredwyd 
rhag  ofn  marwolaeth,  ac  a  nerthwyd  i  fyned  i'w  ffordd  dan 
ganu,  ie,  hyd  yn  nod  trwy'r  dyífryn  tywyll  ei  hunan.  Do, 
fe  wnaed  hyn  oll  yn  fynych  trwy  un  bregeth !  Beth  gan  hyny 
a  ddywedwrn  am  holl  bregethau  blwyddyn  neu  oes  ?  Medd- 
yliwch  am  hyn,  a  dywedwch  a  ydyw  deg  swllt  neu  bunt  yn 
y  flwyddyn  yn  ddigon  o  dâl  i  ddyn  sydd  yn  difa  ei  nerth  a'i 
oes  trwy  fyfyrio  a  llafurio  er  gallu  cyfranu  y  fath  fendithion 
a'r  rhai  hyn  ?  Ai  nid  y  nesaf  peth  i  wyrth  ywT  bod  dyn  yn 
nerthol,  yn  fywiog,  ac  o  ddifrifyneiweinidogaeth,  a'i  feddwl 
ar  yr  un  pryd  wedi  ei  lethu  i'r  llawr  dan  ofal  am  fara  i'w  deulu, 
gan  ar  yr  un  pryd  ddarpar  pethau  gonest  yn  ngolwg  pob  dyn  ? 
Gristionogion !  y  mae  arnoch  eisieu  i'ch  gweinidog  redeg  yn 
ffyrdd  y  gorchymynion  a  roddes  Duw  iddynt ;  am  hyny,  trwy 
eich  haelioni,   tynwch   oddiarno  y  baich  nas  gall  efe  prin 

gerdded  na  sefyll  clano !  Yr  yclych  yn  cwyno  fod  ei  bregethau 
yn  weinion  a  gwael ;  ai  nicl  eich  bai  chwi  ycly w  ei  gaclw  mor 
wael  yn  ei  gist  ddillad  a'i  gwpwrdd,  fel  ag  y  bu  gorfod  iddo 
dreulio  yr  amser  a  dreuliasai  yn  ei  fyfyrgell  i  ymdrechu  cael 
bara  i'w  rai  bach,  yr  hwn  a  ddylasech  chwi  ei  estyn  iddo  ? 
Os  mynwn  gael  eglwysi  o  ddifrif,  mi  a  wn  yn  dda  ddigon 
fod  rhaid  i  ni  gael  gweinidogion  o  ddifrif;  ond  hefyd,  os  rhaid 
i  ni  gael  gweinidogion  diwyd  a  dîfrifol,  rhaid  i  ni  gael 
eglwysi  haelionus.  Yr  hyn  sydd  eisieu,  yw  cael  darpariadau 
gogyfer  â'n  gweinidogion,  heb  fod  mor  helaeth  ag  i  fod  yn 
demtasiwn  i  ddîogi  moethus,  ac  eto  yn  ddigon  i'w  codi 
uwchlaw  pryderwch. 

3.  Os  yw  yn  ddyledus  ar  yr  eglwys  ddarparu  er  cysur  y 
gweinidog,  pa  faint  mwy  er  ei  ddefnyddioldeb,  trwy  adgy- 
weirio,  helaethu,  neu  ailadeiladu  y  tỳ  y  bydd  yn  gweinidog- 
aethu  ynddo.  Fel  y  mae  goreu  y  ffawd,  nid  oes  eisieu  ym- 
helaethu  ar  hyn  yn  y  dyddiau  yma.  Un  o  arwyddion  hyf- 
rydol  yr  oes  hon  yw  ysbryd  ardderchog  o  haelioni  bywiog, 
yr  hwn  a  barai  i'n  taclau  synu  yn  aruthr,  pe  deuent  yn  ol  i 
fywyd  eto.  Y  mae  yr  egwyddor  wirfoddol  yn  gwneyd  pethau 
rhyfedd  o  fewn  terfynau  Ymneillduaeth,  a  phethau  rhyfedd- 
ach  fyth  allan  o'r  cylch  hwn.  O  dan  ei  hawdurdod  hi,  y 
gwnaed  i  hen  adeiladau  anghyfleus  ac  adfeiliedig  roi  lle  i  rai 
newyddion,  hardd  a  chyíieus,  ýn  berffaith  gydweddol  âg  ar- 
chwaeth  ddiwygiedig  y  dyddiau  hyn  :  a  chyfodwyd  eraill 
i  fynu  lle  nad  oedd  rhai  o'r  blaen.  Canfüwyd  nad  oedd 
eisieu  rhoddion  seneddol — ac  mewn  llawer  man  neidiodd 
haelioni  gwirfoddol  i  le  y  dreth  eglwys,  a  osodid  trwy  orthrech 
ac  a  delid  yn  anfoddog.  Eto  nid  ydym  yn  canfod  y  bywiog- 
rwydd  haelfrydig  hwn  yn  mhob  cynnulleidfa.  Y  mae  eg- 
lwysi  i'w  cael  ag  nad  yw  y  gynnulleidfa  yn  ewyllysgar  i  gyff- 
wrdd  âg  astell  na  chareg,  ond  yn  barod  i  adael  i'r  tô  syrthio 
a'u  claddu  yn  yr  adfail ;  a'r  cwbl  o  barch  i  hynafiaeth,  a  than 
deimlad  ofergoelus  o'r  bron  at  y  manau  y  bu  eu  tadau  yn 
addoli  yndclynt:  neu  ynte,  o  herwydd  ymlyniad  cybyddlyd 
wrth  eu  pwrs,  y  maent  yn  fodcllawn  i  adael  i  weinidog  ffydd- 
lawn,  ag  sydd  â  cligon  o  alluoedd  i  bregethu  i  dyrfaoedd 
awyddus  am  ei  glywed,  i  fyned  ymlaen  i  weinidogaethu  i 
gynnulleidfa  fechan,  i  ba  un  y  gwnai  dyn  yn  meddu  ar  hanner 
ei  zel  a'i  dalent  y  tro.     Mi  a  wn  am  fanau  sydd  yn  esiamplau 

o'r  rhwystrau  hyn  ar  ífordd  helaethu  neu  ailadeiladu  lleoedd 
addoliad,  lle  y  bu  i  gariad  at  yr  hyn  oedd  hen  ladd  y 
teimlad  at  yr  hyn  oedd  ddefnyddiol ;  a  galwyd  ar  ysbrydion 
saint  ymadawedig  i'w  chyhoeddi  yn  gysegr-yspeiliad  i  ddin- 
ystrio  yr  eisteddle  y  buont  ynddi  gynt  yn  oíFrymu  eu  gwedd- 
iau  at  Dduw;  pan  y  buasai  y  dynion  eu  hunain,  pe  buas- 
ent  yno,  yn  dywedyd,  u  I  lawr  â  hi  bob  careg,  i  wneyd  lle  i 
chwaneg  o  eneidiau  gael  clywed  yr  efengyl  a  chael  eu  dy- 
chwelyd  at  Dduw!"  Bu  dynion  cyfoethog  weithiau  yn 
gwrthwynebu  ailadeiladu  lle  addoliad,  am  y  dysgwylid  iddynt 
hwy  roi  esiampl  o  haelioni,  a  rhoi  mwy  nag  a  allai  eu  hysbryd 
ariangar  ei  hebgor ;  ac  mi  a  wn  am  wrthwynebiad  yn  cael  ei 
godi  gan  ddynion  tlodion,  a  fynent  gael  eu  hystyried  yn 
gyfoethog,  am  nas  gallent  roi,  ac  am  nad  oedd  ynddynt  y 
gonestrwydd  a'r  didwylldra  i  gyfaddef  eu  tlodi.  Ònd  diolch 
i  Roddwr  pob  gras,  y  mae  yn  olygfa  hardd,  ac  nid  anfynych 
y  canfyddir  hi — gwTeled  eglwys,  er  na  bydd  yn  gyfoethog  yn 
mhethau  y  byd  hwn,  wedi  ei  bendithio  â  gweinidogaeth 
sancteiddiol,  zelog,  a  llwyddiannus;  a  phawb  yn  fywiog,  yn 
hael,  ac  o  ddifrif,  am  helaethu  cylch  defnyddioldeb  eu 
gweinidog,  trwy  adeiladu  lle  addoliad  newydd  a  mwy  cyfleus. 
Yr  wyf  yn  dyst  o  rai  amgylchiadau  fel  hyn,  sydd  uwchlaw 
crediniaeth,  yn  gystal  ag  ymarferiad,  y  rhai  a  ddysgir  gan 
gyfundraeth  i  ddysgwyl  wrth  orfodaeth  cyfraith  neu  haelioni 
y  senedd  am  eu  lleoedd  i  gyflawni  eu  haddoliad  dwyfol. 

4.  Y  mae  ymarferiad  cyson  a  manwl  a  chyífredinol  â  phob 
moddion  o  ras  yn  anghenrheidiol  anhebgorol  tuag  at  ddifrif- 
olrwydd  eglwys  Gristionogol.  Y  mae  gwahaniaeth  mawr  yn 
hyn  yn  ngwahanol  gynnulleidfaoedd  Cristionogion  proffes- 
edig.  Mewn  rhai  manau,  cewch  weled  y  gwrandäwyr  yn 
ymlusgo  ymlaen  gan  edrych  yn  drymaidd  a  diofal,  fel  pe 
byddent  yn  myned  at  ryw  wasanaeth  anghymeradwy  gan- 
ddynt ;  yn  dyfod  i  fewn  i'r  addoldŷ  ymhell  wedi  i'r  addoliad 
ddechreu,  ac  yn  edrych  o'u  hamgylch  ar  y  gynnulleidfa,  heb 
geisio  gwrandaw  nac  addoli,  fel  pe  daethent  i'r  addoliad  heb 
wybod  yn  y  byd  paham  ;  yr  eisteddleoedd  yn  hanner  gwag,  a'r 
rhai  fyddo  yn  bresennol  fel  pe  baent  heb  ddysgwyl  na  deisyf 
un  fendith  oddiuchod.  Nid  oes  yno  ddim  difrifwch  î  Mewn 
manau  eraill  y  mae'r  olygfa  yn  wahanol — cewch  weled  lliaws 
o  bobl  cyn  awr  y  gwasanaeth  yn  cyrchu  tua'r  fan,  a  golwg 

ddifrifol,  feddylgar,  eto  llon,  arnynt,  fel  rhai  yn  gwybod  eu 
neges,  a'i  bod  yn  adeg  bwysig  a  dyddanus  iddynt :  ânt  i'w 
heisteddleoedd  yn  bwyllog  ac  arafaidd,  yn  llawn  o  ysbryd 
addoli.  Y  mae  arwydd  o  ddysgwyliad  yn  eu  llygaid,  y  rhai 
a  gyfeirir  yn  gyntaf  at  y  pulpud,  fel  pe  baent  yn  edrych  am 
y  pregethwr  i  ddyfod  â'i  genadwri  oddiwrth  Duw  ;  ac  yna  i 
fynu  at  Dduw,  yr  hwn  yn  unig  a  all  wneyd  y  genadwri  hono 
yn  effeithiol.  Y  dyeithr-ddyn  a  ddelo  i  mewn  a  darewir  â 
syndod  wrth  ganfod  y  difrifwch  sydd  yn  meddiannu  y  gyn- 
nulleidfa,  ac  y  mae  ymron  a  llefain  yn  ddiarwybod  iddo  ei 
hun — "  Mor  ofhadwy  yw  y  lle  hwn  !  nid  oes  yma  onid  tŷ  i 
Dduw,  a  dyma  borth  y  nefoedd."  Ië,  a  phe  byddai  iddo 
ymweled  â'r  lle  hwnw  dro  ar  ol  tro,  canfyddai  yr  un  olygfa 
o'i  flaen — yr  un  eisteddleoedd  yn  llawnion  o'r  un  bobl,  ac  yn 
yr  un  dull  yn  addoli.  Y  gwrandäwyr  cyson,  prydlawn,  a 
defosionol,  yw  y  gwrandawyr  difrifol.  Yn  y  trefydd  mawrion, 
oddiar  y  duecld  i  breswylio  yn  y  wlad  ar  eu  cyffiniau,  y  mae 
ysbryd  o  ddiogi  hunanfoethus  ac  o  esgeulusdra  pechadurus 
mewn  llawer  o'n  haelodau  cyfoethocaf  o  barthed  i  fod  yn 
bresennol  yn  yr  addoliadau  Sabbothol,  ag  sydd  yn  effeithio 
i  farweiddio  y  bywiogrwydd  sydd  mewn  addoli.  Y  mae 
llawer  iawn  o  aelodau  ein  gwahanol  enwadau  crefyddol  nad 
ydynt  yn  myned  i  dŷ  Dduw  ond  unwaith  yn  yr  wythnos,  a 
hyny  ar  foreu  Sabboth.  Y  gweddill  o'r  diwrnod  sanctaidd 
hwn  a  dreulir  mewn  diogi,  ac  hwyrach  i  wledda  yn  y  pryd- 
nawn,  ac  yn  yr  hwyr  i  droi  ychydig  ddalenau  o  ryw  lyfr  misol, 
heb  ond  ychydig  o  ysbryd  crefyddol,  ac  heb  gael  dim  Ues. 
Pe  byddai  y  dynion  hyn  yn  eu  hystafell,  yn  chwilio  gair  Duw, 
yn  holi  eu  hunain  ac  yn  gweddio,  gan  farweiddio  eu  llygr- 
edigaethau,  a  chryfâu  eu  grasusau,  ni  a  feddyliasem  lai  o 
hyny — ond  ai  hyn  yw  eu  gorchwyl  ?  Mae  arnaf  ofn  fod  y 
cariad  hwn  at  esmwythyd  yn  difa  duwioldeb  ein  heglwysi, 
ac  yn  troi  y  Sabboth  yn  raddol  i  ddydd  o  orphwysdra  moeth- 
usawl,  yn  lle  o  addoliad  Cristionogol.  Y  mae  tueddfryd  y 
dyddiau  hyn  yn  rhyfela  yn  erbyn  duwioldeb  yr  oes.  Mae  yn 
ymddangos  fel  pe  byddai  llawer  o  Gristionogion  proffesedig 
yr  oes  yn  ceisio  gwneyd  prawf  â  pha  mor  lleied  o  ymarfer  âg 
ordinhadau  yr  addoliad  cyhoeddus,  a  hunanymwadiad,  ac 
aiddangosiad  cyhoeddus  o'u  crefydd,  y  gallant  foddloni  eu 
cydwybodau — ac  O !  mor  ychydig  ydyw  hyny ! 

Ond  nid  hyn  yw  y  cwbl — y  mae  difrifolrwydd  yn  cael  ei 
ddangos  yn  ìwy  cyffredin  trwy  yr  ymarferiad  o'r  addoliad 
cyhoeddus  ar  ddyddiau  yr  wythnos,  yn  fwy  na  thrwy  y  cyn- 
nulleidfaoedd  Sabbothol.  Mae  yn  rhaid  i'r  proffeswr  cref- 
yddol,  sydd  yn  prisio  leiaf  ei  gymeriad  fel  y  cyfryw,  fod  yn 
bresennol  unwaith  yn  yr  addoliad  cyhoeddus  ar  ddydd  yr 
Arglwydd ;  ond  yn  ol  fel  y  mae  pethau  yn  sefyll,  nid  rhaid 
iddo  ofni  nemawr  am  ei  gymeriad  crefyddol,  o  leiaf  yn  nghyf- 
rif  llawer  o'i  gyd-gristionogion  rhy  debyg  iddo,  os  na  fydd 
byth  yn  bresennol  yn  y  gwasanaeth  ar  ddyddiau  yr  wythnos. 
Y  mae  rhywbeth  lled  hynod  yn  ymddangos  yn  fy  eglwys  i 
fy  hun,  ac  nis  gwn  pa  reswm  i  roi  am  dano;  sef  nad  yw  yr 
ymarferiad  â'r  moddion  crefyddol  ar  ddyddiau  yr  wythnos 
yn  cynnyddu  gyda  chynnydd  yr  eglwys.  Nid  wyf  yn  sicr 
fod  mwy  mewn  cyfarfod  gweddîo  yn  awr,  na  phan  oedd  yr 
eglwys  yn  hanner  ei  rhifedi  presennol ;  ac  yr  wyf  wedi  sylwi, 
mai  yr  un  rhai  o'r  bron  sy'n  dyfod  iddynt  bob  amser.  Mae 
hyn  yn  ymddangos  fel  pe  byddai  llawer  iawn  o'n  haelodau 
heb  deimlo  y  rhwymedigaeth  sydd  arnynt  i  fod  yn  bresen- 
nol  yn  y  cyfryw  gyfarfodydd.  Ond  a  allwn  ni,  mewn  gwir- 
ionedd,  ystyried  y  rhai  sydd  yn  arfer  esgeuluso  yn  Gristion- 
ogion  effro,  neu  mewn  un  modd  yn  cynnyddu  mewn  bywyd 
duwiol — oddigerth  fod  rheswm  digonol  a  neillduol  am  eu 
habsennoldeb  ?  Y  mae  difrifoldeb  yn  ymddangos  mewn 
ffordd  o  ymdrechiad  llafurus,  a  pharodrwydd  i  wneyd 
aberthau,  a  thueddfryd  i  hunan-ýmwadiad  ;  a  phan  y  byddo 
hyn  yn  hynodi  crefydd  rhyw  eglwys,  ymddengys  yn  union 
mewn  parodrwydd  i'w  rhoddi  eu  hunain  mewn  tipyn  o 
anghyfleusdra  er  cael  bod  yn  bresennol  yn  y  cyfarfodydd 
wythnosol  yn  gystal  a  Sabbothol. 

5.  Dylai  fod  cydweithrediad  gwresog  gyda'r  gweinidog  yn 
ei  holl  lafurwaith  er  iachawdwriaeth  eneidiau.  Rhaid  rhoi 
pob  cynnorthwy  iddo  yn  ei  ymdrechiadau  i  ddenu  dynion  i 
wrandaw  yr  efengyl.  Y  mae  cynllun  y  cymdeithasau  sydd 
mewn  rhai  manau  yn  ymweled  â  rhanau  penodol  o  dref  neu 
wlad,  a  elwir  District  Yisiting  Societies,  ac  a  ddygir  ymlaen 
gan  y  gweinidogion  efengylaidd  yn  Eglwys  Loegr,  yn  un 
rhagorol  iawn,  trwy  ba  un  y  mae  boneddigesau  Cristionogol 
a  thirion  yn  myned  oddiamgylch  i  dai  y  tlodion,  gan  gyf- 
lenwi  eu  hanghenion  tymmorol,  a  lledanu  traethodau  cref- 

yddol,  a  gwerthu  Biblau,  ac  annog  y  bobl  i  fyned  i'r  eglwys. 
Pawaith  gwell  i  ddylanwad  benywaidd  na  hwn?  Dichon 
fod  tipyn  o  bleidiaeth  at  Eglwys  Loegr,  a  thipyn  o  arswyd 
Ymneilldüwyr,  wedi  ei  gymysgu  â'r  zel  hon;  ond  bydded 
i  Ymneilldüwyr  efelychu  eu  cynllun — dechreued  boneddig- 
esau  eu  cynnulleidfaoedd  wneyd  ymdrechiadau  cyífelyb — a 
sefydlant  hwythau  gymdeithasau  ymwelyddol  i  gynnorthwyo 
eu  gweinidogion — cerddant  hwythau  at  y  rhai  nad  ânt  i  un 
lle  o  addoliad,  gan  eu  perswadio  i  ddyfod  i  wrandaw  ar  eu 
gweinidog  hwy.  Peth  hollol  anaddas  yw  denu  dynion,  ag 
sydd  eisoes  yn  arfer  gwrandaw  yr  efengyl,  i  ymadael  â'u 
gweinidog  a  dyfod  i  wrandaw  un  arall :  ond  os  cânt  ddyn- 
ion  heb  fyned  i  un-man,  ac  heb  berthyn  i  neb,  na  fydded 
iddynt  betruso  ceisio  eu  denu  i  ddyfod  i'w  lle  addoliad  hwy. 
Nid  oes  eisieu  rhyw  ddull  cymhenllyd,  moethus,  na  phetrusol. 
Pob  Eglwyswr  duwiol  a  addef  yn  rhwydd  fod  yn  well  i'r 
rhai  hyn  fyned  i  wrandaw  ar  ryw  enwad  o  Ymneilldüwyr  na 
bod  heb  fyned  i  unlle.  Nid  oes  le  i  ddrwg-dybiaeth  yn  hyn, 
tra  y  mae  cymaint  o  íiliynau  yn  ein  gwlad  nad  ydynt  yn 
myned  un  amser  i  un  lle  o  addoliad ;  a  phe  y  teimlent  oll 
dueddiad  at  hyny,  ni  allent  gael  digon  o  fanau  i'w  cynnwys. 
Pe  byddai  pob  cynnulleidfa  yn  penderfynu  llenwi  eu  hadd- 
oldy,  ac  nid  gadael  hyny  i'r  gweinidog,  cwblhëid  y  gorchwyl 
yn  fuan,  a  chaent  achos  i  synu  at  y  fath  dyrfaoedd  a  gasgl- 
wyd  fel  hyn  ganddynt.  Eto  pa  gynnifer  o'n  gwrandawyr 
sydd  yn  grwgnach  trwy'r  blyneddau,  o  herwydd  nad  yw 
eu  gweinidog  yn  gallu  casglu  cynnulleidfa  i  wrandaw,  tra 
na  bu  iddynt  hwy  trwy  yr  holl  amser  geisio  dwyn  cymaint 
ag  un  i  wrandaw  ar  ei  bregethau!  Y  fath  eífeithiau  daionus 
a  ddilynai  pe  gwelid  deg  a  deugain,  neu  hyd  yn  nod  ddeg, 
o  bersonau  diwyd  a  difrifol,  yn  troi  allan  ar  brydnawn 
Sabboth,  i  ymweled  â'r  heolydd  a'r  conglau  dirgelaf  yn 
ymyl  y  lleoedd  addoliad,  i'r  dyben  o  ddwyn  y  rhai  sydd 
megys  o  dan  gysgod  tŷ  Dduw,  ond  eto  yn  esgeuluso  myned 
i  mewn  iddo,  a'u  cymhell  i  gadw  yn  sanctaidd  y  dydd  Sab- 
both,  a  dyfalgeisio  am  iachawdwriaeth  eu  heneidiau  anfarwol. 
Nis  gallwn  byth  alw  yr  un  corff  o  Gristionogion  yn  eglwys 
o  ddifrif  hyd  oni  ddefîröir  ef  i'r  cyfryw  lafur  a  hyn,  ac  hyd 
oni  cheir  gan  ei  aelodau  sydd  âg  amser  ganddynt  i  wneyd 
eu  goreu  i   ddwyn  y  rhai  sydd  yn    esgeuluso  yr  addoliad 

cyhoeddus  i  ddyfod  i  mewn  fel  y  llanwer  tý  yr  Arglwydd.  Y 
mae  rhai  dynion  fel  pe  na  byddent  yn  foddlawn  i  gynnorth- 
wyo  eu  gweinidogion,  ond  y  maent  yn  eu  rhwystro  yn  eu 
bwriadau  i  wneuthur  daioni.  Mi  a  adwaenwn  weinidog,  a 
ddechreuodd  unwaith  bregethu  cyfres  o  bregethau  i  lafurwyr 
tlodion,  gyda'r  bwriad  o  ddenu  eu  sylw  a  llenwi  yr  eistedd- 
leoedd  oedd  wedi  eu  neillduo  iddynt  yn  lloíft  ei  gapel,  ag 
oeddynt  hyd  hyny  yn  lled  weigion.  Yr  oedd  y  cynllun  hwn 
yn  foddhaol  iawn  gan  lawer  o'r  gynnulleidfa  ag  oedd  yn  cyd- 
weled  âg  ef,  ac  yn  bryderus  am  ei  ddefnyddioldeb ;  ond 
prin  y  gellir  credu  fod  eraill  yn  ei  anghymeradwyo,  ac  yn 
digio  wrtho,  am  ei  fod  yn  eu  hamddifadu  o  bregeth  arfer- 
edig,  a  farnent  yn  fwy  cymhwys  iddynt  hwy,  nag  anerchiad 
i  lafurwyr  tlodion. 

Gall  dyn  yn  meddu  hyawdledd  grymusol  a  doniau  gwych, 
a  bendith  Duw  ar  ei  lafur,  gasglu  cynnulleidfa  mewn  un- 
rhyw  fan  heb  lawer  o  gydweithrediad  ar  ran  y  bobl ;  ond  y 
mae  y  dynion  hyn  yn  anaml,  ac  nis  gellir  cyfarfod  â  hwy 
bob  dydd.  Ac  eto  gallai  dyn  a  fo  heb  feddu  y  pethau  a 
soniwyd,  ond  o  alluoedd  da,  a  duwioldeb  gwresog,  a  diwyd- 
rwydd  mawr,  a  bendith  Duw  arno,  wneyd  yr  un  peth,  os 
cynnorthwyid  ef  â  chydweithrediad  eglwys  fywiog  a  gweith- 
gar.  Ac  fe  ddylai  ein  heglwysi  gofio  mai  hyn  yw  yr  ym- 
rysoniad  sydd  cydrhwng  y  gwahanol  enwadau  yn  awr,  ac  yn 
enwedig  hyn  yw  bywiogrwydd  a  llafur  Eglwys  Loegr,  fel 
mai  ychydig  obaith  sydd  y  cyfodir  y  gynnulleidfa  newydd, 
fechan,  neu  adfeiliedig,  i  gryfder  a  nerth,  heb  gydymdrech- 
iad  yr  holl  gorff;  tra  ar  y  llaw  arall,  nid  oes  lle  i  anobeithio 
os  gwneir  yr  ymdrechiadau  hyn. 

Y  mae  yr  eglwys  sydd  o  ddifrif,  gan  hyny,  yn  y  fath  an- 
sawdd  o  fywiogrwydd,  fel  y  gellir  ei  galw  yn  eglwys  fywiog 
a  gweithgar.  Ymddengys  ei  haelodau  fel  pe  byddent  yn 
cael  eu  bywhau  gan  yr  un  ysbryd,  fel  y  gwenyn  yn  y  cwch, 
i  gyd  oll  yn  brysur,  a  phob  un  wrth  ei  orchwyl  ei  hun,  ac 
eto  y  cyfan  o  honynt  yn  ychwanegu  at  yr  ystôr  gyffredinoh 
Mewn  cyfundeb  o'r  fath  yma  fe  fydd  lle  i  bawb,  a  phawb  yn 
adnabod  ac  yn  cadw  ei  le.  Dylai  y  gweinidog  fod  yn  ofalus 
wrth  dderbyn  aelodau,  i  wasgu  arnynt  y  syniad  mawreddig 
hwn,  fod  dymuniad  ac  egni  i  fod  yn  ddefnyddiol  yn  rhan  o 
grefydd  ;  a  dylaigeisio  cyrhaedd  gwybodaeth  am  ddoniau,  a 

galluoedd,  ac  awyddfryd  am  fod  yn  ddefhyddiol  yn  y  rhai 
oll  a  dderbynio,  ac  yna  rhoi  i  bob  un  ei  le  priodol  a'i  waith 
priodol  hefyd.  Dylid  argraffu  uwch  ben  porth  pob  eglwys, 
"  Na  ddeled  neb  i  mewn  yma,  nad  yw  yn  penderfynu  bod 
yn  sanctaidd  a  defnyddiol." 

Lle  byddo  eglwysi  lliosog,  byddai  yn  ddymunol  iawn  fod 
mwy  nag  un  gweinidog  yn  gweinidogaethu  iddi ;  ac  yn  wir, 
y  mae  hyn  yn  dyfod  o  fwy  pwys  ac  anghenrhaid,  o  gymaint 
a  bod  mwy  o  egni  ac  ymdrech  yn  cael  ei  ddangos  gan 
offeiriadau  Eglwys  Loegr  nag  y  bu.  Y  mae  yn  wir  fod  gan 
y  gweinidogion  esgobawl  lawer  o  waith  nad  yw  yn  gwasgu 
cymaint  ar  weinidogion  yr  Ymneilldüwyr — mewn  bedyddio, 
priodi,  ymweled  â'r  cleifion,  a  chladdedigaethau — ond  y  mae 
mor  wir  hefyd  ein  bod  ninnau  yn  esgeuluso  gormod  ar  y 
cleifion — yn  anghofìo  yr  ymofynwyr  am  le  yn  yr  eglwys,  ac 
yn  gadael  yr  ieuenctyd  iddynt  eu  hunain.  Nis  gallwn,  a 
rhaid  i  ni  beidio,  esgeuluso  y  pulpud.  Ac  eto  pa  fodd  y 
gellir  gwneuthur  cyfiawnder  âg  ef,  tra  y  byddo  cymaint  o 
alw  am  y  gweinidog  i  gyfarfodydd  cyhoeddus,  ac  i  ateb 
gohebiaethau  aml,  a  chwanegir  iddo  trwy  radlonrwydd  y 
llythyr-gludai,  heb  gael  cynnorthwy  ?  Y  mae  arnom  eisieu 
cynnorthwy,  a  rhaid  i  ni  ei  gael ;  ac  onidê  gadewir  rhan 
fawr  o'n  gwaith  ar  hanner  ei  wneyd,  a  llawer  mwy  heb  ei 
wneyd  o  gwbl.  Nid  wyf  yn  anystyriol  o'r  anhawsderau  sy'n 
ymddangos — yn  mlaenaf  oll,  y  gost  fawr ;  ac  yn  nesaf  hefyd, 
y  tebygolrwydd  i'r  ddau  weinidog  anghytuno,  Y  mae  yn 
ngallu,  a  dylai  fod  yn  ewyllys  ein  pobl  i  ragflaenu  y  cyntaf ; 
ac  am  yr  ail,  byddai  yn  dda  fod  yr  awdurdod  gan  yr  hen 
weinidog  sefydlog  i  gymeryd  ato  a  gollwng  ymaith  y  cyn- 
northwywr,  fel  y  byddo  yn  alluog,  ar  unrhyw  amser,  i  ladd 
y  drwg  pan  yn  dechreu.  Dylid  cofio,  nad  wyf  yn  traethu 
yn  awr  am  gydweinidog ;  pan  unwaith  y  penderfynir  hyn, 
yr  eglwys  sydd  i  benderfynu  yr  amser,  a'r  person  a  etholir : 
ond  y  mae  y  cynnorthwywr  yn  wahanol ;  er  y  dylai  y  gwein- 
idog  ar  yr  un  pryd  fod  yn  ofalus  am  ddewis  un  a  fyddo  yn 
dderbyniol  gan  y  bobl,  yn  enwedig  os  bydd  i  gymeryd  rhan 
yn  llafurwaith  y  pulpud.  Mi  a  wn  fod  llawer  o'n  gweinidog- 
ion  yn  anewyllysgar  iawn  i  weithredu  yn  ol  y  cynllun  hwn,  o 
herwydd  ei  fod  yn  peryglu  heddwch  yr  eglwys.  Ac  yr  wyf 
yn  gwybod  yn  dda  fod  peth  perygl  yn  hyn,  o  herwydd  mi  a 

welais  ddau  weinidog  heb  fedru  eydweled  a  chydweithredu, 
nid  yn  unig  yn  ein  mysg  ni,  yr  Ymneilldüwyr,  ond  hefyd  yn 
Eglwys  Loegr.  Addefaf  fod  y  perygl  yn  llai  yn  Eglwys 
Loegr,  o  herwydd  fod  pleidleisiad,  a  gallu,  a  dylanwad  y 
bobl  wedi  cael  ei  gau  oddiwrthynt ;  a  gellid  rhagflaenu  yr 
anhawsdra  hwn  yn  ein  plith  ni  i  ryw  fesur,  trwy  adael  i'r 
gweinidog  ddewis  a  gollwng  ymaith  ei  gynnorthwywr.  Oni 
fyddaiynfanteisiol  iawn  i'n  pregethwyr  ieuainc,  ar  eu  hym- 
adawiad  â'r  athrofa,  gael  gorphen  eu  haddysg  i'r  weinidog- 
aeth  o  dan  weinidog  profiadol  a  llwyddiannus?  Caent 
amser  fel  hyn  i  fyned  ymlaen  â'u  hefrydiau,  a  chyfleusderau 
i  gael  adnabyddiaeth  gywir  o  holl  ddyledswyddau  y  weinid- 
ogaeth.  Dichon  y  byddai  hyn  yn  well  na  chael  cydweinidog, 
oddigerth  pan  y  byddai  rhyw  hen  weinidog  yn  barod  i  gyd- 
weithredu  yn  newisiad  ei  olynwr ;  a  chaffai  trwy  hyn  gyfle  da 
i  wneyd  felly. 

Yn  nesaf  at  hyn,  dylid  edrych  at  y  diaconiald  am  gyn- 
northwy  llawer  mwy  effeithiol  nag  y  maent  yn  arfer  ei  roi. 
Caniatâf  na  phenodwyd  y  rhai  hyn  ar  y  cyntaf  i  ddim  ond  i 
ofalu  am  y  tlodion ;  ond  y  mae  arferion  ein  heglwysi  wedi 
taflu  llawer  o  bethau  eraill  i'w  dwylaw.  Dylai  y  diaconiaid, 
neu  rywun  arall  ysbrydol  a  phrofiadol,  fod  o  gynnorthwy  i'r 
gweinidog  yn  ngweithrediadau  personol,  cyfrinachol,  ac 
ysbrydol  ei  swydd — megys  ymddyddan  â  rhai  cyn  eu  derbyn 
i'r  eglwys,  cysuro  y  trallodus,  a  chyfarwyddo  yr  hwn  a  fo  ar 
fìn  dyrysu.  Yn  anffodus  ddigon,  gwyr  llawn  o  drafferthion 
bydol  yw  ein  diaconiaid  yn  fynych,  ac  heb  ganddynt  amser 
i  ddim  o'r  bron  ond  i'w  hachosion  eu  hunain;  a  mwy  na 
hyn,  y  mae  llawer  o  honynt  yn  wŷr  y  gelwir  arnynt  i  ystyr- 
ied  amgylchiadau  y  dref  y  maent  yn  byw  ynddi.  Ond  pan 
ystyrier  y  fath  sefydliad  bwysig  ydyw  eglwys  Crist,  a'r  cyf- 
rifoldeb  ofnadwy  sydd  yn  gysylltiedig  â  bod  mewn  swydd 
ynddi,  y  mae  yn  ymddangos  y  dylent  naill  ai  rhoddi  i  fynu  eu 
swydd  fel  diaconiaid,  oni  allant  gyflawni  ei  dyledswyddau, 
neu  ynte  beidio  ymrwystro  cymaint  â  negeseuau  cyhoeddus 
bydol. 

Yn  nesaf  at  y  gweinidog,  y  diacon  a  ddylai  fod  yr  aelod 
mwyaf  difrifol  yn  yr  eglwys.  Dylai  efe  fod  yn  hylwyr  ym- 
roddgar  a  gweithgar ;  gan  anadlu  ar  air,  a  chynhyrfu  trwy 
weithred,  ysbryd  o  gariad  a  llafur  yn  eneidiau  ei  gydaelodau 

— dylai  fod  yn  zelog,  heb  fod  yn  ddisynwyr— yn  fywiog,  heb 
fod  yn  ymwthio  ymlaen  ac  yn  ymgyrhaedd  am  swydd — yn 
cymeryd  y  blaen,  nid  yn  unig  o  ddewisiad  oncl  trwy  ddeisyf- 
iad — yn  cynhyrfu  haelioni  yr  eglwys  trwy  fod  y  cyntaf  yn  ei 
holl  gyfraniadau  arianol,  gan  danio  eraill  â  gwres  ei  eidd- 
ìgedd  ei  hun.  Efe  a  ddylai  fod  yn  gynghorwr  ei  weinidog, 
ac  heb  fod  yn  rheolwr  arno — yn  ddyddanydd,  heb  fod  yn 
wenieithydd  iddo — ei  gynnorthwywr,  heb  fod  yn  feistr  arno — 
a'i  gyfaill,  heb  fod  yn  ílaenor  plaid  iddo. 

Eto,  gan  nas  gallwn  ddysgwyl  cymaint  a  hyn  yn  mhob 
amgylchiad,  na  chyfarfod  â'r  oll  a  ddymunem  mewn  diacon- 
iaid,  gellid  cael  mewn  llawer  o'n  heglwysi  ychydig  o  ddyn- 
ion  ysbrydol  a  chall,  a  allent  fod  o  wasanaeth  mawr  i  ddysgu 
"  íFordd  Duw  yn  eglurach  "  i'r  rhai  a  ddymunent  ymholi  â 
ni  a  chael  lle  yn  ein  heglwysi.  Mae  yn  alarus  meddwl  pa 
gymaint  o  argraffiadau  crefyddol  a  adewir  i  gael  eu  dilëu, 
ac  argyhoeddiadau  dwysion  i  gael  eu  diífodd,  o  ddiffyg  cael 
eu  gwylio  a'u  meithrin.  Y  mae  amryw  a  fyddai  yn  llawen  o 
gael  cynnorthwy  rhyw  un  parod,  ewyllysgar,  galluog,  a 
thirion,  i'w  hyfforddi,  eu  cyfarwyddo,  a'u  dyddanu,  er  na 
byddai  yn  swyddog.  Mae  yn  ymddangos  yn  amlwg  iawn 
i  bob  un  sy'n  darllen  a  chwilio  y  Testament  Newydd,  fod  y 
llafur  yn  cael  ei  ddosbarthu  yn  llawer  mwy  yn  yr  eglwysi 
cyntefig  nag  yn  yr  eiddom  ni.  Os  edrychwn  i  Rhuf.  xii.  7, 8, 
yr  ydym  yn  darllen  am  "  weinidogaethu,"  "  athrawiaethu," 
"  cynghori,"  "  llywodraethu ;"  ac  ymddengys  fel  pe  byddai 
y  swyddau  hyn  yn  cael  eu  cyflawni  gan  wahanol  bersonau. 
Felly  y  sonir  hefyd  yn  1  Cor.  xii.  28,  am  "  lywodraethau,"  a 
"  chynnorthwyau,"  fel  yn  wahanol  oddiwrth  "  athrawon." 
Y  mae  ystyr  y  gair  "  cynnorthwyau  "  yn  eang  iawn ;  a  chan 
na  roddir  yma  un  awgrym  o'i  ystyr  yn  y  lle  hwn,  nis  gallwn 
benderfynu  at  ba  wasanaeth  y  mae  yn  cyfeirio.  Efallai  nad 
yw  yn  arwyddo  swydd  yn  ol  priodol  ystyr  y  gair,  ond  yn 
unig  ddesgrifiad  o  bersonau  ag  oeddynt  yn  ddefnyddiol  iawn 
mewn  amryw  ffyrdd  i  swyddogion  rheolaidd  yr  eglwys,  trwy 
eu  zel  a'u  medrusrwydd.  Pa  fodd  na  byddai  genym  ninnau 
fwy  o'r  "  cynnorthwyau  "  hyn  yn  awr  ?  Yn  wir,  y  mae  arnom 
fawr  anghen  am  danynt.  Ac  os  nad  ydym  yn  barnu  yn  addas 
adnewyddu  swydd  ammheuus  y  diaconesau,  pa  beth  sydd 
yn  rhwystro  i  ni  gael  rhai  benywod  tirion,  enwog  am  eu 

duwioldeb  a'u  callineb,  y  rhai  a  aent,  heb  fod  mewn  swydd, 
ond  ar  ddymuniad  eu  gweinidogion  a'u  diaconiaid,  i  ymweled 
â  benywod  cleifion,  ac  i  gynnorthwyo  fel  atbrawesau  ar  ddos- 
barthiadau  o  ferched  ieuainc  iddarllen  yBibl,  o'r  rhai  afyn- 
ent  ymuno  â  ni.  Hwyrach  fod  y  bai,  na  byddai  ychwaneg  o 
gydgynnorthwy  fel  hyn,  yn  gorwedd  ar  y  gweinidogion. 
Nid  ydym  yn  ddoeth  yn  ein  cenedlaeth,  os  nad  ydym  yn 
mynu  gafael  ar,  ac  yn  galw  i  weithrediad  y  cynnorthwy 
sydd  yn  rhaid  fod  yn  gorwedd  yn  mhob  cynnulleidfa  fawr. 
Nis  gallaf  gredu,  ac  nis  gwnaf  ychwaith,  nad  oes  liaws  mawr 
a  allant  fod  yn  gynnorthwy  i  ni  mewn  amryw  fiyrdd,  ymhlith 
y  cannoedd  sydd  yn  ein  heglwysi  â'u  meddyliau  wedi  eu 
goleuo,  a'u  calonau  wedi  eu  hadnewyddu ;  y  rhai  a  wnaent 
hyny  yn  llawen  pe  gofynid  iddynt. 

Yr  ail  ddosbarth  o  rwymedigaethau  a  dyledswyddau, 
mewn  ífordd  o  ymdrechiadau  bywiog,  ag  sydd  yn  disgyn  ar 
gyfundeb  Cristionogol,  ydynt  y  rhai  sydd  yn  dwyn  perthynas 
â'r  ardal  neu'r  gymydogaeth  y  mae  ynddi.  Y  mae  pob 
eglwys  i  fod  yn  "  oleuni  y  byd,"  ac  yn  "  halen  y  ddaear,"  yn 
ei  chymydogaeth  ei  hun.  Dylai  ymegnio  i  ddangos  trwy 
esiampl  i'r  byd  y  geiriau  ardderchog  hyny  o  eiddo  yr 
Arglwydd  trwy  y  prophwyd — "Hwynthwy  hefyd,  ac  am- 
gylchoedd  fy  mryn,  a  wnaf  yn  fendith ;  a  gwnaf  i'r  gwlaw 
ddisgyn  yn  ei  amser:  cawodydd  bendith  a  fydd:"  Ezec. 
xxxiv.  26. 

[Gan  fod  yr  awdur  parchedig  yn  sôn  yn  y  dalenau  hyn 
am  yr  Ysgol  Sabbothol,  yn  ol  fel  y  dygir  hi  ymlaen  yn 
mysg  ein  brodyr  y  Seison,  a  chan  fod  dirfawr  wahaniaeth 
rhyngddynt  hwy  a'r  Cymry — ond  odid  na  esgusodir  ni  am 
redeg  dros  y  broddegau  hyn,  gan  loífa  o  honynt  yr  hyn  a 
ddichon  fod  yn  gynnorthwyol  i  ni  gyda'r  gwaith  cysegredig 
hwn.] 

Y  mae  gan  bob  cynnulleidfa  yn  ein  gwlad  ei  Hysgol 
Sabbothol;  ac  ystyrir  hi  fel  rhan  neillduedig  o  honi.  A 
lle  y  byddo  yr  eglwys  yn  effro,  hi  a  fydd  o  ddifrif  am  gyn- 
nal  i  fynu  y  sefydliad  daionus  hwn,  ag  sydd  mor  anghen- 
rheidiol  i'r  trigolion,  ac  i  foesau  a  chrefydd  y  genedl  yn 
gyfiredinol.  Efallai  fod  rhai  eglwysi  a'u  swyddogion  heb 
gymeryd  y  dyddordeb  a  ddylent  yn  yr  Ysgol  Sabbothol. 
Ni  chymerir  digon  o  ofal  mewn  rhai  manau  pwy  a  osodir  yn 

swyddogion  yn  yr  Ysgol,  fel  mai  digon  priodol  fyddai  dy weyd 
ei  bod  yn  cael  ei  gollwng  yn  ormodol  i  lywodraethu  ei  hun. 

Y  mae  weithiau  gynhyrfìadau  gofìdus  wedi  codi  yn  yr  ysgol. 
Os  gadewir  yr  athrawon  iddynt  eu  hunain,  dichon  iddynt 
ymffurfio  yn  blaid  ar  wahan  oddiwrth  yr  eglwys,  y  gwein- 
idogion,  a'r  diaconiaid,  a'u  dyrysu,  os  nad  eu  gorchfygu, 
mewn  rhai  amcanion  daionus :  ac  wedi  y  cwbl,  hwyrach  na 
ddylid  beio  cymaint  arnynt  ag  ar  y  swyddogion  eglwysig,  y 
rhai  a  dybient  unwaith  fod  yr  Ysgol  islaw  eu  sylw  hwy,  hyd 
oni  welsant  fod  rhyw  amryfusedd  a  drygioni  ar  dori  allan. 

Y  mae  yr  Ysgol  Sabbothol  yn  gwir  deilyngu  sylw  mwyaf 
ymroddawl  y  pregethwyr  a'r  eglwysi ;  a  thra  dymunol  fyddai 
na  welid  neb  ond  aelodau  duwiolaf  a  doethaf  yr  eglwys  yn 
sefyll  fel  athrawon  :  ac  O !  mor  ofìdus  yw  gweled  y  fath 
gyfle  rhagorol  i  wneuthur  daioni  yn  cael  ei  esgeuluso  gan 
rai  sydd  yn  alluog  i'w  lenwi. 

Er  dim,  cadwer  i  fynu  y  bywiogrwydd  teilwng  yn  y  dos- 
barthiadau  Biblaidd,  fel  na  byddo  raid  byth  ofni  gweled  yr 
ieuenctyd,  fel  y  tyfont  i  fynu,  yn  blino  ac  yn  gadael  yr 
Ysgol.  Gosoder  dynion  duwiol,  deallus,  effro,  ac  ymroddgar, 
yn  athrawon  ar  y  cyfryw  ddosbarthiadau — rhai  â'u  holl 
galon  yn  y  gwaith,  ac  yn  ofalus  iawn  i  ffurfio  cymeriad  cy- 
ffredinol  a  chrefyddol  yr  ieuenctyd  fydd  dan  eu  harweiniad, 
yn  gystal  a  pha  fath  hyfforddiad  ysgrythyrol  a  gyfranant 
iddynt.  Yr  wyf  yn  canmawl  y  dull  hwn  oddiar  brofiad. 
Mewn  undeb  â'r  eglwys  hon,  y  mae  genym  rai  boneddigesau 
a  boneddigion,  a  roisant  eu  hamser  a'u  llafur  at  y  gwaith 
hwn;  ac  fel  eu  gwobr  am  eu  llafur,  cawsant  yr  hyfrydwch  o 
weled  y  rhai  fu  gynt  dan  eu  gofal  yn  aelodau  yn  yr  un 
eglwys  a  hwythau,  ac  yn  gyfrifol  a  pharchus  yn  y  byd. 
Addefai  un  o  ddiaconiaid  fy  eglwys  wrthyf  yn  ddiweddar — 
gẃr  boneddig  hynaws,  deallus,  a  sefydlog,  tra  chymhwys  i'r 
swydd  oruchel  hon — ei  fod  yn  credu  na  bu  efe  byth  mor 
ddefnyddiol  a  phan  ydoedd  yn  athraw  yn  yr  Ysgol  Sabboth- 
ol.  Y  mae  yn  ein  holl  eglwysi  yn  ddiammheu  rai  personau 
cymhwys  i'r  gwaith  da  hwn — ac  a  ddichon  fod  rhyw  wrth- 
ddrych  mwy  deniadol  i  uchelgais  sanctaidd,  a  mwy  hyfrydol 
gan  galon  lawn  o  gariad,  néu  fwy  serchus  gan  feddylfryd 
duwiol,  na'r  llafur  hwn  ?  Ychydig  o  ddiwydrwydd  difrifol 
sydd,  lle  mae  yr  Ysgol  Sabbothol  yn  isel  a  disylw. 

Ond  nid  cynnal  yr  Ysgol  Sabbothol  yn  unig  a  ddyìai  ein 
heglwysi — dylent  ymaflyd  mewn  sefydlu  ysgoüon  dyddiol,  ac 
ysgolion  i'r  babanod :  ni  ddylid  er  dim  esgeuluso  y  gyntaf, 
ac  ni  ddylid  eu  gosod  yn  lle  y  rhai  olaf.  Y  mae  y  cri 
am  "  addysg  "  yn  adseinio  dros  ein  gwlad ;  a  chri  ardderchog 
yw  hefyd.  Y  mae  y  llef  i'w  chlywed  yn  y  cyfrin-gynghorfa 
a'r  senedd,  yn  y  pulpud  ac  ar  yr  areithfwrdd,  yn  y  ddinas 
boblog,  ac  yn  y  pentref  gwladaidd  tawel.  Y  mae  y  wasg 
trwy  bob  dull  a  modd  yn  cadw  y  floedd  i  fynu,  ac  yn  llenwi 
y  wlad  âg  adsain  y  gair  nerthol  hwnw,  "  Addysg  !"  Y  rhai 
olaf  o  bawb  a  ddylai  Cristionogion  fod  i  adael  i'r  llef  hon 
ddystewi ;  hwynthwy  sydd  i  fod  yn  flaenaf  i  dywallt  goleuni 
a  bywyd  i'r  lliaws  dirfawr  o'u  cyd-ddynion  tywyll  ac  anwy- 
bodus,  a  phroíi  yn  amlwg  fod  eu  crefydd  hwy  yn  casâu  y 
tywyllwch.  Rhaid  i  bob  eglwys  gael  ei  hysgol  ddyddiol — ac 
ystyrier  hi  ymhell  ar  ol  ei  hoes,  ac  yn  ddiffygiol  iawn  yn  ei 
hofferynau  i  ddiwygio  ac  addysgu,  os  na  bydd  dosbarth  o 
drigolion  y  fan  dan  addysg  ganddi,  nid  yn  unig  mewn  moesau 
ond  mewn  gwybodaeth  gyffredinol.  Os  bydd  un  gynnull- 
eidfa  yn  esgeuluso  hyn,  edrycher  arni  gyda  syndod  a  gwarth- 
ruddiad,  fel  un  nad  yw  yn  deall  arwyddion  yr  amserau  nac 
yn  clywed  llais  Duw  a'i  gwlad  yn  galw  arni  i  ddiwreiddio 
y  troseddau  a'r  melldithion  sy'n  blaguro  oddiar  anwybodaeth 
a  llygredd,  trwy  rinweddau  a  bendithion  addysg  dda  a 
gwerthfawr.  Yn  y  cydymgais  mawreddig  sydd  wedi  cy- 
nhyrfu  yr  holl  enwadau  crefyddol  am  addysgu  y  bobl,  ystyried 
pob  eglwys  ei  bod  yn  fyr  iawn  o'r  difrifolrwydd  a  weddai  fod 
ganddi,  os  na  bydd  iddi  ran  a  chyfran  yn  y  gorchwyl  an- 
rhydeddus  hwn.  Rhaid  i'r  bobl  gael  eu  dysgu ! — hwy  a 
ddylent  gael  eu  dysgu ! — a  chant  eu  dysgu  hefyd ! — a'r  unig 
ymryson  yn  ein  plith  ni  fyddo,  pwy  a  wna  y  gwaith  hwn 
oreu  a  mwyaf  effeithiol. 

Drachefn,  dylai  fod  gan  bob  eglwys  weithgar  ei  Chym- 
deithasTraethodauCrefyddol,agalwedar  y  wasg  i  wrthweithio 
y  drygioni  a  wneir  ganddi  yn  barhaus  trwy  gyhoeddiadau 
eraill,  am  ba  rai  y  soniwyd  eisoes  mewn  pennod  flaenorol. 
Nid  oes  eisieu  swm  mawr  o  arian  i  ddechreu  gwneyd  daioni 
y  ffordd  hon,  nac  i  gadw  y  gwaith  i  fynu  ychwaith ;  ac  am 
hyny  nid  oes  yr  un  eglwys,  pa  mor  dlawd  bynag  y  bo,  a 
ddichon  gael  esgus  i'w  roddi  am  ei  hesgeulusdra.     Pe  nas 

gellid  casglu  ond  punt  mewn  blwyddyn,  galluogai  hyny 
ychydig  o  Gristionogion  gwresog  eu  calonau  i  wneyd  llawer 
o  ddaioni  ysbrydol ;  ac  âg  ychydig  o'r  arfau  bychain  hyn  yn 
eu  dwylaw,  gallai  milwyr  ymroddedig  wneyd  cryn  ddinystr 
yn  y  rhyfel  ysbrydol.  Mae  yn  oíìdus  meddwl  pa  mor  lwyr 
yr  esgeulusir  y  ífordd  hawdd  a  rhadlawn  hon  i  wneuthur 
daioni ;  a'r  lle  nad  yw  hi  yn  cael  ei  hylwyr  esgeuluso,  gad- 
ewir  hi  yn  nwylaw  rhai  cwbl  anghymhwys  i'r  gwaith.  Yn 
mha  le  mae  ein  meibion  o  ddylanwad,  a'n  merched  o  urddas, 
a  pha  beth  y  maent  yn  ei  wneuthur  ?  Ai  gorchwyl  islaw  eu 
graddoliaeth  hwy  yw  cario  cenadwri  iachawdwriaeth  i  fythod 
y  tlodion,  a  gwasgaru  dail  pren  y  bywyd  sydd  yn  iachâu  y 
cenedloedd  ynghanol  trigfanau  anwybodaeth,  llygredigaeth, 
a  thrueni?  Ai  anfri  arnynt  fyddai  myned  i  ddarllen  y 
traethodyn  am  "  Joseph  Dlawd"  mewn  rhyw  fwthyn  tywyll 
a  thlodaidd,  sydd  â'i  breswylwyr  mor  anwybodus  a  difeddwl 
a  Joseph  ei  hun,  y  rhai  a  ennillid  ac  a  gynnorthwyid  fel 
yntau  gan  Ysbryd  Duw  i  gredu  y  "  gair  sy'n  haeddu  pob 
derbyniad,  ddyfod  Iesu  Grist  i'r  byd  i  gadw  pechaduriaid  ?" 
A  fydd  i  feibion  a  merched  y  cyfoethog  adael  i'r  emyn  a  gân  y 
weddw  yn  ngorfoledd  ei  chalon,  a  bendithion  y  rhai  sydd  ar 
ddarfod  am  danynt,  i  fod  yn  rhan  ac  yn  hyfrydwch  y  tlodion 
yn  unig  ?  Paham,  O !  ie,  paham,  nad  elai  y  rhai  nad  oes 
ganddynt  deuluoedd  yn.galw  amdanynt,  ar  brydnawn  y  Sab- 
bothau,  gyda'r  cyfryw  genadon  hedd,  i  ganol  yr  anwybodaeth, 
y  llygredigaeth,  a'r  trueni  ag  sydd,  ysgatfydd,  yn  amgylchynu 
eu  preswylfeydd ;  a  thrwy  hyn  ymosod  ar  dywysog  y  fagddu 
ar  ei  dir  ei  hun,  ac  ymladdynei  erbyn  àg  arfau  tebyg  rnewn 
maint  a  llun  i'r  rhai  ag  y  mae  efe  yn  dinystrio  eneidiau 
trwyddynt. 

Yn  ychwanegol  at  yr  hyn  a  nodwyd,  pa  gynnifer  sydd  yn 
ein  mysg,  a  allent,  fel  y  magnelwyr  yn  y  fyddin,  drin  yr  hyn 
a  allem  alw  yn  ynau  mawr  yr  ysgrythyrau,  fel  darllenwyr 
gair  Duw  ?  Tybiwch  fod  gan  bob  eglwys  ei  Chymdeithas  i 
Ddarllen  yr  Tsgrythyrau,  wedi  ei  ffurfìo  o  wŷr  hen  ac  ieuainc, 
y  rhai  a  elent  allan  â'r  Bibl  yn  eu  llaw  i  chwilio  am  dai,  lle 
y  caent  eistedd  i  lawr  a  darllen  i'r  teulu  ac  eraill  o'r  rhai  a 
ddelent  i  wrandaw.  Mewn  amgylchiadau  fel  hyn,  nid  ydym 
yn  gofyn  am  bregethwyr  ond  darllenwyr;  swydd  nad  oes  eisieu 
dim  ynddi  ond  medr  i  osod  allan  "  wir  eiriau  Duw,"  mewn 

dull  eglur  a  chroew.  Dyma  ffordd  i  fod  yn  ddefnyddiol  ag  y 
gallai  pawb  o'r  bron  ymaflyd  ynddi ;  ac  nid  un  waelaidd  yw 
ychwaith.  Y  mae  gair  Duw  fel  y  tân,  ac  fel  gordd  yn  dryllio 
y  graig  yn  ddarnau.  Rhyw  ran  o  adnod  yn  disgyn  ar  y 
deall,  y  galon,  a'r  gydwybod,  a  allai  fod  yn  allu  Duw  er  iach- 
awdwriaeth  yr  enaid.  Bydded  genym  ffydd  yn  ein  Biblau, 
a  chredwn  mai  offerynau  cyfaddas  ydynt  i  gwblhau  y  gwaith 
yr  amcanant  ato.  Rhaid  i  ni  ddyrchafu  y  Bibl  yn  nghyfrif 
y  wlad ;  a  pha  fodd  y  gwneir  hyn  yn  fwy  effeithiol  na  thrwy 
ei  ddarllen  i'r  bobl.  Mor  ddwys  yr  argreífid  gwerth  a  phwys- 
igrwydd  y  gyfrol  sanctaidd  hon  ar  eu  meddyìiau,  pe  gwelent 
wyr  a  gwragedd  cyfrifol  yn  parhau  i  ddyfod  i'w  bythod  o 
bwrpas  i  ddarllen  iddynt  ei  chynnwysiad.  Y  mae  cyflogi 
dynion  i  gyflwyno  eu  holl  amser  at  hyn  yn  ddull  da  iawn,  ac 
mewn  arferiad  yn  yr  Iwerddon,  ac  yn  mysg  yr  offeiriaid 
efengylaidd  yn  Lloegr  hefyd,1  ac  y  mae  yn  ddiammheu  y 
gweithreda  lawer  o  les.  Ond  ar  ryw  olwg,  fe  fyddai  gwas- 
anaeth  personau  a  ymgyflwynent  i'r  gwaith,  heb  na  thâl  na 
gwobr  am  eu  llafur,  yn  debycach  o  gynnyrchu  argraff  ddwys- 
ach  ar  feddyliau  y  tlodion,  nag  eiddo  dynion  cyflogedig.  Fel 
hyn  nis  gellid  drwg-dybio  fod  ysbryd  sectariaeth  yn  llywodr- 
aethu,  na  bod  dynion  yn  ymgymeryd  â'r  gorchwyl  er  mwyn 
bywioliaeth ;  ond  cynnyrchid  syniadau  uchel  am  y  caredig- 
rwydd  a'r  tiriondeb  a  ymgymerai  â'r  fath  lafur  heb  na  chyflog 
na  gwobr  ond  yr  hyn  a  dystiai  y  gydwybod,  sef  fod  Duw  yn 
ei  gymeradwyo,  a  dynion  yn  ddiolchgar  am  dano.  Pa  fodd 
na  byddai  cynllun  mor  hawdd  a  rhagorol  yn  cael  mwy  o 
dderbyniad  cyffredinol  ?  Am  na  ddygwyd  ef  i  sylw  gan  y 
rhai  sy'n  rhwym  i  ddwyn  o  flaen  dynion  bob  cynllun,  modd- 
ion,  a  chymhelliad  i  wneuthur  daioni — sef  eu  hathrawon 
ysbrydol  a'u  hyfforddwyr.  Paham  na  byddai  gan  bob  gwein- 
idog  fyddin  fechan  o'r  cyfry w  ddarllenwyr  ar  yr  ysgrythyrau 

1  Y  mae  yr  offeiriaid  efengylaidd  yn  dra  hoff  o'r  dull  hwn. 
Cyhoeddodd  y  Parch.  J.  C.  Miller,  offeiriad  St.  Martin,  yn  Birming- 
ham,  anerchiad  cyffröus  at  ei  blwyfolion,  yn  ddiweddar,  dan  yr  enw 
"  A  few  anxious  ivords"  [Ychydig  eiriau  pryderus],  i  gynhyrfu 
eu  brwdfrydedd  a'u  haelioni  i  gadw  y  cynllun  hwn  mewn  gweith- 
rediad  trwy  godi  digon  o  arian  i  allu  cynnal  pedwar  o  ddarllenwyr 
yr  ysgrythyrau  yn  ei  blwyf  ef,  Ac  nid  wyf  yn  ammheu  dim,  oddi- 
wrth  y  parch  mawr  a  delir  yn  deilwng  iddo,  na  chaiff  y  gweinidog 
difefl  hwn  ei  wrandaw  yn  yr  hyn  y  mae  yn  ei  geisio. 

0  dan  ei  arolygiaeth,  gan  ddethol  iddynt  o  wythnos  i  wyth- 
nos  y  rhanau  a  ddarllenant  i'r  bobl,  ac  egluro  y  rhanau 
hyny  â'r  fath  sylwadau  ag  a  allai  y  darllenwyr  eu  deall,  eu 
cofio,  a'u  hadrodd  i'r  rhai  yr  ymwelont  â  hwy, 

Yn  drydydd.  Y  mae  dyledswyddau  hefyd  ag  sydd  yn 
ddyledus  ar  yr  eglwysi  i'r  wlad  yn  gyffredinol,  gyda  golwg 
ar  ei  hefengyleiddio  yn  fwy  perffaith.  Gellir  cymhwyso  yma 
hefyd  yr  holl  sylwadau  a  wnaed  ar  wladgarwch  crefyddol 
mewn  pennod  flaenorol,  pan  oeddid  yn  traethu  ar  ymegni- 
adau  personol  i  achub  eneidiau.  Nis  gallaf,  ac  nid  rhaid  i 
mi  wneuthur  nodiadau  manylaidd  ar  yr  holl  gymdeithasau 
gwahanol,  a  liosogir  mor  hyfrydol  yn  yr  oes  fywiog  a  gweith- 
gar  hon,  er  cyfarfod  â  holl  wrthddrychau  cydymdeimlad 
Cristionogol  a  brwdfrydedd  crefyddol ;  sef  y  Genadaeth 
Brydeinig  i  Loegr,  Iwerddon,  a'r  Taleithiau ;  y  Gymdeithas 
er  dychweliad  yr  Iuddewon  ;  Cymdeithas  Cyfeillion  y  Mor- 
wyr;  Cymdeithas  y  Traethodau  Crefyddol;  a'r  Fibl  Gym- 
deithas  Frytanaidd  a  Thramor. 

Er  na  fynwn  er  dim  ddwyn  amser,  sylw,  nac  arian,  oddiar 
ein  cenadaethau  tramor,  a'n  llafur  i  ddychwelyd  y  pagan- 
iaid,  eto,  mi  a  fynwn  i  ychwaneg  o  hyn  gael  eu  gosod  mewn 
gweithrediad  gartref.  Annaturiol  hollol  yw  siarad  am  adael 
yr  holl  fyd  paganaidd  a  Mahometanaidd  hyd  oni  chwbl 
efengyleiddir  y  wlad  hon  yn  gyntaf ;  ac  yn  gyffredin,  y  rhai 
sydd  yn  gwneyd  leiaf  dros  y  naill  neu  y  llall  sydd  yn  siarad 
fel  hyn :  ac  os  edrychir  ar  ffeithiau,  buan  y  gwelir  mai  y  rhai 
sydd  fwyaf  zelog  am  anfon  yr  efengyl  i  wledydd  tramor  yw 
y  rhai  sydd  yn  gwneyd  fwyaf  am  ei  lledanu  gartref  hefyd. 
Eto,  y  mae  'n  rhaid  addef  fod  ein  gwlad  ni  ein  hunain  wedi 
ei  hesgeuluso  yn  ormodol.  Mae  ein  cymydogion  mewn  sef- 
yllfa  resynus  o  ran  moesau,  crefydd,  ac  addysg :  a  ffolineb 
eithaf  fyddai  ceisio  achub  y  Chineaid,  yr  Hottentotiaid,  ac 
Ynyswyr  Môr  y  De,  tra  y  mae  y  rhai  hyn  yn  trengu  yn  ein 
hymyl.  Nid  hwsmonaeth  dda  yn  ddiau  yw  trin  y  meusydd 
pellaf  yn  y  tyddyn,  a  gadael  yn  ymyl  y  tŷ  yn  anialwch  an- 
nhrefhus.  Cychwyn  yn  y  pen  chwith — yn  y  diwedd  yn  lle  yn 
y  dechreu  fyddai  hyny.    Y  mae  caredigrwydd  yn  gweithio  yn 

01  trefn,  o  neillduolrwydd  i  gyffredinolrwydd,  ac  o'r  hyn  sydd 
yn  agos  at  yr  hyn  sydd  ymhell ;  a  dylid  sylwi,  er  nad  yn  rhy 
fanwl,  ar  y  rheol  hon  yn  yr  amgylchiad  presennol.     Heblaw 

yr  hawl  sydd  gan  ein  gwlad  arnom,  ac  heblaw  y  gwirionedd 
pwysig  o'i  bod  yn  fwy  dan  ein  dylanwad  ni  na  gwledydd 
tramor,  dylem  gofio  yn  wastadol  fod  yr  hyn  oll  a  wnawn 
gartref,  yn  rhywbeth,  er  nad  yn  hollol  uniongyrchol,  i  wled- 
ydd  eraill  hefyd.  Trwy  daenu  crefydd  yma  yr  ydym  yn  codi 
cyfeillion  a  chyllidau  i'r  cenadaethau  tramor.  Can  gynted 
ag  y  ffurfir  ein  heglwysi  a'n  hysgolion,  y  maent  yn  cael  eu 
dwyn  i  mewn  yn  gangenau  o'r  cymdeithasau  cenadol.  Nid 
oes  yr  un  eglwys,  gan  hyny,  yn  deall  ei  dyledswyddau,  nac 
yn  gosod  y  dylanwad  priodol  sydd  ynddi  ar  waith,  os  nad  yw 
yn  zelog  i  gynnorthwyo  pob  sefydliad  sydd  ag  efengyleidd- 
iad  llwyrach  ein  gwlad  yn  amcan  mewn  golwg  ganddo. 
Mewn  dull  o  lefaru,  rhaid  i  China,  India,  a'r  holl  wledydd 
paganaidd,  gael  eu  dychwelyd  yn  Mhrydain,  trwy  liosogi  yma 
y  moddion  a'r  offerynau  i'w  dychwelyd  yno. 

Yn  bedwerydd.  Y  mae  gweithrediadau  hefyd  yn  cael  eu 
dwyn  ymlaen  er  achub  y  byd,  yn  nghynnaliaeth  a  chyfnerth- 
iad  ein  hamrywiol  gynlluniau  cenadol.  Dylid  ystyried  hyn 
felprif  orchwyl  a  gwaith  yr  eglwys — y  dynoethiad  amlycaf  o'i 
holl  ymegniadau — at  yr  hyn  y  dylai  barotoi  ei  hunan  trwy 
ei  holl  weithrediadau  eraill.  Nis  gwn  a  allwn  roi  eglurhad 
prydferthach  o'r  ysbryd  a  ddylai  feddiannu  ein  heglwysi 
mewn  cysylltiad  â  hyn,  nag  a  ymddangosodd  yn  mywyd 
Baxter,  Tua  diwedd  ei  oes  grefyddol  a  defnyddiol,  ymrodd- 
odd  i  fwrw  ail  olwg  dros  ei  hanes,  a  chymharu  ei  hunan — yr 
hyn  ydoedd  â'r  hyn  a  fu — a  nodi  y  cyfnewidiadau  a  wnaeth 
amser,  myfyrdod,  sylw,  a  phrofìad  yn  ei  olygiadau,  ei  deiml- 
adau,  a'i  ymarweddiad ;  ac  yn  mysg  llawer  o  bethau  addysg- 
iadol  a  buddiol,  ni  a  gawn  yr  hyn  a  ganlyn : — 

"  Pan  feddyliwyf  am  y  byd  truenus,  y  mae  fy  enaidyn  fwy 
ei  drallod  ac  yn  wresocach  ei  ddymuniadau  am  ei  achub- 
iaeth  nag  ydoedd  gynt.  Nid  oeddwn  yn  arfer  edrych  ond 
ychydig  pellach  na  Lloegr  yn  fy  ngweddiau,  fel  pe  nad  ystyr- 
iaswn  ddim  am  sefyllfa  y  rhan  arall  o'r  byd ;  ac  os  gweddiwn 
am  ddychweliad  yr  Iuddewon,  dyna  y  cwbl.  Ond  yn  awr, 
fel  yr  wyf  yn  deall  amgylchiadau  y  byd  yn  well,  a  threfn 
*  Gweddi  yr  Arglwydd,'  nid  oes  dim  yn  gorwedd  drymach 
ar  fy  nghalon  na'r  meddwl  am  genedloedd  truenus  y  ddaear. 
Yr  oruchwyliaeth  ryfeddaf  o  eiddo  rhagluniaeth  Duw  genyf 
íi,  yw  ei  fod  wedi  gadael  y  rhan  fwyaf  o'r  byd  o'r  bron,  a 

chyfyngu  ei  hoffder  neillduol  at  ryw  ychydig  nifer :  fod  can 
lleied  o'r  byd  yn  proffesu  Cristionogaeth,  mewn  cymhariaeth 
i'r  paganiaid,  y  Mahometaniaid,  ac  anffyddiaid  eraill!  a 
bod  mor  ychydig  yn  mysg  Cristionogion  proffesedig  yn  cael 
eu  cadw  rhag  rhyw  hudoliaethau  gwrthun,  ac  yn  meddu 
gwybodaeth  ddigonol ;  ac  mor  anaml  yn  eu  plith  yw  y  rhai 
gwir  grefyddol  ag  sydd  wedi  gosod  eu  calonau  yn  deg  ar  y 
nefoedd.  Nid  wyf  yn  teimlo  cymaint  oddiwrth  trychineb  fy 
mherthynasau  fy  hun,  a  gwìad  fy  ngenedigaeth,  ag  oddiwrth 
sefyllfa  paganiaid,  Mahometaniaid,  a  chenedloedd  tywyll  y 
ddaear.  Nid  oes  un  rhan  o'm  gweddi  mor  wir  ddifrifol  a 
hono  am  ddychweliad  y  byd  anffyddol  ac  annuwiol,  fel  y 
sancteiddier  enw  Duw,  ac  y  delai  ei  deyrnas,  ac  y  gwneler  ei 
ewyllys  ar  y  ddaear  megys  yn  y  nef;  ac  ni  theimlais  erioed 
o'r  blaen  y  fath  felldith  yw  yr  amrywiaeth  ieithoedd,  ag 
sydd  yn  lluddias  i  ni  lefaru  wrthynt  am  eu  hachubiaeth; 
nac  ychwaith  y  fath  bechod  ofnadwy  yw  trais  neu  ormes,  ag 
sydd  yn  cadw  yr  efengyl  oddiwrth  y  rhan  fwyaf  o  genedloedd 
y  ddaear.  Pe  gallem  fyned  i  blith  y  Tartariaid,  y  Tyrciaid, 
a'r  paganiaid,  a  siarad  eu  hiaith,  nid  ymflinwn  lawer  o 
herwydd  dystewi  deunawcantoweinidogion  ynLloegr,nac  am 
yr  oll  a  fwriwyd  allan  yma,  ac  yn  Scotland  a'r  Iwerddon ;  o 
herwydd  nid  oes  gorchwyl  ar  y  ddaear  mor  ddymunol  yn  fy 
ngolwg  ag  ennill  eneidiau  mor  druenus :  yr  hyn  sydd  yn 
peri  i  mi  roi  anrhydedd  mawr  i  Mr.  John  Eliot,  apostol  yr 
Indiaid  yn  Lloegr  Newydd,  ac  i  bwy  bynag  sydd  yn  llafurio 
yn  yr  un  gwaith." 

Dyna  oedd  y  myfyrdodau  sanctaidd  a  dywalltwyd  allan 
gan  y  gŵr  da  ac  enwog  hwn  yn  ei  unigrwydd,  pan  yr  edrych- 
ai  ar  bethau  yn  ngoleuni  nef  agored  a  thragywyddojdeb  yn 
ymyl,  sefyllfa  mor  fanteisiol  i  gael  goìwg  glir  a  bywiog  ar  y 
gwirionedd  dwyfol.  Nis  gwn  yn  mha  le  i  edrych,  yn  mysg 
yr  holl  areithiau  a'r  pregethau  cenadol  diweddar,  am  ddim 
mwy  effeithiol,  cynhyrfìol,  nac  addysgiadol  na'r  hyn  a  nod- 
wyd.  Yr  oedd  Baxter  yn  byw  pan  nad  oedd  yr  un  gym- 
deithas  genadol  yn  bod,  pan  nas  gallai  efe  amgen  nag  wylo 
uwch  ben  sefyllfa  y  byd  paganaidd,  a  gweddio  am  eu  troed- 
igaeth ;  ac  O !  mor  danllyd  oedd  ei  deimladau,  ac  mor  wresog 
oedd  ei  weddiau!  Pe  cawsai  ryw  ragolwg  prophwydol  ar 
ein  cyfarfodydd  yn  Llundain  yn  mis  Mai,  â  pha  ryw  iaith 

orfoleddus  y  llon-gyfarchasai  efe  y  genedlaeth  a  anrhydeddid 
i  ddwyn  ymlaen  eu  gweithrediadau ;  ac  eto  mor  ychydig 
sydd  yn  y  genedlaeth  hono,  er  ei  holl  fywiogrwydd,  â  zel 
ganddynt  a  ddeil  ei  chymharu  â'r  eiddo  ef,  o  ran  purdeb  neu 
wresogrwydd.  Pwy  o  honom  ni,  yn  ein  tjmmorau  mwyaf 
crefyddol,  a  all  efelychu  y  teimladau  bywiog  sydd  yn  y 
broddegau  eífeithiol  a  nodwyd  ?  Yr  oedd  ysbryd  erlidigaeth, 
dygasog  a  didosturi,  wedi  rhoi  attalfa  yn  awr  ar  Baxter  yn 
ei  waith  hoíf  o  bregethu  yr  efengyl,  ac  wedi  ei  ddwyn  o 
flaen  y  frawdle,  a'i  gondemnio,  a'i  garcharu  fel  drwg-weith- 
redwr ;  ac  eto  ei  glywed  ef  yn  dywedyd  dan  y  fath  amgylch- 
iadau,  nad  oedd  ei  ddyoddefiadau  ef  ei  hun,  na  dyoddefiadau 
ei  berthynasau  a'i  wlad,  yn  effeithio  cymaint  arno  a  sefyllfa 
y  paganiaid !  Ei  glywed  ef  yn  dywedyd  na  ofidiasai  o 
herwydd  dystewi  dwy  fìl  o  dystion  Duw  yn  y  wlad  hon,  pe 
gallasent  fyned  a  chyhoeddi  eu  tystiolaeth  mewn  gwledydd 
tramor !  Ei  glywed  ef  yn  galaru  uwch  ben  gormes,  nid  am 
ei  fod  wedi  lladrata  ei  iawnderau  a'i  daflu  i  garchar,  ond  o 
herwydd  ei  fod  yn  cau  yr  efengyl  oddiwrth  eneidiau  ar 
drancedigaeth !  O  !  yn  mha  le  y  cawn  afael  ar  y  fath  beth 
a  hyn,  ymhlith  yr  esiamplau  mwyaf  gwrol  a  hunan-ymwadol 
o  zel  cenadol  yn  yr  oes  neu  y  wlad  yr  ydyin  yn  byw  ynddi  ? 
Chwychwi,  garedigion  cenadol,  weìe  i  chwi  esiampl  i'ch 
dysgu,  i'ch  argyhoeddi,  a'ch  symbylu.  Dyma  lle  y  mae  zel 
bersonol — nad  erys  am  eraill ;  zel  yr  ystafell  ddirgel  hefyd — 
nid  cynhyrfiad  yr  areithle  yn  unig ;  zel  gweddi — nid  rhyw 
fywiogrwydd  hunan-ddigonol ;  zel  ddifrifol — nid  rhyw  ddy- 
ddordeb  ysgafn,  gorwag,  a  gwammal ;  zel  hunanymwadol — 
yn  cael  ei  ddangos  mewn  parodrwydd  i  roi  i  fynu  y  pethau 
anwylaf  gan  ddynoliaeth,  fel  y  gallai  yr  efengyl  gael  ei 
phregethu  i'r  paganiaid — ac  nid  troi  heibio  yr  achos  â  phil- 
ionen  wael  ei  gysuron  ei  hun ;  a  hyn  oll  wedi  ei  sylfaenu  ar 
gydnabyddiaeth  ddeallus  ac  ystyriol  o  sefyllfa  ei  wrthddrych- 
au.  Pan  y  daw  y  gyfryw  zel  â  hon  i  gerdded  drwy  ein 
heglwysi,  a  phan  y  daw  pob  Cristion  ar  ei  ben  ei  hun,  a 
phob  teulu  ar  ei  ben  ei  hun,  i  ymgymeryd  â'r  gwaith  hwn 
ar  yr  un  tir,  a  chyd  â'r  un  pryderwch ;  a  phan  y  cedwir  tân 
y  genadaeth  i  losgi  fel  hyn  ar  allor  ein  calonau,  a'i  borthi  â 
myfyrdod,  a'i  chwythu  â  gweddi ;  pan  na  bydd  ein  profedig- 
aethau  ein  hunain  yn  gwasgu  cymaint  arnom  a  thrueni  y 

paganiaid;  pan  fydd  rhyddid  yn  wir  yn  werthfawr,  am  y 
rhydd  gyfleusderau  i  ni  bregethu  yr  efengyl  i'r  paganiaid ;  a 
phan  y  prisir  llênyddiaeth  fwyaf,  o  herwydd  ei  chynnorthwy 
i  gyfieithu  a  phregethu  gair  Duw — yna,  pan  deimlir  mai  y 
prif  druenusrwydd  yw  byd  annychweledig,  a'r  peth  mawr 
i'w  ddymuno  yw  ei  ddychweliad — yna  y  tywelltir  yr  Ysbryd 
o'r  uchelder,  ac  y  dychwelir  y  byd  at  Iesu  Grist,  mewn 
atebiad  i  weddîau  yr  eglwys. 

Efallai  mai  cyfansoddiad  presennol  ein  cymdeithasau 
cenadol  yw  y  goreu  a  all  amgylchiadau  ein  hoes  ni  ei  gan- 
iatâu ;  ac  y  maent  yn  gwir  deilyngu  cefnogaeth  holl  gyfeill* 
ion  y  Gwaredwr  a'i  achos,  hyd  oni  wêl  Duw  yn  dda  ddangos 
i  ni  ffordd  ragorach.  Ac  nid  wyf  yn  ammheu  na  wna  efe 
hyny.  Nid  ydym  eto  ond  yn  mabandod  ein  tyfìant  cenadol ; 
a  phan  y  cyrhaeddwn  gyflawn  oed,  nyni  a  roddwn  heibio 
lawer  o'r  pethau  a  wnawn  yn  bresermol,  fel  teganau  plentyn- 
aidd  ein  blyneddau  boreuaf.  Bydd  mwy  o  Dduw,  a  llai  o 
ddyn,  yn  ymddangos.  Y  mae  yn  ddigon  tebyg  mai  eglwysi 
Crist  eu  hunain  fydd  cymdeithasau  cenadol  yr  oes,  yn  lle 
cymdeithas  anferth  yn  perthyn  i'r  holl  enwad  crefyddol. 
Aiff  cenadon  allan  fel  aelodau,  cynddrychiolwyr,  a  negeseu- 
wyr  y  corfforiaethau  hyny  o  Gristionogion  gartref ;  a  new- 
idir  Uawer  o  beiriannau  ein  ffurfiau  cymdeithasol  presennol 
am  y  gweithrediadau  a  hynodent  symlrwydd  yr  oesoedd  cyn- 
tefig,  gan  eu  gosod  o'r  neilldu  fel  pethau  afrosgo  a  disylwedd. 
Ond  pa  fodd  bynag,  rhaid  gadael  hyn  i  Ragluniaeth  Ddwy- 
fol  i'w  gyflawni,  yr  hon  a  gywira  yr  ymadrodd  gogoneddus 
hwmw  yn  hyn  yn  gystal  a  phob  peth  arall — "  Canys  nid  fy 
meddyHau  i  yw  eich  meddyliau  chwi,  ac  nid  eich  ffyrdd 
chwi  yw  fy  ffyrdd  i,  medd  yr  Arglwydd.  Canys  fel  y  mae  y 
nefoedd  yn  uwch  na'r  ddaear,  felly  uwch  yw  fy  ffyrdd  i  na'ch 
ffyrdd  chwi,  a'm  meddyliau  i  na'ch  meddyliau  chwi." 

Yr  hyn  oll  sydd  gan  yr  eglwysi  i'w  wneyd  yn  awr  yw 
myned  ymlaen  gyda  mwy  o  zel,  a  haelioni,  a  gweddi,  yn  y 
gwaith  mawr  o  gynnal  eu  gwahanol  gymdeithasau,  sydd 
eisoes  yn  llafurio  yn  nychweliad  y  byd,  ac  nid  heb  arwydd- 
ion  o  fendith  Duw  arnynt. 

Gallaf  yma  wneuthur  ychydig  sylwadau  ar  ddau  beth 
hollol  briodol  i  destun  y  bennod  hon — llafur  crefyddol 
benywod,  a  chasgliadau  cyhoeddus. 

Gyda  golwg  ar  y  peth  cyntaf,  tra  nad  wyf  yn  dymuno 
gwneyd  bebddo  yn  hollol,  yr  hyn  fyddai  yn  anmhosibl,  a 
phe  bosibl,  yn  anghyfìawn,  eto  nid  wyf  heb  radd  o  eiddigedd 
rhag  iddo  mewn  un  modd  anmharu  dim  ar  y  gwylder,  y 
gweddeidd-dra,  a'r  hoífder  o'i  chartref  a'i  thŷ  ei  hun  sydd 
mor  briodol  i  fenyw,  ac  yn  cyfansoddi  wedi  y  cwbl  ei  phrif 
brydferthwch.     Os  bydd  i'r  arferiad  sydd  mor  gyffredin  o 
fỳnu  gwasanaeth  merched  yn  ein  sefydliadau  creíyddol,  eu 
gwneyd  yn  hyfion,  ymwthgar,  a  hoff  o  gyhoeddusrwydd,  ni 
byddai  hyny  ond  rhoi  llygredigaeth  yn  ffyimonell  y  gym- 
deithas  ddynol,  trwy  eu  hollol  anghymhwyso  i  fod  yn  wrag- 
edd  priod  a  mamau,  pa  mor  gymhwys  bynag  y  gwneid  hwy 
fel  oíferynau  ein  cymdeithasau  crefyddol.     Pa  beth  bynag 
sydd  yn  amharu  neu  yn  gwanychu  y  rhinweddau  cartrefol, 
er  y  gallai  fod  o  gynnorthwy  i  orchwylion  rhyw  sefydliadau 
cyhoeddus,  sydd  ddrygionus  yn  y  gwreiddyn,  ac  ni  byddai 
unrhyw  les  a  ddeilliai  o  hono,  o  ba  natur  a  dyben  bynag,  yn 
ddigon  o  iawn  am  dano.     Anmhriodol  iawn  yn  fy  marn  i  y w 
gweled  geneth  ieuanc  un  ar  bymtheg  neu  ddeunaw  oed  yn 
cerdded  yr  heol  ac  yn  curo  o  ddrws  i  ddrws,  gan  fyned  i 
mewn  i  fasnachdai,  a  phob  lle  cyhoeddus,  fel  un  yn  cardota, 
ac  yn  gofyn  arian  gan  bob  un,  a  chan  bawb,  hyd  yn  nod  gan 
lanciau  ieuainc.     Nid  yw  pethau  fel  hyn  yn  anadnabyddus, 
nac  efallai  yn    anghyffredin.     Dylai    gweinidogion  fod  yn 
ofalus  iawn  pa  waith  a  roddant  i  ferched  ieuainc ;  a  chymeryd 
gofal  neillduol  am  arfer  eu  holl  ddylanwad  i  ladd  pob  ysbryd 
gwag   ac  ysgafn,  a'r  tueddfryd  lleiaf  at  yr  hyn  a  fo  yn  an- 
mhriodol;  gan  amcanu  dodi  difrifwch  a  dwysder  ar  bobpeth 
a  wneir  fel  hyn,  a  chan  y  fath  oruchwylwyr.     Dylai  pob  mam 
ddoeth  fod  yn  wyliadwrus  iawn  ar  ei  merched,  gan  wrth- 
wynebu  pob  ymgais  i'w  rhoi  mewn  swyddau  a  fo  â'r  duedd 
leiaf  ynddynt  i  anmharu  eu  gwyleidd-dra,  a'u  dysymlrwydd, 
a'u  serch  at  eu  cartref. 

Ymddangosodd  y  sylwadau  priodol  a  ganlyn,  yn  y  "  Quar- 
terly  Review"  ar  "  Hanes  Bywyd  Mrs.  Fry."  "  Y  mae  y  dy- 
ledswyddau  uchel  a  chysegredig  a  osodwyd  ar  ferched  gan 
Ragluniaeth,  o  anghenrheidrwydd  o  natur  neillduedig  a  dir- 
gelaidd;  yn  nirgelfa  yr  ystafell  y  mae  doethineb  tyner  a 
phur  y  fam  Gristionogol  yn  gwneyd  yr  argrafíìadau  hyny  ar 
y  meddwl  ieuanc,  y  rhai,  er  eu  hanurddo,  na  chânt  byth  eu 

dileu,  Pa  bethau  bynag  a  dueddant  i  dynu  y  fam  oddiwrth  y 
swydd  gysegredig  hon,  neu  leihau  ei  grym  a'i  hefFeithioldeb,  y 
maent  yn  deyrn-fradwriaeth  yn  erbyn  gobeithion  y  genedl. 
Nid  ydym  yn  gwadu  nad  oes  llawer  o  wasanaeth  gwerthfawr 
yn  ac  wedi  cael  ei  wneyd  gan  foneddigesau  doeth  a  duwiol, 
y  rhai  a  gyflwynant  oriau  eu  segurdod  a'u  gorphwysdra  i 
fanau  tebyg  i  ynysoedd  Raratonga  a  Thahiti  yn  Mhrydain 
Gristionogol — nid  at  rai  felly  y  cyfeiriwn ;  ond  at  yr  hyn 
sydd  yn  taflu  merched  i  ganol  llynclyn  o  rwymedigaethau 
ífol  a  osodant  arnynt  eu  hunain,  ac  yn  cymysgu  y  ddyled- 
swydd  ddirgel  yn  yr  un  gyhoeddus,  ac  yn  dyrysu  yr  hyn  a 
ddylai  fod  yn  brif  beth  yn  yr  ail  beth,  gan  eu  dwyn  oddiwrth 
lafur  nad  oes  ond  hwy  yn  unig  a  all  ei  gyflawni  at  orchwyl- 
ion  y  gallai  eraill  o  leiaf  wneyd  cystal  a  hwythau." 

Pan  y  bernir  yn  addas  rhoi  plant  i  gasglu  arian  trwy 
docynau,  neu  y  cyífelyb,  dylid  bod  yn  ofalus  iawn  na  wneir 
dim  niwed  i'w  meddyliau  tyner  trwy  ddystrywio  y  gostyng- 
eiddrwydd,  a'r  symlrwydd,  a'r  didwylldra,  sydd  yn  gymaint 
addurn  i  blant,  a  magu  ysbryd  hunanol,  a  hyfdra  ymwthiol 
ynddynt.  Ac  y  mae  rhai  personau  yn  ammhëus  a  ddylid 
goddef  hyn  o  gwbl. 

Y  mae  Casgliadau  Cyhoeddus  yn  bethau  o  bwys  mawr ; 
ac  y  mae  llawer  o'r  gwaith  sydd  yn  myned  ymlaen  tuag  at 
achubiaeth  y  byd  yn  gorphwys  arnynt  hwy :  a  rhaid  barnu 
bywyd,  bywiogrwydd,  a  difrifoldeb  pob  eglwys  i  ryw  fesur 
wrth  y  parodrwydd  a'r  haelioni  a  ddangosir  yn  y  casgliadau 
hyn.  Y  mae  y  drefh  hon  o  godi  arian  yn  esmwyth  a  chyflym, 
ac  yn  berffaith  gydunol  â  holl  egwyddorion  y  Testament 
Newydd.  Y  mae  y  casgliadau  hyn  wedi  dyfod  o  gymaint 
pwys  a  chanlyniad,  fel  yr  ymddengys  fod  bron  yn  anghen- 
rheidiol  eu  trefhu  wrth  reol.  Gwnaed  rhyw  gais  a  dynesiad 
at  hyn  ymhlith  yr  Eglwysi  Cynnulleidfaol,  trwy  gasglu  ar  y 
Sabboth  olaf  yn  Hydref  at  y  Cenadaethau  Prydeinig ;  ond  y 
mae  y  "Wesleyaid  yn  gweithredu  yn  ol  cynllun  perffeithiach, 
wedi  ei  sefydlu  gan  y  Çonference,  trwy  ba  un,  yr  wyf  yn 
meddwl,  y  gwneir  casgliadau  at  ddybenion  neillduol  ar 
ddyddiau  penodol  yn  yr  holl  gyfundeb.  Ond  nid  oes  genym 
ni  fel  Cynnulleidfawyr,  mwy  na  rhai  enwaclau  eraill  o  Grist- 
ionogion,  ddim  awdurdod  fel  hyn ;  ni  wna  ein  ffurflywodraeth 
annibynol  ganiatâu  hyn  i  ni.     Yn  yr  Iwerddon,  gwneir  casgl- 

iadau  ar  ol  pob  pregeth,  a  gwyddys  mai  pres  yn  unig  a  ddys- 
gwylir  yn  gyfíredin,  ac  arian  ar  amserau  neillduol  a  phen- 
odedig.  Yn  Scotland,  rhoddir  cyíle  i'r  addolwyr  i  gyflwyno 
eu  hoíFrymau  bob  Sabboth,  ar  eu  mynediad  i'r  cysegr,  i  rai  a 
osodir  i'w  derbyn  wrth  y  drws. 

Ond  nid  oes  gan  y  rhan  fwyaf  o  enwadau  yn  y  wlad  hon 
— Eglwys  Loegr  mwy  na'r  Ymneilldüwyr — na  threfn  na  rheol 
ond  a  gytunir  arno  gan  rai  cynnulleidfaoedd  yn  nechreu  y 
flwyddyn,  gyda  golwg  ar  y  gwrthddrychau  y  casglant  atynt 
yn  nghoríf  y  deuddeng  mis  dyfodol ;  a'r  ddeddf  sefydlog  gan 
rai  o  honynt  yw  cael  casgliad  at  rywbeth  bob  mis.  O'm  rhan 
fy  hun,  a  bwrw  golwg  gyffredinol,  yr  wyf  yn  barnu  fod  genym 
rhy  ychydig  o  gasgliadau ;  yr  hyn  sydd  sylw  lled  frawychus, 
efallai,  i  rai  sydd  yn  meddwl  fod  genym  lawer  gormod.  Y 
mae  "  casgliad "  yn  air  penrydd  a  diystyr  ar  ryw  olwg — 
dichon  iddo  olygu  ymgais  at  godi  swm  mawr  o  arian,  neu 
ddim  ond  casglu  offrymau  bychain  y  bobl.  Os  edrychwn 
arno  yn  y  golygiad  cyntaf,  byddai  gan  ein  cynnulleidfaoedd 
ryw  esgus  i  ddianc  rhag  y  cyfryw  ymegriiadau :  ond  bwrier 
na  feddylir  dim  mwy  wrth  y  gair  casgliad  na  chyfranu  chwe' 
cheiniog,  neu  geiniog  ar  y  tro,  fel  y  gwneir  yn  yr  Iwerddon 
ac  Ysgotland,  oddigerth  ar  achlysuron  neillduol — gellid 
amlhau  y  rhai  hyn  yn  fawr  heb  osod  gorthrwm  ar  neb ; 
canys  pwy  a  fyddai  dlotach  o  herwydd  chwe'  cheiniog  neu 
geiniog  yn  yr  wythnos  ?  Meddyliwch  hefyd  fod  genym  rhyw 
raddau  yn  ein  casgliadau  :  y  dosbarth  cyntaf  yn  gofyn  cryn 
ymdrech,  sef  y  Gymdeithas  Genadol,  neu  ryw  achos  mawr 
arall,  pan  y  dysgwylid  i  bawb  gyfranu  eu  symiau  mwyaf ; 
yr  ail  ddosbarth  yn  gofyn  dim  ond  hanner  yr  ymdrech  hwn, 
sef  y  Genadaeth  Brydeinig,  neu  ryw  achos  arall  y  pender- 
fyno  y  gynnulleidfa  arno  ;  a'r  trydydd  dosbarth  heb  ofyn 
dim  ymdrech  yn  y  byd,  ond  y  symiau  lleiaf  yn  unig.  Yn 
awr,  at  liosogi  y  trydydd  dosbarth  yr  wyf  fi  yn  cyfeirio,  yr 
hwn  na  fyddai  yn  faich  ar  neb,  ac  eto  a  allai  fod  yn  foddion 
i  godi  swm  mawr  o  arian  at  ddybenion  sycld  heb  dderbyn 
ond  cynnorthwy  bychan  hyd  yn  hyn.  Y  fath  swm  mawr  a 
gesglid,  pe  gofynid  ond  chwe'  cheiniog  neu  geiniog  gan  bob 
person  sydd  yn  perthyn  i'n  cyfundeb  î  A  phe  cyhoeddid  cyn 
y  gwneid  y  casgliad,  i  baun  o'r  dosbarthiadau  hyn  y  perthyn 

y  gwrthddrych  y  cesglid  ato,  yna  y  gwybyddai  y  bobl  pa 
gyfraniadau  a  ddysgwylid  o'u  dwylaw. 

Efailai  y  barna  rhai  fod  y  cynllun  hwn  yn  agored  i  wrth- 
wynebiadau.  Yn  gyntaf,  golygir  ef  yn  rhy  ddychymygol— -ond 
os  bydd  yn  effeithiol,  nid  gwaeth  genym  am  hyny.  Yn  ail, 
byddem  mewn  cryn  anhawsdra  yn  aml  i  wybod  yn  mha  ddos- 
barth  i  osod  rhyw  wrthddrych — ond  y  mae  rhyw  fath  o  ddos- 
barthu  yn  bod  eisoes,  er,  efallai,  heb  fod  mor  reolaidd  a 
threfnus ;  o  herwydd  pwy  sydd  yn  cyfranu  cymaint  at  Gym- 
deithas  Cyfeillion  y  Morwyr,  neu  y  Gymdeithas  er  dychwel- 
iad  yr  Iuddewon,  neu  y  Cenadaethau  Morafaidd,  neu  eraill  a 
ellid  eu  henwi,  ag  at  Gymdeithas  Genadol  Llundain,  neu  y 
Cenadaethau  Prydeinig  ?  Y  mae  y  gwrthddryehau  yn  eu 
dosbarthu  eu  hunain.  Ond  fe  ddywed  rhai,  y  gesyd  hyn 
derfynau  i  haelioni  a  chymwynasgarwch.  Na  wna,  yn  ddîau, 
canys  ni  raid  rhwymo  neb  i  roi  ond  chwe'  cheiniog  neu  gein- 
iog  :  os  dewisant  roi  ychwaneg,  y  mae  yn  gwbl  rydd  iddynt 
wneyd  hyny,  ond  ni  ofynir  iddynt  am  ychwaneg.  A  chyda 
golwg  ar  roi  anfoddlonrwydd  yn  rhai  cymdeithasau  trwy  eu 
gosod  yn  y  trydydd  dosbarth,  byddai  llawer  o  honynt  yn 
falch  o  gael  bod  yno,  yn  lle  bod  allan  yn  hollol.  Phodder 
iddynt  y  rhoddion  bychain  o'r  holl  eglwysi  trwy  y  wlad,  a 
chyfrifent  eu  hunain  yn  cael  rhagorach  cyfnerthiad  nag  y 
maent  yn  ei  gael  yn  awr.  Ond  efallai  y  dy wedir,  y  byddai  i 
liosogiad  y  casgliadau  anafu  gweinidogaeth  y  cysegr,  a'n  di- 
üasu  â'r  son  am  gymdeithasau.  Felly  y  gwnai,  os  bydd  rhyw 
draith  hir  i'w  ddywedyd  am  bob  un :  ond  ni  pharai  hyny  os 
na  wneir  ond  cyhoeddiad  byr  a  chynnwysfawr  o  bob  un,  gan 
adael  y  gwrthddrych  i'w  ganmawl  ei  hun  wrth  bob  cydwy bod 
dyn,  canys  ni  byddai  anghenrhaid  am  araeth  hir  i  gael  swm 
bychan. 

Y  mae  y  cynllun  hwn  yr  un  mor  gymhwys  i  gynnulleid- 
faoedd  bychain  ag  i  rai  mawrion,  y  rhai  sydd  barod  i  ymes- 
gusodi  rhag  gwneyd  dim,  am  na  fedrant  wneyd  llawer.  My- 
nych  y  clywir  rhai  cynnulleidfaoedd  yn  dadleu  nad  yw  yr 
ychydig  a  allant  hwy  gasglu  yn  werth  ei  anfon :  ond  pe  ys- 
tyrient  fel  y  mae  lliosogiad  o  symiau  bychain  yn  gwneyd 
swm  mawr,  hwy  a  welent  ar  unwaith  na  ddylent  gymeryd 
eu  rhwystro  o  herwydd  eu  bod  yn  ychydig  o  nifer  ac  yn 
dlodion.     Trwy  y  cynllun  hwn,  arbedid  y  drafferth  a'r  draul 

a'r  anghyfleusdra  i  anfon  dynion  i  gasglu  ar  draws  ac  ar  hyd 
y  wlad,  o  leiaf  i  raddau  helaeth.  Nid  am  fy  mod  yn  meddwl 
y  gellid  gwneyd  heb  anfon  dynion  fel  hyn ;  eto  yr  wyf  o'r 
farn  ei  bod  yn  llawn  bryd  iddynt  fod  yn  llawer  anamlach 
nag  y  maent  yn  bresennol.  Y  maent  yn  wastraff  ar  arian  y 
cyffredin,  yn  anmharch  ar  weinidogion  sefydlog,  yn  rhwystr 
i  ddyledswyddau  y  weinidogaeth,  ac  yn  borthiant  i'r  ar- 
chwaeth  lygredig  am  rywbeth  newydd  a  chynhyrfìol,  ac  yn 
foddion  i  beri  i  eglwysi  flino  ar  eu  gweinidogion,  trwy  eu 
dwyn  fel  hyn  i  gymhariaeth,  os  nad  i  wrthgyferbyniaeth,  â'r 
gweinidogion  dyeithr  a  fo  yn  ymweled  â  hwy. 

Y  mae  holl  gyfundraeth  efengyleiddiad  yr  oes  yn  cyfran- 
ogi  gormod  o  lawer  o'r  hyn  sydd  swnfawr,  ymddangosiadol, 
a  gwagogoneddgar.  Nid  ydym  yn  foddlawn  i  weithio ;  ond 
rhaid  i  ni  siarad  llawer  iawn  am  yr  hyn  a  wnawn.  Rhaid 
cael  y  fath  areithio  diddarfod,  a'r  fath  udganu  mewn  ud- 
gyrn,  a'r  fath  restru  enwau,  symiau,  a  gweithrediadau,  fel 
yr  ymddengys  mai  nid  ar  wneyd  y  peth  y  bydd  ein  bryd  a'n 
meddwl,  ond  ar  ddyweyd  pa  faint  a  wnaethom,  ac  ymfalchio 
arno.  A  phaham  y  mae  hyn  oll  ?  O  herwydd  fod  ein  nwydau 
yn  hytrach  na'n  hegwyddorion  yn  brysur  yn  y  gorchwyl,  a'n 
harchwaeth  yn  hytrach  na'n  barn  yn  cael  ei  gosod  ar  waith, 
a  bod  gan  ddybenion  lai  i  wneyd  â'r  fath  na  chyífroadau.  Y 
mae  arnom  anghen  am  dduwiolfrydedd  dwysach  yn  ein 
heglwysi ;  a  mwy  o  deimlad  gwirioneddol  o  hawliau  Crist, 
gwerth  enaid,  trueni  dynion  heb  yr  efengyl,  a  dybenion 
mawrion  a  rhwymedigaethau  y  broffes  Gristionogol.  Pe 
byddai  cariad  Crist  yn  ein  cymhell  ni — pe  na  byddai  un  dyn 
yn  byw  iddo  ei  hun — pe  teimlem  ein  bod  yn  gyfrifol  i  Dduw 
am  bob  ffyrling  o'n  cyfoeth — a  phe  byddem  beunydd  yn 
edrych  ar  ddydd  mawr  y  cyfrif,  ni  byddai  arnom  eisieu  yr 
offerynau  sydd  ar  waith  yn  awr ;  neu  o  leiaf,  gallem  wneyd  ar 
lawer  llai  o  honynt. 

Ond  ni  a  ddychwelwn  yn  awr  at  y  dybiaeth  mai  eglwys 
weithgar  y w  yr  eglwys  sydd  o  ddifrif.  Y  mae  cymeriad  yn 
perthyn  i  eglwysi  yn  gystal  ag  i  bersonau;  a  pheth  anrhyd- 
eddus  iawn  i  bob  un  yw  bod  yn  adnabyddus  fel  rhai  bob 
amser  yn  brysur  yn  gwneuthur  daioni.  Y  mae  pedwar  dos- 
barth  i'w  cael  o  gyfundebau  Cristionogol,  gyda  golwg  ar  eu 
cymeriad  cyffredinol.    Y  mae  y  cyntaf  yn  cynnwys  rhai  llawn 

o  ysbrydolrwydd  mewn  ymddangosiad,  ac  hwyrach  na  bydd 
y  cwbl  ond  ymddangosiad  yn  unig — y  pregethwr  yn  llawn  o 
zel,  a'i  bregethau  yn  arddangos  yn  wastadol  agwedd  ei  feddwl 
a'i  deimlad  ef  ei  hun,  a'r  dyb  am  y  bobl,  fel  am  y  gweinidog, 
yw  eu  bod  yn  meddu  graddau  uwch  o  dduwioldeb  na  llawer 
eraill,  a  hwyrach  eu  bod  felly  hefyd — ac  y  mae  cryn  dipyn 
o'r  bywyd  dwyfol  yn  trylewyrchu  yma  hefyd — ond  er  eu  bod 
yn  lliosog  a  chyfoethog,  nid  ydynt  yn  gwneuthur  dim,  neu 
ddim  yn  ol  eu  gallu,  at  achos  Iesu  Grist.  Nid  yw  eu  casgl- 
iadau  ond  anaml  a  bychain  ;  ni  wyddys  eu  bod  hwy  yn  cyd- 
weithio  dim  â  chymdeithasau  mawrion  yr  oes.  Tybiant  mai 
eu  gwaith  hwy  yw  ymìoddestu  ar  freintiau  yr  efengyl,  a 
mwynhau  gwìedd  barhaus  ar  ei  brasder  hi — ond  ymddengys 
nad  ydynt  yn  meddwl  fod  galwad  arnynt  i  gyhoeddi  gair  yr 
Arglwydd ;  neu  o  leìaf  y  maent  yn  ystyried  eu  hunain  yn 
dystion  sefydlog  dros  Dduw,  yn  debyg  i'r  eglwys  Iuddewig 

gynt. 

Yr  ail  ddosbarthiad  o'n  heglwysi  yw  y  cyfundebau  hyny  o 
Gristionogion,  lle  mae,  efallai,  lai  o  ysbrydolrwydd,  a  llai  o'r 
eneiniad,  a  llai  o  sawyr  duwinyddiaeth  athrawiaethol,  yn  y 
gweinidog  ac  yn  y  praidd,  er  nad  yw  y  bywyd  ysbrydol  yn 
isel  iawn  wrth  eu  cymharu  â  Uawer  o  rai  eraill ;  ond  er  hyny 
y  maent  oll  yn  fywiog  ac  ymdrechgar — y  mae  y  gweinidog 
yn  ymroddgar,  nid  yn  unig  i'r  bobl,  ond  i  achos  Duwr  yn 
gyífredinol.  Y  mae  y  casgliadau  yn  lliosog  a  mawrion. 
Gellir  rhoi  ymddiried  yn  yr  eglwys  hon,  ac  y  mae  llygaid 
llawer  o  gyfarwyddwyr  ein  sefydliadau  arni  am  gynnorthwy. 
Mae  pawb  yn  brysur  yn  yr  Ysgolion  Sabbothol  a  dyddiol — 
taenu  traethodau  —  cymdeithasau  gweithgar  —  dosbarthau 
Biblaidd — ymdrechiadau  dros  y  cymdeithasau  cartrefol  athra- 
mor — y  mae  pawb  sydd  yn  adnabod  yr  eglwys  hon  yn  siarad 
am  dani  fel  un  hollol  weithgar  a  llafurus. 

Y  mae  y  trydydd  dosbarthiad  yn  rhai  heb  fod  o  nifer  y 
naill  na'r  llall  o'r  rhai  a  enwyd  :  y  maent  wedi  colli  eu  hys- 
brydolrwydd,  ac  heb  ennill  enw  da  am  fywiogrwydd ;  nid 
ydynt  yn  mwynhau  bywyd  duwiol  eu  hunain,  nac  yn  ei  daenu 
ar  led  ychwaith — nid  oes  ganddynt  hyd  yn  nod  enw  o  fod 
yn  fyw,  ond  marw  ydynt. 

Y  mae  y  pedwerydd  yn  cynnwys  y  rhai  sydd  yn  uno  ys- 
brydoh*wTydddifrifolâbywiogrwydda  haelioni  nid  llai  enwog. 

Ond  O  !  mor  ychydig  ydynt!  Lle  y  mae  bywyd  ysbrydol 
yn  iachus  a  bywiog,  a  lle  y  gwelir  yr  arddangosiadau  neu  y 
profion  o  hono  yn  holl  weithrediadau  zel  ac  eiddigedd  sanct- 
aidd.  Dyma,  gan  hyny,  yr  hyn  sydd  arnom  ei  eisieu — eg- 
lwysi  ag  y  bo  yr  egwyddor  fywiol  o  dduwioldeb  mor  gref 
ynddynt,  fel  y  gellir  dywedyd  eu  bod  fel  yr  olwynion  yn 
ngweledigaeth  Ezeciel,  yn  fyw  gan  Ysbryd  yr  Arglwydd,  ac 
yn  ymsymud  o  hyd — eglwysi  ag  y  bydd  eu  bywiogrwydd,  fel 
eiddo  dyn  cryf  iachus,  yn  gynhyrfìad  bywyd  rhy  danllyd  i 
aros  mewn  cyflwr  o  ddiogi  a  chwsg — eglwysi  wedi  eu  llenwi 
ogymaint  â'r  Ysbryd,  nes  y  bydd  eu  dylanwadau  grasusolyn 
llenwi  ac  yn  llifo  drosodd  yn  ífrydiau  o  weithredoedd  cy- 
mwynasol  tuag  at  iachawdwriaeth  y  byd — eglwysi  yn  cyf- 
ranogi  cymaint  o  feddwl  Crist,  fel  y  byddont  yn  cael  eu 
gorfodi  gan  eu  cymhelliadau  tufewnol  i  fyned  oddiamgylch 
gan  wneuthur  daioni,  yn  debyg  i'r  Pen  Mawr  ei  hun.  O ! 
na  thywalltai  Duw  ei  Ysbryd,  a  dwyn  pob  cymundeb  neill- 
duol  o  gredinwyr  i'r  sefyllfa  hon  o  lwyddiant  ysbrydol ! 

Y    PETHAU    SYDD    YN    TUEDDU  I    NYCHU    DIFRIFWCH 
MEWN   CREFYDD. 

Nis  gellir  yn  rhesymol  ddysgwyl  gweled  yr  eglwys  yn  y  fath 
gyflwr  ag  y  mae  y  llyfr  hwn  yn  son  am  dano  heb  bryderwch 
gwresog,  gweddi  daer  a  dyfal,  ymegniad  penderfynol,  a 
gwyliadwriaeth  effro  a  bywiog  yn  erbyn  pob  dylanwad 
gwrthwynebol.  Y  mae  y  dylanwad  niweidiol  hwn  yn  cael 
ei  osod  ar  waith  mewn  amrywiol  ífyrdd  ac  o  lawer  parth. 
Y  mae  y  prif  rwystr  o  anghenrheidrwydd  yn  tarddu  oddiar  y 
gweddillion  o  iygredigaeth  sydd  yn  nghalon  pob  Cristion,  ac 
ymosodiadau  Satan  :  a  rhaid  eu  gorchfygu  trwy  farweiddiad 
mwy  llym  a  phenderfynol  o'n  haelodau  y  rhai  sydd  ar  y 
ddaear,  a  chroeshoeliad  llwyrach  ar  y  cnawd,  ynghyd  â'i 
wyniau  a'i  chwantau ;  yn  gystal  a  thrwy  wrthwynebu  holl 
demtasiynau  ein  gelyn  diafol  mewn  sobrwydd  a  gwyliadwr- 
iaeth  meddwl.  Ond  yn  awr  yr  wyf  yn  cyfeirio  yn  fwy  neill- 
duol  at  rwystrau  sydd  yn  tarddu  oddiwrth  ansawdd  yr  eg- 
lwys  a'r  byd. 

I.  Efallai  y  gellid  ystyried  fod  y  derbyniad  rhwydd  a  roddir 
yn  gyírredin  i  gyfundeb  eglwysig  yn  un  o'r  achosion  sydd  yn 
anmharu  crefydd  yr  oes  hon.  Yr  wyf  yn  gwybod  fod  derbyn 
aelodau  i'n  heglwysi  yn  beth  dyrys  ac  anhawdd  iawn.  Nid 
ar  ein  dewisiad  ni  y-mae  gwneyd  drws  derbyniad  i'r  eglwys, 
na  dyfodiad  at  fwrdd  yr  Arglwydd,  yn  lletach  neu  yn  gulach 
nag  y  gwneir  ef  gan  yr  Hwn  sydd  yn  berchen  ar  y  tŷ  ys- 
brydol,  ac  ar  fwrdd  y  preswylwyr  hefyd.  Ond  yn  hyn  ỳ  mae 
yr  anhawsdra — cael  gwybod  i  fanylrwydd  beth  yw  ei  ewyllys 
ef  yn  mhob  amgylchiad  a  ddygwyddo.  I'm  teimlad  fy  hun, 
baich  mawr  a  thrwm  yw  penderfynu  yn  mhob  amgylchiad  a 
ddaw  ger  bron :  nid  oes  un  rhan  o'm  dyledswydd  yn  agos  mor 
ddyrys.  Ar  un  llaw,  byddaf  yn  ofni  taro  i  lawr  yr  hwn  fo  yn 
gwir  ddychwelyd,  a'i  amddifadu  o  foddion  maeth  a  thyfiant : 

ar  y  llaw  arall,  yn  ofni  derbyn  yr  hunan-dwyllwr,  a  thrwy  hyny 
fod  yn  gyfranog  o'i  dwyll  a'i  ddinystr.  Y  mae  dau  beth  yn 
dilyn  derbyn  dynion  anaddas  i  gymundeb :  nid  yn  unig  y 
maent  yn  cael  eu  cadarnhau  yn  eu  gau-olygiadau  ar  eu  cyf- 
lyrau  eu  hunain  ;  ond  y  maent  yn  llygru  eraill,  ac  yn  taflu 
dylanwad  marweiddiol  dros  yr  holl  gyfundeb,  trwy  eu  byr- 
dra  neu  eu  hamddifadrwydd  hollol  o  deimladau  duwiol,  neu 
trwy  eu  bydolrwydd  a'u  diofalwch.  Y  mae  eu  hesiampl  yn 
ffynnonell  llygredigaeth  i  laweroedd,  y  rhai  a  hudir  gan- 
ddynt  i'w  harferion  bydol  a  gorwag.  Mynych  iawn  y  mae 
un  teulu  o'r  cyfryw  broffeswyr  bydol  a  chlauar  yn  destun 
galar  i'r  gweinidog,  yn  ofìd  i'r  rhai  mwyaf  ysbrydol  o'r 
praidd,  yn  fagl  i'r  rhai  lled  isel  mewn  duwioldeb,  ac  yn  war- 
adwydd  i'r  eglwys.  Y  mae  gormod  o  rai  fel  hyn  yn  cael 
derbyniad  i'r  eglwysi  yn  awr,  pan  y  mae  mor  hawdd  proffesu 
crefydd.  Gan  hyny  yr  wyf  yn  barnu  fod  ein  tueddfryd  ni 
yn  yr  oes  hon  at  osod  prawfreol  derbyniad  a  chymhwysder 
ysbrydol  yn  rhy  isel  a  hawdd.  A'r  canlyniad  o  hyn  yw, 
fod  llawer  yn  ein  heglwysi  nad  ydynt  ond  proffeswyr  yn 
unig,  eto  yn  dylanwadu  yn  niweidiol  ar  y  rhai  y  dysgwyliem 
yn  well  am  danynt.  Y  maent  yn  rhewi  y  rhai  oll  a  gy- 
ffyrddant  â  hwynt.  Efallai  nad  oes  yr  un  gweinidog,  wrth 
edrych  ar  ei  eglwys  o'i  amgylch,  nad  yw  yn  canfod  rhai 
aelodau,  na  buasai  efe  byth  yn  meddwl  am  eu  derbyn  i  gy- 
mundeb,  na  hwythau  yn  meddwl  am  gynnyg  eu  hunain 
ychwaith,  pe  na  ddangosasent  fwy  o  bryderwch  y  pryd 
hyny  nag  a  wnant  yn  awr.  O'r  braidd  na  ddymunem  i'r 
cyfryw  rai  ymddattod  o'u  cysylltiad  â'r  eglwys,  os  na  ddi- 
wygiant ;  gan  nad  yw  eu  hundeb  â  hi  ond  yn  ei  llygru,  heb 
ddwyn  dim  Uesâd  iddynt  eu  hunain,  ond  caledu  eu  calonau, 
mwyhau  eu  heuogrwydd,  a  thrymhau  eu  damnedigaeth. 

IÍ.  Nid  oes  ond  ychydig  bethau  sydd  yn  peri  mwy  o  ddy- 
lanwad  niweidiol  ar  dduwiolfrydedd  ein  heglwysi  nag  "  ieuo 
anghymharus,"  sef  priodasau  cymysgedig  rhwng  y  rhai  sydd 
yn  proffesu  crefydd  a'r  rhai  nad  ydynt ;  yr  hyn  a  addefwn 
gyda  galar  sydd  gyffredin  iawn  yn  y  dyddiau  hyn, 

Ni  ddylai  effeithiau  y  cyfryw  briodasau  ar  ansawdd  crefydd 
fod  yn  ddirgelwch  i  neb,  cyn  belled  ag  y  mae  yn  dwyn 
perthynas  â'r  pleidiau  eu  hunain.  Pan  fo  dau  berson  o  wa?- 
hanol  archwaeth  a  barn  ar  unrhyw  fater  wedi  ymgylymu  â'u 

gilydd,  ac  yn  un  o  honynt  wrthwynebiad  a  diofalwch  i'r  hyn 
y  mae  y  llall  yn  ei  ddilyn  a'i  hoíîì,  y  mae  yn  nesaf  peth  i 
anmhosiblrwydd  i'r  un  sy'n  cael  ei  wrthwynebu  gadw  ar  ei 
lwybr  dewisol  gyda  bywiogrwydd  a  ffyddlondeb ;  ac  yna,  gan 
na  all  ennill  y  blaid  arall  i  feddwl  fel  efe,  er  mwyn  cydgord- 
iad  a  chariad,  rhaid  iddo  ef  roi  i  fyny  ei  hoíf  bethau  ei  hun- 
an.  Ni  ellir  cymhwyso  hyn  mor  nerthol  at  ddim  ag  at 
grefydd.  Y  mae  pob  Cristion  yn  cario  yn  ei  galon  ei  hun, 
ac  yn  cyfarfod  yn  yr  holl  ddygwyddiadau  o'i  amgylch,  â 
digon  o  wrthwynebiad  i  fyw  bywyd  duwiol,  heb  ddewis 
gelyn  mwy  nerthol  i'w  grefydd  a'i  dduwioldeb  mewn  gwraig 
annuwiol.  Meddyliwch  am  un  o'r  pleidiau  hyn  yn  y  fath 
undeb  ansanctaidd  yn  agored  bob  amser  i  ddylanwadau 
marwhaol  y  llall,  os  nad  beunydd  yn  cael  ei  wrthwynebu 
ganddo.  Er  esiampl,  a  thraethu  am  dano  yn  y  ffurf 
dyneraf,  meddyliwch  am  wraig  grefyddol,  er  nad  yw  yn  cael 
ei  herlid  gan  ei  gŵr  anghrefyddol  (er  fod  hyny  yn  dygwydd 
yn  aml)  y  mae  yn  cael  ei  gaclael  heb  gymhorth  ei  esiampl,  ei 
weddi,  na'i  gydweithrediad  ef :  yn  cael  ei  rhwystro  i  fyned 
yn  gyson  i  lawer  o  foddion  gras,  y  rhai  sydd  mor  anghen- 
rheidiol,  yn  ei  barn  hi,  at  gadw  bywyd  o  dduwioldeb  yn  ei 
henaid ;  a'i  gorfodi  i  fod  ymhlith  cyfeillion  nad  oes  ynddi 
un  archwaeth  atynt,  ond  yn  hytrach  wrthwynebiad  pendant 
iddynt,  ac  yno  cyflawni  pethau  na  all  eu  cymmodi  â'i  chyd- 
wybod,  na'u  cysoni  â'i  phroffes — yn  y  cyfeillachau  hyn,  nid 
yw  yn  clywed  un  ymddyddan  nac  yn  gweled  dim  yr  ymgyr- 
haeddir  ato  ond  yr  hyn  sydd  o'r  ddaear  yn  ddaearol.  Hwyr- 
ach  y  gwawdir  hi  o  herwydd  ei  phetrusder  cydwybodol,  ac 
y  poenir  hi  gan  sylwadau  gwatwarus  ar  grefyddwyr  oblegid 
eu  bywyd  anghyson.  Neu  yr  hyn  sydd  fwy  peryglus  fyth,  y 
mae  beunydd  yn  agored  i  ddylanwadau  niweidiol  ei  gẃx«  yr 
hwn  sydd  yn  garedig  eto  heb  fod  yn  sanctaidd,  yn  yr  hwn  y 
mae  ilawer  o  ragoriaethau  fel  yn  ymddangos  yn  llenwi  lle  duw- 
ioldeb,  A  oes  tebygoh'wydd  y  pery  hi  yn  ddiysgog,  cyson,  ac 
ysbrydol  yn  nghanol  y  fath  ymosodiadau,  os  na  bydd  yn  llawn 
o  dduwiolfrydedd  merthyr,  na  cheir  yn  aml  yn  y  cyfryw  sef- 
yllfa?  Oni  bydd  iddi  ymollwng  bob  yn  ychydig  ac  yn 
ychydig,  hyd  nes  bydd  i'w  phroffes  wan  ac  ystwyth  ymfTurfio 
yn  hawdd  i  ddymuniadau  ac  archwaeth  ei  gŵr  annychweledig, 
os  na  bydd  yn  feddiannol  ar  grefydd  uwch  na  chyffredin  ? 


I    NYCIIÜ    DIFRIFWCII.  155 

Ond  hwyrach  fod  y  dylanwad   ar  grefydd  yn  waeth  yn 
gyffredin  pan  fo  y  gẃr  yn  proffesu,  a'r  wraig  heb  fod ;  yn 
waeth,  meddaf,  am  ei  focl  ef  yn  fwy  adnabyddus,  a  chanddo 
fwy  i'w  wneyd  â  materion  eglwysig,  a  mwy  o  awdurdod  ar 
eraill ;  ac  o  ganlyniad  gall  fod  yn  fwy  niweidiol  neu  lesol  yn 
ol  fel  y  bo  ei  dduwioldeb  personol  ef  yn  fwy  neu  yn  llai  byw- 
iog  a  chyson.     Pan  ymuna  dyn  fel  hyn  â  benyw  fydd  â'i 
harchwaeth  a'i  harferion  yn  gwbl   groes  i  grefydd  ysbrydol 
— yr  hon  fo  yn  hoff  o  gymdeithion  llawen,  a  difyrwch  ffol, 
ac  yn  llawer  gwell  ganddi  gwmnîaeth  yn  y  tŷ,  neu  fyned  i 
ymbleseru  i'r  wlad;  na  bod  yn  bresennol  mewn  cyfarfod  cref- 
yddol ;  heb  flas  yn  y  byd  ar  addoliad  teuluaidd,  ac  yn  ab- 
sennoli  ei  hun  yn  fynych  o'r  gwasanaeth  boreuol  neu  hwyrol 
— a  yw  yn  debyg  y  ceidw  gAvr  y  fath  wraig  a  hon  ei  wresog- 
rwydd,  a'i  gysondeb,  a'i  ysbrydolrwydd  yn  hir  ?     Oni  bydd 
iddo  roi  i  fynu  y  naill  beth  ar  ol  y  llall  er  mwyn  cysur  teu- 
luaidd,  hyd  nes  y  bo  ymarferiadau  penaf  crefydd  a  llawer 
o'i  hysbryd  wedi  colli  yn  llwyr.     Y  mae  ei  dŷ  yn  llawn  cym- 
deithion  Uawen,  ei  blant  yn  tyfu  i  fynu  dan  ddylanwad  eu 
mam,  a'i  dduwioldeb  yntau  fel  tarth  yn  diflanu  hyd  na  byddo 
dim  o'r  bron  ond  yr  enw  o  grefydd  wedi  ei  adael.     Ac  yn 
awr,  pa  fath  y  gellid  dysgwyl  i'w  ddylanwad  fod  ar  eraill  ? 
Pa  fath  deuluoedd  sydd  yn  codi  yn  gyffredin  o'r  cyfryw  bri- 
odasau ;  a  pha  fath  eglwysi  a  ffurfir  ganddynt  ?     Y  mae  y 
priodasau  hyn  yn  cymeryd  lle  beunydd  o  flaen  ein  llygaid,  a 
ninnau  yn  teimlo  yn  analluog  i'w  hattal.     Ni  bu  hyn  erioed 
mor  gyffredin  ag  yw  yn  awr.     Er  cymaint  a  ddywedir  yn  ei 
erbyn,1  y  mae  y  drwg  o  hyd  yn  ymledu ;  a  thra  y  mae  yn 
dangos  yn  rhy  amlwg  mor  isel  yw  ansawdd  crefydd  yn  ein 
mysg,  y  mae  yn  brawf  cadarn  hefyd  o'r  hyn  a  nodasom  eis- 
oes,  sef  fod  y  drws  yn  rhy  agored  i  gael  derbyniad  i  aelod- 
aeth  eglwysig.     Ychydig  iawn  sydd  o'n  haelodau  benywaidd 
a  wrthodant  gynnyg  manteisiol  i  briodi,  o  herwydd  fod  y 
person  a  gynnygiai  ei  hun  yn  amddifad  o  grefydd  :  ac  o'r 
ochr  arall,  mor  ychydig  sydd  o'r  meibion  a  adawant  i'w  cyd- 
wybod  reoli  eu  serch,  a  gosod  cyfraith  i'w  nwydau.     Mewn 


1  Nid  gan  neb  yn  fwy  mynych  na  chenyf  n,  yr  wyf  yn  meddwl ; 
canys  cyfeiriais  at  y  pechod  hwn,  a  sylwais  arno  yn  lled  faith, 
rnewn  lîawer  o'm  llyfrau. 

amgylchiadau  fel  hyn,  a  allwn  ni  ryfeddu  fod  can  lleied  o 
wresogrwydd  crefyddol  yn  ein  heglwysi  ?  Pa  fodd  y  gallwn 
ddysgwyl  am  dduwioldeb  difrifol  pan  y  mae  y  fath  rwystrau 
yn  cael  eu  taflu  ar  ei  ffordd  ?  Eto  yr  wyf  yn  addef  fod  eithr- 
ìadau  ardderchog  ac  anrhydeddus  i  hyn  i'w  cael.  Ymhlith 
eraill,  gẁn  am  un  wraig  weddw,  pe  cydsyniasai  i  briodi  gŵr 
anghrefyddol,  gallasai  godi  ei  phlant  amddifad  a'i  hunan  o 
ganol  pryderwch  a  göfal  ac  iselder  amgylchiadau,  i  gyfoeth, 
esmwythyd,  a  gwychder ;  ond  yn  llawn  o  ysbryd  merthyr,  hi 
a  ddewisodd  yn  hytrach  ymorchestu  am  ei  chynnaliaeth  hi 
a'i  phlant,  o  dan  weniadau  Duw  a'i  chydwybod  i  gynnal  ei 
hysbryd  gwrol,  nag  ymafael  yn  yr  abwyd  euraidd,  dan  ŵg  y 
naill  a'r  llall.  Ond  O !  mor  ychydig  yw  y  rhai  a  gyfrifent 
fel  hyn  "  ddirmyg  Crist "  yn  fwy  cyfoeth  na  "  thrysorau  yr 
Aipht." 

Anhawdd  iawn  yw  gwybod  pa  beth  i'w  wneyd  â'r  dryg- 
ioni  hwn.  Y  mae  rhai  eglwysi  yn  ei  wneyd  yn  bwnc  dysg- 
yblaeth,  ac  yn  diarddel  yr  aelod  a  briodo  un  heb  fod  yn 
proffesu.  Y  mae  yn  ymarferiad  adnabyddus  ymhlith  y  Cryn- 
wyr,  a  rhai  eglwysi  Cynnulleidfaol  hefyd.  Y  mae  yn  wir 
fod  gwrthwynebiadau  i  hyn  nad  ellais  i  yn  hawdd  dori  dros- 
tynt.  Lle  y  bo  aelod  yn  cael  ei  attal  o  gymundeb  dros 
amser,  neu  ei  dori  allan  yn  llwyr,  nis  gellir  ei  dderbyn  yn  ol 
ond  ar  broffes  o  edifeirwch.  Yn  yr  amgylchiadau  hyn,  er  y 
gall  fod  edifeirwch  yn  nghalon  y  troseddwr,  eto  nis  gall  fod 
yno  ddiwygiad  cyhoeddus,  am  na  ddichon  yr  un  a  briodwyd 
gael  ei  ddadbriodi :  a  pheth  hynod  o'r  anhawdd  fyddai 
gwasgu  ar  ẃr  i  ddywedyd  fod  yn  edifar  ganddo  briodi  ei 
wraig;  oddieithr  i  ni  wahaniaethu,  trwy  ryw  ymresymiad 
manylaidd,  y  weithred  o  briodi  person  annuwiol,  oddiwrth 
ei  weithred  ef  o  briodi  y  wraig  hono.  Dichon  i  esiamplau 
mor  gyhoeddus  ddygwydd  weithiau  (ac  yn  wir  gwelais  rai 
felly  o  dan  fy  ngweinidogaeth  fy  hunan),  o  amddifadrwydd 
mor  llwyr  o  bob  teimlad  crefyddol,  a  phriodoldeb,  nes  y 
rhwymid  yr  eglwys  i  ddiarddel  yr  hwn  a  droseddai  fel  hyn 
bob  rheol  o'r  Ysgrythyr  a  gweddeidd-dra  cyffredinol.  Mewn 
amgylchiadau  o'r  natur  yma,  dylai  y  gweinidog  gyfryngu 
cyn  i'r  ymuniad  gymeryd  lle,  os  caiff  gyíieusdra  i  hyny.  Fe 
ddylai  ddangos  yr  anghysonder  o  hyn  yn  yr  aelod  eglwysig, 
a'r  perygl  anocheladwy  y  gosodai  yr  enaid  ynddo,  a'r  holl 

annedwyddwch  dirfawr  sydd  yn  dilyn  y  cyfiyw  gymdeith- 
asau  ;  a  phan  fo  yr  amgylchiad  mor  gyhoeddus  ag  a  nodwyd 
eisoes,  dyweded  yn  ddidderbyn  wyneb  y  tebygolrwydd  fydd 
iddo  gael  ei  ddiarddel  o'r  eglwys. 

III.  Fel  y  rhwystr  nesaf  i  ddifrifwch  mewn  crefydd,  gallwn 
nodi  yr  awydd  am  ddifyrwch  sydd  yn  hynodi  yr  oes  hon  yn 
fwy  na  llawer  a  fu  o'i  blaen.  Bu  gan  bob  oes  ei  ffynnonau 
o  bleserau,  a'i  dull  a?i  harferion  o  ddifyrwch,  i  ryddhau  y 
meddwl  oddiwrth  íiinder  a  lludded  pethau  pwysicach  bywyd. 
Nis  gellir  cadw  y  meddwl  dynol  ar  ei  lawn  waith  o  hyd,  ac 
nis  gall  y  galon  ymgynnal  dan  faich  gofalon,  heb  gael  gor- 
phwysdra  yn  awr  ac  yn  y  man ;  ac  ni  ddymunem  yspeilio  yr 
enaid  o'i  ychydig  ŵyliau,  na  chondemnio  ei  waith  yn  anghofìo 
ar  brydiau  ei  drallodion  bydol  yn  nghanol  golygfêydd  natur 
neu  bleserau  cylch  cymdeithasol,1  a  galw  ei  waith  yn  hyn 
yn  afresymol  ac  anghristionogol.  Y  mae  amser  i  chwerthin 
ac  amser  i  wylo.  Ac  fel  y  bo  gwareiddiad  yn  ennill  tir,  a'r 
gwybodaethau  a'r  celfyddydau  yn  ymledu,  y  mae  yn  fwy  na 
thebyg  y  bydd  i  ddyn  liosogi  ei  ddifyrwch  a'i  bleserau  di- 
niwed  yn  hytrach  na  cheisio  byw  heb  eu  mwynhau.  Ac  y 
mae  yn  rhaid  addef  fod  archwaeth  ddiweddar  yr  oes,  trwy 
ei  ddillynder,  wedi  diwreiddio  llawer  o  chwarëyddiaethau 
llygredig  a  ffol  yr  amser  gynt.  Y  mae  diwygiad  a  dyrchaf- 
iad  amlwg  yn  cymeryd  lle  yn  nifyrwch  dynion.  Ni  a  hyder- 
wn  fod  yr  archwaeth  isel  am  bleserau  creulonaidd  wedi  ei 
ddiwreiddio  gan  awyddfryd  am  ddifyrwch  mwy  gweddaidd 
yr  hwn  sydd  lawer  mwy  dynol  a  rhesymol,  os  nad  Cristion- 
ogol :  ac  yn  hyn  y  mae  moesau  yn  ennill  rhywbeth,  lle  nad 
yw  y  diwygiad  yn  cyrhaedd  hyd  at  grefydd.  Eto,  gellir  ym- 
holi  yn  ddifrifol  ai  nid  yw  yr  awyddfryd  am  bleserau  yn  tyfu 
yn  rhy  brysur,  ac  yn  addfedu  i  ryw  draserch  gormodol  am 
bleserau  daearol,  yn  mysg  profíeswyr  Cristionogol.  Ymhlith 
y  rhai  cyfoethog  sydd  yn  proffesu  crefydd,  y  mae  y  gwledd- 
oedd  yn  amlach  ac  yn  íwy  costfawr,  a'r  cwbl  er  mwyn  dangos 
balchder  y  gwahoddwr  a  phorthi  blysiau  y  gwahoddedigion. 
Coffâf  sylw  tra  nodedig  ar  hyn  sydd  yn  mywyd  Mr.  Scott 

1  Cyffyrddwyd  â  dau  neu  dri  o  nodiadau  y  bennod  hon  yn  y  gyfrol 
"  An  Eamest  Ministry  /'  ond  gan  eu  bod  yn  dwyn  perthynas  mwy 
uniongyrchol  â'r  gynnulleidfa,  nodir  hwynt  yma  hefyd. 

yr  esboniwr  enwog,  er  mwyn  dangos  yn  mha  oleuni  yr 
edrychai  y'gŵr  hynod  hwnw  ar  yr  hyn  a  nodir ;  ac  y  mae  yn 
wir  deilwng  o'i  goffàu  yn  aml. 

"  Am  beth  amser,  derbyniais  wahoddiadau  mynych  i  gyd- 
giniawa  â  rhai  yn  proffesu  crefydd,  a  chydsyniwn  â'r  gwa- 
hoddiad  ;  ond  anfynych  iawn  y  dychwelwn  o  honynt  heb  ryw 
anfoddlonrwydd  ac  hyd  yn  nod  cyhuddiadau  cydwybod.  Un 
diwrnod,  sef  gŵyl  genedigaeth  y  frenines,  cyfarfyddais  â 
chryn  nifer  o  gyfeillion,  a  rhai  gweinidogion  yn  eu  mysg,  yn 
nhŷ  masnachwr  lled  gyfoethog.  Yr  oedd  y  ciniaw  yn  hynod 
o  gostus  a  moethus,  ac  yn  cynnwys  holl  ddanteithion  y  tym» 
mor  hwnw.  Yr  oedd  sylwadau  digrifol  yn  cael  eu  gwneyd 
gan  hwn  a'r  llall ;  ac  un  gweinidog  enwog  a  ddywedodd,  '  Os 
awn  ymlaen  fel  hyn,  fe  rifir  y  gout  cyn  hir  ymhlith  breint- 
iau  yr  efengyl.'  Derbyniwyd  hyn  yn  eithaf  llawen  :  ond 
tua'r  hwyr,  cynnygiwyd  pwnc  i  sylw,  sef  y  prif  beryglon  yr 
oedd  crefydd  efengylaidd  yn  agored  iddynt  y  dyddiau  hyn ; 
a  phan  ddaeth  fy  nhro  innau  i  siarad,  mi  a  anturiais  ddy- 
wedyd  mai  gwaith  proffeswyr  crefydd  yn  cydymffurfio  â'r 
byd  hwn  yw  y  perygl  mwyaf  o'r  cwbl.  Yr  oedd  y  naill  beth 
yn  arwain  i'r  llall,  ac  nid  aeth  y  ciniaw  moethusawl  heibio 
heb  sylw  arno  genyf.  Mi  a  leferais  gyda'r  gocheliad  oedd 
yn  gydweddol  â'm  eydwybod,  a  sylwais  pa  mor  anghenrheid- 
iol  bynag  ydoedd  i  Gristionogion  mewn  sefyllfaoedd  cysur'us 
roi  ciniawau  gwych  a  chostfawr  i'w  perthynasau  a'u  cydnabod ; 
eto,  pan  y  cydgyfarfyddai  gweinidogion  yr  efengyl  a  Christ- 
ionogion,  fel  y  cyfryw,  nid  oedd  hyny  yn  gysorí  â'u  swydd 
a'u  proffes,  ond  dylid  eu  newid  am  wleddoedd  cynnilach,  a 
phorthiant  helaethach  y  tlodion,  yr  efryddion,  y  cloffion,  cCr 
deillion:  Luc  xiv.  12 — 14.  Efallai  fy  mod  yn  rhylym;  a 
gwnaed  amryw  sylwadau  gwrthwynebus  ar  y  pryd ;  ond  mi 
a  ddychwelais  adref  fel  un  wedi  taflu  baich  trwm  oddiar  ei 
ysgwyddau — gan  orfoleddu  yn  nhystiolaethfy  nghydwybod. 
Y  canlyniad  fu  fy  esgymuno  yn  ddystaw  o'r  cylch  hwnw.  Ni 
wahoddwyd  mo  honof  ond  unwaith  wedi  hyny  i  dŷ  y  gẃr 
boneddig  lle  y  bu  hyn ;  a'r  pryd  hwnw  nid  oedd  ond  dernyn 
o  gig  berwedig  yn  unig  i  giniawa  arno.  Yr  oedd  efe,  er 
hyny,  yn  ŵr  gwir  dduwiol,  ond  ei  fod  wedi  ei  gamarwam 
gan  esiamplau  a  defodau  niweidiol.  Bu  bob  amser  yn  gyf- 
eillgar  â  mi ;  ac  er  nas  gwelais  ef  am  rai  blyneddau,  gadawodd 

i  mi  ychydig  yn  ei  lythyr  cymun  wrth  farw."  Nid  oes  ond 
ychydig  nad  ydynt  o'r  farn  y  buasai  cerydd  Mr.  Scott  yn 
fwy  priodol  pe  rhoisai  ef  yn  fwy  cyfrinachol :  trwy  hyny 
buasai  yn  dangos  yr  un  ffyddlondeb,  heb  ddim  o'r  anfoes- 
garwch  ymddangosiadol  yn  mha  un  y  rhoddwyd  ef.  Eto 
mor  eglur  y  mae  yn  dangos  ei  olygiadau  clir  ef  ar  yr  hyn 
oedd  gywir,  tynerwch  ei  gydwybod  yn  cilio  oddiwrth  yr  hyn 
oedd  o'i  le,  a'i  ddewrder  moesol  yn  argyhoeddi  yr  hyn  a 
olygai  ef  yn  fai.  Beth  a  ddywedasai  Scott  pe  gwelsai  bro- 
ífeswr  crefydd  â  chanddo  ddeuddeg  ar  hugain  o  fathau  o 
winoedd  ar  ei  fwrdd  ar  yr  un  amser  î1 

1  Pa  bryd  y  daw  yr  amser  pan  y  bydd  ein  holl  weinidogion  a'n 
haelodau  eglwysig  yn  gyfFredinol  yn  dechreu  ymholi  ai  nid  buddiol 
fyddai  iddynt  lwyr  ymwrthod  â'r  arferiad  o'r  diodydd  meddwol,  os 
nad  er  eu  mwyn  eu  hunain  eto  er  mwyn  y  wlad  ?  Pan  feddyliom 
fod  hanner  y  gwallgofrwydd,  a  dwy  ran  o  dair  o'r  tlodi,  a  thair  ran 
o  bedair  o'r  troseddau,  yn  y  deyrnas  hon,  yn  cael  eu  hachosi  drwy 
feddwdod,  a  bod  mwy  na  thriugain  miliwn  o  bunnau  yn  cael  eu 
gwario  yn  flyneddol  am  ddiodydd  dinystriol — a  miliynau  yn  marw 
o  farwolaeth  y  meddwyn,  a  miloedd  o  aelodau  eglwysig  yn  cael  eu 
diarddel  bob  blwyddyn  o'r  frawdoliaeth  Gristionogol  am  feddwdod, 
a  bod  gan  holl  weinidogion  yr  efengyl  le  i  gwyno  o  herwydd  y 
rhwystr  y  mae  hwn  yn  ei  daflu  ar  ffordd  eu  defnyddioldeb — a  bod 
mwy  o  honynt  yn  cael  eu  gwarthruddo  drwy  hwn  na  thrwy  un 
ymarferiad  arall — ac,  yn  fÿr,  fod  mwy  o  drueni  a  throseddau  yn 
llifo  dros  y  wlad  o  'r  fíynnonell  hon,  ie,  heb  osod  erchylldod  rhyfel 
a  chaethwasanaeth  o'r  neilldu — a  bod  y  diodydd  meddwol  wedi  cael 
eu  condemnio  fel  diodydd  afreidiol,  a'u  cyfrif  fel  pethau  i  borthi 
blys  a  moethau,  a  hyny  gan  y  gwŷr  uchaf  eu  hawdurdod  fel 
meddygon — y  mae  yn  ddiammhau  yn  gweddu  i  bob  crefyddwr  ym- 
holi  ai  nid  yw  yn  perthyn  iddo  ef  ymwrthod  â'r  moethus-beth 
peryglus,  yn  gystal  er  mwyn  hunan-ddiogelwch  ag  er  lles  ei  gyd- 
ddynion.  Dywedai  Mr.  Sheriff  Alison,  fod  yn  Glasgow,  yn  y  fl. 
1840,  yn  nghanol  deng  mil  ar  hugain  o  dai,  dair  mil  ar  ddeg  yn 
gwerthu  y  diodydd  meddwol.  A  thystiai  yr  un  gŵr  boneddig,  fod  un 
filiwn  ac  wyth  can'  mil  o  alwyni  o  wirodydd  poethionyn  cael  eu  hyfed 
yn  y  ddinas  hòno  bob  blwyddyn,  yr  hyn  oedd  werth  un  fìliwn  a 
thri  chan'  mil  a  hanner  o  bunnau.  Nid  oes  yno  lai  na  deng  mil  ar 
hugain  o  ddynion  yn  myned  iV  gwelyau  yn  feddwon  b'ob  nos 
Sadwrn  ;  ac  y  mae  yno  ugain  mil  yn  cael  eu  traddodi  i  garchar  bob 
blwyddyn  o  herwydd  meddwdod,  o  ba  rai  y  mae  deng  mil  yn 
fenywod.  A  yw  Glasgow  yn  waeth  na  lleoedd  eraill  ?  Broffeswyr 
crefydd,  sylwch  ar  hyn  !  ac  oni  wnewch  críwi,  trwy  ymwrthod  â'ch 
dewis-beth,  roi  cynnorthwy  eich  esiampl  i  wrthsefyìl  yr  anghenfìl 

Ond  heblaw  y  ciniawau  a  soniwyd,  y  mae  arferiad  arall  yn 
ymdanu  yn  lled  gyffredin,  ae  sydd  yn  sicr  o  fod  yn  fagl  i 
Gristionogion  yr  oes  hon,  sef  cyfarfodydd  cyfeillgar  yn  yr 
hwyr,  lle  y  mae  yr  ieuanc  a'r  hen,  y  crefyddol  a'r  anghref- 
yddol,  yn  ymgymysgu,  ac  yn  ymddifyru  nid  yn  unig  âg 
offerynau  cerdd,  ond  hefyd  â  chaniadau  ac  â  dawns,  a  thraul 
fawr  yn  cael  ei  chymeryd,  a  phob  peth  yn  cael  eu  harddangos 
ynddynt  ond  ysbryd  a  naws  pleidiol  i  grefydd.  Difyrwch 
cyfeillgar  ydyw  yn  cael  ei  ddwyn  ymlaen  hyd  eithaf  cydym- 
ffurfìad  â'r  byd,  ac  yn  niweidiol  iawn  i  fywyd  ac  ysbrydol- 
rwydd  crefydd  yn  ein  heglwysi  Cristionogol.  A  Ue  nad  eir 
i'r  eithafìon  hyn,  y  mae  llawer  o  nosweithiau  y  gauaf  yn  cael 
eu  treulio  i  ddim  dyben  uwch  na  chwareu  ar  offer  cerdd,  a 
chanu,  cwbl  mor  groes  a  niweidiol  i  deimlad  a  diwygiad  cref- 
yddol. 

Yn  awr,  y  mae  yn  anhawdd  i  awn  penderfynu,  a  phrin  y 
cymer  neb  y  gorchwyl  arno,  pa  fath  gyfeillachau,  a  pha  nifer 
o  honynt,  sydd  yn  gydweddol  â  gwir  dduwioldeb,  fel  pan 
dorir  y  rheol  am  natur  a  nifer  y  cyfeillachau  hyn,  y  gellir 
ystyried  crefydd  y  cyfryw  un  yn  debyg  o  gael  neu  wedi  cael 
ei  hanafu.  Nis  gallwn  ni  roddi  ond  egwyddorion  cyffredinol, 
a  gadael  y  cymhwysiad  o  honynt  i  farn  pob  un  yn  bersonol. 

Y  mae  yn  ddiammhau  fod  rhai  dynion  o'r  fath  dduwioldeb 
cryf  a  gwreiddiol,  ac  archwaeth  grefyddol,  ac  ymarferiadau 
daionus,  fel  y  gallent  fyned  trwy  gylch  parhaus  o  ddifyrwch 
fel  heb  dderbyn  dim  niwed ;  yn  debyg  i  ddynion  o  gyfan- 
soddiad  cryf  ac  iechyd  diball,  yn  gallu  anadlu  awyr  afiach, 
neu  gymeryd  rhyw  fath  o  wenwyn,  heb  effeithio  dim  arnynt. 

Y  mae  prawf  nodedig  o  hyn  wedi  ei  gyhoeddi  yn  ddiweddar 
gan  Esgob  Rhydychain,  yn  Mywyd  Lady  Godolphin,  yr  hon 
a  gadwodd  nid  yn  unig  ei  phurdeb  personol,  ond  gradd  anar- 
ferol  o  dymherau  nefolaidd  ac  ysbrydol  yn  nghanol  llygr- 
edigaethau  didor  ac  aflendid  fìîaidd  llys  y  brenin  Siarl  II. 

hwn  o  ran  troseddau  a  thrueni  ?  Gan  ei  fod  yn  ngallu  yr  eglwys 
Gristionogol  i  wneyd  llawer  er  attal  y  drwg  sydd  yn  anfon  mwy  o 
ddynion  i"r  gwallgofdai — i'r  carcharau — i  alltudiaeth,  ac  i'r  crog- 
bren — a  mwy  o  gyrff  i'r  beddau,  ac  eneidiau  i  golledigaeth — na  dim 
aarall  a  ellid  ei  enwi,  onid  eu  dyledswydd  yw  ymafael  yn  eu  gwaith  ? 
A  all  yr  eglwys  fod  o  ddifrif  cyn  y  byddo  yn  barod  i  wneyd  yr 
aberth  hwn  ? 

Gyda  chyfeiriad  at  ba  unnid  oes  genym  ond  dywedyd,  "Pur 
yn  ddîau  yw  pob  peth  i'r  rhai  pur."  Ond  nid  yw  duwiol- 
frydedd  cyffredin  ein  hoes  ni  mor  gryf  ag  y  geill  ddal  pob 
math  o  glefyd  a  ymosoda  arno.  Y  mae  yr  awydd  hiraeth- 
ìawn  am  ddifyrwch  sydd  mewn  rhai  dynion  yn  dangos 
syrthni  a  marweidd-dra  yr  enaid.  Os  barnwn  oddiwrth  yr 
arddangosiadau  a  röir  o  wir  grefydd  yn  ngair  Duw,  ac  oddi- 
wrth  yr  egwyddorion  cyffredin  sydd  ynddynt,  yn  gystal  a'r  hyn 
a  goffëir  o  brofiadau  y  saint  a  geir  mewn  bywgrafíìadau  cref- 
yddol,  gellid  tybio  fod  y  gwir  Gristion  wedi  ei  godi  uwch- 
law  yr  holl  ffynnonau  hyn  o  fwynhad  ag  y  mae  pobl  y  byd 
yn  yfed  o  honynt.  Gellid  tybied  ei  fod  wedi  cael  gafael,  nid 
yn  unig  ar  rywbeth  yn  lle  y  pleserau  a  roes  i  fyny  pan  ddaeth 
yn  Gristion,  ond  hefyd  cyflawn  daledigaeth  am  danynt,  yn  y 
tangnefedd  sydd  uwchlaw  pob  deall,  ac  yn  y  llawenydd  an- 
nhraethadwy  a  gogoneddus,  ac  yn  y  gorfoledd  sydd  o'i  fewn 
yn  ngobaith  gogoniant  Duw ;  ac  y  buasai  efe  yn  ei  chyfrif 
yn  ddirmyg  ar  ei  freintiau  crefyddol  feddwl  fod  eisieu  rhyw 
beth  arall  i  wneyd  ei  ddedwyddwch  yn  gyfiawn ;  neu  pe  bu- 
asai  anghen  am  ychwaneg,  gallasai  gael  un  digonol  mewn 
difyrwch  iachusol  yn  nghanol  golygfeydd  natur,  yn  mhleser- 
au  gwybodaeth,  neu  mewn  gweithredoedd  o  gariad  a  chy- 
mwynasgarwch.  Y  mae  clywed  yr  holl  siarad  a  wneir  am 
yr  anghenrheidrwydd  am  wleddoedd,  a'r  anmhosiblrwydd  i 
ymddadflino  dan  lafur  parhaus  a  didor,  heb  gyfeillachau 
fel  hyn,  yn  swnio  yn  debyg  iawn  i  rai  yn  blino  fwyfwy  ar  iau 
Crist,  neu  yn  grwgnach  nad  oedd  paradwys  yr  eglwys  nemor 
gwrell  nag  anialwch  gwag  erchyll,  gan  sefyll  mewn  anghen  am 
addurniadau  o  ddyfais  ddaearol,  a  holl  drysorau  celfyddydau 
dynol,  i  beri  iddi  fod  yn  oddefol ;  neu  mewn  gwirionedd  rhaicl 
iddi  beidio  a  bod  ond  ychydig  gwell  na  pharadwys  ffyliaid 
er  boddio  y  Cristion  adfeiliedig.  Y  mae  yr  awydd  cyn- 
nyddol  sydd  am  ddifyrwch  yn  arddangos  iselder  crefydd,  ac 
yn  debyg  o'i  gwasgu  yn  iselach  fy th.  Hhan  o  broffes  y  Crist- 
ion  yw,  nad  yw  efe  mor  ddiwyd  a  dyfal  am  fod  yn  ddedwydd 
yn  y  byd  hwn,  ag  ydyw  ar  sicrhau  iddo  ei  hun  ddedwydd- 
wch  yn  y  nesaf ;  ei  fod  ef  yn  ymbarotöi  at  lawrenydd,  yn  hytr- 
ach  nag  yn  ei  fwynhau  yn  awr ;  ac  yn  foddlawn  ddigon  i 
roi  heibio  llawer  o  bethau  nad  yw  dynion  y  byd  yn  gwelecl 
niwed  ynddynt,  ac  nas  gallai  yntau  brofi  fod,  pe  gelwid  arno 

M 


162  Y   PETHAU   A   DUEDDANT 

i  hyny ;  ac  â  pha  rai  y  mae  yn  ewyllysgar  i  ymwrthod,  o 
herwydd  eu  bod  yn  debyg  o'i  ddenu  oddiwrrth  y  pleserau 
sydd  yn  ei  aros  yn  j  byd  tragywyddol,  at  ba  rai  y  dylai  efe 
ymbarotöi. 

IV.  Nid  yw  ysbryd  masnachol  y  dyddiau  hyn  yn  llai 
gwrthwynebol  i  broíiad  uchel  mewn  crefydd,  nag  ysbryd  di- 
fyrwch  ;  ac  y  mae  yr  un  mor  beryglus  hefyd,  o  herwydd  yr 
anmhosiblrwydd  i  osod  terfyn  o  fewn  pa  un  y  gellid  ymarfer 
âg  ef  yn  gyfreithlawn,  ac  oddi  allan  i  ba  un  y  byddid  yn 
troseddu  cyfraith  Duw.     Y  mae  ein  peryglon  mwyaf  yn  gor- 
wedd  yn  y  teimladau  neu  yr  amcanion  ag  sydd  yn  bechodau 
yn  unig  yn  ol  y  graddau  y  byddont  yn  gweithredu  neu  yr 
ymestynir  atynt,  er  na  byddant  yn  feius  ynddynt  eu  hunain — 
megys  cybydd-dod,  difyrwch  cnawdol,  a  sylw  gormodol  ar 
amgylchiadau  bywyd  :  y  mae  y  rhai  hyn  oll  yn    dechreu 
mewn  pethau  cyfreithlawn  ynddynt  eu  hunain,  ac  yn  dyfod 
yn  bechodau  yn  y  gormodedd  o  honynt.     Y  mae  llinell  y 
gwaharddiad  wedi  ei  thynu  mor  eglur  rhwng  anlladrwrydd, 
godineb,  celwydd,  a  lladrad,  a'r  hyn  sydd  gyfreithlawn,  fel  y 
gallwn  ganfod  ar  unwaith  pan  fyddom  yn  nesâu  i'r  tir  gwa- 
harddedig,  neu  wedi  rhoi  llam  i  mewn  iddo.     Ond  nis  gallwn 
ddyweyd  hyn  am  fydolrwydd.   Un  o  egwyddorion  greddfol  ein 
natur  yw  cariad  at  yr  hyn  a  all  dyn  ennill  a  phriodoli  iddo 
ei  hun  ;  y  mae  wedi  ei  blanu  gan  law  Duw,  ac  wedi  ei  fwr- 
iadu  i  fod   yn  wasanaethgar   i'r   dybenion  mwyaf  doeth  a 
chymwynasol.     Y  mae  holl  adeilad  cymdeithas  wedi  ei  syl- 
faenu  arno,   a'r  holl  gyfansoddiad  cymdeithasol  yn  cael  ei 
reoli  ganddo.     Gellir  dywedyd  mai  peth  o  osodiad  a  threfn- 
iad  Duw   yw  masnach ;  os  nad  yn  uniongyrchol,  eto  gan 
ddeddf  llafur,  o  dan  ba  un  y  gosodwyd  ni ;  ac  nis  gallwn 
wneyd  hebddo.     Ond  fel  pob  peth  da  arall,  gellir  ei  gam- 
arfer  a'i  wneyd  yn  beth  pechadurus.     Gall  daflu  dylanwad 
mor  llwyr  dros  y  meddwl  nes  ei  lyncu  iddo  ei  hun,  a  chau 
allan  bob  ystyriaeth  am  bethaa  eraill.      Ni   ddylem   byth 
anghofio  fod  y  rheol  yn  ein  rhwymo  ni  oll  i  "geisio  yn  gyntaf 
deyrnas  Dduw  a'i  gyfiawnder  ef,"  i   orchfygu  y  byd  trwy 
ffydd,  ac  i  osod  ein  serch  ar  bethau  sydd  uchod,  ac.  nid  ar  y 
pethau  sydd  ar  y  dclaear.     Y  mae  hyn  mor  wirioneddol  yn 
ddeddf  i  ni  yn  awr  ag  y  bu  i  neb  erioed ;  ac  nid  oes  dim 
gofal  am  bethau  gweleclíg  a  thymmorol,  na  dim  llafur  hyd 

yn  nod  am  ddarpar  pethau  gonest  yn  ngolwg  pob  dyn  (mwy  o 
lawer  pethau  moethus  ac  amrywiol  i  ni  ein  hunain),  a  ddichon 
ein  rhyddhau  ni  oddiwrth  y  rhwymedigaeth  sydd  arnom  i 
dalu  sylw  priodol  i  bethau  "anweledig  a  thragywyddol." 
Yn  awr,  ni  bu  erioed  oes  na  gwlad  yn  hanes  y  byd,  âg 
ysbryd  trafnidaeth  a  masnach  yn  fwy  bywiog  ynddynt  nag 
ydyw  yn  y  wlad  hon,  a'n  hoes  ni.  Hon  yw  y  wlad  fwyaf  ei 
thrafnidaeth,  ei  gweithfaoedd,  a'i  masnach,  nid  yn  unig  y 
sydd,  ond  a  fu  erioed.  Nid  oedd  Tyrus,  Carthage,  Phosnicia, 
a  Venice,  ond  pedleriaid  o'u  cymharu  â  Brydain.  Dyma 
"  farchnadfa  y  cenedloedd,"  a  phrif  faelfa  y  byd.  Y  mae  y 
cyfryw  ansawdd  ar  bethau  yn  effeithio  arnom  oll.  Nid  oes 
odid  neb  o  honom  mor  bell  oddiwrth  lanerch  y  bywiogrwydd 
hwn  fel  nad  yw  yn  teimlo  oddiwrth  y  cynhyrfiad  ac  yn  cyf- 
ranogi  o'r  ysbryd  hwn.  Y  mae  pawb  yn  ymwthio  i'r  ymry- 
sonfa  am  gyfoeth ;  a  phawb  yn  dysgwyl  ennill  gwobr  o  fwy 
neu  lai  gwerth.  Y  mae  addysg  dda  wedi  dyrchafu  rhai  o 
rodfêydd  isaf  bywyd,  a  chyfoeth  wedi  sugn-dynu  llawer  o'r 
rhodfêydd  uchaf,  yn  gydwastad  â  marsiandwyr  ein  gwlad  : 
tra  y  mae  y  boblogaeth,  feì  y  mae  yn  naturiol,  yn  cynnyddu 
o  hyd.  Beth  yw  y  canlyniad  ?  Yr  hyn  a  ellid  ddysgwyl — 
cydymrysoniad  dyfal  a  bywiog  am  fasnachaeth,  tuhwnt  i 
ddim  a  glywyd  am  dano.  Ymddengys  pob  galwedigaeth,  a 
phob  gorchwyl  a  swydd,  a  phob  cangen  o  law-weithyddiaeth 
neu  drafnidaeth,  fel  pe  baent  wedi  eu  gorlenwi,  nes  y  mae 
dynion  yn  mhob  man  yn  ymsangu  y  naill  ar  y  llall.  Sylwch 
ar  yr  hyn  sy'n  rhwym  o  ddilyn — y  mae  yr  amser  yn  cael  ei 
gymeryd  i  fyny  gymaint,  fel  mai  prin  y  gall  dynion  gael  awr 
mewn  wythnos  i  hunan-fyfyrdod,  darllen  yr  ysgrythyrau,  a 
gweddîo — y  mae  y  pen,  y  galon,  a'r  dwylaw,  mor  llawn  o 
bethau  bydol,  fel  nad  oes  ynddynt  le  i  Dduw,  Crist,  iach- 
awdwriaeth,  a  thragywyddoldeb — y  mae  y  cydymrysoniad 
masnachol  mor  gryf  ac  egr,  fel  y  methrir  dan  draed  yr  hyn 
sydd  wir,  gonest,  cyfiawn,  hawddgar,  a  chanmoladwy,  ac  yr 
anghofir  neu  y  dinystrir  pob  teimlad  cydwybodol,  yn  yr 
awyddfryd  i  ennill  masnach.  Os  bydd  yr  ymdrechiadau  hyn 
yn  llwyddiannus,  a  chyfoeth  yn  llifo  i  mewn,  a'r  masnachydd 
yn  codi  yn  gyflym  mewn  cyfrifoldeb ;  yna,  efallai,  y  dyfethir 
ef  gan  lwyddiant.  At  hyn  oll  hefyd,  y  fath  niwed  mawr  a 
achoswyd  gan   yr   anturiaethau  masnachol,    mor   debyg  i 

chwareu  damwain,  a  gyrhaeddasant  i'r  fath  wallgofrwydd 
gyda'r  ífyrdd  haiarn  yn  ddiweddar  yn  ein  gwlad.     Gymaint  o 
luoedd  a  neidiasant  i  lynclyn  dinystr,  sydd  yn  lledu  ei  safn 
yn  anferth  odditan  y  rhai  sydd  wedi  gosod  eu  calonau  ar 
ymgyfoethogi,  a  chyfarfod  yr  holl  chwantau  ynfyd  a  niweid- 
iol  sydd  yn  amgylchu   eu  llwybrau.      Y  mae  crefydd  yn 
syrthio  yn  beth  dify  wyd,  salw,  a  diíias  yn  nghanol  y  cynhyrf- 
iad  a  achosir  gan  y  fath  negeseuon.     Prin  y  mae  y  Sabboth 
yn  cyíiawni  dyben  ei  osodiad  fel  adeg  o  lonyddwch  a  gor- 
phwysdra,  wedi  ei  estyn  i  ni  i  liniaru  ein  hawydd  am  gyf- 
oeth,  ac  i  lacâu  am  ychydig  y  gadwen  sydd  yn  rhwymo  dyn 
wrth  y  ddaear :   a  threulir  ef  mewn  anesmwythdra  parod  i 
ddywedyd — "Pa   bryd    yr    êl    heibio,   fel   y   prynom  ac  y 
gwerthom,  ac  yr  ennillom."     Pa  lesâd  a  wna  pregethau  i'r 
rhai  y  mae  eu  calonau  a'u  meddyliau  wedi  eu  llwyr  lyncu 
gan  eu  hanturiaethau  a'u  gweithrediadau  masnachol?     Ac 
nid  yw  llais  y  weddi  sydd  yn  eu  galw  i  wyddfod  Duw  yn  eu 
galw  hwy  oddiwrth  eu  bydolrwydd.     Gwnant  dŷ  eu  Tad  yn 
dŷ  marchnad,  a'r  Sanctaidd  Sancteiddiolaf  yn  lle  marsiand- 
iaeth.     Bydd  yr  un  mor  resymol  i  chwi  ddysgwyl  gweled 
haid  o  chwareuy/yr  yn  rhoi  y  cardiau  o'u  dwylaw,  a'r  chwareu 
eto  heb  ei  benderfynu,  a  gwrandaw  yn  ddifrifol  ar  bregeth 
rîeu  weddi,  a  chael  gan  rai  Cristionogion  ymuno  gyda  pharch 
yn  addoliadau  y  Sabboth,  neu  wrandaw  gyda  dyfalwch  ar 
lais  y  pregethwr.     Y  mae  ysbryd  y  fasnach  a  ddygir  fel  hyn 
ymlaen  yn  llethu  yr  oll  o  grefydd  a  adewir,  ac  yn  rhwystro  i 
ddim  ílaguro  a  tharddu  o  newydd. 

Ymcldengys  mai  prif  wrthddrych  bywyd  y  Cristionogion 
proífesedig  sydd  yn  y  cyfryw  gyüeusderau  yw  myned  yn  gyf- 
oethog.  Nid  yw  yn  ymddangos  mai  eu  hamcan  penaf  yw 
gogoneddu  Duw  a'i  íwynhau  ef  am  byth,  yn  ogymaint  a 
pherchenogi  a  mwynhau  y  byd.  Cyfoeth  yw  canolbwynt  eu 
dymuniadau,  a'r  pegwn  at  ba  un  y  mae  eu  hewyllysiau  yn 
cadw  yr  un  cyfeiriad  parhaus.  Cynnifer  o'r  rhai  sydd  yn 
enwi  enw  Crist,  ac  yn  ei  addef  ef  fel  eu  holl  iachawdwriaeth 
a'u  dymuniad,  sydd  er  hyny  "  yn  gosod  eu  gobaith  mewn 
aur,  ac  yn  dywedyd  wrth  aur  coeth,  Fy  ymddiried  wyt." 
Yr  Arglwydd  Jehofah  yw  Duw  eu  credo,  ond  mammon  yw 
duw  eu  calonau.  Rhan  o  un  diwrnod  yn  unig  a  brofìesir 
ganddynt  i  addoli  yn  nghysegr  crefydd — y  chwe'  diwrnod 


I   NYCHU   DIFRIFWCH.  165 

eraill  y  maent  yn  addolwyr  gwresog  ar  dduw  cyfoeth.  0  î 
broíFeswyr  Cristionogol !  yr  ysbryd  bydol  hwn  sydd  yn  deifìo 
eich  gobeithion — yn  oeri  crefydd  hyd  ei  chalon — yn  gwywo 
eich  grasusau — yn  gwenwyno  eich  cysuron — ac  yn  anafu  ciod 
teyrnas  eich  Gwaredwr !  Tra  y  bo  yr  ysbryd  hwn  yn  ym- 
ledu  dros  holl  bobl  proífesedig  yr  Argìwydd,  nid  yn  unig 
bydd  crefydd  fywiol  yn  isel  iawn,  ond  pery  felly  hefyd.  Pa 
fodd  y  gellir  dysgwyl  yn  amgen  na  bod  yr  eglwys  yn  ym- 
ddangos  wedi  ei  gorchuddio  gan  lwch  y  ddaear,  a'i  hyspeilìo 
o'i  gogoniant  nefolaidd,  tra  y  mae  can  lleied  yn  wyio  o 
herwydd  trychineb  Jerusalem,  yn  ymgais  am  ei  llwyddiant, 
yn  teimlo  o  herwydd  ei  gwarth,  ac  yn  eiddigus  am  ei  han- 
rhydedd.  Am  hyny,  cofìwn  yn  wastadol,  yn  y  wlad  a'r  oes 
hon,  fod  masnach  yn  ymryson  â  chrefydd  am  lywodraeth 
gyífredinol  ar  feddyliau,  calonau,  a  chydwybodau  dynion,  ac 
yn  ol  pob  ymddangosiad  presennoi,  nid  bychan  yw  y  perygì 
ì  fasnach  fuddygoliaethu.  Gristionogion,  cymerwch  rybudd! 
V.  Ymhlith  y  rhwystrau  i  ysbryd  crefydd  ddifrifol,  rhaid 
crybwyll  hefyd,  y  cynhyrfiad  gwladwriaethol  (poliíical  excite- 
ment)  sydd  yn  ymledu  mor  eang  dros  y  wlad  er  pan  bassiwyd 
Ysgrif  y  Diwygiad  Seneddol,  a  dyddymiad  cyfreithiau  yn 
erbyn  Ymneilldüwyr.  Yr  oedd  y  ddau  fesur  hyn  yn  uniawn 
a  chyfìawn ;  ac  nis  gall  yr  hyn  sydd  yn  ei  le  yn  wìadol  fod 
o'i  le  yn  foesol:  ni  fu  iddynt  ond  caniatâu  iawnderau  na 
allesid  eu  nacâu  yn  gyfiawn,  ac  unioni  camwri  ag  oedd  nid 
yn  unig  yn  diraddio  y  rhai  oedd  dano,  ond  yn  waradwydd  ar 
y  rhai  oedd  yn  ei  osod  arnynt ;  a  thrwy  hyny  sychwyd  ymaith 
y  nodau  duon  a  fuont  cyhyd  yn  anurddo  ffurflywodraeth 
Brydain,  ac  yn  llychwino  dalenau  hanesyddiaeth  ein  gwlad. 
Ar  yr  un  pryd,  dug  y  cyfnewidiadau  mawrion  hyn  Gristion- 
ogion  proffesedig  i  beryglon  newyddion,  a  gosodwyd  eu 
crefydd  yn  agored  i  enbydrwydd  anadnabyddus  iddynt  o'r 
blaen,  gan  beri  fod  mwy  o  anghenrhaid  nag  erioed  i  roi  mwy 
o  fywiogrwydd  i'r  ffydd  hòno  sydd  yn  gorchfygu  y  byd. 
Rhwydd  yr  addefir  eto,  fel  y  gwnaed  fil  o  weithiau  o'r 
blaen,  nad  ydym,  wrth  wisgo  y  Cristion,  yn  dyosg  y  dines- 
ydd;  ac  nadydymyn  ymadael  â'r  byd  yn  hollol  wrth  fyned  i 
mewn  i'r  eglwys.  Y  mae  perthynas  agos  rhwng  rhyddid 
crefyddol  a  llwyddiant  crefydd,  canys  nis  gall  rhyddid  y 
Cristion  fod  heb  ryddid  y  dyn ;  ac  y  mae  sefydlogrwydd  a 

chyrmydd  teyrnas  y  Gwaredwr  yn  cael  effeithio  arnynt  i 
gryn  raddau  gan  drefniadau  cyfreithiol.  Wrth  hyn  y  mae 
yn  ymddangos  nad  yw  yn  bosibl  pe  byddai  yn  iawn,  nac  yn 
iawn  pe  byddai  yn  bosibl,  i  Gristionogion  proffesedig  roddi 
heibio  yn  llwyr  ymyraeth  âg  achosion  gwladwriaethol.  Eto, 
rhaid  addef  fod  eisieu  mwy  o  lawer  o  fywyd  ffydd  nag  a 
gafwyd  hyd  yn  hyn,  yn  ol  pob  ymddangosiad,  i  wrthsefyll  y 
dylanwad  niweidiol  ag  sydd  yn  dyfod  oddiwrth  hyn  ar 
ysbryd  crefydd ;  a'r  canlyniad  fu  lawer  tro  cyn  hyn,  ei  gweled 
yn  dychwelyd  o'r  ymrysonfa  wedi  ei  gorchuddio  gan  y  llwch 
a'i  gwanhau  yn  yr  ymdrech. 

Yn  y  cyfryw  amserau  ag  yr  oedd  ymdrech  poeth  yn  erbyn 
gormes  a  Phabyddiaeth  yn  nyddiau  y  breninoedd  a  elwid  y 
Stuarts,  pan  oedd  pob  peth  anwyl  gan  ryddid  a  chrefydd 
mewn  perygl,  yr  oedd  gwladwyr  a  gwroniaid  y  dyddiau 
hyny  yn  parotöi  eu  hunain  i'r  senedd  a'r  gwersyll  trwy 
ymarferiadau  crefyddol  yr  ystafell  ddirgel — yn  porthi  fíiam 
eu  dewrder  â  chynnud  eu  duwioldeb — yn  teimlo  fod  yn 
rhaid  iddynt  fod  yn  saint  mewn  trefn  i  fod  yn  wladgarwyr — 
ac  yn  dysgwyl  am  nerth  i  drechu  dyn  yn  ol  y  nerth  ag 
oedd  ynddynt  i  ymdrechu  â  Duw.  Priodol  y  gellir  dywedyd 
am  danynt  hwy,  nad  crefydd  wladwriaethol  oedd  ganddynt, 
ond  fod  eu  gwladyddiaeth  yn  grefyddol.  Yr  oedd  pob  dim 
a  wnelent  wedi  ei  gysegru  trwy  air  Duw  a  gweddi.  Yr 
oeddynt  yn  feius  mewn  rhai  pethau  a  wnaent,  ac  yn  annoeth 
mewn  rhai  pethau  a  ddywedent ;  eto  yr  oedd  hyn  oll  yn  ol 
cyfarwyddyd  eu  cydwybod,  er  mai  un  wedi  ei  chamarwain 
ydoedd.  Nid  oes  ammheuaeth  nad  oedd  rhagrithwyr  yn  eu 
plith,  canys  prin  yr  oedd  yn  bosibl  na  fyddai  rhywrai  yn 
rhyfeddu  ac  yn  efelychu  y  rhinweddau  dysglaer  ag  oedd  gan 
rai  o  honynt,  er  na  fyddai  ganddynt  ddigon  o  ras  i  fod  yn 
ganlynwyr  didwyll  iddynt ;  ac  y  mae  yn  ddilys  i  ymadrodd- 
ion  a  gweithredoedd  lledchwithig  niweidio  eu  duwiolfrydedd ; 
eto  ni  bu  i'r  anurddiadau  hyn  guddio  eu  hysbrydoedd  gwrol. 
Y  mae  yn  gyffelyb  i  hyn  yn  ein  hymdrechiadau  ninnau  am 
wrthddrychau  o  bwys,  ond  nid  morbwysig  a'r  eiddynt  hwy? 
Onid  ydym  ninnau  yn  llawn  o  wres  y  cynhyrfiad  gwladol, 
heb  deimlo  yr  anghenrheidrwydd  am  grefydd  bersonol  ?  A 
ydym  ni  yn  proíì  yr  eisieu  am  fedydd  yr  Ysbryd  o'r  newydd 
i'n  parotöi  i  ymrysoniadau  gwladol,  ac  a  ydym  ni  yn  ymar- 

weddu  fel  rhai  yn  gwybod  fod  yn  rhaid  i  ni  o'r  newydd 
wisgo  am  danom  holl  arfogaeth  Duw  cyn  myned  i  frwydr  y 
pleidiau  ymrysonawl  ?  A  ydym  ni  wedi  troi  ein  gwladydd- 
iaeth  yn  grefyddol,  yn  lle  gwneyd  ein  crefydd  yn  wladydd- 
ol  ?  Pan  y  mae  ein  gweinidogion  yn  ymyraeth  yn  y  pethau 
hyn,  a  ymbarotoant  hwy  at  hyny  trwy  gymundeb  â  Duw ; 
ac  a  ydyw  ein  seneddwyr,  cyn  eistedd  yn  y  man  y  ífurfìr  y  cyf- 
reithiau,  a'n  swyddogion  dinasol  a'n  henuriaid  cyn  myned  i 
mewn  i'r  llŷs  dinasol,  yn  ymgadarnhau  trwy  ympryd  a  gweddi 
gydag  ysbryd  crefydd  ?  Oni  fu  i  ni  yn  y  gwrthwyneb  golli 
mewn  crefydd  yr  hyn  a  ennillasom  mewn  rhyddid,  a  theimlo 
6(  nerthoedd  y  byd  a  ddaw  "  yn  gwanychu  yn  eu  dylanwad 
arnom  yn  ol  y  fantais  a  gawsom  i  drin  pethau  y  byd  sydd 
yr  awr  hon  ?  Oni  buom  ni,  fel  Ymneilldüwyr,  yn  rhy  bry- 
derus  am  ein  dylanwrad  gwladol  ?  neu  o  leiaf,  oni  bu  i  ni, 
wrth  geisio  mwyhau  hwn,  golli  peth  o'r  dylanwad  rhagorach, 
er  cadw  pa  un  y  dylasem  fod  yn  ddiwyd  a  dyfal  iawn? 
Hwyrach  y  gellir  tybio  mai  hwn  yw  dydd  y  írwydr  am 
egwyddorion  mawrion — diwygiad  llawer  camwri — ac  ym- 
rysoniad  am  iawnderau  wedi  eu  colli,  a  ífurfiad  cyfansoddiad 
gwladol  doeth,  cyfiawn,  a  pharhaus — ac  er  y  dichon  i  dduw- 
iolfrydedd  tebyg  i  eiddo  saint  a  seraphiaid  ddyoddef  yn  yr 
ymrysoniad,  y  daw  yr  amser  cyn  hir,  pan,  wedi  cyrhaedd 
tangnefedd  anrhydeddus,  y  caiíf  eistedd  i  lawr  yn  nghanol 
yr  yspail  a  ennillodd  i  wellâu  ei  chlwyfau  ac  adnewyddu  ei 
nerth.  Mi  a  ddymunwn  mai  felly  y  bo :  ond  beth  os  bydd 
iddi,  wrth  anturio  mor  bell  i  boethder  y  frwydr,  dderbyn 
clwyfau  anfeddyginiaethol,  a  syrthio  i  gyflwr  o  ddideimlad- 
rwydd,  o'r  hwn  na  bydd  yn  hawdd  ei  hiachau  !  Gan  hyny, 
yr  hyn  wyf  yn  ei  ddywedyd  yw  hyn — sef,  os  rhaid  i  ni  ym- 
drin  â  phethau  gwladyddol  (ac  y  mae  yn  wir  fod  ynrhaid  i  ni 
hefyd  i  ryw  raddau)  na  fydded  i  ni  chwerthin  am  ben  yr  hyn 
a  elwir  yn  ofnau  gwangalon,  dychryn  ofergoelus,  cwynfan- 
iad  annewr,  y  rhai  a  fyn  ddwyn  ar  gof  i  ni  fod  amser  o 
gynhyrfiad  gwladol  yn  llawn  o  bethau  ag  sydd  yn  gosod  yr 
hyn  oll  sydd  fywiol  mewn  duwioldeb  yn  y  peryglon  mwyaf, 
yn  diífodd  íîlam  crefydd  yn  yr  enaid,  ac  yn  tueddu  i  lethu 
crefydd  yn  ein  heglwysi. 

Ond  y  mae  cynhyrfiadau  eraill,  ag  sydd  yn  dyfod  yn  fwy 
o  fewn  cylch  gweithgarwch  crefyddol,   yn  erbyn  pa  rai  y 

dylem  fod  ar  ein  gwyliadwriaeth.  Byddai  yn  dda  i  ni  gofío 
fod  gwir  grefydd,  bob  amser,  o  dymher  ddigyffro,  lariaidd, 
a  gwastad,  hyd  yn  nod  yn  nghanol  ei  gweithrediadau  mwyaf 
bywiog  a  thanllyd.  Y  mae  yn  debyg  i'w  Hawdur  Dwyfol, 
am  ba  un  y  dywedir,  "  Ni  waedda,  ac  ni  ddyrchafa,  ac  ni 
phair  glywed  ei  lef  yn  yr  heol ;"  y  mae  yn  hoff  o  dawelwch 
yr  ystafell  ddirgel,  ac  yn  blodeuo  yn  nystawrwydd  myfyrdod ; 
at  ba  rai  y  mae  yn  chwanegu  pleserau  heddychol  y  cysegr, 
a  difyrwch  tawel  a  dengar  cymundeb  y  saint.  Nis  gall  fyw, 
a  thyfu,  a  blodeuo,  yn  nghanol  cynhwrf  parhaus.  Y  mae 
bob  amsermewn  sefyllfa  berygìus,  mewn  awyr  rhy  aflonydd, 
ac  mewn  elfen  anghydweddol  â'i  natur,  pan  y  byddo  dyled- 
swyddau  cyhoeddus,  o  ba  natur  bynag,  yn  cael  ymroddi 
cymaint  iddynt  fel  ag  i  esgeuluso  dyledswyddau  yr  ystafell 
ddirgel  a'r  cysegr.  Y  mae  amserau  yn  bod  pan  y  bydd  raid 
iddi  ddyfod  allan  o'i  dirgelfa,  ac  ymgymysgu  yn  y  cyffro  a'r 
cynhwrf.  Y  mae  amgylchiadau  pan  y  rhaid  iddi  ymuno  â'r 
dorf,  a  pheri  clywed  ei  llais,  nid  yn  unig  yn  cael  ei  ddwyn 
ar  awelon  barn  a  theimlad  y  cyffredin,  ond  hefyd  yn  cryf  hâu 
y  llais  hwnw.  Eto  ni  ddylai  hyn  fod  yn  gyífredin,  ond  yn 
achlysurol.  Os  edrychwn  yn  ol  ar  y  pethau  pwysig  a  fu  yn 
galw  ar  i  Gristionogion  proffesedig  ddyfod  allan  i  ganol  y 
cynhwrf  yn  nghorff  yr  hanner  neu  y  chwarter  canrif  diweddaf, 
pa  faint  o  bynciau  o  natur  gyhoeddus  a  gawn  yn  llenwi  ein 
hystyriaethau,  ein  teimladau,  a'u  hymegnîon.  Y  fath  ym- 
drech  a  wnaethom,  ac  yn  mysg  pa  fath  luoedd  yr  ymgasgl- 
asom,  ac  i'r  fath  benboethnì  y  gweithiwyd  ni,  i  symud 
ymaith  j  gwarthnod  dwfn  hwnw  ar  hanes  ein  gwlad — y 
felldith  drom  hòno  ar  ddynoliaeth,  a'r  gwaradwydd  hynod 
ar  ein  proffes  Gristionogol — sef  caethfasnach  a  chaethwasan- 
aeth.  Yr  ydym  wedi  byw  yn  ddiweddar  yn  nghanol  elfenau 
cynhyrfus  iawn,  trwy  ymryson  yn  erbyn  y  gwahanol  gynllun- 
iau  o  addysg  wladol,  am  ein  bod  yn  eu  golygu  yn  wrthwyn- 
ebol  i'n  rhyddid  ni  fel  Ymneilldüwyr,  ac  yn  elyniaethol  i 
annibyniaeth  y  trigolion.  Y  mae  pethau  eraill  hefyd  yn 
tueddu  yn  fawr  i  gynhyrfu  eglwys  Crist,  na  raid  i  ni  eu 
henwi  yn  awr.  Ond  yr  hyn  sydd  i'w  synu  ato,  ac  i  fod  yn 
ddiolchgar  am  dano,  yw,  fod  cymaint  o  grefydd  bersonol  yn 
parhau,  wrth  ystyried  pob  peth.  Eto  y  mae  yn  gweddu  i  ni 
gofio,  gan  fod  yr  elfenau  hyn  yn  anghydweddol  â'i  natur,  fod 

anghen  am  wyliadwriaethbarhaus,pryderwch  mawr,  a  gweddi 
ddifrifol,  na  byddo  i'r  eglwys  golli  ei  hysbrydolrwydd  wrth 
ymryson  ac  ymdrechu  am  wrthddrychau  pwysig  eraill. 

VI.  Fe  ddichon  hyd  yn  nod  i'r  ysbryd  o  eiddigedd  sanct- 
aidd  ag  sydd  mor  fywiog  a  gweithgar— yr  hwn  y w  gogoniant 
yr  eglwys  yn  yr  oes  hon,  a  gobaith  y  byd,  ac  un  o  arwyddion 
dysgleiriaf  yr  amseroedd,  a  cholli  yr  hwn  fyddai  yn  ddigon 
o  destun  i  beri  i'r  nefoedd  ymwisgo  â  sachlian,  a'r  ddaear  â 
galarwisg — fe  ddichon  i  hwnw,  meddaf,  droi  yn  fagl  ac  yn 
niwed  i  grefydd  bersonol.  Dylem  fod  yn  ofalus  iawn  nad 
ellir  dwyn  y  cyhuddiad  hwnw  yn  ein  herbyn  ninnau,  tra 
buom  yn  cadw  gwinllanoedd  eraill  ein  gwinllan  ein  hun  nis 
cadwasom ;  a  darfod  cadw  ein  zel  yn  fywiog,  nid  gan  ein 
crefydd  ond  ar  draul  ein  crefydd ;  ac  nad  y w  ein  gwresog- 
rwydd,  fel  ymweithiad  bywydol  a  naturiol  y  pren  yn  bwrw 
allan  gangenau,  a  dail,  a  ífrwythau,  ond  rhyw  dyfìant  an- 
naturiol  yn  hysbyddu  y  nodd  iddo  ei  hun,  ac  yn  yspeilio 
maeth  y  ffrwyth  priodoL  Oes  y  cymdeithasau  yw  ein  hoes 
ni — cyfnod  ffurfio  cyfeillachau — dydd  yr  areithfwrdd,  y 
cyfarfod  cyhoeddus,  yr  areithiwr  hyawdl,  yr  araeth  fedrus, 
a'r  papyrleni  hysbysiadol.  Udgenir  udgyrn?  a  gwneir  ar- 
ddangosiad  ysplenydd  o  bob  peth — nid  yn  unig  o  gyfarfodydd 
ein  Cymdeithasau  Biblaidd  a  Chenadol,  ond  ein  gwasanaeth 
wrth  ordeinio  gweinidogion,  a  gynnelid  gynt  mor  dawel  a 
difrifol :  a  rhaid  hyd  yn  nod  i  destunau  ein  pregethau — 
gwirioneddau  pwysicaf  ein  crefydd — gael  eu  harddangos  ar 
bapyrau  mawrion  ar  hyd  y  muriau  mewn  llythyrenau  amlwg, 
yn  fin-fin  â  hysbysiadau  am  ryw  chwarëyddiaeth  a  gyflawnir 
gan  chwareuwr  campus,  neu  gydgân  beroriaethol  gan  gan- 
wyr  nodedig,  neu  ddarlithiau  gan  athronwyr  teithiol,  neu 
ryw  orchestion  corfforol  ar  gefnau  meirch.  Cynhwrf,  cyffro, 
a  chyhoeddusrwydd  yw  pob  peth ;  ac  y  mae  crefydd  yn  un 
testun  i  hyn  ymhlith  pethau  eraill.  Y  mae  yn  ddiammhau 
fod  peth  o  hyn  yn  ddigon  priodol,  ac  nas  gellid  ac  na  ddylid 
gwneyd  hebddo ;  ond  eto,  ar  y  llaw  arall,  y  mae  llawer  o 
hono  yn  groes  i  fawredd,  a  heddychlonrwydd,  a  sancteidd- 
rwydd  gwir  grefydd.  Y  mae  gormod  o  debygrwydd  yn  ein 
gorchwylion  crefyddol  i  weithrediadau  chwarëyddol — i  waith 
y  papyrau  newyddion  yn  arganmawl  nwyddau  rhy w  fasnach- 
wr  swnfawr  ac  ymwthgar — ac  i  gastiau  crach-feddygon  a 

thwyllwyr  i  ddenu  arian.  Ystyriwn  gymaint  a  ddyoddefa 
ysbryd  gwir  grefyddol,  ac  anadliadau  dyrchafedig,  nefolaidd, 
a  defosionol  y  galon  newydd  oddiwrth  hyn  oll:  y  modd 
y  llygrir  gwir  dduwioldeb,  ac  y  tröir  ef  i  beth  yn  ceisio 
newydd-deb  ac  yn  hoffi  rhyfeddodau ;  a'r  modd  y  diffoddir 
y  íîlam  grefyddol,  neu  y  newidir  hi  i  dânau  o  gylch  pa  rai 
y  dawnsia  y  plant  dan  chwareu. 

A'r  manau  hyny  lle  nad  yw  pethau  fel  hyn,  nad  oes  dim 
ynddynt  ond  cyfarfodydd  cyhoeddus  y  naill  ar  ol  y  llall,  eto 
oni  allant  hwy  hyd  yn  nod  fod  yn  foddion  i  dynu  y  sylw  oddiar 
grefydd  bersonol,  ac  weithiau  mewn  llawer  o  amgylchiadau 
ddyfod  i  gymeryd  lle  y  grefydd  hòno  ?  Y  mae  cyfarfodydd 
cyhoeddus,  a  phenderfyniadau,  ac  areithiau,  i  bob  peth — a 
rhaid  i  ni  eu  cael,  a  bod  yn  ddiolchgar  am  danynt,  cyhyd  ag 
y  dygwn  ymlaen  y  gwaith  mawr  o  efengyleiddio  y  byd  yn  y 
du]l  hwn.  Ond  cymerwn  ofal — ie  gofal  pryderus,  efìro,  a 
llawn  o  weddi,  na  byddo  i'r  pethau  hyn  effeithio  gau- 
ddylanwad  arnom,  trwy  greu  archwaeth  at  gyfíro  a  chyn- 
hyrfìad,  ag  a  wna  y  moddion  gras  cyífredin,  a'r  cyflawniadau 
Sabbothawl,  yn  ddiflas,  difywyd,  a  diysbryd — a  thrwy  daflu 
rhyw  ysgafnder  dros  ein  holl  grefydd,  a'n  denu  allan  o'n 
hystafelloedd  dirgel,  a'n  gwneyd  yn  debyg  i  rai  ag  y  dywedir 
am  danynt,  na  wyddant  nemawr  am  eu  cartref  gan  y  trigant 
beunyddallan  o  hono;  a'n  gwneuthur  yn  ymwthgar  a  gwag- 
ogoneddgar,  yn  lle  yn  ostyngedig  a  thawel — trwy  anmharu 
gwyleidd-dra  ein  hieuenctyd,  y  rhai  a  ddygir  mor  foreuol  i 
sylw  a  gweithrediad — trwy  lygru  purdeb  ein  dybenion  gan 
y  cyhoeddusrwydd  a  röir  i  enwau  a  chyfroddion  arianoL — 
trwy  lwyr  ddifa  yr  amser  a  ddylid  ei  dreulio  mewn  gweddi 
ddirgel,  a  darllen  yr  ysgrythyrau,  a  myfyrdod — mewn  gair, 
trwy  droi  ein  holl  grefydd  i  ryw  fywiogrwydd  swnfawr 
ynghylch  crefydd. 

VII.  Gwneir  y  perygl  a  ddangosir  yma  yn  fwy  yn  ein 
dyddiau  ni,  gan  y  ddyfais  ddiweddar  sydd  mor  gyffredin 
o  gyfarfodydd  cymdeithasgar,  megys  cyfarfodydd  tê.  Yr 
oedd  ein  tadau  yn  hollol  anadnabyddus  o'r  dull  hwn  o 
ymgyfeillachu,  ac  felly  ninnau  hyd  o  fewn  ychydig  fìyneddau; 
ond  erbyn  hyn  y  maent  yn  mysg  defodau  arferedig  yr  oes, 
ac  mor  gyflredin,  a  chymaint  o  alw  am  danynt,  nes  ydyw 
llawer  o  gynnulleidfaoedd  wedi  ceisio  llestri  cyfaddas  iddynt. 

Ac  er  fod  cydgorfforiad  y  gwleddoedd  cymdeithasol  hyn  â 
materion  crefyddol  yn  fwy  cyffredinol  ymhlith  yr  Ymneilldü- 
wyr,  nid  yw  wedi  ei  gau  i  fyny  yn  hollol  yn  eu  mysg  hwy;  o 
herwydd  y  mae  rhai  personiaid  yn  Eglwys  Loegr  yn  gwneuth- 
ur  defnydd  o  honynt. 

Nid  oes  ond  ychydig-bethau  yn  mysg  arferion  yr  oes  hon 
yn  galw  mwy  am  wyliadwriaeth,  a  rhybudd,  ac  arolygiaeth 
y  gweinidogion  Cristionogol  a'r  eglwysi,  na'r  gwleddoedd 
crefyddol  a  chymdeithasol  hyn.  Ni  ddichon  fod  dim  niwed 
i  Gristionogion  fwyta  ac  yfed  gyda'u  gilydd,  yn  enwedig  pan 
na  bo  dim  yn  y  wledd  yn  fwy  costus,  meddwol,  na  moethus 
na  thê,  a  bara  ac  ymenyn,  neu  deisenau  melusion.  Nid  oes 
dim  ammheuaeth  nad  oedd  gan  y  Cristionogion  cyntefìg  eu 
prydau  cymdeithasol,  ac  mai  at  yr  agapce,  neu  gariad- 
wleddoedd,  hyn  y  mae  Judas  yn  cyfeirio,  pan  y  dywed,  "  Y 
rhai  hyn  sydd  frychau  yn  eich  cariad-wleddoedd  chwi."  O'r 
arferiad  o  gydwledda  fel  hyn,  y  rhai  a  wnaed  yn  ychwaneg- 
iadau  at  Swper  yr  Arglwydd,  y  tarddodd  y  llygredigaethau 
y  sonir  am  danynt  yn  yr  epistol  cyntaf  at  y  Corinthiaid.  Yr 
oedd  yr  arferiad  o  gydfwyta  ac  yfed,  er  cynnal  undeb  a 
chariad,  yn  parhau  yn  yr  eglwysi  boreuol,  hyd  oni  cham- 
arferwyd  hwy  i  ddybenion  cnawdol,  fel  y  bu  i  gymanfa 
Laodicea,  yn  y  bedwaredd  ganrif,  wahardd  bwyta  ac  yfed, 
neu  daenu  byrddau  yn  nhŷ  Dduw. 

Dichon  y  tybir  mai  ychydig  o  le  sydd  i  ofhi  y  bydd  i'r 
arferiad  diweddar  o  gyfarfodydd  i  yfed  tê  fyth  gael  eu 
camarfer  fel  hyn ;  eto  dylem  gofìo  nad  oedd  yr  holl  lygred- 
igaethau  a  ymddangosasant  o  bryd  i  bryd  yn  yr  eglwys,  ar 
y  cyntaf  ond  fel  gronyn  o  had  mwstard ;  ond  wedi  ei  hau 
mewn  tir  cydnaws  â'i  natur,  ac  unwaith  íiaendarddu,  er  yn 
ddirgel,  yn  cynnyddu  yn  gyflym  i'w  gyflawn  nerth  a'i  daldra. 
Nid  at  yr  hyn  a  ddichon  y  cyfarfodydd  yma  fod,  pe  newidid 
y  cyfarfod  tê  i  swper,  yr  wyf  yn  cyfeirio,  ond  at  y  peth  ydynt 
yn  awr.  Mi  a  fûm  mewn  rhai  o  honynt,  lle  yr  archollwyd, 
nid  yn  unig  fy  archwaeth  fel  dyn,  ond  fy  nheimladau  fel 
Cristion.  Mi  a  welais  dŷ  Dduw  wedi  ei  droi  yn  debyg  iawn 
i  le  o  ddifyrwch  cyffredin :  mewn  un  o'r  cyfarfodydd  hyn,  mi 
a  welais  weinidogion  syml,  a  diaconiaid,  ac  aelodau  yr  eglwys 
Gristionogol  yn  ymgymysgu  â  phroffeswyr  a  rhai  dibroffes, 
gwŷr  ieuainc  a  gwyryfon,  bechgyn  a  genethod,  yn  nghanol 

su  swnfawr,  ar  fin,  efallai,  weithiau  ymdori  yn  llawenydd 
afreolus.  Mi  a  welais  ferched  ieuainc  o  amgylchiadau  isel 
wedi  ymwisgo  fel  boneddigesau,  yn  gwibio  o  amgylch  gyda 
llanciau  ieuainc — mewn  gair,  digrifwch,  llawenydd,  a  hoender, 
oedd  y  cyfan  oll ;  a  hyn,  efallai,  mewn  cysylltiad  â  rhyw 
wrthddrych  crefyddol— cylchwyl  fiyneddol  agoriad  rhyw 
gapel  i  addoli  Duw,  neu  osodiad  gweinidog  i  weinidogaethu 
yn  y  lle.  Efallai  y  dywed  rhy wun  fy  mod  yn  tynu  anferthlun 
o'r  cyfryw  gyfarfodydd.  Ond  yr  wyf  yn  gwybod  nad  wyf 
yn  myned  dros  ben  y  gwirionedd,  a  gallaf  apelio  at  lawer  o'm 
brodyr  a  welsant  er  eu  goíid  yr  un  pethau. 

Y  mae  math  arall  o  gyfarfodydd  a  gynnelir  yn  benaf  yn 
nhrefydd  Lloegr,  a'r  Ysgotland,  ac  a  elwir  soìrées,  y  rhai,  er 
eu  bod  efallai  yn  llai  niweidiol  i  ysbryd  crefydd  na'r  cyfar- 
fodydd  a  soniwyd,  y  mae  yn  anghenrheidiol  dyweyd  gair  yn 
eu  cylch,  yn  enwedig  pan  y  cynnelir  hwy  mewn  cysylltiad  â 
chrefydd,  rhag  y  bydd  iddynt  ddirywio  i  fath  o  ddifyrwch 
daearol,  tuedd  yr  hwn  fydd  difa  crefydd,  a  dystrywio  y 
difyrwch  meddwl  sydd  yn  perthyn  iddi.  Mi  a  wn  mai  an- 
hawdd  yw  profì  trwy  ymresymiad  fod  y  pethau  hyn  o'u  lle, 
ac  nid  wyf  am  geisio  haeru  eu  bod ;  ond  gan  eu  bod  yn  un 
o  ddefodau  ac  arferion  cynnyddol  yr  oes,  ac  yn  agored  i 
gael  eu  camarfer,  naill  ai  trwy  eu  cynnal  yn  rhy  aml  neu 
raewn  ysbryd  o  fydolrwydd,  yr  wyf  yn  barnu  y  dylai  eglwys 
Crist — ac  iddi  hi  yr  wyf  fi  yn  ysgrifenu — gael  ei  gosod  ar  ei 
gwyliadwriaeth,  a'i  galw  i  ysbryd  o  ddyfalwch  sanctaidd. 
Mi  a  wn  fod  crefydd  yn  bleidiol  i'r  hyn  oll  sydd  gymdeith- 
asol,  siriol,  a  llawn  chwaeth ;  o  herwydd  nid  oes  dim  yn  fwy 
felly  na  chrefydd,  ac  y  mae  'r  nef  yn  llawn  o  honynt.  Ar  yr 
un  pryd,  nid  yw  crefydd  yn  cael  ei  hynodi  yn  llai  gan  ddifr- 
ifoldeb  dwys  a  sancteiddrwydd  nag  ydyw  gan  lawenydd.  Y 
mae  yn  cysylltu  ein  henaid  â  Duw,  ac  iachawdwriaeth,  y 
nef,  a  thragywyddoldeb — ymladdfa  enaid  ydyw,  yn  ymdrechu 
hardd-deg  ymdrech  y  ífydd,  ac  yn  cymeryd  gafael  yn  y  bywyd 
tragywyddol — ing  dirboenus  ysbryd  wedi  ei  eni  o  Dduw,  yn 
ceisio  ymgyrhaedd  am  lawenydd  y  nef — parotoad  enaid  an- 
farwol  ydyw  i  weled  gogoniant  Duw  a'r  Oen — gan  hyny,  fe 
ddylai  ein  holl  bleserau  a'n  hyfrydwch  fod  mewn  perffaith 
gydgordiad  â  hi.  Pan  y  dywedwn  weithiau,  fel  y  gallwn 
mewn  gwirionedd, 

"  Ni  threfhwyd  crefydd  bur  i  wneyd 
Ein  hoff  bleserau  'n  llai," 

ar  yr  un  pryd  dylem  gofio  ei  bod  yn  gosod  llawer  o  bleserau 
y  byd  o'r  neilltu  fel  rhai  islaw  ein  sylw,  os  nad  niweidiol  i'n 
henw  da ;  a  hyny  trwy  gyflwyno  i  ni  rai  mwy  rhagorol,  y 
cyfryw  ag  a  bâr  i  ni  yn  naturiol  ddigon  ymwrthod  â'r  defnyn 
er  mwyn  y  ffynnon,  a  rhoi  heibio  y  ganwyll  pan  welom  yr 
haul.  Nid  oes  eisieu  i  ni  ond  ystyried  beth  yw  crefydd,  ac 
at  ba  beth  y  mae  yn  ein  galw,  a  pha  beth  y  mae  yn  ei  ofyn 
genym,  ac  yn  ein  harwain  ato,  ac  yn  ein  parotoi  icldo,  er  cael 
gweled  ar  unwaith,  a  theimlo  fel  trwy  anian-reddf  sanctaidcl, 
pa  fath  bleserau  i'w  ceisio,  ac  â  pha  rai  i  ymwrthod.  Efallai 
y  gofynir,  a  fynwn  ni  Iwyr  ddifocli  y  cyfarfoclycld  i  yfed  tê,  a'r 
soirêes,  a'r  cyfryw  bethau  ?  Atebaf,  na  fynaf.  Gallant  fod 
yn  foddion  i  uno  llawer  o  addysg  a  diwygiacl  ysbrydol  gyda 
chymaint  a  hyny  o  fwynhad  diniwed  a  chymdeithasol.  Öncl 
er  hyny,  mi  a'u  gwyliwn  hwy  yn  ddyfal,  gan  gwbl  gredu  y 
gallant  dori  allan  yn  bethau  niweidioì.  Myfì  a  attaliwn  eu 
twf,  fel  na  ddeuent  yn  rhy  fynych  a  dibwys ;  a  lle  y  bo  amcan 
crefyddol  icldynt,  mi  a  ofalwn  ar  iddynt  gael  eu  dwyn  ymlaen 
mewn  ysbryd  crefyddol.  Mi  a  adawn  i  grefydd  a'i  holl  sh> 
ioldeb,  ond  eto  gyda'i  holl  ddifrifwch  a'i  sancteiddrwydd, 
lywyddu  yr  olygfa,  a  chyfranu  ei  dylanwad  bendigaid  i  bob 
enaid.  Os  bydd  yno,  fel  arferol,  rai  dibroffes  ac  annuwiol  yn 
bresennol,  myfi  a  ddangoswn  iddynt  mor  ddedwydd  yw  Crist- 
ionogion,  nid  yn  unig  trwy  drosglwyddo  pleserau  y  byd  i 
gylch  cymdeithasol  y  gwaredigion,  ond  hefyd  trwy  dynu 
i  lawr  bleserau  y  nef  i'r  eglwys  ar  y  ddaear.  Nid  y  ffordd 
i  ennill  yr  annuwiol  at  grefydd  yw  dangos  mai  eiddo  i  ni  yw 
ei  bleserau  ef,  ond  fod  ein  pleserau  ni  yn  llawer  uwch  na 
dim  a  brofodd  efe  erioed.  Pe  byddai  y  Cristion  yn  iawn 
cldirnadu  ei  ragorfreintiau,  efe  a  fyddai  yn  gynllun  o  law- 
enydd  ynddo  ei  hun,  ac  yn  fynegfys  yn  dangos  y  ffordd  i 
ddedwyddwch  i  eraill. 

Da  fyddai  i'r  gweinidog  fod  yn  bresennol  yn  mhob  cyfar- 
fod  i  yfed  tê  sl  gynnelir  gan  unrhyw  ddosbarth  o'i  braidd, 
fel  y  gallai  roi  attalfa  ar  bob  ysgafnder  anweddus  ar  ei 
ymddangosiad  cyntaf,  a  chynnal  cydymddyddan  synwyrol, 
crefyddol,  ac  adeiladol.  Y  mae  eisieu  ei  bresennoldeb  a'i 
ddylanwad  yn   enwedigol  yn  nghyfarfodydd  athrawon   yr 

Ysgol  Sabbothol,  nid  yn  unig  er  peri  iddynt  deimlo  mai  efe 
yw  eu  prif  arolygwr  ac  athraw  yr  athrawon,  ond  i  rwystro 
yr  ysgafnder  ond  odid  a  dorai  allan  mewn  llawer  amgylch- 
iad.  A  gallai  y  gweinidog  hefyd,  gyda  llawer  o  briodoldeb 
a  budd,  gynnal  y  cyfryw  gyfarfodydd  yn  achlysurol  gydag 
aelodau  ei  eglwys,  a  thrwy  hyny  beri  cynnydd  ar  undeb  a 
chariad  yr  eglwys  at  eu  gilydd,  a'u  hymlyniad  wrtho  yntau. 
Yr  wyf  yn  ymarfer  â  hyn  fy  hunan.  Y  mae  yr  eglwys  sydd 
dan  fy  ngofal  yn  lliosog — yn  cynnwys  agos  i  naw  cant  o 
aelodau,  ac  yn  daenedig  ar  hyd  y  dref  boblog  yma  [Birming- 
ham]  ;  ac  y  mae  y  llafur  sydd  yn  gorphwys  arnaf,  yn  gysyllt- 
iol  â'm  brodyr,  mor  fawr,  fel  nas  gallaf  gymeryd  arnaf 
gyflawni  holl  waith  y  weinidogaeth :  ac  er  mwyn  ceisio 
gwneyd  y  diífyg  hwn  i  fyny,  hyd  y  mae  ynof,  byddaf  yn 
gwahodd  yr  aelodau  yn  ddosbarthiadau  i  gydyfed  tê  â  mi 
yn  yr  adeilad  wrth  y  capel,  pryd  y  byddaf  yn  ymddyddan 
ychydig  â  phob  un  ar  ei  ben  ei  hun,  gan  gydaddoli  â  hwy 
yn  y  diwedd.  Yn  y  cyfryw  gyfarfodydd,  nid  oes  dim  yn 
dygwydd  ond  yr  hjn  sydd  sobr  a  difrifol — y  mäe  y  cyfan  yn 
syml,  siriol,  ac  adeiladol ;  ac  wedi  ei  sancteiddio  trwy  air 
Duw  a  gweddi. 

Gan  hyny,  y  mae  amcan  y  sylwadau  hyn  i'w  weled  yn 
amlwg,  sef  rhoi  attalfa  ar  y  duedd  sydd  mewn  rhai  o  arferion 
diweddar  yr  oes  i  leihau  symlrwydd,  i  ladd  difrifwch,  allwyr 
gyfnewid  natur  gwir  grefydd — i  anmharu  urddas,  ac  iselu 
ysbrydolrwydd,  a  rhwystro  defnyddioldeb  proífeswyr  crefydd 
— a  thrwy  hyny,  gwneyd  aelodau  yr  eglwys  yn  fydol  yn  Ue 
gwneyd  pobl  y  byd  yn  grefyddol. 

VIII.  Ond  efallai  nad  oes  dim  mor  eífeithiol  i  ladd  ysbryd 
duwioldeb  difrifol,  a'i  gadw  yn  isel  wrth  y  llawr,  na'r  cyfeil- 
iornadau  hyny  ynghylch  ei  natur,  a'r  gwyrdroi  ar  yr  egwydd- 
orion  a'r  fteithiau  sydd  yn  gysylltiedig  â  hi,  yr  ymddifyra 
cynnifer  o  broífeswyr  ynddo.  Nyni  a  enwn  ychydig  o 
honynt. 

Onid  yw  yn  amlwg  iawn  fod  llawer  yn  ymfoddloni  ar 
addef  fod  anghen  am  ddifrifoldeb,  heb  unwaith  geisio  ei 
feddiannu  eu  hunain,  a  thrwy  hyn  y  maent  yn  rhoi  eu  cred 
a'u  haddefiad  am  anghenrheidrwydd  y  peth,  yn  lle  ymegnîo 
am  gael  y  peth  hwnw  eu  hunain  ?  Os  dechreuwn  ymddyddan 
á  phroffeswr  oeraidd  a  chlauar,  a  dangos  iddo  mor  anghyson 

yw  y  fath  grefydd  ddifywyd  a'r  eiddo  ef,  a'r  anghenrheid- 
rwydd  anhebgo-rol  am  fwy  o  ymroddiad ;  efe  a  addef  y  cwbl, 
ac  a  ddyry  ben  ar  yr  ymddyddan,  ac  a  deiíi  y  pwnc  o'r 
neilldu,  ac  a  ysgoa  yr  argraff  a'r  argyhoeddiad  a  ddilyna 
hyny,  trwy  ei  gydsyniad  parod.  Ac  fel  hyn  y  mae  nerth  y 
gwdrionedd  pwysig  o'i  fod  ef  mewn  sefyllfa  beryglus  yn  cael 
ei  ddinystrio,  yn  ol  pob  ymdclangosiad,  trwy  ei  gydsyniad 
esmwyth,  a'i  addeíiad  anwrthwynebol  ef.  Byddai  yn  well, 
ie  yn  well  o  lawer,  pe  gwadai  y  proífeswyr  clauar  hyn  yr 
anghenrheidrwydd  am  ddifrifwch  mwy  mewn  meddwl, 
teimlad,  a  gweithrediad,  fel  y  gellid  ymresymu  ac  ymddadleu 
â  hwy,  a'u  gweithio  i  feddwl  trwy  rym  rheswm,  ac  i  deimlo 
trwy  nerth  darluniad.  Ond  pan  yr  addeíir  yn  rhwydd  fel 
hyn,  heb  ddangos  dim  gwrthwynebiad,  dadl,  nac  ammheuaeth, 
nid  yw  y  darluniad  cryfaf  ond  yn  ei  adael  i  fyned  i  mewn  i 
orwedd  ar  y  glustog  ac  i  syrthio  i  drymgwsg. 

Ac  yna  y  mae  cymhwysiad  y  pwnc  at  gynnifer,  os  nad  at 
bawb,  yn  achos  arall  i  rai  personau  ymysgoi  oddiwrtho. 
Dyna  yw  y  meddwl  dirgel,  "  Nid  yw  yn  perthyn  mwy  i  mi 
nag  i'r  holl  filoedd  hyn  o  broffeswyr  crefydd."  Y  mae  y 
pwys  mawr  sydd  ynddo  yn  ei  berthynas  âg  un  yn  ymgolli 
yn  y  drychfeddwl  am  y  lliaws  y  mae  yn  perthyn  iddynt. 
Y  mae  rhyw  deimlad  difeddwl  yn  bod,  fel  pe  byddai 
awdurdod  a  phwysigrwydd  un  cynghor  a  rhybudd  mawr  i 
ddifrifwch  wedi  ei  ddosranu  i  ddarnau  bychain  aneirif,  heb 
ddim  llawrer  o  rym  mewn  un  o  honynt.  Mor  garedig  a  gos- 
tyngedig  y  mae  pob  un  yn  barod  i  addef  nad  yw  ei  enaid  ef 
yn  fwy  ei  bwys  nag  eneicliau  ei  gydfarwolion !  Eto,  wrth 
gymeryd  golwg  arall  ar  y  pwnc,  nid  yw  mor  garedig  ychwaith ; 
canys  mewn  rhyw  ífordd  ddirgelaidd  y  mae  yn  taflu  y  bai  ar 
y  gweddill  o  cldynolryw — os  yw  efe  yn  ddisylw  o'r  pethau 
pwysicaf  sydd  yn  perthyn  iddo  ei  hun,  "  y  maent  hwythau 
dan  yr  un  rhwymedigaeth ;  yn  eu  dull  o  addef  hyn  yn 
weithredol,  hwynthwy  yw  fy  nghynllun  i ;  a  hwy  sydcl  yn  fy 
nghadw  i  lawr  yn  gydwastad  â  hwy.  Pe  edrychent  hwy  yn 
ddyfalach  at  y  rhanau  o'r  pethau  pwysig  sydd  yn  perthyn 
iddynt,  efallai  y  gwnawn  ninnau  felly  hefyd.  Dychymyga 
un  weithiau  beth  a  allasai  yr  effeithiau  fod,  pe  buasai  ein 
CrewT  Penargrwyddiaethol  wedi  neillduo  ond  ychydig 
ddynion,  un  yma  ac  acw,  i  barhad  tragywyddol,  neu  o  leiaf 

heb  ei  ddadguddio  i  neb  ond  iddynt  hwy.  Nis  gall  un  lai 
na  thybio  na  byddent  bob  awr  yn  ymdeimlo  dan  syniadau 
o'u  sefyllfa  fawreddig  ac  ofnadwy !  Ond  paham  y  teimlir  ef 
yn  un  llai  mawreddig  ac  ofnadwy  o  herwydd  fod  y  lleill  o 
ddynolryw  ynddo  hefyd  ?  Onid  yw  pob  un,  ar  ei  ben  ei  hun, 
yn  sefyll  yn  holl  fawredd  y  sefyllfa  hon,  ac  yn  ei  chyfrifol- 
deb  a'i  pheryglon,  mor  anymddibynol  a  phe  na  byddai  neb 
arall  ynddo  ond  efe  ?  Pa  fodd  y  dichon  fod  yn  llai  pwysig 
iddo  ef  na  phe  buasai  ynddo  ar  ei  ben  ei  hun  ?  Ni  bydd 
fod  iddynt  hwy  golli  bywyd  tragywyddol  yn  peri  na  bydd 
iddo  ef  ei  golli  iddo  ei  hun.  Os  cyll  efe  ef,  caiíf  deimlo  nad 
hwy  a'i  collasant  drosto.  Efe  a  ddylai,  gan  hyny,  gofìo  yn 
ddibaid  mai  arno  ef  y  gorphwysa,  ac  arno  ef  yn  bersonol,  yn 
annibynol  ar  bawb  eraill,  holl  bwysigrwydd  y  gwaith  mawr 
hwn." 

Y  mae  Foster,  yn  ei  ddarlith  ar  "  Ddifrifolrwydd  mewn 
Crefydd,"  o  ba  un  y  cymerwyd  y  dyfyn-nodiad  uchod,  yn  nodi 
rhyw  au-bethau  eraill  ag  y  mae  dynion  yn  eu  twyllo  eu 
hunain  â  hwynt  fel  esgusion  dros  glauarineb  mewn  crefydd ; 
megys  camddefnyddio  y  gwirionedd,  oddiwrth  fod  gwrth- 
ddrychau  ein  ffydd  yn  anweledig,  ac  o  analluogrwydd  ein 
cynneddfau  i'w  hamgyffred — addef  rhwymedigaethau  crefydd 
ar  ein  bywyd  yn  yr  oll  o  hono,  heb  wneyd  iddynt  effeithio  ar 
bob  rhan  o  hono  yn  neillduol — a  rhyw  hunan-sicrwydd 
gwenieithus  (wedi  ei  sylfaenu  nas  gall  dyn  ddyweyd  ar  ba 
beth)  y  bydd  iddo  rywbryd  a  rhyw  ffordd  ddyfod  yn  well : 
math  o  hyder  ofergoelus,  wedi  ei  gynhyrfu  gan  ryw  ddygwydd- 
iad  hynod,  y  bydd  iddo  eto  gael  ei  ddiwygio,  er  na  bydd  efe 
ar  y  pryd  yn  gwneyd  un  egni  na  phenderfyniad  at  hyny. 

Nid  oes  dim  mor  niweidiol  i  grefydd  fywiol  yn  mysg  ei  phro- 
ffeswyr  na'r  dybiaeth  fod  crefydd  i'w  golygu  yn  fwy  fel  cyflwr 
sefydlog  na  chynnyddol :  pwynt  i'w  gyrhaedd,  yn  hytrach  na 
gorchwyl  i'w  ddilyn  yn  barhaus.  Y  mae  yn  bob  un  o'r  ddau ; 
ond  un  golygiad  yn  unig  a  gymerir  gan  lawer  o  ddynion. 
Y  mae  cyfìawnhad  yn  ein  dwyn  ni  igyflwr  o  gymeradwyaeth 
gyda  Duw,  ac  adenedigaeth  i  gyflwr  o  fywyd  sanctaidd ;  ac 
aelodaeth  i  gyflwr  o  gymundeb  â'r  eglwys — ond  yn  ychwan- 
egol  at  hyn  y  mae  y  cynnydd  mewn  sancteiddrwydd — y  myned 
ymlaen  hyd  bei*ffeithrwydd.  Y  mae  yn  ymddangos  i  mi  yn 
dra  thebyg  ddarfod  i  lawer  o'n  gweinidogion  efengylaidd,  yn 

anfwriadol  ac  yn  ddifeddwl  roi  cefnogaeth  i'r  golygiad  cyf- 
eiliornus  hwn  (oblegid  hannerog  yw)  trwy  sylwi  yn  unig  ar 
y  cyfnewidiad  o  sefyllfa  o  farwolaeth  i  sefyllfa  o  fywyd.  Hwy 
a  ddangosant  fod  dyn,  yn  ei  waith  yn  derbyn  yr  efengyl,  yn 
y  fan  yn  cael  ei  newid  o  ran  ei  agwedd  foesol,  a'i  sefyllfa 
foesol  hefyd.  O'r  pryd  hwnw  y  mae  yn  dyfod  yn  ddyn  arall, 
a'i  sefyllfa  neu  ei  gyflwr  yn  cael  ei  newid — y  mae  yn  myned 
trwodd  o  farwolaeth  i  fywyd.  Ond  eto  y  mae  y  sefyllfa  hon 
yn  dyfod  i'r  golwg  trwy  gynnydd  graddol  yr  egwyddor 
newydd.  Nid  yn  unig  y  mae  efe  i  gael  ei  eni,  ond  y  mae  i 
gynnyddu  hefyd.  Twyll-resymeg  hollol  yw  casglu  fod  cyn- 
nydd  pryd  na  allwn  sicr  benderfynu  yr  enedigaeth;  y  mae  yn 
fwy  diogel  casglu  yr  enedigaeth  oddiwrth  y  cynnydd.  Y 
mae  y  Bibl  yn  arddangos  bywyd  y  Cristion  trwy  bethau  yn 
cynnwys  tŵf  a  chynnydd:  "Llwybr  y  cyfiawn  sydd  fel  y 
goleuni,  yr  hwn  a  lewyrcha  fwyfwy  hyd  ganol  dydd."  Gwelir 
yn  gyntaf  y  baban,  wedi  hyny  y  gŵr  ieuanc,  yna  yr  hynaf- 
gŵr  yn  Nghrist.  Hefyd,  yn  gyntaf  yr  eginyn,  wedi  hyny  y 
dywysen,  ac  yna  yr  ŷd  yn  llawn  yn  y  dywysen.  Yr  ydym  i 
gynnyddu  fwyfwy  mewn  gwybodaeth,  a  ífydd,  a  phob  sanct- 
eiddrwydd.  Nid  yw  yr  ysgrythyrau  byth  heb  gadw  yn  ein 
golwg  y  meddwl  am  fyned  rhagom  yn  barhaus. 

Ond  y  mae  hyn  agos  a  llithro  yn  ddisylw  gan  liaws  mawr 
o  Gristionogion  proffesedig ;  eu  dychymyg  hwy  yw  cyrhaedd 
cyflwr  o  gyfiawnhad  ac  adenedigaeth,  ac  wedi  cyrhaedd 
hyny  y  maent  yn  foddlawn.  Yma  y  maent  yn  ymlonyddu. 
Tybiant  eu  bod  wedi  dianc  oddiar  ffordd  y  dymhestl,  a  chyr- 
haedd  y  làn  yn  ddiogel;  ac  yno  y  safantgan  ymorfoleddu  yn 
eu  gwaredigaeth,  heb  ymdrechu  am  fyned  i  mewn  i'r  wlad  a 
gyrhaeddasant,  a'i  meddiannu  hi.  Eu  teimlad  yw,  "  Yr  wyf 
fì  wedi  fy  nhroi  a'm  dychwelyd,  a'm  derbyn  i'r  eglwys :"  ac 
yma  y  maent  yn  aros.  Y  mae  eu  pryderwch  yn  dechreu 
lleihau  o'r  pryd  y  derbyniwyd  hwy  i  gymundeb :  o'r  amser 
hwnw  y  maent  yn  dechreu  suddo  i  ymlonyddwch  y  rhai  sydd 
yn  "esmwyth  arnynt  yn  Sion" — y  maent  wedi  derbyn  eu 
hysgrif-dyst  o  grefydd  bersonol,  ac  am  hyny  y  maent  yn 
dawel.  Nid  oes  ynddynt  bryderwch  mawr  am  gynnyddu 
mewn  gras,  na  myned  rhagddynt  mewn  bywyd  duwiol,  na 
chyrhaedd  profiadau  newyddion  mewn  sancteiddrwydd.  Pe 
canfyddech  hwy  yn  mhen  deg  neu  ugain  mlynedd  o'r  pryd 

y  gwnaethant  broíFes  gyntaf,  caech  afael  arnynt  yn  y  man  j 
gadawsoch  hw)oit,  neu  hwyrach  wedi  ymadael  â'u  cariad 
cyntaf.  Yr  oedd  rhyw  fath  o  ysgogiad  yn  eu  crefydd,  ond 
yr  oedd  fel  un  yn  troi  yn  yr  un  man,  heb  byth  symud  ymlaen: 
y  mae  yn  troi  ar  golyn  ac  nid  ar  olwynion ;  ac  os  ar  olwyn- 
ion,  y  maent  yn  myned  amgylch  ogylch  ac  nid  ar  linell  syth 
ymlaen.  Eto,  y  fath  foddion  gwerthfawr  a  gawsant  tuag  at 
gynnyddu,  y  Sabbothau  toreithiog  a  dreuliasant,  y  pregethau 
a  glywsant,  a'r  llyfrau  a  ddarllenasant.  Er  hyny,  y  mae  eu 
tymherau  heb  eu  llywodraethu,  eu  llygredigaethau  heb  eu 
marweiddio,  a'u  grasusau  mor  wywedig  ag  oeddynt  ar  y 
cyntaf.  Nid  oes  dim  ysgolêigion  yn  dysgu  can  lleied  a'r  rhai 
a  ddysgir  yn  ysgol  Iesu  Grist,  ac  nid  oes  yn  un  man  gymaint 
o  addysg  a  dysgyblaeth  yn  cael  ei  dreulio  yn  ofer,  na  chyn- 
nydd  mor  anhawdd  i'w  ganfod  ag  yw  yma.  Pa  fodd  y  mae 
hyn  yn  bod  ?  Dim  ond  o  herwydd  fod  y  personau  hyn  yn 
byw  yn  y  camolygiad  niweidiol  o'u  bod  wecü  newid  cyfiwr ; 
wedi  cael  hyd  i'r  pwynt  i  sefyll  wrtho  yn  lle  y  pwynt  i  gy- 
chwyn  oddiwrtho ;  ac  wedi  ennill  iddynt  eu  hunain  yr  hyn  a 
wna  bryderwch  a  chynnydd  yn  ddianghenrhaid.  Nid  ydynt 
yn  addef  hyn  yn  weithredol  ar  air  nac  ar  feddwl,  ond  dyma 
yw  gweithrediadau  dirgelaidd  eu  meddyliau  yn  ddiarwybod 
iddynt  eu  hunain. 

Yn  nesaf  at  hyn  hefyd  yw  y  camarferiad  a  wneir  o'r  gwir- 
ionedd-galarus  hwnw,  nad  oes  dim  perífeithrwydd  ar  y  ddaear ; 
fel  pe  dylai  hyn  ein  cymmodi  â  phob  math  a  graddau  o 
«wmherffeithderau.  Y  mae  yn  syn,  ac  i  raddau  yn  boenusr 
sylwi  â  pha  fath  ddiofalwch,  o'r  bron  yr  hunanfoddhâd,  j 
sonir  am  hyn  gan  rai  dynion,  fel  pe  byddai  yn  dda  ganddynt 
gael  hug  ac  esgus  dros  eu  holl  ífaeleddau.  O  dan  yr  esgus 
nad  oes  dim  perífeithrwydd  yn  gyrhaeddadwy,  y  cyflawnant 
bethau  a  lanwai  â  braw  y  Cristion  tyner  galon,  a'r  proffeswr 
â  chydwybod  deimladwy.  Y  maent  yn  anghofio  nlai  gor- 
chymyn  Duw  yw  iddynt  "  berffeithio  sancteiddrwydd  yn  ofn 
yr  Arglwydd ;"  "  ymestyn  hyd  at  berffeithrwydd ;"  a  "  bod 
yn  berffaith ;"  ac  nad  yw  yr  hwn  sydd  heb  ddymuno  bod  yn 
berffaith,  yn  ymgeisio  at  hyny,  nac  yn  galaru  o  herwydd  ei 
anmherffeithderau,  nac  yn  gwneyd  ei  oreu  i  symud  ymaith 
gymaint  o  honynt  ag  sydd  bosibl ;  ac  y  mae  yn  arddangos 
ar  unwaith  galon  heb  ei  darostwng  i  awdurdod  Crist.    Dyma 

yw  gwir  ddifrifwch  mewn  duwioldeb,  sef  dymuniadau  gwresog 
a  llafurus  am  gyrhaedd  perffaith  gydymffurfîad  âg  ewyllys 
dadguddiedig  Duw.  Nis  gall  yr  hwn  sydd  yn  llawn  o'r 
meddwl  yma  oddef  dim  anmherffeithiau,  ond  y  mae  ynddo 
ddymuniadau  didwyll  am  ddarganfod  ei  holl  feiau ;  y  mae 
yn  chwilio  ei  galon,  ac  yn  deisyf  ar  Dduw  ei  chwilio  hefyd, 
fel  y  gallo  gael  gafael  arnynt  a'u  troi  allan.  Y  mae  yn 
deall  fod  llawenydd  y  nef  i  raddau  mawr  yn  tarddu  oddiar 
berffeithrwydd  sancteiddrwydd ;  ac  y  mae  yn  chwennychu 
dyfod  mor  agos  i'rnef  ar  y  ddaear  ag  y  mae  yn  ddichonadwy 
iddo,  trwy  ymestyn  mor  agos  ag  y  mae  modd  at  berffeith- 
rwydd  sancteiddrwydd. 

Mor  wahanol  fyddai  yr  olwg  ar  eglwys  Dduw  i'r  byd,  ac 
mor  anrhydeddus  a  grymus  fyddai  proffeswyr  crefydd,  pe 
cynnwysai  liaws  o  wŷr  a  gwragedd  yn  ymestyn  ac  yn  ym- 
drechu  am  berffaith  gydymffurfiad  â'r  gyfraith  hòno  sydd  yn 
ein  rhwymo  i  garu  Duw  â'n  holl  galon  a'n  cymydog  fel  ni 
ein  hunain — pob  un  yn  bryderus  am  ddyfod  mor  debyg  i 
Dduw,  ac  i  gael  cymaint  o  feddwl  Crist,  ag  a  ellid  ei  gyr- 
haedd  tu  yma  i'r  nef — pawb  yn  chwilio  am  ei  ddiffygion  a'i 
droseddau,  ac  yn  ddiolchgar  am  bob  cynnorthwy  er  cael 
gafael  arnynt,  a  hyny  er  mwyn  eu  bwrw  ymaith — pawb  yn 
symbylu  ac  yn  cynnorthwyo  eu  gilydd  yn  ngyrfa  diwygiad 
moesol — pawb  yn  dysgwyl  ac  yn  gweddîo  am  yr  Ysbryd 
Dwyfol  i  gynnorthwyo  eu  gwendid  hwy.  O  !  y  fath  olygfa, 
meddaf  eto,  fyddai  hon  i  fyd  synedig — golygfa  ag  y  byddai 
yn  hyfrydwch  gan  angelion  Duw  edrych  arni.  Pa  faint  llai 
na  hyn  ydyw  cyfraith  eglwys  Crist?  Ac  a  ddylai  eglwys 
Dduw  gael  ei  gweìed  mewn  ymddangosiadau  llai  dyddorawl 
a  phwysig  na'r  hyn  a  nodwyd? 

Nid  yw  yn  annhebygol  na  bu  i  ryw  ofn  bod  yn  hynod, 
arswyd  rhag  tori  rhwymau  cyfammodol,  anhoffder  o  gael  eì 
ystyried  yn  ddiwygiwr,  gadw  llawer  un  yn  ol  rhag  ymgeisio 
am  raddau  uwch  o  dduwioldeb  nag  a  arddangosid  o'i 
amgylch.  Yr  oeddynt  yn  ymwybyddus  o'r  diffygion  oedd 
yn  ymledu  o'u  hamgylch,  ac  o'r  eiddynt  eu  himain  hefyd,  a 
than  rymus  gyhuddiadau  cydwybod  wedi  ei  goleuo,  hwy  a 
benderfynasant  ymneillduo  mwy  oddiwrth  y  byd,  a  chyrhaedd 
gradd  uwch  o  deimlad  ysbrydol.  Ond  rhwystrwyd  hwy  yn 
y  fan  ac  yn  cffeithiol  rhag  rhoi  y  penderfyniadau  hyn  mewn 

gweithrediad,  a  hyny  gan  ofn  y  sylwadau,  ac  efallai  y  gwawd, 
a  ddygent  arnynt  eu  hunain  gan  y  clauar  a'r  bydol,  y  rhai 
a'u  dirmygent  am  osod  eu  hunain  fel  diwygwyr  eu  brodyr, 
a  chymeryd  arnynt  eu  bod  yn  meddu  sancteiddrwydd  uwch 
na  hwy.     Y  mae  yr  ofh  hwn  yn  cael  ei  gryf hau  mewn  llawer- 
oedd  trwy  eu  bod  yn  rhy  isel  eu  golygiadau  am  eu  dylanwad 
eu  hunain.      "Pa  beth  a  allaf  fi  ei  wneyd?"  (meddynt). 
"  Myfi,  sydd  mor  ddistadl  a  diddylanwad,   attal  ffrydlif  y 
bydolrwydd  sydd  yn  llifo  dros  yr  eglwys?      Nis  gall  fÿ 
esiampl  i  wneyd  dim  daioni  i  eraill,  na  dwyn  dim  ond  gwrth- 
wynebiad,  a  dirmyg,  a  cherydd  arnaf  fy  hun.     Yr  wyf  yn 
canfod  sefyllfa  isel  druenus  llawer  o  broífeswyr  o'm  hamgylch, 
ac  yr  wyf  yn  teimlo  ac  yn  galaru  o  herwydd  hyny  ynof  fy 
hun :  myfì  a  fyddwn  ddedwydd  pe  cawn  weled  ansawdd  well 
ar  grefydd  yn  ein  heglwys  ni,  a  byddai  dda  genyf  ddilyn  ar 
ol  y  rhai  a  geisiant  ei  diwygio,  ond  ni  allaf  fi  gynnyg  ar 
wneyd  hyny  fy  hunan.      Ni   wneid  ond  chwerthin  am  fy 
mhen  fel  un  yn  ceisio  dangos  yr  hyn  na  fyddai  yn  feddiannol 
arno,  wedi  ymchwyddo  gan  falchder,  neu  yn  llochi  yr  awydd- 
fryd  am  fod  yn  hynod."      Cofied  y  cyfryw  bersonau  ag  a 
nodwyd,  nad  ydynt  hwy  i  wneyd  cyfrif  yn  y  byd  o  farn 
eraill    am    eu  hymddygiad,  na'r  eífaith  a  ddichon  ei    gael 
arnynt,  na'r  gwrthwynebiad  a  ddichon  ei  gynhyrfu :  gan  eu 
bod  yn  gweled  eu  difíygion,  eu  gorchwyl  hwy  yw  llafurio  yn 
ddiwyd  a  dyfal  am  eu  gwneyd  i  fyny.     Ymlaen  y  maent  hwy 
i  fyned  pa  un  bynag  a  wna  eraill  ai  canmawl  neu  beio,  dilyn 
neu  gwrthwynebu,  cymeradwyo  neu  gondemnio.     Ni  ddylai 
ofn  dirmyg  na  gwawd  eu  rhwystro  hwy  i  gynnyddu  mewn 
gras.      Rhaid  iddynt  wneyd  eu  meddwl  i  fyny  i  fod  yn 
hynod,  ac  anturio  ar  eu  penau  eu  hunain,  a  phenderfynu 
myned  ymlaen  pa  un  bynag  a  wnel  dynion  ai  cyd-ddwyn  ai 
peidio.      Nis   gall  yr  eglwys  byth  gynnyddu  os  bydd  i'r 
ysbryd*annewraidd  hwn  ymledu.  Ni  buasai  ferthyr  na  diwyg- 
iwr,  yn  ol  yr  egwyddorion  gwangalon  hyn.     Dywedaf  wrth 
y  dyn  a  fyno  fod  o  flaen  ei  genedlaeth,  y  bydd  yn  wrthddrych 
eu  cenfìgen,  eu  drwg-dybiaeth,  a'u  drwg-ewyllys ;  ac  ni  chaiff 
y  Cristion  proífesedig  amgen  triniaeth  na  hyn,  os  bydd  yn 
ymgyrhaedd  at  radd  uwch  mewn  duwioldeb  nag  a  ganfyddir 
yn  yr  eglwys  o  ba  un  y  mae  yn  aelod. 

Bydd  dynion  y  byd  yn  llai  eu  cenfigen  a'u  drygnaws  at 

gymydog  a  fo  yn  rhagori  arnynt  hwy  mewn  cywirdeb  a 
gonestrwydd,  na  phroffeswyr  rhagrithiol  a  bydol  at  gyd- 
aelod  duwiolach  na  hwy :  a  hyny  o  herwydd  fod  tipyn  mwy 

0  oleuni  yn  adlewyrchu  i'w  cydwybodau  oddiwrth  esiampl  a 
chynghor  eu  cymydogion  mwy  didwyll  na  hwy,  a  hyny  yn 
eu  gwneyd  yn  fwy  hawdd  eu  briwo  a'u  hanafu.  Y  mae  y 
cyfryw  rai  yn  llawn  parotach  nag  eraill  i  oganu  sancteidd- 
rwydd  uchel,  ac  i  gydoddef  âg  anmherffeithiau  mawrion :  a'r 
neb  a  fyno  ymwrthod  â'u  pechodau,  a'u  rhybuddio  hwy,  er 
iddo  wneyd  hyny  mewn  ysbryd  cariad,  sydd  sicr  o  ddyfod 
yn  wrthddrych  eu  casineb.  Ond  rhaid  i  ni  beidio  cymeryd 
ein  rhwystro  fel  hyn  yn  ein  hymdrechiadau  am  dduwioldeb 
uchel.      Rhaid  i  ni  ddilyn  ein  cydwybod,  gan  geisio  byw  yn 

01  y  rheol  a  osodir  o'n  blaen  yn  ngair  Duw,  a  pheidio  cy- 
meryd  ein  rhwystro  yn  ein  dyledswydd  gan  opiniynau  ein 
cydgreaduriaid  neu  ein  cydbroffeswyr.  Bydd  ein  collfarn 
yn  fwy  enbyd,  os  ymollyngwn  o'r  neilldu  trwy  ofn  cilwg  a 
gwawd  eraill,  wedi  i'n  sylw  gael  ei  ennill  at  y  mater,  a'n 
cydwybodau  eu  goleuo  am  dano.  Fe  gynnorthwya  Duw 
ni  os  ewyllysiwn  gael  ein  cynnorthwyo,  ac  efe  a'n  cyfyd  ni 
ymhell  uwchlaw  yr  ofn  dyn  ag  sydd  yn  dwyn  magl.  Ni 
adewir  neb,  sydd  o  ddifrif  am  gynnyddu  mewn  gras,  ac  am 
gyrhaedd  enwogrwydd  mewn  duwioldeb,  i  weithio  ei  ffordd, 
heb  gael  cynnorthwyon  i  hyny.  Digon  iddo  ef  fydd  gras 
Duw,  ac  efe  a  fydd  llwyddiannus  yn  ei  waith. 

Ar  yr  un  pryd,  rhaid  iddo  gofio  na  ddylai  ei  ostyngeidd- 
rwydd,  a'i  larieidd-dra,  a'i  arafwch  fod  yn  llai  amlwg  na'i 
ragoriaethau  eraill.  Hhaid  iddo  geisio  dangos  difrifwch  ei 
hunan,  ac  nid  rhyw  rith  o  hono,  a  hyny  er  mwyn  y  peth  ei 
hun,  ac  nid  er  mwyn  cael  enw  o'i  fod  yn  feddiannol  arno. 
Rhaid  na  byddo  ynddo  y  tueddiad  lleiaf  at  y  dymher 
ddirmygus  hòno  ag  sydd  yn  dyweyd,  "  Saf  draw,  sancteidd- 
iach  ydwyf  íi  na  thi !" — dim  arddangosiad  hunanol  o  dduw- 
ioldeb  uwch  —  nac  ymwthiad  adgas  o'n  hesiamplau  —  na 
cherydd  trahausfalch  —  na  chyhuddiadau  chwerwon  —  nac 
edliwiadau  digofus — ond  duwiolfrydedd  fel  yr  haul  yn  cael 
ei  weled  yn  hytrach  na'i  glywed,  ac  yn  lledu  ei  ddylanwad 
yn  hynod  o  ddisŵn,  ac  o'r  braidd  heb  dynu  sylw  neb  at  ei 
ffynnonell.  Nis  gall  y  cyfryw  broffes  a  hon  lai  na  gwneyd 
da,  pa  mor  isel  bynag  fyddo  sefyllfa  y  proffeswr  ei  hunari :  ac 

os  bydd  i'r  rhai  oll  a  argyhoeddwyd  gan  yr  hyn  a  ysgrifen- 
wyd  yma  am  eu  diífygion  eu  hunain,  ac  eiddo  yr  eglwys  yn 
gyffredin,  geisio  cyíìenwi  y  rhai  olaf  trwy  ddechreu  gyda'r 
rhai  blaenaf,  ni  ysgrifenwyd  y  llyfr  hwn  yn  ofer. 

IX.  Ni  byddai  y  rhestr  hon  o'r  pethau  sydd  yn  tueddu  i 
lethu  ac  i  niweidio  ysbryd  gwir  dduwioldeb  yn  gyflawn,  pe 
na  bawn  yn  son  am  un  peth  arall,  sef  yr  awyddfryd  am 
fyned  oddicartref  at  fFynnonau  neu  lanau  y  môr.  Soniais 
am  hyn  eisoes  yn  lled  faith  yn  un  o'm  llyfrau,1  am  hyny  ni 
bydd  i  mi  wneyd  ond  sylw  byr  arno  yma.  Nid  oes  ond 
ychydig  bethau  a  adawodd  ddylanwad  mwy  niweidiol  ar 
broffeswyr  Cristionogol,  cyfoethog  a  chanolradd,  na  hyn.  Y 
mae  yr  ymweliadau  blyneddol  at  làn  y  môr,  neu  ffynnonau 
yn  nghanol  y  wlad,  yn  ddigon  niweidiol  yn  eu  dylanwadau  i 
beri  i  bawb  sydd  yn  gofalu  am  eu  lles  tragywyddol  i  fod 
yn  wyliadwrus  rhag  y  temtasiynau  a  osodir  o'u  blaen  yn  y 
newidiad  sydyn  o  brysurdeb  gorchwyl  i  segurdod  —  yn 
symudiad  yr  attalfeydd  iachusol  fydd  o'u  hamgylch  yn  eu 
cartrefleoedd,  a'r  gwahanol  bersonau  y  byddant  o  anghen- 
rheidrwydd  yn  ymgymysgu  â  hwy — yn  y  difyrwch  a  fydd 
yno  yn  fwyaf  cyfrifol  a  derbyniol — yn  y  gwastraff  cyffred- 
inol  a  arferir  yn  y  lle — yn  y  rhwystrau  a  deflir  yn  ffordd 
eu  hymarferiadau  cyffredin  âg  addoliad  dirgelaidd,  teuluol, 
a  chymdeithasol — ac  yn  y  diffyg  blas  a  thueddfryd,  yr  hyn 
yw  effeithiau  y  pethau  a  nodwyd,  at  dymmorau  a  chyflawn- 
iadau  erefyddol.  Nid  rhyw  beryglon  dychymygol  yw  y  rhai 
hyn;  fel  ag  y  mae  profiadau  y  rhai  a  fuont  yn  y  cyfryw 
leoedd,  a  hollol  wrthgiliad  eraill,  a  llithriadau  llawer,  yn 
barod  i  brofì. 

Mae  y  perygl  o  anghenrheidrwydd  yn  cael  ei  fwyhau, 
wrth  fyned  oddicartref,  mewn  amrywiol  ffyrdd.  Trwy 
symud  oddiwrth  y  moddion  gras  arferedig — trwy  y  mynych 
halogiad  o'r  Sabboth — trwy  aml  gyfeillach  â  chymdeithion  o 
feddyliau  bydol — trwy  ddystewi  cydwybod  gyda  golwg  ar 
lawer  o  bethau  Ued  anmhriodol — a  thrwy  roi  sylw  o  gymerad- 
wyaeth  i  wrthddrychau  ac  ymarferion  y  gwyddys  eu  bod  yn 
bechadurus.  Yn  jy  holl  ffyrdd  hyn  gall  ysbrydolrwydd  ein 
meddyliau,   a  thynerwch    ein    cydwybodau    a'n   teimladau 

1 "  The  Christian  Professor"  yn  y  bennod  a  jelwir  "  Y  proffeswr 
oddicartref." 

moesol  gael  eu  hanmharu  yn  y  gwibdeithiau  deniadol  a 
difyrol  hyn.  Nid  oes  dim  ammheuaeth  na  bu  eu  dylanwad 
yn  llawer  mwy  niweidiol  nag  a  wyddom  ni  yn  mysg  y  rhai 
yr  oedd  eu  crefydd  yn  wan  a  sigledig  eisoes.  Ac  yn  wir  ni 
ddiangodd  cyfansoddiadau  ysbrydol  grymusach  rhag  dylan- 
wad  yr  afìechyd  yn  y  manau  heintus  hyn.  Ond  'gan  ei  fod 
yn  gyfreithlawn  ynddo  ei  hun,  ac  yn  unig  yn  bechadurus 
pan  wneir  camarferiad  o  hono,  bydded  i  ni,  pan  y  byddom 
yn  cael  ein  tueddu  i  ryddhau  ein  meddyliau  ac  i  foddloni  ein 
cywreinrwydd  yn  y  modd  hwn,  gofio  ein  bod  yn  rhoi  ein 
hunain  yn  agored  i  berygl,  a  gweddio  yn  daer  am  ras  i'n 
cadw,  a  gwylio  yn  gystal  a  gweddîo  na  syrthiom  i  brofedig- 
aeth.  Fel  un  o'r  pethau  goreu  i'n  cadw  pan  oddicartref,  a 
chartref  hefyd — ac  fel  un  o'r  pethau  mwyaf  eífeithiol  i 
wrthsefyll  temtasiwn  a  chwanegu  sancteiddrwydd — "  Ystyr- 
iwn  ein  hunain  yn  barhaus  dan  lygad  holl-bresennol  y 
Mawredd  Dwyfol,  fel  pe  byddem  yn  nghanol  pelen  annher- 
fynol  o  oleuni,  yn  ein  hamgylchynu  ymlaen  ac  yn  ol,  ac  yn 
treiddio  i  fanau  dirgelaf  yr  enaid.  Y  cof  a'r  teimlad  o'r 
presennoldeb  Dwyfol  yw  y  moddion  mwyaf  parod  ac  efíeìth- 
iol  i  ddwyn  sylw  at  yr  hyn  sydd  anghyfreithlawn,  ac  i'n  cadw 
oddiwrtho.  Y  mae  rhai  pethau  y  gall  dyn  roddi  esgus  neu 
amddifiyniad  drostynt,  ac  eto  ni  feiddiai  efe  edrych  yn 
wyneb  y  Duw  Hollalluog,  a  mentro  ei  hunan  atynt.  Os 
edrychwn  ato  Ef,  ni  a  oleuir :  os  gosodwn  ef  bob  amser  ger 
ein  bron,  â'i  lygaid  arnom  efe  a'n  gwylia,  ac  a'n  hyfforddia 
yn  ein  llwybrau."1 

X.  Y  peth  diweddaf  a  nodaf  sydd  yn  tueddu  i  lethu 
ysbryd  gwir  grefydd,  yw  yr  ysbryd  pleidgar  sydd  mor  gy- 
fíredinol  yn  mysg  y  gwahanol  enwadau  yn  yr  eglwys  Grist- 
ionogol. 

Wrth  ymbleidiaeth,  neu  ysbryd  sectariaeth,   yr  wyf  yn 

1 "  Scougal's  Life  of  God  in  the  Soul  of  Mcm"  Mi  a  ddymunwn 
yn  fawr  pe  byddai  i  bob  crefyddwr  ddarllen  y  traethawd  anghym- 
harol  hwn  ar  grefydd  ymarferol.  Y  cyfryw  grefydd  ag  a  nodir 
ynddo  sydd  arnom  ni  anghen  am  dani.  Ceir  argrafiîad  o  holl  waith 
Scougal  yn  un  gyfrol  fechan  ymhlith  "  Collin's  Select  Authors," 
gyda  thraethawd  rhagarweiniol  iddo  gan  y  gŵr  galluog  ac  enwog 
hwnw,  y  diweddar  Richard  Watson.  (Mae  y  llyfr  uchod  wedi  ei 
gyfieithu  er  ys  llawer  blwyddyn  bellach  i*r  Gymraeg,  dan  yr  enw 
"  Bywyd  Duw  yn  Enaid  Dyn/') 

deall  yr  ymlyniad  hunanol  hwnw  wrth  ein  gwahanoi  opin- 
iynau  mewn  athrawiaeth,  llywodraeth  eglwysig,  a'r  sacra- 
mentau,  sydd  yn  arwain  weithiau  i  zel  anmhriodol  ac 
anweddaidd  am  eu  lledanu  ;  ac  i'n  cadw  ar  wahan  oddiwrth, 
os  nad  mewn  gelyniaeth  tuag  at  y  rhai  na  byddont  o'r  un 
farn  a  ni,  er  eu  bod  yn  cydsynio  yn  y  materion  mwyaf 
sylfaenol  a  phwysig.  Y  mae  yr  ysbryd  hwn  sydd  am  gau 
pawb  allan  o'n  cariad,  a'n  cydymdeimlad,  a'n  cymundeb,  pa 
mor  efengylaidd  fo  eu  barn,  a  sanctaidd  eu  hymarweddiad, 
os  na  byddant  o  fewn  muriau  ein  heglwys  ni,  i'r  hon  y 
cyfrifwn  bob  rhagoriaeth — y  mae  yr  ysbryd  hwn,  meddwn, 
nid  yn  unig  yn  anghyfeillgar  ond  yn  hollol  anghristionogol, 
beth  bynag  a  ddychymygo  ei  bleidwyr  yn  amgen.  Hwn  y w 
hanfod  dallbleidiaeth ;  eginyn  anghydoddefiad ;  a  phan  y 
perfieithir  ef,  dyma  ysbryd  erlidigaeth. 

Bod  y  cyfryw  ysbryd  ymbleidiol  yn  hanfodi  yw  cwyn  a 
galar  holl  Gristionogion  rhyddfrydig  yr  oes.  Ymddengys 
fel  pe  byddai  yr  ysbryd  hwn  ei  hun  yn  amlygiad  ac  yn 
brawf  o  ddifrifwch;  ac  yn  wir  felly  y  mae  o  ddifrifolwch 
plaid  ac  nid  difrifwch  crefydd.  Nid  oedd  Saul  o  Tarsis  yn 
ddiffygiol  yn  hyn  pan  oedd  yn  prysuro  i  Damascus,  gan 
chwythu  bygythion  a  chelaneddau  yn  erbyn  dysgyblion 
Iesu  Grist :  na'r  chwil-lyswyr  Pabaidd,  pan  y  difrodent  yr 
hereticiaid  trwy  y  cleddyf  a'r  tân;  ond  pwy  a  eilw  hwn 
yn  ddifrifolwch  gwir  grefydd  ?  Mae'n  ddiau  mai  zel  ydyw, 
ond  zel  wedi  ei  henyn  gan  wreichionen  o'r  pydew  tanllyd 
obry?  Y  mae  zel  dros  bethau  bychain,  gan  esgeuluso 
pethau  mawrion,  a'r  hon  sydd  yn  cynnyrchu  ynom  fwy  o 
anghariad  neu  oerfelgarwch  at  y  rhai  sydd  yn  gwahan- 
iaethu  oddiwrthym  mewn  pethau  bychain,  nag  o  gyfeill- 
garwch,  cydymdeimlad,  a  chariad  ar  sail  y  pethau  mwy 
eu  pwys,  yn  y  rhai  yr  ydym  yn  ymuno— y  mae  y  zel  hon, 
meddwn,  yn  deimlad  hollol  wrthwynebol  i  wir  dduwiol- 
deb»  Y  mae  hyn  yn  hawdd  i'w  egluro. — Y  mae  yn  niweidiol 
ac  yn  wrthwynebol  i'r  gwirionedd  hwnw  ag  sydd  yn  sylfaen 
i  bob  crefydd,  o  herwydd  ei  fod  yn  iselhau  ei  athrawiaethau 
mwyaf  pwysig,  ac  yn  rhoi  dyrchafiad  anghyfreithlawn  i'r 
rhai  lleiaf  o  honynt. — Y  mae  yn  rhyfela  yn  erbyn  y  mwyaf 
o'r  holl  rasau  Cristionogol,  sef  cariad,  yr  hwn  yw  hanfod 
crefydd,  ac  heb  yr  hwn  ni  byddai  y  cwbl  ond  fel  efydd  yn 

seinio  neu  symbal  yn  tincian. — Y  mae  yn  arddel  teimlad  dy- 
eithrol  a  llygredig  i  wir  grefydd,  ac  yn  ei  llenwi  â  gwenwyn 
malais  a  digofaint. — Y  mae  yn  tynu  y  sylw  oddiar  brif 
bethau  at  ail  bethau,  ac  yn  lladd  nerthoedd  yr  enaid  wrth 
ddwyn  allan  íFrwythau  ymryson  yn  lle  heddychol  ífrwythau 
cyfìawnder. — Y  mae  yn  cau  i  fyny  redleoedd  cydymdeimlad 
rhwng  gwahanol  ranau  yr  eglwys  gyflredinol,  a  thrwy  hyn 
yn  amddifadu  pob  rhan  o'r  llesoldeb  a  ellid  gael  drwy 
esiampl,  llênyddiaeth  ysbrydol,  a  chydweithrediad  y  rhanau 
eraill  yn  nghyfundeb  mawr  y  credinwyr. — Y  mae  yn  tueddu 
i  gadw  yn  fyw  ein  holl  ymrysonau  ac  ymraniadau,  trwy 
ddiffoddi  yr  ysbryd  sydd  yn  debyg  o'n  dwyn  yn  y  diwedd  i 
berffaith  gydsynio. — Ÿ  mae  yn  magu  tueddfryd  at  anffydd- 
iaeth  mewn  llawer,  trwy  fychanu  rhagoriaeth  a  gwanychu 
awdurdod  gwir  grefydd. — Y  mae  yn  attal  ysbryd  gweddi,  a 
thrwy  hyny  yn  rhwystr  i  ledaniad  yr  efengyl  yn  y  byd — ac 
y  mae  yn  tristâu  Glân  Ysbryd  Duw,  yr  hyn  sydd  yn  peri 
iddo  attal  ei  ddylanwad  grasusol. 

Dyna  yw  canlyniadau  ymbleidiaeth ;  ac  a  all  rhyw  un 
ammheu  nad  y w  hyn  yn  elyniaethol  i  grefydd  f  Fe  all  roi 
cynhwrf  tanllyd  yn  lle  gwresogrwydd  eiddigedd  pur;  ond 
nid  gwir  dduwioldeb  yw  hyn :  nid  gwir  gynhesrwydd 
bywydol  enaid  yn  llawn  iechyd  ydyw,  ond  poethder  clefyd 
mewn  ysbryd  afìach  ac  aflonydd.  Y  mae  yn  hwyr  bryd 
attal  lledaniad  a  distrywio  nerth  y  dymher  angharuaidd 
hon.  Os  nad  oes  genym  ni  ddigon  o  grefydd  i  ddarostwng 
ymbleidiaeth,  bydd  i  ymbleidiaeth  gasglu  fwyfwy  o  nerth 
er  darostwng  crefydd.  Caffed  cariad  y  lle  uchaf.  Nis 
gallwn  wneuthur  peth  gwell  i'r  eglwys  ac  i'r  byd  nag  ym- 
drechu  am  gael  graddau  mwy  o  gariad  yn  mysg  cyfeillion 
Iesu  Grist.  O  !  fel  y  cafodd  crefydd  ei  hanurddo,  ei 
dylanwad  ei  wanychu,  a'i  llywodraeth  ei  chwtogi,  trwy  y 
cynhenau  hyn  ymhlith  ei  charedigion.  Bydded  llwyddiant 
mawr,  gan  hyny,  ar  bob  ymdrech  a  wneir  gan  feibion 
tangnefedd  i  ddwyn  canlynwyr  yr  Oen,  sydd  wedi  eu  chwalu 
a'u  gwahanu  oddiwrth  eu  gilydd,  i  undeb  agosach  nag 
erioed :  a  pha  un  bynag  a  fydd  i'r  Cynghrair  Efengyl- 
aidd  barhau  yn  ei  ffurf  a'i  gyfansoddiad  presennol,  bydd 
pob  dyn  da  yn  ymuno  yn  neisyfiadau  a  gweddîau  ein 
Harglwydd  mawr,  pan  y  tywalltodd  efe  ei  galon   dros  ei 

ddysgyblion — "  Fel  y  byddont  oll  yn  un ;  megys  yr  wyt  ti, 
y  Tad,  ynof  fi,  a  minnau  ynot  ti;  fel  y  byddont  hwythau 
un  ynom  ni:    fel  y  credo  y  byd  mai  tydi  a'm  hanfonaist 

PENNOD    VIII. 

CYMHELLIADAU   I  DDIFRIFWCH. 

Cymhelliadau  !  A  oes  anghenrheidrwydd  am  danynt  ? 
Pa  beth !  Ai  ni  fyddai  crybwyll  am  grefydd  yn  ddigon  i 
gynhyrfu  pob  enaid  sydd  yn  deall  ystyr  y  gair  pwysig  hwnw, 
i'r  gweithgarwch  mwyaf  bywiog  ?  Pwy  yw  yr  hwn  y  mae 
yn  anghenrheidiol  lledu  o'i  flaen  holl  arddangosiadau  rhes- 
ymeg  a  darbwylliadau  areitheg  i'w  gynhyrfu  i  ymgeisio  am 
gyfoeth,  enw,  neu  urddas  ?  Pwy  sydd  eisieu  ychwaneg  nag 
apeliad  at  ei  wybodaeth  o'u  gwerth  i'w  osod  ar  waith  i'w 
ceisio,  pan  gaífo  gyfleusdra  i  ddyfod  yn  feddiannol  arnynt  ? 
Y  mae  crybwyll  am  gyfoeth  yn  codi  miloedd  o  resymau  yn 
nghalon  drachwantus  dyn  i  ddefnyddio  moddion  i'w  berch- 
enogi.  Y  fath  ddymuniadau  hiraethlawn  a  gwresog  sy'n 
cyfodi  yn  ei  galon!  Y  fath  ddelweddau  sy'n  Uenwi  ei 
ddychymyg!  A'r  fath  swyn  sy'n  ymdaenu  dros  ei  enaid! 
A  phaham  y  mae  llai,  îe,  pa  fodd  na  byddai  annhraethol 
fwy  o'r  pethau  hyn,  pan  yr  enwir  enw  crefydd — y  gair  sydd 
yn  cynnwys  yn  ei  ystyr  fawreddig  ac  annherfynol — nef  a 
daear — amser  a  thragywyddoldeb — Duw  a  dyn  ?  Pe  bydd- 
em  ni  fel  y  dylem  fod,  ni  byddai  raid  ond  sisial  y  gair 
nerthol  hwn  yn  ein  clustiau,  i  rwymo  ein  holl  gynneddfau 
a'n  galluoedd  yn  y  penderfyniad  mwyaf  bywiog,  a'r  ymgais 
mwyaf  didwyll,  a'r  ymroddiad  mwyaf  llwyr.  Cymhelliadau 
i  ddifrifoldeb  mewn  crefydd !  O  !  mor  isel  yr  ydym  wedi 
suddo,  ac  mor  fawr  yw  ein  difräwch,  fel  ag  y  mae  yn  rhaid 
ein  symbylu  fel  hyn.  Ond  gan  mai  dyma  ein  cyflwr,  nid 
ydym  yn  fyr  o  ystyriaethau  yn  llawn  o'r  cymhelliadau 
mwyaf  cedyrn  ac  anwrthwynebol  i  bob  meddwl  ystyriol. 

I.  Pa  fodd,  heb  yr  agwedd  hwn  ar  ein  meddwl,  y  gallwn 
fod  yn  sicr  fod  genym  grefydd  bersonol  ein  hunain?  Yn 
mha  le  y  mae  ein  tystiolaeth  ein  bod  yn  Gristionogion  mewn 
gwirionedd*  os  nad  ydym  yn  Gristionogion  o  ddifrif.  Gwy- 
byddwch — ystyriwch — a  chwiliwch   yn  ddyfal,  am  ba  beth 

yr  ydym  yn  ymofyn  ac  yn  ymgais  gyda  chrefydd.  Cofiwn 
rhag  pa  beth  yr  ydym  yn  proífesu  ein  bod  yn  ífoi— dim  llai 
na  cholledigaeth  dragywyddol — ac  eto  heb  fod  o  ddifrif  yn 
ffoi  rhag  y  llid  a  fydd  ?  A  ddiangodd  neb  yn  glauar  a  llwfr 
o  dŷ  yn  myned  ar  dân,  heblaw  gY/raig  Lot,  yr  hon  a  osodwyd 
yn  rhybudd  i  ni  ?  Ystyriwn  pa  bethau  yr  ydym  yn  proífesu 
eu  gwneyd  yn  wrthddrychau  ein  dymuniad  a'n  hymgais — 
gogoniant,  anrhydedd,  anfarwoldeb,  a  bywyd  tragywyddol 
— ac  eto  heb  fod  o  ddifrif  yn  eu  ceisio?  A  fu  un  dyn 
erioed,  a  arweiniwyd  gan  ei  uchelgais  i  ymdrechu  am  goron 
ddaearol,  yn  ymgais  yn  swrth  a  difywyd  am  y  tlws  ysplenydd? 
A  ydyw  "  yr  iachawdwriaeth  sydd  yn  Nghrist  Iesu,  a'r  go- 
goniant  tragywyddol,"  yn  wrthddrychau  mor  salw  a  diwerth, 
fel  y  gellir  tybio  y  bydd  un  yn  eu  ceisio,  er  ei  fod  yn  gwbl 
ddyeithr  i  awyddfryd  enaid  am  danynt  ?  A  y w  crefydd  yn 
wrthwyneb  i'r  dywediad  cyfíredin,  Fod  bywiogrwydd  dyn  i 
geisio  meddiant  o  ryw  wrthddrych,  os  bydd  yn  ei  ddeall,  yn 
hollol  gyfartal  i'r  gwerth  a'r  pwys  y  mae  efe  yn  ei  roddi 
arno  ?  Ai  nefoedd,  ac  iachawdwriaeth,  a  thragywyddoldeb, 
yw  yr  unig  bethau  a  gânt  fod  yn  wrthwyneb  i'r  dywediad 
uchod,  y  bydd  clauarineb  yn  rheol  wrth  eu  ceisio  ?  Na, 
y  mae  hyn  yn  anmhosibl  !  Os  yw  y  proffeswr  swrth  a 
diofal  yn  un  cywir,  nid  yn  unig  rhaid  i  holl  egwyddorion 
dadguddiad  gael  eu  dyddymu,  ond  rhaid  i  holl  egwyddorion 
ein  natur  hefyd  gael  eu  dymchwelyd. 

Heb  ddifrifwch  nid  ellwch  fod  yn  ddiogel  am  dragy- 
wyddoldeb,  ac  ni  ddylech  benderfynu  eich  bod  ychwaith. 
Dylai  drwgdybiaeth  ac  ammheuaeth  gyfodi  ar  unwaith  yn 
eich  meddyliau,  a  dylech  ofhi  hefyd  nad  ymdrechasoch 
yn  gywir  erioed  am  goron  anllygredig  bywyd  a  gogoniant. 
Nid  ydych  yn  yr  eglwys  ond  mewn  enw.  Y  mae  lle  i  ofni 
fod  eich  proffes  yn  dwyllodrus  a  gau,  ac  y  bydd  yn  y 
diwedd  yn  hollol  ddiwerth.  Chwi  a  ychwanegwch  at  y 
tyrfaoedd  dirifedi  sydd  eisoes  wedi  myned  i  lawr  i'r  pydew 
â  chelwydd  yn  eu  deheulaw — y  rhai  sydd  yn  brawf  hefyd  y 
dichon  dynion  fod  yn  golledig  heb  ddifrifwch,  ond  nas  gall- 
ant  fod  yn  gadwedig  hebddo.  O  !  na  fedrwn  i  ddychrynu 
y  proffeswr  diofal,  a  deffröi  y  cysglyd !  Gyda  pha  daran  y 
caf  eich  deffröi  o'ch  cwsg  trwm  a  pheryglus  ?  O !  na  fyddai 
posibl  adseinio  yn  eich  clustiau  ruddfanau  y  rhai  sy'n  galaru 

yn   y  pydew   diwaelod  o  herwydd  y  pechadurusrwydd  a'r 
ynfydrwydd  o  wneuthur  proíFes  ragrithiol  o  grefydd ! 

Ac  hefyd  lle  y  mae  y  cywirdeb  hwn,  a  thrwy  hyny  ryw 
raddau  o'r  dwysder  meddwl  yma,  eich  dyledswydd  a'ch 
braint  yw  myned  ymlaen  gan  gynnyddu  ynddo.  Po  mwyaf 
ymroddgar  ydych,  mwyaf  clir  yw  eich  tystiolaeth  o  fod  gen- 
ych  ryw  afael  personol  yn  mendithion  yr  iachawdwriaeth. 
Dan  y  fath  ansawdd  meddwl  a  hwn  fe  chwâl  eich  holl  ofnau 
a'ch  ammheuon,  fel  niwl  a  chymylau  y  boreu  yn  diflanu  o 
flaen  yr  haul  yn  codi  yn  ei  nerth.  Cewch  fwynhau  cyílawn 
ymwybyddiaeth  ddarfod  i  chwi  gredu  yn  yr  Arglwydd  Iesu 
Grist,  a  hyny  trwy  eich  llawenydd  a'ch  tangnefedd  wrth 
gredu,  trwy  eich  cariad  at  Dduw,  trwy  eich  hiraeth  am 
sancteiddrwydd,  trwy  eich  ysbrydolrwydd,  eich  tymher  nef- 
olaidd,  a'ch  cymundeb  gwastadol  â  Duw.  Bydd  eich  crefydd 
ynddi  ei  hunan  yn  amlwg  i  chwi  ac  i  erailL  Byddwch  yn 
teimlo  fod  eich  dinasfraint  yn  y  nef,  a'ch  bod  yn  perthyn 
mwy  i  fyd  arall  nag  i  hwn.  Ni  bydd  arnoch  eisieu  yr  un 
llais  o'r  nef,  na  chenad  oddiwrth  Dduw,  na  chwilio  am  eich 
enw  yn  llyfr  bwriadau  y  Jehofa,  i  beri  i  chwi  gredu  ddarfod 
i  chwi  fyned  trwodd  o  farwolaeth  i  fywyd.  Bydd  gweith- 
rediadau  y  bywyd  newydd — ysbrydol  a  chuddiedig — yn  rhy 
nerthol  a  diysgog  i  adael  ynoch  un  ammheuaeth  nad  yw  yr 
egwyddor  o  fywyd  o'ch  mewn.  Chwi  a  gewch  y  tyst  o'ch 
mewn,  a  bydd  ei  dystiolaeth  yn  rhy  eglur  a  chroew  fel  na 
ellir  peidio  ei  glywed,  ac  nas  gellir  ychwaith  ei  gamddeall. 

O !  O !  ystyriwch  hyn  gan  hyny,  chwychwi  broíFeswyr 
crefydd,  sicrwydd  am  ba  beth  yw  y  sicrwydd  hwn  —  dim 
llai  nag  am  iachawdwriaeth  eich  eneidiau  anfarwol.  Ystyr- 
iwch  yn  ddifrifol,  yn  aml,  ac  yn  ddwys,  i  ba  sylweddau  an- 
feidrol  y  mae  crefydd  yn  perthynu.  GeÜir  gwneyd  i  rai  pethau 
ymddangos  yn  fwy  neu  lai  anhawdd,  yn  ol  y  graddau  o  fwy 
neu  lai  pwysigrwydd  a  ddyry  y  pregethwr  arnynt.  Gellir 
yn  aml  gyflenwi  y  diffyg  o  bwysigrwydd  mewn  pwnc  a 
ddadleuir  â  geiriau  mawreddig  a  throellymadroddion  cywrain, 
a  phrif  addurniadau  hyawdledd:  ond  y  mae  pob  ymgais  i 
roi  pwysigrwydd  i  gymhelliad  wedi  ei  gymeryd  oddiwrth 
dragywyddoldeb  yn  fwy  tebyg  i  wanychu  yr  athrawiaeth 
na'i  chryfâu.  Y  mae  cymhelliadau  o'r  natur  yma  yn  ddigonol 
ynddynt  eu  hunain.     Y  desgrifiadau  mwyaf  syml  a  naturiol 

yw  y  rhai  mwyaf  eífeithiol  i  ennill  y  serchiadau  neu  i  ddych- 
rynu  dyn ;  ac  nis  gellir  cael  ymadrodd  mwy  grymus  a  phwysig 
nag  eiddo  Paul — "  Y  pethau  ni  welir  sy  dragywyddol." 
Pa  beth  mwy  na  hyn  a  allasai  tafodau  dynion  a  hyawdledd 
angelion  ei  ddywedyd  ?  "  Pethau  tragywyddol " — O  !  pa 
bethau  sydd  wedi  eu  cynnwys  yn  yr  ymadrodd  hwn  !  Dim 
llai  nag  iachawdwriaeth  dragywyddol — damnedigaeth  dra- 
gywyddol !  Broffeswyr  Cristionogol,  ymysgydwch  o'ch  diogi 
arferol ;  gelwch  ynghyd  eich  holl  gynneddfau,  a  chynhyrf- 
wch  eich  holl  alluoedd,  i  ystyried  y  pwnc  hwn,  a  phwyswch 
gynnwysiad  yr  ymadrodd  hwn,  pethau  tragywyddol.  Y 
mae  hanes  cenedlaethau,  a  chyfnodau  amser,  a  chreadig- 
aeth  bydoedd,  yn  gwywo  fel  peth  disylwedd,  ac  yn  cilio  fel 
cysgod  wrth  eu  cymharu  â'r  pethau  tragyicyddol.  A  ydych 
chwi  yn  credu  hyn  ?  Os  nad  ydych,  gwadwch  eich  ffydd, 
ymwrthodwch  â'ch  Bibl,  a  rhoddwch  i  fyny  eich  proffes. 
Byddwch  gyson  â  chwi  eich  hunain,  a  gadewch  i'r  weledig- 
aeth  fawreddig,  yr  hon  sydd  fel  ysgol  Jacob,  â'i  throed  ar  y 
ddaear  a'i  phen  yn  y  nef — ddiíianu  fel  breuddwyd.  Ond 
os  ydych  yn  credu,  yna  dywedwch  pa  fath  ddylai  fod  ym- 
arweddiad  yr  hwn  sydd  yn  gwybod  ei  fod  yn  sefyll  ar  fan 
ag  y  mae  uffern  odditano,  a'r  nef  uwch  ei  ben,  a  thragy- 
wyddoldeb  o'i  flaen.  O  !  pe  byddai  modd  i  chwi  dreulio 
un  awr  yn  y  nef  neu  yn  uffern,  i  un  o  ba  rai  y  dichon  i  chwi 
gael  eich  cipio  yr  awr  nesaf,  ac  yn  ddiau  fe'ch  cipir  ryw  awr 
— pe  byddai  modd  i  chwi,  meddaf,  am  yr  amser  byr  hwnw  fod 
yn  llygad-dyst  o'r  gogoniant  annhraethadwy,  neu  y  trueni 
nas  gellir  ei  ddirnad,  a  chanfod  tyrfaoedd  mawreddig  a 
chyfeillachau  hoff  y  ddinas  fry,  ynghyd  â  lluoedd  yr  ysbryd- 
ion  melldigedig  ag  sydd  yn  gwibio  yn  aneirif  yn  nheyrnas  y 
fagddu;  ac  wedi  hyn  oll  cael  dyfod  yn  ol  i'r  ddaear  drachefn 
— a  allech  chwi  roddi  eich  bryd  yn  hollol  ar  bethau  gweledig 
ac  amserol,  a'r  cyfryw  bethau  tragywyddol  o'ch  blaen.  Y 
pryd  hyn  fe  goilai  llywod-ddysg  ei  holl  ddeniadau — masnach 
ei  phwysigrwydd — cyfoeth  ei  swyn — enw  mawr  ei  ogoniant 
— pleser  ei  fwyneidd-dra  —  gwybodaeth  o'r  celfyddydau  ei 
werth — a  chartref  ei  ddeniadau  boddhäus.  Un  argraff  iawn 
o  nefoedd  ac  uffern — enaid  a  thragywyddoldeb — a  ddy- 
ddymai  am  byth  yr  holl  bethau  gweigion  sydd  yn  ennill  eich 
serch  yn  awr.     Ac  wrth  bob  temtasiwn  a  fynai  dynu  eich 

meddwl  oddiwrth  iachawdwriaeth  eich  enaid,  chwi  a  ddy- 
wedech, 

"  Nis  gallaf  brynu  eich  mwynhad 
O'ch  llonder — mae'n  rhy  ddrud : 
Ac  er  eich  mwyn  nis  gallaf  chwaith 
Ymado  â'r  nefoedd  glyd." 

Y  mae  yn  ymddangos  fod  yn  anghenrheidiol  taflu  y  peth- 
au  dychrynllyd  a  thragywyddol  hyn  i'r  pellder,  fel  na  bydd- 
ent  weledig  ond  i  lygad  ffydd,  rhag  iddynt  ein  dyrysu  gyda 
negeseuon  y  byd  presennol. 

Tynghedaf  chwi,  gan  hyny,  trwy  werth  eich  anfarwol 
enaid — trwy  holl  fendithion  yr  iachawdwriaeth  dragywyddol 
— trwy  holl  ogoniant  y  byd  fry — trwy  holl  ddychrynf ëydd  y 
pydew  diwaelod  —  trwy  holl  oesoedd  tragywyddoldeb,  a 
thrwy  y  berthynas  bersonol  sy  rhyngoch  ârr  pethau  annher- 
fynol  hyn — i  fod  o  ddifrif  gyda  chrefydd  bersonol. 

II.  Fel  cymhelliad  arall  i  hyn,  gellir  crybwyll  y  cysylltiad 
dilys  sydd  rhwng  sefyllfa  uchel  mewn  crefydd  yn  y  byd  hwn 
a  sefyllfa  ddyrchafedig  o  anrhydedd  a  dedwyddwch  yn  y  byd 
a  ddaw :  neu  mewn  geiriau  eraill,  y  gwahanol  raddau  o 
ogoniant  sydd  yn  y  nefoedd.  Yr  ydym  ni  yn  rhy  dueddol  i 
ddychymygu  am  y  nefoedd  ac  uffern  fel  manau  lle  y  mae 
preswylwyr  dedwyddol  un,  neu  garcharorion  anobeithiol  y 
llall,  oll  yn  gydwastad  â'u  gilydd : — y  naill  ran  o  honynt  yn 
meddu  yn  hollol  yr  un  graddau  o  ddedwyddwch,  a'r  lleill  yr 
un  graddau  o  drueni.  Nid  yw  hyn  yn  athrawiaeth  y  Bibl? 
nac  yn  gasgliad  rheswm.  Os  edrychwn  i  air  Duw,  ni  a 
gawn  weled  yno  gyda  golwg  ar  y  drygionus — "A'r  gwas 
hwnw  yr  hwn  a  wybu  ewyllys  ei  Arglwydd,  ac  nid  ymbaro- 
tôdd,  ac  ni  wnaeth  yn  ol  ei  ewyllys  ef,  a  gurir  â  llawer  ffonod. 
Eithr  yr  hwn  ni  wybu,  ac  a  wnaeth  bethau  yn  haeddu 
ffonodiau,  a  gurir  âg  ychydig  ffonodiau :"  Luc  xii.  47.  Ac 
y  mae  yr  apostol  yn  dywedyd  hefyd  "Na  thwyller  chwi. 
Ni  watworir  Duw  :  canys  beth  bynag  a  hauo  dyn,  hyny 
hefyd  a  fed  efe:"  GaL  vi.  7.  uYr  hwn  sydd  yn  hau  yn 
brin  a  fed  hefyd  yn  brin ;  a'r  hwn  sydd  yn  hau  yn  helaeth, 
a  fed  hefyd  yn  helaeth:"  2  Cor.  ix.  6.  Yn  awr,  dyma  y 
gwirionedd  pwysig  a  gynnwysir  yn  yr  ymadroddion  hyn; 
sef,  fod  oes  dyn  yn  dymmor  hau  erbyn  tragywyddoldeb — ac 
fel  y  mae  efe  yma  yn  hau  yn  ddibaid,  felly  y  bydd  efe  ar  ol 

hyn  yn  medi  yn  ddibaid — ac  y  bydd  y  cynauaf  o  ran  rhyw- 
ogaeth  a  mesur,  yn  ol  yr  had  a  heuir.  Y  rhai  sydd  yn  hau 
had  da  a  gânt  ffrwyth,  peth  ar  ei  ddegfed  ar  hugain,  peth  ar 
ei  driugeinfed,  a  pheth  ar  ei  ganfed,  yn  ol  mesur  yr  hyn  a 
heuir ;  tra  y  bydd  i'r  rhai  sydd  yn  hau  hadau  drygioni  gael 
cynauaf  yn  ol  mesur  a  rhywogaeth  yr  had.  Deddf  cyfartal- 
iad  yw  rheol  Duw  i  wobrwyo  neu  i  gosbi.  Y  mae  yn  wir 
fod  yr  Arglwydd  ar  dir  gwahanol,  pan  yn  myned  i  gosbi  y 
drygionus,  i'r  hwn  y  mae  arno  pan  yn  gwobrwyo  y  cyfiawn — 
yn  gymaint  a  bod  un  yn  cael  ei  gosbi  yn  ol  ei  haeddiant  ei 
hun,  a'r  llall  yn  cael  ei  wobrwyo  yn  ol  haeddedigaethau  Iesu 
Grist — ond  nid  ydyw  hyn  yn  effeithio  dim  ar  reol  y  cyfran- 
iad,  gan  y  gall  yr  Hwn  sydd  yn  rhoddi  rhyw  fesur  o 
ogoniant  y  nef  er  mwyn  Crist  i  un  crediniwr,  roi  i  un  arall, 
ar  yr  un  tir,  fesur  helaethach  o  lawer  :  gallai  Efe  wneuthur 
hyn  o'i  benarglwyddiaeth,  ond  y  mae  wedi  penderfynu  ei 
wneyd  yn  ol  y  graddau  o  sancteiddrwydd  a  gyrhaedda 
credinwyr  ar  y  ddaear. 

Nid  yw  yr  egwyddor  o  fod  graddau  mewn  gogoniant  yn 
cyffwrdd  â'r  nac  yn  gwrthdaro  yr  athrawiaeth  o  gyfiawnhad 
trwy  ffydd:  ac  nid  yw  yn  effeithio  ar  berffeithrwydd  ded- 
wyddwch  y  bendigedigion  yn  y  nef.  Ni  bydd  iddo  byth 
gyffröi  cenfigen,  drwgdybiaeth,  nac  anghariad  o  un  math 
yno ;  o  herwydd  fe  fydd  y  nwydau  hyn  olLwedi  eu  diwreiddio 
o  ysbrydoedd  y  cyfìawn  y  rhai  a  berffeithiwyd ;  ac  ni  bydd 
tuedd  o'n  mewn  ond  at  berffaith  gariad  at  Dduw  a'n  cyfeillion. 
Y  sant  hwnw,  a  fyddai  yn  meddu  y  mymryn  lleiaf  o'r  cariad 
perffaith  hwn,  a  edrychai  ar  bawb  uwchlaw  iddo  heb  un 
arwydd  o  deimlad  dygasog.  Bydd  pawb  yn  berffaith  fodd- 
lawn,  ac  o  ganlyniad  yn  berffaith  hapus :  ac  nid  yw  yr  hwn 
sydd  berffaith  foddlawn  yn  gwybod  dim  am  genfigen ;  y  mae 
y  ddau  ansawdd  hyn  ar  y  meddwl  yn  hollol  anghydweddol 
â'u  gilydd.  Dichon  y  bydd  yno  lestri  o  gynnwysiad  mawr, 
ond  bydd  y  cwbl  yn  llawn.  Ac  fel  hyn  ni  a  allwn  ddychym- 
ygu  am  wahanol  raddau  mewn  gogoniant  heb  gymysgu  dim 
ar  wynfyd  y  rhai  sydd  yn  ei  fwynhau. 

Yn  awr,  y  ddeddf  wrth  ba  un  j  llywodraethir  y  gwahan- 
iaeth  hwn  mewn  graddau,  fydd,  fel  y  soniasom  eisoes,  yr 
hyn  a  gyrhaeddir  mewn  crefydd  bersonol,  a  graddau  defn- 
yddioldeb  Cristionogion  ar  y  ddaear :  a  thrwy  y  ddeddf  hon 

Mewn  pa  ryw  fath  agwedd  ddeniadol — caruaidd,  ac  eto  yn 
creu  arswyd — y  dylai  sefyll  o  flaen  plant  dynion  sy'n  ymryson 
ac  yn  ymflino  wrth  chwilio  am  y  dedwyddwch  hwnw  mewn 
diwygiadau  gwladol,  nad  oes  ond  crefydd  yn  unig  a  all  ei 
weini  iddynt.  Y  mae  drysau  newyddion  yn  cael  eu  hagor  i 
efengyleiddio  cyfandir  Ewrop.  Nid  yw  y  gweithrediadau  a 
gyflawnir  yn  Itali  ac  yn  Ffrainc  yn  rhoi  ond  ychydig  o  le  i 
Babyddiaeth  i  obeithio  dim,  ond  i  greu  ynddi  ofnau  lawer. 
Y  mae  yn  myned  dywyllach  dywyllach  ar  y  Jesuitiaid.  Y 
mae  cadernid  y  Babaeth  ei  hun  mewn  perygl  :  a  gorsedd- 
fainc  y  Bwystfil  yn  crynu.  Ar  y  Uaw  arall,  y  mae  anffydd- 
iaeth,  drwy  y  cyíhewidiadau  hyn,  yn  ymhyf  hau  yn  haerllug  : 
ac  nid  oes  ammheuaeth  nad  oedd  ganddynt  ryw  law  yn 
nygiad  hyn  oddiamgylch ;  o  herwydd  y  mae  anífyddwyr  yn 
fynych  wredi  bod  yn  flaen  gâd  yn  myddinoedd  Duw  yn  par- 
otöi  y  ífordd  iddo  ef.  Gristionogion,  anfynych  y  cyfarchodd 
rhagluniaeth  chwi  â  llais  mwy  cymhelliadol  nag  yn  awr. 
Efallai  fod  pob  rhwystr  sydd  ar  ffordd  lledaniad  yr  efengyl 
ar  y  cyfandir  ar  gael  ei  symud  trwy  y  cyhoeddiad  o  ryddid 
cydwybod  a  rhyddid  y  wasg.  Gan  hyny,  dylech  chwithau 
fod  yn  ymbarotöi  drwy  fedydd  yr  Ysbrydonewydd,  i'ch  cym- 
hwyso  i'ch  uchel  alwedigaeth.  Cyfodwch,  O  cyfodwch  uwch- 
law  awyrgylch  gwladyddiaeth,  i'r  eiddo  crefydd !  Cysylltwch 
â  phob  ymsymudiad  yr  amcan  am  arddangos  yn  ardderchoc- 
ach  rai  o  fwriadau  trugaredd  Duw  i  fyd  drwg  a  gwrthgil- 
iedig.  Bydded  i  chwi  deimlo  y  dylech  fod  yn  ddynion  yn 
meddu  ffydd  gryfach  a  gweddi  wresocach  yn  y  pethau  hyn,  a 
thrwy  y  pethau  hyn.  Gwreiddied  y  syniad  hwn  yn  ddwfn 
yn  meddwl  pob  un  o  honoch,  fod  mawr  anghen  am  arddang- 
osiad  newydd  a  gogoneddusach  o  ragoroldeb  crefydd,  ac  awd- 
urdod  yr  eglwys,  yn  y  fath  oes  a  hon,  ac  yn  nghanol  y  fath 
chwyldroadau.  Yn  unol  âg  argyhoeddiad  dwys  eich  medd- 
yliau  eich  hunain,  a  thanbeidrwydd  eich  gobeithion,  nad  yw 
yr  oll  sydd  yn  myned  ymlaen  yn  y  byd  yn  awr  ond  rhy w  ym- 
weithiad  rhagbarotoawl  er  dwyn  i  mewn  ryw  gyfnod  efeng- 
ylaidd  yn  yr  hanes  Ewropeaidd,  llafuriwch  i  ledanu  y  drych- 
feddwl,  ac  i  gyffröi  y  dysgwyliad  hwn  yn  meddyliau  dynion 
yn  gyflredin.  Ymegniwch  i  wneyd  i  bawb  deimlo,  fod  rhyw- 
beth  gwell  na  rhyddid  i'w  gael,  ac  heb  yr  hwn  nis  gellid 
mwynhau  hyd  yn  nod  ryddid  ei  hun,  nac  ychwaith  rhoi  iddo 

gadernid  parhaus.  Boed  yr  eglwys  i'w  gweled  fel  y  goleudŷ 
yn  y  môr  i  gyfarwyddo  holl  genedloedd  j  ddaear  i  borth- 
ladd  tawel  diogelwch  a  hedd. 

Y  MAE  bod  o  ddifrif  yn  arwyddo  gwresogrwydd  teimlad  yn 
arwain  i  weithrediad  bywiog  a  phenderfynol ;  a  pha  beth  sy 
fwy  tebygol  i  gynnyrchu  hwn  nag  esiampl  ì  Gall  egwydd- 
orion  ein  dysgu — gorchymynion  ein  cyfarwyddo — ond  gwna 
esiampl  ein  hysgogi.  Dyma  beth  yw  esiampl,  egwyddor  a 
chynghor  wedi  eu  cydgorffori — yn  fyw  ac  yn  gweithredu. 
Yr  ydym  yn  canfod  nid  yn  unig  beth  a  wneir,  a  pha  beth  a 
ddylid  wneyd,  ond  beth  a  ellir  wneyd,  a  pha  fodd  i'w  wneyd. 

Y  mae  yn  apelio  at  ein  holl  alluoedd  ar  unwaith — yn  sefydlu 
y  sylw — yn  rhwymo  y  dychymyg — yn  addysgu  y  farn — yn 
bywiogi  y  galon — yn  plygu  yr  ewyllys — yn  deffro  y  gyd- 
wybod — ac  yn  cynnorthwyo  y  cof.  Y  mae  nerth  ei  gynhyrf- 
iad  yn  rhyfeddol.  Yn  awr,  ni  a  chwiliwn  am  esiamplau  o 
ddifrifwch  i'r  bobl  yn  gyífredin,  fel  y  detholasom  eisoes  mewn 
llyfr  arall  rai  i'r  weinidogaeth. 

Pe  na  byddai  yn  annymunol  chwyddo  y  llyfr  hwn  yn  rhy 
fawr,  buasai  yn  dda  iawn  dwyn  ymlaen  rai  esiamplau  o  ddyn- 
ion  o  ddifrif  mewn  drygioni,  fel  y  cynhyrfìd  Cristionogion 
trwy  hyny  i  fwy  o  ymroddiad  yn  ngwasanaeth  Duw.  Y  mae 
ffeithiau  hanesyddiaeth,  a  chofnodau  yr  ysgrythyr  yn  proíì  y 
fath  frwdfrydedd  sydd  wedi  cael  ei  arddangos  o  bryd  i  bryd 
gan  eilun-addolwyr  ;  Esay  xliv ;  Jer.  vii.  17  ;  a  1.  38.  A 
ydyw  y  Mahometaniaid  yn  arfer  bod  yn  ddizel  dros  eu  cref- 
ydd,  neu  yn  glauar  yn  ei  phroffesu  neu  ei  lledanu  ?  Beth  a 
ddywedwn  am  Babyddiaeth,  sydd  yn  anadlu  y  fath  ysbryd- 
oliaeth  i'w  holl  gofleidwyr,  fel  y  mae  pob  dyn  yn  cael  ei  lenwi 
â  phenboethni  cygynted  ag  y  bydd  yn  Babydd  ?  Pa  fodd, 
gan  hyny,  y  mae  y  rhai  hyn,  sydd  yn  cofleidio  gau-grefydd 
yn  fwy  zelog  a  difrifol  na  'r  rhai  sydd  yn  ddilynwyr  crefydd 
gy  wir  ? 

Os  edrychwn  ar  y  rhai  sydd  yn  ymgyrhaedd  am  gyfoeth, 
gwvbodaeth,  neu  enw  mawr,  mor  hynod  y  gwelwn  eiriau  ein 
Q  2 

Harglwydd  yn  cael  eu  cywiro,  "  Y  mae  plant  y  byd  hwn  yn 
gallach  yn  eu  cenedlaeth  na  phlant  y  goleuni." 

Eto,  er  anrhydedd  i  Gristionogaeth  bur,  nyni  a  gawn 
anghreifftiau  o  ymroddiad  yn  mysg  ei  phroffeswyr,  nad  oes 
un  dosbarth  na  chyfundeb  ar  wyneb  y  ddaear  a  all  ddangos 
eu  rhagorach.  Os  tröwn  i  edrych  ar  y  golygfêydd  oedd  yn 
dilyn  dydd  y  Pentecost,  fel  y  desgrifir  hwy  gan  yr  hanesydd 
yn  Actau  yr  Apostolion  (pen.  ii.  41 — 49),  ni  a  gawn  weled 
rhywbeth  llawer  mwy  caruaidd  na  dim  a  ddangoswyd  erioed 
yn  ein  byd  ni.  Yna  meddyliwn  wTedi  hyny  am  oes  y  merth- 
yron — pan  oedd  y  Cristionogion  yn  myned  yn  dyrfaoedd  at 
y  dienyddfan,  yr  ystanc,  ac  i  gyfarfod  â'r  llewod  yn  y  chwar- 
eufa  (amphìtheatre).  Os  awn  ni  ymlaen  ar  hyd  llwybrau 
gwaedlyd  erlidigaeth,  ni  a  allwn  droi  ein  golwg  i  blith  clog- 
wyni  cribog  Piedmont,  lle  y  llechodd  y  Waldensiaid  rhag 
cynddaredd  y  bwystfil  Pabaidd.  Neu,  os  awn  i  chwilio  am 
esiamplau  o  rai  o  ddifrif  yn  y  dyddiau  hyn,  gallwn  gael  gaf- 
ael  arnynt  ymhlith  y  Brodyr  Unedig,  neu  y  Morafiaid,  fel  y 
gelwir  hwy,  y  rhai,  pan  nad  oedd  nifer  eu  holl  gymdeithas 
ond  chwe'  chant  o  alldudion  tlodion  a  disylw,  a  anfonasant 
genadau  i  Greenland,  St.  Thomas,  St.  Croix,  Surinam,  Rio 
de  Berbice,  at  Indiaid  Gogleddbarth  America,  a  Negroaid 
Carolina  ddeheuol,  Lapland,  Tartari,  Algiers,  Guinea,  Penrhyn 
Gobaith  Da,  ac  Ynys  Ceylon,  a  hyny  yn  yr  yspaid  byr  o  naw 
mlynedd. 

Ond  gan  y  caiíf  esiamplau  o  bersonau  unigol  fwy  o  effaith 
na  chyfeiriad  at  gymdeithasau  corfforedig,  ni  a  dröwn  at  rai 
o'r  cyfryw.  A  ydym  ni  wedi  gollwng  John  Howard,  y 
dyngarwr,  yn  anghof — yr  hwn,  o  dan  ddylanwad  dyngarwch 
Cristionogol  (o  herwydd  yr  oedd  efe  yn  Gristion  yn  ol  ystyr 
ysbrydol  y  gair),  a  adawodd  ei  gartrefle  llonydd  a  chysurus 
yn  swydd  Bedford,  i  deithio  ar  hyd  ac  ar  led  Ewrop,  ac  a 
dreulíodd  ei  fywyd  "  yn  ymollwng  i  ddyfnderau  celloedd 
tanddaearol,  ac  yn  ymwthio  i  ganol  clefydau  yr  ysbyttai,  i 
fwrw  golwg  dros  drigfanau  tristwch  a  phoen,  a  mesur  trueni, 
iselder,  a  dirmyg ;  i  gofio  yr  hwn  a  ollyngwyd  dros  gof,  i  weini 
i'r  h.wn  a  esgeulusid,  i  ymweled  â'r  gwrthodedig,  a  chasglu  a 
chyferbynu  trallodion  dynion  o  bob  oes." 

Ond  efallai  y  bernir  mai  mwy  priodol  fyddai  nodi  anghreifft- 
iau  o  ymdrechiadau  am  ledaniad  yr  efengyl :  ac  am  hyny  myfi 
a  âf  ymlaen  i  sylwi  ar  ychydig  o  honynt. 

Er  mwyn  i  wŷr  o  gyfoeth  eu  hefelychu,  rni  a  nodaf  ddau 
ŵr  teilwng  o  gael  eu  croniclo  ar  yr  un  ddalen,  ac  yn  haeddu 
eu  coíio  am  byth  gan  eglwys  Dduw.  Y  cyntaf  yw  yr  enwog 
John  Thounton,  Ysw.,  o  Clapham,  yrhwn  na  ddylid  bythei 
enwi  ond  gyda  pharch  a  chariad.  Yr  oedd  y  gŵr  hwn  yn 
farsiandwr  yn  Llundain,  a  thrwy  yr  egwyddor  foesol  nodedig 
ag  oecld  yn  llywodraethu  ei  holl  ymdriniaethau  bydol,  ynghyd 
â'r  cyfraniadau  helaeth  a  wnelai  o'i  ennill  mawr  ;  yr  oedd  yn 
un  o'r  rhai  a  ysgrifenasant  ar  eumarsiandîaeth,  "  Sancteidd- 
rwydd  iW  Arglwydd."  Fel  proffeswr,  yr  oedd  yn  aelod  o 
Eglwys  Loegr ;  ond  ni  ellid  cyfyngu  ei  dduwiolfrydedd,  na'i 
gariad,  na'i  haelioni  o  fewn  cylch  rhyw  un  dosbarth  o'r  cyf- 
undeb  Cristionogol.  Yr  oedd  ei  galon  yn  rhy  ëang  i  gael  ei 
chau  i  fyny  o  fewn  ile  llai  nag  eangder  yr  eglwys  gyffredinol. 
Er  mwyn  i  achos  crefydd  efengylaidd  gael  ei  hyrwyddo,  prin 
y  gofynai  pa  un  ai  gan  Eglwyswr  neu  Ymneilldüwr  y  gwnelid 
hyny  ;  yr  oedd  ei  galon,  a'i  enau,  a'i  bwrs,  yn  agored  iddynt 
oll  yr  un  ffunud.  Gan  ei  fod  yn  gwybod  mai  pregethu  yr 
efengyl  oedd  prif  foddion  Duw  i  achub  pechaduriaid,  yr  oedd 
yn  zelog  am  roi  addysg  i  wŷr  ieuainc  duwiol  er  eu  cymhwyso 
i  waith  y  weinidogaeth  Gristionogol ;  ac  yn  ei  haelioni,  bu 
yn  brif  foddion  i  sefydlu,  ac  i  gynnal  am  beth  amser  hefyd,  y 
Coleg  Ymneillduol  yn  Newport  Pagnell,  y  pryd  hyny  o  dan 
ofal  y  Parch.  T.  Bull.  Mor  anrhydeddus  oecld  y  weithred 
hon o  dduwiolfrydedd  a chariad mewn  Eglwyswr  !  Yn  y  ìlafur 
cariad  hwn  cynnorthwyid  ef  gan  ei  gyfaill,  y  Parch.  John 
Newton,  St  Mary,  Woolnoth,  a'r  Parch.  John  Clayton,  y 
gweinidog  Ymneillduol  gwir  barchus  hwnw  yn  NghapeL 
Weigh-house,  Llundain.  I'r  un  dyben  hefyd  fe  brynai  fywiol- 
îaethau  eglwysig,  er  mwyn  gallu  eu  rhoi  i  ddynion  a  breg- 
ethent  yr  efengyl  yn  ei  phurdeb ;  ac  yr  oedd  bob  amser  yn 
harod  i  gyfranu  symiau  bychain  neu  fawrion,  fel  y  byddai 
yr  achos  yn  galw,  at  adeiladu  neu  helaethu  yr  eglwysi,  neu 
gapeli  yr  Ymneilldüwyr.  Ni  byddai  byth  braidd  yn  troi 
heibio  yn  ddisylw  achos  gwir  deilwng.  Pan  y  byddai  yn 
trin  ei  fasnach  gyda  chadbeniaid  neu  farsiandwyr  yn  ei 
swyddfa,  mynych  y  byddai  rhyw  ymgeiswyr  am  ei  haelioni 
yn  dysgwyl  am  eu  tro  i  roi  eu  hachos  o'i  íiaen ;  ac  yr  oedd 
cymaint  croesaw  i'r  rhai  hyn  oedd  fel  yn  dwyn  ei  gyfoeth 
ymaith  ag  oedd  i'r  rhai  blaenaf  pan  yn  ei  ddwyn  i  mewn — a 

derbynid  y  naill  a'r  llall  gyda  gwên  mor  groesawgar.  An- 
fonai  nifer  fawr  o  Fiblau  a  llyfrau  da  yn  aml  yn  ei  longau, 
gyda'i  farsiandiaeth,  i  genedloedd  pell  y  ddaear.  Er  gwas- 
anaethu  crefydd,  ac  yn  llawn  o'r  dyngarwch  gwresocaf  a 
helaethaf,  rhoddai  Mr.  Thornton  ei  nodded  a'i  gynnorthwy  i 
bob  mesur  a  gymerid  mewn  llaw  tuag  at  esmwythâu  gofìdiau, 
neu  ychwanegu  cysuron  yr  hil  ddynol ;  a  hyny  i'r  fath  raddau 
fel  y  byddai  yn  anhawdd  enwi  un  eìusendawd  cyhoeddus  na 
neillduedig  yn  ei  ddydd  ef  nad  oedd  efe  yn  cyfranu  atynt. 
Er  mwyn  bod  yn  alluog  i  gyfiawni  yr  hollamcanion  daionus, 
costus,  a  lliosog  hyn,  heb  ddyrysu  ei  amgylchiadau,  neu 
gyffwrdd  â  gwir  anghenrheidiau  ei  deulu,  efe  a  gymerai  ofal 
rhag  dim  gwastraff  na  gormodedd  yn  ei  deulu,  ac  a  ym- 
arweddai  ar  yr  egwyddor  hòno,  mai  cynnildeb  yw  y  darpar 
goreu  i  haelionL  Ychydig  a  wariai  arno  ei  hunan,  fel  y 
gallai  gael  ychwaneg  i  gyfranu  dros  Dduw,  ac  i'w  gyd-ddyn- 
ion.  Ac  nid  ei  gyfoeth  yn  unig  oedd  wedi  ei  gysegru  fel 
hyn  (er  bod  y  symiau  a  gyfranai  yn  fawrion  dros  ben),  ond 
ei  amser  a'i  lafur  hefyd.  Bu  fyw  i  wneyd  daioni ;  dilynodd 
hyny  fel  ei  alwedigaeth,  a  mwynhaodd  ef  fel  ei  bleser  penaf. 
Yr  oedd  mor  ddyfal  a  difrifddwys  yn  gwasgaru  ag  ydyw  y 
rhan  fwyaf  o  ddynion  yn  casglu.  Dyna  y  fath  un  oedd  y 
rhagorol  a'r  enwog  John  Thornton,  y  dyngarwr  Cristionogol 
o  Clapham. 

Thomas  Wllson,  Ysw.,  o  Highbury,  a  ddechreuodd  ei 
oes  fel  masnachydd  Cristionogol — a  chyhyd  ag  y  cyfrifir 
haelioni  gydag  achos  yr  Arglwydd  yn  rhinwedd,  bydd  y  cof 
am  dano  yn  anwyl  a  hoff.  Yr  oedd  yn  un  o  gydfeddianwyr 
sidan-faelfa  ennillfawr  iawn  yn  Llundain.  Ond  y  lle  hwn, 
pan  oedd  golygfêydd  dysgleirwych  manteision  bydol  yn  ym- 
agor  o'i  íiaen,  a  adawodd  yn  lled  ieuanc,  er  ymgysegu  yn 
hollol  i  waith  yr  Arglwydd,  ac  at  amgylchiadau  ysbrydol  ei 
gyd-ddynion.  Digon  priodol  fyddai  ymholi,  ai  nid  gwell, 
mewn  llawer  amgylchiad,  a  fyddai  i  fasnachwyr  cyfoethog  a 
duwiol,  fel  Mr.  Thornton,  barhau  yn  eu  masnach,  a  chysegru 
eu  hennill  i  Iesu  Grist,  na'i  rhoi  i  fyny  yn  gwbl  oll.  Gallai 
hyn  fwyhau  eu  manteision  i  fod  yn  ddefnyddiol,  trwy  gaffael 
ychwaneg  o  gyfoeth  i'w  dwylaw,  a  thrwy  y  dylanwad  a  allent 
gael  ar  ddynion  a  fyddent  yn  gysylltiedig  â  hwynt  yn  eu 
masnach.    Weithiau,  er  hyny,  y  mae  yn  well  i  ŵr,  fel  yr  un 


ESIAMPLAU   O   DDIFRIFWCH.  231 

y  soniwn  yn  awr  am  dano,  roi  i  fyny  yn  llwyr  bob  ymyraeth 
bydol,  a  chyflwyno  ei  hunan,  yn  gystal  a'i  gyfoeth,  i  í)duw. 
Er  lleshâd  ein  sefydliadau,  y  mae  anghen  am  amser  a  sylw 
gŵr  fel  hwn,  yn  gystal  a  chyfoeth  llawer  o  ddynion  eraill 
ynghyd.  Yr  oedd  tad  rhagorol  Mr.  Wilson  wedi  bod  yn 
drysorydd  y  coleg  Ymneillduol  yn  Hoxton,  er  rhoi  addysg 
i  weinidogion,  yr  hwn  a  symudwyd  wedi  hyny  i  Highbury. 
Ar  farwolaeth  ei  dad,  gosodwyd  ef  yn  y  swydd  hono,  a  dilyn- 
wyd  yntau  gan  ei  fab,  Josua  Wilson,  Ysw.  O'r  amser  yr 
ymgysylltodd  fel  swyddog  â'r  sefydliad  pwysig  hwn,  efe  a 
ddaeth  i  fod  yn  ddyn  cyhoeddus,  i  lawn  ystyr  y  gair.  Ar 
farwolaeth  ewythr  iddo,  o  du  ei  fam,  ychwanegwyd  llawer  at 
ei  gyfoeth  treftadol,  a  rhoddes  hyn  iddo  gyfle  teg  i  ychwanegu 
at  orwychder  ei  fywyd,  pe  mynasai.  Ond  efe  a  ddewisodd  yn 
hytrach  ei  ystyried  fel  yn  rhoi  moddion  newydd  o  fewn  ei 
gyrhaedd  i  ogoneddu  Duw,  trwy  ledanu  ei  achos. 

Yr  oedd  Mr.  Wilson  yn  un  o  dadau  a  sylfaenwyr  Cym- 
deithas  Genadol  Llundain;  ac  ar  amser  ei  farwolaeth  efe 
oedd  ei  thrysorydd.  Yr  oedd  yn  un  o  gefnogwyr  haelionus 
holl  gymdeithasau  crefyddol  yr  oes.  Ond  y  coleg  oedd 
gwrthddrych  ei  brif  ofal,  a'i  sylw,  a'i  bryderwch :  ac  i  achos 
hwn,  a'r  hyn  oedd  yn  perthyn  iddo,  y  cyflwynodd  ei  amser, 
a'i  ddylanwad,  a'i  lafur  coríforol,  a'i  gyfoeth  hefyd  i  raddau 
pell  iawn.  A  phrif  ofal  a  gwrthddrych  ei  fywyd  oedd  llenwi 
y  coleg  â  myfyrwyr — a  chynnorthwyo  llawer  o  honynt  yn 
ystod  yr  amser  y  byddent  yn  y  coleg — chwilio  am  eglwysi 
iddynt — ac  os  byddai  anghenrhaid,  adeiladu  capeli  iddynt  i 
bregethu.  I'r  dyben  hwn,  yr  oedd  ganddo  swyddfa,  ysgrif- 
enydd,  a  lliaws  i  ohebu  â  hwynt ;  gan  ymroddi  mor  ddyfal  at 
ei  orchwyl  a'r  marsiandwyr  o'i  amgylch  at  eu  trafnidaeth  a'u 
hennilliadau.  Mewn  rhyw  ystyr,  yr  oedd  ei  swyddfa  ef  fel 
cofrestrfa  i  weinidogion  ag  oedd  eisieu  eglwysi,  neu  eglwysi 
mewn  anghen  am  weinidogion :  ac  yr  oedd  ei  dŷ  hefyd  yn 
rhydd  ac  yn  agored  i  bawb  a  fynai  siarad  âg  ef,  neu  a  ddy- 
munai  gael  ei  gynghor.  Y  fath  liaws  mawr  a  fu  dan  ei 
gronglwyd,  ac  a  fwynhasant  gyfran  o'i  groesawiad  hael  a 
dirodres ! 

Wedi  ei  gynhyrfu  gan  amddifadrwydd  y  brifddinas  gyda 
golwg  ar  ddigonolrwydd  moddion  efengylaidd,  efe  a  adeil- 
adodd,  ar  ei  gost  ei  hun  yn  benaf,  bedwar  o  gapeli  helaeth — ■ 

Hoxton,  Paddington,  Graven,  a  Claremont.  Ac  nid  i  Lun- 
dain  yn  unig  y  cyfyngid  ei  haelioni :  canys  efe  a  adeiladodd 
leoedd  newyddion  a  heirdcl  i  addoli  yn  Ipswich,  Northampton, 
Bichmond,  a  Doyer.  Heblaw  hyny,  efe  a  gyfranodd  at  ad- 
eiladu  a  helaethu  pedwar  ugain  o  gapeli  eraill,  mewn  symiau 
gwahanol  o  bum  cant  i  ddeg  punt  a  deugain  ;  a  symiau  llai  at 
gannoedd  yn  ychwaneg.  Ni  threuliodd  lawer  llai  na  deng  mil 
a  deugain,  neu  driugain  mil  o  bunnau  yn  ngwasanaeth  ei 
Arglwydd.  Eto,  er  hyny,  nid  swm  yr  arian  oedd  yn  gwneyd 
i  fyny  y  cwbl  o'i  ddifrifolrwydd  ef,  ond  y  eysegriad  a  wnaeth 
efe  o  hono  ei  hunan,  a'r  oll  a  feddai,  at  waith  Duw.  Bu  fyw 
i'r  ddau  amcan  hyn — rhoi  addysg  i  weinidogion,  ac  adeiladu 
capeli.  Gartref  ac  oddicartref — trwy  ymchwiliad  personol  a 
thrwy  lythyrau — trwy  glustymwrandaw  am  hysbysrwydd,  a 
chwilio  am  dano — yr  oedd  beunydd  yn  llafurio  er  cael  y 
dybenion  a  nodwyd  i  ben.  Ni  wnaeth  henaint  ei  hunan 
ddiffodd  gwresogrwydd  y  gŵr  ymroddgar  a  diflin  hwn,  na'i 
ryddhau  oddiwrth  ei  orchwyl  mwyaf  anwyl.  Pan  yn  rhy 
wan  i  fyned  i'w  swyddfa  yn  y  dref,  dygid  y  gorchwylion  oll 
ato  ef  i'w  dŷ.  Ychydig  cyn  ei  farw  y  gwelais  ef  ddiweddaf ; 
ac  er  ei  fod  wedi  teneuo  dan  afiechyd,  ac  yn  dyoddef  gan 
boenau,  siriolai  ei  wecld  yn  fawr  pan  y  dangosai  i  mi  lythyr 
ag  oedd  newydd  ei  dderbyn  oddiwrth  weinidog  yn  cadarnhau 
ei  obeithion  y  byddai  i'r  ysgrifenydd  sefydlu  yn  un  o'r  capeli 
a  adeiladesid  ganddo  ef  yn  Llundain. 

Wrth  ddarllen  yr  hanes  byr  yma,  ni  all  neb  ammheu 
(llawer  llai  neb  o'r  rhai  a  adwaenent  y  gwrthddrych),  nad 
oedd  Mr.  Wilson  yn  arddangosiad  nodedig  o  ddyn  difrifol  a 
dyfal.  Myfyried  gwŷr  galluog  mewn  cyfoeth  ar  yr  esiampl 
ddysglaer  hon ;  ac  yna  elont,  a  gwnelont  yr  un  modd. 
Bydded  iddynt  ddysgu  yma  wir  amcan  Rhagluniaeth  yn  cyf- 
ranu  cyfoeth,  a'r  mwynhad  mwyaf  a  allent  hwythau  gael  wrth 
wneyd  iawn  gymhwysiad  o  hono.  O  !  y  gwasanaeth  y  mae  y 
dyn  hwnw  yn  ei  wneyd  i  achos  crefydd  mewn  amser,  ac  i 
eneidiau  ei  gydgreaduriaid  dros  dragywyddoldeb,  nad  yw  yn 
adeiladu  ond  un  lle  o  addoliad,  neu  yn  rhoi  addysg  i  ond  un 
gweinidog  i  bregethu  yr  efengyl. 

Gall  y  rhai  sydd  ganddynt  amser  ar  eu  llaw  eu  hunain,  ac 
o  dueddfryd  llênyddol,  ganfod  esiampl  clodwiw  o  ddyfalwch 
gwresog  a  llafur  diíiin  mewn  defnyddioldeb  cyhoeddus  yn  y 

dîweddar  George  Stokes,  Ysw.  Dechreuodd  y  gŵr  bon- 
eddig  hwn  hefyd  ei  oes  fel  un  o  gydfeddianwyr  sidan-faelíà 
helaeth  iawn.  Derbyniodcl  addysg  dda  yn  y  gwahanol  ieith- 
oedd,  &c.  yn  ysgol  y  Merchant  Tailors,  yn  Llundain.  Pan 
nad  oedd  ond  dyn  lled  ieuanc,  ac  yn  llawn  o  orchwylion 
masnachol,  efe  a  ymgysylltodd  â'r  sefydliad  arimhrisiadwy 
hwnw,  Cymdeithas  y  Traethodau  Crefyddol,  fel  un  o'i  chyf- 
eisteddiad ;  ac  nid  calon  ranedig  ychwaith  a  gyflwynodd  efe 
ar  ei  hallor.  At  y  dyledswyddau  arferol  sy'n  gorphwys  ar 
aelod  o  gyfeisteddiad,  efe  a  ddygodd  yn  fuan  ei  alluoedd  a'i 
archwaeth  lênyddol  i  wasanaeth  llesol  y  gymdeithas,  ac  efe 
a  ysgrifenodd  amryw  draethodau,  y  rhai  a  gymeradwywyd, 
a  argraífwyd,  ac  a  ledanwyd  yn  helaeth.  Pan  y  teimlai  y 
gymdeithas  ddirwasgiad  ar  ei  chyllidau,  yr  oedd  pwrs  Mr. 
Stokes,  fel  ei  ysgrifell,  at  ei  galwad.  Yr  oedd  bob  amser  yn 
bresennol  yn  nghyfarfodydd  ei  chyfeisteddiad,  oddigerth  ei 
luddias  gan  afiechyd,  neu  fod  oddicartref;  ac  arferai  ym- 
weled  â'r  ystordŷ  yn  ddyddiol,  am  hir  amser.  Ysgrifenodd 
amryw  o'r  adroddiadau  blyneddol;  a  llafuriodd  gyda 
brwdfrydedd  diflin  a  chynnyddol,  a  medrusrwydd  hefyd,  i 
chwanegu  y  llyfrau  a  gyhoeddid  gan  y  gymdeithas,  a  hyny 
â'i  ysgrifell  ei  hun,  I'w  ddyfais  feddylgar  ef,  yn  gystal  a'i 
ysgrifell  ddiflin,  yr  ydys  yn  ddyledus  am  liaws  o  draethodau, 
allyfrau  bychain  i  blant,  a'r  "  Tract  Mayaúne"  a'r  cyhoedd- 
iad  diweddar  o  rai  llyfrau  lied  fawrion.  Costiodd  taflenau 
ystrydebawl  (stereotype  plates)  rhai  o'r  llyfrau  crefyddol 
cyntaf  a  gyhoeddwyd,  gymaint  a  chwe'  chant  o  bunnau  iddo, 
Yn  ei  holl  lafurwaith,  cafodd  gynnorthwy  galìuog  ei  gyfaill 
gwerthfawr,  Mr.  William  Llwyd,  goruchwyliwr  di-aii  y 
gymdeithas.  Ei  brif  waith  oedd  y  parotoad  i  gyhoeddi  yr 
esboniad  o  eiddo  y  gymdeithas  ar  ysgrythyrau  sanctaidd  yr 
Hen  Destament  a'r  Newydd.  I  ddwyn  y  gwaith  hwn  i  ben, 
bu  yn  llafurio  am  bum  mlynedd,  gan  barhau  yn  fynych  wrth 
ei  orchwyl  am  wyth  awr  y  dydd.  Afreidiol  yw  dyweyd  ei 
fod  er  ys  talm  cyn  hyn  wedi  rhoi  heibio  ei  rwymedigaethau 
yn  y  fasnach  fydol,  fel  y  gallai  gyflwyno  ei  hunan  i'w  lafur 
rhad,  eang,  a  diflin,  yn  achos  Cymdeithas  y  Traethodau  Cref- 
yddol.  Bu  Mr.  Stokes  farw  yn  Cheltenham,  ar  yr  31ain  o 
Mai,  yn  ddeunaw  a  deugain  oed ;  ac  yn  fuan  wedi  hyny 
cytunodd  j  gymdeithas  ar  benderfyniad  o  gydymdeimlad  â'i 

deulu,  a  diolchgarwch  i  Dduw,  ac  arganmoliaeth  i'w  fywyd 
a'i  lafur,  o  ba  un  y  dyfynir  yr  hyn  a  ganlyn  : — "  Y  mae  j 
gymdeithas  yn  ei  theimlo  yn  ddyledswydd  arni  yn  awr  i  restru 
yn  mysg  ei  chofnodau  y  ffaith  ddyddorawl  hon,  fod  Mr.  Stokes 
wedi  parotöi  i'r  gymdeithas  oddeutu  dau  gant  o  wahanol 
draethodau,  cyfieithiadau,  a  llyfrau  i  blant,  ynghyd  â  chyf- 
rolau  mwy ;  yn  cynnwys  '  Esboniad  ar  y  Bibl  Sanctaidd ;' 
4  Ysgrifeniadau  a  Bywyd  y  Diwygwyr  Prydeinig;'  'Hanes- 
iaeth  Seisnig;'  ynghyd  âg  amrywiol  lyfrau  ar  'Arferion  a 
Defodau  yr  Iuddewon.'  Ac  heblaw  yr  holl  gyhoeddiadau 
defnyddiol  a  phwysigfawr  hyn,  bu  am  ddwy  fiynedd  ar 
hugain  yn  un  o  olygwyr  zelog  a  digyfiog  y  *  Tract  MagazineJ 
a'r  '  Child's  Companion? " 

Lledanodd  y  gymdeithas  agos  i  bedair  miliwn  ar  ddeg  o 
gopiau  o'r  gwahanol  gyhoeddiadau  hyn.  Priodol  iawn  y 
sylwai  Mr.  Jones  (goruchwyliwr  teithiol  y  gymdeithas),  yn 
ei  "Adgofion  o'r  diweddar  George  Stokes,  Ysw,"  [Recol- 
leetions  of  the  late  George  Stohes,  Esq.~\  fel  y  canlyn,  ni  a  welwn 
yma  "  allu  un  dyn  i  wneuthur  daioni.  Yr  oedd  Mr.  Stokes 
yn  ŵr  o  dalentau  defnyddiol,  yn  hytrach  nag  o  ddoniau  ys- 
plenydd.  Nid  cybydd  llenyddol  oedd  efe.  Yr  oedd  yn 
casglu  gwybodaeth  fel  y  gaìlai  ei  wasgaru  yn  helaethach. 
Nid  dan  lestr  y  dodid  ei  oleuni  ef,  ond  fel  y  gwelid  ef  gan 
ddynion,  ac  y  goleuai  i  bawb  o'i  amgylch.  Nid  iddo  ei  hunan 
yr  oedd  efe  yn  byw.  Yn  ddiarwybod  iddo  ei  hun  o'r  bron, 
efe  a  lewyrchodd  felìy  o  flaen  dynion,  trwy  ei  ysgrifeniadau 
buddiol  a  lliosog,  fel  yr  arweiniwyd  llawer  trwyddynt  i 
ogoneddu  ei  Dad  nefol."1 

Yn  awr,  mi  a  ddygaf  ymlaen  ddwy  engraifft  o  blith  rhai  o 
sefyllfa  isel  yn  y  byd,  er  addysg  a  chalonogiad  i  rai  mewn 
cyffelyb  amgjdchiadau.  Y  cyntaf  yw  Thomas  Cranfield, 
am  yr  hwn  y  cyhoeddwyd  cofiant  dyddorawl  iawn  gan 
Gymdeithas  y  Traethodau  Crefyddol,  dan  yr  enw  "  The  Useful 
Christian"  [Y  CristionDemyddiol].     Mab  ydoedd  Thomas 

^Pe  dymunaswn  ychwanegu  esiamplau  o  ddifrifwch  o  blaid 
dynoliaeth  a  chrefydd,  gallaswn  goffâu  y  gwroniaid  dihefelydd  hyny 
o  blaid  y  Negroaid  a  fethrid  dan  draed,  sef  Clarkson  a  Wilberforce 
— a'r  dyngarwr  diflin,  Reynolds,  o  Bristol — a'r  gŵr  rhyfedd  hwnw, 
William  Allen;  cofiant  yr  hwn  nis  gellir  ei  ddarllèn  heb  deimlo 
rhyw  ddylanwad  boddhaol  yn  cynhyrfu  bywiogrwydd  cymwynasol. 

Cranfield  i  bobydd  cyílogedig  yn  Southwark ;  ac  fel  yr  oedd 
yn  tyfu  yn  Uanc,  cynnyddai  hefyd  mewn  drygioni,  creulon- 
deb,  a  chieidd-dra.  Rhedodd  ymaith  o  wasanaeth  ei  feistr, 
ymrestrodd  yn  y  fyddin,  ac  yr  oedd  yn  bresennol  yn  ngwar- 
chae  Gibraltar.  Yr  oedd  yn  fìlwr  dewr  a  diofn,  ond  yn  gaeth- 
was  i  Satan  a  phechod.  Pan  ddychwelodd  i  Loegr,  denwyd 
ef  i  wrandaw  ar  y  diweddar  Mr.  Romaine  yn  pregethu  yn 
Blackfriars.  Drylliwyd  ei  galon  galed  â  gordd  y  gair;  a 
buan  y  cafodd  ei  r'ieni  duwiol  y  llawenydd  annhraethadwy 
o  weled  eu  mab  milwraidd  yn  ymroddi,  enaid  a  chalon,  i 
wasanaeth  Cadben  ein  iachawdwriaeth.  Wedi  iddo  unwaith 
broíi  y  llawenydd  a'r  tangnefedd  sy  mewn  credu,  dechreuodd 
fod  yn  bryderus  iawn,  a  gweithgar  hefyd  er  iachawdwriaeth 
eraill.  Ei  fawr  ofal  blaenaf  oedd  ynghylch  ei  wraig,  yr  hon 
a  ddaeth  yn  lled  fuan  yn  gydetifedd  âg  ef  o  ras  y  bywyd. 
Wedi  hyny  dechreuodd  lafurio  am  ddychweliad  ei  pherthyn- 
asau,  o  herwydd  yr  oedd  yr  eiddo  ef  eisoes  yn  Gristionogion. 
Y  gwrthddrychau  nesaf  i  sylw  ei  dduwiolfrydedd  gwresog 
oedd  y  lletywyr  yn  y  tŷ  lle  y  trigiannai,  a  dychwelwyd  dau 
o  honynt  fel  ffrwyth  ei  lafur.  Yn  fuan  wedi  hyn,  bu  yn 
fath  ü  glochydd  i  ŵr  a  arferai  bregethu  dan  yr  awyr  agored, 
yr  hwn  oedd  yn  cyhoeddi  newyddion  da  yr  iachawdwriaeth 
i'r  lluoedd  yn  Moorfìelds.  Yna  efe  a  ymunodd  i  godi  cyf- 
arfod  gweddio  yn  mysg  gwneuthurwyr  priddfeini  Kingsland. 
O'r  diwedd,  pan  oedd  fel  un  yn  dyhëu  am  foddion  mwy 
rheolaidd  i  wneuthur  daioni,  yn  hytrach  na'r  ymegniadau 
achlysurol  hyn,  efe  a  agorodd  Ysgol  Sabbothol  yn  Rother- 
hithe,  lle  y  gwelsai  olygfêydd  dychrynllyd  o  lygredigaeth 
ymhlith  y  bobl  ieuainc.  Wedi  iddo  o'r  diwedd  gael  gafael 
ar  un  cymhwys  i  arolygu  y  sefydliad  hwn,  efe  a  drôdd  ei 
olwg  tua  Tottenham,  ac  a  sefydlodd  un  yno  hefyd.  Ei 
swydd  bellach  oedd  sylfaenu  ac  arolygu  Ysgolion  Sabbothol, 
at  yr  hyn  yr  ymroddodd  gyda'r  un  tanbeidrwydd  gwresog 
ag  yr  ymladdai  gynt  â  gelynion  ei  wlad  ar  gribau  uchel 
craig  Gibraltar.  Agorwyd  ysgol  ar  ol  ysgol  ganddo  mewn 
llawer  o'r  manau  mwyaf  tywyll  ac  anwaraidd  yn  nghymydog- 
aeth  y  brifddinas ;  yn  mha  rai  efe  oedd  yr  athraw,  yr  arolygwr, 
a'r  darparwr,  gan  ymofyn  cyfeillion  i'w  helpu  â'u  harian,  ac 
athrawon  â'u  llafur.  At  ddyledswyddau  arolygwr  Ysgolion 
Sabbothol,  efe  a  ychwanegodd  rai  ymwelwr  â'r  cleifion,  hyd 

nes  y  daeth  Thomas  Cranfìeld.yn  adnábyddus  dros  gymydog- 
aethau  cyfain  fel  cyfaill  yr  ieuenctyd*  yr  afìach,  a'r  tlawd. 
Yr  hyn  oedd  yn  fyr  mewn  rheol  a  threfn,  a  .wnelid  i  fyny 
ganddo  â  zel  a  dyfalwch.  Yr  oedd  ei  ofal  yn  bèrsonol  yn 
gystal  ag  yn  gyffredinol ;  canys  efe  a  ymwelai  a'r  plant  yn  eu 
cartrefleoedd,  ac  a  ysgrifenai  lythyrau  atynt  ddigon  i  lenwi 
cyfrol.  Efe  a  wyliai  arnynt  wedi  yr  ymadawent  â'r  ysgol, 
gan  eu  dilyn  i'w  tai ;  neu  a'u  casglai  i  gymdeithas  "  hen 
ysgolêigion."  I  un  o'r  cynnulliadau  hyn,  yr  oedd  oddeutu 
deugain  yn  perthynu,  cafwyd  fod  pedwar  ar  ddeg  o'r  rhai 
oedd  yn  bresennol  yn  aelodau  o  eglwysi,  ac  nad  oedd  o'r 
bron  un  o  honynt  heb  fod  yn  arfer  myned  i  le  o  addoliad. 
Ni  lithrai  y  lletyau  (lodging-houses)  heibio  i'w  sylw  ef,  ac  ni 
lwfrhaent  ef  yn  ei  ddewrder  ychwaith — er  eu  bod  yn  dywyll- 
leoedd  Satan,  lle  y  mae  afiendid  ac  anwybodaeth  a  diTgioni 
wedi  eu  cydgymysgu  yn  hollol  a  thrwyadl — ond  efe  a  wnaeth 
lawer  o  honynt  yn  agored  i  lewyrch  y  gwirionedd,  a  newydd- 
ion  da  yr  iachawdwriaeth.  Fel  hyn  y  bu  fyw  ac  fel  hyn  y 
llafuriodd  Thomas  Cranfìeld.  Ni  phylwyd  ei  deimladau  cref- 
yddol  gan  amser,  ac  efe  a  ffrwythai  yn  ei  henaint — yn  llawn 
pedwar  ugain  mlwydd  oed  yr  oedd  yn  fywiog  mewn  dymun- 
iad,  er  yn  wan  mewn  gweithred,  yn  achos  ei  Feistr  mawr. 
Am  hanner  can'  mlynedd  y  llafuriodd  fel  athraw  ymroddgar 
yn  yr  Ysgol  Sabbothol,  ac  ni  flinodd  hyd  y  diwedd.  Cladd- 
wyd  y  llencyn  afradlawn  a'r  milwr  dewr  a  drygionus  hwn 
gynt,  gyda'r  cyfryw  ddefodau  yn  ei  arwyl  ag  a  barasai  i'r 
gwron  dan  ba  un  yr  ymladdai  wrth  Gibraltar  eu  mawr 
chwennych  yn  ofer.  O !  am  ychwaneg  o  fath  Thomas 
Cranfield ! 

Y  mae  Harlan  Page  hefyd  yn  fwy  na  theilwng  o  gael 
ìle  yn  y  mân-fywgraffìadau  hyn,  gyda'r  gŵr  olaf  a  nodwyd ; 
yr  hwn  er  nad  oedd  yn  fwy  duwiol  ac  ymroddgar  na  Thomas 
Cranfield,  oedd  er  hyny  yn  rhagori  arno  mewn  doniau  a 
defnyddioldeb.  Brodor  o  Connecticut,  yn  Unol  Daleithiau 
yr  America,  oedd  Harlan  Page.  Asiedydd  oedd  ei  dad,  a 
dygwyd  yntau  hefyd  i  fyny  yn  yr  un  gelfyddyd.  Pan  oedd 
oddeutu  dwy  ar  hugain  oed  y  dychwelwyd  ef  at  Ddüw.  Efe 
a  ddywedai  ar  ei  wely  angeu,  "Pan  gyntaf  y  cefais  afael 
mewn  gobaith,  mi  a  deimlais  yn  y  fan  fod  yn  rhaid  i  mi 
lafurio  yn  achos  eneidiau.     Mi  a  weddi'ais  flwyddyn  ar  ol 

blwyddyn  am  i  Dduw  fy  rigwneyd  yn  offeryn  i  achub  eneid- 
iau."     Atebwyd  ei  weddi-yn  lled  fuan  ;  oblegid  pwy  erioed 
a  weddîodd  fel  h'yn,  ac  a  ddilynodd  ei  ddeisyfiad  âg  ym- 
egniadau  dyfal  a  phriodol,  ac  ni  chafodd  ei  ateb  ?     Ynmhen 
tri  diwrnod  ar  ol  iddo  wneyd  proffes  gyhoeddus  o'i  ffydd  yn 
Nghrist,  efe  a  ddechreuodd  ar  ei  yrfa  llawn  o  ddefnyddioldeb 
trwy  ysgrifenu  llythyr  at  un  oedd  wedi  gwrthsefyll  pob  ar- 
gyhoeddiad  am  hir  amser,  gan  galedu  ei  galon.     Erbyn  hyn 
daeth  ysgrifenu  llythyrau  yn  un  o'r  moddion  dyfalaf  oedd 
gandclo  i  wneuthur  daioni ;  a  phrin  y  treuliai  ddiwrnod  o'i 
oes  heb  wneuthur  hyn.     Ysgrifenai  at  berthynasau  a  dyeithr- 
iaid — at  gyfeillion  a  gelynion — at  y  cyfoethog  a'r  tlawd — at 
saint  a  phechaduriaid — at  bersonau  yn  mhob  sefyllfa  ac  an- 
sawdd  o  brofiad  crefyddol — ac  at  yr  ieuainc  a'r  hen — a  hyny 
gyda  diwydrwydd  i'w  ryfeddu.     Ni  bu  un  ymgeisydd  am  olud 
na  gwybodaeth  yn  fwy  prysur  yn  ysgrifenu  llythyrau  na'r 
asiedydd  duwiol  hwn.    Pan  yn  gorwedd  ar  wely  cystudd,  my- 
fyriai  am  lwybrau  newyddion  i  fod  yn  ddefnyddiol ;  a  phan 
iachäai,  ei  ofal  blaenaf  a  phenaf  fyddai  gosod  ei  gynlluniai  a'i 
amcanion  mewn  gweithrediad.     Y  ffordd  nesaf  a  gymerai  i 
geisio  achub  eneidiau  oedd  argraffu  a  lledanumân  docynau,  yn 
cynnwys  anerchiad  byr  a  phwysig  o'i  gyfansoddiad  ei  hun, 
sylfaenedig  arrai  o  wirioneddau  dwysaf  y  dadguddiad  dwyfol. 
Lledanai  hefyd  liaws  o  draethodau  heblaw  y  mân  docynau  a 
soniwyd.     Yna  un  o'i  amcanion  oedd  sefydlu  cyfarfodydd  i 
weddîo  ac  amcanu  at  ddiwygiad  crefyddol  yn  mysg  ei  gyd- 
aelodau  eglwysig.     Ar  un  achlysur,  cofnododd  yn  ei  gofiyfr 
ryw  sylwadau  byrion  ar  driugain  ond  un  o  bersonau  oeddynt 
mewn  trafferth  am  eu  cyfiwr,  ymhlith  y  rhai  y  bu  yn  llafurus 
iawn  i  ddwyn  ymlaen  eu  llwyddiant  ysbrydoL     Yr  oedd  ei 
ysgrifell  mor   brysur   a'i  dafod;    ac  yr  oedd   beunydd   yn 
darparu  anerchiadau  i'w  cyhoeddi  yn  rhai  o'r  misolion  cref- 
ŷddol;  ac  y  maent  oll  i'r  pwrpas,  ac  yn  liawn  o  serch  ac 
eneiniad.     "  Ynddo  ef  y  gwelid  crefftwr  (pan  yn  gweithio 
am  dri  swllt  y  dydd)  yn  llafurio  yn  galed  i  ennill  ei  gyflog, 
ac  ar  yr  un  pryd  yn  sefydlu  ac  yn  cynnal  cyfarfod  gweddi 
mewn  tŷ  ar  brydnawniau  dydd  Mercher;  cyfarfod  gweddi 
gyda  phobl  yr  Arglwydd  ar  godiad  haul  dydd  Sabboth ;  ac 
er  y  byddai   raid    iddo   gerdded  tair  milltir   i'r   addoliad 
cyhoeddus,  ymroddai  yn  fywiog  gyda'r  Ysgol  Sabbothol  am 

bump  o'r  gloch  yn  y  prydnawn ;  cysegrai  yr  hwyr  wedi  hyny 
i  gyfarfodydd  ac  ymweliadau  teuluaidd ;  i  ymddyddan  â'r 
cleifion,  y  diofal,  a'r  pryderus ;  i  ledanu  traethodau ;  a 
cheisio  cytTröi  ystyriaeth  a  sylw  ar  gyflawniadau  crefyddol  y 
dydd  ;  a  chadw  dyddlyfr  bychan  ;  dyfal  barhâu  mewn 
gweddi;  ac  ymuno  gydag  eraill  mewn  ymgais  i  ddechreu 
ffurfio  eglwys  a  sefydlu  gweinidog." 

O'r  diwedd  penodwyd  Harlan  Page  yn  oruchwyliwr  Ystorfa 
GyíFredinol  Cymdeithas  Traethodau  yr  America,  yr  hyn  a  fu 
yn  foddion  i  agor  maes  newydd  o'i  flaen  i  fod  yn  llafurus  a 
defnyddiol,  a'r  hyn  hefyd  a  gyflawnodd  gyda'i  fywiogrwydd 
arferol.  Yn  debyg  i  swyddog  yn  myddin  yr  Arglwydd,  efe 
a  gydgasglai,  o  bryd  i  bryd,  yr  holl  rai  a  fyddent  yn  rhanu 
traethodau,  gydag  athrawon  Ysgolion  Sabbothol,  i'w  dysgu 
yn  fanylach  yn  eu  gwahanol  ddyledswyddau.  Rhoddes  ei 
gydweithrediad  calonog  i'r  symudiad  mawr  dirwestol.  Yn 
ystod  ei  holl  lafurwaith  hwn  yn  achos  eraill,  ni  bu  efe  yn 
llai  dyfal  gyda'i  dylwyth  ei  hun — a  chafodd  y  llawenydd  o 
weled  ei  blant  yn  rhodio  yn  y  gwirionedd.  Gellid  dywedyd 
gyda  chywirdeb  am  dano,  ei  fod  mor  llawn  o'r  awyddfryd 
am  achub  eneidiau  ag  y  dichon  dynoliaeth  heb  ei  pherffeithio 
fod :  ac  yn  yr  achos  hwn  buasai  yn  dyoddef  merthyrdod  yn 
ewyllysgar  iawn. 

íë,  mewn  rhyw  ystyr,  merthyr  ydoedd;  o  herwydd  bu  i'w 
lafur  gwastadol  dreulio  ei  gorff  na  bu  erioed  yn  gryf  iawn  ; 
ac  wefli  iddo  fod  yn  foddion  i  achub  mwy  o  eneidiau  na'r 
rhan  fwyaf  o'r  rhai  sydd  yn  y  swydd  weinidogaethol,  efe  a  fu 
farw  yn  ŵr  lled  ieuanc,  pan  ond  dwy  flwydd  a  deugain  oed ; 
'p,c  a  adawodd  ar  ei  ol  esiampl  nodedig  o  un  o  ddifrif  yn 
s  gwneyd  daioni,  yr  hwn,  pe  tueddid  eglwys  Iesu  Grist  i  ym- 
'  debygu  iddo,  buan  y  rhyddhëid  ein  byd  ni  odditan  lywodr- 
aeth  pechod  a  Satan,  ac  yr  adennillid  ef  i'w  gyfiawn  feddian- 
nydd,  yr  Arglwydd  Iesu  Grist.  Clust-ymwrandewch  ar  y 
sant  hwn  yn  dywedyd  ar  wely  angeu,  "  Mi  a  wn  mai  o  ras 
Duw  y  mae  y  cwbl ;  ac  nid  o  herwydd  dim  a  wnaethum  i : 
ond  yr  wyf  yn  tybied  fy  mod  wedi  derbyn  tystiolaeth  fod 
mwy  na  chant  o  eneidiau  wedi  cael  eu  dychwelyd  at  Dduw 
trwyfy  offerynoliaetli  bersonol  a  diyyfrwngi  fy  hunan."  Ac 
wedi  clywed  hyn,  ystyriwn  beth  a  all  un  dyn  isel  ei  amgylch- 
iadau,  a  gwan  o  gorff,  ei  wneyd  tuag  at  achub  eneidiau,  pan 

fo  ei  galon  yn  llosgi  o'i  fewn  gan  ddymuniadau  gwresog  am 
fod  yn  ddeíhyddiol,  a  phan  y  bo  wedi  ymroddi  i'r  gorchwyl 
gogoneddus,  anrhydeddus,  a  mawreddig.  Tybiwch  fod  pob 
cynnulleidfa  Gristionogol  wedi  ei  bendithio  â  deg  o'r  cyfryw 
bersonau,  ie,  â  phump,  îe,  âg  un,  O  !  y  fath  gawodydd  o 
fendithion  a  ellid  ddysgwyl  ar  y  gymydogaeth  y  preswylient 
ynddi.  Dyma  yw  bod  o  ddifrif  mewn  gwirionedd!  Nis 
gellid  meddwl  am  un  ffordd  debygach  i  gyíFröi  Cristionogion 
i  deimlad  o'u  rhwymedigaeth  a'u  gallu  i  wneuthur  daioni, 
na  thrwy  fynych  ddarllen  y  bywgraffiad  rhad  am  y  dyn 
rhyfedd  hwn,  yr  hwn  a  aclgyhoeddwyd  yn  y  wlad  hon  gan 
Gymdeithas  y  Traethodau  Crefyddol. 

Yn  awr,  ni  a  sylwn  ar  ddwy  neu  dair  o  esiamplau  o 
ferched  yn  ymroddgar  o  ddifrif,  y  rhai  a  ddetholir  i'r  ystlen 
hòno  ag  sydd  wedi  hynodi  ei  hunan  yn  mhob  oes  o  herwydd 
ei  zel  mewn  gwaith  da,  yn  enwedig  dros  grefydd.  Yn 
nyddiau  ein  Hiachawdwr,  hwynthwy  oedd  y  rhai  a'i  dilynent 
yn  fwyaf  ymroddgar  a  pharhaus,  ac  oeddynt  y  rhai  olaf  wrth 
y  groes,  a'r  rhai  cyntaf  wrth  y  bedd :  ac  o'r  pryd  hwnw  hyd 
yn  awr,  y  maent  wedi  dangos  gwresogrwydd  eu  cariad  trwy 
y  gwasanaeth  mwyaf  hynod. 

Ni  a  ddetholwn  yr  anghraifft  gyntaf  o  blith  y  pendefig- 
esau,  sef  yr  adnabyddus  Selina,  Iarlles  Huntingdpn.  Yr 
oedd  y  foneddiges  hynod  hon  o  dueddfryd  sobr  a  difrifol  er 
yn  blentyn,  a  chadwodd  feddylfryd  crefyddol  yn  nghanol 
holl  orwychder  ac  ysgafnder  Donnington  Park.  Pà  fodd 
bynag,  bu  am  hir  amser  yn  llafurio  yn  galed  am  osod  i  fyny 
ei  chyfiawnder  ei  hun ;  hyd  oni  ddaeth  i  wybod  a  deall  beth 
oedd  cyfìawnhau  trwy  ífydd,  trwy  ymddyddan  rhyngddi  â 
Lady  Margaret  Hastings,  perthynas  agos  iddi  o  du  ei  gŵr. 
Yr  oedd  Whitfìeld  a  Wesley  y  pryd  hwn  yn  nghanol  eu  llafur, 
ac  yn  uchder  eu  cymeradwyaeth  a'u  defnyddioldeb.  Yn  y 
fan,  rhoddes  Arglwydd  ac  Arglwyddes  Huntington  eu  nodd- 
ed  i'r  athrawiaeth  newydd;  a  dilynent  Whitfield  i  ba  le 
bynag  yr  elai  i  bregethu.  Gan  ei  bod  o  herwydd  ei  hurddas 
yn  rhwym  wrth  bendefigion,  a  thrwy  ei  harferion  wrth  wŷr 
llên,  dynion  ffraeth,  a  beirdd,  a  llywodraethwyr  gwladol — y 
fath  benderfyniad,  a  diysgogrwycld,  a  gwroldeb  oedd  yn 
anghenrheidiol  iddi  i  ymgysylltu,  nid  yn  ddirgelaidd  ac  ar 
liw  nos,  ond  yn  hyf  ganol  dydd  goleu,  â  phlaid  y  dywedid  yn 

eu  herbyn  yn  mhob  lle,  ac  a  wawdid  fel  haid  o  benboethwyr 
anwybodus  !  Yr  oedd  hyn  oll  yn  meddiant  gwrthddrych  y 
sylw  hwn.  I  raddau  mawr  daeth  yn  noddwraig  i'r  pregeth- 
wr  dirmygedig  yn  y  "  Foundry"  Agorai  un  o  ystafelloedd 
ei  phalas  yn  gapel  i  Whitfield  (ei  chapelwr  erbyn  hyn),  i 
bregethu  ynddo,  lle  y  mynych  ganfyddid  Arglwydd  Chester- 
field,  archoffeiriad  duw  y  ffasiwn,  ac  Arglwy  dBolingbroke, 
a  Ilawer  eraill  o  bendengion  a  phendefìgesau,  yn  gwrandaw 
arno  drwy  ei  gwahoddiad  hi.  Pan  oedd  y  gŵr  mawr  hwn 
(Whitfield)  ar  ymweliad  yn  ei  phalas  yn  Ashby-de-la-Zouch, 
y  cynlluniwyd  y  Tabernacl  yn  Llundain,  a  hyny  yn  benaf  yn 
unol  â'i  chymhelliad  hi.  Erbyn  hyn,  yr  oedd  ei  chyfoeth,  er 
nad  oedd  yn  fawr,  a'i  dylanwad,  yr  hwn  oedd  fwy  o  lawer, 
yn  cael  eu  gosod  ar  waith  i  gyfarfod  â'r  draul  o  adeiladu  y 
Tabernacl,  a  chapelTottenhamGourt,  ac  addoldai  eraill  hefyd. 
Ei  hoffusion  hi  oedd  Mr.  Berridge,  o  Everton,  Mr.  Rowland 
Hill,  Mr.  Mathew  Wilks,  a  chyffelyb  iddynt  yn  eu  dull  yn 
pregethu,  pa  un  bynag  ai  oddifewn  neu  oddiallan  i  Eglwys 
Loegr  y  byddent.  Yr  oedd  yn  parhau  yn  aelod  proffesedig 
o'r  Eglwys  Sefydledig,  ond  yr  oedd  yn  caru  yr  efengyl  a 
phawb  a'i  pregethai  yn  fwy  o  lawer  na'r  Eglwys  ei  hun. 
Bhoddai  bob  cefnogiad  a  chynnorthwyon  haelionus  i  breg- 
ethwyr  diurddau,  a'r  rhai  a  gyhoeddent  newyddion  yr  iach- 
awdwriaeth  yn  y  prif-ffyrdd  a'r  caeau.  Llogai  gapeli  yn 
mhob  man  lle  gallai,  a  hyny  hyd  gyflawnder  ei  moddion ;  ac 
un  o'i  hoff  bethau  fyddai  prynu  chwareudai,  pan  allai,  a  throi 
y  manau  hyny  yn  dai  i  achub  eneidiau  ynddynt,  y  rhai  a 
arferid  gynt  i'w  dinystrio.  Lle  bynag  y  byddai  diwygiad 
crefyddol  yn  tori  allan,  yn  yr  Eglwys  Sefydledig  neu  allan 
o  honi,  yr  oedd  ei  dylanwad  yn  sicr  o  gael  ei  osod  ar  waith. 
Wedi  britho  y  wlad  â  chapeli,  a'u  cyflenwi  â  gweinidog- 
ion,  a'u  cynnal  mewn  amryw  fanau  o'i  phwrs  ei  hun,  medd- 
yliodd  am  nod  uwch  ac  amgenach,  ac  a  sefydlodd  goleg  yn 
Nhrefecca,  yn  Neheubarth  Cymru,  er  nrwyn  rhoi  addysg  i 
weinidogion  yr  efengyl ;  ac  y  mae  genyf  yn  awr  o'm  blaen 
restr  o'r  gweinidogion  a  hyfforddwyd  yn  yr  ysgol  hon,  oll  yn 
gant  a  phump  ar  hugain,  ac  amryw  o  honynt  o  enwogrwydd 
nid  bychan.  Pan  y  daeth  amser  yr  ysgrif-rwym  (leasè)  i  ben, 
oedd  yn  perthyn  i  adeilad  Trefecca,  fe  symudwyd  y  coleg  i 
Cheshunt,  yn  Herts,  lle  y  mae  yn  parhau  dan  arolygiad  y 


ESIAMPLAU   O   DDIFRIFWCII.  241 

Dr.  Harris    ac  y  mae  yn  agos  i  ddau  gant  o  weinidogion 
wedi  derbyn  addysg  yn  barod  yn  yr  eisteddfa  hon  i  lênydd- 
iaeth  gysegredig  a  chyffredinol,  er  eu  cymhwyso  i  waith  y 
weinidogaeth.      Ffurfiwyd  cyfundeb    crefyddol    hefyd,    yr 
hwn  hyd  heddyw  sydd  yn  ymgyfenwi  ar  enw  y  foneddiges 
anrhydeddus  hon.      Nid  oedd  terfyn  ar   ei   hymegniadau 
personol  yn  ngweithredoedd  ffydd  a  llafur  cariad.     Nid  oedd 
yn  byw  i  ddim  arall.     Nid  oedd  urddas,  na  chyfoeth,  na 
dylanwad,  yn  werthfawr  i  ddim  yn  ei  golwg  hi,  ond  fel  yr 
oeddynt  yn   ei   chynnorthwyo   i   ogoneddu    Duw,   lledanu 
teyrnas  Crist,  ac  achub  eneidiau  anfarwol.      Cysegrodd  yr 
oll  a  feddai  i  Iachawdwr  y  byd,  ac  i'w  achos  ef  ar  y  ddaear. 
Ni  threuliai  arian  ar  rwysg  a  gorwychder,  fel  y  gallai  gyf- 
lwyno  y  cwbl  i'r  Gwaredwr.     Bu  lawer  gwaith  mewn  cryn 
draíferth  o  eisieu  arian — nid  fel  llawer  o'r  pendefigion,  i  dalu 
dyledion  eu  hafradlonedd,  ond  i  brynu  ac  adeiladu  capeli. 
Penderfynodd  adeiladu  lle  addoliad  yn  Brighton ;  a  chan  ei 
bod  ar  y  pryd  yn  lled  brin  o  arian,  penderfynodd  werthu  ei 
thlysau,  a  chyda'r  arian  hyny  (agos  i  saith  gant  o  bunnau) 
hi  a  adeiladodd  y  capel  sydd  yn  sefyll  yn  awr  yn  y  North 
street,  yn  y  dref  hòno,  lle  y  mae  y  Parch.  Joseph  Sortain 
yn  gweinidogaethu.     Dyma  un  o'r  aberthau  mwyaf  dyddor- 
awl  wnaed  erioed  o  addurniadau  gwagedd  ar  allor  crefydd. 
Mor  briodol  y  gellid  dywedyd  am  yr  addôldŷ  Cristionogol 
hwn,  fel  y  dywedwyd  gynt,  gyda  dim  cyfnewidiad  ond  yn 
unig  newid  o'r  amser  dyfodol  i'r  amser  gorphenol,  "  Mi  a 
osodais  dy  geryg  di  â  charbuncl,  ac  a'th  sylfaenais  â  meini 
saphir ;  gwnaethum  hefyd  dy  ffenestri  o  risial,  a'th  byrth  o 
feini  dysglaer,  a'th  holl  derfynau  o  geryg  dymunol." 

Dyna  y  fath  un  oedd  Lady  Huntingdon.  Mor  gywir  y 
dywedodd  awdur  ei  bywgrafíiad,  "Nis  gellir  byth  wybod 
gwerth  y  fath  fywyd,  hyd  nes  yr  elo  y  nef  a'r  ddaear  heibio ; 
a  phan  y  diflana  holl  ddedwyddwch  a  thrueni  amserol  fel 
hudoliaeth  breuddwyd,  yna  y  bydd  miloedd  a  degau  o  fil- 
oedd  yn  diolch  am  iddi  gael  byw  cyhyd — yn  wir  wasanaeth- 
ferch  yr  Arglwydd  ac  yn  offeryn  bendigaid  eu  dychweliad 
hwy." 

Yr  oedd  yma  ddifrifwch  yn  wir ! 

Ond  ychydig  sydd  â'r  fath  gyfleusderau  i  fod  o  wasanaeth 
yn  ngwinllan  Iesu  Grist  a'r  foneddiges  urddasol  hon;  am 


242  ESIAMPLAU   O   DDIFRIFWCH.  • 

hyny  ni  a  ddeuwn  yn  nes,  at  rai  yn  sefyllfa  gyfíredin  dynol- 
ryw.  O'r  rhai  hyny  ni  a  ddetholwn  y  fenyw,  ardderchog  o 
feddwl,  hòno,  Mrs.  Fry.  Mae'n  dra  hysbys  mai  aelod  o 
gyfundeb  y  Cyfeillion,  neu  y  Crynwyr,  oedd  y  wraig  dda 
hon.  Wedi  iddi  dreulio  dyddiau  ei  hieuenctid  mewn  gwag- 
edd  a  bydolrwydd,  ac  hefyd  yn  llawn  tuedd  at  anífyddiaeth, 
eto  yn  nghanol  llawer  ymdrech  galed  â  chydwybod  a  fynai 
ei  gyru  at  w^aith  rhagorach  a  gogoneddusach,  dychwelwyd 
hi  at  Dduw,  trwy  bregethiad  ac  ymddyddan  un,  William 
Savory,  gweinidog  yn  perthyn  i'r  Crynwyr  yn  yr  America, 
yr  hwn  a  ymwelodd  â'r  wlad  hon  ar  genadiaeth  grefyddol. 
Bychan  a  feddyliodd  y  gwas  sanctaidd  a  hunanymwadol  hwn 
i  Iesu  Grist,  pan  y  sangodd  gyntaf  ar  dir  Prydain,  ei  fod  ar 
fin  ennill  y  fath  ddysgybl  at  groes  ei  Arglwydd.  Pe  na 
chawsai  fyw  ond  i  hyn  yn  unig,  buasai  ei  fywyd  o  fendith  an- 
mhrisiadwy  i'n  byd  ni.  O  ddechreuad  ei  gyrfa  grefyddol, 
yr  oedd  duwiolfrydedd  Mrs.  Fry  yn  cyfranogi  yn  helaeth  o 
wresogrwydd  ei  thymher  naturiol.  At  fyfyrdodau  crefyddol 
hi  a  ychwanegodd  hefyd  yn  fuan  holl  ddiwydrwydd  bywyd 
cymwynasgar ;  a  phan  oedd  wedi  ei  hamgylchu  gan  ofalon 
gwraig  briod,  a  phryderwch  mam  yn  nghanol  teulu  cyn- 
nyddol,  gyda  chyfansoddiad  corfforol  gwanaidd,  er  hyny 
cysegrodd  ran  fawr  o'i  hamser  i  ymweled  â'r  tlodion.  Yn 
nghanol  cryn  gystudd  corfforol,  hi  a  gynnyddai  mewn  gras, 
a  daeth  i  fod  yn  enwog  o  herwydd  nerth  y  bywyd  cuddiedig 
oedd  ynddi.  Penodwyd  hi  yn  ymwelyddes  (visitor)  dros 
ysgol  a  gweithdŷ  y  Crynwyr  yn  Islington;  ac  er  ei  holl 
ofalon  lliosog  gartref,  ymaflodd  yn  nyledswyddau  y  swydd 
uchod  gyda  bywiogrwydd,  gostyngeiddrwydd,  a  hunanym- 
roddiad.  Cyn  pen  hir  ar  ol  hyn,  cynhyrfwyd  ei  meddwl 
gweithgar  gan  awyddfryd  am  ffurfio  rhyw  sefydliad  a  fyddai 
o  les  a  budd  i  forwynion.  Ni  ddiangodd  yr  heidiau  rhyfedd 
a  dibarch  hyny  o  bobl,  y  Sipsiwn,  heb  ei  sylw  hi ;  a  phob 
amser  y  gwersyllai  rhai  o  honynt  yn  y  gymydogaeth,  elai  hi 
i  ymweled  â  hwy,  gan  ddiwallu  eu  hanghenion,  eu  hargy- 
hoeddi  o'u  pechodau,  a  rhoi  llyfrau  i'r  sawl  a  fedrent  ddarllen. 
Byddai  yn  pregethu  yn  awr  ac  yn  y  man  yn  nghyfarfodydd 
y  Crynwyr,  ac  ystyriai  y  Cyfeillion  ei  gweinidogaeth  fel 
eiddo  un  wedi  ei  galw  gan  yr  Arglwydd.  Parodd  hyn  i 
ddyledswyddau  newyddion  ymaflyd  ynddi,  ac  achosi  iddi 
wneyd  teithiau  mynych. 

O'r  diwedd  tynwyd  sylw  Mrs.  Fry  at  y  merched  oedd  yn 
garcharorion  yn  Newgate — yn  isel  iawn  eu  cyflwr,  o  ran  eu 
cyrff  a'u  moesau  hefyd.  Gosodid  cannoedd  o'r  creaduriaid 
annedwydd  hyn  gyda'u  gilydd  yn  nghanol  y  budreddi,  a'r 
llygredigaeth,  a'r  annhrefn  mwyaf :  a  mynych  y  gwelid 
hwy  wedi  ymgynhyrfu  hyd  wallgofrwydd  trwy  y  gwirodydd 
a  ganiatëid  eu  gwerthu  yn  y  carchar  yn  y  dyddiau  hyny, 
hyd  nes  y  byddai  y  lle  yn  debyg  i  gyrchfa  cythreuliaid.  Yr 
ydoedd  erbyn  hyn  yn  fam  i  wyth  o  blant.  Ai  tybed  ynte  y 
gall  hi  gael  adeg  yn  nghanol  y  fath  ofalon,  neu  feddiannu 
digon  o  ddewrder,  i  anturio  i  mewn  i'r  cyfryw  ífau  o  ysgel- 
erderau  ofnadwy  ?  Neu  a  oedd  ganddi  le  i  obeithio  y 
gallai  ennill  llywodraeth  ar  y  fath  haid  gorphwyllog  drwy  ei 
phresennoldeb  llariaidd  ac  addfwyn  ?  Ond  yn  groes  i 
gynghorion  rhai,  ac  i  ofnau  mwy,  a  gwan-obaith  pawb  o'r 
bron  ond  ei  hysbryd  nefolaidd  ei  hun,  disgynai  y  genad 
hedd  hon  i  dywyll-leoedd  teyrnas  llygredigaeth — i'r  man 
oedd  wedi  ennill  yr  enw  o  "  uffern  ar  y  ddaear."  Llenwid 
ysbrydoedd  anwaraidd  y  rhai  a  ymgynnullent  ati  âg  ofn  a 
pharch  gan  ei  hymddangosiad  hynaws,  ei  llais  peraidd,  ei 
thymher  garuaidd,  a'i  dull  arafaidd  ac  ennillgar.  Ni  chan- 
fyddwyd  erioed  o'r  blaen  un  mor  sanctaidd  a  thrugarog  a 
hon  yn  nghartrefle  drygioni  a  thrueni ;  ac  yn  y  fan  syrthiai 
argraff  dda  o'i  phlaid  ar  feddyliau  y  carcharesau  yr  elai  yno 
i'w  dysgu.  Oddiar  ei  chymhelliad  hi  y  ffurfiwyd  y  "  Gym- 
deithas  er  Diwygio  y  Merched  yn  Ngharchar  Newgate,"  i  ba 
un  y  bu,  o  anghenrhaid,  yn  brif  orchwylyddes.  Rhoddes 
awdurdodau  dinas  Llundain  gynnorthwy  i'r  gweithrediadau, 
a  dangoswyd  yn  fuan  nad  oedd  dim  cymeriadau  mor  ddrwg, 
nac  arferion  mor  lygredig  a  greddfol,  nas  gellid  dysgwyl 
iddynt  gilio  o  flaen  tiriondeb  a  hynawsedd  doeth,  pwyll- 
og,  diysgog,  a  pharhaus.  Parhäai  Uafurwaith  diflin  Mrs. 
Fry,  a'r  diwygiad  yn  Newgate  a  gynnyddai.  Achosodd  hyn 
iddi  fwy  o  dderbyn  ac  ysgrifenu  llythyrau  nag  o'r  blaen,  ac 
ychwaneg  o  lafurwaith  o  natur  arall,  o  herwy dd  yn  awr  yr 
oedd  yn  arwraig  (heroiné),  a'i  chlod  wedi  myned  ar  led  y 
byd :  yr  oedcl  wedi  ymwthio  i  mewn  i  seddau  y  pendefigion, 
a  phalasau,  a  brawdlysoedd ;  a  bu  yn  foddion  i  dynu  sylw, 
nid  ati  hi  yn  unig,  ond  at  beth  oedd  lawer  mwy  pwysig,  at 
y  pwnc  o  ddiwygiad  mewn  carcharau.     Yn  awr  eangodd 

cylch  ei  hymweliadau,  nid  yn  unig  i  bob  parth  o'r  wlad  o'r 
bron,  ond  hefyd  i'r  ynysoedd  cyfagos.  Ẅedi  hyny,  croes- 
odd  Fôr  y  Werydd,  gan  ymweled  âg  America,  a  dychwelyd 
adref  drwy  Ffrainc.  Prin  y  cyrhaeddodd  adref  yn  dawel  a 
diogel  na  chychwynai  i  daith  arall  ar  y  Cyfandir,  ac  yr  ym- 
welodd  â  Germani,  Holland,  a  Denmark.  Fel  hyn  y  byddai 
y  wraig  ryfedd  hon  yn  myned  beunydd  oddiamgylch  gan 
wneuthur  daioni.  Nid  oedd  na  phellder,  na  rhwystrau,  na 
chaledwaith,  yn  ei  digaloni  yn  ei  hymdrechion  i  ddysgu  yr 
anwybodus,  i  ddiwygio  y  drygionus,  neu  i  esmwythâu  y 
truenus.  Ni  wnai  henaint  oeri  dim  ar  ei  gwresogrwTydd  hi, 
na  pheri  iddi  feddwl  am  orphwyso.  Yn  y  gwaith  anrhy- 
deddus  hwrn  y  parhaodd  hyd  oni  bu  i'w  Meistr,  a  garai  mor 
fawr  ac  a  wasanaethai  mor  dda,  ei  galw  i'w  gorphwysfa,  ac 
i  dderbyn  ei  gwobr.  Dyma  y  fath  un  oedd  y  wraig  hono, 
a  dystiai  wrth  ei  merch  pan  yn  ei  chlefyd  olaf,  fel  hyn : — 
"  Mi  a  allaf  ddywedyd  un  peth — yr  wyfyn  credu  na  ddeffro- 
ais  erioed  o  gwsg,  yn  glaf  nae  yn  iach,  na  dydd  na  nos, — 
er  pan  y  tröwydfy  nghalon  gyntaf  at  yr  Arglwydd,  yn  ddwy 
ar  bymtheg  oed — nad  fy  meddyliau  blaenaf  a  fyddent — Pa 
fodd  y  gallaf  wasanaethu  fy  Arglwydd  oreu  ?" 

Efallai  y  meddylia  llawer  fod  esiampl  Mrs.  Fry — er  mor 
ragorol  ydyw — fel  Lady  Huntingdon,  yn  llawer  rhy  uchel  i 
geisio  nesu  atynt  ac  ymdebygu  iddynt,  pa  mor  barod  bynag 
fydd  darllenwyr  y  llyfr  hwn  i  fyfyrio  arnynt  ac  i'w  rhyfeddu. 
Am  hyny,  mi  a  nodaf  un  yn  awr  sydd  yn  wir  deilwng  i 
ddilyn  Mrs.  Fry,  ac  am  yr  hon  nis  gellir  gwneyd  un  sylw 
felly — Sarah  Martin,  o  Great  Yarmouth.  Dygwyd  hi  i 
fyny  yn  dressmaher,  a  dilynodd  y  gwaith  hwn  yn  ei  thref 
enedigol.  Pan  oedd  yn  bedair  ar  bymtheg  oed  y  dygwyd  ei 
meddwi  gyntaf  o  dan  ddylanwad  achubol  crefydd.  Megys 
y  rhan  fwyaf  o'r  rhai  y  mae  eu  dychweliad  at  Dduw  yn 
ddidwyll,  cyn  gynted  ag  y  profodd  ddedwyddwch  gwir  gref- 
ydd  ynddi  ei  hun,  dechreuodd  hiraethu  am  allu  ei  ledanu 
^onhellach.  Cynhyrfìad  cyntaf  ei  zeì  oedd  dymuniad  cryf 
am  ymwTeled  â  gweithdŷ  y  tlodion,  a  darllen  a  gweddio  gyda 
hwy.  A  Duw,  yr  hwn  sydd  yn  creu  y  fath  ddymuhiadau,  a 
egyr  ffordd  bob  amser  i'w  cyflawni ;  ac  nid  yn  unig  cafodd 
fwynhau  yr  hyfrydwch  o  gael  cenad  i  fyned  i  mewn  i'r  ty, 
ond  derbyniodd  groesaw  gwTesog  a  sylw  amyneddgar  y  rhai 

oedd  ynddo.  Yn  yr  un  flwyddyn,  pan  yn  myned  heibio  y 
carchardŷ,  teimlodd  ddymuniad  cryf  am  gael  myned  o  fewn 
i'w  furiau  a'i  gelloedd  pruddaidd,  i  ddarllen  yr  ysgrythyrau 
i'r  carcharorion.  Cadwodd  ei  dymuniadau  iddi  ei  hun,  rhag 
i'w  chyfeillesau  ymyraeth  yn  y  mater,  a'i  rhwystro  yn  ei 
llafur  trugarog.  Duw  oedd  ei  harweinydd,  ac  nid  ymgy- 
nghorai  â  neb  ond  Efe.  Ymgodai  anhawsderau,  ond  buan 
y  diflanent  o  flaen  nerth  ffydd,  a  gweddi,  a  dyfalbarhâd.  Yr 
oedd  llywydd  y  carchar  yn  adnabyddus  o'i  duwioldeb  cyson 
a'i  nodweddiad  cymwynasgar,  ac  efe  a'i  cefnogodd  yn 
ei  hamcan  daionus  i  lesoli  y  truenusion  euog  oedd  dan  ei 
ofal.  O'r  diwedd  aeth  ei  mynych  ymweliadau  â'r  lle  yn 
arferiad.  Un  tro,  cafodd  hyd  i  fenyw,  oedd  i  gael  ei  hall- 
tudio  ynfuan,  yn  brysur  yn  gwneyd  bonnet  ar  y  Sabboth  ;  yn 
dd'íymdroi  hi  a  geisiodd  genad  i  godi  addoliad  Sabbothol 
rheolaidd  yn  y  carchar,  yr  hwn  hyd  yn  hyn  oedd  wedi  ei 
esgeuluso  yn  hollol ;  ac  o  hyny  allan  cynnaliai  ef  ei  hunan. 
Er  mwyn  cario  allan  ei  chynlluniai  er  gwellâu  y  carchar- 
orion,  aberthai  lafur  un  diwrnod  ennillfawr  i'w  roddi  iddynt 
hwy.  Rhyw  foneddiges  dduwiol,  wedi  clywed  am  yr  aberth 
haelionus  uchod,  a  brynai  ganddi  lafur  diwrnod  arall  i?r 
un  dyben,  trwy  roddi  iddi  yr  hyn  a  arferai  gael  am  lafur- 
waith  ei  diwrnod.  Yr  oedd  eisieu  llyfrau  i  roddi  addysg  i'r 
merched :  ac  i'r  dyben  o'u  cael,  ceisiodd  danysgrifiadau 
chwarterol  gan  ychydig  gyfeillion.  Mewn  cysylltiad  â'r 
ymweliadau  hyn  â'r  carchardŷ,  byddai  am  awr  neu  ddwy 
bob  dydd  yn  cyfranu  addysg  i  ychydig  o  fechgyn  a  genethod ; 
ac  heblaw  hyny  yn  parhau  yn  ei  gofal  diflin  am  y  tlodion  yn 
y  gweithdŷ.  Gan  fod  ystafelloedd  culion  afiach  y  gweithdý 
hwnw  yn  anmharu  ei  hiechyd  yn  fawr,  gorfu  arni  roi  i  fyny 
yr  ymweliad  dyngarol  hwnw,  ac  yn  ei  le  cymerodd  i'w  gofal 
ysgol  y  gweithdŷ.  O'r  diwedd,  cymerwyd  ei  hamser  yn  ìlwyr 
oddiwrth  wneuthur  gwisgiadau  i'r  boneddigesau,  a  chyf- 
lwynodd  ef  yn  hollol  i'r  gwaith  bendithiol  o  addysgu  a 
cheisio  diwygio  y  rhai  a  syrthiasant  yn  ysglyfaeth  i  bechod 
a  deddfau  cyfiawn  eu  gwlad;  canys  (fel  y  gellid  tybied) 
darfyddodd  ei  gwaith  yn  naturiol  ac  o  anghenrhaid,  gan 
nad  oedd  hi  yn  rhoddi  ond  sylw  lled  afreolaidd  arno.  Gyda 
i'w  gwaith  golli,  fe  balìodd  moddion  ei  chynnaìiaeth  hefyd, 
oddigerth  yr  hyn  a  dderbyniai  o  iogau  ar  ddau  neu  dri  chant 

o  bunnau.  Ond  yn  llawn  o  ffydd  gref,  eto  heb  ryfyg,  hi  a  ddy- 
wedai  "  Fe  ofala  yr  Arglwydd."  Ac  felly  y  gwnaeth.  Erbyn 
hyn  yr  oedd,  er  yn  eithaf  anfwriadol,  wedi  dyfod  yn  un  adna- 
byddus  iawn.  Daeth  coríforiaethwyr  y  dref  i  wybod  am  ei 
llafur,  a  rhoddasant  iddi  bob  nodded  a  chymeradwyaeth ;  a 
mwy  na  hyn,  hwy  a  gytunasant  ar  roddi  iddi  gyflog  o'r 
drysorfa  gyffredin.  Archollwyd  ei  meddwl  gwylaidd  a  char- 
edig  pan  wnaed  y  cynnyg  iddi ;  ac  am  beth  amser  ymwrth- 
odai  yn  benderfynol  âg  ef,  hyd  oni  orfodwyd  hi  i'w  dderbyn, 
a  hyny  trwy  wneyd  ei  derbyniad  o  hono  yn  ammod  parhad 
ei  hymweliad  â'r  carchardŷ.  Hyn  o  anghenrheidrwydd  a 
orchfygodd  bob  gwrthwynebiad.  Yn  y  gwaith  da  hwn  y 
parhäodd,  gan  osod  i  fyny  y  naill  sefydliad  ar  ol  y  llall,  er 
llesâu  y  Carcharorion ;  a'r  cwbl  oll  yn  tueddu  i  hyfforddi  eu 
meddyliau,  diwygio  eu  moesau,  hyrwyddo  eu  diwydrwydd, 
esmwythâu  llymder  eu  cosb,  a'u  parotöi  naill  ai  i  ddychwelyd 
yn  ol  i  gymdeithas  neu  i'w  halltudiaeth  i  wledydd  pell.  Ac 
ni  byddai  ei  phryderwch  a'i  gofal  yn  eu  gadael  wedi  yr 
elent  allan  o'r  carchar,  ond  dilynai  hwynt,  gan  eu  cynghori  a 
gwylio  drostynt,  i  bob  sefyllfa  hyd  y  gallai.  Byddai  yn 
arfer  cyfansoddi  anerchiadau,  tebyg  i  bregethau  byrion,  i'w 
darllen  iddynt  yn  eu  haddoliadau  Sabbothol ;  ac  yn  wir  yr 
oeddynt  yn  anrhydedd  i'w  phen  ac  i'w  chalon.  Mae  rhai  o 
honynt  wedi  eu  hargraffu  eisoes  yn  niwedd  ei  Bywgrafíiad. 
Mor  effeithiol  oedd  ei  llafur  yn  y  carchar,  fel  y  gwnaed  cofía 
anrhydeddus  o  hono  yn  yr  adroddiad  a  roddes  Chwiliwr  y 
Carcharau  o  flaen  senedd  Brydain.  Yr  oedd  ei  dylanwad 
yn  ddiderfyn  ar  ei  hysgolêigion  euog  ac  anmharchus,  er  nad 
oedd  yn  cynnwys  ond  llarieidd-dra,  doethineb,  a  thiriondeb 
caruaidd.  Yma  y  gwelid  meibion,  yn  gystal  a  merched,  wedi 
hen  galedu  mewn  pechöd,  trwy  ei  sylw  a'i  thiriondeb  hi,  yn 
arddangos  yr  olygfa  o'r  llew  yn  gorwedd  wrth  draed  y  mỳn. 
Fel  hyn  y  bu  i'r  ferch  ieuanc  wylaidd  a  gostyngedig  hon 
fyned  ymlaen  yn  ei  gyrfa  fendithiol,  gan  ddyoddef  yr  holl 
amser  oddiwrth  gorff  gwael,  hyd  oni  threuliwyd  hi  allan  gan 
ei  heiddigedd  hunanymwadol,  gweithrediadau  yr  hwn  a 
ddygwyd  ymlaen  yn  nghanol  y  ífleidd-dra,  a'r  aflendid,  a'r 
llygredigaeth,  oedd  mor  wrthwynebol  i'w  theimladau  corff- 
orol  a  moesol — nes  y  gorphwysodd  oddiwrth  ei  llafur,  ac 
yr  aeth  i  mewn  i'r  wlad  hòno  lle  y  paid  yr  annuwiolion  â'u 

cyíFro,  ac  y  gorphwys  y  rhai  lluddedig.  Yn  y  rhagolwg  ar 
ei  marwolaeth,  cyfansoddodd  bregeth  anghladdol  iddi  ei  hun, 
i'w  darllen  i'r  carcharorion  ar  ol  ei  marwolaeth,  ac  anerchiad 
tirion  ac  effeithiol  ydoedd  hefyd. 

Ni  pheidir  a  choffa  enw  Sarah  Martin  heb  roi  iddo  deyrn- 
ged  o  barch,  cyhyd  ag  y  bo  calonau  i  deimlo,  neu  dafodau  i 
draethu,  uchel  gymeradwyaeth  i  gymwynasgarwch  pur,  di- 
elw,  a  hunanymwadol. 

Ai  nid  difrifwch  ydoedd  hyn  P1 

Na  fydded  i  neb  ystyried  y  darluniadau  hyn  o  wahanol 
bersonau  yn  unig  fel  hysbysrwydd  i  ni,  ond  fel  esiamplau — 
nid  i  synu  atynt  ond  i'w  hefelychu — nid  yn  gosod  rheol  i  lawr, 
ond  hefyd  i'n  cynhyrfu  at  ein  dyledswydd.  Yr  ydym  yn 
gweled  beth  a  wnaed  gan  eraill,  ac  wrth  hyny  yn  dysgu  beth 
a  ddylem  ninnau  ei  wneyd.  Efallai  na  feddwn  ni  eu  deg 
talent  hwy;  ond  oddiwrthynt  hwy  fe'n  dysgir  pa  fodd  i 
ddefnyddio  y  pump  neu  yr  un  dalent  a  roddwyd  i  ni.  Dichon 
na  fydd  ein  cyíleusderau  ni  i  wneyd  daioni  mor  eang  a'r 
eiddynt  hwy,  ond  gall  ein  dymuniadau  fod  mor  wresog.  Y 
gras  a'u  gyrodd  hwy  ymlaen  a  ddichon  ein  gyru  ninnau 
hefyd.  Os  na  allwn  fod  yn  Mr.  Wilson,  hwyrach  y  dichon 
i  ni  fod  yn  Thomas  Cranfìeld  neu  HarlanPage;  a  chwithau, 
fenywod,  a  ddichon  ddarllen  y  llyfr  hwn,  os  na  ellwch  fod 
yn  Lady  Huntingdon,  neu  Mrs.  Fry,  hwyrach  y  gellwch  fod 
yn  Sarah  Martin.  A  bydded  i  ni  oll,  trwy  ras  Duw,  yfed 
o'r  un  ysbryd  i  wneyd  daioni  trwy  sylwi  ar  yr  esiamplau 
hyn! 

1  Cyhoeddwyd  cofìant  dyddorawl  o'r  fenyw  ragorol  hon  yn  yr 
iaith  Seisnig,  pris  swllt,  gan  Gymdeithas  y  Traethodau  Crefyddol. 

UWCH  O  DDIFRIFWCH  MEWN  CREFYDD  YN  YR  EGLWYSI. 

Y  mae  y  difrifwch  cynnyddol  hwn  y  fath  beth,  fel  na  ddylid 
dysgwyl  iddo  ddyfod  i  fod  o  hono  ei  hun,  gan  ddibynu  yn 
ddiofal  ar  benarglwyddiaeth  Duw,  heb  ddim  ymdrech  o'r 
eiddom  ni  i'w  gyrhaedd.  Os  gwyddys  fod  fferm  yn  abl  i  roddi 
ffrwyth  mwy  toreithiog,  er  na  bydd  ei  ehynnyrch  ar  y  pryd 
ond  prin  ddigon  o  dâl  am  y  llafur  o'i  hamaethu,  pa  fodd  y 
trinir  hi  fel  y  dygo  y  ffrwyth  hwnw  ?  Nid  trwy  adael  y  tir 
iddo  ei  hun,  neu  ddilyn  yr  hen  ddull  o  hwsmonaeth,  neu 
ddysgwyl  am  dymmorau  mwy  llwyddiannus — rhaid  amaethu 
yn  well  a  chael  amaethwr  mwy  diwyd.  "  Codwch,  a  gweith- 
iwch!" — dyna  lais  rheswm  a  dadguddiadhefyd.  Pe  gallwn, 
rhoddwn  floedd  gynhyrfiol  dros  hyd  a  lled  y  wlad,  "  Rhaid  i 
rywbeth  ychiuaneg  gael  ei  tcneyd  !"  Nid  wyf  yn  meddwl  dy- 
weyd  na  wneir  dim.  Nac  ydwyf.  Bendigedig  fyddo  Duw, 
nid  yn  unig  y  mae  rhywbeth,  ond  y  mae  llawer  yn  cael  ei 
wneyd.  Mi  a  fynwn  i'r  eglwys  gychwyn  ar  yrfa  newydd  o 
ddifrifolrwydd,  gydag  addefiad  diolchgar  a  llawen  o'r  hyn 
sydd  yn  cael  ei  wneyd.  Y  mae  yn  haws  cadw  yr  ymsymudiad 
i  fyny,  na'i  gychwyn :  ac  y  mae  yn  haws  cadw  yn  weithgar 
y  rhai  sydd  eisoes  wedi  cyfodi  o'u  cwsg,  ac  yn  symud  o  gwm- 
pas,  na  chynhyrfu  eraill  sydd  yn  ymorwedd  ar  eu  glythau 
dioglyd.  Anwireddus  ac  anghalonogawl  hefyd  yw  dywedyd 
nad  oes  yn  yr  eglwys  na  bywyd,  nac  ymsymudiad,  nac  ym- 
drech.  Mewn  rhai  pethau,  ni  bu  erioed  fwy.  "Ypeth  y 
daethom  ato,  cerddwn  wrth  yr  un  reol."  Y  mae  pob  peth 
sydd  dda  yn  tueddu  i'r  hyn  sydd  well.  Y  mae  y  llwyddiant 
a  gafwyd  yn  nerth  i  obeithio  am  lwyddiant  rhagllaw.  Y  mae 
digalondid  yn  Uadd  ymdrech ;  ac  y  mae  cysgodau  ofnau 
presennol  yn  tywyllu  ein  Uwybr  dyfodol,  ac  yn  ein  dychrynu 

yn  ol  pan  y  ctymunem  fyned  rhagom.  Eto,  nid  ydym  yr 
hyn  a  cldylem  fod,  yr  hyn  a  allem  fod — i'e  yr  hyn  y  rhaid  i 
ni  fod. 

I.  Fel  y  mae  pob  peth  a  wneir  trwy  oíferynoliaeth  dynion 
yn  ffrwyth  meddwl,  felly  nis  gall  ychwaneg  o  ddifrifolrwydd 
darddu  ond  o  ychwaneg  o  ystyriaeth.  Am  hyny  mi  a  gyn- 
nygiaf  rai  testunau  cysylltieclig  â'r  pwnc  hwn,  fel  y  byddo  i 
broffeswyr  Cristionogol  fyfyrio  yn  ddwys  arnynt. 

A  ddarfu  i  eglwys  Dduw  erioed  gyflawn  arddangos  y  drych- 
feddwl  dwyfol  am  ei  natur,  ei  gogoniant  a'i  phwysfawredd, 
fel  y  gosodir  hi  allan  yn  y  Testament  Newydd  ?  Myfyried 
rhywun  am  y  cyfundeb  sanctaidd  hwn  fel  y  desgrifìr  ef  yno, 
ac  yna  dyweded  a  ddygwyd  y  darluniad  mawreddig  a  roddir 
yno  i'r  perffeithrwydd  ag  y  gallesid  neu  y  dylesid  gwneyd  ? 
A  gyrhaeddwyd  undeb,  sancteiddrwydd,  cariad,  zel,  a  nefol- 
eidd-dra  y  "  cynllunarowd  yn  y  mynydd,"  i'r  perífeithrwydd 
y  gallesid  ei  gyrhaedd  yn  y  broífes  Gristionogol  ?  Ai  nid  yw 
syniad  cywir  y  eiriau,  "rhywogaeth  etholedig,  breninol 
offeiriadaeth,  cenedl  sanctaidd,  pobl  briodol  i  Dduw," — corfî 
o  ddynion  wedi  eu  prynu  a'u  sancteiddio — cwmwl  o  dystion 
dros  Dduw — wedi  ei  golli  yn  nghanol  ffurflywodraethau,  de- 
fodau  seremoniöl,  a  Christionogaeth  mewn  enw  yn  unig  ?  Os 
na  allwn  gael  gafael  ar  y  dirnadaeth  hwn  o  eiddo  y  Meddwl 
anfeidrol  yn  ei  holl  ogoniant  ar  ddalenau  eglwysig  yr  oes- 
oedd  gynt,  a  allwn  ni  ei  gael  yn  aw?r  A  wna  rhywun — wrth 
sylwi  ar  y  sismau  sydd  yn  peri  ymraniadau,  a'r  llygredig- 
aethau  sydd  wedi  bod  yn  anurddo  ac  yn  parhau  i  anurddo  yr 
eglwys,  a'r  bydofrwydd  sydd  yn  ei  gwanychu — a  wna  rhywun, 
meddaf,  ddyweclyd  fod  hyn  yn  ol  y  cynllun  yn  ngair  yr  Ar- 
glwydd?  Gan  hyny,  onid  yw  yn  llawn  bryd  meddwl,  a 
meddwl  o  ddifrif,  am  gael  yr  eglwys  yn  fwy  cydffurf  â'i  chyn- 
llun  dwyfol  ?  Oni  fuom  ni  oll  yn  rhy  arferol  o  olygu  yr 
eglwys,  fel  y  nodid  hi  gan  gyfundraethau  o  ffurffywodraeth 
eglwysig  a  gwahaniaethau  ac  enwau  sectaidd,  yn  hytrach 
nag  fel  yn  cynnwys  y  rhai  a  fo  yn  edifarhau,  yn  credu,  yn 
caru  Duw,  ac  yn  byw  bywyd  sanctaidd  ?  Onid  ydym  yn 
ymarferol  wedi  syrthio  i  gamsyniad  ar  hyn  oll,  ac  wedi 
colli  yr  hanfodol  yn  yr  amgylchiadol — y  by wydol  yn  y  ffurfLol. 

Yr  ail  bwnc  yn  teilyngu  yr  ystyriaeth  ddwysaf  yn  gysyllt- 
iedig  â'r  moddion  i  gael  ychwaneg  o  ddifrifolrwydd,  ydyw, 

pa  un  a  atebodd  eglwys  Dduw,  mor  gyflawn  ag  y  gallasai  ac 
y  dylasai  wneyd,  y  dyben  dwyfol  y  gosodwyd  hi  ar  y  cyntaf 
i  fyny  erddo,  sef,  i  ddwyn  tystiolaeth  i'r  gwirionedd  yn 
nghanol  yr  holl  genedloedd,  ac  i'w  dychwelyd  hwy  at  Dduw. 
Os  gwnaeth,  pa  fodd  y  rhoddwn  gyfrif  am  y  ffeithiau  galarus, 
fod  yn  y  bedwaredd  ganrif  ar  bymtheg  o'r  cyfnod  Cristion- 
ogol,  bum  rhan  o  chwech  o  breswylwyr  y  ddaear  yn  bagan- 
iaid  neu  yn  Fahometaniaid — a  thiroedd  Cristionogaeth  ei 
hun  wedi  eu  gorchuddio  â'r  llygredigaethau  mwyaf  anfad  o'r 
efengyl — ac  hyd  yn  nod  ei  phroífeswyr  mwyaf  ysbrydol  hefyd 
Wedi  suddo  mor  ddwfh  i  fydolrwydd  ?  Yn  ddilys,  y  mae  yn 
bryd  ymholi,  pa  fodd — â'r  fath  sefydliacl  dwyfol  yn  y  byd,  ac 
wedi  ei  drefhu  i'r  fath  ddybenion — na  byddai  yr  amcan  o 
hono  wedi  ei  gyrhaedd  yn  berffeithiach  cyn  hyn  ? 
)  Yn  drydydd.     A  yw  yr  eglwys  hyd  yn  hyn  wedi  cyflawn 

ddeall  a  dwys-ystyried  yr  hyn  y  bwriadwyd  hi  iddo,  ynghyd 
â'r  gallu  rhyfeddol  sydd,  neu  a  ddichon  fod,  ynddi  tuag  at 
gwblhau  y  bwriadau  hyny  ?  Y  mae  y  Pabydd  mwyaf  pen- 
boeth  a  fu  byw  erioed,  ac  a  aberthodd  bobpeth  er  mwyn  yr 
eglwys,  yn  gywir — yn  hollol  gywir — yn  ei  dyb  am  bwysig- 
rwydd  yr  eglwys ;  ac  nid  yw  yn  camgymeryd,  ondpan  y  mae 
yn  priodoli  yr  enwad  hwnw  i'w  gyfundeb  ei  hunan.  Yn  yr 
eglwys  yn  ei  holl  gysylltiadau,  y  canfyddir  y  meddylddrych 
ardderchocaf  a  mwyaf  mawreddig  o  eiddo  Duw ;  a  phan  y 
lledir  hi  i'w  heangder  cyflawn,  arddengys  fwy  o  Dduw  na'r 
holl  greadigaeth  i  gyd.  Pan  yn  meddwl  am  ein  hundeb  â'r 
eglwys,  a  fu  i  ni  deimlo  erioed  fel  pe  dyrchafasid  ni  gan  y 
berthynas  hono  i  ryw  uchder  annhraethol,  mawreddig,  a 
phwysig ;  ac  fel  pe  na  buasai  gan  hyny  un  amcan  arall  i'n  bod- 
olaeth  ond  ateb  dybenion  uchel  ein  brawdoliaeth  eglwysig? 
Ac  yna  a  fu  i  ni  feddwl,  a  meddwl  yn  ddwys  hefyd,  am  y 
gallu  ysbrydol  a  rhyfeddol  a  feddiennid  gan  yr  eglwys,  pe 
byddai  yn  y  cyflwr  y  dylai  ac  y  gallai  fod  ?  Tybiwch  ei  bod 
yn  wir  yn  "  dabernacl  Duw  gyda  dynion  " — "  yn  llawn  go- 
goniant  yr  Arglwydd" — wedi  "  ei  chyflenwi  â  chyflawnder 
Duw " — y  fath  allu  moesol  a  feddiannai,  ac  a  allai  ei  osod 
mewn  gweithrediad !  Tybiwch  fod  ei  holl  weinidogion  yn 
llawn  gwybodaeth,  duwioldeb,  a  zel — yn  byw  yn  unig  er  dy- 
chwelyd  pechaduriaid,  ac  adeiladu  y  credinwyr — a  phob  un 
yn  ei  le  yn  ganwyll  yn  llosgi  ac  yn  goleuo.     Meddyliwch 

hefyd,  fod  ein  holl  swyddogion  eglwysig,  fel  y  diaconiaid  cynt- 
efig,  yn  wŷr  llawn  o  ífydd  ac  o'r  Ysbryd  Glan,  ac  wedi  ym- 
roddi  yn  hollol  at  lwyddiant  cyfundeb  dwyfol  y  credinwyr  ar 
y  ddaear.  Tybiwch  fod  yr  holl  lygredigaethau  sydd  yn  an- 
urddo  ffurf  Cristionogaeth  a'i  hathrawiaeth  wedi  eu  difodi, 
a'r  holl  eglwys  broffesedig  yn  hollol  yn  golofn  a  sylfaen  y 
gwirionedd.  Tybier  fod  holl  a*elodau  yr  eglwys  yn  gyson  yn 
eu  hymarweddiad — yn  llawn  o'r  eneiniad  sanctaidd  yn  eu 
heneidiau — pob  un  yn  hunan-ymroddgar  gyda'r  un,  y  bump, 
neu  y  deg  talent  a  fo  yn  ei  feddiant,  pa  un  bynag  ai  o  wyb- 
odaeth,  o  gjŵeth,  neu  o  ddylanwad — a'r  oll  o  honynt  mewn 
undeb  a  chydgordiad.  Tybier,  meddaf,  mai  dyma  fyddai  an- 
sawdd  yr  eglwys — y  fath  nerth  ac  awdurdod  moesol  fyddai 
ynddi,  ac  mor  fuan  y  cyflawnid  yr  hyn  y  bwriadwyd  iddi  i'w 
wneuthur,  sef  tröedigaeth  y  byd.  Yn  ol  fel  y  mae  hyn,  ei 
hansawdd  yn  bresennol  ydyw  ei  nerth  presennoL  Oes,  y  mae 
ynddi  bwysigrwydd  a  dylanwad  yn  awr,  nad  ydyw  mewn  un 
man  arall,  er  mor  isel  ydyw  mewn  cymhariaeth  i'r  darluniad 
a  roddwyd  eisoes.  Y  mae  i  gryn  raddau  eisoes  yn  dirgel 
lywodraethu  holl  dynghedfen  y  byd ;  ond  'pa  fath  fyddai  ei 
nerth  pe  wedi  ei  dwyn  i'w  huchder  a'i  sefyllfa  briodol  ? 

Dyna  rai  o'r  pethau  sydd  i  fod  yn  destunau  myfyrdod  i 
bobl  yr  Arglwydd,  os  ydym  i  obeithio  am  gynnydd  mewn 
difrifwch  gyda  chrefydd.  Rhaid  i'r  meddwl  gael  ei  roi  ar 
waith  gyda'r  pethau  pwysig  hyn.  Rhaid  i  rywbeth  uwch  ac 
ardderchocach  na  materion  y  fasnach,  y  gwyddorion,  dull- 
wedd  y  byd,  nac  hyd  yn  nod  ffurflywodraeth  eglwysig,  fedd- 
iannu  eu  calonau.  Rhaid  i'r  byd  fod  yn  llai  a'r  eglwys  yn 
fwy  yn  eu  golwg.  Ar  sylfaen  eang  a  chadarn  yr  adfyfyr- 
iadau  hyn  yn  unig  y  gallwn  godi  adeilad  sefydlog  a  pharhaus 
o  fwy  o  dduwiolfrydedd  gwresog.  Rhaid  i'r  eglwys — y  wir 
eglwys — yr  eglwys  fel  y  darlunir  hi  yn  yr  ysgrythyr — yn  ei 
hysbrydolrwydd — ac  fel  y  golygir  hi  gan  Dduw,  ac  nid  yn  ol 
fel  yr  ystyrir  hi  gan  eglwyswyr,  na  seneddwyr,  na  haneswyr 
— ddyfod  yn  destun  myfyrdod  dwys,  pryderwch,  ac  ymddy- 
ddan,  ac  ymchwiliad,  yn  mysg  Cristionogion  proffesedig. 
Dyma  y  fan  y  rhaid  i  ni  ddechreu  ynddo,  os  mynwn  gael  yr 
eglwys  yr  hyn  a  ddylai  fod,  a'r  hyn  y  bwriadodd  Duw  hi  i  fod. 

II.  Bydded  cynnydd  yn  nifrifolrwydd  yr  eglwys  yn  destun 
ymddyddan  pwyllog,  sobr,  a  chyífredinol.     Ni  ddylem  ei  droi 

heibio  mewn  ysbryd  o  ysgafnder  a  hunanfoddhâd.  Ni  wna  'r 
tro  i  ddywedyd  yn  ddirmygus— "  Gadewch  y  pwnc  i'r  crug- 
leiswyr  pruddglwyfus  a'r  diwygwyr  hunanol ;  y  mae  yr  eglwys 
mewn  ansawdd  dda  iawn,  ac  nid  oes  eisieu  aflonyddu  arni 
gan  haid  o  Phariseaid  efengylaidd."  Nis  gall  fod  y  sawl  a 
fedro  siarad  fel  hyn  wedi  darllen  y  Testament  Newydd  erioed 
gyda  dyfalwch  a  sobrwydd,  nac  wedi  cymharu  ansawdd  eu 
calonau  eu  hunain,  na'r  eglwys  Gristionogol  yn  gyffredinol 
ychwaith,  â'i  orchymynion  ef.  A  ydym  ni  gan  hyny  mor 
sanctaidd,  mor  nefolaidd,  mor  llawn  o  ysbryd  addoli,  ac  mor 
farw  i'r  byd,  ac  mor  ymroddgar  i  Grist  a'i  achos,  fel  nad  oes 
eisieu  i  ni  fyned  gam  ymlaen  ?  Nid  oedd  Paul  yn  barnu 
felly,  pan  y  dywedai  gyda  golwg  ar  ei  brofiad  ei  hun,  ei  fod 
yn  anghofio  y  pethau  o'r  tu  cefn,  ac  yn  ymestyn  at  y  pethau 
o'r  blaen.  Os  bydd  i  ni  feithrin  ysbryd  o  hunanfoddhâd  ac 
esmwythyd — a  gorphwys  ar  bethau  fel  y  maent — a'n  bod  yn 
ddigon  da  o  ran  ansawdd  ein  meddwl — dyna  fydd  ein  dinystr. 
Ni  byddwn  ni  byth  o  ddifrif  yn  iawn  os  tybiwn  ein  bod  yn 
ddigon  difrifol.  Y  mae  yr  ymadrodd — bod  o  ddifrif—yn 
cynnwys  dymuniadau  gwresog  am  \  yr  hyn  nad  ydym  eto 
wedi  ei  feddiannu,  neu  am  gael  ychwaneg  o'r  hyn  sy  genym 
eisoes  mewn  meddiant.  Gan  hyny,  bydded  i  bob  aelod  yn 
mhob  eglwys  ddechreu  meddwl  yn  ddwys  ac  yn  ddifrifol  am 
y  pwysigrwydd  a'r  anghen  am  fyned  ymlaen  a  chynnyddu, 
yn  hytrach  na  byw  mewn  hunan-ganmoliaeth  a  boddhâd. 
Ymddyddaned  pob  un  am  dano  wrth  ei  gydfrawd  Cristion- 
ogol,  a  chyífröed  sylw  cyffredinol  at  y  pwnc.  Hyn  a  fyddo 
pwnc  ymddyddan  yr  eglwys — testun  yr  oes.  Pan  fycldo  yn 
uchaf  yn  ein  calonau,  bydd  yn  sicr  o  fod  yn  brif  bwnc  ein 
hymddyddan  yn  mhob  cyfeillach.  Pan  y  dechreuwn  ddy- 
wedyd,  "  Rhaid  i  ni  gael  mwy  o  fywyd,  mwy  o  nerth,  a  mwy 
o  fywiogrwydd  yn  ein  duwioldeb ;"  yn  lle  ymfoddhau  yn 
ein  cyflwr  presennol,  yna  y  bydd  i  ni  ei  gael.  Yn  enwedig, 
ymdrechwn  wrthsefyll  holl  egnîon  y  rhai  a  geisiant  eu  per- 
swadio  fod  pobpeth  yn  ddigon  da  eisoes,  ac  y  dylent  gael  eu 
gadael  yn  llonydd ;  a  hyny  am  nad  ydynt  yn  dewis  cael  eu 
symbylu  at  y  gwaith  eu  hunain.  Ni  bycld,  ac  nid  all  fod 
ychwaith  ddim  mwy  o  ddifrifwch,  hyd  oni  byddo  i  deimlad 
o'i  anghen  ymledu  dros  yr  eglwys  Gristionogol,  gan  ymaflyd 
yn  a  meddiannu  meddyliau  dynion  yn  gyffredinol,  a  dyfod 
yn  brif  bwnc  eu  hymddyddanion. 

III.  Y  mae  o  bwys  annhraethadwy  ar  fod  i'r  pwnc  hwn 
gael  ei  ddwyn  yn  fynych  ac  yn  gymhelliadol  o  flaen  yr  eglwysi 
trwy  y  weinidogaeth  yn  y  pulpud.  Dylai  rhediad  y  preg- 
ethau  fod  y  fath  ag  a  fo  yn  tueddu  i  feithrin  yr  ysbryd  hwn. 
Beth  yw  dybenion  y  dyledswyddau  gweinidogaethol  a  bu- 
geiliol,  os  nad  i  gyflawni  hyn  ?  Dylai  pob  gweinidog  ofyn 
iddo  ei  hun  yn  aml  rhyw  ofynion  tebyg  i  hyn — "  Beth  yw 
difrifoldeb  didwyll  crefydd  bersonol  ?  Pa  fath  weinidogaeth 
sydd  debycaf  o'i  gynnyrchu  ?  A  ydyw  fy  ngweinidogaeth  i 
felly?"  Nid  oes  un  dyn  byth  a  ddichon  obeithio  cyflawni 
dyben  ei  swydd,  a  thaenu  o'i  amgylch  ysbryd  crefydd  wresog- 
aidd  a  chyson,  heb  ddeall  yn  drwyadl  yr  holl  bethau  hyn. 
Os  bydd  syniadau  y  weinidogaeth  am  grefydd  yn  gnawdol, 
ac  heb  gyrhaedd  ymhellach  na  gweddeidd-dra  allanol  a  sect- 
aidd — os  bydd  y  gweinidogion  eu  hunain  yn  ddyeithriaid  i 
nerthoedd  y  bywyd  dwyfol,  ac  heb  weled  anghen  mawr  am 
dano  yn  eraill— os  bydd  iddynt  hwy  ystyried  dylanwad  cref- 
ydd  ar  y  galon,  ac  ysbrydolrwydd  tanbaid,  yn  benboethni  neu 
yn  rhagrith — os  byddant  hwy  yn  glauar  yn  eu  serch,  yn  fydol 
yn  eu  harferion  a'u  tueddfryd,  ac  yn  ddiofal  yn  eu  duwinydd- 
iaeth — yna  nis  gellir  dysgwyl  dim  oddiwrth  eu  pregethau  yn 
y  pulpud,  na'u  hymddyddanion  yn  y  tai,  a  fyddo  yn  debyg  o 
gynnyddu  difrifoldeb  eu  heglwysi.  Fe  fydd  i'w  gweinidog- 
aeth  yn  anocheladwy  gyfranogi  o  nodweddiad  eu  crefydd 
bersonol  hwy  eu  hunain.  Ni  bydd  iddynt  son  gair,  Uawer 
llai  dirgymhell  ar  eraill,  y  gwresogrwydd  hyny  nad  ydynt 
yn  ei  deimlo  eu  hunain.  Y  mae  yn  gweddu  iddynt  gymeryd 
gofal  na  byddo  i  rai  godi  yn  mysg  gweinidogion  yr  eglwysi 
Ymneillduol  efengylaidd,  yn  ateb  i'r  Cymedrolwyr  yn  Eglwys 
Ysgotland,  neu  oífeiriaid  gwrthefengyìaidd  Eglwys  Loegr — 
dynion,  â'u  calonau  heb  ddim  o  ddylanwad  y  gwirionedd  fel 
y  mae  yn  yr  Iesu,  a'u  holl  fuchedd  yn  rhydd  iawn  oddiwrtho : 
eu  pregethau  ydynt  ddadleuon  sychion  ar  bynciau  moesol- 
deb;  a'u  hymddygiad  yn  hynod  gan  addurniadau  swydd- 
ogol ;  ond  eu  nodwedd,  a'u  buchedd,  a'u  gweinidogaeth,  yn 
hollol  amddifaid  o'r  ymadroddion  efengylaidd,  yr  ysbrydol- 
rwydd,  yr  eneiniad,  a'r  gwresogrwydd,  ag  sydd  yn  unig  yn 
efíeithiol  i  gynnyrchu  yr  un  golygiadau  a  theimladau  yn  mysg 
y  bobl.  Y  mae  pob  peth,  o  dan  Dduw,  yn  ymddibynu  ar  y 
weinidogaeth.     Nis  gellir  dysgwyl  eglwysi  difrifol  ond  oddi- 

wrth  bregethwyr  difrifol.  Ond  afreidiol  fyddai  ymhelaethu 
yma  ar  bwnc  sydd  eisoes  wedi  bod  yn  destun  eyfrol :  am  hyny 
ni  wnawn  ond  sylwi  ymhellach,  os  na  wneir  i'r  pulpud  roddi 
ei  holl  nerth  gyda'r  pwnc  hwn,  nid  oes  ond  gobaith  gwan  y 
gwelir  cynnydd  ar  ddifrifolrwydd  yn  yr  eglwysi.  Mae  holl 
gyd-ddylanwad  pregethwyr  efengyl  gogoniant  y  bendigedig 
Dduw  yn  anhebgorol  anghenrheidiol  yma.  Rhaid  codi  prawf- 
reol  crefydd  bersonol  yn  uchel,  ac  yn  uchel  iawn  hefyd — 
rhaid  egluro  natur  sancteiddhad  yn  gystal  ag  adgenedliad,  a 
gwasgu  yn  ddwys  yr  anghenrheidrwydd  am  dano — rhaid  son 
a  chymhell  am  fywyd  Duw  yn  yr  enaid — ac  erchi  ar  i  bobl 
yr  Arglwydd  ymddidoli  oddiwrth  bobl  y  byd — ac  annog  i 
ymarfer  hunanymwadiad  a  marweiddiad  o'r  chwantau.  Rhaid 
na  byddo  mwyach  ddim  gwnio  clustogau  o  dan  benelinoedd 
proífeswyr  cysglyd — dim  ysbryd  o  gydymollwng  â  Christion- 
ogion  bydol — dim  prophwydo  pethau  esmwyth,  nac  iachâu 
clwyf  merch  Sion  yn  ysgafn — dim  gwaeddi  heddwch,  hedd- 
wch.  i'r  rhai  esmwyth  arnynt  yn  S'ion.  Yn  y  gwrthwyneb, 
rhaid  nodi,  ceryddu,  a  chollfarnu  holl  ddiffygion  a  phechodau 
proffeswyr  crefydd— rhaid  eu  hyfforddi  mewn  barn  am  natur 
gwir  dduwioldeb — deífroi  eu  cydwybodau,  a  pheri  iddynt  roi 
eu  holl  addunedau  i  ddiwygio  mewn  gweithrediad.  I'r  dy- 
benion  hyn,  rhaid  defnyddio  y  ffyddlondeb  mwyaf  didderbyn 
wyneb  yn  gymhleth  â'r  serch  mwyaf  caruaidd — rhaid  i  bob 
gallu  gael  ei  ddwyn  i  weithrediad,  a  rhaid  i  holl  duedd  y 
weinidogaeth  gael  ei  gyfeirio  at  godi  duwiolfrydedd  yr 
eglwysi  i  fyny  at  reol  gair  sanctaidd  Duw.  A  rhaid  i  hyn 
oll  dderbyn  sylw  a  chymeradwyaeth  gan  y  bobl.  Yn  lle 
tramgwyddo  wrth  blaender  y  pregethwr,  rhaid  iddynt  ddiolch 
am  ei  ddewrder,  ac  arganmol  ei  ffyddlondeb  :  yn  lle  diystyru 
ei  ymdrech  caredig  i'w  helpu  i  groeshoelio  y  pechodau  a  fo 
yn  barod  i'w  hamgylchu,  ac  i'w  harwain  allan  o  faglau  dyrys 
y  byd,  dylent  deimlo  yn  ddiolchgar  am  y  fath  wasanaeth 
hunanymwadol  a  charedig  o'i  eiddo  ;  yn  lle  ymrafaelio  âg 
ef  am  ei  syniadau  puritanaidd,  a'i  fanylrwydd  afreidiol,  hwy 
a  ddylent  gynnal  ei  freichiau  ef,  tra  byddo  yn  dal  i  fyny  gyf- 
raith  Duw  fel  y  drych  dwyfol  wrth  ba  un  y  niaent  i  chwilio 
eu  hunain  ac  i  ymdrwsio  hefyd. 

IV.  Os  byth  y  cynhyrfir  yr  eglwys  i  ddifrifwch  mwy,  rhaid 
i  hyny  fod  trwy  fwy  o  ddifrifwch  yn  ei  haelodau  yn  bersonol. 

Yr  ydym  wedi  cael  achos  i  sylwi  eisoes  yn  y  llyfr  hwn  fod 
rhyw  dueddfryd  dinystriol  yn  aelodau  pob  cyfundeb  i  ym- 
ryddhau  oddiwrth  gyfrifoldeb  personol,  ac  i  ryw  ddychymygu 
am  gyfrifoldeb  y  cyfangoríf  o  honynt.  Nid  oes  dim  y  íath 
beth  a  chydwybod  gydgasgliadol  mewn  bod;  ac  nis  gall 
coríf  cyfunol,  fel  y  cyfryw,  byth  fod  yn  gyfrifol.  Nid  fel 
y  maent  yn  genedloedd,  neu  yn  eglwysi,  neu  yn  deuluoedd, 
y  bydd  i  Dduw  ymddwyn  at  ddynion  yn  nhragywyddoldeb. 
Penderfyniad  teilwng  oedd  hwnw  gan  un  Cristion  ieuanc,  a 
ysgrifenodd  fel  hyn  yn  ei  ddyddlyfr,  "  Yr  wyf  yn  penderfynu, 
trwy  gymhorth  yr  Arglwydd,  na  bydd  i  mi  na  meddwl,  na 
siarad,  na  gweithredu,  ond  fel  person  unigol ;  o  herwydd 
felly  y  rhaid  i  mi  fyw,  ac  felly  y  rhaid  i  mi  farw ;  a  sefyll  o 
flaen  Duw,  a  chael  fy  ngholli  neu  fy  nghadw  am  byth  byth- 
oedd.  Bum  yn  dysgwyl  wrth  eraill.  Phaid  i  mi  bellach 
weithredu.  fel  pe  na  b'ai  neb  i  wneyd  hyny  ond  myíi  fy  hunan,  a 
pheidio  dysgwyl  yn  hwy."  Dyma  y  golygiad  a'r  penderfyniad 
ddylai  fod  genym  oll  ar  hyn.  Fel  personau  unigol  y  mae'n 
rhaid  i  ni  weithredu  drosom  ein  hunain,  a'r  hwn  a  weith- 
reda  drosto  ei  hun  yn  -hyn  sydd  yn  sicr  o  ddylanwadu  ar 
eraill.  Y  mae  pob  dyn  yn  gweithredu  ar  ryw  ddyn  arall. 
Dylanwad  yw  esiampl.  Y  mae  lledaniad  crefydd  fel  cynneu 
tân,  neu  oleuo  llawer  o  ganwyllau  ;  un  fflam  fach  ar  y  cyntaf, 
trwy  gyífyrddiad,  sydd  yn  trosglwyddo  ei  hunan  i  liaws  o 
ganwyllau  eraill.  Dywedai  un  ag  oedd  yn  adnabyddus  iawn 
o  Harlan  Page  fel  hyn : — "  Yr  ydwyf  wecli  dwys  ystyried  yr 
hyn  wyf  yn  ei  ddywedyd : — Tros  yspaid  y  naw  mlynedd  y 
buom  yn  cydlafurio,  nid  wyf  yn  gwybod  i  mi  erioed  fod  yn 
ei  gwmni  yn  ddigon  hir  i  gyfnewid  meddwl  a  theimlad,  na 
dderbyniais  oddiwrtho  ryw  gynhyrfiad  i  fyned  ymlaen  tua'r 
nefoedd — rhyw  gymhelliad  i  fynecl  ymlaen  yn  fy  nyledswydd 
tuag  at  Dduw  ac  eneidiau  dynion."  Pe  gellid  dywedyd  hyn 
am  holl  broífeswyr  crefydd,  nyni  a  ganfyddem  ddifrifwch 
mewn  gwirionedd. 

Yn  awr,  cynnygiaf  yn  rheolaidd,  ac  yn  ddifrifol  iawh,  ar 
fod  i  bob  un  a  ddarlleno  y  llyfr  hwn,  ddechreu  yn  ddioed  i 
fod  yn  fwy  difrifol  ei  hunan.  Bydded  iddo  ymroddi  i'r  cyfryw 
adfyfyriadau  a'r  rhai  a  ganlyn  : — "  Os  daw  yr  egiwys.byth  i 
fod  yn  fwy  difrifol,  rhaid  i  hyny  gymeryd  lle  trwy  ychwaneg 
o  ddifrifwch  yn  ei  haelodau  yn  bersonol.     Yr  wyfjtë  yn  un 

o'r  aelodau  hyny,  ac  mor  rwymedig  i  gynnyddu  yn  y  bywyd 
dwyfol  a  rhywun  aralL  Rhagrith,  i'e,  rhagrith  hollol  a 
gwrthun,  ydyw  i  mi  alaru  uwch  ben  iselder  crefydd  yn  yr 
eglwysi,  tra  fyddwyf  yn  gwbl  ddidaro  ynghylch  ansawdd  fy 
nghrefydd  fy  hun,  ac  heb  geisio  diwygiad  yn  hòno.  Mi  a 
ddechreuaf  gyda  mi  fy  hunan.  Nid  arosaf  am  neb  arall. 
Rhaid  i  mi  fod  yn  fwy  o  ddifrif  fy  hunan ;  a  thrwy  gymhorth 
Duw  mi  a  fyddaf  felly."  Ac  yn  awr  ni  a  nodwn  y  ffordd  a 
ddylai  y  cyfryw  un  ei  chymeryd  i  roddi  ei  benderfyniad 
mewn  gweithrediad. 

Bydded  iddo  droi  ymaith  oddiwrth  holl  grefydd  gyffredin 
yr  oes,  gan  ddarllen  gyda  sylw  difrifol  yr  hyn  a  ddywedwyd 
eisoes,  mewn  pennod  flaenorol,  am  natur  gwir  dduwioldeb. 

Bydded  iddo,  yn  yr  ystafell  ddirgel,  ddyfal  chwilio  ei 
dduwioldeb  ei  hun,  a'i  gymharu  â'r  brawfreol  hon. 

Bydded  iddo  ymostwng  o  fíaen  Duw,  a  ftieiddio  ei  hunan 
mewn  ysbryd  gwir  edifeiriol,  pan  wel  ei  ddiffygiadau  mawr- 
ion  ac  aml. 

Bydded  iddo  ymwrthod  â'r  holl  esgusodion  ag  y  mae  ei 
galon  dwyllodrus  ei  hunan,  a  Christionogion  clauar  a  bydol 
yn  barod  bob  amser  i'w  cynnyg  fel  hunan-amddiffyniad ;  a 
bod  yn  llwyr  sefydlog  yn  ei  feddwl  nad  ellir  ac  na  dderbynir 
dim  gan  Dduw  fel  esgus  dros  fod  mewn  cyflwr  isel  o  ran 
crefydd  bersonol. 

Bydded  ynddo  ddymuniad  gwresog  am  gael  ei  godi  o'i 
sefyllfa  isel  i  ansawdd  uwch  o  ysbrydolrwydd,  nefoleidd-dra 
meddwl,  ac  eiddigedd  crefyddol. 

Bydded  iddo  ymosod  yn  fwy  grymus  nag  erioed  ar  y  gwaith 
o  farweiddio  pechod  a  chroeshoelio  y  cnawd. 

Bydded  iddo  ddyblu  yn  ei  ymdrech  i  gael  pob  moddion  o 
ras  ;  ac  yn  enwedig  ymgyflwyned  yn  llwyrach  i  ddarllen  yr 
ysgrythyrau,  i  fyfyrio,  a  gweddio. 

Bydded  iddo  yn  fynych  ymostwng  a  deisyf  yn  neillduol 
am  gael  mwynhau  tywralltiad  newydd  a  helaeth  o'r  Ysbryd 
Glan. 

Bydded  iddo  feithrin  teimlad  mwy  tyner  yn  ei  gydwybod 
gyda  golwg  ar  bob  peth  a  ddichon  fod  yn  bechod  yn  erbyn 
Duw  ac  yn  dramgwydd  i  ddyn. 

Bydded  iddo  lafurio  am  gael  ei  feddwl  wedi  ei  oleuo  gan 
yr  Ysbryd  a  gair  Duw,  yn  y  wybodaeth  am  berson,  swyddau 
a  gwaith  cin  Harglwydd  Iesu  Grist. 


ER   CAEL   EGLWYS   DDIFRIFOL.  2Ö7 

Bydded  iddo  lwyr-ymroddi  i  wyliadwriaeth  Cristionogol, 
gan  wylied  rhag  pob  pechod. 

Yn  fyr,  bydded  iddo,  yn  llawn  doethineb,  penderfyniad,  a 
diysgogrwydd,  wneuthur  ei  feddwl  i  fyny  i  gychwyn  ar  yrfa 
newydd  o  dduwioldeb  personol ;  mor  newydd,  nes  y  bo  yr 
hyn  oll  a  gyrhaeddodd  eisoes  yn  ymddangos  yn  ddim.  Y  mae 
y  fath  beth  a  chychwyn  o  newydd,  ac  anghofìo  y  pethau  o'r 
tu  cefn — ac  felly  y  mae'n  rhaid  iddi  fod  gyda'r  hwn  a  fỳn 
fod  mewn  gwirionedd  o  ddifrif.  Efe  a  gyfyd  o'i  broffes 
gysglyd  freuddwydiol,  gan  ddywedyd,  Mi  a  gysgais  yn  rhy 
hir :  rhaid  i  mi  bellach  ymysgwyd  oddiwrth  ysbryd  syrthni  a 
diogi,  a  rhoddi  cwbl-ddiwydrwydd  i  wneuthur  fy  ngalwedig- 
aeth  a'm  hetholedigaeth  yn  sicr. 

V,  Rhaid  fod  mwy  o  ysbryd  credu  a  gwedd'io  taer  yn  ym- 
ledu  yn  ein  plith,  yn  enwedig  am  dywalltiad  o'r  Ysbryd 
Glan.  Os  dywedir  gormod  wrth  haeru  mai  yr  un  peth  yw 
bod  o  ddifrif  mewn  crefydd  a  bod  o  ddifrif  mewn  gweddi, 
o  herwydd  fod  hyny  yn  ymddangos  fel  pe  dywedid  mai 
gweddi  yw  yr  oll  o  grefydd ;  nid  yw  yn  ormod  dyẁeyd  mai 
nod  amlwg  iawn  bob  amser  ar  fod  o  ddifrif  gyda  chrefydd 
yw  bod  o#  ddifrif  mewn  gweddi,  ac  nad  oes  un  amser  rnewn 
gwirionedd  fwy  o'r  naill  nag  sydd  o'r  llalL  Y  mae  yn  llwyr 
anmhosibl,  o  ran  natur  pethau,  i  berson  unigol,  neu  eglwys, 
neu  oes,  fod  o  ddifrif  mewn  duwioldeb,  ac  eto  yn  glauar 
mewn  gweddh  Y  mae  anghen  ar  yr  eglwys  am  ysbryd 
gweddi,  yn  gystal  gyda  golwg  ar  ei  hansawdd  dufewnol  ag 
ar  ei  gweithrediadau  allanol — er  mwyn  ei  bywyd  ysbrydoì 
ei  hunan,  ac  er  mwyn  ei  dylanwad  ar  y  byd — er  mwyn  ei 
pherífeithio  mewn  sancteiddrwydd,  ac  er  mwyhau  ei  defn- 
yddioldeb  cyífredinol. 

Cofier  yn  barhäus  mai  creadigaeth  ddwyfôî  a  chynnyrch 
nefol  yw  crefydd.  Nid  oes  un  gronyn  o  honi  yn  ein  byd  ni 
ond  sydd  yn  disgyn  oddiuchod;  nac  un  pelydr  o'r  goleuni 
sanctaidd,  nac  un  marworyn  o'r  cynhesrwydd  ysbrydol,  ond 
sydd  yn  deilliaw  o  ffynnonell  y  tân  a'r  goleuni  nefolaidd. 
liiffrwyth  ac  anial  fydd  y  cwbl  ar  y  ddaear  hyd  oni  ddisgyno 
y  gawod  o'r  cymylau  sydd  yn  hongian  oddeutu  gorseddfainc 
Duw.  Nis  gall  y  byd  gael  ei  adgenedlu  a'i  sancteiddio  heb 
waith  yr  Ysbryd  Glan,  mwy  nag  y  gall  gael  ei  brynu  heb 
waed  Mab  Duw.     Enaid  fel  yr  anialdir  cras  fydd  yr  hwa 

nad  ymwelir  âg  ef  â  dylanwadau  maethlawn  y  nefoedd 
newydd ;  heb  y  rhai  hyn,  eglwys  anial  fydd  yr  eglwys  hefyd, 
a'r  byd  yn  fyd  diffaeth.  Nis  dichon  i  ni  fod  yn  rhy  sicr  o'r 
anghenrheidrwydd  am  weithrediadau  yr  Ysbryd — ac  y  mae 
y  diffyg  o  gredu  hyn  yn  sicr  o  wanhau  pobpeth,  ac  achosi 
somedigaeth  gyffredinol  yn  y  diwedd.  Gwadwn  neu 
anghofiwn  hyn,  neu  addefwn  ef  yn  oeraidd  ac  yn  ffurfiol 
— a  pha  ffurfiau  bynag  o  ddefosiynau  personol,  a  chredoau 
uniongred  a  gynnelir  genym — pa  ryw  gyfundraethau  bynag 
o  ffurflywodraeth  eglwysig  a  osodwn  i  fyny — neu  gym- 
deithasau  o  gyduniad  mewn  eiddigedd  a  zel  a  ffurfir  genym, 
nid  ydym  ond  yn  unig  yn  adeiladu  Babel  i  gyhoeddi  ein 
ffolineb,  neu  feddrod  ardderchog  yn  gladdfa  i'n  crefydd. 
Ni  ddylai  y  gwirionedd  pwysig  hwn  fyned  i  lawr  hyd  yn  nod 
o  dan  gysgod  y  groes.  Tra  y  byddom  yn  ymddadleu  am 
rydd-weithrediad  a  chyfrifoldeb  dyn,  gan  ddirwasgu  hyn  adref 
at  ei  gydwybod,  eto  rhaid  i  ni  gofio  na  wna  y  pechadur  byth 
mo'r  hyn,  ar  un  golygiad,  a  all  ei  wneyd,  hyd  oni  wneler  ef 
yn  ewyllysgar  yn  nydd  nerth  Duw.  Rhaid  i  bob  gobaith 
am,  a  phob  ymgais  at,  ddiwygiad — pa  un  bynag  ai  yn  ein 
henaid,  neu  yn  ein  heglwys,  neu  yn  ein  hoes  ni  ein  hunain 
y  byddo— ddechreu  yma.  Dyma  yw  dechreu  yn  y  dechreuad. 
4í  Ö  Gristionogion !  a  oes  y  fath  athrawiaeth  yn  ein  credo 
ag  athrawiaeth  y  dylanwad  dwyfol  ?  A  oes  y  fath  Weith- 
redydd  yn  yr  eglwys  ag  Ysbryd  Duw  Hollalluog  ?  A  yw 
efe  yn  ein  plith  yn  neillduol  i  dystiolaethu  am  Grist — i  fod 
yn  ysbryd  bywyd  yn  ei  dyst  cenadol,  yr  eglwys — ac  ai  gwir 
yw  y  gellir  cael  ei  gynnorthwyon  anfeidrol  trwy  weddi — y 
gallwn  ni  gael  ein  bedyddio  â'r  Ysbryd  Glan  ac  â  thân  ?  O ! 
chwychwi,  y  rhai  sydd  yn  pregethu,  credwch  yn  addewid  yr 
Ysbryd,  ac  achuber  chwi.  Chwychwi,  y  rhai  sydd  yn  caru 
Duw,  na  adewch  lonydd  iddo ;  anfonwch  eirchion  uchel,  diflin, 
unedig,  a  diball,  am  y  cynnorthwy  a  addawodd.  Dyma, 
ie,  dyma  yr  hyn  sydd  arnom  ni  ei  eisieu.  A  dyma  y  cwbl 
oll  hefyd.  Hyd  oni  chaffom  hyn,  bydd  holl  allu  angelaidd 
y  nef  o  ddim  defnydd  i  ni ;  a  phan  y  caffom  ef,  bydd  yr  holl 
allu  hwnw  yn  armigonol  i  adgofìo  yn  briodol  ein  buddygol- 
iaethau."1 

1  "  The  Witnessing  ClmrcU^  gan  Dr.  Harris. 

Bydded  i'r  geiriau  hyn  gael  eu  hysgrifenu  ar  eich  calonau, 
eu  hadrodd  gan  eich  gwefusau,  a'u  swnio  gan  ddegau  o 
íìloedd  o  adseiniau  drwy  y  tir.  Dyma  raid  fod  testun  penaf 
gweddîau  yr  eglwys;  canys  y  mae  Duw  wedi  cylymu,  i  raddau 
mawr,  dywalltiad  yr  Ysbryd  wrth  weddiau  ei  bobl :  a  thrwy 
hyn  y  mae  yn  ei  anrhydeddu  ei  hunan  â'r  cydnabyddiaeth 
cyffredinol  mai  efe  yw  Awdur  pob  da,  ac  ar  yr  un  pryd  yn 
anrhydeddu  ei  eglwys  trwy  ei  gwneyd  hi  yn  offeryn  trwy  yr 
hwn  y  mae  y  fendith  hòno  yn  disgyn.  O  !  y  fath  gyfrifol- 
deb  mawr,  gan  hyny,  sydd  yn  gorphwys  ar  yr  eglwys !  Pe 
buasai  yn  dibynu  ar  ein  gweddiau  ni  pa  un  fyddai  i'r  haul 
godi  neu  y  gwlaw  ddisgyn  ar  breswylwyr  y  rhan  arall  o'r 
ddaear ;  a  phe  byddai  i  ni  esgeuluso  gweddi,  oni  chyhuddid 
ni  ò  fod  yn  achos  o'r  nos  ddidor  a'r  sychder  parhaus  a  ddy- 
fethent  y  miliynau  dirifedi  yno,  o  eisieu  goleuni  y  dydd  a'r 
cawodydd  cynnyrchiol  ?  Pe  byddai  ynom  ni  ymysgaroedd  o 
dosturi,  a  allem  edrych  i  fyny  ar  huan  mawr  y  dydd,  neu 
ar  y  dyfrgistiau  noíiawl  yn  nghymylau  y  nef,  heb  ddeisyf 
ar  i  Dduw  natur  anfon  eu  trysorau  anmhrisiadwy  i  breswyl- 
wyr  anghenog  a  thywyll  gwledydd  eraill.  Gristionogion ! 
y  mae  y  byd  moesol  mewn  tywyllwch  a  sychder  o  eisieu 
eich  gweddiau  chwi ! — y  mae  pechod  yn  teyrnasu,  a  Satan 
yn  gorfoleddu,  y  mae  uffern  yn  cael  ei  llenwi,  o  eisieu  eich 
gweddiau  chwi ! — y  mae  llywodraeth  Crist,  a  lledaniad  y 
gwirionedd,  a  gogoniant  y  mil  blyneddau,  yn  cael  eu  rhwystro 
o  eisieu  eich  gweddiau  chwi ! — ac  nid  yw  eich  cymdeithasau 
cenadol,  a  phob  ymffurfiad  cyfeillgar  o'ch  duwiolfryd  zelog 
a'ch  haelioni  anghymharol,  a'ch  ymegniadau  bywiog,  ond  o 
ran  yn  llwyddiannus,  o  herwydd  eisieu  eich  gweddîau  chwi! 
Meddyliwch  am  hyn,  a  dychrynwch  yn  yr  olwg  ar  eich  cyf- 
rifoldeb,  a  dychrynwch  fwy  fyth  o  herwydd  eich  annheiml- 
adrwydd.  Ië,  yr  hyn  sydd  arnom  ei  eisieu  yw  mwy  o 
weddîo.  Mi  a  wn  fod  arnom  eisieu  arian,  ac  eisieu  dynion 
— ond  y  mae  arnom  fwy  o  eisieu  gweddio.  Ychwaneg  o 
weddio  a  ddyry  i  ni  ychwaneg  o  bob  peth  arall  sydd  yn 
anghenrheidiol.  Dyma  lef  eich  cenadau,  a  anfonir  atom  o 
ganol  eu  cyfyngderau  yn  mysg  y  paganiaid — "  O  !  frodyr, 
gwedd'iwch  drosom :"  hyn  a  drosglwyddir  i'n  clyw  pan  f  ont 
yn  glaf  neu  yn  marw,  "  Frodyr,  gweddíwch  drosom  :"  a  hyn 
yn  eu  dymuniad  pan  ddychwelant  i  Loegr,  yn  nychlyd  ac  yn 

s  2 

afiach,  er  adnewyddu  eu  hychydig  nerth,  "  Frodyr,  gwedd'í- 
wch  drosom:" — a  dyma  y  cyfarchiad  pwysig  a  dcìygir  atom 
gan  bob  awel,  a  chan  bob  tòn  sy'n  curo  ar  ein  glanau,  o  bob 
gorsaf  genadol  dan  y  nef,  "Frodyr,  gweddiwch  drosom!" 
Pe  byddai  ddichonadwy  i'r  holl  genadau  sy'n  perthyn  i  bob 
cymdeithas,  ac  o  bob  gorsa  ar  y  ddaear,  ymgynnull  yn  yr 
un  11  e,  pa  mor  wahanol  bynag  fyddai  eu  golygiadau  ar  rai 
pynciau  athrawiaethol  a  dysgyblaeth  eglwysig,  hwy  a  gyt- 
unent  yn  berffaith  i  gyd-dystiolaethu,  mai  gweddi  yw  góbaith 
yr  achos  cenadol. 

Ni  buom  erioed  mewn  mwy  o  berygl  i  anghoíio  pwysig- 
rwydd  ac  anghenrheidrwydd  gweddi  nag  yn  awr.  Y  mae 
ein  sefydliadau  wedi  cyrhaedd  mawredd  ac  eangder  deniadol 
a  mawreddig ;  oes  y  cymdeithasau  mawrion  yw  hon,  cymod 
o  gydymgoríforiad ;  ag  y  mae  mawr  berygl  i  ni  ymddiried  i 
dcloethineb  cyfeisteddfodau,  a  nerth  hyawdledd,  rhif,  ac 
arian,  yn  lle  i  nerth  gweddi.  Mi  a  wn  yn  clda,  nas  gallwn 
wneycl  heb  gyclgorffori  yn  gymdeithasau ;  ac  y  mae  sylwi  ar 
yr  helaethrwydd  y  dygir  hyn  ymlaen  yn  ddigon  i  beri  i  galon 
dyn  cldychlamu  gan  lawenydd.  Un  o  brif  ryfeddodau  yr 
oes  yw  y  rhestr  fiyneddol  a  gyhoecldir  o'n  cyfarfodydd  a 
gynnelir  yn  Llundain  yn  mis  Mai;  a  dyma  ogoniant  dys- 
gleiriaf  yr  eglwys,  a  gobaith  penaf  yr  oesoecld  clyfodol.  Y 
mae'r  un  papyryn  bychan  hwnw  yn  ymddangos  i'm  llygad  i 
fel  cymylau  goleu-rudd  yn  y  dwyrain,  yn  cyhoeddi  dynesiad 
haul  mawr  y  mil  blyneddau.  Ond  eto,  ein  gogoniant  yw 
ein  perygl ;  gall  yr  ymuniad  cymdeithasol  hwn  ein  twyllo 
a'n  camarwain ;  ac  y  mae  arnaf  ofn  ei  fod  eisoes  yn  gwneyd 
felly,  ac  wedi  ein  rhwystro  yn  llwyr  i  osodein  hymddiried  yn 
yr  Arglwydd — hyd  nes  yw  cymdeithasau  yn  debyg  o  fyned 
yn  ddelw  eiddigedd,  yr  hon  a  wna  eiddigedd  yn  nheml 
Duw. 

Dywedai  un  areithiwr  hyawdl  unwaith  mewn  araeth 
genadol — "  Arian,  arian,  arian,  yw  gwaed  bywydol  yr  achos 
cenadol!"  Ond  myfi,  yn  hytrach,  a  roddwn  air  arall  yn  ei 
le,  ac  a  ddywedwn,  "  Gweddi!  gweddi!  gweddi!  yw  gwaed 
bywydol  yr  achos  cenadol!"  Nid  wyf  fi  yn  llawn  o  ben- 
boethni:  nid  wyf  yn  clysgwyl  y  cynnelir  ein  hachos  heb 
arian :  ac  nicl  wyf  ychwaith  yn  clysgwyl  y  gwlawir  aur  o'r 
iìef  i'n  eoífrau.     Rhaid  i  ni  gael  arian,  a'u  cael  yn  helaethach 

o  lawer  hefyd ;  ond  daw  arian  ar  alwad  gweddi.  Pe  byddai 
ein  gweddiau  yn  daerach  ac  yn  llawnach  o  ffydd,  ni  a  gaem 
ychwaneg  o  gyfoeth.  Yr  unrhyw  ysbryd  didwyll  a  thaer 
mewn  gweddi,  ag  sydd  yn  dwyn  i  lawr  drysorau  nefol  ras,  a 
alwai  hefyd  am  gynnorthwy  moddion  daearol.  Mi  a  ddy- 
wedaf  eto,  yr  hyn  a  grybwyllais  o'r  blaen  yr  wyf  yn  meddwl, 
y  teimlwn  i  yn  foddlawn  iawn,  o'r  bron,  pe  na  ddywedid  gair 
am  arian  am  y  flwyddyn  ddyfodol,  os  gelwid  ar  yr  eglwys 
yn  gyífredinol  i  weddio  yn  daerach  ac  yn  fwy  ífyddiog  nag 
erioed.  Chwi,  weinidogion  yr  efengyl,  gosodwch  hyn  ar 
gydwybodau  eich  praidd ;  cyfarwyddwch  hwy  yn  eu  dyled- 
swydd ;  ac  annogwch  hwy  ati.  Adgoffäwch  iddynt  mai  nid 
eglgys  yn  cyfranu,  ac  eglwys  yn  gweithio  yn  unig,  ond  mai 
eglwys  yn  gweddio,  sydd  arnom  ni  eisieu.  Dywedwch 
wrthynt,  nad  yw  gweddio  am  dywalltiad  o'r  Ysbrycl  i  gael  ei 
gyfyngu  i'r  Sabboth  a'r  pulpud,  nac  i'r  cyfarfodydd  gweddio 
cenadol  a  chymdeithasol,  ond  mai  gorchwyl  pob  dyn  ydyw  o 
ílaen  ei  allor  deuluaidd  ei  hunan,  ac  yn  ei  ystafell  ddirgel. 
Yna,  pan  fyddo  holl  eglwys  Dduw,  a  phob  teulu  wrtho  ei  hun, 
a  phob  person  wrtho  ei  hun  yn  gweddio  yn  daer  ac  yn  gred- 
iniol,  y  gellir  dysgwyl  y  daw  Ysbryd  Duw  gyda  nerth  a  go- 
goniant  i'r  ddaear— ac  nid  hyd  hyny,  pa  faint  bynag  o 
gymdeithasau,  o  gyfoeth,  hyawdledd,  arhif,  a  osodirar  waith 
i  bleidio  y  genadiaeth  Gristionogol.  Bywiogrwydd  ac 
addoliad— cyfranu  a  gweddîo — zel  gydwybodol,  a  theimlad 
o  hollol  ymddibyniad  «ar  Dduw,  sydd  raid  eu  cael  yn  gyd- 
bwys  yn  yr  oll  a  wnawn.  Po  fwyaf  a  gyfranwn,  mwyaf  a 
ddylem  weddio ;  a  pho  fwyaf  a  weddiwn,  mwyaf  a  ddylem 
gyfranu.  Y  mae  y  cyfartalwch  yn  aml  yn  cael  ei  rwystro ; — 
y  mae  ein  perygl  ni  yn  y  dyddiau  hyn  yn  gorwedd  mewn 
bod  mwy  o  fywiogrwydd  gweithgar  yn  yr  eglwys  nag  o 
ysbryd  gweddi.  Ymunwn  i  adferu  y  cyfartalwch  yn  ol,  a 
dwyn  ymlaen  amser  a  hynodir  fel  oes  weddiawl  yr  antur- 
iaeth  genadol. 

Dylai  ein  holl  erfyniadau  fod  yn  weddiau  ffydd.  Dylem 
wybod  a  theimlo  mai  nid  rhyw  brawf  {e^jieriment)  a  wneir 
yn  y  byd  ysbrydol  yw  yr  achos  cenadol-—nid  dyfais  dyn,  na 
dychymyg  anturiol,  ond  ymgais  ag  y  mae  holl  briodoliaethau 
y  Duw  tragywyddol  yn  sicrhau  ei  lwyddiant ;  ac  am  yr  hyn, 
gan  hyny,  y  dylem  erfyn  mewn  cyílawn  ymddiried  yn  cael  ei 

gynnyrchu  gan  ddysgwyliad  íFyddiog.  At  ffydd,  rhaid  i  ni 
ychwanegu  taerineb ;  rhaid  i  ni  weddio  am  ddychweliad  y 
byd,  gan  ddeall  yr  hyn  a  gynnwysir  yn  yr  ymadrodd  rhyfedd 
hwnw — "  byd  wedi  ei  ddychwelyd  oddiwrth  eilun-addoliaeth 
at  Grist,"  gan  gofio  hefyd  fod  hyn,  ar  un  olwg,  yn  gylymedig 
wrth  ein  gweddiau — a  hyn  oll  gyda'r  fath  daerineb  ag  a  ar- 
ferem  pe  meddyliem  fod  iachawdwriaeth  y  byd  yn  ymddi- 
bynu  ar  ein  heiriolaeth  bersonol  ein  hunain. 

Ond  y  mae  ar  yr  eglwys  eisieu  yr  ysbryd  gweddi  hwn,  nid 

yn  unig  i  roi  nerth  ac  effeithiolrwydd  yn  ein  hymdrechiadau  er 

dychwelyd  pechaduriaid,  ond  er  mwyn  ei  diwygiad  tufewnol 

ei  hunan — i  ychwanegu,  ac  yn  wir  i  brofi  ei  bod  o  ddifrifam 

ei  hiachawdwriaeth  ei  hun.     Y  mae  arni  anghen  am  dyw#llt- 

iad  o'r  Ysbryd  arni  hi  ei  hunan,  i'w  chynhyrfu  o'i  chlauar- 

ineb,  a'i  dyrchafu  i  sefyllfa  uwch  o  burdeb,  gwresogrwydd,  a 

chysondeb.     Y  mae  arni  eisieu  adnewyddiad ;  ac  nis  gellir 

dysgwyl  am  dano  ond  mewn  atebiad  i  daer  weddi  ffydd ;  ac 

felly  yn  ddiau  y  daw  i  bob  man  bob  amser.     Heb  son  dim 

am  anghreifftiau  adnabyddus,  â  rhai  o'r  sawl  y  cyffyrddwyd 

eisoes  yn  y  llyfr  hwn,  mi  allaf  gyfeirio  at  Iwyddiant  mawr  y 

seraph  tanllyd  hwnw,  Mr.  M'Cheyne,  o  Eglwys  Rydd  Ysgot- 

land,  yr  hwn  y  mae  ei  farwolaeth  gynnarol  yn  nghanol  ei 

ddefnyddioldeb  yn  un  o  ddirgeledigaethau  Rhagluniaeth  sy'n 

rhy  ddwfn  i'w  blymio  â  llinyn  synwyr  dyn.     Y  mae  efe  wedi 

ysgrifenu  fel  hyn  yn  ei  ddyddlyfr,  am  yr  ysbryd  gweddi  oedd 

wedi  ymledanu  yn  mysg  ei  bobl — "  Ffurfiwyd  llawer  o  gyf- 

arfodydd  gweddio,  a  rhai  o  honynt  yn  hollol  neillduedig 

{prẁate) ;  a  chafodd  eraill  eu  dwyn  ymlaen  gan  bersonau 

yn  meddu  gradd  o  brofiad  Cristionogol,  yn  nhai  eu  gilydd,  o 

bwrpas  i  rai  oedcl  yn  teimlo  rhyw  bryderwch  ynghylch  eu 

heneidiau.     Oddeutu  yr  amser  y  dychwelais   yn   ol   o   fy 

nghenadiaeth  at  yr  Iuddewon,  mi  a  gefais  fod  deuyain  ond 

un  o'r  cyfryw  gyfarfodydd  yn  cael  eu  cynnal  yn  wythnosol, 

mewn  cysylltiad  â'r  gynnulleidfa."     O  !  na  byddai  i'r  esiampl 

ardderchog  hon  o  gydweithrediad  gyda'r  gweinidog  ymdanu 

dros  holl  eglwysi  y  wlad.     Edrychwch  arni,  chwi  broffes- 

wyr  Cristionogaeth — ystyriwch  hi  yn  ddwys,  chwi  aelodau 

eglwysig.     Yr  holl  eglwys,  neu  o  leiaf  ei  haelodau  mwyaf 

profiadol,  yn  cynnal  namyn  un   deugain   o  gyfarfodydd^  i 

weddio,  ac  yn  cydgyfarfod  yn  wythnosol,  gan  fagu  a  meithrin 

y  dychweledigon  ieuainc,  a  hyn  i  gyd  yn  absennoldeb  eu 
gweinidog !  Pa  bryd  yr  efelychir  yr  esiampl  hon  ?  Pa  bryd 
yr  ä  ein  diaconiaid,  a'n  prif  aelodau  ninnau,  gan  wneyd  yr 
un  modd  ?  Pa  bryd  y  cyfansoddir  ein  heglwysi  o  aelodau 
yn  gweddîo,  ac  yn  llawn  o  ysbryd  gweddi  fel  y  rhai  hyn  ? 
Dyma  yw  difrifolrwydd  eglwys — difrifolrwydd  crefydd — a 
difrifolrwydd  gweddi.  Fe  ddaw  adfywiadau  crefyddol  bob 
amser  ile  y  ceir  hyn.  Y  mae  hyn  yn  adfywiad  crefyddol 
ynddo  ei  hun. 

Os  oes  rhywbeth  yn  fwy  cymhwys  i'n  sefyllfa,  ac  yn  fwy 
addas  i  ni  yn  ngwyneb  ein  anghenion,  gweddi  ydyw — os  oes 
rhyw  ddyledswydd  yr  annogir  ni  ati  yn  aml  gan  orchymynion 
yr  Ysgrythyr,  neu  y  rhwymir  ni  yn  arbenig  gan  ei  hesiamplau, 
gweddi  yw — os  oes  rhyw  un  ymarferiad  yn  mha  un  y  mae 
profiad  holl  ddynion  da  pob  oes,  pob  gwlad,  a  phob  eglwys 
yn  ymuno  lwyraf,  gweddi  ydyw — os  oes  rhyw  un  peth  ag 
sydd  yn  nodi  yn  fwyaf  penderfynol  ysbryd  duwiolfrydedd 
didwyll  a  phersonol,  gweddi  ydyw :  am  hyny,  gellir  sicrhau 
yn  ddiogel,  lle  bynag  y  byddo  ysbryd  gweddi  yn  isel  yn 
enaid  dyn  ei  hun,  neu  mewn  gwlad,  neu  mewn  oes,  neu  mewn 
eglwys,  pa  faint  bynag  arall  a  f o  o  foesoldeb,  a  defodau,  a 
rhyddfrydigrwydd,  bydd  ysbryd  crefydd  yn  isel  yno  hefyd. 

Yn  awr  gellir  ofniynfawr  mai  y  diffyg  hwn  mewn  gweddi 
yw  yr  hyn  sydd  yn  hynodi  ein  hoes  ni.  Y  mae  yn  oes  y 
pregethu,  yn  oes  yr  areithio,  ac  yn  oes  y  gwrandaw ;  ond  nid 
ydyw  yn  hynod  fel  oes  y  gweddio.  Y  mae  dynion  yn  rhy 
brysur  i  weddi'o.  Y  mae  hyd  yn  nod  y  Cristionogion  mwyaf 
enwog  yn  rhy  dueddol  i  fÿrhau  eu  gweddiau  er  mwyn 
hwyhau  eu  hamser  at  eu  gorchwylion  bydol  neu  gysegredig. 
Y  mae  pob  peth,  nid  yn  unig  yn  y  byd,  ond  yn  yr  eglwys 
hefyd,  yn  elynol  i  ysbryd  gweddi.  Mi  a  wn  yn  dda,  nas 
gallwn  ni  ddysgwyl  yn  ein  hoes  ni  yr  un  fath  ysbryd  gweddi 
ag  oedd  yn  oesoedd  yr  erlidigaethau,  pan  oedd  John  Welsh, 
un  o'r  Cyfammodwyr,  yn  treulio  dyddiau  cyfain  yn  eglwys 
Ayr  yn  gweddio  dros  ei  blwyfolion,  gan  ymdrechu  â  Duw 
wrtho  ei  hun — yr  hwn  a  adawai  ei  amwisg  wrth  y  gwely,  ac 
a  gyfodai  yn  fynych  yn  nghanol  y  nos,  gan  daflu  ei  wisg 
drosto,  a  thywallt  ei  enaid  o  íiaen  ei  Wneuthurwr,  gan  ddy- 
wedyd,  "  Mae  yn  rhyfedd  genyf  pa  fodd  y  gall  yr  un  Crist- 
ion  orwedd  yn  ei  wely  drwy  gydol  y  nos,  ac  heb  gocli  i  fyny 

i  weddio."  Nid  ydym  yn  dysgwyl  i'r  gweinidogion  duwiolaf 
dreulio  wyth  àwr  y  dydd  mewn  gweddi  fel  y  gwnai  ef,  yr 
hwn  nad  oedd  ganddo  ond  ychydig  i'w  wneyd  heblaw 
dyoddef  a  gweddio ;  ond  yn  sicr  ni  a  allwn  ddysgwyl  mwy 
o  ysbryd  gweddi  nag  a  welwn  yn  y  bugeiliaid  ysbrydol  a'u 
praidd  hefyd. 

Y  mae  un  golygiad  ar  weddi  na  thalwyd  iddo  erioed  yr 
ystyriaeth  ddyladwy ;  a  hyny  ydyw  ei  gallu  adlewyrchiadol, 
neu  mewn  geiriau  eraill,  y  dylanwad  moesol  sy  gan  weddi  ar 
feddwl  y  dyn  a  fo  yn  ymarfer  â  hi.  Y  mae  yn  ddiammhau 
mai  ymostyngiad  amlwg  y w  o  flaen  Duw,  a  moddion  apwynt- 
iedig  i  dderbyn  bendithion  oddiuchod ;  ond  y  mae  yn  fwy  na 
hyny,  mae  yn  ordinhad  o  hunan-adeiladaeth.  Plentyn  ein 
dymuniadau  ydyw,  yn  adweithredu  ar  ei  ffynnonell,  gaiì  eu 
gwneyd  yn  gryfach,  yn  danbeidiach,  yn  ddwysach,  yn  hwy 
eu  parhad,  ac  yn  fwy  gafaelgar  yn  eu  gwrthddrychau ;  ac 
wrth  eu  trefnu  yn  ymadroddion  o  flaen  Duw,  bydd  i'r  enaid 
ymsefydlu  ynddynt,  ac  yn  eu  gwrthddrychau.  Y  mae  pob 
gweithrediad  didwyll  o  addoliad  yn  mwyhau  ein  parch  i'r 
cymeriad  dwyfol — pob  cyffesiad  o  bechod  yn  dyfnhau  ein 
hedifeirwch — pob  deisyfiad  am  afr  yn  magu  teimlad  o  ym- 
ddibyniad — pob  eiriolaeth  dros  eraill  yn  eangu  ein  dyngar- 
wch — a  phob  cydnabyddiaeth  o  drugaredd  yn  tanio  ein 
diolchgarwch.  Gan  hyny,  y  mae  pob  dyn  da  yn  well  trwy 
ei  weddiau  ei  hun,  y  rhai  sydd  nid  yn  unig  yn  dwyn  pethau 
da  eraill  i'w  feddiant,  ond  ydynt  ynddynt  eu  hunain  yn 
ddaioni  iddo  ef.  O  ganlyniad,  pan  y  gellir  cynhyrfu  dyn  i 
weddîo  mwy  am  ychwaneg  o  ddifrifolrwydd  mewn  crefydd, 
y  mae  ei  ddeisyfiad  yn  cynnwys  ynddo  y  weddi  a'r  atebiad, 
ac  yn  rhoddi  ger  bron  gyflawniad  llythyrenol  o'r  addewid, 
"  A  bydd  cyn  galw  o  honynt  i  mi  ateb."  Fel  hyn  nid  yw  y 
dyn  da  byth  yn  llwyr  golli  ei  weddiau ;  canys  os  na  wnant 
ddaioni,  ac  os  na  ddygant  fendithion  i  eraiÜ,  y  maent  yn 
gwneyd  hyny  iddo  ef  ei  hun.  Pa  bryd  bynag,  gan  hyny,  y 
cynhyrfìr  yr  eglwys  i  ysbryd  gwedcli  mwy  tanbaid  a  gwresog 
am  ddiwygiad,  y  mae  y  diwygiad  eisoes  wedi  dechreu. 

Oncl  nid  yw  y  lles  yn  terfynu  yn  hyn ;  o  herwydd  Duw  a 
etyb  y  cyfryw  ddeisyfiadau,  ac  a  ddyry  y  rhodd  a  geisir.  Y 
mae  Duw  o  hyd  yn  chwilio  am  le  i  dosturio.  Ei  iaith  ef  yn 
barhaus  yw,  "  Lleda  dy  safn;  a  mi  a'i  llanwaf.     Profwch  fi 


ER  CAEL   EGLWYS  DDIFftlFOL.  265 

yr  awr  hon  yn  hyn,  medd  yr  Arglwydd,  onid  agoraf  i  chwi 
íFenestri  y  nefoedd,  a  thywallt  i  chwi  fendith,  fel  na  bo  digon 
o  le  iV  derbyn."  Y  mae  addewidion  o'r  natur  yma  mor 
liosog  ac  mor  amlwg,  fel  yr  ymddengys  y  gallai  yr  eglwys 
fwynhau  cymaint  o'r  nerth  dwyfol,  ag  sydd  ganddi  o  dduw- 
iolfrydedd  i'w  ddymuno,  o  ffydd  i'w  ofyn,  neu  o  ewyllys  iV 
dderbyn.  Gelwir  arni  i  ymorwedd  ar  holl  gyflawnder  Duw, 
ac  i  ddiwallu  ei  hunan  o  drysorau  didrai  dwyfol  ras. 

Y  ffordd  oreu  i  gael  allan  pa  faint  o  ysbryd  gweddi  sydd 
yn  eisieu,  neu  a  feddiennir  yn  yr  oes  hon,  yw  i  bob  un  a  fo  yn 
darllen  y  llyfr  hwn  ymofyn  pa  fodd  y  mae  gydag  ef.  Y  mae 
yn  ei  adnabod  ei  hun  a'i  arferion  yn  well  na  neb  arall,  ac  am 
hyny  y  gall  ddywedyd  —  Pa  fath  yw  ansawdd  yr  eglwys 
Gristionogol,  os  yw  cyflwr  y  rhan  fwyaf,  fel  y  mae  lle  i  ofni, 
yn  debyg  i'r  eiddo  fì  ?  A  pha  fath  sefyllfa  y  dichon  y  dyn 
hwnw  ei  gael  ei  hunan  ynddi  ?  Pa  faint  o  amser  y  mae  efe  yn 
ei  gysegru  bob  dydd  i'r  ddyledswydd  fwyaf  pwysig  a  rhwym- 
edig  hon,  sef  gweddio  dros  ei  fuchedd  yn  y  byd,  ac  am  ei 
iachawdwriaeth  ei  hun,  a  gweddio  dros  ei  deulu,  ei  eglwys, 
a'r  byd  ?  Ië,  pa  faint,  o'i  gymharu  â  phethau  eraill  ? — sef, 
â'r  seibiant  a  rydd  iddo  ei  hun  oddiwrth  negeseuau  y 
by wyd  hwn,  ac  i  fwynhau  difyrwch ;  ac  â'r  amser  a  rydd  i 
ddarllen  y  papyrau  newyddion,  neu  i  segurdod  hollol  ?  Onid 
oes  yno  anmharodrwydd  yn  aml  yn  ei  feddwl  i  ymaflyd  yn 
ei  ddyledswydd  ?  Onid  yw  yn  cael  ei  chyflawni  weithiau 
oddiar  fod  teimlad  o'r  rhwymedigaethyn  ymlid  y  meddwl,  ac  i 
ddystewi  cyhuddiadau  cydwybod,  yn  hytrach  nag  o  herwydd 
fod  rhyw  sugndyniad,  melus  ac  anwrthwynebol,  yn  dyfod 
dros  yr  enaid  oddiwrth  orseddfainc  y  gras  ?  Onid  oes  arfer- 
iad  yn  bod  o  adael  i  rywbeth  gwaelach,  a  ddichon  ymgynnyg 
i'r  meddwl,  i  ddyfod  i  mewn,  a  chael  pob  sylw  a  derbyniad  ; 
a  rhyw  dueddfryd  i  oedi  y  cyflawniad  o'r  ddyledswydd  nes 
cael  amser  mwy  cyfaddas,  neu'r  dymher  yn  fwy  priodol  ?  Ai 
nid  yw  yn  arferiad  gan  rai  o  wneyd  "  gweddi  deuluaidd  neu 
gymdeithasol  yn  hanner  esgus  am  roi  heibio  yr  ymarferiad  o 
honi  yn  y  dirgel,  ac  yn  rhyw  fath  o  ryddhad  ocldiwrth  y 
rhwymedigaeth ;  bod  y  rhan  a  gymerir  yn  yr  ymarferiad  cym- 
deithasol  yn  cael  ei  gyfrif  yn  ddigon  am  yr  holl  deyrnged 
sydd  yn  ddyledus  ar  ddyn  ei  hun ;  fel  pe  byddai  teyrnged 
cymdeithasol  wedi  ei  threfnu  o  bwrpas  er  mwyn  esgusodi 


266  Y   MODDION   i'W  DEFNYDDIO 

pob  dyn  ar  ei  ben  ei  hun.  Yn  awr,  pa  sawl  gweddi,  yn  gwir 
deilyngu  yr  enw,  sydd  yn  esgyn  i  fyny  i'r  nef  yn  barhaus  o'r 
eglwys  a  throsti  ?  Yn  wir,  yn  wir,  y  mae  arnom  eisieu  lla- 
wer  mwy ;  a  rhaid  i  ni  gael  llawer  mwy,  os  tywelltir  yr  Ys- 
bryd  arnom  mewn  cyfiawnder  a  nerth,  i'n  gwneyd  yn  rhai 
mwy  difrifol  mewn  crefydd. 

VI.  Y  mae  penodi  amserau  neillduol  i  weddio  gyda  golwg 
ar  adfywiad  a  chynnydd  mewn  crefydd,  yn  gymhwys  i  hyr- 
wyddo  y  dyben  hwn,  ac  am  hyny  o  bwys  mawr.  Efallai  mai 
dyma  un  o'r  pyneiau  ymarferol  anhawddaf  yr  ymdrinir  â 
hwy  yn  y  llyfr  hwn,  ac  y  gofyn  y  gofal  mwyaf  wrth  draethu 
arno.  Y  mae  rhagfarn  yn  bod  mewn  llawer  meddwl  yn  er- 
byn  unrhyw  ymdrechiadau  a  wneir  heblaw  y  dull  cyöredin  o 
lafurwaith  gweiniclogaethol  a  bugeiliawl,  a  hyny  mewn  rhan 
yn  tarddu  oddiar  sylw  y  dyn  ei  hun,  neu  chwedlau  eraill,  ond 
yn  anfynych  iawn  oddiar  brofiad.  Ac  os  cyfeirir  at  rai  ym- 
drechiadau  am  adfywiad  crefyddol  fel  esiampl  neu  brawf- 
reol  o'r  hyn  a  nodir  yma  fel  cyfarfodydd  crefyddol  neillduol, 
y  maent  i'w  harswydo  ac  i  ymwrthod  â  hwy  gan  bob  un  sydd 
yn  caru  sobreiddrwydd  meddwl,  a  phob  cyfaill  i  enw  a  pharch 
ein  crefydd  sanctaidd.  O  dan  yr  enwau  cyfarfodydd  adfyw- 
iol,  gwelwyd  golygfeydd  cymhwysach  i  wallgofdŷ  nag  i  ddif- 
rifoldeb  tŷ  Dcìuw — a  pharasant  i'r  call  eu  ífieiddio,  i'r  da  wylo, 
ac  i'r  drwg  erlid.  Ac  nid  y w  haeru  fod  eneidiau  yn  cael  eu  dy- 
chwelyd  at  Dduw,  mewn  un  modd  yn  cyfiawnhau  y  fath  ŵyl- 
iau  gorphwyllog.  Fe  ddichon  fod  rhai  yn  cael  eu  dychwelyd. 
Eto,  pa  nifer  trwyddynt  a  lanwyd  o  ragfarn  anorchfygol  yn 
erbyn  pob  crefydd ;  a  pha  faint  mwy  a  galedasant  o  radd  i 
radd,  wedi  i'r  cynhyrfiad  ddarfod ;  a  pha  faint  hefyd  a  deiml- 
asant  ddiflasdod  o  gyflawniadau  cyffredin  a  mwyaf  sobr  yr 
efengyl.  Y  mae  yn  ddiau  ryw  nerth  ac  awdurdod  yn  ngwirion- 
eddautragywyddolGairDuw,  acfeddengys  eihundanddylan- 
wad  yr  Ysbryd  Glan,  er  gwaethaf  yr  holl  bethau  gwrthwynebus 
ac  anghydweddol,  â  pha  rai  y  dichon  iddynt  fod  weithiau  wedi 
eu  cysylltu.  Efallai  nad  oes  dim  lle  i  ammheu,  pe  byddai  i 
rai  o  ffol-bethau  anferthlun  Eglwys  Rhufain  (megys  ei  dar- 
luniadau  dynwaredol  o  ddyoddefiadau  ein  Iachawdwr)  gael 
eu  huno  gan;  ryw  bregethwr  effeithiol  a  phoblogaidd,  gydag 
apeliad  bywiog  at  y  gydwybod  yn  nghyhoeddiad  y  gwirion- 
eddau  efengylaidd,  na  bycldai  i  eneidiau  gael  eu  dychwelyd 

o  gyfeilioriii  eu  íFyrdd — ond  a  wnai  hyn  ein  hawdurdodi  a'n 
cyfiawnhau  ni  am  geisio  dangos  golygfeydd  Calfaria  ar  y 
chwareufwrdd  ?  Am  hyny  ni  a  ymogelwn  ar  unwaith  ac  am 
by th  rhag  pob  ymgais  at  adfywiad  crefyddol  a  fo  yn  drosedd 
ar  fawredd  a  symlrwydd  y  gwirionedd  dwyfol — ac  a  fo  yn 
drais  ar  weddeidd-dra  addoliad  cyhoeddus — ac  a  bâr  gymaint 
cynhwrf  ar  y  nwydau,  nes  y  bydd  y  meddwl  agos  fel  wedi 
meddwi — gan  wneyd  ordinhadau  arferedig  y  cysegryn  ddiflas, 
yn  farwaidd,  ac  yn  oer. 

Ond  ai  nid  oes  ífordd  ganol  rhwng  gwylltineb  gormodol  a 
rhyw  ífurfioldeb  marwaidd  ?  Hhwng  pranciau  y  chwareuwr  a 
gwaith  y  diogyn  yn  siarad  yn  ei  gwsg  ?  Ai  ni  cheir  arfer 
dim  cyfTeri'au  symbylawl  gan  feddyg  medrus  a  doeth  i'r  claf 
swrth  a  difywyd,  o  herwydd  fod  rhyw  grachfeddygon  anwyb- 
odus  wedi  cario  hyny  mor  bell  nes  dwyn  ar  ddynion  y  lles- 
meirglwyf  neu  wailgofrwydd  ?  Mi  a  wn  mai  barn  llawer  yw 
fod  pob  ymgais  at  gadw  neu  ychwanegu  ysbryd  gwir  gref- 
ydd  yn  yr  eglwys,  a  lliosogi  y  rhai  argyhoeddedig,  trwy  gyf- 
arfodydd  crefyddol  neillduol,  yn  tueddu  i  beri  i'r  gweinidog- 
ion  a'u  praidd  ymollwng  yn  eu  diwydrwydd  gyda'r  moddion 
sefydlog  ac  arferedig;  ac  yn  eu  dysgu  i  ymorphwys  ar  rai 
cynhyrfiol  ac  achlysurol  yn  hytrach  nag  ar  j  rhai  cyífredin 
Dywedant,  mai  ein  dyben  a  ddylai  fod  cynnyrchu  difrifol- 
rwydd  parhaus  a  sefydlog,  yn  hytrach  nag  un  oriog  a  diflan- 
edig ;  yn  debyg  fel  y  mae  gyda  golwg  ar  ein  cyrfT,  ein  hamcan 
o  hyd  yw  cadw  iechyd  cryf,  yn  hytrach  na'i  esgeuluso,  ac  yna 
ymddiried  i  ryw  foddion  achlysurol  a  hynod  i'w  adfer  yn  ol. 
Y  mae  hyna  yn  wir.  Ond  os  uniawn  yw  gwneyd  defnydd  o 
foddion  neillduol  er  iachâd  pan  fo'r  iechyd  wedi  ei  anmharu, 
a'r  nerth  wedi  ei  golli  (yr  hyn  sydd  yn  cymeryd  lle  yn  y  cyf- 
ansoddiadau  goreu  weithiau),  y  mae  yr  un  mor  uniawn,  càn 
belled  ag  y  mae  y  cyfTelybrwydd  yn  cyrhaedd,  i  ddilyn  y 
rheol  hon  hefyd  gyda  golwg  ar  grefydd.  O !  fe  wna  duw- 
ioldeb  adfeilio  yn  awr  ac  yn  y  man  yn  y  Cristion  goreu  a 
mwyaf  gwyliadwrus;  fe  oera  y  cariad  cyntaf;  a  bydd  cref- 
ydd  fywiol  "  ymhlith  y  'pethau  sydd  yn  aros,  ac  yn  barod  i 
farw."  Pwy  syddheb  deimlo  hyn,  ac  yn  galaru  o'i  herwydd 
hefyd?  Onid  yw  y  rhai  oll  sydd  â  bywyd  Duw  yn  eu  hen- 
aid,  ac  yn  bryderus  am  gadw  y  bywyd  hwnw  mewn  bywiog- 
rwydd,  yn  gweled  yr  anghenrheidrwydd  am  ymarfer  â  thym- 

morau  neillduedig  o  hunanymholiad,  ymostyngiad,  a  gweddi? 
A  oes  gyfrol  o  fy  wgraffiad  crefyddol  rhy  w  ddyn  da  ac  enwog 
yn  bod,  nad  oes  ynddo  hanes  am  ei  ddyddiau  ympryd  a 
gweddi,  y  rhai  a  gedwid  ganddo  er  mwyn  adfywio  crefydd 
yn  ei  enaid  ?  A  oes  un  Cristion  o  ddifrif  am  iachawdwriaeth, 
ac  yn  hynotach  na  chyffredin  mewn  duwioldeb,  nad  yw  yn 
teimlo  yr  anghenrheidrwydd  am  ychwanegu  rhy w  adegau  yn 
awr  ac  eilwaith  i  weddio,  at  ei  ddyledswyddau  arferol,  i'r  dy- 
ben  i  adennill  y  tir  a  gollodd  ac  i*  gynnyddu  hefyd  mewn 
bywyd  duwiol  ?  Ac  a  ydyw  yr  arferiad  hwn  yn  ei  ddwyn 
ymaith  oddiwrth  ei  ymarferiadau  rheolaidd  mewn  myfyrdod 
a  gweddi  ?  I'r  gwrthwyneb,  onid  yw  yn  hytrach  yn  ei  ar- 
wain  i  gyflenwi  y  difìygiadau,  i  ddiwygio  yr  esgeulusderau,  a 
myned  ymlaen  ar  ei  yrfa  gyda  nerth  a  bywiogrwydd  adnew- 
yddol.  Os  fel  hyn  y  mae  gyda'r  Cristion  ar  ei  ben  ei  hun, 
nid  oes  bosibl  nas  gellir  dywedyd  yr  un  peth  am  eglwys 
Gristionogol  hefyd. 

Wrth  son  am  dymmorau  neillduedig,  nid  ydys  i  ddeall 
rhai  yn  dyfod  yn  ol  cylch  sefydlog,  megys  ymprydiau  blyn- 
eddol,  neu  gyfarfodydd  pregethu  a  gynnelir  bob  blwyddyn  ; 
o  herwydd  nid  yw  y  rhai  hyny  yn  focldion  neillduedig,  ond  y 
maent  yn  rhan  o'r  rhai  arferedig,  ac  y  maent  hefyd  yr  un 
mor  agored  i  syrthio  i'r  unrhyw  syrthni  a  marweidd-dra 
ffurfiol  a'r  moddion  mynych  a  chyffredin. 

Yr  hyn  a  ddeallir  wrth  addoliadau  neillduol  yw  ymarfer- 
iadau  tebyg  i'r  hyn  a  ganlyn.  Diwrnod  achlysurol  i  ym- 
prydio,  i  ymostwng,  ac  i  weddio,  wedi  ei  neillduo  gan  ryw 
enwad  crefyddol,  i  gadw  pa  un  y  gwahoddir  yr  holl  eglwysi 
gan  y  cyfeisteddfodau  a  fyddant  yn  trefìm  eu  hachosion — neu 
ynte  a  benodir  gan  yr  eglwysi  eu  hunain  yn  eu  cydgyfarfod 
cyffredin. 

Hhyw  gyfarfod  achlysurol  i  weddio  yn  ddifrif-ddwys,  wedi 
ei  neillduo  gan  gyfarwyddwyr  ein  sefydliadau  cyhoeddus, 
pan  na  chyffyrddir  a  dim  arall,  ac  na  wneir  dim  ynddo  ond 
ymbil  yn  daer  am  fendith  Duw  ar  eu  cynlluniau,  eu  cydym- 
gynghorau  a'u  gweithrediadau ;  ac  ysbryd  addoliadol  trwy  hyn 
yn  cael  ei  gymysgu  â'u  holl  ymdrechiadau.  Mae  yn  wir  eu 
bod  yn  dechreu  pob  cyfarfod  yn  gyffredin  trwy  weddi ;  ond 
pwy  sydd  heb  deimlo  pa  mor  ysgafn  a  diofal  y  mae  hyn  yn 
fynych  yn  cael  ei  vvrneyd  ? 

Pa  ryw  gymaint  o  les  tuag  at  gadw  teimlad  cywir  ac  ys- 
bryd  gwresog  yn  y  weinidogaeth  a  wnelid,  pe  byddai  i  wein- 
idogion  rhyw  randir  o  ugain  neu  ddeng  milltir  ar  hugain  o 
gwmpas,  gydgyfarfod  yn  awr  ac  eilwaith,  a  threulio  deu- 
ddydd  gyda'u  gilydd  mewn  gweddi  ddifrifol,  a  chyfeillach 
rydd,  gan  gynghori  eu  gilydd  ?  O  !  y  fath  ymddyddan  difrifol 
— y  fath  deimladau  dwfn  o'r  galon — y  cydgymuncleb  enaid 
a  gymerai  le  y  pryd  hyny.  Fel  y  mae  yn  awr,  nid  ydym  yn 
cydgyfarfod  ond  er  mwyn  gorchwylion,  gorchwylion,  gorch- 
wylion,  hyd  oni  ddychwelom  adref,  hwyrach  wedi  ymadfywio 
tipyn  yn  ein  cyríF  írwy  y  daith,  ond  heb  fod  un  gronyn  gwell 
yn  ein  sefyllfa  ysbrydol,  ond  weithiau  yn  waeth. 

Trwy  benderfyniad  gwirfoddol  o'u  heiddo  eu  hunain  y 
gallai  egìwysi  unîgol  gaclw  diwrnocl  yn  achlysurol  i  ympryd, 
ymostyngiad,  a  gweddi.  Nid  oecld  hyn  yn  beth  anghyffredin 
yn  hen  amseroedd  ein  cyndaclau  ;  ond  O  !  nis  gallwn  ni  gael 
ond  ychydig  o  amser  yn  nghanol  ein  prysurdeb,  a  llai  yw'r  tu- 
eddfryd  at  y  cyfry w  ymarferiad.  Y  mae  yn  wir  mai  lled  an- 
hawdd  yw  neillcluo  cliwrnod  o'r  wythnos  at  hyn  ;  ond  beth 
sydd  yn  rhwystro  na  neillduid  y  Sabboth  at  hyn  weithiau,  gan 
beri  i  holl  wasanaeth  crefyddol  y  dydd  ddwyn  perthynas  â'r 
gwrthddrych  hwnw  ? 

Lle  na  bo  eglwysi  cyfain  yn  neillduo  prydiau  fel  hyn,  pa 
ham  nas  gallai  ychydig  o'r  aelodau — y  rhai  a  fyddent  o'r  un 
deimlacl  yn  eu  hymarferiadau  crefyddol,  yn  eu  hocheneidiau 
am  radd  uwch  o  brofiad  ysbrydol,  a  hiraeth  am  dywalltiad 
o'r  Ysbryd  Glan — ymuno  i  gydgyfarfod  ar  amserau  penodol 
i  gydweddio  yn  neillduol  ?  O  !  y  fath  wahoddiad  hyfrydol  a 
ddeilliai  oddiwrth  un  Cristion  ysbrydol  ei  feddwl,  pan  y  dy- 
wedai  wrth  ei  gymdeithion,  Deuwch,  gadewch  i  ni  neiiìcluo 
amser  i  weddio  am  adfywiad  ar  wir  grefydd  yn  ein  heglwys^ 
yn  yr  enwad  y  perthynwn  iddo,  ac  yn  holl  eglwys  Dduw. 

Ond  y  mae  math  arall  o  gyfarfodycld  neillduol  gycla  golwg 
ar  ddychweliad  y  byd,  y  rhai  y  bycldai  ymarfer  â  hwy  yn 
fanteisiol  iawn  os  dygid  hwy  ymlaen  ynweddaidd  :  sef  preg- 
ethu  parhaus  am  amryw  ddydcliau  olynol,  gycla  gweddio  dy- 
fal  gan  aelodau  yr  eglwys  ar  yr  un  prycl.  Y  mae  hyn  wedi 
cael  ei  gamarferyd  yn  fawr ;  nid  yn  unig  gan  cldynion  a  el- 
wir  yn  ^bregethwyr  adfywiadol"  (y  rhai  y  mae  eufíregodau 
ysgeler,  eu  u  twyll  crefydclol,"  a'u  hystryw  difrifclclwys  wedi 

gwneyd  cymaint  o  niwed,  ac  wedi  rhoi  i'r  proffeswr  clauar 
esgusawd  am  ei  ffurfioldeb)  ond  gan  eraill,  a  wnaethant  y 
cyfryw  gyfarfodydd  yn  fanteision  i  ddenu  sylw  at  fanau  an- 
obeithiol  o'r  bron,  neu  i  wthio  pregethwr  anadnabyddus  i 
sylw,  hyd  nes  yw  un  bron  wedi  laru  ar  yr  enw  "  cyfarfodydd 
adfywiol."  Ond  mor  wahanol  i'r  fath  arferion  yw  y  cyfar- 
fodydd  sobr  a  difrifol  a  gynnaliwyd  ac  a  gynnelir  gan  rai 
gweinidogion,  er  mwyn  galw  sylw  y  diofal,  trwy  ryw  ymeg- 
niadau  neillduol,  at  wirioneddau  pwysig  y  gair  tragywyddoL 
Pan  y  bo  rhyw  weinidog  yn  canfod  mai  ychydig  ddaioni 
sydd  yn  debyg  o  ddilyn  ei  waith  yn  pregethu,  nad  oes  eneid- 
iau  yn  cael  eu  hargyhoeddi,  a  bod  proffeswyr  crefydd  yn 
glauar  a  bydol,  a  fyddai  yn  rhywbeth  croes  i  sobreiddrwydd, 
rheswm,  dadguddiad,  rheolau  gweddeidd-dra,  neu  ddiwyll- 
iad  meddwl  dyn,  pe  penderfynid  cadw  crefydd  o  flaen  meddwl 
y  bobl,  a  deffro  eu  sylw  cysglyd  at  ei  huchel  gynnwysiad, 
trwy  gynnal  cyfarfodydd  bob  nos  yn  yr  wythnos  ?  Oni 
fyddai  hyn  yn  berffaith  gyson  â'r  gweddeidd-dra  mwyaf  ma- 
nylaidd,  a  hefyd  â'r  teimlad  ysbrydol  mwyaf  pur  ?  A  gaiff 
y  gwyddorion,  ac  achosion  gwladwriaethol,  a  llênyddiaeth, 
eu  cyfarfodydd  neillduol,  ac  a  waherddir  hwynt  i  gref- 
ydd  ?  Trwy  ddwyn  ymlaen  gyfarchiadau  olynol  am  wythnos 
gyfan,  mor  debygol  fyddid  i  gyffröi  calonau  y  diofal — i  sef- 
ydlu  meddyliau  yr  ysgafn  difeddwl — i  ddwyn  yr  anwastad  yn 
benderfynol  yn  ei  ddymuniadau — ac  i  gynneu  gwresogrwydd 
yn  y  clauar  ?  Cedwch  allan  bob  rhodres  ac  annhrefn — na 
íydded  ynddynt  eisteddle  y  pryderus,  dim  crochfloeddio,  nac 
apeliadau  gorwyllt  at  y  nwydau  :  ond  yn  unig  arddangosiad 
bywiog,  flýddlawn,  a  difrifol  o'r  gwirionedd.  Gan  na  bydd 
gan  un  gweinidog  ddigon  o  nerth  i  fyned  trwy  y  cyfrywgyf- 
arfodydd,  gellid  galw  un  neu  ychwaneg  i'w  gynnorthwyo. 
Ond  trwy  yr  amser  hwn  dylai  llawer  iawn  o  weddiau  ddyrchafu 
o'r  eglwys  am  i  fendith  ddwyfol  gael  ei  thywallt  ar  y  cyfryw 
ymdrechiadau.  Beth  sydd  i'w  wrthwynebu  yn  y  cyfryw  gyn- 
llun  a  hwn  ?  Pwy  erioed  a  wnaeth  brawf  o  honynt  heb  i 
effeithiau  bendithiol  eu  dilyn  ?  Mewn  gwirionedd,  beth  oedd 
llafurwaith  Whitfield  a  Wesley,  ie,  beth  oedd  llafurwaith  yr 
apostolion,  ond  rhyw  gyfarfodydd  parhaol  fel  hyn  ?  Fe  ddy- 
wedir  am  Paul  ffyddlawn  ei  fod  ef  yn  "  ymresymu  beunydd 
yn  ysgol  un  Tyranus." 

Beth  ydym  yn  ei  wneyd  trwy  y  moddion  arferedig  f  Pa 
sawl  enaid  a  ddychwelwyd  genym  at  Dduw  trwy  ein  trefn- 
iadau  rheolaidd  ?  Onid  yw  y  gwaith  o  alw  dyn  i  gymmod  â 
Duw  yn  nychu  yn  ein  dwylaw  ?  Onid  oes  miloedd  a  degau  o 
filoedd  yn  trengu  wrth  ein  drysau,  ac  yn  disgyn  i'r  pydew  o 
flaen  ein  llygaid  ?  Ac  a  ymorphwyswn  ni  yn  foddlawn  ar 
drefniadau,  ffurfioldeb,  ac  arferion,  yn  ein  dull  o  geisio  eu 
hachub  hwy  ?  A  fydd  arnom  arswyd  rhoddi  cam  allan  o'n 
llwybr  cyffredin  i  gipio  pechaduriaid  fel  pentewynion  o'r 
gynneu  dân  tragywyddol  ? 

A  oes  arnom  ofn  cael  ein  cyhuddo  o  frwdfrydedd  yn  ein 
hymgais  i  gario  ymlaen  yr  amcanion  y  bu  Mab  Duw  farw 
o'u  herwydd  ar  y  groes,  os  bydd  i  ni  wneyd  defnydd  o  ryw 
foddion  newyddion,  pa  càn  lleied  bynag  y  byddont  yn  gwa- 
haniaethu  oddiwrth  wasanaeth  sefydledig  y  cysegr  ?  Brwd- 
frydedd  !  Mi  a  ddymunwn  ein  bod  yn  teilyngu  yr  enw  yn 
well,  ac  yn  fwy  haeddol  o'r  cyhuddiad.  Brwdfrydedd  !  Yn 
mha  le  y  mae  achos  yn  ein  byd  ni  ag  sydd  yn  teilyngu  ac  yn 
galw  yn  uwch  am  hyn,  mewn  modd  pur  a  chymesur,  nag 
ydyw  achub  eneidiau  anfarwol  o  golledigaeth  dragywyddol  ? 
Brwdfrydedd  !  Dywedwch  wrth  y  dyn  a  fo  yn  cipio  ei  gyd- 
greaduriaid  o'r  íîlamau,  neu  o  ganol  y  llongddrylliad,  am 
beidio  bod  yn  benboeth  yn  ei  orchestwaith  gwronaidd ;  ac 
yn  wir,  byddai  y  cynghor  yn  Uawer  mwy  cyfaddas  ac  am- 
serol  nag  wrth  yr  hwn  a  roddai  gam  bychan  o'i  ffordd  arferol 
i  geisio  troi  pechaduriaid  o  gyfeiliorni  eu  ffyrdd,  cadw  eneid- 
iau  rhag  angeu,  a  chuddio  lliaws  o  bechodau.  Brwdfrydedd ! 
Dygwch  y  cyhuddiad  (yr  hyn  a  ellwch  ei  wneyd  yn  hawdd 
yn  ol  egwyddorion  llawer  o'r  rhai  sydd  yn  ymlynu  yn  rhag- 
farnllyd  wrth  ffurfìoldeb)  yn  erbyn  y  gẃ  mawr,  a  ddywedai, 
"  Os  gallaf  rywfodd  achub  rhai,  mi  a  ddymunwn  fy  mod  fy 
hun  yn  anathema  oddiwrth  Grist  dros  fy  mrodyr,  fy  nghen- 
edl  yn  ol  y  cnawd."  O !  pe  deuai  y  gŵr  hwn  i'n  byd  ni  eto, 
beth  a  dybiai,  a  pha  beth  a  ddywedai,  am  y  dîystyrwch  a 
deflir  gan  rai  o'n  gweinidogion  a'n  heglwysi  ar  y  priodoldeb 
o  roi  y  cam  lleiaf  alìan  o'r  llwybr  cyffredin  o  gynnal  cyfar- 
fodydd  crefyddol.  Y  mae  y  byd  yn  trengu — a  thyrfaoedd 
mawrion  o'n  cyd-drigolion  yn  suddo  fwyfwy  o  dan  ddylanwad 
anffyddiaeth  ac  anghrefydd ;  a  ninnau  yn  sefyll  yn  ymyl  gan 
ofyn  beth  a  ellir  ei  wneyd,  ac  yn  ofni  gwneyd  prawf  o  ryw 

gynllun  newydd  i  weithredu  tuag  at  eu  hiaehawdwriaeth,  pa 
mor  synwyrlawn  a  chyfaddas  bynag  y  bo,  a  hyny  rhag  i  ni 
lychwino  gwisg,  neu  annhrefnu  rhidens,  a  fo  yn  perthyn  i  ddi- 
wyg  ein  hurdd  eglwysig :  fel  pe  byddai  yn  well  gadael  i 
ddynion  syrthio  yn  ddirwystr  i'r  pydew,  na  chynhyrfu  dim  ar 
ein  ffurfioldeb  ni  er  mwyn  eu  hiachawdwriaeth.  Ryw  amser 
yn  ol,  ysgrifenais  at  un  a  anrhydeddwyd  gan  Dduw,  ac  a 
fendithiwyd  yn  ei  lafur,  ac  un  o'n  brodyr  mwyaf  sobr  a  de- 
fosiynol,  am  ei  farn  ef  ar  y  pwnc  hwn ;  ac  efe  a  atebai  fel  y 
canlyn  i'm  holiadau  : — "  Ag  ystyried  sefyllfa  yr  eglwysi  yn 
gyfíredinol,  yr  wyf  yn  meddwl  fod  galwad  am  rywbeth  o'r 
natur  yma.  Y  mae  y  gweinidogion  yn  ansefydlog,  yr  hyn 
na  fyddent  pe  baent  yn  gwneuthur  daioni.  Ac  y  mae  yn 
ddrwg  genyf  ddywedyd  fod  yr  eglwysi  hefyd  yn  aml  heb 
gael  eu  boddhau  yn  eu  gweinidogion,  yr  hwn  ddrwg  a  rag- 
fiaenid  pe  byddai  mwy  o  ddaioni  yn  cael  ei  wneyd.  Y  mae 
yn  ymddangos  i  mi  y  cynnyrchai  ymdrechiadau  neillduol  les 
mawr  os  dygid  hwy  ymlaen  mewn  doethineb  :  yn  gyntaf  oll, 
i'r  gweinidogion  eu  hunain,  trwy  beri  iddynt  ddeall  yn  well 
natur  y  gwaith  y  maent  yn  llafurio  ynddo.  Trwy  hyn  y 
deallent  yn  well  pa  fodd  i  gyfeirio  at  argyhoeddi  pechadur- 
iaid  yn  eu  pregethau.  Yn  ail,  gwnai  les  mawr  i'r  eglwysi, 
trwy  eu  defíröi  i  ddirnadaeth  well  o'u  galwedigaeth  a'u  dyl- 
edswydd,  a  chyrhaeddent  fwy  0  awydd  am  weled  daioni  yn 
cael  ei  wneyd,  yr  hyn  a  barai  iddynt  fod  yn  anesmwyth  yn 
yr  anialwch  o'u  deutu,  ac  a'u  cymhelìai  i  ymroddi  mwy  i 
weddio  am  dywalltiad  o'r  Ysbryd.  Pan  fyddo  eglwys  un- 
waith  wedi  profì  tymmor  o  adnewyddiad,  mae  yn  llawer  mwy 
tebygol  o  brofi  yr  unrhyw  drachefn  a  thrachefn,  nag  un  na 
fo  yn  gwybod  dim  am  dano  ond  trwy  hanes  yn  unig.  Yn 
drydydd,  bydd  i'r  byd  o  amgylch  yr  eglwys,  lle  y  gwneir  yr 
ymdrech  neillduol,  dderbyn  argraíf  oddiwrthynt  yn  fynych, 
fel  y  bydd  eu  heffeithiau  yn  weledig  am  lawer  o  fiyneddau. 
Y  mae  meddyliau  weithiau  yn  cael  eu  cyfíröi  yn  y  galon  nad 
ydynt  am  hir  amser  yn  addfedu  i  argyhoeddiad.  Yr  wyf  yn 
edrych  ar  hyn  fel  un  o'r  bendithion  mwyaf  sydd  yn  deilliaw 
trwy  yraegn'iadau  neillduol.  Y  mae  surdoes  yn  cael  ei  daflu 
i'r  cyfundeb,  ag  a  bâr  i'r  dull  arferol  o  bregethu  yr  efengyl 
fod  wedi  hyny  yn  llawer  mwy  efieithiol.  Mi  a  wn  yn  dda 
mai  fel  hyn  y  bu  mewn  un  man  adnabyddus  i  mi,  ac  y  mae 
çenyf  le  i  gredu  mai  fel  hyn  y  bu  mewn  manau  eraill  hefyd." 

Dyma  dystiolaeth  rheswm  a  phrofìad,  ac  nis  gellir  ei  wrth- 
ddywedyd.  Ac  y  mae  tystiolaethau  cyffelyb  yn  cael  eu 
dwyn  gan  y  rhai  a  fuont  yn  meddu  digon  o  wroldeb  i  sefydlu 
y  cyfryw  gyfarfodydd,  a  digon  o  wresogrwydd  i'w  heffeithioli, 
a'r  doethineb  gofynol  i'w  cynnal  gyda  gweddeidd-dra  priodo.l. 

VII.  Os  ydym  am  gael  cynnydd  ar  ddifrifolrwydd  mewn 
crefydd,  rhaid  i  ni  ei  ddysgwyl,  ac  ymofyn  am  dano.  Rhaid 
fod  tueddfryd  croes  i  anobaith  yn  y  meddwl.  Rhaid  i  ni 
beidio  a  phenderfynu  fod  y  peth  yn  anmhosibl  hyd  yn  nod 
yn  yr  oes  fydol  hon.  Y  mae  digon  o  wirionedd  yn  yr  addewid, 
ac  o  allu  gan  Ysbryd  Duw,  i  gwblhau  y  gwaith  mawr  hwn, 
a  chodi  yr  eglwys  o'r  iselder  y  mae  ynddo,  mewn  cymhar- 
iaeth,  i  raddau  uwch  o  lawer  o  dduwiolfrydedd  a  hunan-ym- 
roddiad,  pe  na  byddai  genym  ond  ífydd  i  dderbyn  y  fendith. 
Hyn  sydd  arnom  ei  eisieu — ífydd  yn  gyfartal  i  addewid  Duw. 
Pe  gallem  ni  ddyrchafu  ein  meddwl  i  bwynt  dysgwyliad, 
buan  y  cyrhaeddem  bwynt  y  mwynhad.  Nid  ydym  yn  der- 
byn,  am  nad  ydym  yn  gofyn  :  ac  nid  ydym  yn  goíyn,  am  nad 
ydym  yn  dysgwyl.  Boed  i  ni  hiraethu  yn  fawr,  a  gweddío 
yn  daer,  a  liafurio  yn  ddyfal — ac  yna  ni  a  fyddwn  yn  sicr  o 
ddysgwyì.  Pa  bryd  y  bu  i  Dduw  erioed  gynhyrfu  dysgwyl- 
iad  fel  hyn,  a  pheidio  a'i  gyflenwi  ?  Y  mae  pob  peth  yn 
rhoi  sail  i  ni  ddysgwyl.  Y  mae  Duw  yn  àbl  Ÿn  cynnorth- 
wyo,  i  roddi  i  ni  gymaint  mesur  o  ras  ag  sydd  arnom  anghen 
am  dano.  Nid  oes  dim  yn  rhy  anhawdd  i'r  Arglwydd. 
Dyma  yw  gobaith  a  gorfoledd  yr  eglwys  yn  mhob  oes.. 
Medr  ef  agoryd  y  nefoedd,  a  thywallt  i  lawr  ei  iaehawdwr- 
iaeth.  Efe  a  ddichon  wneyd  yr  anialwch  fel  Eden,  a'r  di- 
ffaethwch  fel  gardd  yr  Arglwydd.  Pan  f'om  yn  ymaflyd 
mewn  unrhyw  beth,  er  cael  adfywiad  a  llwyddiant  ar  achos  y 
Gwaredwr,  nis  gallwn  ddysgwyl  gormod  oddiwrth  Dduw,  pa 
mor  lleied  bynag  fyddo  y  gefnogaeth  a  gawn  o  le  arall. 
Nyni  a  allwn  obeithio  hefyd  oddiwrth  natur  yr  amcan  a  ddù 
lynir  genym.  Am  ba  beth  yr  edrychwn  ?  Achos  Duw  ei 
hun  yw  crefydd  yn  ein  byd  ni — a'r  unig  achos  hefyd  sydd  yn 
eiddo  iddo  ef,  yn  ol  cyflawn  ystyr  yr  ymadrodd.  Yr  achos 
mwyaf  dyi-chafedig  ac  gogoneddus  sydd  ganddo  ar  y  ddaear 
— yn  yr  hwn  y  mae  ei  ofal  dyfnaf,  ac  ar  ba  un  y  mae  eigalon 
wedi  ei  gosod  yn  fwy  nag  ar  ddim  arall.  Nyni  a  allwn  fagu 
djsgwyliad  hefyd,  yn  ein  gwaith  o  geisio  hyrwyddo  cynnydd 

mewn  crefydd,  oddiwrth  y  ffaith  fod  Duw  bob  amser  wedi 
bendithio  ymegniadau  rhai  eraill.  Pa  bryd,  atf  yn  mha  le,  y 
ffaeliodd  erioed  ?  Na,  nid  oes  un  anghraifft  yn  holl  hanes 
yr  eglwys,  o  weddi,  llafur,  a  dysgwyliad,  unol,  bywiog,  hun- 
an-ymostyngol,  a  chrediniol,  yn  cael  ei  somi  ?  Y  mae  ein 
profiad  ni  ein  hunain  hefyd,  er  lleied  yw,yn  cryfhaueingobaith. 
Adreuliasom  ni  erioed  rywdymmorhynod  mewn  ymostyngiad 
a  gweddi,  heb  brofi  mwy  o  ddiffuantrwydd  yn  ein  crefydd  ? 

O  Gristionogion !  ymysgydwch  o'ch  llwfrdra  a'ch  digalon- 
did,  a  defnyddiwch  arwyddair  ardderchog  yr  anfarwol  Carey 
—  Ymgeisiwch  at  bethau  mawrion,  a  dysgwyliwch  am  bethau 
mawrion.  A  chaniatâu  fod  Uawer  o  bethau  yn  yr  eglwys  ag 
y  mae  yn  hyfryd  myfyrio  arnynt,  a  ydyw  hi  yr  hyn  y  dylai  fod 
— yr  hyn  a  allai  fod  ?  Teflwch  oddiwrthych  y  drychfeddwl 
nas  gall  byth  fod  yn  well.  Ymwrthodwch  â'r  dirgel  sibrwd 
yn  eich  meddwl  ei  bod  mor  sanctaidd,  ysbrydol,  a  nefolaidd, 
ag  y  gellir  dysgwyl  iddi  fod  byth  yn  y  fath  oes  a  gwlad  a 
hon:  ei  bod  wedi  ei  chylchynu  âdylanwadau  gwrthwynebol 
i  ysbryd  duwioldeb,  fel  ag  y  mae  mor  uchel  mewn  duwioldeb 
ag  y  gellir  dysgwyl  iddi  fod,  neu  y  mae  yn  anghenrheidiol 
iddi  fod.  A  ydych  chwi  yn  dywedyd  hyn  am  danoch  eich 
hunain  ?  A  ydych  chwi  yn  gwneyd  yr  esgusion  hyn  dros- 
och  eìch  hunain  ?  A  ydych  chwi  eich  hunain  yr  hyn  oll  a 
ellwch  ddysgwyl  bod  ?  A  ydych  chwi  yn  foddlawn  i  gyflwr 
clauar  mewn  crefydd,  ac  ansawdd  isel  mewn  duwioldeb,  o 
dan  y  syniad  cysglyd,  annheilwng,  ac  anghrediniol,  nad  oes 
dim  gwell  i  ddysgwyl  am  dano,  ac  nad  yw  Duw  yn  edrych 
am  ddim  gwell  ychwaith  ?  Os  ydych,  y  mae  lle  teg  i  ddrwg- 
dybio  eich  holl  grefydd.  Os  nad  ydych,  yna  nac  ymfoddlon- 
wch  ar  ansawdd  a  sefyllfa  yr  eglwys.  Y  mae  gan  Dduw 
bethau  gwell  wedi  eu  trysori  i  ni,  os  bydd  i  ni  ond  eu  der- 
byn.  Boed  i  ni  fod  gan  hyny  o  ddifrif  mewn  gweddi,  mewn 
ffydd,  mewn  llafur,  ac  mewn  gobaith — a  phwy  a  ddichon 
ddyweyd  nad  yw  dydd  y  fendith  gerllaw.  Yr  wyf  fel  be  bawn 
yn  clywed  yn  barod  "  drwst  llawer  o  wlaw."  Tra  yn  plygu 
ein  gliniäu,  fel  y  prophwyd  ar  gopa  Carmel,  dichon  y  dywed 
rhyw  genad  hedd  wrthych  "  fod  cwmwl  bychan  yn  codi  o'r 
mor ;"  yr  hwn,  er  na  bydd  yn  awr  ddim  mwy  na  chledr  llaw 
gŵr,  a  orchuddia  y  nefoedd  cyn  hir,  ac  a  dywallt  y  gawod 
faethusol  i  lawr. 

DIWEDDGLO. 
ANSAWDD  YR  EGLWYS  YN  Y  MIL  BLYNEDDAÜ. 

Yn  y  dalenau  blaenorol,  cymerasom  gipolwg  ar  ansawdd  yr 
eglwys  Gristionogol  o'i  sylfaeniad  hyd  yn  awr ;  a  gwelsom  yr 
anmherffeithderau  a'r  llygredigaethau  sydd  hyd  yn  hyn,  yn 
yr  amseroedd  goreu  arni,  wedi  gwanhau  ei  chryfder,  anurddo 
ei  phrydferthwch,  cyfyngu  ei  hymledaniad,  a  rhwystro  ei 
defnyddioldeb.  Yn  awr,  y  mae  ymholiad  pwysig  yn  ym- 
gynnyg  i'n  sylw,  "  Ai  fel  hyn  y  bydd  hyd  oni  lyncir  hi  i  fyny 
mewn  bywyd,  gogoniant,  ac  anfarwoldeb  ?  Ai  nid  oes  dim 
gobaith  y  bydd  iddi  godi  oddiar  y  ddaear,  ac  ymysgwyd  o'r 
llwch,  a  gwisgo  am  dani  wisgoedd  ei  gogoniant,  ac  ymdrwsio 
fel  priodasferch  i'w  gẃr  ?"  Byddai  yn  alaethus  iddi  hi  ac  i'r 
byd  pe  na  byddai  sail  i'r  cyfryw  ddysgwyliad.  Byddai  yn 
wir  yn  boenus  i  ni  edrych  ymlaen  ar  dreigliadau  amser,  a 
chanfod  yr  unrhyw  ymraniadau,  cyfeiliornadau,  bydolrwydd, 
ac  eiddilwch  yn  parhau  yn  yr  eglwys ;  yr  un  Paganiaeth, 
Mahometaniaeth,  Iuddewaeth,  a  Phabyddiaeth,  yn  parhau 
i'w  hamgylchynu,  ac  heb  un  arwydd  am  bethau  gwell  yn 
ymddangos  yn  eu  lle  yn  y  byd  moesol.  Os  yr  hyn  a  wrelsom 
neu  y  darllenasom  am  dano  yw  yr  oll  a  wneir  gan  Gristion- 
ogaeth  i'r  hil  ddynol — os  nad  ydyw  y  byd  byth  i  gael  ei 
ddychwrelyd  at  Grist,  na'r  eglwys  i  gael  ei  dwyn  i  agosach 
cydffurfiaeth  â'r  Testament  Newydd — yna  y  byddai  gan  an- 
ffyddiaeth  le  i  fuddygoliaethu  ac  i  ymorfoleddu  na  bu  i  Fab 
Duw  ddystrywio  gweithredoedd  y  diafol — a  bod  yr  efengyl,  i 
raddau  helaeth,  wedi  troi  allan  yn  aflwyddiannus,  ac  am  hyny 
nad  oedd  ond  chwedl  gau  a  thwyllodrus.  Ond  nid  oes  ynom 
un  radd  o  arswyd  y  rhoddir  i  elynion  ein  ffydd  y  fath  dir  i 
ymorfoleddu  arno.  Y  mae  amser  goleuach  wedi  ei  arfaethu, 
ac  oes  euraidd  i  wawrio  arnom,  pan  y  cyflawnir  holl  rag- 

ddywediadau  y  prophwydi,  a  desgrifiadau  yr  apostolion,  ac 
y  bydd  y  ddaear  yn  llawn  o  wybodaeth  yr  Arglwydd. 

Os  yw  y  ddwy  bennod  olaf  yn  llyfr  y  Dadguddiad  (fel  y 
tybia  rhai  esbonwyr  enwog)  yn  ddesgrifiad  o  ryw  ansawdd 
ddedwydd  ar  eglwys  Crist  ar  y  ddaear,  ac  nid  o'i  sefyllfa  yn 
y  nef — O !  y  fath  olygfa  sydd  yn  ymagor  megys  rhwng  tew- 
frig  goedydd  amser  i  lygad  ffydd  !  y  fath  ddyffryndír  digy- 
ffelyb  o  ogoneddus,  yn  ein  byd  tywyll  ac  annhrefnus,  sydd  yn 
ymestyn  o  flaen  y  Cristion,  pan  yn  sefyll  megys  ar  fynydd  yr 
addewid,  i  syllu  ar  y  wlad  addawedig !  Mor  ardderchog  fydd 
cyflwr  yr  eglwys,  pan  y  gellir  dywedyd  am  dani — "  A  chen- 
edloedd  y  rhai  cadwedig  a  rodiant  yn  ei  goleuni  hi ;  ac  y  mae 
breninoedd  y  ddaear  yn  dwyn  eu  gogoniant  a'u  hanrhydedd 
iddi  hi.  A'i  phyrth  hi  ni  chauir  ddim  y  dydd ;  canys  ni  bydd 
nos  yno.  A  hwy  a  ddygant  ogoniant  ac  anrhydedd  y  cen- 
edloedd  iddi  hi."  Yn  nghanol  y  fath  gydlawenychiad  gan 
angelion  a  dynion,  y  gwelir  "  y  ddinas  sanctaidd,  Jerusalem 
newydd,  yn  dyfod  oddiwrth  Dduw  i  waered  o'r  nef,  wedi  ei 
pharotöi  fel  priodasferch  wedi  ei  thrwsio  i'w  gŵr."  Mor 
groesawgar  fydd  y  "  llef  uchel  allan  o'r  nef,  yn  dywedyd, 
Wele,  y  mae  pabell  Duw  gyda  dynion,  ac  efe  a  drig  gyda 
hwynt,  a  hwy  a  fyddant  bobl  iddo  ef,  a  Duw  ei  hun  a  fydd 
gyda  hwynt,  ac  a  fydd  yn  Dduw  iddynt." 

Gogoneddus  bethau  a  ddywedir  am  danat  ti,  O  ddinas 
Duw ;  ar  yr  hon,  fel  Moses  gynt,  y  gallwn  edrych  oddi  yma 
draw : — 

Yn  gyntaf  oll,  y  mae  yn  eithaf  diogel.  Clyw,  O  S'ion, 
ar  dy  Dduw,  a  gorfoledda  yn  dy  ddyddanwch  :  "  Ni  lwydda 
un  offeryn  a  lunier  i'th  erbyn ;  a  thi  a  wnei  yn  euog  bob 
tafod  a  gyfodo  i'th  erbyn  mewn  barn.  Yr  Arglwydd  dy 
Dduw  yn  dy  ganol  di  sydd  gadarn :  Efe  a  fydd  i  ti  yn  fur 
o  dân  o  amgylch,  ac  yn  ogoniant  yn  dy  ganol."  Ydyw,  y 
mae  yr  eglwys  yn  ddiogel ;  os  nad  oes  dim  arall  felly.  Bydd 
pob  cyfundraeth  ddynol,  pa  un  bynag  ai  crefyddol,  ai  gwladol, 
ai  philosophaidd,  os  yn  groes  i  egwyddorion  y  dadguddiad 
dwyfoì,  yn  gyffelyb  i  dònau  a  luchir  â  nerth  yr  eigion  yn 
erbyn  y  graig,  y  naill  ar  ol  y  llall  yn  ymguro  ynddi,  ac  o'r 
diwedd  yn  ymgolli  )ai  y  cefnllif.  Felly  y  bu,  ac  felly  y  bydd, 
hyd  oni  bydd  y  gelyn  diweddaf  wedi  ei  orchfygu.  Cabled 
anffyddiaeth,  a  thwyll  resymed  gwag  philosophi.a  chyhoedded 

Pabyddiaeth  ei  hanathemau,  ni  a  waeddwn  eilwaith  yn  or- 
foleddus,  "  Y  mae  yr  eglwys  yn  ddiogel."  Yn  nghanol 
adfeilion  ymherodraethau,  a  dymchweliadau  gorseddau,  hi  a 
ymgyfyd  mewn  harddwch  ac  mewn  nerth,  â  gogoniant  nef- 
olaidd  yn  llewyrchu  o  gylch  ei  phen,  a'i  holl  elynion  yn 
dianc  o'i  gŵydd.  Na  chryned  calon  neb  gan  ofn ;  nac  eis- 
tedded  prudd-der  ar  un  rudd,  ac  nac  ynganed  un  tafod  ym- 
adrodd  o  anobaith.  Dichon  y  bydd  y  llong  fach  nefolaidd 
yn  nghanol  y  tònau,  tra  bydd  y  dymhestl  yn  braenaru  wyneb 
y  dyfnder  mawr  ;  ond  y  mae  y  Iehofa  Iesu  ar  y  bwrdd,  ac 
nis  gall  fyned  yn  ddrylliau  os  na  chollir  y  llywydd.  Ond 
nid  oes  genym  ddim  i'w  ofni.  Y  mae  yr  Iesu  yn  byw  yn 
dragywydd,  ac  y  mae  yn  ben  uwchlaw  pob  peth  i'w  eglwys. 
Ni  wrthododd  efe  hi  yn  ei  chyflwr  iselaf ;  ac  ni  wna  hyny 
byth  ychwaith.  Y  mae  ei  anrhydedd  ef  wedi  ei  gylymu 
wrth  ei  buddygoliaeth  hi.  Am  hyny,  cipier  pob  telyn  oddiar 
yr  helyg — llawenhaed  o  newydd — a  boed  i  anthemau  new- 
yddion  gael  eu  canu  gan  holl  gynnulleidfaoedd  y  saint ;  ac  yn 
nghanol  dirgryniadau  pob  oes,  hon  fyddo  cân  yr  eglwys  gy- 
ffredinol — "  Duw  sydd  noddfa  a  nerth  i  ni,  cymhorth  hawdd 
ei  gael  mewn  eyfyngder.  Am  hyny  nid  ofnwn  pe  symudai'r 
ddaear,  a  phe  treiglid  y  mynyddoedd  i  ganol  y  môr :  er  rhuo 
a  therfysgu  o'i  ddyfroedd,  er  crynu  o'r  mynyddoedd  gan  ei 
ymchwydd  ef.  Y  mae  afon,  a'i  ffrydiau  a  lawenhânt  ddinas 
Dduw ;  cysegr  preswylfeydd  y  Goruchaf.  Duw  sydd  yn  ei 
chanol ;  nid  ysgog  hi :  Duw  a'i  cynnorthwya  yn  foreu  iawn." 
Ond  er  mor  hyfryd  yw  gwybod  fod  y  gwirionedd  anghyf- 
newidiol,  a'r  gallu  hollalluog,  yn  sicrhau  parhad  yr  eglwys, 
dyna  yw  y  lleiaf  a'r  iselaf  o'i  holl  obeithion.  Y  mae  diwygr 
iad  yn  ei  hagwedd  ysbrydol  yn  beth  arall  ag  y  mae  ganddi 
hawl  i'w  ddysgwyl.  Fe  roddir  iddi  y  difrifwch  y  mae  yn  awr 
yn  ei  chwennychu.  Ie,  hyd  yn  nod  cyn  iddi  ymwisgo  yn  ei 
ffurf  nefol,  a  chael  ei  chyflwyno  yn  eglwys  ogoneddus  heb 
arni  na  brycheuyn,  na  chrychni,  na  dim  o'r  cyfryw,  ni  bydd 
ei  brychau  mor  dduon,  na'i  chrychni  mor  ddwfn,  na'ihanafau 
mor  amlwg  ag  ydynt  yn  awr.  Ymddengys  yma  ar  y  ddaear 
yn  feddiannol  ar  ryw  ddysgleirdeb  a  harddwch  nefolaidd. 
Nis  gellir  sylwi,  ie  yn  arwynebol,  ar  y  Testament  Newydd,  a 
dalenau  hanesyddiaeth  eglwysig,  heb  Iwyr  argyhoeddiad  nad 
yw  Cristionogaeth  eto  wedi  ymddangos  mor  eglur  yn  nodwedd 

ac  ymarweddiad  yr  eghyys  ag  y  gellid  dysgwyl  iddi  ar  y 
ddaear.  O  ganlyniad,  y  mae  yn  ddiammhau  fod  oes  a  sef- 
yllfa  yn  ei  hanesiaeth,  pan  y  gwneir  hyn ;  a  phan,  nid  yn  unig 
y  bydd,  ond  yr  ymddengys  hefyd  ei  bod  wedi  ei  bwrw  yn 
mold  y  gyfrol  ysbrydoledig — pan  y  bydd  y  bregeth  ar  y 
mynydd,  a'r  ddeuddegfed  bennod  o'r  Epistol  at  y  Ehufein- 
iaid,  a'r  drydedd  ar  ddeg  o'r  Epistol  Cyntaf  at  y  Corinthiaid, 
a'r  rhanau  mwyaf  arbenig  mewn  ysbrydolrwydd  yn  yr  holl 
epistolau  eraill,  nid  yn  unig  yn  ddeddf,  ond  yn  ymarferiad  y 
saint,  ac  y  bydd  y  Bibl  a'r  Eglwys  yn  hollol  gytuno — pan  y 
bydd  pob  proffeswr  crefydd  yn  arddangosiad  bywiol  o  ffydd, 
gobaith,  a  chariad,  yn  eu  holl  nerth  a'u  gogoniant — yn  fyr, 
pan  fo  yr  hyn  sydd  ysbrydol  yn  buddygoliaethu  cymaint  ar  yr 
hyn  sydd  gnawdol,  y  dwyfol  ar  y  dynol,  a'r  tragywyddol  ar 
yr  amserol,  nes  y  bo  cymundeb  y  ffyddloniaid  yn  ymddangos 
fel  priodasferch  wedi  ei  thrwsio  i'w  gẃr,  ac  yn  barod  i'r  bri- 
odas.  Yna  nid  ymddengys  Cristionogaeth  ymarferol,  fel  y 
gwna  yn  awr  yn  rhy  fynych,  yn  debyg  i  blanigyn  gwan  o 
wlad  bellenig  yn  gwywo  mewn  tir  anghydweddol  â'i  natur, 
ond  fel  planigyn  o  baradwys,  yn  arddangos  ychydig  o'i  hardd- 
wch  naturiol,  ac  yn  anadlu  heb  ddifrodi  ei  arogl  peraidd  ar 
yr  awyr  anial  hwn.  Gwelir  holl  ffrwythau  yr  Ysbryd  yn  add- 
fed  ac  yn  aneirif.  Bydd  llafurwaith  yr  Ysbryd  Glan  i'w  weled 
yn  amlwg,  nid  yn  unig  yn  yr  elfenau  mawr  hyny  sydd  yn 
cyfansoddi  y  meddwl  adgenedledig,  ond  hefyd  yn  yr  holl  fân 
bethau  sydd  yn  hanfodol  tuag  at  berffeithio  ac  addurno  y 
nodwedd  Cristionogol.  Bydd  delw  Duw  wedi  ei  hargraffu 
ar  y  dyn  allanol  a  gweledig,  tra  y  bydd  meddwl  Crist  yn  llenwi 
tufewnol  a  chuddiedig  ddyn  y  galon.  Dyna  y  fath  un  fydd 
eglwys  y  dyddiau  diweddaf :  pan  elo  y  gauaf  heibio,  ac  y  di- 
lynir  ef  gan  dymmor  y  crynhöir  ynddo  holl  dyfiant  y  gwan- 
wyn,  a  chynhesrwydd  yr  haf,  a  llawnder  y  cynhauaf. 

Yna  y  bydd  undeb,  a  chariad,  a  chydgordiad,  yn  hynodi  y 
Jerusalem  newydd,  dinas  y  Duw  by w.  Yna  yr  atebir  gweddi 
y  Gwaredwr  dwyfol,  ar  fod  i'w  bobl  fod  yn  un,  megys  ag  y 
mae  efe  a'r  Tad  yn  un — yna  y  cydymffurfir  â  chynghor  yr 
apostol  i  gadw  undeb  yr  Ysbryd  yn  nghwlwm  tangnefedd — 
yna  y  ceir  y  gwrthddrych  sydd  wedi  ei  golli  er  ys  talm,  y  dy- 
munwyd  mor  wresog  am  ei  gael,  yr  ymofynwyd  am  dano  mor 
ŵyrol  ac  y  bydd  yr  eglwys  ranedig  eto  yn  un.     Derfydd 

cynhwrf  dadleuaeth,  ynghyd  â  thincian  arfau — ni  bydd  yr 
heddwch  a  fydd  yn  ymledu  dros  y  byd  ond  cysgod  o  dawel- 
wch  yr  eglwys — a  gosodir  ysgrif bin  y  dadleuydd  yn  amgu- 
eddfa  yr  hynafiaethydd  gyda'r  cleddyf  a  arferid  mewn  rhy- 
fel.  Iachëir  ysbryd  ymraniad,  nid  trwy  attaliadau  cyfreithiol, 
na  dadleuon  digofus ;  ac  ni  ddisgyn  angel  i  waered  i  roi  rhin- 
wedd  iachaol  yn  nyfroedd  cynhyrfus  ymryson ;  ond  iachèir 
y  clefyd  hwn  drwy  dywalltiad  helaeth  o  Ysbryd  Duw  ar  y 
pleidiau  gwrthwynebol — trwy  ledanu  graddau  mwy  o  lawer  o 
grefydd  fywiol — trwy  dynu  dynion  oddiwrth  gyfundraethau 
dynol  at  ífynnonell  yr  Ysgrythyr,  yno  i  olchi  eu  llygaid  ty wyll 
oddiwrth  hen  gèn  cyfeiliornad  a  rhagfarn — ac  nid  peri  iddynt 
broffesu  yn  unig,  ond  teimlo  hefyd  mai  hanfod  Cristionog- 
aeth  yw  cariad ;  ac  nad  yw  pob  peth  arall  ond  "  yr  amwisg 
ddaearol  a  deflir  ymaith  ganddi  pan  fyddo  yn  rhoi  y  llam  dros 
drothwy  y  byd  tragywyddol  i  fyned  i  mewn  i  deml  ei  Duw." 
O  amser  gogoneddus  !  Pa  gynnifer  o  galonau  pruddaidd,  o 
herwydd  ymraniadau  yr  eglwys  weledig,  sydd  yn  ocheneidio 
am  dy  ddyfodiad  :  a  pha  ryw  luoedd  o  feibion  tangnefedd 
sydd  yn  dyrchafu  eu  dymuniadau  at  yr  Hwn  sydd  yn  trefnu 
yr  amserau  a'r  prydiau,  gan  ddywedyd,  "  Yn  wir,  Tyred  ar 
frys !"  Tydi  yn  unig  a  fedri  iachâu  yr  archollion,  â  pha  rai 
yr  anmharwyd  heddwch  Sion  gan  ei  phlant  ei  hun.  Tydi  a 
b'iau  y  gallu,  nid  yn  unig  i  lethu  y  geiriau  chwerwon,  a'r 
teimladau  chwerwach  na  hyny,  a  chwalu  y  cenfigen  a'r  rhag- 
farn  a  achosir  gan  furiau  zel  sectaraidd,  ond  hefyd  i  symud  y 
muriau  ymaith,  a  dwyn  i  mewn  holl  ddiadell  werthfawr  Iesu 
Grist  i  un  gorlan  a  than  un  bugail,  yr  hon  a  wasgarwyd  ar 
y  mynyddoedd  ac  ar  bob  bryn  uchel  yn  y  dyddiau  tywyll  a 
chymylog  a  fu  arnom.  Tydi  a  biau  rhoi  terfyn  ar  hir  deyrn- 
asiad  malais  a  chasineb,  i  ba  rai  y  bu  ein  daear  ni  yn  ddar- 
ostyngedig  er  awr  y  cwymp,  gan  ei  dwyn  i'r  tebygolrwydd 
agosaf  i'rnefoedd  a  ddichon  byth  ei  gyrhaedd  yma,  o  ran  teyrn- 
asiad  cyífredinol  cariad !  Prysura,  O,  ein  Gwaredwr  mawr ! 
dy  fuddygoliaeth  ddysgleiriaf  hon !  Y  mae  pob  creadur  yn 
cydocheneidio  am  dy  ddyfodiad,  tra^y  mae  yr  eglwys  yn 
gwaeddi,  "  Tyred,  Arglwydd  Iesu — tyred  ar  frys  !" 

Ond  eto,  nid  dyma  y  cwbl  sydd  yn  aros  yr  eglwys  ar  y 
ddaear ;  o  herwydd  sicrhëir  iddi  gynnydd,  buddygoliaeth,  a 
llywodraeth  gyffredinol.     Nid  ydyw  hi  i  gael  ei  chau  am  byth 

o  fewn  ei  therfynau  cyfyng  presennol — yn  llu  bychan  yn  cael 
ei  hwtio  gan  falchder,  neu  ei  gorthrymu  gan  awdurdod. 
Cyfangylch  y  ddaear  fydd  terfynau  ei  llywodraeth,  a'r  holl 
genedloedd  a  fyddant  ei  deiliaid  !  Yr  Arglwydd  a  gyfyd  ar- 
nat  "  y  druan,  yr  helbulus  gan  dymhestl,  y  ddigysur."  "  Cen- 
edloedd  hefyd  a  welant  dy  gyfìawnder,  a'r  holl  freninoedd  dy 
ogoniant.1  Cyfod  dy  lygaid  oddiamgylch,  ac  edrych ;  ym- 
gasglant  oll,  deuant  atat ;  dy  feibion  a  ddeuant  o  bell,  a'th 
ferched  a  fegir  wrth  dy  ystlys.  Yna  y  cei  weled  ac  y  llifeiri 
ynghyd,  dy  galon  hefyd  a  ofna  ac  a  helaethir,  am  droi  atat 
liosogrwydd  y  mor,  golud  y  cenedloedd  a  ddaw  i  ti."  Y 
mae  miloedd  o'r  fath  addewidion  a'r  rhai  hyn  yn  aros  i 
gael  eu  llyncu  i  fyny  yn  ngogoniant  y  dyddiau  diweddaf,  er 
eu  bod  wedi  eu  cwblhau  mewn  rhan  yn  ymgnawdoliad  Mab 
J)uw,  a  gosodiad  ei  deyrnas  i  fyny  yn  y  byd.  Dyna  y  pryd 
y  bydd  i  Dduw  gwbl  ddifodi  duwiau  pob  gwlad.  "  Im'  fy 
hun  y  tyngais,"  medd  efe,  "  aeth  y  gair  o'm  genau  mewn  cyf- 
iawnder,  ac  ni  ddychwel,  mai  i  mi  y  plyga  pob  glin,  y  twng 
pob  tafod."  Fel  hyn  y  mae  llŵ  Duw  wedi  ei  roi,  y  dadym- 
chwelir  pob  peth  sydd  yn  ymgodi  yn  ei  erbyn  ef.  Fe  leddir 
Paganiaeth — yr  anghenfil  gwaedlyd,  amlbenawg  hwnw,  llawn 
o  annuwioldeb,  creulondeb,  a  thrachwant — ac  ni  chyfyd  mwy. 
Mahometaniaeth  hefyd — y  celwydd  digywilydd,  a  ledanwyd 
trwy  gleddyf  y  Tyrciaid,  ac  a  gynnelir  i  fyny  yn  y  byd  â'r 
un  offeryn — a  ddifodir ;  a'r  Coran  a  ddystrywir  gan  y  Bibl, 
ac  arwydd  yr  hanner  lloer  a  ddiflana  am  byth  yn  llewyrch 
tanbaid  Haul  Cyfiawnder.  Dyna  yr  amser  y  syrth  y  gor- 
chudd  oddiar  galon  yr  Iuddew,  ac  y  meddyginiaethir  y  dall- 
ineb  a  ddaeth  o  ran  i  Israel,  ac  y  daw  gwrthodedigion  Judea, 
y  rhai  sydd  yn  garedigion  oblegid  y  tadau,  i  mewn  gyda 
chyflawnder  y  cenedloedd.  Yna  y  torir  ymaith  y  dyn  pech- 
od ;  ac  y  cymer  yr  angel  cadarn  y  maen  melin  mawr,  ac  a'i 
teifl  gyda  rhuthr  i  ganol  y  môr,  gan  lefain,  "  Syrthiodd, 
syrthiodd  Babilon  fawr !"  ac  yr  atebir  y  sain  â  llef  uchel  gan 
dyrfa  fawr,  yn  dywedyd,  "  Aleluia ;  iachawdwriaeth,  a  gogon- 
iant,  ac  anrhydedd,  a  gallu,  i'r  Arglwydd  ein  Duw  ni ;  oble- 
gid  cywir  a  chyfìawn  yw  ei  farnau  ef ;  oblegid  efe  a  farnodd 
y  buten  fawr,  yr  hon  a  lygrodd  y  ddaear  â'i  phuteindra,  ac 
a  ddialodd  waed  ei  weision  ar  ei  llaw  hi."  Dyma  y  pryd  y 
1  Esay  lxi.  3 — yn  ol  Lowtn. 

bydd  Sabboth  y  byd  wedi  gwawrio.  Bydd  addoliad  y  Jehofa 
yn  gyffredinol — yr  enw  sydd  goruwch  pob  enw  a  glywir  yn 
mhob  dyffryn,  ac  a  adseinir  gan  bob  mynydd.  Bydd  y  Bibl 
yn  mhob  llaw,  a  thŷ  gweddi  yn  mhob  pentref,  ac  allor  i  Dduw 
yn  mhob  teulu.  Collir  ocheneidiau  y  greadigaeth  yn  sẃn 
caniadau  iachawdwriaeth,  a  goleuir  y  conglau  tywyllaf  a'r 
ogof äu  dyfnaf  yn  nyffryn  galar  gan  ddysglaer  haulwen  gor- 
foledd  a  mawl.  Gorseddfa  gormes  a  thrais,  yr  hon  sydd  wedi 
ei  chyfangysylltu  trwy  waed,  â  gorthrwm  yn  eistedd  arni,  a 
ddymchwelir  i  lawr ;  a  phlenir,  ar  y  lle  y  safai  gynt,  y  win- 
wydden  a'r  ffynnidwydden  i  gydblethu  eu  cangau  yn  gysgod 
dymunol,  ac  i  gydgynnyrchu  ffrwythau  rhyddid.  A  chaeth- 
fasnach — yr  arddangosiad  cywiraf  hwnw  o  hunan,  a  chreu- 
londeb,  a  gallu  anghyfreithlawn — a  hyrddir  o  fodolaeth  fel 
un  o  gamweddau  mwyaf  a  melldithion  echryslonaf  dynol- 
iaeth.  A  Thywysog  heddwch,  gorsedd  yr  hwn  a  saif  byth 
bythoedd,  "  a  farna  rhwng  y  cenedloedd,  ac  a  gerydda  bobl- 
oedd  lawer ;  a  hwy  a  gurant  eu  cleddyfau  yn  sychau,  a'u 
gwaewffyn  yn  bladuriau ;  ni  chyfyd  cenedl  gleddyf  yn  erbyn 
cenedl,  ac  ni  ddysgant  ryfel  mwyach."  Purir  masnach  oddi- 
wrth  drachwant,  deddfau  y  wlad  oddiwrth  anghyfiawnder — 
llênyddiaeth  oddiwrth  falchder,  a  philosophi  oddiwrth  ei  an- 
ffyddiaeth.  Egwyddorion  Cristionogaeth  a  dreiddiant  trwy 
bob  peth,  ac  a  lefeiniant  holl  glamp  y  gymdeithas  ddynol  âg 
ysbryd  y  deyrnas  hòno,  sydd  "  yn  gyfiawnder,  tangnefedd,  a 
llawenydd  yn  yr  Ysbryd  Glan."  Dyna  y  pryd  y  gwelir  syl- 
wedd  yr  holl  ddesgrifiadau  bywiog  a  gynnwysir  yn  y  pen- 
nodau  a  nodwyd  o  lyfr  y  Dadguddiad ;  ac  y  bydd  dynion,  ac 
angelion,  a  Duw  ei  hun  yn  gorfoleddu  uwch  ben  "  y  nefoedd 
newydd  a'r  ddaear  newydd,  yn  y  rhai  y  mae  cyfìawnder  yn 
cartrefu." 

Pa  sawl  canrif  a  dreigla  eto  cyn  dyfod  y  cyfnod  gwynfyd- 
edig  hwn,  pan  y  bydd  undeb  a  sancteiddrwydd  yn  bethau 
cyffredin — a  pha  faint  ychwaneg  o  amser  a  dreulir  mewn 
pechod  a  gwrthryfel,  mewn  ocheneidiau  a  dagrau,  ni  pherthyn 
i  neb  o  honom  ddywedyd.  Y  mae  rhai  yn  dychymygu  eu  bod 
yn  clywed  awrleisiau  prophwydoliaeth  a  rhagluniaeth,  sydd 
ill  dau  wedi  eu  gosod  yn  gyson  wrth  yr  arfaeth  ddwyfol,  yn 
taro  un  ar  ddeg.  Ond  nid  wyf  fì  mor  ysgolêigaidd  mewn 
rhifyddiaeth   brophwydol,  ac  arwyddluniau  cyfriniol ;    "  ni 

pherthyn  i  mi  wybod  yr  amseroedd  na'r  prydiau,  y  rhai  a 
osododd  y  Tad  yn  ei  feddiant  ei  hun  :"  ac  yr  wyf  yn  ymfodd- 
loni  yn  yr  addewid  a'r  gobaith  fod  yr  amser  yn  dyfo'd,  pan  y 
bydd  holl  "  deyrnasoedd  y  byd  wedi  myned  yn  eiddo  ein 
Harglwydd  ni  a'i  Grist  ef." 

Pa  sawl  phiol  digofaint  a  dywelltir  eto  ar  y  byd,  neu  trwy 
ba  orthrymderau  y  mae  yr  eglwys  i  fyned  i'w  chyflwr  mil- 
ílwyddawl  a  buddygoliaethus,  ni  pherthyn  i  ni  gymaint  a 
dychymygu.  Efallai  fod  brwydrau  eto  iddi  i'w  hymladd,  o'r 
rhai  y  mae  hyd  yn  hyn  er  ei  chysur  yn  anhysbys ;  ond  i'r 
rhai,  er  poethed  fyddant,  y  parotöir  hi  gan  y  gras  sydd  yn 
dyfod  oddiuchod.  Eto,  rhaid  yw  iddi  hi  fuddygoliaethu ;  o 
herwydd  achos  Duw  yw  ei  hachos  hi.  O  Gristionogion !  y 
mae  y  dyddiau  yn  dirwyn  i  ben,  "  pan  y  chwyddir  taran  y 
cyfandir  gan  floedd  yr  ynysoedd ;  pan  fydd  y  Thames  a'r 
Danube,  a'r  Tiber,  a'r  Rhine,  yn  galw  ar  yr  Euphrates,  a'r 
Ganges,  a'r  Nile ;  ac  yr  ymunir  yn  y  gydgerdd  soniarus  gan 
yr  Hudson,  y  Mississippi  a'r  Amazon,  pan  y  canant  âg  un 
galon,  ac  âg  un  llais,  "  Aleluia  !  Iachawdwriaeth !  oblegid 
teyrnasodd  yr  Arglwydd  Dduw  Hollalluog !" 

Chwi,  ddilynwyryr  Oen,broffeswyr  Cristionogaeth,  achar- 
edigion  eich  cyd-ddynion — syllwrch  ar  yr  olygfa  ryfedd  hon  ; 
edrychwch  ar  y  ddarlunlen  ddeniadol  a  dynwyd,  nid  gan  ddy- 
chymyg  poethlyd,  ond  gan  ddoethineb  ddwyfol,  a  golygwch 
ef  fel  peth  ag  y  mae  anrhydedd  a  chyfoeth  diderfyn  Duw  yn 
rhwym  o  fỳnu  cyflawniad  gogoneddus  o  hono.  Edrychwch 
arno,  meddaf — byd  wedi  ei  ddychwelyd  o  bob  cyfeiliornad 
sydd  yn  dallu  y  farn — a  phob  nwyd  sydd  yn  llygru  y  galon — 
a  phob  camwedd  sydd  yn  iselu  y  cymeriad — ac  oddiwrth  bob 
melldith  sydd  yn  damnio  yr  enaid — at  bob  peth  sydd  yn  puro, 
yn  dyrchafu,  ac  yn  achub  ei  breswylwyr  truenus — a  hyny  trwy 
ddylanwad  sydd  yn  dwyn  eu  deall  i  ymddarostwng  rr  gwir- 
ionedd,  eu  harferion  i  uniondeb,  a'u  calonau  i  ddedwyddwch. 
Od  oes  eisieu  rhyw  fantais  er  tynu  llun  yr  oes  ddyfodol  arno 
yn  fwy  grymus  a  phrydferth — od  oes  anghen  am  rywbeth 
mwy  na'r  myfyrdod  am  dani,  yn  yr  hyn  ydyw  y^iddi  ei  hun, 
er  cynneu  eich  brwdfrydedd,  a  rhoddi  eich  holl  egniadau  ar 
waith — cymherwch  hi  â  hanes  y  byd  yn  yr  amseroedd  a  aeth- 
ant  heibio,  ac  â'r  olygfa  sydd  arni  y  dyddiau  hyn  : — "  Pan 
dybient  eu  bod  yn  ddoethion,  hwy  a  aethant  yn  ffyliaid;  ac 

a  newidiasant  ogoniant  yr  anllygredig  Dduw,  i  gyffelybiaeth 
llun  dyn  llygredig,  ac  ehediaid,  ac  anifeiliaid  pedwar-carnol,  ac 
ymlusgiaid.  O  ba  herwydd  Duw  hefyd  a'u  rhoddes  hwy  i  fyny, 
yn  nhrachwantau  eu  calonau,  i  aflendid,  i  anmherchi  eu  cyríf 
eu  hun  yn  eu  plith  eu  hunain :  y  rhai  a  newidiasant  wirion- 
edd  Duw  yn  gelwydd,  ac  a  addolasant  ac  a  wasanaethasant 
y  creadur  yn  fwy  na'r  Creawdwr,  yr  hwn  sydd  fendigedig  yn 
dragywyddol.  Amen.  Ac  megys  nad  oedd  gymeradwy  gan- 
ddynt  gadw  Duw  yn  eu  gwybodaeth,  Duw  a'u  rhoddes  hwynt 
i  fyny  i  feddwl  anghymeradwy,  i  wneuthur  y  pethau  nid  oedd 
weddaidd :  wedi  eu  llenwi  â  phob  anghyfiawnder,  godineb, 
anwiredd,  cybydd-dod,  drygioni ;  yn  llawn  cenfigen,  llofrudd- 
iaeth,  cynnen,  twyll,  drwg-anwydau.  Yn  hustyngwyr,  yn 
athrodwyr,  yn  gas  ganddynt  Dduw,  yn  drahäus,  yn  feilch- 
ion,  yn  ffrostwyr,  yn  ddychymygwyr  drygioni,  yn  anufudd  i 
rieni,  yn  anneallus,  yn  dorwyr  ammod,  yn  angharedig,  yn 
anghymmodlawn,  yn  annhrugarogion."  Dyma  y  darlun 
moesol  duaf  ac  erchyllaf  a  dynwyd  erioed  gan  law  ysbryd- 
oledig,  nac  anysbrydoledig  ychwaith;  ac  y  mae  yn  alarus 
meddwl  nad  hanesiaeth  uffern,  na  bywgraffìadau  cythreuliaid 
y  mae  yr  apostol  yn  ei  ysgrifenu,  ond  hanes  ein  daear  ni  a'n 
cyd-ddynion. 

Y  cyfry  w  a  hyn  yna  oedd  y  byd  yn  nyddiau  yr  apostol,  fel  y 
mae  hanesiaeth  Groeg  a  íihufain  ddysgedig  yn  tystio — ac  fel 
y  mae  dadguddiadau  Herculaneum  a  Phompeii  yn  cadarnhau. 
A'r  cyfryw  hefyd  yw  y  byd  yn  ein  dyddiau  ni,  fel  y  profiryn 
amlwg  trwy  hanes  a  sylw.  Y  cyfryw  yw  byd  Duw,  y  cyfryw 
yw  ein  byd  ninnau — fel  hyn  yn  gorwedd  yn  meddiant  yr  un 
drwg,  yn  cael  ei  wasgu  yn  dỳn  yn  ei  freichiau,  ei  lygru  gan  ei 
gofleidiad,  a'i  ddyfetha  gan  ei  ddichellion.  O  Gristionogion  î 
afedrwch  chwi  oddef  edrych  arno,  tra  ymae  yn  cael  ei  ddangos 
yn  filwaith  gwrthunach,  erchyllach,  ac  adgasach  trwy  belydr 
gogoniant  y  mil  blyneddau,  yr  hwn  a  dywelltir  arno  yn  y 
tudalenau  blaenorol,  er  ceisio  dangos  yn  fwy  effeithiol  ei  ym- 
adawiad  ofnadwy  â  Daw.  Nac  ymollyngwch  i  anobaith. 
Nid  fel  hyn  y  mae  i  fod  byth.  Yn  nghanol  y  tristwch  dwfn 
a  deimlwch,  neu  a  ddylech  deimìo,  uwch  ben  yr  olygfa  ddu 
ac  arswydus  hon,  trowch  i'r  ochr  arall,  ac  ymorfoleddwch  yn 
y  dysgwyliad  am  ogoniant  y  mil  blyneddau,  Gan  bwy  y 
dygir  ymlaen  deyrnasiad  gwirionedd,  sancteiddrwydd,  a  ded- 

